
MASACCIO  1401—28 

AAR  Naturen  frembringer  en  Mand,  som  i  høj  Grad  ud- 
mærker sig  i  en  elier  anden  Virksomlied,  iiar  den  ofte 
for  Skik  ikke  at  lade  ham  fremstaa  alene,  men  samtidig 
og  i  hans  Nærhed  at  skabe  en  anden,  som  kan  kappes 
med  ham,  for  at  de  under  deres  Kappestrid  kan  gavne 
linanden  i  Kunsten.  Bortset  fra  den  særlige  Nytte,  de,  som  kappes,  hø- 
ster heraf,  opflammer  det  tillige  de  kommende  Slægters  Lyst  til  med  al 
Flid  og  Iver  at  anstrænge  sig  for  at  opnaa  den  Ære  og  det  straalende 
Ry,  som  de  hele  Dagen  hører  de  henfarne  prises  saa  højlig  for.  Og  just 

dette  Forhold,  den  Omstændighed,  at  Florens  paa  samme  Tid  har  frem- 
bragt Filippo  (Brunelleschi),  Donato  (Donatello),  Lorenzo  (Ghiberti), 
Paolo  Uccello  og  Masaccio,  lutter  fortræffelige  Kunstnere  hver  paa  sit 
Felt,  bevirkede  ikke  blot,  at  de  raa  og  plumpe  Manerer,  som  havde 
holdt  sig  indtil  den  Tid,  forsvandt,  men  det  æggede  og  opflammede  til- 
lige, gennem  deres  smukke  Arbejder,  Efterkommernes  Sind  i  den  Grad, 
at  Arbejdet  i  disse  Kunster  harnaaet  den  Storhed  og  Fuldkommenhed, 
som  man  ser  i  vore  Tider.  Dette  forpligter  os  i  Sandhed  til  stor  Tak- 
nemlighed mod  hine  Førstemænd,  som  ved  deres  Arbejde  viste  os  den 
sande  Vej  til  Fuldkommenhed.  Og  naar  Talen  er  om  den  gode  Stil  i 
Malerierne,  staa  vi  først  og  fremmest  i  Gæld  til  Masaccio,  fordi  han  i 
sin  Higen  efter  at  vinde  Ry  vandt  den  Overbevisning,  at  Malerkunsten 
ene  bestaar  i,  blot  ved  Hjælp  af  Tegning  og  Farver  at  efterligne  de  le- 
vende Ting  i  Naturen,  saaledes  som  den  frembringer  dem  for  vore  Øjne, 
og  at  den,  som  opnaar  dette  med  den  største  Fuldkommenhed,  har  Ret 
til  at  kalde  sig  fremragende.  Denne  Erkendelse,  som  Masaccio  havde 
vundet,  siger  jeg,  blev  Aarsag  til,  at  han  i  Kraft  af  et  uafbrudt  Studium 
lærte  saa  meget,  at  man  kan  regne  ham  blandt  de  første,  som  for  største 
Delen  befriede  Malerkunsten  for  Haardhed,  Ufuldkommenheder  og 
Vanskeligheder,  samt  til,  at  han  indførte  de  smukke  Stillinger  og  Be- 
vægelser, Kraft,  Liv  og  en  vis  i  Sandhed  ejendommelig  og  naturlig  Af- 
runding af  Formerne,  som  ingen  Maler  nogensinde  havde  naaet  før  ham. 
Da  han  havde  en  udmærket  Forstand,  indsaa  han  fremdeles,  at  alle  de 
Figurer,  som  ikke  stod  med  Fodsaalerne  paa  Jorden,  idet  desaas  i  For- 
kortning, men  stod  paa  Taaspidserne,  manglede  Fuldkommenhed  og  Stil 
i  væsentlige  Ting  og  at  de,  som  maler  dem  saaledes,  viser  deres  mang- 
lende Indsigt  i  Forkortningen.  Og  selv  om  Paolo  Uccello  havde  virket 
i  samme  Retning  og  udrettet  en  Del,  idet  han  til  en  vis  Grad  havde  lettet 
denne  Vanskelighed,  udførte  Masaccio,  som  paa  mange  Maader  afveg  fra 
ham,  ikke  destomindre  Forkortningerne,  tilmed  fra  et  hvilketsomhelst 
Synspunkt,  langt  bedre  end  nogen  anden,  som  havde  levet  paa  denne  Tid. 
Han  malede  dernæst  sine  Arbejder  med  Enhed  og  bløde  Overgange, 
idet  han  afstemte  Klædernes  Farver  efter  Hovedernes  og  de  nøgne  Le- 
gemers Hudfarve.  Drapperierne  fandt  han  endelig  Behag  i  at  udføre 
lette  og  med  faa  Folder,  som  man  ser  i  det  virkelige  Liv.  Dette  har  væ- 
ret til  stor  Nytte  for  Kunstnerne,  og  han  fortjener  at  roses  derfor,  som 
om  han  havde  gjort  denne  Opfindelse;  thi  man  kan  i  Sandhed  kaldede 
Ting,  som  blev  udførte  inden  hans  Tid,  for  malede,  medens  hans  Arbej- 
der er  levende,  sande  og  naturlige  i  Sammenligning  med  dem,  de  andre 
har  udført. 

Denne  Mand  stammede  fra  Castel  San  Giovanni^)  i  Arnodalen,  og 
man  siger,  at  her  endnu  findes  nogle  Figurer,  som  han  har  udført  i  sin 
første  Barndom.  Han  var  en  meget  aandsfraværende  og  skødesløs  Na- 

')    En  lille  Flække  godt  tre  Mil  fra  Florens.  Hans  Fødselsaar  ansættes  i  Almindelighed  til  1402. 
Hans  Broder  Giovanni  siger  imidlertid,  at  han  er  født  21.  December  1401. 

tur,  idet  han  udelukkende  rettede  hele  sin  Sjæl  og  Higen  mod  Kunsten, 
medens  han  bekymrede  sig  lidet  om  sin  egen  Person  og  endnu  mindre 
om  andre.  Da  han  tilmed  aldrig  paa  nogen  Maade  gad  tænke  paa  denne 
Verdens  Bekymringer  eller  Anliggender,  ikke  engang  paa  sin  Klæde- 
dragt, ja  end  ikke  plejede  at  indkræve  Penge  af  sine  Skyldnere,  før  han 
var  i  den  yderste  Trang,  kaldte  alle  ham  Masaccio^)  i  Stedet  for  Tom- 
maso,  som  var  hans  rette  Navn;  ikke  fordi  han  var  lastefuld,  thi  han  var 
Godheden  selv,  men  paa  Grund  af  hans  store  Skødesløshed.  Til  Trods 
for  denne  var  han  ikke  destomindre  saa  elskværdig  til  at  gøre  andre 
en  Glæde  eller  Tjeneste,  at  man  ikke  kunde  ønske  sig  mere. 

Han  begyndte  at  male  paa  den  Tid,  da  Masolino  fra  Panicale  udsmyk- 
kede Brancacci-Kapellet  i  Carmine-Kirken  i  Florens,  idet  han  stadig 
efter  Evne  fulgte  Filippos  og  Donatos  Spor,  skøndt  de  dyrkede  hver  sin 
Kunst,  og  i  sit  Arbejde  altid  bestræbte  sig  for  at  gøre  Figurerne  levende 
og  smukt  naturtro,  i  Overensstemmelse  med  Livet  selv.  Hans  Linie- 
føring og  Malemaade  var  saa  moderne  holdt  fremfor  de  andre,  at  hans 
Værker  utvivlsomt  taaler  Sammenligning  med  al  moderne  Tegning  og 
Kolorit.  Han  var  ihærdig  med  sit  Arbejde,  og  Perspektivens  Vanskelig- 
heder løste  han  med  vidunderligt  Snille,  hvad  man  kan  se  af  et  Billede 
med  smaa  Figurer,  som  nu  findes  hos  Ridolfo  del  Ghirlandaio.  [Ikke 
bevaret].  Det  fremstiller  Kristus,  som  uddriver  Aanden  af  den  dæmon- 
besatte og  gengiver  herlige  Bygninger  i  Perspektiv,  tegnede  paa  en  saa- 
dan  Maade,  at  de  samtidig  viser  det  ydre  og  indre  af  Huset,  idet  han,  for 
at  gøre  Opgaven  vanskeligere,  har  taget  dem  ikke  forfra,  men  fra  Hjør- 
nerne. Han  lagde,  mere  end  de  andre  Mestere,Vægt  paa  at  gengive  nøgne 
Skikkelser  og  fremstillede  Figurerne  i  Forkortninger,  som  kun  var  lidet 
anvendte  før  hans  Tid.  Han  havde  en  meget  let  Haand  og  er,  som  sagt, 
meget  ukunstlet  i  Drapperingen.  Han  har  paa  en  Træplade  malet  et 
Temperabillede  med  Vor  Frue  paa  den  hellige  Annas  Skød,  holdende 
den  lille  Søn  paa  Armen.  Denne  Tavle  findes  nu  i  Sant'  Ambrogio  i  Flo- 
rens, i  Kapellet  ved  Siden  af  den  Dør,  som  fører  ind  til  Nonnernes  Ta- 
leværelse ^)  I  Tværskibet  i  Kirken  San  Niccolo  hinsides  Arno  findesen 
anden  Tavle  med  et  Temperabillede  af  Masaccio.  Det  gengiver,  foruden 
Vor  Frues  Bebudelse  ved  Engelen,  en  Bygning  med  talrige  Søjler,  teg- 
net i  Perspektiv.  Det  er  meget  smukt,  thi  bortset  fra,  at  Tegningen  er 
fuldkommen,  fik  han  det  ved  Farvernes  Hjælp  til  at  fortone  sig  paa  en 
saadan  Maade,  at  det  lidt  efter  lidt  tabes  af  Syne  som  i  en  Taage;  hvor- 
ved han  gav  et  stort  Bevis  paa  sin  Indsigt  i  Perspektiv.  [Billedeter  tabt]. 
I  Badia  i  Florens  malede  han  paa  en  Pilaster,  over  for  en  af  dem,  som 
bærer  Højaltrets  Bue,  en  Freske  med  St.  Ivo  fra  Bretagne  og  afbildede 
ham  staaende  i  en  Nische,  forat  Fødderne  skulde  ses  i  Forkortning 
nedenfra  op.  Da  ingen  anden  havde  forsøgt  dette  med  saa  stort  Held, 
indbragte  det  ham  betydelig  Ros.  Under  samme  Helgen,  over  en  anden 

')   Endelsen  accio  har  en  foragtelig  Betydning. 

*)   Findes  nu  i  Accademia  delle  Belle  Årti  i  Florens. 

Gesims  malede  han  Enker,  Børn  og  fattige  i  en  Kreds  om  den  hellige 
Mand,  som  hjælper  dem  i  deres  Nød.  [Tabt].  I  Santa  Maria  Novella 
malede  han  dernæst  i  Kirkens  Tværskib  en  Freske  med  Treenigheden, 
som  er  opstillet  paa  St.  Ignatius's  Alter,  og  paa  hver  sin  Side  Vor  Frue 
og  Evangelisten  Johannes,  som  betragter  den  korsfæstede  Kristus.  Paa 
Siderne  er  der  to  knælende  Figurer,  som,  efter  hvad  man  kan  slutte,  er 
Portrætter  af  dem,  som  lod  Billedet  male;  man  ser  dem  dog  ikke  me- 
get, da  de  er  tildækkede  af  et  paalagt  Guldornament.  Men  hvad  der  er 
herligt,  foruden  Figurerne,  er  en  Tøndehvælving  i  Perspektiv,  inddelt  i 
Felter  med  Rosetter,  som  formindskes  og  forkortes  saa  ypperligt,  at  det 
ser  ud,  som  der  er  Hul  i  Muren  ^).  I  Santa  Maria  Maggiore  malede  han 
fremdeles  i  Nærheden  af  Sidedøren,  som  fører  til  S.  Giovanni,  Altertav- 
len til  et  Kapel  med  Vor  Frue,  Sta.  Caterina  og  San  Giuliano.  Paa 
Predellaen  malede  han  nogle  smaa  Figurer  af  Santa  Caterinas  Liv  og 
San  Giuliano,  som  dræber  Faderen  og  Moderen;  i  Midten  malede  han 
Jesu  Kristi  Fødsel  med  den  Enfoldighed  og  det  Liv,  som  var  ejendom- 
meligt for  hans  Arbejde.  [Tabt.]  Paa  en  Altertavle  i  et  af  Tværskibets 
Kapeller  i  Carmine-Kirken  i  Pisa  er  der  en  Vor  Frue  med  Sønnen  og 
ved  hendes  Fødder  nogle  spillende  Engle,  af  hvilke  en,  som  spiller  Luth, 
opmærksomt  lytter  til  den  harmoniske  Klang.  Imellem  dem  staar  Vor 
Frue,  St.  Peter,  Johannes  Døber,  San  Giuliano  og  San  Niccolo,  lutter  na- 
turtro og  levende  Figurer.  Nederst  paa  Predellaen  er  der  i  smaa  Figurer 
fremstillet  Scener  af  disse  Helgeners  Liv  og  i  Midten  de  tre  Konger,  som 
ofre  til  Kristus.  Paa  denne  Del  findes  dernæst  nogle  Heste,  malede  efter 
Naturen  og  saa  skønne,  at  man  ikke  kan  ønske  sig  noget  skønnere;  og 
de  tre  Kongers  Hofmænd  er  klædt  i  forskelligartede  Dragter,  som  man 
brugte  paa  hine  Tider.  For  endelig  at  fuldstændiggøre  denne  Tavle,  er 
der  foroven  flere  Malerier  med  en  Mængde  Helgener  omkring  den 
korsfæstede.  [Tabt.]  Man  mener,  at  den  Freske  af  en  Helgen,  klædt  som 
Biskop,  der  findes  i  samme  Kirke  ved  Siden  af  Døren  til  Klosteret,  skyl- 
des Masaccio;  men  jeg  tror  sikkert,  at  den  skriver  sig  fra  hans  Discipel 
Fra  Filippo.  Da  han  var  vendt  tilbage  fra  Pisa  til  Florens,  malede  han 
her  en  Tavle  med  en  nøgen  Mand  og  Kvinde  i  naturlig  Størrelse,  som 
nu  findes  hos  Palla  Rucellai.  [Ubekendt.] 

Senere,  da  han  ikke  fandt  sig  tilrette  i  Florens,  besluttede  han,  an- 
sporet af  sin  Hengivenhed  og  Kærlighed  til  Kunsten,  at  drage  til  Rom 
for  at  lære  at  overgaa  de  andre;  og  saaledes  gjorde  han.  Efter  at  han 
havde  erhvervet  sig  det  største  Ry  dernede,  malede  han  for  Kardinalen 
af  San  Clemente  et  Kapel  i  Kirken  San  Clemente,  hvori  han  i  Fresker 
fremstillede  Kristi  Lidelse,  Røverne  paa  Korset  og  Scener  af  Martyr- 
inden  Santa  Caterinas  Liv^).  Han  malede  dernæst  mange  Tavler  i  Tem- 

')  Billedet  blev  genfundet  for  en  Række  Aar  siden  under  en  Tavle  af  Vasari.  Det  har  lidt  meget. 

)  Der  er  til  alle  Tider  rejst  Indsigelser  mod  at  tilskrive  Masaccio  Freskerne  i  Capella  della 
passione  i  San  Clementes  Overkirke.  Skøndt  Vasari  endnu  finder  Forsvarere,  gaar  den  al- 
mindelige Antagelse  ud  paa,  at  Billederne  skyldes  Masolino  og  er  malede  længe  efter  Ma- 
saccios  Død  (1446-50). 

pera,  men  de  er  alle  enten  tabte  eller  bortkomne  under  Roms  urolige 
Tider.  En  malede  han  i  Kirken  Sta.  Maria  Maggiore  i  et  lille  Kapel  i 
Nærheden  af  Sakristiet;  den  gengiver  fire  Helgener,  saa  vel  udførte,  at 
de  ser  ud  som  Relieffer;  i  Midten  Sta  Maria  della  Neve;  dernæst  et  Por- 
træt efter  Naturen  af  Pave  Martin,  som  med  en  Hakke  tegner  Grund- 
ridset til  denne  Kirke;  ved  hans  Side  staar  Kejser  Sigismund  IP).  Da 
Michelangelo  og  jeg  en  Dag  betragtede  dette  Arbejde,  roste  han  det 
meget  og  sagde,  at  disse  Mænd  havde  levet  paa  Masaccios  Tid.  Medens 
Pisanello  og  Gentile  fra  Fabriano  malede  Væggene  i  San  Giovanni  i 
Rom  for  Pave  Martin,  havde  de  overladt  en  Del  af  Arbejdet  til  Masaccio. 
Da  denne  havde  faaet  Underretning  om,  at  Cosimo  de'  Medici,  som  i 
høj  Grad  hjalp  og  begunstigede  ham,  var  bleven  kaldt  tilbage  fra  Land- 
flygtigheden, vendte  han  tilbage  til  Florens,  hvor  man  overdrog  ham  at 
fuldende  Brancacci-Kapellet  i  Carmine-Kirken,  idet  Masolino  fra  Pani- 
cale,  som  havde  paabegyndt  det,  var  død^).  Før  han  begyndte  paa  Ka- 
pellet, malede  han  som  Prøve  den  St.  Paulus,  der  findes  i  Nærheden 
af  Klokkerebene,  for  at  vise,  hvilke  Fremskridt  han  havde  gjort  i  Kun- 
sten. Og  han  viste  i  Sandhed  en  uendelig  Dygtighed  i  dette  Billede,  idet 
man  i  Helgenens  Hoved,  som  er  et  Portræt  efter  Naturen  af  Bar- 
tolo  di  Angiolino  Angiolini,  ser  udtrykt  en  saa  uhyre  Vælde,  at  det  ser 
ud,  som  om  denne  Figur  kun  fattes  Mælet.  Og  den,  som  ikke  har  kendt 
St.  Paulus,  vil  ved  at  betragte  denne  se  den  romerske  Kulturs  Retskaf- 
fenhed i  Forbindelse  med  denne  inderlig  fromme  Sjæls  uovervindelige 
Standhaftighed,  idet  haner  helt  optagen  af  Troens  Bestræbelser.  I  dette 
samme  Billede  viste  han  tillige  sin  i  Sandhed  vidunderlige  Evne  til  at 
gengive  Figurer,  der  ses  nedenfra,  i  Forkortning.  Dette  fremgaar  ogsaa 
endnu  af  Apostelens  Fødder,  idet  han  helt  og  holdent  overvandt  en  Van- 
skelighed med  Hensyn  til  hin  gamle  plumpe  Maner,  der,  som  jeg  sagde 
lidt  ovenfor,  lod  alle  Figurerne  staa  paa  Taaspidserne,  en  Maner,  der 
varede  lige  til  hans  Tid,  medens  han  alene  og  før  alle  andre  gennem- 
førte vore  Dages  gode  Fremstillingsmaade^).  Medens  han  malede  paa 
dette  Arbejde,  faldt  Indvielsen  af  samme  Carmine-Kirke*)  og  til  Minde 
herom  malede  Masaccio  i  et  ensfarvet  Billede  hele  Indvielsen,  som 
den  foregik,  inde  i  Klostergaarden  oven  over  Døren,  som  fører  til 
Klostret.  Han  malede  utallige  Borgere  i  Kappe  og  Hætte,  vandrende  i 
Procession.  Blandt  disse  var  Filippo  di  Ser  Brunellesco  i  Træsko,  Do- 
natello,  hans  forhenværende  Lærer  Masolino  fra  Panicale,  Antonio^) 
Brancacci,  som  lod  ham  male  Kapellet,  Niccolo  fra  Uzzano,  Giovanni 
di  Bicci  de'  Medici  og  Bartolommeo  Valori,  hvilke  han  ogsaa  malede  i 
den  florentiske  Adelsmand  Simon  Corsis  Hus.  [Det  sidste  Billede  er 

*)   Billedet  er  tabt,  og  det  er  tvivlsomt,  om  Masaccio  kan  have  malet  det. 
^)   Disse  Angivelser  er  urigtige,  idet  Masaccio  dør  1428,  medens  Cosimo  først  bliver  kaldt  til- 
bage 1434  og  Masolino  ikke  dør  før  omkring  1447. 
*)   Billedet  af  Paulus  blev  slaaet  ned  1675  for  at  give  Plads  til  Corsini-Kapellet. 
*)    19.  April  1422. 
')   Felice  Brancacci. 

ubekendt.]  Han  malede  ligeledes  efter  Naturen  Lorenzo  Ridolfi,  som 
paa  hin  Tid  var  den  florentinske  Republiks  Gesandt  i  Venedig.  Og  han 
malede  ikke  blot  de  ovennævnte  Adelsmænd  efter  Naturen,  men  ogsaa 
Klosterporten  og  Portneren  med  Nøglerne  i  Haanden.  Dette  Værk 
rummer  i  Sandhed  stor  Fuldkommenhed,  idet  Masaccio  har  forstaaet 
at  anbringe  Processionen  af  disse  Folk,  i  Rækker  paa  fem  eller  sex, 
saa  ypperlig  paa  Pladsens  Flade,  at  de  formindskes  i  det  rette  Forhold, 
just  som  det  tager  sig  ud  for  Øjet.  Dette  er  rent  ud  vidunderligt;  ikke 
mindst  den  Skønsomhed,  hvormed  han  malede  disse  Mænd,  ikke  i 
samme  Størrelse,  men  med  en  vis  Naturtroskab,  der  skelner  de  smaa 
og  svære  fra  de  høje,  magre,  som  om  de  var  levende.  Og  alle  staar  med 
Fødderne  paa  samme  Plan  og  forkortes  i  Rækkerne  lige  saa  naturligt 
som  i  det  virkelige  Liv^). 

Efterat  han  nu  var  vendt  tilbage  til  Arbejdet  i  Brancacciernes  Kapel, 
hvor  han  fortsatte  de  Scener  af  St.  Peters  Liv,  som  Masolino  havde  paa- 
begyndt, fuldendte  han  en  Del  af  dem,  nemlig  Scenen  med  Kathedret, 
Helbredelsen  af  de  syge,  Opvækkelsen  af  de  døde  og  Peter,  hvis  Skygge 
helbreder  de  lamme,  idet  han  gaar  op  til  Templet  sammen  med  St.  Jo- 
hannes. Men  særlig  udmærket  fremfor  de  andre  er  den,  hvor  St.  Peter 
for  at  betale  Skatten,  paa  Kristi  Befaling  tager  Pengene  ud  af  Fiskens 
Bug;  thi  foruden  at  man  der  ser  en  Apostel,  den  sidste  i  Rækken,  der 
er  et  Portræt  af  Masaccio,  som  han  selv  ved  Hjælp  af  et  Spejl  har  ma- 
let saa  godt,  at  det  synes  levende,  ser  man  der  St.  Peters  Dristighed 
under  Spørgsmaalet  og  Apostlenes  Opmærksomhed,  idet  de  staar  i 
forskellige  Stillinger  uden  om  Kristus  og  afventer  Afgørelsen,  med  saa 
naturlige  Bevægelser,  at  de  i  Sandhed  fremtræder  som  levende;  og 
navnlig  St.  Peter,  som  idet  han  anstrænger  sig  for  at  tage  Pengene  ud 
af  Fiskens  Mave  bliver  blussende  rød  af  at  staa  bøjet;  og  langt  mere, 
hvor  han  betaler  Skatten  og  man  ser  ham  optagen  af  at  tælle,  medens 
han,  som  modtager  Betalingen,  grisk  betragter  Pengene  i  sin  Haand 
med  største  Glæde.  Der  malede  han  tillige  St.  Peter  og  St.  Paulus,  som 
opvækker  Kongesønnen,  skøndt  dette  Billede  blev  staaende  ufuldendt 
paa  Grund  af  Masaccios  Død  og  siden  fuldendt  af  Filippino.  I  den  Scene, 
hvor  St.  Peter  døber,  priser  man  i  høj  Grad  en  nøgen  Mand,  som  staar 
blandt  de  andre  døbte  og  ryster,  stiv  af  Kulde.  Han  er  udført  med  den 
skønneste  Runding  og  en  inderlig  Malemaade.  hvorfor  baade  gamle  og 
moderne  Kunstnere  altid  har  betragtet  ham  med  Ærbødighed  og  Be- 
undring. Af  den  Grund  har  utallige  Tegnere  og  Mestere  bestandig  lige 
til  denne  Dag  besøgt  dette  Kapel,  hvor  der  desuden  findes  nogle  meget 
livagtige  Hoveder,  der  er  saa  smukke,  at  man  med  Rette  kan  sige,  at 
ingen  Mester  fra  hin  Tid  kom  saa  nær  op  mod  de  moderne  som  han. 
Derfor  fortjener  hans  Arbejde  uendelig  Ros  og  navnlig,  fordi  han  ved 
sit  Mesterskab  indledede  vore  Dages  skønne  Stil.  At  nu  dette  forhol- 
der sig  saaledes,  fremgaar  af,  at  alle  de  berømteste  Malere  og  Billed- 

*)   En  Del  af  dette  Billede  er  atter  fremdraget,  men  i  meget  beskadiget  Stand. 

huggere,  som  har  levet  lige  fra  hans  Tid  til  vore  Dage,  er  blevne  ud- 
mærkede og  berømte  Mestere  ved  at  øve  sig  og  studere  i  dette  Kapel; 
saaledes:  Fra  Giovanni  fra  Fiésole,  Fra  Filippo,  Filippino,  som  fuldførte 
det,  Alesso  Baldovinetti,  Andrea  del  Castagno,  Andrea  del  Verrocchio, 
Domenico  del  Grillandaio,  Sandro  di  Botticello,  Lionardo  fra  Vinci, 
Pietro  Perugino,  Fra  Bartolommeo  fra  San  Marco,  Mariotto  Albertinelli 
og  den  guddommelige  Michelangelo  Buonarroti.  Ogsaa  for  Raffael  fra 
Urbino  var  dette  Kapel  den  første  Oprindelse  til  hans  smukke  Stil, 
Granaccio,  Lorenzo  di  Credi,  Ridolfo  del  Grillandaio,  Andrea  del  Sarto, 
Rosso,  Franciabigio,  Baccio  Bandinelli,  Alonso  Spagnolo,  lacopo  fra 
Pontormo,  Pierino  del  Vaga,  Toto  del  Nunziata,  ja  kort  sagt  alle  de, 
som  har  stræbt  at  lære  denne  Kunst,  har  bestandig  søgt  til  dette  Kapel 
for  at  studere  og  for  at  lære  Forskrifterne  og  Reglerne  for  den  gode 
Kunst  af  Masaccios  Figurer.  Og  naar  jeg  ikke  har  nævnt  en  Mængde 
fremmede  og  Florentinere,  som  er  tyede  til  dette  Kapel  for  at  studere, 
maa  det  være  nok  at  huske  paa,  at  hvor  Kunstens  Hoveder  samles,  der 
flokkes  ogsaa  Lemmerne^). 

Men  skøndt  Masaccios  Værker  altid  har  nydt  saa  stor  en  Anseelse, 
er  der  alligevel  mange,  som  nærer  ikke  blot  den  Formodning,  men  endog 
den  faste  Tro,  at  han  vilde  have  sat  endnu  langt  større  Frugt  i  Kunsten, 
om  ikke  Døden,  som  berøvede  os  ham  i  en  Alder  af  sexogtyve  Aar, 
havde  taget  ham  fra  os  saa  tidlig.  Men  hvad  enten  det  nu  skyldes  Mis- 
undelse eller  blot  var,  fordi  det  gode  som  Regel  ikke  er  af  lang  Varighed, 
vist  er  det,  at  han  døde  midt  i  sin  fulde  Blomstring.  Og  han  gik  bort  saa 
pludselig,  at  der  var  dem,  som  formodede,  at  hans  Død  skyldtes  Gift 
langt  snarere  end  nogen  anden  Ulykke. 

Man  fortæller,  at  da  Filippo  di  Ser  Brunellesco  erfarede  hans  Død, 
udtalte  han :  „Vi  har  lidt  et  stort  Tab  i  Masaccio ! "  og  det  voldte  ham  uen- 
delig Smerte,  idet  han  havde  ofret  lang  Tid  paa  at  vise  ham  mange 
Regler  i  Perspektiv  og  Architektur. 

Han  blev  begravet  i  den  omtalte  Carmine-Kirke  i  Aaret  1443^).  Og 
skøndt  der  ikke  dengang  blev  sat  nogen  Mindetavle  paa  hans  Grav, 
eftersom  han  ikke  var  bleven  sat  højt  i  levende  Live^),  har  han  dog 

')  Billederne  i  Brancacci-Kapellet,  der  har  været  som  en  Højskole  for  den  følgende  Renais- 
sancekunst,  særlig  i  Mellemitalien,  er  bevarede  endnu.  Dette  Kapel  har  tillige  været  et  af 
de  mest  omstridte  Punkter  i  Kunsthistorien,  idet  man  ikke  har  kunnet  enes  om,  hvorledes 
man  skulde  fordele  Billederne  mellem  de  tre  Kunstnere,  Masolino,  Masaccio  og  Filippino 
Lippi,  som  har  malet  der.  Først  har  man  givet  Filippino  for  lidt;  senere,  da  Masolinos  Bil- 
leder i  Norditalien  blev  fundne,  var  enkelte  Forskere  tilbøjelige  til  ogsaa  at  udelukke  ham. 
Først  i  vore  Dage  er  man  nogenlunde  enedes  om  at  anerkende,  at  der  er  bevaret  Billeder 
af  alle  tre  Mestere  og  at  give  enhver  sit.  Gaar  man  i  Detailler  i  enkelte  af  Billederne,  lader 
Spørgsmaalet  sig  næppe  mere  løse. 

')  Masaccio  døde  i  Rom  1428  og  kan  saaledes  ikke  være  begraven  i  Carmeliterkirken  i  Flo- 
rens. Vasari  anfører  selv  lige  iforvejen  den  rigtige  Tradition,  at  han  kun  blev  seksogtjo-e 
Aar  gammel. 

')  Cosimos  Gunst,  Brunelleschis  Agtelse  og  det  store  Arbejde,  man  overdrog  ham  i  Bran- 
caccikapellet,  tyder  paa,  at  Samtiden  forstod  den  unge  Kunstners  Værd. 

ikke  efter  sin  Død  savnet  Mænd,  som  har  hædret  ham  med  følgende 
Gravskrifter. 

Af  Annibale  Caro: 

Pinsi,  e  la  mia  pittura  al  ver  fu  pari; 
L'atteggiai,  l'avvivai,  le  diedi  il  moto, 
Le  diedi  affetto.  Insegni  il  Bonarroto 
A  tutti  gli  altri,  e  da  me  sol  impari. 

Jeg  malede,  og  mit  Værk  taalte  Sammenligning  med  Virkeligheden. 
Jeg  gav  det  Komposition,  Liv,  Bevægelse  og  Følelse.  Lad  Buonarroto 
undervise  alle  de  andre  og  lære  af  mig  alene. 

Af  Fabio  Segni: 

Invida  cur,  Lachesis,  primo  sub  flore  juventae 

Pollice  discindis  stamina  funereo? 
Hoc  uno  occiso,  innumeros  occidis  Apelles: 

Picturae  omnis  obiit,  hoc  obeunte,  lepos. 
Hoc  sole  extincto,  extinguntur  sydera  cuncta. 

Heu!  decus  omne  perit,  hoc  pereunte,  simul. 

DONATELLO  1386—1466 

E  Billedhuggere,  som  vi  har  kaldet  gamle,  men  ikke  an- 
tike,  huggede  i  deres  Forfærdelse  over  Kunstens  mange 
Vanskeligheder  Figurer,  der  var  saa  blottede  for  Kunst 
og  Skønhed,  at  hvad  enten  de  var  i  Metal  eller  Marmor, 
varde  udelukkende  enfoldige,  ligesom  de  ogsaa  selv  var 
enfoldige  Aander  med  dumme  og  plumpe  Talenter;  alt 
3  det  kom  af,  at  de  afbildede  sig  selv,  saa  de  udtrykte  og 
lignede  sig  selv,  og  saaledes  var  deres  stakkels  Værker  i  et  og  alt  blot- 
tede for  Fuldkommenhed  i  Tegning  og  Livfuldhed,  idet  det  i  Sandhed 

er  fuldkommen  umuligt,  at  en  skulde  kunne  give  bort,  hvad  han  ikke 
har.  Da  Naturen  derfor  med  Rette  blev  forarget  over  næsten  at  se  sig 
selv  gjort  til  Nar  i  de  besynderlige  Figurer,  de  efterlod  Verden,  besluttede 
den  at  lade  en  Mand  opstaa,  som  gennem  sit  Arbejde,  ved  Ynde  og  gode 
Forhold  kunde  give  deres  mislykkede  Broncer  og  jammerlige  Marmor- 
figurer herlige  Former,  og  den  elskede  dem  og  havde  dem  kær  som  en 
kærlig  Moder,  saa  meget  mere  som  det  var  Værker,  hun  havde  frem- 
bragt med  ufortrøden  Flid  og  største  Omhu.  For  nu  bedre  at  opfylde 
sin  Vilje  og  Bestemmelse,  ødslede  hun  da  med  vidunderlige  Gaver  til 
Donato  straks  ved  hans  Fødsel,  og  næsten  i  sin  egen  Skikkelse  sendte 
hun  ham  herned  blandt  os  dødelige  fuld  af  Velvilje,  Forstand  og  Kær- 
lighed; thi  idet  han  højagtede  enhver,  der  arbejdede  eller  med  Glæde 
bestræbte  sig  for  at  lade  andre  arbejde,  lod  han  stadig  ikke  blot  sine 
Venner,  men  selv  dem,  som  ikke  kendte  ham,  nyde  godt  af  sit  Arbejde; 
og  der  herskede  intet  Tyranni  i  den  Dygtighed,  Himlen  havde  skænket 
ham,  saa  han  skulde  lukke  sig  inde  i  Skjulehuller,  naar  han  arbejdede, 
for  at  man  ikke  skulde  se  hans  Fremgangsmaade,  naar  han  formede  i 
sin  skønne  Stil;  nej  han  udførte  tvertimod  sine  Arbejder  aabent  for  alles 
Blikke,  saa  enhver  kunde  se  dem.  Han  var  saa  taknemlig  og  fornøjelig 
og  saa  hæderlig  i  alt,  hvad  han  tog  sig  for,  at  om  dette  Aarhundrede  skat- 
ter og  ærer  ham  nu,  da  han  er  død,  vilde  det  i  langt  højere  Grad  tilbede 
ham,  hvis  han  var  levende;  i  Betragtning  af,  at  medens  moderne  Kunst- 
nere nuomstunder  for  det  meste  alle  er  opfyldte  af  Misundelse  og  Hov- 
mod, blandet  med  den  forfængelige,  uforskammede  Ærgerrighed,  var 
Donato  venlig,  ridderlig,  jevn  og  uden  nogen  Brask  og  Bram.  Medens 
disse  skader  deres  Næste,  beflittede  han  sig  altid  paa  at  hjælpe  andre,  idet 
han  beskedent  og  med  forstandig  Agtelse  roste  sine  Kammeraters  Ar- 
bejde. Lykkelige  Dage  og  salige  Aarhundrede,  som  nød  godt  af  en  saa- 
dan  Dygtighed  og  en  saadan  Godhed!  hvor  degode  Kunstnere  var  Fæ- 
dre, Venner,  Lærere  og  Kammerater  for  den,  som  ønskede  at  lære!  De 
paatalte,  det  vil  sige,  de  paaviste  Fejlene  hos  dem,  som  gjorde  sig  skyl- 
dige i  saadanne,  men  paa  en  hensynsfuld  Maade  og  medens  man  endnu 
kunde  raade  Bod  derpaa.  Men  naar  al  Forbedring  var  udelukket,  ud- 
bredte de  ikke  andres  Beskæmmelse;  de  omgikkes  som  Brødre  med 
kærlig  Elskværdighed  og  hjalp  altid  gerne  hverandre,  naar  det  gjordes 
nødig.  Derfor  behagede  det  Himlen  i  denne  Tidsalder,  der  var  saa  fuld 
af  Godhed,  at  sende  Donato  ned  at  virke  paa  Jorden,  for  at  han  ikke 
blot  skulde  finde  gode  Kunstnere,  men  ogsaa  gode  Mænd,  som  var  til 
Sinds  at  give  ham  Arbejde^). 

Donato,  som  af  sin  Slægt  blev  kaldet  Donatello  og  selv  satte  dette 
Navn  paa  nogle  af  sine  Arbejder,  blev  født  i  Florens  1383^),  og  idet 
han  lagde  sig  efter  den  bildende  Kunst,  blev  han  ikke  blot  en  sjælden 

')   Hele  denne  Indledning  udelod  Vasari  i  anden  Udgave  af  Biografierne. 
*)   Der  angives  flere  Aarstal  som  Donatellos  Fødeaar.  Den  almindelige  Antagelse  er,  at  han 
blev  født  1386.  Hans  fulde  Navn  var  Donato  di  Niccolo  di  Betto  Bardi. 

Billedhugger  og  en  vidunderlig  Skaber  af  Statuer,  men  tillige  kyndig  i 
Stukarbejder,  dygtig  i  Perspektiv  og  meget  agtet  i  Architekturen;  ja 
hans  Værker  besad  en  saadan  Ynde,  Tegning  og  Fuldkommenhed,  at 
de  blev  ansete  for  at  ligne  de  gamle  græske  og  romerske  fortrinlige  Ar- 
bejder mere,  end  nogen  som  helst  anden  Kunstners,  som  nogensinde 
har  levet.  Derfor  er  det  med  uomtvistelig  Ret,  man  giver  ham  Rang  som 
den  første,  der  paa  fuldendt  Maade  bragte  Fremstillingen  af  Scener  i 
Fladrelief  til  Anvendelse  i  Kunsten.  Han  udførte  dem  paa  en  saadan 
Maade,  at  man  saavel  af  den  Omtanke,  han  lagde  for  Dagen  i  dem,  som 
af  hans  Lethed  og  Mesterskab  erfarede,  at  han  havde  den  sande  For- 
staaelse  deraf  og  at  han  udførte  dem  med  mere  end  almindelig  Skøn- 
hed, saa  at  der  ikke  blot  paa  hin  Tid  ikke  var  nogen  Kunstner,  som 
overgik  ham,  men  at  der  selv  i  vore  Dage  ikke  findes  nogen,  som  har 
naaet  ham. 

Donatello  blev  fra  Barndommen  opdraget  i  Huset  hos  Ruberto  Mar- 
telli^)  og  paa  Grund  af  hans  gode  Egenskaber  og  hans  flittige  Studium 
af  sin  Kunst  blev  han  med  Rette  elsket  ikke  blot  af  ham,  men  af  hele 
denne  ædle  Familie.  I  sin  Ungdom  frembragte  han  mange  Ting,  som  man 
ikke  lagde  synderlig  Vægt  paa,  da  de  var  saa  talrige;  men  det  Værk, 
som  skabte  ham  et  Navn  og  bevirkede,  at  man  saa,  hvem  han  var,  er  en 
Bebudelse  i  Sandsten,  som  blev  opstillet  paa  Cavalcantiernes  Alter  i 
deres  Kapel  i  Santa  Croce  i  Florens.  Paa  denne  udførte  han  en  Ramme 
af  Grotesker  med  et  mangfoldig  udsmykket  og  svunget  Fodstykke  og 
en  Paasats  i  kvart  Runding.  Dertil  føjede  han  sex  Drenge,  som  holder 
nogle  Festoner  og  synes  at  holde  sig  fast  af  Frygt  for  deres  høje  Stade 
ved  at  omfavne  hverandre.  Men  fremfor  alt  lagde  han  sit  store  Geni  og 
Kunstsnille  for  Dagen  i  Jomfruens  Skikkelse,  idet  hun,  forfærdet  over 
Engelens  uforudsete  Aabenbaring,  sky  og  med  et  yndigt  Udtryk  gøren 
kysk  Bøjning  med  hele  Skikkelsen  og  med  den  skønneste  Ynde  ven- 
der sig  mod  den,  som  hilser  hende,  saa  man  i  hendes  Ansigt  iagt- 
tager den  Ydmyghed  og  Taknemmelighed,  man  skylder  den,  der  skæn- 
ker en  uventet  Gave,  og  i  desto  højere  Grad,  jo  større  Gaven  er.  Des- 
uden viste  Donato  i  Madonnas  og  Englens  Klædebon,  som  var  smukt 
ordnet  med  mesterligt  Foldekast,  samt  ved  at  fremhæve  det  nøgne  i  Fi- 
gurerne, hvorledes  han  forsøgte  at  aabenbare  de  antikes  Skønhed,  som 
havde  været  skjult  i  saa  mange  Aar;  og  han  visteen  saadan  Færdighed 
og  Kunst  i  dette  Arbejde,  at  man  kort  sagt  ikke  kan  ønske  sig  mere  af 
Tegning  og  Indsigt,  af  Mejsel  og  kunstnerisk  Erfaring-).  I  samme  Kirkes 
Tværskib,  ved  Siden  af  Taddeo  Gaddis  Freske,  udskar  han  med  over- 
ordentlig Omhu  et  Trækrucifix.  Da  han  havde  gjort  det  færdigt,  fore- 

')  Donatello  var  22  Aar,  da  Martelli  blev  født;  rigtigt  er  det  dog,  at  denne  rige  Bankier  se- 
nere blev  en  Velynder  af  Donatello. 

*)  Denne  Bebudelse  findes  i  det  højre  Sideskib  i  Sta.  Croce.  Af  de  sex  Drenge,  som  ikke 
er  af  Marmor,  men  Terracotta,  har  de  to  længe  været  forsvundne,  men  er  nu  fundne  i  be- 
skadiget Stand  i  Kirkens  Magasin  og  atter  opstillede.  Bode  sætter  den  tilliden  1425-1432. 

kom  det  ham,  at  han  havde  udført  et  sjældent  Arbejde,  og  han  viste  det 
for  sin  gode  Ven  Filippo  di  Ser  Brunellesco  for  at  høre  hans  Dom.  Da 
Filippo,  som  paa  Grund  af  Donatos  Ord  ventede  at  se  et  langt  bedre 
Værk,  saa  det,  smilede  han  lidt.  Donato  bemærkede  det  og  bad  ham  i 
Kraft  af  det  Venskab,  som  bestod  mellem  dem,  om  at  sige  ham  sin  Me- 
ning. Filippo,  som  var  meget  ligefrem,  svarede  da,  at  det  forekom  ham, 
at  han  havde  slaaet  en  Bonde  paa  Korset  og  ikke  et  Legeme,  der  taaler 
Sammenligning  med  Jesus  Kristus,  som  var  af  en  overordentlig  Fin- 
hed og  i  alle  Henseender  den  fuldkomneste  Mand,  der  nogensinde  var 
født.  Da  Donato  hørte  sig  kritisere  og  det  langt  mere  dybtgaaende,  end 
han  havde  tænkt  sig,  medens  han  havde  gjort  Regning  paa  at  blive  rost, 
svarede  han:  „Dersom  det  var  lige  saa  let  at  udføre  noget  som  at  be- 
dømme det,  vilde  Du  finde,  at  min  Kristus  er  en  Kristus  og  ikke  en 
Bonde.  Tag  derfor  noget  Træ  og  prøv  Du  selv  at  lave  een".  Uden  at 
sige  et  Ord  mere  gik  Filippo  hjem,  og  i  al  Hemmelighed  gav  han  sig  til 
at  udskære  et  Krucifix.  Idet  han  dernæst,  for  ikke  at  slaa  sin  egen  Dom  i 
Ansigtet,  stræbte  at  overgaa  Donato,  bragte  han  det  efter  mange  Maane- 
ders  Arbejde  til  den  yderste  Fuldkommenhed.  Derefter  indbød  han  en 
Morgen  Donato  til  at  spise  Middag  hos  sig,  og  Donato  modtog  Indbydel- 
sen. Da  de  nu  gik  sammen  til  Filippos  Hus  og  var  naaet  til  Mercato 
Vecchio,  købte  Filippo  nogle  Sager ^),  og  idet  han  overlod  dem  til  Do- 
nato, sagde  han:  „Begynd  at  gaa  hjemad  med  disse  Ting  og  vent  paa 
mig;  saa  kommer  jeg  lige  strax".  Da  nu  Donato  var  kommen  ind  i  Stue- 
etagen, saa  han  Filippos  Korsfæstede  i  godt  Lys,  og  da  han  standsede 
for  at  betragte  den,  fandt  han  den  saa  fuldkommen  udført,  at  han,  be- 
sejret og  helt  greben  af  Undren,  ligesom  helt  ude  af  sig  selv  aabnede 
Armene,  hvormed  han  holdt  Forklædet,  saa  at  Æggene,  Osten  og  alle 
de  andre  Sager  faldt  paa  Gulvet  og  alting  gik  i  Stykker;  men  da  han 
ikke  kunde  blive  færdig  med  at  undre  sig  og  staa  som  en  himmelfalden, 
kom  Filippo  til  og  sagde  leende:  „Hvad  skal  vi  spise  nu,  da  Du  har 
spildt  alting?"  Donatello  svarede:  ,Jeg  for  mit  Vedkommende  har  faaet, 
hvad  jeg  behøver  for  idag;  hvis  Du  vil  have  din  Part,  saa  tag  den  der; 
men  ikke  mere  derom :  Dig  er  det  givet  at  skabe  Kristusfigurer  og  mig 
at  lave  Bønder"  ^). 

I  Kirken  San  Giovanni  i  samme  By  udførte  Donato  et  Gravmæle 
over  Pave  Giovanni  Coscia,  som  var  bleven  afsat  fra  Paveværdigheden 
af  Conciliet  i  Constans,  paa  Bestilling  af  Cosimo  de'  Medici,  der  var  en 
god  Ven  af  samme  Coscia^).  Af  dette  udførte  Donato  egenhændig  den 

')   I  den  første  Udgave  staar  der:  Filippo  købte  Ost,  Nødder  og  Frugt. 

*)  Donatellos  Crucifix  findes  endnu  i  Bardiernes  Kapel  i  Santa  Croces  venstre  Tværskib. 
Da  det  anses  for  at  være  udført  mellem  1415  og  1420,  medens  Brunnelleschis  falder 
omtrent  tredive  Aar  senere,  hører  Vasaris  livlige  Skildring  nærmest  til  den  florentinske  No- 
velle-Litteratur. 

*)  Baldassare  Coscia,  Johannes  XXIII,  døde  1419.  Donatello  paabegyndte  Arbejdet  omkring 
1426  sammen  med  Portigiani  og  Michelozzo.  Ogsaa  Haabet  og  Kærligheden  skyldes  denne 
sidste,  som  Donatello  i  det  hele  arbejdede  sammen  mediAarene  1425-1438.  Af  Donatello 

Døde  i  forgyldt  Bronce  og  i  Marmor  Haabet  og  Kærligheden,  som  fin- 
des derpaa.  Hans  Discipel  Michelozzo  udførte  Troen  dertil.  I  samme 
Kirke,  lige  overfor  dette  Arbejde,  ser  man  fra  Donatos  Haand  en  Træ- 
figur af  den  bodfærdige  Santa  Maria  Magdalena,  som  er  meget  smuk 
og  fortrinlig  udført,  hentæret  som  hun  er  af  Faste  og  Afholdenhed,  idet 
hun  i  alle  Enkehheder  er  fuldendt  i  anatomisk  Henseende  og  glim- 
rende opfattet  paa  alle  Punkter^).  Paa  en  Granitsøjle  paa  Mercato  Vec- 
chio  findes  der  fra  Donatos  Haand  en  Statue,  Overflødigheden,  i  haard 
Sandsten,  som  staar  helt  for  sig  selv.  Den  er  saa  vel  udført,  at  den  roses 
i  højeste  Grad  baade  af  Kunstnere  og  alle  kyndige  Mænd  2).  Den  Søjle, 
hvorpaa  Statuen  er  anbragt,  stod  tidligere  i  Kirken  San  Giovanni,  hvor 
de  øvrige  Granitsøjler  findes,  som  bærer  Galleriet  udvendig,  og  den 
blev  borttaget  derfra,  idet  man  i  dens  Sted  anbragte  en  anden  kannel- 
leret  Søjle,  paa  hvilken  der  fordum  midt  i  Kirken  stod  en  Statue  af 
Mars,  som  blev  borttaget,  da  Florentinerne  blev  omvendt  til  Jesus  Kri- 
stus^). Medens  han  endnu  var  ung,  huggede  han  til  Facaden  af  Santa 
Maria  del  Fiore  en  Daniel  i  Marmor  [ubekendt]  og  senere  en  siddende 
Johannes  Evangelist  paa  fire  Alen  og  klædt  i  prunkløs  Dragt,  som 
roses  meget^).  Samme  Sted  ser  man  paa  Hjørnet,  paa  den  Væg,  som 
vender  hen  imod  via  del  Cocomero,  mellem  to  Søjler,  en  gammel  Mand 
som  ligner  den  antike  Stil  mere  end  noget  andet  Værk,  man  kan  se 
af  Donatello,  idet  man  i  hans  Ansigt  læser  de  Tanker,  som  Aarene 
giver  dem,  der  er  hentærede  af  Alder  og  Møje^).  Han  udførte  tillige 
inde  i  samme  Kirke  Orgelpulpituret  over  Døren  til  det  gamle  Sakristi 
med  hine  skitserede  Figurer,  som  vi  har  omtalt  og  som  i  Sandhed  vir- 
ker paa  Beskueren,  som  om  de  er  levende  og  bevæger  sig*^).  Man  kan 
derfor  sige  om  ham,  at  han  arbejdede  lige  saa  meget  med  Forstanden 
som  med  Hænderne,  idet  mange  Ting  udarbejdes  og  synes  skønne  i 
de  Rum,  hvor  de  er  udførte,  medens  de  syner  helt  anderledes,  naar  de 
bliver  tagne  bort  derfra  og  anbragt  paa  et  andet  Sted,  enten  i  anden  Be- 
lysning eller  højt  oppe,  og  virker  lige  modsat  af,  hvad  man  skulde  vente. 
Donato  udførte  derimod  sine  Figurer  paa  en  saadan  Maade,  at  de  ikke 
gjorde  blot  halvt  saa  stor  Virkning  i  det  Værelse,  hvor  han  arbejdede, 

er  den  architektoniske  Opbygning,  Børnene  og  Pavefiguren.  Gravmælet  blev  ikke  bestilt 
af  Cosimo.  Omkostningerne  blev  betalt  af  Pavens  efterladte  Formue. 

')  Staar  endnu,  efter  forskellige  Omskiftelser,  i  den  oprindelige  Nische.  Det  er  et  Arbejde  fra 
Donatellos  senere  Tid. 

*)   Den  styrtede  ned  og  gik  i  Stj'kker  1721. 

*)   De  omtalte  Søjler  er  vel  antike,  men  Kirken  ikke.  En  Marsfigur  kan  aldrig  have  staaet  der. 

*)  En  af  de  fire  Evangelister,  som  senere  blev  flyttet  ind  i  Kirken,  og  som  blev  bestilt  af  Do- 
natello i  Fællesskab  med  to  andre  Billedhuggere.  Donatellos  Johannes  blev  opstillet  1415. 
Den  blev  Forbilledet  for  Michelangelos  Moses. 

')  Man  formoder,  at  det  er  denne  Figur,  som  staar  i  første  Nische  i  Domkirkens  venstre  Side- 
skib. 

®)  Denne  Sangertribune  er  nu  efter  at  have  været  Genstand  for  adskilligt  Hærværk  bleven 
opstillet  i  Opera  del  duomo  ligesom  Luca  della  Robbias,  der  har  haft  en  lignende  Skæbne. 
Arbejdet  blev  bestilt  1433  og  fuldendt  1440. 

som  paa  de  Steder,  hvor  de  blev  opstillede.  I  det  ny  Sakristi  i  samme 
Kirke  udførte  han  Tegningen  til  Børnene,  som  holder  de  Guirlander, 
der  løber  helt  rundt  oven  over  Frisen^);  fremdeles  Tegningen  til  de 
Figurer,  som  blev  udførte  i  Glas  i  det  runde  Vindue  med  Vor  Frues 
Kroning,  som  findes  under  Kuppelen.  Denne  Tegning  staar  saa  langt 
over  dem,  der  findes  i  de  andre  Vinduer,  at  det  er  aabenbart  for  enhver^). 

For  San  Michele  in  Orto  [Or  San  Michele]  i  samme  By  udførte  han 
paa  Slagterlaugets  Bestilling  den  Marmorstatue  af  St.  Peter,  som  findes 
der:  en  vidunderlig  Figur,  præget  af  den  dybeste  Visdom^);  og  for  Lin- 
nedvævernes Laug  udførte  han  Evangelisten  St.  Marcus,  som  han  havde 
paataget  sig  at  udføre  sammen  med  Filippo  Brunelleschi,  men  siden 
fuldendte  paa  egen  Haand,  idet  Filippo  vargaaet  ind  derpaa.  Denne  Fi- 
gur udførte  Donatello  med  saa  stor  Kyndighed,  at  medens  den  stod  paa 
Jorden,  var  de,  som  manglede  Indsigt,  ude  af  Stand  til  at  vurdere  dens 
store  Fortrin,  og  Forstanderne  for  Lauget  var  nær  ved  ikke  at  lade 
den  opstille.  Donatello  sagde  da,  at  de  skulde  lade  ham  anbringe  den, 
thi  han  vilde  vise  dem,  at  naar  han  arbejdede  videre  paa  den,  skulde 
den  blive  en  helt  anden  Figur  og  ikke  mere  den  samme.  Saaledes  skete 
det;  han  tilhyllede  den  i  fjorten  Dage,  hvorpaa  han  afslørede  den,  uden 
iøvrigt  at  have  rørt  den,  og  opfyldte  alle  med  Forundring-*). 

For  Vaabensmedenes  Laug  udførte  han  en  meget  livfuld  Figur  af  en 
bevæbnet  St.  Georg.  Hans  Hoved  viser  Ungdommens  Skønhed,  hans 
Mod  og  Vaabenfærdighed,  og  der  er  en  stolt  og  frygtelig  Livfuldhed,  en 
vidunderlig  Gengivelse  af  Bevægelsen  indesluttet  i  denne  Sten.  I  mo- 
derne Figurer  har  man  sikkert  endnu  aldrig  i  Marmor  set  en  saadan 
Lidenskab  eller  saa  megen  Aand,  som  Naturen  og  Kunsten  her  har 
frembragt  ved  Donatos  Haand.  I  det  Fodstykke,  som  bærer  det  tilhø- 
rende Tabernakel,  udførte  han  i  Marmor  i  fladt  Relief  den  Scene,  hvor 
han  dræber  Slangen;  der  ser  man  en  Hest,  som  nyder  stort  Ry  og  bli- 
ver meget  rost^).  I  Frontespizen  mejslede  han  i  halvt  ophøjet  Relief  en 
Gud  Fader,  og  lige  overfor  det  nævnte  Oratoriums  Kirke  udførte  han 
i  Marmor  og  i  antik,  saa  kaldet  korintisk  Stil,  fri  for  enhver  tysk  Maner, 
Tabernaklet  for  Handelsretten,  hvori  der  skulde  anbringes  to  Statuer, 
som  han  ikke  vilde  udføre,  fordi  han  ikke  blev  enig  med  dem  om  Prisen. 
Disse  Figurer  udførte  Andrea  del  Verrocchio  i  Bronce  efter  hans  Død, 
som  der  siden  vil  blive  fortalt^).  Paa  den  forreste  Facade  af  Santa  Maria 

')   Baade  Tegning  og  Udførelse  skyldes  Giuliano  fra  Majano. 

^)  Med  denne  Tegning  sejrede  Donatello  i  en  Konkurrence  over  Lorenzo  Ghiberti  1434.  Vin- 
duet er  bevaret  paa  sin  oprindelige  Plads. 

*)   Denne  Figur  findes  endnu  sammesteds,  men  dens  Ægthed  er  omstridt  og  lader  sig  ikke 
dokumentarisk  fastslaa.  Maaske  af  Nanni  di  Banco. 

*)  St.  Marcus  blev  bestilt  af  Donatello  alene  3.  April  1411   og  fuldendt  1413.   Brunelleschi 
har  intet  med  den  at  gøre.  Den  findes  fremdeles  paa  sin  oprindelige  Plads. 

')   Statuen  findes  i  Museo  nazionale.  En  Kopi  er  opstillet  i  den  originale  Nische. 
)   Donatellos  Tabernakel  med  Verrocchios  Thomasgruppe  findes  fremdeles  paa  den  Side  af  Or 
San  Michele,  som  vender  ud  mod  Via  dei  Calzaioli.  Tabernaklets  Architektur  skyldes  væ- 
sentlig Michelozzo,  Figurerne  Donatello. 

del  Fiores  Campanile  huggede  han  i  Marmor  fire  Figurer,  hver  paa  fem 
Alen.  ^)  Blandt  dem  er  der  to  Portræter,  det  ene  af  Francesco  Soderini 
som  ung,  det  andet,  som  nu  kaldes  Zuccone,^)  af  Giovanni  di  Barduc- 
cio  Cherichini  [Checcherini].  Da  denne  blev  anset  for  det  sjældneste 
og  smukkeste  Arbejde  af  alle  dem,  Donato  nogensinde  udførte,  plejede 
han,  naar  han  vilde  sværge,  saa  man  troede  paa  ham,  at  sige:  ved  den 
Tro,  jeg  har  til  min  Zuccone!  Og  medens  han  arbejdede  paa  den,  sagde 
han  stadig,  idet  han  betragtede  den:  Tal,  tal!  eller  gid  Du  maa  faa  Blod- 
diarrhoe!  Paa  den  Side,  som  vender  hen  imod  Præsteboligen,  oven  over 
Taarnets  Dør,  udførte  han  en  Abraham,  som  stod  i  Begreb  med  at  ofre 
Isak,  samt  en  anden  Profet.  Disse  Figurer  blev  anbragt  midt  imellem  to 
andre  Statuer^). 

For  Byens  Signoria  udførte  han  en  Bronceafstøbning,  som  blev  an- 
bragt paa  Pladsen  i  en  Bue  i  deres  Loggia  og  fremstiller  Judith,  som 
hugger  Hovedet  af  Holofernes:  et  Værk  af  stor  Fuldkommenhed  og 
Mesterskab.  Den,  som  betragter  den  ydre  Bramfrihed  i  Judiths  Dragt  og 
ydre  Udseende,  læser  klart  i  det  indre  denne  Kvindes  høje  Sind  og  Guds 
Bistand,  ligesom  man  af  Holofernes'  Udtryk  læser  om  Vinen  og  Søv- 
nen ;  og  man  ser  Døden  i  hans  Lemmer,  som  fremtræder  kolde  og  slappe, 
fordi  de  har  mistet  Livsaanderne.  Denne  blev  udført  saaledes  af  Donato, 
at  Støbningen  blev  tynd  og  meget  smuk,  og  bag  efter  blev  den  saa  vel 
eftergaaet,  at  det  er  det  største  Vidunder  at  se  den*).  Ogsaa  Postamen- 
tet,  som  er  en  lav  Granitsøjle  i  enkel  Stil,  fremtræder  fuld  af  Ynde  og 
er  et  tiltalende  Skue;  han  var  saa  tilfreds  med  dette  Arbejde,  at  han  fik 
Lyst  til  (hvad  han  ikke  havde  gjort  i  de  andre)  at  sætte  sit  Navn  der- 
paa,  som  man  ser  i  disse  Ord:  Donatelli  Opus^).  I  Gaarden  til  det  om- 
talte Signoriapalads  findes  der  en  nøgen  Broncefigur  i  naturlig  Størrelse, 
som  fremstiller  David,  der  har  hugget  Hovedet  af  Goliath  og,  idet  han 
løfter  den  ene  Fod,  sætter  den  oven  paa  Hovedet,  medens  han  holder 
en  Kaarde  i  den  højre  Haand.  Denne  Figur  er  saa  naturlig  i  sin  Liv- 
fuldhed og  sine  bløde  Former,  at  Kunstnerne  næppe  kan  tænke  sig, 
at  den  ikke  er  formet  over  en  levende  Model.  Statuen  stod  forhen  i 
Casa  Medicis  Gaard  og  blev  i  Anledning  af  Cosimos  Landsforvisning 
bragt  til  den  omtalte  Plads.  I  vore  Dage  har  Hertug  Cosimo  ladet  den 
tage  bort,  idet  han  har  indrettet  en  Fontæne,  hvor  denne  Statue  stod; 
den  forbeholdes  en  anden  meget  stor  Gaard,  som  han  har  i  Sinde  at 

*)  Kun  tre  af  Figurerne  skyldes  Donatello;  den  fjerde,  Profeten  Obadja  er  af  Giovanni  di 
Bartolo,  kaldet  Rosso.  Donatelios  Statuer  ligger  mellem  Aarene  1415  og  1425.  De  er  ikke 
fem,  men  halvfjerde  Alen  høje. 

"'')   Græskarhovedet,  saakaldet  fordi  det  er  ganske  skaldet. 

*)  Af  Statuerne  paa  Campanilens  Østside  er  Isaks  Ofring,  Josua  og  Moses  Værker  af  Dona- 
tello og  Rosso  i  Forening;  Habakuk  af  Donatello  alene.  Isaks  Ofring  blev  bestilt  af  de  to 
Kunstnere  1421. 

*)  Oprindelig  stod  Judith  vistnok  i  Palazzo  Medicis  anden  Gaard,  men  blev  jernet  ved  Revo- 
lutionen 1495.  Siden  1504  har  den  staaet  i  Loggia  dei  Lanzi.  De  fleste  Forskere  sætter 
den  til  omkring  1455,  men  der  vides  intet  sikkert. 

')    Han  har  ogsaa  tidligere  signeret  sine  Arbejder. 

bygge  i  den  bageste  Del  af  Paladset,  nemlig  der,  hvor  Løverne  forhen 
stod.  [Museo  nazionale.]  Paa  venstre  Haand  i  den  Sal,  hvor  Lorenzo 
della  Volpaias  Uhr  findes,  er  tillige  opstillet  en  David  i  herligt  Marmor, 
som  holder  den  døde  Goliaths  Hoved  under  Fødderne  og  den  Slynge, 
han  ramte  ham  med,  i  Haanden^).  I  den  første  Gaard  i  Casa  Medici 
findes  otte  Marmormedailloner,  i  hvilke  han  har  kopieret  antike  Ka- 
meer og  Reverser  af  Medailler,  samt  nogle  meget  smukke  Scener,  som 
han  selv  udførte.  De  er  indmurede  i  Frisen  mellem  Vinduerne  og  Ar- 
chitraven  over  Loggiernes  Buer^).  Desuden  restaurerede  han  en  Mar- 
syas  i  antikt  hvidt  Marmor^),  som  var  anbragt  ved  Havedøren,  og  re- 
staurerede utallige  antike  Hoveder,  som  var  anbragt  over  Dørene  og 
som  han  tillige  indfattede  med  Ornamenter  af  Vinger  og  Diamanter  — 
Cosimos  Vaaben  —  som  blev  fortrinlig  udførte  i  Stuk^),  Han  mejslede 
i  Granit  en  herlig  Fontæne  med  Vandspring.  Og  for  Pazziernes  Have  i 
Florens  huggede  han  en  lignende  ogsaa  med  Vandspringe).  I  Medicæ- 
ernes  omtalte  Palads  findes  der  Madonnaer  af  Marmor  og  Bronce  i  fladt 
Relief  og  andre  vidunderlige  Scener  med  skønne  Figurer  og  i  fladt  Re- 
lief, udførte  i  Marmor. 

Den  Kærlighed,  Cosimo  nærede  til  Donato,  var  saa  stor,  at  han  sta- 
dig gav  ham  Arbejde,  og  til  Gengæld  nærede  Donato  saa  stor  Kærlighed 
til  Cosimo,  at  han  paa  det  mindste  Vink  fra  hans  Side  gættede  alt,  hvad 
han  ønskede,  og  stadig  adlød  ham.  Man  fortæller,  at  en  genuesisk  Køb- 
mand lod  Donato  udføre  et  herligt  Broncearbejde  i  naturlig  Størrelse, 
som  var  meget  tyndt  i  Støbningen,  fordi  det  skulde  føres  saa  langt  bort, 
og  at  dette  Arbejde  blev  overdraget  ham  gennem  Cosimo.  Da  det  nu 
var  færdigt  og  Købmanden  vilde  betale,  forekom  det  ham,  at  Donato 
forlangte  for  meget  for  det,  hvorfor  det  blev  overladt  til  Cosimo  at  sætte 
Prisen.  Han  lod  det  først  bære  op  i  Paladsets  øverste  Søjlegang  og  lod 
det  derefter  anbringe  mellem  Tinderne  ud  mod  Gaden,  for  at  man  be- 
dre kunde  se  det.  Da  Cosimo,  som  vilde  udligne  Forskellen,  fandt,  at 
Købmanden  var  for  langt  under  Donatos  Forlangende,  vendte  han  sig 
om  og  sagde,  at  det  var  alt  for  lidt.  Købmanden,  som  mente,  at  det  var 
for  meget,  sagde  derimod,  at  Donato  havde  fuldendt  det  paa  en  Maaned 
eller  lidt  mere,  saa  han  tjente  over  en  halv  Gylden  om  Dagen.  Donato 
vendte  sig  derfor  harmfuld,  idet  det  forekom  ham,  at  man  fornærmede 
ham  for  siærkt,  og  sagde  til  Købmanden,  at  paa  en  Hundrededel  af  en 
Time  skulde  han  være  i  Stand  til  at  ødelægge  et  Aars  Arbejde  og 
Indtægt.  Idet  han  derpaa  gav  Hovedet  et  Spark,  styrtede  han  det  øje- 
blikkelig ned  paa  Gaden,  saa  det  gik  i  mange  Stykker;  og  han  sagde  til 
ham,  at  man  nok  saa,  han  var  vant  til  at  handle  med  Bønner  og  ikke 

^)  Fuldendt  ca.  1412,  opstillet  1415.  Staar  nu  i  Museo  nazionale. 

^)  Fremdeles  i  Palazzo  Ricardi. 

*)  Maaske  en  Figur,  som  nu  staar  i  Uffizierne  (tredje  Korridor  N.  155). 

*)  Disse  Stukdekorationer  er  forsvundne. 

^)  I  Marmor. 

®)  Nu  i  Palazzo  Bardinis  Gaard. 

med  Statuer.  Da  Købmanden  nu  fortrød  det,  tilbød  han  at  give  ham  det 
doppelte,  hvis  han  vilde  lave  det  om,  men  Donato  vilde  aldrig  gentage 
det,  hvad  han  end  lovede  og  hvor  meget  end  Cosimo  bad  ham.  I  Mar- 
telliernes  Huse  findes  der  talrige  Scener  i  Marmor  og  Bronce,  blandt 
andre  en  David  paa  tre  Alen  og  mange  andre,  som  han  rundhaandet 
har  skænket  bort  som  Bevis  paa  den  Troskab  og  Kærlighed,  han  næ- 
rede til  denne  Familie;  særlig  maa  nævnes  en  helt  fritstaaende  Johannes 
i  Marmor  paa  tre  Alen,  som  han  selv  har  fuldendt:  et  meget  smukt  Ar- 
bejde, som  nu  findes  hos  Ruberto  Martellis  Arvinger.  Han  gjorde  den 
til  et  Fideikommis,  saa  at  den  hverken  kunde  pantsættes,  sælges  eller 
skænkes  bort  uden  svær  Straf,  til  Vidnedsbyrd  og  Bekræftelse  paa  den 
Velvilje,  de  havde  vist  Donato  og  han  dem,  og  som  Anerkendelse  af 
hans  Kunst,  som  han  havde  lært  ved  deres  Beskyttelse  og  den  Under- 
støttelse, de  havde  ydet  ham  ^).  Han  huggede  fremdeles  for  en  Erkebi- 
skop  et  Marmorgravmæle,  som  blev  sendt  til  Neapel  og  findes  i  Sant' 
Angelo  di  Seggio  di  Nilo.  Det  bestaar  af  tre  fritstaaende  Figurer,  som 
paa  Hovederne  bærer  den  dødes  Kiste,  og  paa  denne  findes  en  Scene 
i  fladt  Relief,  der  er  saa  skøn,  at  den  fortjener  uendelig  Ros^).  Hos  Gre- 
ven af  Matalone  i  samme  By  findes  et  Hestehoved  fra  Donatellos  Haand, 
der  er  saa  smukt,  at  mange  anser  det  for  antikt^).  I  den  lille  By  Prato 
udførte  han  den  Marmorprædikestol,  hvorfra  Madonnas  Bælte  frem- 
vises. I  dens  Felter  mejslede  han  nogle  dansende  Børn,  der  var  saa 
smukke  og  vidunderlige,  at  man  kan  sige,  han  viste  sin  kunstneriske 
Fuldkommenhed  ikke  mindre  i  denne  end  i  sine  øvrige  Arbejder.  Des- 
uden modellerede  han  to  Broncekapitæler,  som  skulde  bære  dette  Ar- 
bejde. Et  af  dem  findes  endnu;  det  andet  blev  ført  bort  af  Spanierne, 
da  de  plyndrede  Egnen*). 

Da  Venedigs  Raad  paa  denne  Tid  hørte  om  hans  Berømmelse,  skete 
det,  at  de  sendte  Bud  efter  ham,  for  at  han  skulde  udføre  Mindesmærket 
for  Gattamelata  i  Padua.  Han  drog  med  Glæde  derop  og  udførte  den 
Broncehest,  som  staar  paa  Piazza  di  Sant'  Antonio  og  i  hvilken  man  ser 
saavel  Hestens  Prusten  og  Vrinsken  som  det  store  Mod  og  den  Kraft, 
Kunsten  paa  den  mest  levende  Maade  har  udtrykt  i  Rytterens  Figur. 
Donatello  lagde  saa  vidunderlige  Evner  for  Dagen  i  Statuens  storslaaede 
Former,  Forhold  og  Udførelse,  at  man  i  Sandhed  kan  jævnføre  ham 

*)   Begge  de  omtalte  Arbejder  findes  endnu  i  Palazzo  Martelli.  De  sættes  til  omkring  1430. 

Ogsaa  Martelliernes  Vaaben  sammesteds  skyldes  Donatello. 
*)    Paa  dette  Monument  for  Kardinal  Rinaldo  Brancacci  arbejdede  ogsaa  Michelozzo.  Det  blev 

udført  i  Pisa  1427-1429.  Kun  Sarkofagen  med  Marias  Himmelfart  anses  for  Donatellos 

egenhændige  Arbejde.  Staar  fremdeles  paa  sin  oprindelige  Plads. 
*)   Vasari  ansaa  det  i  den  første  Udgave  af  Biografierne  for  antikt.  Det  skulde  være  Resterne 

af  en  antik  Hest,  som  stod  udenfor  Domkirken  og  som  F.rkebispen  lod  støbe  om  til  en 

Klokke.  Det  hedder  sig  dog  ogsaa,  at  Donatello  i  Aaret  1443  modtog  Bestilling  paa  en 

Rytterstatue  fra  Alfonso  I  af  Aragon,  men  at  kun  dette  Hestehoved  blev  færdigt.   Det  er 

muligvis  dette,  som  nu  findes  i  Neapels  Museo  nazionale. 
*)    Denne  Prædikestol,  som  blev  opstillet  1438,  findes  der  endnu.  De  syv  Relieffer  og  Bron- 

cekapitælet  skyldes  Donatello;  den  architektoniske  Dekoration  Michelozzo. 
Renaissancens  ypperste  Kunstnere  2 

med  ligegyldig  hvilken  antik  Kunstner,  baade  med  Hensyn  til  Bevæ- 
gelse og  Tegning,  Teknik,  Komposition  og  Omhu;  thi  han  bragte  ikke 
blot  dem,  som  dengang  saa  det,  til  at  studse,  men  tillige  alle  dem,  der 
ser  det  i  vore  Dage.  Derfor  søgte  Paduanerne  ved  alle  Midler  at  gøre 
ham  til  deres  Medborger  og  at  holde  ham  tilbage  ved  Opmærksom- 
heder af  enhver  Art;  ja  for  at  opholde  ham  overdrog  de  ham  i  Mi- 
noriternes  Kirke  som  Predella  til  Højalteret,  Scenerne  fra  den  hellige 
Antonius  fra  Paduas  Liv  i  fladt  Relief,  hvis  Udførelse  er  saa  vel  gennem- 
tænkt, at  fortrinlige  Mænd  i  denne  Kunst  opfyldes  af  Undren  og  For- 
bauselse  ved  at  betragte  deres  skønne  og  stadig  nye  Komposition  samt 
deres  Fylde  af  ejendommelige  Figurer  og  formindskede  Perspektiver. 
Til  Alterets  Forside  udførte  han  meget  smukt  Mariaerne,  som  begræ- 
der Kristus^),  og  hos  en  af  Greverne  Capodilista  tømrede  han  Skelettet 
til  en  Træhest,  som  man  endnu  kan  se  uden  Hals.  Dens  Sammenføjnin- 
ger er  udførte  med  en  saadan  Orden,  at  den,  som  betragter  Fremgangs- 
maaden  ved  dette  Arbejde,  er  i  Stand  til  at  bedømme  hans  Hjærnes  Fan- 
tasi og  hans  store  Forstand^).  I  Nonneklosteret  udførte  han  en  St.  Seba- 
stian i  Træ  paa  Opfordring  af  en  Kapellan,  som  ogsaa  var  Florentiner, 
god  Ven  af  Nonnerne  og  Donatellos  fortrolige.  Han  bragte  ham  en  gam- 
mel og  plump  Sebastian,  som  de  havde,  og  bad  ham  lave  den  ny  ligesom 
denne.  Donato  anstrængte  sig  altsaa  for  at  efterligne  den  for  at  tilfreds- 
stille Kapellanen  og  Nonnerne,  men  kunde  dog  ikke  undgaa,  at  han, 
skøndt  han  havde  efterlignet  den  anden,  som  var  plump,  viste  sin  Dygtig- 
hed og  den  anvendte  Kunst  i  den  ny.  Foruden  denne  udførte  han  Figurer 
i  Ler  og  Stuk,  og  af  et  Hjørne  af  et  Stykke  gammelt  Marmor,  som  Non- 
nerne havde  i  en  af  deres  Haver,  huggede  han  en  meget  smuk  Vor  Frue  ^). 
Der  findes  ligeledes  utallige  Værker  af  ham  i  hele  denne  By,  saa  at 
han,  skønt  han  der  blev  anset  for  et  Mirakel  og  lovprist  af  alle  intelli- 
gente, besluttede  sig  til  at  vende  tilbage  til  Florens,  idet  han  sagde,  at 
hvis  han  blev  der  længere,  vilde  han  glemme  alt,  hvad  han  kunde,  da 
alle  roste  ham  saa  højlig,  og  at  han  gerne  vilde  vende  tilbage  til  sin  Fø- 
deby for  til  Stadighed  at  blive  dadlet  der,  da  denne  Kritik  gav  ham  An- 
ledning til  Studium  og  følgelig  til  større  Ære.  Da  han  derfor  havde  for- 
ladt Padua,  efterlod  han  ved  sin  Tilbagekomst  til  Venedig,  som  Gave  til 
den  florentinske  Koloni,  en  Johannes  Døber  i  Træ,  som  han  havde  ud- 
arbejdet med  indgaaende  Studium  og  største  Omhu  og  som  skulde  op- 
stilles i  deres  Kapel  i  Minoritternes  Kirke  ^).  I  Byen  Faenza  udskar  han 

')  Hans  Arbejder  i  Kortribunaen  blev  ødelagt  1579;  Alteret  blev  ombygget  1652.  Mange  af 
de  oprindelige  Skulpturer  er  dog  bevarede  i  ny  Opstilling.  Han  arbejdede  med  mange  Hjæl- 
pere. Broncekrucifixet  paa  Højaltret  er  af  Donatello  (1444). 

')  Denne  Hest,  som  nu  staar  i  Palazzo  della  Ragione,  er  ikke  af  Donatello.  Den  blev  lavet 
til  en  eller  anden  Fest  1466  som  en  Efterligning  af  Donatellos  Rytterstatue,  Paduas  my- 
thiske  Grundlægger  Antenor  sad  paa  den. 

*)   Hans  Arbejde  for  Eremitanerindeme  er  tabte. 

*)   Findes  endnu  i  det  andet  Korkapel  i  Santa  Maria  dei  Frari.  Udfort  1451. 

Johannes  og  en  St.  Hieronymus  i  Træ^),  der  var  lige  saa  skattede  som 
hans  øvrige  Arbejder.  Da  han  siden  var  vendt  tilbage  til  Toskana,  ud- 
førte han  et  Marmorgravmæle  i  Montepulcianos  Sognekirke-)  med  en 
meget  smuk  Reliefscene.  I  San  Lorenzos  Sakristi  i  Florens  udførte  han 
en  Marmorkumme  til  Haandtvæt,  som  ogsaa  Andrea  Verrocchio  arbej- 
dede paa^).  I  Lorenzo  della  Stufas  Hus  udførte  han  meget  veltrufne] og 
livfulde  Hoveder  og  Figurer. 

Siden  forlod  han  Florens  og  drog  til  Rom*)  for  at  søge  at  efterligne 
de  Gamles  Arbejder,  saa  godt  han  formaaede,  og  idet  han  studerede 
disse,  udførte  han  ved  samme  Tid  en  Monstrans  i  Sten,  som  nu  findes  i 
St.  Peter ^).  Da  han  vendte  tilbage  til  Florens,  overtog  han  Udførelsen 
af  en  Broncedør  til  San  Giovannis  Daabskapel.  Da  han  havde  udført 
Træmodellerne,  næsten  helt  fuldendt  Voxformerne  og  næsten  gjort 
dem  alle  færdige  til  Støbningen,  indtraf  hans  Ven  og  fortrolige,  den  flo- 
rentinske Guldsmed  Bernardetto  di  Mona  Papera,  som  var  paa  Tilbage- 
vejen fra  Rom,  og  forstod  at  sige  og  gøre  saa  meget,  at  han  førte  Donato 
tilbage  til  Florens,  enten  paa  Grund  af  Forretninger  eller  af  en  anden 
Grund,  saa  at  dette  Værk  blev  staaende  ufuldendt  eller  rettere  ikke  paa- 
begyndt *^).  I  denne  Bys  Opera  del  Duomo  efterlod  han  kun  en  Johannes 
Døber  i  Metal,  som  mangler  den  højre  Arm  fra  Albuen  af,  og  det,  siger 
man,  har  Donato  gjort,  fordi  man  ikke  ydede  ham  den  fulde  Betaling^). 
Da  han  nu  var  vendt  tilbage  til  Florens,  udførte  han  for  Cosimo  de' 
Medici  Stukarbejderne  i  San  Lorenzos  Sakristi,  nemlig  i  Hvælvingens 
Hjørner  fire  runde  Relieffer  med  perspektivisk  Baggrund,  dels  ma- 
lede og  dels  i  fladt  Relief,  med  Scener  af  Evangelisternes  Liv.  Samme 
Sted  udførte  han  to  smaa  Broncedøre  i  herligt  Basrelief  med  Apost- 
lene, Martyrerne  og  Bekenderne,  og  over  dem  nogle  flade  Nischermed 
St.  Laurentius  og  St.  Stefanus  i  den  ene,  St.  Cosimus  og  St.  Damianus 
i  den  anden  ^).  I  Kirkens  Tværskib  modellerede  han  i  Stuk  fire  Helge- 
ner, hver  paa  fem  Alen,  som  er  udarbejdede  med  kyndig  Haand.  [Tabt.] 
Han  udførte  tillige  Bronceprædikestolene  med  Kristi  Lidelse,  et  Værk, 
som  i  sig  forener  Tegning,  Kraft,  Opfindsomhed  og  rummer  en  Overflod 

')  De  to  Arbejder,  her  sigtes  til,  findes  nu  i  Faenzas  Museum.  De  er  næppe  af  Donatello. 
Johannesbusten  (i  Marmor),  som  forhen  blev  tilskrevet  Donatello,  anses  nu  for  et  Værk  af 
A.  Rossellino. 

^)  Gravmælet  over  Bartolomeo  Aragazzi,  Martin  V's  Sekretær,  skyldes  Michelozzo.  Dets  fleste 
Bestanddele  findes  splittede  i  Byens  Hovedkirke. 

*)   Bevaret.  Udelukkende  Verrocchios  Arbejde. 

*)    1432-33. 

^)  Dette  Tabernakel  af  Travertin  blev  genfundet  1886  og  staar  i  et  af  Sakristiets  Siderum  i 
Peterskirken. 

®)  Donatello  arbejder  paa  Broncedørene  til  Sienas  Domkirke  1457-59.  Det  vides  ikke,  hvor- 
for Arbejdet  blev  afbrudt. 

')  Denne  Figur  findes  endnu  i  Domkirkens  Johanneskapel.  Den  højre  Arm  er  restaureret. 
Donatello  fik  den  fulde  Betaling  (1547).  —  1425-27  har  han  udført  Skulpturerne  paa 
Døbefonten  og  Broncetavlen  paa  Biskop  Peccis  Grav.  [Bevaret]. 

*)  Alle  disse  Arbejder  er  bevarede.  Donatello  arbejdede  her  1435-1443  samt  efter  sit  Padua- 
ophold. 

2« 

af  Figurer  og  Huse.  Da  han  ikke  kunde  gennemføre  Arbejdet  paa  Grund 
af  Alderdom,  fuldendte  hans  Discipel  Bertoldo  dem  og  bragte  dem  til 
den  yderste  Fuldkommenhed  ^).  For  Santa  Maria  del  Fiore  opbyggede 
han  to  Kolossalstatuer  af  Mursten  og  Stuk,  som  staar  udenfor  Kirken, 
anbragte  som  Prydelse  paa  Hjørnerne  af  Kapellerne^). 

Over  Døren  til  Santa  Croce  ser  man  endnu  den  Dag  idag  en  flere 
Alen  høj  St.  Ludvig  i  Bronce,  som  han  ligeledes  udførte.  Da  man  ind- 
vendte imod  ham,  at  den  var  bondsk  og  maaske  det  daarligste  Arbejde, 
han  nogensinde  havde  givet  fra  sig,  svarede  han,  at  saadan  havde  han 
modelleret  den  med  Vilje,  da  han  virkelig  havde  været  en  Bonde,  idet 
han  havde  givet  slip  paa  et  Kongerige  for  at  blive  Munk^)  Ham  skyl- 
des ogsaa  en  Broncebuste  af  Cosimo  de'  Medicis  Hustru.  [Ubekendt] 
Den  opbevares  i  Hertug  Cosimos  Garderobe,  hvor  der  findes  mange  an- 
dre Ting,  især  i  Bronce  og  Marmor,  fra  Donatellos  Haand;  blandt  andre 
Vor  Frue  med  Barnet  paa  Armen  i  ganske  fladt  Marmorrelief,  det  skønne- 
ste Arbejde,  man  kan  se,  ikke  mindst  fordi  det  har  en  vidunderlig  Indram- 
ning af  bibelske  Miniaturbilleder  af  Fra  Bartolomeo,  som  der  vil  blive  for- 
talt paa  rette  Sted^).  Samme  Hertug  har  paa  sit  Arbejdsværelse  et  her- 
ligt eller  rettere  mirakuløst  Broncekrucifix  af  Donatello  [Ubekendt] ;  der 
findes  tillige  utallige  skønne  Antikviteter  og  skønne  Medailler.  I  sammes 
Eje  befinder  sig  et  Bronce-Basrelief  med  Vor  Herres  Lidelse  og  et  stort 
Antal  Figurer,  og  paa  et  andet  Relief,  ligeledes  af  Bronce,  en  anden 
Korsfæstelse^).  Hos  Arvingerne  efter  Jacopo  Capponi,  som  var  en  ud- 
mærket Borger  og  en  sand  Hædersmand,  findes  ligeledes  en  Marmor- 
plade med  Vor  Frue  i  halvt  Relief,  som  anses  for  et  meget  sjældent  Ar- 
bejde. [Ubekendt.]  Messer  Antonio  de'  Nobili,  som  var  hans  Excellences 
Skatmester,  ejede  et  Marmorbillede  af  Donato  med  Vor  Frue  i  halv  Fi- 
gur i  fladt  Relief,  saa  smukt  fremstillet,  at  samme  Messer  Antonio  vur- 
derede den  lige  saa  højt  som  alt,  hvad  han  ejede;  ligesaa  gør  hans  Søn 
Giulio,  en  ung  Mand  af  enestaaende  Godhed  og  Forstand,  som  elsker 
Talenterne  og  alle  udmærkede  Mænd.  [Tabt.]  I  den  florentinske  Adels- 
mand Giovan  Batista  di  Agnol  Donis  Hus  findes  fremdeles  en  Merkur 
i  Bronce  af  Donatello,  halvanden  Alen  høj,  helt  fritstaaende,  klædt  paa 
en  egen  besynderlig  Maade;  den  er  i  Sandhed  dejlig  og  ikke  mindre 
sjælden  end  de  andre  Ting,  der  smykkede  hans  prægtige  Hjem  ^).  Bar- 
tolomeo Gondi,  om  hvem  der  er  fortalt  i  Giottos  Biografi,  ejer  en  Vor 
Frue  i  halvt  Relief,  som  Donato  har  udført  med  saa  stor  Omhu  og  Kær- 
lighed, at  det  ikke  er  muligt  at  se  noget  skønnere  eller  forestille  sig, 

*)  Væsentlig  Elevarbejder  efter  Donatellos  Udkast. 

')   Den  ene  skyldes  Nanni  di  Banco.  Donatellos,  som  var  den  sidste,  blev  bestilt  1405.  De  er 

begge  gaaet  tilgrunde. 
*)  Staar  nu  over  Kirkens  Hovedindgang  indvendig. 
*)   Ubekendt. 

*)   Begge  i  Museo  Nazionale,  men  vistnok  Elevarbejder. 
*)  Ikke  Merkur,  men  den  berømte  Cupido,  nu  i  Museo  nazionale.  Dragten  efterligner  et  antikt 

Motiv :  Kybeles  Elskede  Atys  som  dansende  Eunuk,  iført  Benklæder,  der  flagrer  fra  hinanden. 


DONATELLO  21 

hvorledes  Donato  legende  har  kælet  for  Haarsættet  og  den  yndefulde 
Dragt,  hun  bærer.  [Ubekendt.]  Ogsaa  Messer  Lelio  Torelli,  Hertugens 
første  Auditør  og  Sekretær,  var  en  lige  saa  stor  Velynder  af  alle  Viden- 
skaber, Kunster  og  skønne  Professioner,  som  han  var  fremragende  Rets- 
lærd, ejer  et  Marmorrelief  af  Vor  Frue  fra  samme  Donatellos  Haand. 
[Ubekendt.]  Men  om  man  udtømmende  vilde  skildre  hans  Levned  og 
alle  de  Værker,  han  udførte,  vilde  det  blive  en  alt  for  lang  Historie,  og 
det  er  ikke  vor  Hensigt  med  at  skrive  vore  Kunstneres  Biografier;  thi 
han  gav  sig  ikke  blot  af  med  de  store  Ting,  men  ogsaa  med  de  allerrin- 
geste, idet  han  udførte  adelige  Vaaben  paa  Kaminerne  og  Facaderne  af 
Borgernes  Huse,  som  man  f  Eks.  kan  se  et  meget  smukt  paa  Sommai- 
ernes  Hus,  lige  overfor  Bageren  della  Vacca.  [Ubekendt.]  For  Familien 
Martelli  udførte  han  ogsaa  en  Kiste  i  Form  af  en  Vugge,  flettet  af  Vidjer, 
for  at  den  skulde  tjene  til  Gravsted,  men  den  er  under  Kirken  San 
Lorenzo,  idet  der  ikke  findes  Gravmæler  af  nogen  Art  for  oven,  und- 
tagen Epitafiet  over  Cosimo  de'  Medici,  hvis  Kiste  ikkedestomindre  er 
sænket  ned  ligesom  de  andre  ^).  Man  fortæller,  at  da  Donatos  Broder 
Simone  havde  udført  Modellen  til  Pave  Martin  V's  Gravmæle,  sendte 
han  Bud  efter  Donato,  for  at  han  skulde  se  den,  inden  han  støbte  den^). 
Donato  drog  derfor  til  Rom  og  befandt  sig  der  just,  da  Kejser  Sigismund 
var  der  for  at  modtage  Kronen  af  Pave  Eugen  IV.  [1433.]  Han  blev 
derfor  nødt  til  i  Fællesskab  med  Simone  at  arbejde  med  paa  den  an- 
selige Udsmykning  til  denne  Fest,  hvorved  han  indlagde  sig  den  største 
Ære  og  Anseelse.  I  Hertug  Guidobaldo  af  Urbinos  Eje  findes  frem- 
deles et  dejligt  Marmorhoved  fra  hans  Haand  ^),  og  man  mener,  at  det 
blev  skænket  til  Hertugens  Forgængere  af  den  prægtige  Julian  af  Me- 
dici, da  han  opholdt  sig  ved  dette  Hof,  som  var  rigt  paa  fortræffelige 
Mænd.  Donato  var  kort  sagt  saa  stor  og  saa  vidunderlig  i  alt,  hvad  han 
foretog  sig,  at  man  kan  sige,  han  i  Dygtighed,  Kyndighed  og  Viden  har 
været  en  af  de  første  blandt  moderne  Mestere  til  at  forherlige  Skulpturen 
og  den  gode  Tegnings  Kunst;  og  saa  meget  større  Ros  fortjener  han,  fordi 
Antikviteterne  paa  hans  Tid  endnu  ikke  vare  dragne  frem  af  Jorden, 
naar  man  undtager  Søjlerne,  Pillerne  og  Triumfbuerne.  Han  var  den 
fornemmeligste  Aarsag  til,  at  Cosimo  de' Medici  fik  Lyst  til  at  indføre  de 
Antikviteter,  som  findes  og  fandtes  i  Casa  Medici,  til  Florens,  og  han 
restaurerede  dem  alle  egenhændig.  Han  var  meget  gavmild,  elskværdig 
og  høflig,  bedre  mod  Vennerne  end  mod  sig  selv.  Penge  ringeagtede 
han  stedse  og  opbevarede  dem  i  en  Kurv,  som  hang  i  en  Snor  under 
Loftet,  saa  alle  hans  Hjælpere  og  Venner  tog,  hvad  de  havde  Brug  for, 
uden  at  sige  noget  til  ham  derom.  Han  nød  en  glad  Alderdom,  og  da 
han  var  bleven  affældig  og  ikke  mere  kunde  arbejde,  blev  han  hjulpet 

*)   Endnu  bevaret  i  Capella  Martelli  i  Kirkens  venstre  Sideskib. 

^)   Simone  (Ghini)  var  ikke  Donatellos  Broder,  men  hans  Discipel.  Donatello  skal  have  givet 

Udkast  til  Gravmælet,  som  endnu  findes  i  S.  Giovanni  in  Laterano. 
')   Ubekendt. 


22  DONATELLO 

af  Cosimo  og  andre  Venner.  Man  fortæller,  at  da  Cosimo  døde,  anbe- 
falede han  ham  til  sin  Søn  Piero,  der  omhyggelig  udførte  sin  Faders 
Vilje  og  skænkede  ham  en  Ejendom  i  Cafaggiuolo,  som  gav  ham  saa 
stor  Indtægt,  at  han  bekvemt  kunde  leve  deraf.  Donato  blev  saare  glad 
derover,  idet  det  forekom  ham,  at  nu  var  han  mere  end  sikker  paa,  at 
han  ikke  skulde  dø  af  Sult;  han  beholdt  den  dog  ikke  et  Aar  igennem, 
men  vendte  tilbage  til  Piero  og  afstod  den  igen  til  ham  ved  offentlig  Kon- 
trakt, idet  han  sagde,  at  han  ikke  vilde  forspilde  sin  Tid  og  Ro  med  at 
tænke  paa  huslige  Sorger  og  paa  Fæstebondens  Besværinger,  idet  han 
hver  tredje  Dag  kom  og  beklagede  sig,  snart  over,  at  Vinden  havde  re- 
vet Taget  af  hans  Stuehus,  snart  over,  at  Kommunen  havde  taget  hans 
Kvæg  for  resterende  Skatter  og  snart  over  Stormen,  som  havde  ødelagt 
Vinen  og  Frugten.  Han  var  bleven  saa  led  og  ked  af  disse  Ting,  at  han 
foretrak  at  dø  af  Sult  fremfor  at  behøve  at  tænke  paa  saa  mange  Ting. 
Piero  lo  ad  Donatos  Enfoldighed,  og  for  at  befri  ham  for  denne  Bekym- 
ring modtog  han  Ejendommen,  som  Donato  for  enhver  Pris  ønskede, 
og  sikrede  ham  i  sin  Bank  en  Sum  af  samme  Størrelse  eller  mere  i  kon- 
tante Penge,  som  hver  Uge  blev  udbetalt  ham  i  de  Afdrag,  der  tilkom 
ham.  Dermed  var  han  yderst  tilfreds,  og  som  Tjener  og  Ven  af  Medicæ- 
ernes  Hus  levede  han  glad  og  uden  Bekymringer  hele  Resten  af  sit  Liv, 
skøndt  han,  da  han  var  83  Aar,  var  bleven  saa  lammet,  at  han  ikke  mere 
kunde  foretage  sig  nogetsomhelst  Arbejde,  men  var  tvungen  til  stadig  at 
holde  Sengen  i  et  lille  kummerligt  Hus  i  via  del  Cocomero  i  Nærheden 
af  San  Niccolos  Nonner.  Idet  han  Dag  for  Dag  blev  daarligere  og  lidt 
efter  lidt  hentæredes,  døde  han  den  1 3.  December  1 466  og  blev  begravet 
i  Kirken  San  Lorenzo  i  Nærheden  af  Cosimos  Begravelse,  som  han  selv 
havde  befalet,  for  at  hans  døde  Legeme  saaledes  kunde  være  ham  nær, 
ligesom  han  i  levende  Live  stadig  havde  været  ham  nær  med  sin  Sjæl^). 
Hans  Død  gjorde  et  dybt  Indtryk  paa  Borgerne,  Kunstnerne  og  alle, 
som  havde  kendt  ham  i  levende  Live.  For  derfor  at  hædre  ham  mere  i 
Døden,  end  de  havde  gjort,  mens  han  levede,  gav  de  ham  en  hæderfuld 
Begravelse  i  den  før  nævnte  Kirke,  idet  Malerne,  Architekterne,  Billed- 
huggerne, Guldsmedene  og  næsten  hele  Byens  Befolkning  fulgte  ham. 
De  blev  ikke  trætte  af  i  lang  Tid  efter  at  digte  Vers  til  hans  Pris  paa 
forskellige  Versemaal  og  Sprog.  Af  disse  er  det  nok  at  anføre  dem,  som 
kan  læses  nedenunder.  Men  før  jeg  kommer  til  Gravskrifterne,  vil  det 
være  heldigt,  at  jeg  ogsaa  fortæller  følgende  om  ham:  Medens  han  var 
syg  var  der,  kort  før  han  døde,  nogle  Slægtninge  af  ham,  som  gik  hen 
for  at  besøge  ham;  efter  at  de  nu,  som  man  plejer,  havde  hilst  paa  ham 
og  opmuntret  ham,  sagde  de  til  ham,  at  det  var  hans  Pligt  at  efterlade 
dem  en  Ejendom,  han  havde  paa  Pratoegnen,  om  den  end  var  lille  og 
kun  gav  ringe  Indtægt,  og  at  de  meget  indtrængende  bad  ham  derom. 
Da  Donato,  som  var  retskaffen  i  alt,  hvad  han  foretog  sig,  havde  hørt 
dette,  sagde  han  til  dem:  ,Jeg  kan  ikke  føje  Jer,  kære  Slægtninge;  thi 

*)   Donatellos  Grav  blev  i  1547  overdraget  til  Familien  Scalandroni. 


DONATELLO  23 

jeg  har  til  Hensigt  (og  saaledes  forekommer  det  mig  fornuftigst)  at  efter- 
lade den  til  den  Fæstebonde,  som  stadig  har  dyrket  den  og  haft  hele 
Besværet,  og  ikke  til  Jer,  som  uden  nogensinde  at  have  gjort  anden 
Nytte  derude,  end  at  tænke  paa  at  faa  den,  vilde  have,  at  jeg  skulde 
efterladejer  den  for  dette  Jert  Besøg.  Gaa  med  min  Velsignelse".  Og 
den  Art  Slægtninge,  hvis  Kærlighed  kun  svarer  til  Fordelen  eller  Haa- 
bet  om  Fordel,  bør  i  Sandhed  behandles  paa  den  Maade.  Han  sendte 
da  Bud  efter  Notaren  og  overdrog  den  nævnte  Ejendom  til  Bonden, 
som  stadig  havde  dyrket  den  og  som  maaske  havde  været  bedre  imod 
ham,  naar  han  havde  Brug  for  ham,  end  hine  Slægtninge.  Sine  Kunst- 
værker efterlod  han  til  sine  Disciple,  nemlig  den  florentinske  Billed- 
hugger Bertoldo,  som  stærkt  efterlignede  ham,  hvad  man  kan  se  af  en 
meget  smuk  Bronce,  der  fremstiller  en  Kamp  mellem  Mænd  til  Hest, 
som  nu  findes  i  Hertug  Cosimos  Samling  [Museo  nazionale.]  Fremdeles 
Nanni  d'  Antonio  di  Banco^),  som  døde  før  ham,  Rossellino,  Desiderio 
og  Vellano  fra  Padua;  ja  man  kan  i  Korthed  sige,  at  efter  hans  Død 
har  alle  de,  som  har  villet  naa  Fuldkommenhed  i  Relief,  været  hans 
Disciple.  I  Tegningen  var  han  energisk,  og  han  udførte  sine  Tegninger 
med  en  saadan  Dygtighed  og  Kraft,  at  de  er  uden  Lige,  som  man  kan  se 
i  min  Bog,  hvor  jeg  har  baade  nøgne  og  paaklædte  Figurer  i  Tegninger 
fra  hans  Haand;  Dyr,  som  faar  enhver,  der  ser  dem,  til  at  studse,  og 
andre  herlige  Arbejder^).  Hans  Portræt  blev  udført  af  Paolo  Uccello, 
som  der  er  fortalt  i  dennes  Biografi.  Gravskrifterne  er  følgende: 

Sculptura  h.  m.  a.  Florentinis  fieri  voluit  Donatello,  utpote  homini  qui 
ei,  quod  jamdiu  optimis  artificibus,  multisque  saeculis,  tum  nobilitatis, 
tum  nominis  acquisitum  fuerat,  injuriave  tempor.  perdiderat  ipsa,  ipse 
unus  una  vita,  infinitisque  operibus  cumulatiss.  restituerit:  et  patriae 
benemerenti  hujus  restitutae  virtutis  palma  reportarit. 

Excudit  nemo  spirantia  mollius  aera: 
Vera  cano :  cernes  marmora  viva  loqui. 
Graecorum  sileat  prisca  admirabilis  aetas 
Compedibus  statuas  continuisse  Rhodon. 
Nectere  namque  magis  fuerant  haec  vincula  digna 
Istius  egregias  artificis  statuas. 

Quanto  con  dotta  mano  alla  scultura 
Giå  fecer  molti,  or  sol  Donato  ha  fatto: 
Renduto  ha  vita  a'  marmi  affetto  ed  atto: 
Che  piij,  se  non  parlar,  puo  dar  natura?^) 

')   Nanni  di  Banco  var  ikke  Donatellos  Elev.  —  Donatello  havde  stundom,  f.  Ex.  i  Padua,  femten 

til  tyve  Kunstnere  paa  sit  Værksted. 
^)   Utvivlsomme  Tegninger  af  Donatello  kendes  ikke.  Dog  findes  der  i  Uffiziemes  Samling  af 

Haandtegninger  nogle  Blade,  som  tilskrives  ham. 
*)   Ingen  af  disse  Gravskrifter  blev  sat  paa  Graven. 

„Alt  det,  som  der  fordum  var  mange  Kunstnere  med  kyndige  Hæn- 
der om  at  gøre  for  Billedhuggerkunsten,  har  Donato  nu  udrettet  alene. 
Han  har  gengivet  Marmoret  Liv,  Følelse  og  Bevægelse.  Hvad  mere 
kan  Naturen  skænke,  undtagen  Mælet?" 

Verden  blev  saa  opfyldt  af  hans  Værker,  at  man  med  Sandhed  kan 
sige,  at  ingen  Kunstner  har  arbejdet  mere  end  han;  thi  da  han  fandt 
Fornøjelse  i  alt,  tog  han  fat  paa  et  hvilketsomhelst  Arbejde,  uden  at  tage 
i  Betragtning,  om  de  var  ringe  eller  kostbare;  og  det  var  ikke  destomin- 
dre  i  højeste  Grad  nødvendigt  for  Billedhuggerkunsten,  at  Donato  ar- 
bejdede saa  meget  i  en  hvilkensomhelst  Art  af  fritstaaende  Figurer, 
halvt  ophøjede  og  meget  flade  Relieffer;  thi  ligesom  det  i  de  gamle 
Grækeres  og  Romeres  gode  Tider  var  de  mange,  som  gjorde  Kunsten 
fuldkommen,  saaledes  var  det  alene  ved  Mængden  af  sine  Arbejder,  at 
han  paany  gjorde  den  fuldkommen  og  vidunderlig  i  vort  Aarhundrede. 
Derfor  bør  Kunstnerne  anerkende  Kunstens  Storhed  mere  hos  ham 
end  hos  nogensomhelst  anden,  som  er  født  i  vore  Dage,  idet  han  for- 
uden at  lette  Vanskelighederne  i  Kunsten,  med  sin  rige  Fylde  af  Ar- 
bejder paa  en  Gang  har  forenet  Fantasi,  Tegning,  Øvelse,  Kyndig- 
hed og  hvad  man  ellers  kan  eller  bør  vente  af  et  guddommeligt  Geni. 
Donato  var  i  højeste  Grad  beslutsom  og  hurtig  og  udførte  alle  sine 
Arbejder  med  største  Lethed,  ligesom  han  bestandig  gav  langt  mere, 
end  han  lovede.  Han  efterlod  sin  Discipel  Bertoldo  alle  sine  Arbejder 
og  i  Særdeleshed  Bronceprædikestolene  i  San  Lorenzo,  som  han  for 
største  Delen  eftergik  og  udførte  saa  fuldkomment,  som  man  kan  se  i 
omtalte  Kirke.  Jeg  skal  ikke  fortie,  at  da  den  lærde  og  højærværdige 
Don  Vincenzio  Borghini,  om  hvem  der  ovenfor  er  fortalt  i  en  anden 
Anledning,  i  en  stor  Bog  samlede  utallige  Tegninger  af  fortrinlige 
Malere  og  Billedhuggere,  saavel  antike  som  moderne,  anførte  han 
paa  to  Blade,  det  ene  overfor  det  andet,  hvor  der  findes  Teg- 
ninger af  Donato  og  Michelangelo  Buonarroti,  med  megen 
Aandrighed  disse  to  græske  Mottoer  i  Ornamentet: 
For  Donato  "H  Awvaxo?  Bovappwxt^et;   og  for 
Michelangelo  "H  Bovappwxo?  AiovaxiCec,  hvil- 
ket paa  Latin  betyder:  Aut  Donatus  Bo- 
narrotum  exprimit  et  refert,  aut  Bonar- 
rotus  Donatum.  Og  paa  vort  Sprog: 
Enten  virker  Donatos  Aand  i 
Buonarroti  eller  Buonarro- 
tis  Aand  virkede  fore- 
gribende i   Donato. 

VIS  Folk  omhyggelig  overvejede,  hvor  stor  Betydning 
det  har  for  fremragende  Aander  at  blive  fortræffelige 
og  uforlignelige  i  de  Professioner,  de  udøver,  vilde  de 
sikkert  være  omhyggeligere,  langt  flittigere  og  stadigere 
i  de  Anstrængelser,  man  maa  udholde  for  at  lære;  thi 
man  ser  dog  klart,  at  alle  de,  som  dyrker  Kunsten,  lige- 
som andre  fødes  nøgne  og  hjælpeløse  og  lære  den  under 
megen  Møje  og  Anstrængelse;  men  saa  snart  de  bliver  kendte  som  ta- 
lentfulde, erhverve  de  sig  i  korteste  Tid  et  anset  Navn  og  næsten  over- 

vældende  Rigdom,  som  jeg  dog  anser  for  intet  i  Sammenligning  med 
Berømmelsen  og  den  Agtelse,  de  nyder  blandt  Folk  uden  anden  Grund 
end  den,  at  man  ved,  de  er  talentfulde,  og  ser  dem  smykkede  med  og 
gennemtrængte  af  hine  store  Videnskaber  og  Kunster,  som  den  gavmilde 
Himmel  kun  forbeholder  enkelte;  ja  saa  stor  er  Kunstens  Magt,  at  den 
fremtvinger  Gunstbevisninger  og  Opmærksomheder  fra  Mænd,  som  al- 
drig har  kendt,  ja  end  ikke  set  Kunstnerne.  Men  hvad  mere  er:  Selv  om 
man  hos  en,  som  virkelig  er  talentfuld,  ogsaa  finder  en  eller  anden  Last, 
som  endog  kan  være  dadelværdig  og  styg,  dækker  Talentet  den  saa  fuld- 
stændig, at  medens  den  hos  en  anden,  som  ikke  var  talentfuld,  vilde  blive 
alvorlig  misbilliget,  ja  endog  straffet,  virker  den  næsten  ikke  som  Synd 
hos  den  talentfulde;  ja  ikke  blot  straffer  man  ham  ikke,  men  man  bærer 
barmhjærtigt  over  med  ham,  idet  selve  Retfærdigheden  stedse  har  en 
vis,  jeg  kunde  fristes  til  at  sige  Ærbødighed  for  en  nok  saa  ringe  Skygge 
af  Talent.  Foruden  Tusinde  andre  vidunderlige  Virkninger  har  Talentet 
ogsaa  denne,  at  det  forvandler  Fyrsternes  Gerrighed  til  Gavmildhed, 
bryder  Sjælens  Had,  begraver  Menneskenes  Misundelse,  og  løfter  dem 
til  Himlen,  som  fra  at  være  dødelige  bliver  udødelige  i  Kraft  af  deres 
Berømmelse,  hvad  man  just  her  hjemme  har  set  med  Munken  Filippo, 
Søn  af  Tommaso. 

Carmelitermunken  Filippo  Lippi,Tommasos  Søn,  blev  født  i  Florens  ^) 
i  et  Kvarter,  som  kaldes  Ardiglione,  under  Hjørnet  ved  Cuculia,  bag 
Carmeliterbrødrenes  Kloster.  Ved  sin  Fader  Tommasos  Død  kom  han 
som  et  fattigt  toaars  Barn  til  at  staa  uden  nogen  Beskyttelse,  idet  ogsaa 
hans  Moder  var  død  kort  Tid  efter,  at  hun  havde  født  ham.  Han  kom  i 
Pleje  hos  en  vis  Mona  Lapaccia,  en  Tante  til  ham,  som  var  Søster  til 
hans  Fader  Tommaso.  Efter  at  hun  under  stor  Kamp  havde  opdraget 
ham  til  hans  ottende  Aar,  kunde  hun  ikke  længer  underholde  ham, 
men  gjorde  ham  til  Munk  i  det  ovennævnte  Carmeliterkloster.  Her 
viste  han  sig  lige  saa  tykhovedet  og  uskikket  til  at  lære  at  læse,  som 
han  var  dygtig  og  forstandig  til  Haandens  Arbejde,  saa  han  aldrig 
vilde  bruge  sit  Hoved  til  Læsning  eller  vælge  Literaturen  til  Veninde. 
Denne  Dreng,  som  blev  kaldet  ved  sit  verdslige  Navn  Filippo,  gennem- 
gik Noviciatet  sammen  med  de  andre  under  Sproglærerens  Opsyn; 
men  for  dog  at  prøve  sine  Evner,  bestilte  han  aldrig  andet  end  at  til- 
søle sine  egne  og  de  andres  Bøger  med  Figurer  istedetfor  at  studere, 

')  Det  er  sandsynligt,  at  Tommaso  di  Lippo,  Søn  af  en  anden  Lippo,  som  var  Slagter,  havde 
denne  Søn  med  sin  første  Hustru,  som  ikke  nævnes,  og  at  han  efter  hendes  Død,  i  Aar- 
hundredets  første  Aar,  giftede  sig  anden  Gang  med  en  Florentinerinde  Antonia  di  Ser  Bindo 
Sernigi.  Fødeaaret  sætter  Vasari  i  den  første  Udgave  til  1 402,  i  den  anden  til  141 2,  medens 
Baldinucci  sætter  det  til  1400.  Det  sandsynligste  er,  at  han  blev  født  omkring  1406.  Sikkert 
er  det,  at  Filippo,  knap  otte  Aar  gi.,  blev  sat  i  det  nærliggende  Carminekloster,  hvor  han 
tilbragte  omtrent  sex  Aar  hos  Munkene,  som  lærte  ham  at  læse  og  saa  meget  Latin,  at  han 
kunde  modtage  de  første  gejstlige  Indvielser.  Da  den  unge  Lippi  var  bleven  femten  Aar 
gammel,  tog  han  Kutten,  og  efter  at  have  gennemgaaet  Noviceaaret  aflagde  han  Løftet  den 
ottende  Juni  1428.  I  Klosterets  Bøger  nævnes  han  første  Gang  1421  blandt  de  Munke, 
Klosteret  gav  en  Understøttelse  til  at  klæde  sig. 

saa  Prioren  besluttede  at  give  ham  Lejlighed  til  at  lære  Malerkunsten. 
Kapellet  i  Carmine  var  dengang  fornylig  bleven  malet  af  Masaccio,  og 
eftersom  det  var  dejligt,  behagede  det  i  høj  Grad  Fra  Filippo,  hvor- 
for han  daglig  besøgte  det  for  Fornøjelse,  og  idet  han  stadig  øvede  sig 
der  sammen  med  mange  unge  Mænd,  som  stadig  tegnede  der,  overgik 
han  langt  de  andre  i  Dygtighed  og  Indsigt,  saa  man  sikkert  gik  ud  fra, 
at  han  med  Tiden  maatte  komme  til  at  udføre  noget  vidunderligt.  Men 
allerede  i  de  unge  Aar,  for  slet  ikke  at  tale  om  den  modne  Alder,  ud- 
førte han  saa  mange  prisværdige  Arbejder,  at  det  var  et  Mirakel;  thi 
kort  Tid  efter  malede  han  i  Klostergaarden,  i  Nærheden  af  Masaccios 
Indvielse,  en  énfarvet  Freske  med  en  Pave^),  som  bekræfter  Carme- 
liternes  Regel,  og  paa  mange  Steder  i  Kirken  malede  han  Fresker  paa 
flere  Vægge,  fornemmelig  en  Johannes  Døber  og  nogle  Scener  fra  hans 
Liv.  Idet  han  saaledes  udviklede  sig  Dag  for  Dag,  havde  han  i  den  Grad 
tilegnet  sig  Masaccios  Maner,  at  han  udførte  sine  Arbejder  saa  lig  disse,  at 
mange  sagde,  Masaccios  Aand  havde  taget  Bolig  i  Fra  Filippos  Legeme. 
Paa  en  Pilaster  i  Kirken  malede  han  San  Marziale  i  Nærheden  af  Orge- 
let. [Alle  Filippos  Billeder  i  Carmine  er  ødelagte  dels  af  Tiden,  delsved 
Branden  1 77 1  ].  Dette  skaffede  ham  uendelig  Berømmelse,  idet  han  taalte 
Sammenligning  med  de  Arbejder,  Masaccio  havde  malet,  hvorfor  han 
modig  kastede  Kutten  i  en  Alder  af  sytten  Aar-),  da  han  hørte  alle  rose 
ham  saa  højlig.  Medens  han  befandt  sig  i  Provindsen  Markerne  og  en 
Dag  var  ude  paa  en  Sejltur  i  en  lille  Baad  med  nogle  Venner,  blev  de  alle- 
sammen tagne  af  Maurernes  Kaperskibe,  som  krydsede  paa  de  Kanter, 
og  ført  til  Barbariet,  hvor  de  alle  blev  lagt  i  Lænker  og  holdt  som  Slaver. 
Der  opholdt  han  sig  i  stor  Elendighed  i  atten  Maaneder;  men  da  han 
omgikkes  sin  Herre  meget,  fik  han  en  Dag  Lejlighed  og  Lyst  til  at  tegne 
ham.  Han  tog  et  Stykke  udslukt  Kul  fra  Ilden,  og  med  det  tegnede  han 
ham  paa  en  Mur,  hel  og  holden,  iført  sin  mauriske  Dragt.  Da  de  andre 
Slaver  meddelte  Herren  dette,  der  forekom  dem  alle  som  et  Mirakkel, 
idet  man  ikke  bruger  hverken  Tegning  eller  Maleri  i  hine  Egne,  bevir- 
kede det,  at  han  blev  befriet  fra  de  Lænker,  hvori  man  saa  lang  Tid  havde 
holdt  ham.  Det  er  i  Sandhed  en  Hæder  for  denne  store  Kunst,  at  en,  som 
ifølge  Loven  har  Ret  til  at  straffe,  gør  lige  det  modsatte,  ja,  at  han  istedet- 
for  Straf  og  Død  bevæges  til  at  vise  Godhed  og  skænke  Frihed.  Efter 
at  han  dernæst  havde  malet  nogle  Arbejder  i  Farver  for  denne  sin 
Herre,  blev  han  i  Sikkerhed  ført  til  Neapel,  hvor  han  for  Kong  Alfonso, 
som  den  Gang  var  Hertug  af  Calabrien,  malede  en  Tavle  i  Tempera  i 

')  Den  gik  til  Grunde  samtidig  med  Masaccios  Kirkeindvielse. 

*)  Fra  Filippo  forlod  Carmineklosteret  i  Slutningen  af  1431.  Han  kastede  dog  ikke  sin  gejstlige 
Dragt,  men  betragtede  sig  stadig  som  Munk,  ligesom  Munkene  stadig  betragtede  ham  som 
en  af  deres.  Sikkert  er  det  fremdeles,  at  han  i  1452  var  Kapellan  for  Nonnerne  i  San  Nic- 
colo  de'  Frieri  i  Florens  og  at  han  senere  havde  samme  Embede  i  Klosteret  Sta  Margherita 
i  Prato.  Paa  et  Billede,  Jomfru  Marias  Kroning,  fra  1447  har  han  malet  sig  selv  med  Tonsur. 
Endelig  maatte  han  langt  senere  have  en  pavelig  Dispensation,  som  gav  ham  Ret  til  Ægte- 
skab. 

Slotskapellet,  hvor  Vagten  nu  staar^).  Senere  fik  han  Lyst  til  at  vende 
tilbage  til  Florens,  hvor  han  opholdt  sig  nogle  Maaneder,  og  for  Non- 
nerne i  Sant'  Ambruogi  malede  han  en  smuk  Tavle  til  Højalteret,  der 
skaffede  ham  i  stor  Yndest  hos  Cosimo  de'  Medici,  som  af  samme  Grund 
blev  hans  gode  Ven  [Galleria  delle  Belle  Årti.  Madonnas  Kroning.  For- 
neden Filippos  Portræt  i  Profil.  1441].  Han  malede  ogsaa  en  Tavle  for 
Santa  Croces  Kapitelsal  [Galleria  delle  Belle  Årti],  og  en  anden  som 
fremstillede  Kristi  Fødsel  og  blev  anbragt  i  Casa  Medicis  Kapel  ^).  For 
samme  Cosimos  Hustru  malede  han  fremdeles  en  Tavle,  ligeledes  med 
Kristi  Fødsel  og  Johannes  Døber,  for  at  anbringe  den  i  Camaldolikloste- 
ret  i  en  af  Eremiternes  Celler,  som  hun  havde  ladet  bygge  for  at  holde 
Andagt  deri  og  indviet  til  Johannes  Døber^).  Dernæst  malede  han 
nogle  Smaascener,  som  Cosimo  sendte  den  venetianske  Pave  Eugenius 
IV  som  Gave.  Fra  Filippo  erhvervede  sig  stor  Gunst  hos  Paven  for 
dette  Arbejde. 

Man  siger,  at  han  var  saa  kvindekær,  at  naar  han  saa  Kvinder,  som 
behagede  ham,  var  han  i  Stand  til  at  give  dem  alt,  hvad  han  ejede,  naar 
han  blot  kunde  faa  dem.  Opnaaede  han  intet  ved  Hjælp  af  Penge,  ma- 
lede han  dem  og  satte  den  tilbedte  i  Fyr  og  Flamme  gennem  Samtaler. 
Han  var  i  den  Grad  Slave  af  denne  Lyst,  at  han  kun  beskæftigede  sig 
lidt  eller  intet  med  de  Værker,  han  havde  paataget  sig,  naar  han  var  i 
det  Humør.  Da  Cosimo  de'  Medici  derfor  en  eller  anden  Gang  lod  ham 
udføre  et  Arbejde  hjemme  hos  sig^),  lukkede  han  ham  inde,  for  at  han 
ikke  skulde  gaa  ud  og  spilde  sin  Tid;  men  da  han  havde  siddet  i  to  Dage, 
klippede  han  en  Aften,  drevet  af  et  bestialsk  Raseri,  med  en  Sax  sine 
Lagener  i  Strimler  og  firede  sig  ud  ad  et  Vindue,  hvorefter  han  i  mange 
Dage  kun  tænkte  paa  sine  egne  Adspredelser.  Da  Cosimo  derfor  ikke 
fandt  ham,  lod  han  ham  eftersøge  og  fik  ham  endelig  til  at  vende  til- 
bage til  Arbejdet;  fra  da  afgav  han  ham  Frihed  til  at  gaa,  naar  det  passede 
ham,  og  angrede  bittert,  at  han  tidligere  havde  lukket  ham  inde,  idet  han 
tænkte  paa  hans  Galskab  og  den  Fare,  han  kunde  løbe.  Derfor  bestræbte 
han  sig  for  i  Fremtiden  at  holde  ham  fast  ved  Venlighed,  og  saaledes 
betjente  Filippo  ham  hurtigere,  idet  han  sagde,  at  de  fremragende  ual- 
mindelige Talenter  er  himmelske  Væsner  og  ikke  Lastæsler. 

I  Kirken  Santa  Maria  Primerana  paa  Pladsen  i  Fiesole  malede  han 
en  Tavle  med  vor  Frues  Bebudelse  ved  Engelen.  Det  er  udført  med  den 
største  Omhu,  og  i  Engelens  Skikkelse  er  der  en  saadan  Skønhed,  at 
den  i  Sandhed  synes  himmelsk^).  For  Nonnerne  i  Klosteret  delle  Mu- 

')  Hele  denne  Beretning  er  ganske  univlsomt  en  Fabel,  idet  det  vides  med  Sikkerhed, at  Filippo 
levede  i  Toskana  fra  1432 — 39,  medens  to  bevarede  Breve  viser,  at  Billedet  for  Kong 
Alfonso  af  Neapel  blev  malet  i  Florens  1456. 

')    Dette  Billede  forestiller  Jomfru  Marias  Tilbedelse  af  Jesusbamet  og  findes  nu  i  Uffizieme. 

*)  Milanesi  har  identificeret  dette  Arbejde  med  et  Billede  i  Accademia  delle  Belle  Årti,  som 
andre  har  tilskrevet  Masolino. 

*)   To  Lunetter,  som  nu  findes  i  Nationalgalleriet  i  London. 

*)   Nu  i  Munchenergalleriet  (?) 

rate,  malede  han  to  Tavler,  en  med  Bebudelsen,  paa  Højaltret,  op  en 
anden  paa  et  Alter  i  samme  Kirke  med  Scener  af  St.  Benedikt  og  St. 
Bernhards  Liv^).  I  Signoriapaladset  malede  han  paa  en  Tavle  en  Be- 
budelse over  en  Dør,  ligesom  han  i  samme  Palads  malede  en  St.  Bern- 
hard over  en  anden  Dør  [London].  I  Santo  Spiritos  Sakristi  i  Florens 
malede  han  en  Tavle  med  Vor  Frue,  omgiven  af  Engle  og  Helgener,  et 
sjældent  Arbejde,  som  stadig  har  nydt  det  største  Ry  blandt  vore  Me- 
stere^).  I  Kirkeforvalternes  Kapel  i  San  Lorenzo  malede  han  en  Tavle 
med  en  anden  Bebudelse  og  i  Stufas  Kapel  en,  som  ikke  er  fuldendt^). 
I  et  Kapel  i  St.  Apostolo  i  samme  By  malede  han  paa  en  Tavle  Vor 
Frue  omgiven  af  nogle  Figurer  [nu  forsvunden]  og  i  Arezzo  malede  han 
for  Messer  Carlo  Marsuppini  Tavlen  til  St.  Bernhards  Kapel  i  Oliveto- 
brødrenes  Kloster  med  Vor  Frues  Kroning  og  mange  Helgene  omkring, 
et  Arbejde,  der  har  holdt  sig  saa  friskt,  at  det  synes  udgaaet  fra  Filippos 
Hænder  i  dette  Øjeblik.  Det  blev  her  sagt  ham  af  Messer  Carlo,  at  han 
skulde  passe  paa  de  Hænder,  han  malede,  da  hans  Arbejder  blev  meget 
kritiserede,  hvorfor  Fra  Filippo,  naar  han  siden  malede  Hænder,  dæk- 
kede største  Delen,  enten  med  Stoffer  eller  hvad  han  ellers  kunde  finde 
paa,  for  atundgaa  denne  Kritik.  I  dette  Billede  malede  han  et  Portræt  af 
omtalte  Messer  Carlo  [Lateranets  Galleri].  I  Florens  malede  han  for 
Annalenas  Nonner  en  Tavle  med  Kristi  Fødsel  [Galleria  delle  Bella  Årti] 
og  i  Padua  ser  man  endnu  nogle  Malerier  af  ham^).  Til  Cardinal  Barbo 
i  Rom  sendte  han  to  Scener  med  smaa  Figurer,  som  var  ganske  fortrin- 
lig malede  og  udførte  med  Omhu;  sikkert  og  vist  er  det  ogsaa,  at  han 
malede  med  vidunderlig  Ynde  og  stemte  sine  Værker  paa  den  fuldkom- 
neste Maade,  saa  han  stadig  har  nydt  Ry  blandt  Kunstnerne  og  er 
bleven  berømmet  med  største  Ros  af  moderne  Mestere.  Saa  længe 
Tidens  Graadighed  vil  bevare  Frugten  af  saa  mange  herlige  Anstræn- 
gelser,  vil  han  blive  holdt  i  Ære  af  ethvert  Aarhundrede. 

Ogsaa  i  Prato,  i  Nærheden  af  Florens,  hvor  han  havde  nogle  Slægt- 
ninge, boede  han  mange  Maaneder  i  Selskab  med  Fra  Diamante  fra 
Carmine,  der  havde  været  hans  Kammerat  og  Novice  sammen  med 
ham,  idet  han  malede  mange  Værker  for  hele  Egnen.  Da  Nonnerne  i  S.ta 
Margheritas  Kloster  derpaa  havde  overdraget  ham  at  male  Tavlen  til  Høj- 
alteret, fik  han  en  Dag,  medens  han  arbejdede  der.  Øje  paa  en  Datter  af 
den  florentinske  Borger  Francesco  Buti,  som  var  der  enten  i  Pension 
eller  som  Nonne.  Fra  Filippo  kastede  sit  Øje  paa  Lucrezia,  thi  dette 
var  Pigens  Navn,  og  hun  var  lige  yndig  af  Væsen  og  Udseende.  Han 
udvirkede  hos  Nonnerne,  at  han  fik  Lov  at  male  et  Portræt  af  hende 

')  Saavel  Klosteret  som  Kirken  delle  Murate  (de  indemurede)  blev  nedlagte  1812.  Bygningen 
benyttes  som  Fængsel.  Det  ene  af  Billederne  er  vistnok  identisk  med  Munchenergalleriets 
anden  Bebudelse. 

*)  Dette  Billede  fra  Capella  Barbadori  i  Santo  Spiritos  Sakristi  findes  nu  i  Louvre,  Predellaen 
i  Accademia  delle  Belle  Årti. 

°)    Den  første  Tavle  findes  endnu  paa  sin  Plads;  den  andens  Skæbne  er  ubekendt. 

*)   I  den  hellige  Antonius'  Kirke  og  i  Podestaens  Palads.  Billederne  er  gaaet  tabt. 

for  at  anvende  det  til  en  Madonnafigur  i  sit  Billede^),  og  ved  Hjælp  af 
denne  gunstige  Lejlighed  forelskede  han  sig  i  endnu  højere  Grad  og 
bevirkede  gennem  Penge  og  Overtalelser,  at  han  fik  Lucrezia  bort  fra 
Nonnerne.  Han  bortførte  hende  just  den  Dag,  da  hun  gik  hen  for  at  se 
Madonnas  Bælte,  som  er  en  berømt  Relikvie  i  denne  By  ^),  Nonnerne 
blev  meget  forargede  over  denneTildragelse,  og  hendes  Fader  Francesco 
blev  aldrig  mere  glad,  men  gjorde  alt  for  at  faa  hende  tilbage.  Hun  vilde 
dog  aldrig  mere  vende  tilbage,  hvad  enten  det  nu  var  af  Frygt  eller  af  en 
anden  Grund,  men  foretrak  at  blive  hos  Fra  Filippo,  med  hvem  hun  fik 
en  Søn,  som  ogsaa  fik  Navnet  Filippo  og  senere,  ligesom  Faderen,  blev 
en  meget  fremragende  og  berømt  Maler.  I  San  Domenico  i  Prato  findes 
der  to  Tavler^);  i  Kirken  San  Francescos  Tværskib  et  Billede  af  Vor 
Frue,  Da  den  blev  flyttet  fra  dens  oprindelige  Plads,  udskar  man 
Muren,  hvorpaa  den  var  malet,  for  ikke  at  ødelægge  Billedet,  og  efter 
at  have  indrammet  det  med  Træværk,  overførte  man  det  til  en  Væg  i 
Kirken,  hvor  det  endnu  ses  [tabt].  I  Francesco  di  Marcos  Hospital,  over 
en  Brønd  i  en  Gaard,  findes  der  en  lille  Tavle  fra  sammes  Haand  med 
et  Portræt  af  omtalte  Francesco  di  Marco,  som  er  Ophavsmand  og 
Grundlægger  af  denne  milde  Stiftelse^).  I  samme  Landsbys  Sognekirke 
[nu  Domkirke]  malede  han  paa  en  lille  Tavle  over  Sidedøren,  naar  man 
gaar  op  ad  Trappen,  den  hellige  Bernhards  Død,  idet  han  gengiver 
mange  vanskabte  deres  Sundhed,  ved  at  de  berøre  Baaren.  Der  findes  i 
dette  Billede  Munke,  som  begræder  deres  døde  Mester,  og  det  er  vid- 
underligt at  se  Hovedernes  skønne  Udtryk  under  Sorgen  og  Graaden, 
som  er  eftergjort  med  Kunst  og  naturlig  Lighed.  Der  er  nogle  Munke- 
kutter, som  har  dejlige  Foldekast  og  fortjener  uendelig  Ros  paa  Grund 
af  den  gode  Tegning,  Kolorit  og  Komposition,  samt  for  den  Ynde  og  de 
gode  Forhold,  man  ser  i  dette  Arbejde,  som  er  udført  med  Fra  Filippos 
overordentlig  sarte  Haand  ^).  Sognekirkens  Bygningsraad  overdrog 
ham,  for  at  have  et  Minde  om  ham,  at  male  Kapellet  bag  Højalteret 
samme  Sted,  og  han  viste  i  dette  Arbejde  saa  meget  af  sin  Dygtighed, 
at  der,  foruden  dets  Skønhed  og  gode  Teknik,  findes  vidunderlige  Drag- 
ter og  Hoveder '').  I  dette  Arbejde  malede  han  Figurerne  i  overnatur- 
lig Størrelse,  og  han  lærte  her  de  andre  moderne  Kunstnere  at  give  den 
nuværende  Maner  mere  storladne  Former.  Det  indeholder  nogle  Fi- 
gurer, som  paa  den  Tid  kun  var  lidt  anvendte,  og  gennem  hvilke  han 
begyndte  at  vække  Folks  Sind  til  at  forlade  hin  Enfoldighed,  som  man 

*)   Endnu  bevaret  i  Pratos  Municipalgalleri. 

^)   Hun  flygtede  1 456,  fornyede  sit  Klosterløfte  1 459,  flygtede  atter  til  Filippo  1461  og  levede 

fra  nu  af  sammen  med   ham;  1465  fødte  hun  ham  Datteren  Alessandra,  som  Broderen 

Filippino  bortgiftede  1487. 
^)   Den  ene  Tavle  findes  endnu  i  San  Domenicos  Refektorium.  Den  forestiller  Kristi  Fødsel. 
*)   Dette  Billede  blev  senere  overført  til  Vestibulen,  men  er  næsten  ødelagt. 
*)   Dette  Billede,  der  ikke,  som  Vasari  siger,  er  en  lille  Tavle,  men  et  stort  Billede,  findes  nu 

i  London. 
")    Dette  Billede,  som  vistnok  blev  overdraget  ham  allerede  1452  (efter  andre  1456),  blev  først 

fuldendt  1464. 

snarere  kan  kalde  gammel  end  antik.  I  dette  Arbejde  findes  nogle  Scener 
af  den  hellige  Stefanus'  Liv,  som  har  givet  denne  Sognekirke  Navn,  for- 
delte paa  den  højre  Sidevæg,  nemlig  denne  første  Martyrs  Rettergang, 
Stening  og  Død.  Han  lagde  en  saadan  Nidkærhed  og  Glød  i  hans  Ansigt, 
idet  han  disputerer  mod  Jøderne,  at  det  er  vanskeligt  at  tænke  sig  det, 
for  ikke  at  tale  om  at  udtrykke  det;  i  disse  Jøders  Ansigter  og  forskellige 
Fagter  læser  man  dernæst  Hadet,  Harmen  og  Vreden  over  at  se  sig 
overvundne  af  ham.  Paa  samme  Maade  viste  han  endnu  mere  aabent 
de  Mænds  Dyriskhed  og  Raseri,  som  dræber  ham,  idet  de  med  en 
frygtelig  Tænderskæren  og  med  grusomme,  rasende  Bevægelser  har 
grebet,  nogle  store,  andre  smaa  Stene;  men  ikke  destomindre  ser  man 
under  dette  frygtelige  Angreb  den  hellige  Stefanus  med  den  største 
Tryghed  og  med  Ansigtet  løftet  mod  Himlen,  bede  til  den  evige  Fader 
for  selve  dem,  der  myrder  ham,  med  den  yderste  Barmhjærtighed  og 
Glød.  Det  er  ubestridelig  skønne  Tanker,  som  lader  én  fatte,  hvor  stor 
Vægt  der  i  Malerkunsten  ligger  paa  Tanken  og  paa  at  formaa  at  ud- 
trykke sine  Følelser.  Dette  iagttog  Filippo  saa  omhyggeligt,  at  han  ma- 
lede dem,  som  begraver  den  hellige  Stefanus,  i  saa  sørgende  Stillinger, 
og  deres  Hoveder  saa  sønderknuste  og  opløste  i  Graad,  at  det  næppe 
er  muligt  at  betragte  dem  uden  at  røres.  Paa  den  anden  Side  malede 
han  Johannes  Døbers  Fødsel,  Prædiken  og  Daab,  Herodes'  Gæstebud 
og  Johannes'  Henrettelse.  Der,  hvor  han  prædiker,  ser  man  hans  Ansigt 
lyse  af  den  hellig  Aand,  og  i  de  lyttende  Skarer  beundrer  man  de  for- 
skellige Bevægelser,  Glæden  og  Hengivenheden,  saavel  hos  Kvinderne 
som  hos  Mændene,  der  alle  er  hensunkne  og  optagne  af  den  hellige 
Johannes'  Formaninger.  I  Daaben  ser  man  Skønheden  og  Godheden, 
og  i  Herodes'  Nadver  Gæstebudets  Pragt,  Herodianas  Færdighed  i 
Dansen,  de  indbudnes  Forfærdelse  og  den  overordentlige  Bedrøvelse, 
da  det  afhuggede  Hoved  blev  baaret  frem  paa  Fadet.  Rundt  omkring  i 
Gæstebudet  ser  man  utallige  Figurer  i  meget  skønne  Stillinger  og  med 
vel  udførte  Klæder  og  Ansigtsudtryk.  Blandt  dem,  som  begræder  den 
hellige  Stefanus,  malede  han  ved  Hjælp  af  et  Spejl  sig  selv,  klædt  i  sort 
Prælatdragt,  og  sin  Discipel  Fra  Diamante.  Dette  Værk  var  i  Sandhed 
det  fortræffeligste  af  alle  hans  Arbejder,  baade  af  de  ovennævnte  Grunde 
og  fordi  han  malede  Figurerne  i  noget  overnaturlig  Størrelse,  hvilket 
gav  dem,  som  fulgte  efter  ham.  Lyst  til  at  male  i  en  mere  storladen  Stil. 
Han  blev  saa  anset  paa  Grund  af  sine  gode  Egenskaber,  at  mange  Ting, 
som  var  forkastelige  i  hans  Liv,  blev  dækkede  af  hans  overordentlige 
Dygtighed.  I  dette  Billede  malede  han  Messer  Carlo,  en  uægte  Søn  af 
Cosimo  de'  Medici,  som  den  Gang  var  Provst  for  denne  Kirke,  der 
modtog  store  Gaver  baade  fra  ham  og  hans  Hus.  Da  han  havde  fuldendt 
dette  Arbejde  i  Aaret  1463  [64]  malede  han  en  Tavle  i  Tempera  med 
en  meget  smuk  Bebudelse  til  Kirken  San  Jacopo  i  Pistoia  for  Messer 
Jacopo  Bellucci,  hvis  Portræt  han  malede  meget  levende  med  udmærket 
Lighed  [findes  ikke  mere].  I  Pulidoro  Bracciolinis  Hus  findes  ligeledes 

et  Billede  af  Filippo  med  Vor  Frues  Fødsel  [Berlin],  og  i  de  Ottes  Raad  i 
Florens  findes  der  i  en  Halvrunding,  malet  i  Tempera,  en  Madonna  med 
Sønnen  paa  Armen  [tabt].  I  Lodovico  Capponis  Hus  malede  han  i  et 
andet  Billede  en  dejlig  Vor  Frue,  og  hos  den  florentinske  Adelsmand 
Bernardo  Vecchietti,  der  er  saa  talentfuld  og  hæderlig,  som  nogen  kan 
være,  findes  fra  sammes  Haand  et  lille  Billede  med  en  dejlig  studerende 
Augustin  [Uffizierne];  men  langt  bedre  er  en  bodfærdig  Hieronymus  af 
samme  Størrelse  i  Hertug  Cosimos  Eje  [ubekendt].  Thi  om  Fra  Filippo 
var  en  Mester  i  alle  sine  Billeder,  overgik  han  sig  selv  i  de  smaa ;  han  ud- 
førte dem  nemlig  med  en  saadan  Ynde  og  Skønhed,  at  de  er  uovertræffe- 
lige, hvad  man  kan  se  af  Predellaerne  til  alle  de  Tavler,  han  malede. 
Han  var  kort  sagt  saa  stor,  at  ingen  overgik  ham  i  hans  egen  Tid  og 
kun  faa  i  vor  egen,  saa  Michelangelo  har  ikke  blot  stadig  berømmet  ham, 
men  efterlignet  ham  i  mange  Ting.  Han  malede  ogsaa  for  Kirken  San 
Domenico  i  Perugia  en  Tavle,  som  siden  er  bleven  anbragt  paa  Høj- 
altret, med  Vor  Frue,  St.  Peter,  St.  Paulus,  St.  Ludvig  og  den  hellige 
Antonius.  Messer  Alessandro  degli  Alessandri,  som  den  Gang  var  Ridder 
og  en  Ven  af  ham,  lod  ham  til  sin  Landsbykirke  i  Vincigliata  paa  Fiesole- 
højen  male  en  Tavle  med  St.  Laurentius  og  andre  Helgener,  hvori  han 
tillige  malede  ham  og  to  af  hans  Sønner. 

Fra  Filippo  var  en  stor  Ven  af  muntre  Folk,  og  levede  bestandig  et 
lystigt  Liv. 

Han  indviede  Fra  Diamante  i  Malerkunsten.  Denne  malede  en  Mæng- 
de Billeder  i  Carminekirken  i  Prato.  Han  efterlignede  i  høj  Grad  hans 
Stil  og  vandt  megen  Ære  derved,  idet  han  naaede  til  den  yderste  Fuld- 
kommenhed^). I  sin  Ungdom  stod  Sandro  Botticello  i  Lære  hos  Fra 
Filippo,  endvidere  Pisello  og  Florentineren  Jacopo  del  Sellaio,  som 
malede  to  Tavler  i  San  Friano  og  et  Temperabillede  i  Carmine,  endelig 
utallige  andre  Mestere,  som  han  stadig  med  Elskværdighed  underviste 
i  Kunsten.  Han  levede  hæderligt  af  sit  Arbejde  og  gav  overordentlig 
mange  Penge  ud  paa  Elskovsaffærer,  som  han  stadig,  saa  længe  han 
levede,  ja  lige  til  sin  Død  fandt  Behag  i. 

Gennem  Cosimo  de'  Medici  blev  han  af  Spoletos  Kommunalraad 
opfordret  til  at  male  Kapellet  i  Vor  Frue,  Byens  Hovedkirke.  Han  ma- 
lede det  sammen  med  Fra  Diamante  og  førte  Arbejdet  vidt  frem;  men 
da  han  blev  overrasket  af  Døden,  kunde  han  ikke  fuldende  det  ^).  Man 
siger  nemlig,  at  da  han  var  saa  tilbøjelig  til  disse  sine  velsignede  Kær- 
lighedsaffærer, lod  nogle  Slægtninge  af  den  Kvinde,  han  elskede,  ham 
forgive.  Fra  Filippo  fuldendte  sit  Levnedsløb  i  en  Alder  af  57  Aar  1438 
[Trykfejl  for  1469],  og  ved  Testamente  overlod  han  sin  Søn  Filippo  til 
Fra  Diamantes  Omsorg.  Denne  Dreng  var  ti  Aar  gammel  og  lærte  hos 
Fra  Diamante,  med  hvem  han  vendte  tilbage  til  Florens.  Fra  Diamante 

')   Hans  mange  Billeder  i  Carmine  er  gaaede  til  Grunde  ved  Restaureringer  og  Forandringer. 
*)   Billederne  i  Spoletos  Domkirke  er  bevarede  endnu.  De  fremstiller  de  vigtigste  Scener  af 
Madonnas  Liv.  Efter  Lippis  Død  fuldendte  Fra  Diamante  dette  Arbejde  1470. 

havde  300  Dukater  med  sig,  som  han  havde  tilgode  hos  Kommunen 
for  det  udførte  Arbejde.  For  dem  købte  han  Ejendom  til  sig  selv  og  gav 
kun  en  lille  Del  til  Drengen.  Filippo  blev  sat  i  Lære  hos  Botticello, 
som  dengang  blev  anset  for  en  udmærket  Mester,  og  den  gamle  blev 
begravet  i  et  Gravsted  af  rødt  og  hvidt  Marmor,  som  Spoletanerne  lod 
anbringe  i  den  Kirke,  han  havde  malet.  Hans  Død  smertede  mange 
Venner,  i  Særdeleshed  Cosimo  de'Medici  og  Pave  Eugenius^),  som 
i  levende  Live  gav  ham  Dispensation,  saa  at  han  kunde  faa  Lucrezia  di 
Francesco  Buti  til  legitim  Hustru.  Men  han  brød  sig  ikke  om  at  faa 
hende,  da  han  ønskede  at  handle  med  sig  selv  og  sin  Lyst  efter  eget 
Tykke  ^). 

Medens  Sixtus  IV  levede,  gjorde  Lorenzo  de'  Medici  som  florentinsk 
Udsending  Vejen  til  Spoleto  for  at  anholde  om  Fra  Filippos  Lig,  som 
man  ønskede  at  bisætte  i  Santa  Maria  del  Fiore  i  Florens;  men  de  sva- 
rede ham,  at  de  var  fattige  paa  saadant,  som  smykker  en  By,  og  især  paa 
store  Mænd.  De  bad  ham  derfor  om  den  Gunstbevisning  at  faa  Lov  at 
beholde  Filippo,  for  at  han  kunde  kaste  Glans  over  Byen,  idet  de  til- 
føjede, at  eftersom  de  i  Florens  næsten  havde  Overflod  paa  berømte 
Mænd,  bad  de  om,  at  man  vilde  undvære  denne.  Af  den  Grund  fik  han 
ham  ikke  med.  Sandt  er  det  dog,  at  da  han  senere  overvejede,  hvorledes 
han  bedst  skulde  hædre  ham,  sendte  han  hans  Søn  Filippine  til  Rom 
til  Kardinalen  af  Napoli,  for  hvem  han  skulde  male  et  Kapel.  Da  han 
drog  til  Spoleto,  lod  han  paa  Lorenzos  Vegne  bygge  et  Marmorgrav- 
mæle for  Faderen  under  Orgelet  oven  for  Sakristiet.  Han  anvendte 
100  Gulddukater,  som  Nofri  Tornaboni,  Lederen  af  Medicæernes  Bank, 
betalte;  og  han  lod  Messer  Agnolo  Poliziano  skrive  følgende  Gravskrift, 
som  blev  indhugget  i  det  omtalte  Gravmæle  med  antike  Bogstaver: 

Conditus  hic  ego  sum  picturae  fama  Philippus, 
NuUi  ignota  meae  est  gratia  mira  manus. 
Artifices  potui  digitis  animare  colores, 
Sperataque  animos  fallere  voce  diu. 
Ipsa  meis  stupuit  natura  expressa  figuris, 
Meque  suis  fassa  est  artibus  esse  parem. 
Marmoreo  tumulo  Medices  Laurentius  hic  me 
Condidit,  ante  humili  pulvere  tectus  eram. 

Fra  Filippo  tegnede  fortrinligt,  som  man  kan  se  i  min  Bog  med  Teg- 
ninger af  de  berømteste  Malere  og  i  Særdeleshed  af  nogle  Blade  med 
Tavlen  fra  Santo  Spirito  og  nogle  andre  med  Kapellet  i  Prato. 

')    De  var  begge  døde  adskillige  Aar  før  Filippo. 

*)    Lucrezia  har,  som  vi  saa,  levet  mange  Aar  sammen  med  Filippo. 


Rcnaissancens  ypperste  Kunstnere 

FTE  møder  man  ophøjede  og  skarpsindige  Aander,  som 
gerne  vilde  hellige  sig  Kunsterne  og  Videnskaberne  og 
dyrke  dem  paa  en  fortræffelig  Maade,  om  deres  Fædre 
blot  strax  førte  dem  ind  paa  denne  Vej,  som  de  har  en 
naturlig  Tilbøjelighed  for;  men  ofte  hænder  det,  at  den, 
som  opdrager  dem,  maaske  af  Mangel  paa  Fremsyn, 
forsømmer  det,  som  man  mest  burde  tage  sig  af,  og  for- 
anlediger paa  denne  Maade,  at  de  Aander,  som  Naturen  har  frembragt 
til  Pryd  og  Gavn  for  Verden,  til  ingen  Nytte  gaar  til  Spilde.  Hvor  mange 

har  vi  ikke  set  i  lang  Tid  følge  en  Profession  udelukkende  af  Frygt  for 
ham,  som  opdrager  dem,  medens  de  senere,  naar  de  har  naaet  en  mod- 
nere Alder,  har  opgivet  den  for  en  anden,  som  passer  dem  bedre.  Og 
saa  stor  er  Naturens  Kraft,  at  den,  som  føler  Tilbøjelighed  for  en  Pro- 
fession, gør  langt  større  Fremskridt  den  paa  en  Maaned,  end  en  anden 
med  Opbydelse  af  nok  saa  store  Anstrængelser  i  et  Tidsrum  af  mange 
Aar;  og  meget  ofte  hænder  det,  naar  disse  siden  fortsætter  i  Kraft  af  det 
Instinkt,  som  driver  dem  frem,  at  de  nøder  baade  Kunsten  og  Naturen 
til  at  undre  sig  og  studse,  saaledes  som  Domenico  Ghirlandaio  med 
Rette  fyldte  dem  med  Undren. 

Domenico  di  Tommaso  del  Ghirlandaio,^)  som  paa  Grund  af  hans 
Værkers  Fortrin,  Storhed  og  Mængde  kan  kaldes  en  af  sin  Tids  betyd- 
ningsfuldeste og  fortræffeligste  Mestere,  blev  af  Naturen  skabt  til  at 
være  Maler.  Trods  hans  Værgers  Bestemmelse  i  modsat  Retning  (thi 
ofte  forspildes  de  store  Frugter  af  vore  Talenter,  ved  at  man  beskæftiger 
dem  med  Ting,  de  ikke  er  egnede  til,  og  fjerner  dem.  fra  den  Beskæf- 
tigelse, de  har  naturlige  Anlæg  for)  fulgte  han  derfor  sit  naturlige  In- 
stinkt, indlagde  sig  selv  den  største  Ære,  gavnede  Kunsten  og  sin  Slægt 
og  blev  til  stor  Glæde  for  sin  Tid.  Faderen,  som  var  Guldsmed,  satte 
ham  til  sit  eget  Haandværk,*)  hvori  han  var  en  mere  end  dygtig  Me- 
ster, og  fra  hans  Haand  var  Størstedelen  af  de  Sølvvotivgenstande, 
som  tidligere  opbevaredes  i  Annunziatas  Skab,  og  Kapellets  Sølvlamper, 
som  alle  blev  indsmeltede  under  Byens  Belejring  1529.  Tommaso  var 
den  første,  som  opfandt  og  udførte  den  Hovedprydelse,  man  kalder  for 
Kranse  og  som  anvendes  af  de  florentinske  Piger,  hvorfor  han  erhver- 
vede sig  Navnet  Ghirlandaio  (Kransemageren),  ikke  blot  fordi  han  var 
den  første  Opfinder  af  dem,  men  ogsaa  fordi  han  lavede  en  uendelig 
Mængde  af  dem,  alle  af  sjælden  Skønhed,  saa  det  synes,  som  man  ikke 
fandt  Behag  i  andre  end  dem,  der  var  udgaaede  fra  hans  Butik  ^).  Da 
han  nu  var  anbragt  i  Guldsmedelære  og  ikke  fandt  Behag  i  denne 
Profession,  blev  han  aldrig  træt  af  at  tegne.  Af  Naturen  begavet  med 
en  fuldkommen  Aand  og  en  vidunderlig  og  forstandig  Smag  i  Maler- 
kunsten, blev  han,  skøndt  han  som  Barn  var  Guldsmed,  ved  stadig  at 
lægge  sig  efter  Tegning,  saa  flink  og  hurtig  og  let  paa  Haanden,  at  man 
fortæller,  hvorledes  han,  medens  han  var  hos  Guldsmeden,  tegnede  alle 
Folk,  som  gik  forbi  Butikken,  og  strax  opnaaede  Lighed,  hvad  ogsaa 
adskillige  Portrætter  i  hans  Billeder  kan  bevise;  thi  deres  Lighed  er 
overordentlig  slaaende.  Hans  første  Malerier  var  Vespucciernes  Kapel 

')    Hans  fulde  Navn  synes  at  have  lydt:  Domenico  di  Tommaso  Curradi  di  Doffo  Bigordi. 

*)  I  Dokumenter,  som  eros  bevarede,  kaldes  Tommaso  ikke  Guldsmed,  men  Mægler;  dog  er 
det  ikke  umuligt,  at  han  tidligere  kan  have  været  Guldsmed.  Mange  andre  store  florentinske 
Kunstnere  er  begyndt  som  Guldsmede,  saaledes  f.  Ex.  Orgagna,  Luca  della  Robbia,  Ghi- 
berti,  Brunelleschi,  Verrocchio,  Andrea  del  Sarto,  Benvenuto  Cellini,  Botticelli,  Pollajuolo 
o.  s.  V. 

*)  Disse  Hovedsmykker  i  Sølv  og  Guld  var  i  Brug  længe  før  Tommasos  Tid.  Tommaso  blev 
formodentlig  kaldet  del  Ghirlandaio,  fordi  hans  Fader  solgte  Kranse. 

3* 

i  Ognissanti,  hvori  der  findes  en  død  Kristus  og  nogle  Helgener  samt 
et  Billede  af  Barmhjærtigheden  oven  over  en  Bue.  Her  findes  et  Por- 
træt af  Amerigo  Vespucci,  der  gjorde  Sejladsen  til  Indien,  og  i  Kloste- 
rets Refektorium  malede  han  en  Freske  med  Nadveren  ^).  I  Santa  Croce, 
paa  højre  Haand,  ved  Indgangen  til  Kirken  malede  han  St.  Paulinos 
Historie  [tabt].  Idet  han  derigennem  vandt  stort  Ry  og  Tillid,  malede 
han  for  Francesco  Sassetti  et  Kapel  i  Santa  Trinita  med  Skildringer  af 
St.  Franciscus'  Liv.  Dette  Arbejde  er  beundringsværdig  udført  og  malet 
med  Ynde,  Omhu  og  Kærlighed  ^).  I  dette  efterlignede  og  malede  han 
Broen  ved  Santa  Trinita  med  Spiniernes  Palads  paa  den  første  Væg, 
hvor  han  fremstillede  Scenen  med  St.  Franciscus,  som  aabenbarer  sig 
i  Luften  og  opvækker  en  Dreng.  Paa  de  Kvinder,  som  er  Vidner  til 
Opvækkelsen,  ser  man  baade  Smerten  over  Døden,  idet  de  bære  ham 
til  Graven,  og  Glæden  og  Forundringen  over  hans  Opvækkelse.  Han 
malede  Munkene,  som  træder  ud  af  Kirken,  og  Graverne,  som  følger 
efter  Korset  for  at  begrave  ham,  alle  meget  træffende  udførte.  Det 
samme  gælder  andre  Figurer,  som  undrer  sig  over  dette  Mirakel  og 
berede  en  ikke  ringe  Glæde.  Han  malede  her  Portrætter  af  Maso  degli 
Albizzi,  Messer  Agnolo  Acciaiuoli,  Messer  Palla  Strozzi,  fornemme 
Borgere,  som  nævnes  i  Byens  Historie.  I  et  andet  Billede  malede 
han  den  Scene,  hvor  den  hellige  Franciscus  i  Vikarens  Nærværelse  af- 
slaar  at  modtage  Arv  efter  sin  Fader  Pietro  Bernardone,  men  iklæder 
sig  en  Sæk  og  ombinder  sig  med  et  Reb.  Paa  Midtervæggen  har  han 
skildret  hans  Romerrejse  til  Pave  Honorius,  som  han  faar  til  at  be- 
kræfte sin  Regel,  idet  han  overrækker  ham  Roser  i  Januar  Maaned.  I 
dette  Billede  malede  han  Konsistoriets  Sal  med  Kardinalerne  siddende 
rundt  omkring,  nogle  Trappetrin  som  fører  op  til  Salen,  samt  nogle  Por- 
trætter i  halv  Figur  og  nogle  Gelændere  til  Trappen.  Blandt  disse  Por- 
trætter var  den  prægtige  Lorenzo  den  ældre.  Han  malede  endvidere 
den  hellige  Franciscus,  som  modtager  Saarmærkerne,  og  i  det  sidste 
Billede  malede  han  ham  som  død,  medens  Munkene  begræder  ham.  Man 
ser  her  en  Munk,  som  kysser  hans  Hænder,  og  dette  Træk  er  det  umu- 
ligt at  udtrykke  bedre  i  Malerkunsten.  Der  er  fremdeles  en  Biskop  i  Or- 
nat med  Briller  paa  Næsen,  som  synger  Vigilia  over  ham,  og  kun  deraf, 
at  man  ikke  hører  ham,  kan  man  slutte,  at  han  er  malet.  I  to  Billeder 
paa  hver  sin  Side  af  Altertavlen  malede  han  Francesco  Sassetti  knæ- 
lende og  hans  Hustru  Madonna  Nera;  endvidere  deres  Børn  (dog  i 
Scenen  ovenfor,  hvor  Drengen  opvækkes)  foruden  nogle  smukke  unge 
Piger  af  samme  Familie,  hvis  Navne  jeg  ikke  har  kunnet  bringe  i  Er- 
faring. Alle  bære  de  hin  Tids  Dragter  og  Haarsæt,  hvilket  er  meget 
fornøjeligt  at  skue.  Desuden  malede  han  i  Hvælvingen  fire  Sibyller,  og 
paa  den  forreste  Væg  over  Buen  udenfor  Kapellet  et  Ornament  med 

*)   Eksistere  endnu,  men  har  lidt  meget  af  Fugtighed.  Nogle  af  dem  har  endog  været  over- 
hvidtede. Nadveren  er  signeret  1480. 
')   Malerierne  i  dette  Kapel  har  holdt  sig  godt.  De  blev  malede  1485. 

en  Scene,  hvor  den  tiburtinske  Sibylle  bevæger  Kejser  Octavian  til  at 
tilbede  Kristus,  hvilket  af  et  Freskoarbejde  at  være  er  udført  med 
stor  Kyndighed  og  en  Jubel  af  herlige  Farver.  [Scenen  over  Buen  er 
gaaet  til  Grunde].  Til  dette  Arbejde  føjede  han  en  Tavle  i  Tempera,  lige- 
ledes fra  hans  Haand,  med  Kristi  Fødsel,  som  maa  fylde  ethvert  for- 
staaende  Menneske  med  Undren;  her  malede  han  sig  selv  og  nogle 
Hoveder  af  Hyrder,  som  gælder  for  guddommelige^).  Af  denne  Sibylle 
og  andre  Ting  i  dette  Arbejde,  findes  der  i  min  Bog  skønne  Tegninger, 
udførte  i  Chiaroscuro  og  i  Særdeleshed  Udsigten  over  Broen  ved  Santa 
Trinitå.  For  Jesuaterne^)  malede  han  en  Tavle  til  Højalteret  med  nogle 
knælende  Helgener,  nemlig  St.  Justus,  Biskop  af  Volterra  [Erkebiskop 
af  Lyon]  som  var  denne  Kirkes  Titularhelgen;  St.  Zenobius,  Biskop 
af  Florens,  Engelen  Raffael,  St.  Michael,  klædt  i  en  skøn  Rustning,  og 
andre  Helgener.  Domenico  fortjener  i  Sandhed  Ros  for  dette  Arbejde; 
thi  han  var  den  første,  der  begyndte  med  Farver  at  efterligne  gyldne 
Indfatninger  og  Ornamenter,  som  man  ikke  havde  brugt  før,  og  han  af- 
skaffede for  en  stor  Del  hine  Forsiringer,  som  man  udførte  i  Guld  paa 
Fernis  eller  Bolusgrund  og  som  mere  var  egnede  til  Faner  end  de  anstod 
sig  gode  Mestere.  Skønnere  end  alle  andre  Figurer  er  dog  Vor  Frue,  som 
holder  Barnet  paa  Armen,  medens  fire  smaa  Engle  staar  omkring  hende. 
Denne  Tavle,  der  ikke  kunde  være  bedre  udført  i  Tempera,  blev  den- 
gang anbragt  i  hine  Munkes  Kirke  udenfor  Pintiporten ;  men  da  Kirken 
senere  blev  ødelagt,  som  andensteds  skal  fortælles,  findes  den  nu  i 
Kirken  San  Giovannino  indenfor  Porten  San  Pier  Gattolini,  hvor  om- 
talte Jesuaters  Kloster  findes^).  Til  Kirken  i  Cestello  malede  han  en 
Tavle,  som  blev  fuldendt  af  hans  Brødre  David  og  Benedetto,  med  Vor 
Frues  Besøg  og  nogle  yndige  og  herligt  udførte  Kvindehøveder.^)  I 
Kirken  Degl'  Innocenti  malede  han  i  Tempera  en  Tavle  med  de  Vise, 
som  blev  meget  rost;  den  gengiver  nogle  dejlige  Hoveder  af  baade  unge 
og  gamle  med  skuffende  Udtryk  og  Fysiognomier;  navnlig  i  Vor  Frues 
Hoved  ser  man  al  den  kyske  Skønhed  og  Ynde,  som  Kunsten  er  i  Stand 
til  at  give  Guds  Søns  Moder.  [Fremdeles  i  Innocenti]  I  San  Marcos 
Midterskib  malede  han  en  anden  Tavle  [tabt]  og  i  Klosterets  Herberg 
en  Nadver,  begge  udførte  med  Omhu-^).  I  Giovanni  Tornabuonis  Hus 
malede  han  et  omhyggeligt  udført  Rundbillede  med  Magerne^);  i  Spe- 
daletto  malede  han  for  Lorenzo  den  Ældre  af  Medici  en  Scene  med 
Vulcan  og  mange  nøgne  Mænd,  som  med  deres  Hamre  smeder  Pile  til 
Jupiter.'')  I  Florens,  i  Kirken  Ognissanti,  malede  han,  i  Kappestrid 

')  Hyrdernes  Tilbedelse;  malet  1485;  nu  i  Accademia  delle  Belle  Årti. 

")  Ingesuati  eller  Gesuati,  en  Munkeorden,  som  blev  undertrykt  af  Clemens  IX. 

*)  Kirkens  Navn  er  nu  della  Calza. 

*)  Billedet  blev  malet  1491.  Findes  i  Louvre  siden  1812. 

')  Den  store  Nadverfreske  i  San  Marco-Klostrets  Refektorium  er  fortrinlig  bevaret. 

')  Kom  senere  til  Palazzo  Pandolfini.  Der  findes  flere  runde  Billeder  med  samme  Motiv. 

')  Lo  Spedaletto  er  nu  et  almindeligt  Faktori,  tilhørende  Fyrsterne  Corsini,  i  Nærheden  af 
Volterra.  Billedet  er  bevaret,  men  i  daarlig  Stand. 

med  Sandro  Botticello,  en  Freske  med  St.  Hieronymus,  som  nu  findes 
ved  Siden  af  Døren,  der  fører  til  Koret;  rundt  om  ham  malede  han  en 
Mængde  Instrumenter  og  Bøger  for  lærde  Mænd.  Da  Munkene  maatte 
flytte  Koret  fra  det  Sted,  hvor  det  oprindelig  laa,  blev  dette  Billede  til- 
lige med  Botticellis  fæstnet  med  Jernbolte  og  ført  ind  midt  i  Kirken, 
uden  at  det  tog  mindste  Skade.  Dette  er  hændt  netop  i  disse  Dage,  hvor 
mine  Biografier  trykkes  for  anden  Gang.  [1564.  Billedet  er  bevaret; 
signeret  1480].  Han  malede  fremdeles  Buen  over  Døren  til  Santa  Maria 
Ughi  [ødelagt  tillige  med  Kirken  1785]  og  et  Tabernakel  for  Linned- 
vævernes Laug;  endvidere  i  samme  Kirke  Ognissanti  en  meget  smuk 
St.  Georg,  som  dræber  Slangen.  Han  forstod  udmærket  Teknikken  ved 
at  male  paa  Mure,  og  Arbejdet  gik  let  for  ham,  skøndt  han  ikke  desto 
mindre  var  yderst  omhyggelig  med  Kompositionen  af  sine  Arbejder. 

Da  han  siden  tillige  med  andre  Mestere  blev  kaldet  til  Rom  af  Pave 
Sixtus  IV  for  at  udsmykke  hans  Kapel  ^),  malede  han  der  Kristus,  som 
kalder  Peter  og  Andreas  til  sig  fra  deres  Garn,  og  Jesu  Kristi  Opstan- 
delse. Nu  er  største  Delen  af  det  ødelagt,  fordi  det  findes  over  en  Dør, 
hvor  man  har  maattet  forny  en  Bjælke,  som  gik  i  Stykker^). 

Paa  samme  Tid  var  Francesco  Tornabuoni,  en  anset,  rig  Købmand, 
god  Ven  af  Domenico,  i  Rom.  Da  hans  Hustru  var  død  i  Barselseng, 
som  der  er  fortalt  i  Andrea  Verrocchios  Biografi,  og  han,  for  at  hædre 
hende  som  det  anstod  sig  deres  Stand,  havde  ladet  udføre  et  Gravmæle 
for  hende  i  Minerva,  ønskede  han  tillige,  at  Domenico  skulde  male  hele 
den  Væg,  hvor  hun  var  begravet,  og  desuden  en  lille  Tavle  i  Tempera 
sammesteds.  Han  malede  da  fire  Billeder  paa  denne  Væg,  to  med  Jo- 
hannes Døber  og  to  med  Vor  Frue,  som  man  den  Gang  roste  ham  me- 
get for,  [findes  ikke  mere  i  Minerva].  Francesco  fandt  en  saadan  Glæde 
i  Omgangen  med  Domenico,  at  han  ved  hans  Tilbagerejse  til  Florens,  rig 
paa  Ære  og  Penge,  gav  ham  Anbefalingsbreve  med  til  sin  Slægtning 
Giovanni,  idet  han  skrev  til  ham,  hvor  højlig  han  havde  tilfredsstillet 
ham  med  dette  Arbejde  og  hvor  tilfreds  Paven  var  med  hans  Billede. 
Da  Giovanni  erfarede  dette,  begyndte  han  at  lægge  Planer  til  et  eller 
andet  pragtfuldt  Arbejde,  som  kunde  hædre  Mindet  om  ham  selv  og 
indbringe  Domenico  baade  Berømmelse  og  Fortjeneste. 

I  Prædikebrødrenes  Kloster  Santa  Maria  Novella  vilde  Tilfældet  just, 
at  det  største  Kapel,  som  fordum  var  malet  af  Andrea  Orgagna,  paa  flere 
Steder  var  bleven  ødelagt  af  Vand,  idet  Hvælvingens  Tag  havde  været 
utilstrækkelig  tækket.  Der  var  derfor  allerede  mange  Borgere',  som 
havde  villet  gøre  det  i  Stand  eller  lade  det  male  paany,  men  Patronerne, 
Familien  Ricci,  var  aldrig  gaaet  ind  paa  det,  da  de  ikke  kunde  bære 
en  saa  stor  Udgift  og  ikke  vilde  beslutte  sig  til  at  overlade  Arbejdet 

*)    1483. 

')  Peter  og  Andreas'  Kaldelse  er  bevaret.  Kristi  Opstandelse  gik  til  Grunde,  da  Muren  rev- 
nede, og  blev  siden  overmalet.  —  Domenico  var  første  Gang  i  Rom  sammen  med  sin  Bro- 
der David  1 475  og  malede  i  Vatikanets  Bibliothek.  Et  Fragment  med  Kirkelærerne  er  gen- 
fundet der  af  Schmarsow  i  vore  Dage. 

til  andre  for  ikke  at  tabe  Retten  til  Patronatet  og  deres  Vaabenskjold, 
som  deres  Forfædre  havde  efterladt  dem.  Da  nu  altsaa  Giovanni  øn- 
skede, at  Domenico  skulde  male  dette  Minde  om  ham,  gav  han  sig  til 
at  indlede  Forhandlinger  desangaaende,  idet  han  forsøgte  forskellige 
Veje  og  tilsidst  lovede  Riccierne,  at  han  vilde  afholde  alle  Omkostnin- 
ger, give  dem  nogen  Erstatning  og  lade  deres  Vaaben  anbringe  paa 
den  mest  iøjnefaldende  og  hæderfulde  Plads  i  hele  Kapellet.  Da  de  var 
komne  overens  om  dette,  havde  sluttet  Kontrakt  og  opsat  et  meget  nøj- 
agtigt Dokument  af  ovenstaaende  Indhold,  overdrog  Giovanni  til  Do- 
menico at  udføre  dette  Arbejde,  saaledes  at  han  malede  de  samme  Scener, 
som  var  malede  før.  De  bestemte  endvidere,  at  Prisen  skulde  være  1200 
Gulddukater,  og  hvis  Arbejdet  tilfredsstillede  ham,  skulde  det  koste  200 
mere.  Domenico  lagde  altsaa  Haand  paa  Værket  og  opgav  det  ikke,  før 
han  i  Løbet  af  fire  Aar  (det  var  i  Aaret  1485)  havde  fuldendt  det^)  til 
største  Tilfredshed  for  samme  Giovanni,  som,  skønt  han  erklærede  sig 
tilfreds  og  oprigtig  tilstod,  at  Domenico  havde  fortjent  de  200  Dukater 
mere,  sagde,  at  han  vilde  sætte  Pris  paa,  om  han  vilde  nøjes  med  den 
første  Sum.  Domenico,  der  satte  Ære  og  Anseelse  langt  højere  end  Rig- 
dom, strøg  øjeblikkelig  hele  Restbeløbet,  da  han  satte  langt  større  Pris 
paa  at  have  tilfredsstillet  ham,  end  paa  at  være  tilfreds  med  Betalingen. 
Senere  lod  Giovanni  udføre  to  store  Vaaben  i  Sten,  nemlig  Tornaquin- 
ciernes  og  Tornabuoniernes,  og  lod  dem  anbringe  paa  Pilastrerne  uden- 
for Kapellet.  I  Buen  er  der  andre  Vaaben  for  samme  Familie,  der  er 
delt  i  flere  Navne  og  flere  Vaaben,  nemlig  foruden  de  to  omtalte:  Gia- 
chinotti,  Popoleschi,  Marabottini  og  Cardinali.  Da  Domenico  senere 
malede  Altertavlen,  lod  han  i  det  gyldne  Ornament  under  en  Bue,  som 
skulde  danne  Afslutning  paa  denne  Tavle,  anbringe  det  meget  smukke 
Tabernakkel  til  Sakramentet,  i  hvis  Frontespiz  han  lavede  et  lille  Skjold 
paa  en  Fjerdedel  Alen  med  de  omtalte  Patroner,  Ricciernes  Vaaben.  Men 
ved  Kapellets  Afsløring  kom  Skandalen;  thi  disse  søgte  under  stor  Larm 
efter  deres  Vaaben,  og  endelig,  da  de  ikke  saa  det,  gik  de  bort  til  de  Ottes 
Raad  og  bragte  Kontrakten  med.Tornabuonierne  henviste  datil.atVaa- 
benet  var  anbragt  paa  den  mest  iøjnefaldende  og  ærefulde  Plads,  og  skøndt 
Riccierne  raabte,  at  man  ikke  kunde  se  det,  svarede  man  dem,  at  de  havde 
Uret  og  at  naar  man  havde  ladet  det  anbringe  paa  en  saa  ærefuld  Plads, 
nemlig  i  Nærheden  af  det  hellige  Sakrament,  maatte  de  slaa  sig  til  Taals. 
Saaledes  bestemte  denne  Øvrighed,  at  det  skulde  blive,  hvor  det  var  og 
hvor  det  endnu  findes;  men  hvis  dette  skulde  forekomme  en  og  anden 
at  ligge  udenfor  den  Biografi,  som  skal  skrives,  maa  han  ikke  tage  det 
ilde  op,  thi  det  er  blot  som  den  sidste  Snørkel  paa  min  Skrift  og  tje- 
ner, om  ikke  til  andet,  saa  ialtfald  til  at  vise,  i  hvilken  Grad  Fattigdom- 
men er  et  Bytte  for  Rigdommen  og  hvorledes  Rigdom  i  Pagt  med  Klog- 
skab, uden  Dadel  naar  det  Maal,  den  vil. 

')   Kontrakten  blev  sluttet  med  Domenico  og  David   1.  September  1485.  Kapellet  blev  først 
afsløret  1 4.  November  1 490.  Prisen  var  sat  til  1 1 00  Fioriner  (c.  55000  fr.) 

Men  for  nu  at  vende  tilbage  til  Domenicos  smukke  Arbejder,  finder 
man  for  det  første  i  dette  Kapel:  de  fire  Evangelister  i  overnaturlig  Stør- 
relse, malede  i  Hvælvingen,  og  paa  Vinduesvæggen  fortællende  Billeder 
af  San  Domenicos  Liv;  St.  Peter  som  Martyr;  Johannes,  som  gaar  ud  i 
Ørkenen;  Vor  Frues  Bebudelse  ved  Englen  og  mange  knælende  Hel- 
gener, som  træder  i  Skranken  for  Florens;  endvidere  forneden  et  Por- 
træt af  Giovanni  Tornabuoni  paa  højre  Haand  og  af  hans  Hustru  paa 
venstre  Haand;  efter  hvad  man  siger,  meget  naturtro.  Paa  den  højre  Væg 
er  der  fordelt  syv  Scener^),  sex  forneden,  i  Billeder  saa  store,  som 
Væggen  kan  rumme,  og  en  sidste  for  oven,  der  var  saa  bred  som  Bil- 
lederne og  den  Plads,  Hvælvingens  Bue  afgrænser;  paa  den  venstre 
Væg  lige  saa  mange  Billeder  med  Johannes  Døber.  Det  første  paa  den 
højre  Væg  fremstiller  Joachim,  som  udjages  af  Templet.^)  I  hans  An- 
sigt ser  man  Taalmodigheden  udtrykt  og  i  de  andres  den  Foragt  og  det 
Had,  som  Jøderne  nærede  til  dem,  der  kom  til  Templet  uden  at  have 
Børn.  Paa  dette  Billede  findes  hen  imod  Vinduet  fire  Mandsportræter. 
Den  ene  af  dem,  nemlig  han,  som  er  gammel  og  barberet  og  i  rød  Ka- 
buds, er  Alesso  Baldovinetti,  Domenicos  Lærer  i  Maling  og  Mosaik;^) 
den  anden,  som  er  barhovedet,  holder  den  ene  Haand  i  Siden  og  bærer 
en  rød  Kappe  med  en  blaa  Underdragt,  er  Domenico  selv.  Mesteren 
for  Arbejdet,  som  har  malet  sig  selv  ved  Hjælp  af  et  Spejl.  Han,  som 
har  en  sort  Manke  og  tykke  Læber,  er  Bastiano  fra  San  Gemignano, 
hans  Discipel  og  Svoger ;  ^)  den  anden,  som  vender  Skulderen  til  og  bærer 
en  Baret  paa  Hovedet,  er  hans  Broder  David  Ghirlandaio,  og  alle,  som 
har  kendt  dem,  siger,  at  de  i  Sandhed  er  levende  og  naturtro.  I  det  andet 
Billede  ser  man  Vor  Frues  Fødsel,  som  er  udført  med  stor  Omhu,  og 
blandt  andre  Ting,  som  er  værd  at  lægge  Mærke  til,  malede  han  i  Huset 
eller  Baggrunden  et  Vindu,  som  giver  det  fremstillede  Værelse  Lys  og 
som  skuffer  Iagttageren.  Desuden  anbragte  han  nogle  Kvinder,  som,  me- 
dens den  hellige  Anna  ligger  i  Sengen  og  modtager  Besøg  af  forskellige 
Damer,  med  stor  Omhu  bader  Madonna.  Een  hælder  Vand  op,  en  an- 
den ordner  Svøbet;  een  udretter  dette,  en  anden  hint,  og  medens  enhver 
passer  sit,  er  der  en  Kvinde,  som  har  den  lille  Pige  paa  Armen  og  ved 
at  le  faar  hende  til  at  smile  med  en  kvindelig  Ynde,  som  i  Sandhed  an- 
staar  sig  et  Værk  som  dette.  Desuden  er  der  udtrykt  mange  andre  Fø- 
lelser i  hver  af  Figurerne.  I  det  tredje,  som  er  det  første  for  oven,  ser 
man  Vor  Frue,  som  stiger  op  ad  Templets  Trin.  Her  findes  et  Hus,  som 
træder  skuffende  tilbage  for  Beskueren,  og  en  nøgen  Mand,  som  man 
roser  meget,  fordi  saadanne  ikke  anvendtes  meget,  om  han  vel  ikke 
var  malet  med  al  den  Fuldkommenhed,  hvormed  man  ser  saadanne 

*)   Af  Jomfru  Marias  Liv. 

')   Emnet  er  hentet  fra  det  apokryfe  Protevangelium  Sancti  lacopi  og  Evangeliet  de  nativitate 

Mariae.  Ypperstepræsten  nægter  at  modtage  den  barnløse  Joachims  Tempelgave. 
')    En  anden  Tradition  vil  vide,  at  denne  er  Malerens  Fader  Tommaso. 
*)   Bastiano  Mainardi.  Maaske  har  denne  malet  med  paa  nogle  af  Figurerne.  (Præsterne  og 

Joachim.) 


DOMENICO  GHIRLANDAIO  41 

udført  i  vore  Dage,  idet  hin  Tids  Malere  ikke  havde  naaet  et  saa  fuld- 
endt Mesterskab.  Ved  Siden  af  dette  er  Vor  Frues  Trolovelse,  hvor  han 
udtrykte  Friernes  Harme,  som  skaffer  sig  Luft  ved  at  bryde  de  Stave,  som 
ikke  blomstrede  ligesom  Josefs.  Denne  Scene  er  rig  paa  Figurer  i  et 
Hus  med  god  Arkitektur.  I  den  femte  ser  man  de  Vise  ankomme  til 
Betlehem  med  et  stort  Antal  Mænd,  Heste,  Dromedarer  og  forskellige 
andre  Figurer,  et  Billede,  der  ubestridelig  er  godt  komponeret.  Ved  Siden 
af  dette  findes  det  sjette,  der  viser  den  grusomme  Ugudelighed,  som  He- 
rodes udviste  mod  de  uskyldige  Børn.  Her  ser  man  et  mesterligt  Slags- 
maal,  hvor  Soldater  og  Heste  slaar  Kvinderne  og  rider  dem  ned.  Af  alle 
de  Billeder,  han  har  malet,  er  dette  i  Sandhed  det  bedste;  thi  det  er  ud- 
ført med  Indsigt,  Talent  og  stor  Kunst.  Man  ser  de  Mænds  Ugudelighed, 
som  paa  Herodes'  Befaling,  uden  at  tage  Hensyn  til  Mødrene,  myrde 
disse  stakkels  Smaabørn.  Blandt  disse  er  der  et,  som,  medens  det  endnu 
holder  fast  ved  Moderens  Bryst,  dør  af  de  Saar,  det  har  faaet  i  Struben, 
saa  at  det  suger,  for  ikke  at  sige  drikker,  mere  Blod  end  Mælk  af  Bry- 
stet: et  Værk,  der  i  Sandhed  var  hans  Natur  værdigt  og  som  i  den  her- 
lige Udførelse,  han  havde  givet  det,  var  skikket  til  at  gøre  Barmhjærtig- 
heden  levende,  selv  om  den  var  død.^)  En  Soldat  har  grebet  en  Dreng, 
og  medens  han  løber  med  ham  og  trykker  ham  til  sit  Bryst  for  at  myrde 
ham,  ser  man  Moderen  klynge  sig  til  hans  Haar  i  det  yderste  Raseri, 
og  idet  hun  tvinger  ham  til  at  svaje  Ryggen  i  en  Bue,  bevirker  hun,  at 
de  frembringer  tre  herlige  Effekter;  den  ene  er  den  døende  Dreng, 
som  man  ser  opgive  Aanden;  den  anden  er  den  grusomme  Soldat,  som, 
da  han  føler,  at  man  trækker  i  ham  paa  en  saa  vanvittig  Maade,  viser 
sin  Lyst  til  at  hævne  sig  paa  Drengen;  den  tredje  er  Moderen,  som  ved 
at  se  Barnet  dø,  med  Smerte,  Harme  og  Raseri  gør,  hvad  hun  kan,  for 
at  denne  Forrædder  ikke  skal  slippe  fra  det  uden  Straf.  Det  er  et  Ar- 
bejde, som  man  snarere  skulde  vente  sig  afen  vidunderlig  aandrig  Filo- 
sof end  afen  Maler.  Der  findes  udtrykt  mange  andre  Følelser,  som  uden 
Tvivl  vil  give  Beskueren  Indtryk  af,  at  denne  Mester  var  ypperlig  for 
hin  Tid.  Oven  over  dette  i  det  syvende  Billede,  som  spænder  over  to 
og  følger  Hvælvingens  Bue,  ser  man  Vor  Frues  Død  og  Himmelfart 
med  en  uendelig  Skare  Engle  og  utallige  Figurer,  Landskaber  og  andre 
Ornamenter,  som  han  plejede  at  have  en  Overflod  af  i  denne  sin  lette 
og  kyndige  Stil.  Paa  den  anden  Væg  med  Scener  af  Johannes'  Liv  har 
han  i  det  første  Billede  fremstillet  Zacharias,  som  ofrer  i  Templet,  me- 
dens Engelen  viser  sig  for  ham  og  han  paa  Grund  af  sin  Vantro  bliver 
stum.  For  at  vise,  at  de  mest  fremstaaende  Personer  altid  strømmer  til 
Ofringerne  i  Templerne,  malede  han  i  dette  Billede,  for  at  gøre  det  an- 
seeligere, en  stor  Mængde  florentinske  Borgere,  som  paa  hin  Tid  styrede 
denne  Stat,  og  i  Særdeleshed  alle  af  Tornabuonis  Hus,  baade  unge  og 
gamle.  Desuden  malede  han,  for  at  vise,  at  denne  Tidsalder  blomstrede 

*)   Qui  Vive  la  Pietå,  quando  é  ben  morta.  (Dante,  Inf.,  XX).  (Her  lever  Barmhjærtigheden, 
selv  efter  at  den  er  død.) 

i  enhver  Art  Talent  og  i  Særdeleshed  i  Literaturen,  ved  Foden  af  Bille- 
det fire  Mænd  i  halv  Figur,  som  staar  i  en  Kreds  og  taler  sammen.  Det 
var  de  mest  fremragende  Videnskabsmænd,  som  paa  den  Tid  fandtes  i 
Florens,  og  de  er  følgende:  Den  første  er  Messer  Marcilio  Ficino,  der 
er  klædt  som  Kannik;  den  anden,  som  er  i  rød  Kappe  og  sort  Bind  om 
Halsen,  er  Christofano  Landino;  han,  som  vender  sig  imod  ham,  er 
Grækeren  Demetrio ;  midt  imellem  disse  staar  Messer  Angelo  Poliziano, 
som  løfter  den  ene  Haand  lidt;  alle  meget  levende  og  naturtro.^)  I  det 
andet  Billede  ved  Siden  af  dette  følger  Vor  Frues  Besøg  og  den  hellige 
Elisabeth.  I  dette  Billede  findes  mange  Kvinder,  som  ledsager  hende,  i 
hin  Tids  Dragter;  og  blandt  disse  malede  han  Ginevra  de'  Benci,  som 
paa  den  Tid  var  en  dejlig  ung  Pige.^)  I  det  tredje  Billede  over  det 
første  er  Johannes'  Fødsel.  Heri  ser  man  et  smukt  Træk,  idet  der,  me- 
dens den  hellige  Elisabeth  ligger  til  Sengs  og  nogle  Naboersker  kommer 
for  at  besøge  hende,  medens  Ammen  sidder  og  giver  Barnet  Die,  er  en 
Kvinde,  som  glædesstraalende  beder  hende  om  det  for  at  vise  disse 
Kvinder  det  nye  Væsen,  som  Husets  Herskerinde  havde  født  til  Ver- 
den i  sin  Alderdom;  og  endelig  er  der  en  Kvinde,  som  efter  florentinsk 
Skik  bringer  Vin  og  Frugt  fra  Landet,  hvilket  er  meget  smukt.  I  det 
fjerde  ved  Siden  afser  man  Zacharias,  som  endnu  stum,  men  med  frygt- 
løst Sind,  studser  over,  at  denne  Dreng  er  avlet  af  ham,  og  idet  man 
spørger  ham  om  Navnet,  skriver  han,  med  Papiret  hvilende  paa  Knæet, 
idet  han  fæster  Øjnene  paa  Barnet,  der  holdes  paa  Armen  af  en  Kvinde, 
som  ærbødig  er  knælet  ned  foran  ham:  Johannes  skal  være  hans  Navn. 
Beundring  lyser  af  mange  andre  Figurer,  der  synes  at  svæve  i  Tvivl, 
om  det  er  sandt  eller  ikke.  Derefter  kommer  det  femte,  hvor  han  præ- 
diker for  Skarerne.  I  dette  Billede  ser  man  den  Opmærksomhed,  som 
Skarerne  plejer  at  vise,  naar  de  høre  nye  Ting;  og  ikke  mindre  i  de 
Skriftkloges  Ansigter,  idet  de  lytter  til  Johannes  og  med  et  vist  Træk  i  An- 
sigtet synes  at  haane  denne  Lov,  ja  endog  bære  Nag  til  den.  Her  staar 
og  sidder  baade  Mænd  og  Kvinder  i  skiftende  Dragter.  I  det  sjette  ser 
man  Johannes  døbe  Kristus,  og  i  hans  Ærbødighed  viste  han  til  Fuld- 
kommenhed den  Tro,  man  maa  have  paa  dette  Sakrament.  Eftersom 
dette  kom  til  at  bære  de  største  Frugter,  malede  han  tillige  en  Mængde 
barhovedede  og  nøgne  Mænd,  som  i  Forventningen  om  at  blive  døbte 
viser  Troen  og  den  gode  Vilje  prægede  i  deres  Ansigt.  Blandt  dem  er  der 
en,  som  tager  den  ene  Sko  af  og  er  som  Beredvilligheden  i  egen  Person. 
I  det  sidste,  altsaa  i  Buen  tæt  under  Hvælvingen,  har  han  malet  Hero- 
des' Gæstebud  og  Herodias'  Dans  med  en  Skare  af  Slaver,  som  udføre 
forskellige  Handlinger  i  dette  Billede.  Desuden  ser  man  en  storslaaet 
Bygning,  tegnet  i  Perspektiv,  som  tilligemed  de  omtalte  Malerier  util- 
sløret forkynder  Domenicos  Dygtighed. 

')   Ogsaa  de  øvrige  Figurer  er  Portrætter,  og  man  har  bevaret  Optegnelser,  som  fastslaar,  hvem 

de  forestiller. 
*)  Ginevra  dei  Benci  blev  allerede  1472  gift  med  en  Niccolini. 

I  Tempera  malede  han  den  helt  isolerede  Tavle  og  de  andre  Figurer, 
som  findes  i  de  sex  Billeder:  nemlig  Vor  Frue,  som  sidder  i  Skyerne  med 
Barnet,  omgiven  af  de  øvrige  Helgener:  St.  Laurentius  og  St.  Stefanus, 
som  er  fuldkommen  levende;  St.  Vincentius  og  St.  Peter  som  Martyr, 
der  ikke  mangler  andet  end  Ordet.  Sandt  er  det,  at  af  denne  Tavle  blev 
en  Del  staaende  ufuldendt  paa  Grund  af  hans  Død:  thi  da  han  havde 
ført  den  saa  vidt  frem,  at  der  ikke  manglede  andet  end  at  fuldende  nogle 
Figurer  paa  Bagsiden  med  Kristi  Opstandelse  og  tre  Figurer,  som  fin- 
des i  de  ovennævnte  Billeder,  gjorde  hans  Brødre  Benedetto  og  David 
dem  helt  færdige.^)  Dette  Kapel  blev  anset  for  et  storslaaet,  smagfuldt 
og  herligt  Værk,  skønt  ved  Farvernes  Livfuldhed,  ved  den  Kyndighed 
og  det  Mesterskab,  hvormed  de  var  behandlede  paa  Muren,  og  fordi  de 
var  saa  lidt  gaaede  efter  a  secco;  endelig  ved  Opfindelsen  og  Sammen- 
stillingen af  Enkelthederne.  Utvivlsomt  fortjener  Domenico  den  højeste 
Ros  i  enhver  Henseende  og  da  ikke  mindst  paa  Grund  af  de  livfulde 
Hoveder,  som,  idet  de  er  tegnede  eller  malede  efter  Naturen,  viser  kom- 
mende Tider  meget  livagtige  Portrætter  af  mange  fremstaaende  Per- 
soner. 

For  samme  Giovanni  Tornabuoni  malede  han  i  Casso  Maccherelli 
[Chiasso  Maceregli.  Eksisterer  endnu.],  hans  Villa  tæt  udenfor  Byen,  et 
Kapel  ved  Floden  Terzolle,  som  nu  er  halvt  ruineret  paa  Grund  af  Flo- 
dens Nærhed.  Skøndt  dette  Billede  i  mange  Aar  var  ubedækket  og  stadig 
er  bleven  vadsket  af  Regnen  og  brændt  af  Solen,  har  det  holdt  sig  saa 
fortrinligt,  at  det  ser  ud,  som  det  havde  staaet  under  Tag.  Det  kommer 
der  af  at  male  i  Fresko,  og  naar  Billederne  ikke  gaas  efter  a  secco.  I  den 
Sal  i  Palazza  della  Signoria,  hvor  Lorenzo  della  Volpaias  vidunderlige 
Ur  findes,  malede  han  fremdeles  en  Mængde  Figurer  af  florentinske 
Helgener,  med  dejlige  Ornamenter. 2)  Han  satte  saa  stor  Pris  paa  at  ar- 
bejde og  tilfredsstille  alle,  at  han  havde  paalagt  Svendene  at  modtage  et 
hvilketsomhelst  Arbejde  paa  Værkstedet,  om  det  saa  var  Bøjlerne  til 
Kvindernes  Kurve;  thi  hvis  ikke  de  vilde  male  dem,  vilde  han  selv,  for 
at  ingen  skulde  gaa  utilfreds  bort  fra  hans  Værksted.  Han  beklagede  sig 
meget,  naar  han  havde  huslige  Bryderier;  derfor  overlod  han  sin  Broder 
David  alle  Bekymringer  med  at  gøre  Indkøb,  idet  han  sagde  til  ham: 
„Lad  mig  om  Arbejdet,  og  sørg  Du  for  Resten;  thi  nu,  da  jeg  har  be- 
gyndt at  forstaa  Fremgangsmaaden  ved  denne  Kunst,  gør  det  mig  ondt, 
at  man  ikke  har  overdraget  mig  at  smykke  alle  Murene  omkring  hele  Flo- 
rens med  Billedscener;"  idet  han  saaledes  viste  sin  faste  og  uovervinde- 
lige Aand  i  alt,  hvad  han  foretog  sig.  I  Kirken  San  Martino  i  Lucca  ma- 
lede han  en  Tavle  med  St.  Peter  og  St.  Paulus  [findes  i  Sakristiet].  I 
la  Badia  i  Settimo,  udenfor  Florens,  malede  han  Væggen  i  det  største 

')  Hovedbilledet  og  to  Sidefløje  (Catarina  fra  Siena  og  St.  Laurentius)  findes  i  Munchens 
Pinacotei<;  de  ydre  Fløje,  som  blev  malede  efter  Domenicos  Død,  i  Berlinergalleriet. 

*)  Han  malede  en  Væg  i  denne  Sal,  som  nu  kaldes  de'  Gigli.  Billederne  har  lidt  meget.  Ud- 
førte 1481—85. 

Kapel  i  Fresko  ^),  og  i  Kirkens  Midterskib  to  Tavler  i  Tempera.  I  Flo- 
rens malede  han  dernæst  mange  Rundbilleder  og  forskellige  andre 
Malerier,  som  man  ikke  ser,  da  de  findes  i  private  Huse.  I  Pisas  Dom- 
kirke malede  han  Nischen  over  Højalteret, ''^)  og  han  malede  mange 
Steder  i  samme  By,  saaledes  paa  en  Væg  i  Opera  del  Duomo  den  Scene, 
hvor  Kong  Karl,  der  er  malet  efter  Naturen,  anbefaler  Pisa  [meget  øde- 
lagt], og  i  Jesuaternes  Kirke,  St.  Hieronimus,  malede  han  i  Tempera  to 
Tavler,  den  paa  Højalteret  og  en  til,  [nu  i  Kirken  Sant'  Anna].  Paa  dette 
Sted  findes  tillige  fra  sammes  Haand  et  Billede  med  St.  Roccus  og  St. 
Sebastian,  som  blev  skænket  til  disse  Patere  af,  jeg  ved  ikke  hvilken  af 
Medicæerne,  hvorfor  de  har  anbragt  Pave  Leo  X's  Vaaben^)  derpaa. 
Man  siger,  at  naar  han  tegnede  Roms  Antikviteter,  Buer,  Termer,  Søj- 
ler, Kolossæer,  Amfiteatre  og  Aquaducter,  var  han  saa  sikker  i  sin  Teg- 
ning, at  han  udførte  dem  paa  Øjemaal,  uden  Lineal,  Passer  eller  Maal; 
og  naar  han  senere  maalte  dem,  efter  at  have  fuldendt  dem,  stemte  de, 
som  om  han  havde  maalt  dem;  ja  da  han  en  Gang  tegnede  Kolossæum 
efter  Øjemaal,  tegnede  han  en  Figur,  som  stod  oprejst  ved  Foden,  og 
naar  man  maalte  den,  kunde  man  bestemme  hele  Bygningen.  Da  nogle 
Mestere  efter  hans  Død  maalte  efter,  fandt  de,  at  alting  stemte  nøjagtig. 
Over  en  Dør  paa  Kirkegaarden  i  Santa  Maria  Nuova  malede  han  i 
Fresko  en  herlig  bevæbnet  St.  Michael,  med  Lysreflekser  i  Rustningen, 
som  var  lidet  i  Brug  før  hans  Tid  [tabt];  og  i  Badia  i  Passignano,  som 
tilhørte  Vallombrosamunkene,  malede  han  i  Fællesskab  med  sin  Broder 
David  og  Bastiano  fra  San  Gimignano,  forskellige  Arbejder.*)  Da  Mun- 
kene her  behandlede  dem  daarligt  med  Hensyn  til  Forplejningen  inden 
Domenicos  Ankomst,  henholdt  de  sig  til  Abbeden,  og  bad  ham  lade 
dem  bedre  beværte,  da  det  ikke  var  sømmeligt,  at  de  blev  behand- 
lede som  Arbejdsmænd.  Abbeden  lovede  at  føje  dem  og  undskyldte 
sig  med,  at  det  var  sket  mere  paa  Grund  af  de  Brødres  Uvidenhed,  som 
havde  Herberget  under  sig,  end  af  Ondskab.  Domenico  kom,  men  endda 
blev  alt  ved  det  samme.  Da  David  endnu  engang  traf  Abbeden,  undskyldte 
han  sig  og  sagde,  at  han  gjorde  det  ikke  for  egen  Regning,  men  paa 
Grund  af  sin  Broders  Fortjeneste  og  Dygtighed.  Som  den  Tølper  han 
var,  gav  Abbeden  ham  dog  intet  andet  Svar.  Om  Aftenen,  da  de  havde 
sat  sig  til  Bords,  kom  Gæstebroderen  altsaa,  ganske  som  han  havde 
gjort  de  andre  Gange,  med  en  Bakke  fuld  af  Tallerkener  og  nogle  Brød, 
der  var  tjenlige  til  Føde  for  Skarprettere.  Nu  blev  David  hæftig,  hældte 
Suppen  ud  over  Munken,  tog  Brødet,  som  laa  paa  Bordet,  slyngede  det 
i  Hovedet  paa  ham  og  ramte  ham  saa  uheldigt,  at  han  blev  baaret  halv 
død  tilbage  til  sin  Celle.  Abbeden,  som  allerede  var  gaaet  i  Seng,  stod 

*)  Bevarede,  men  temmelig  ødelagte.  Malede  1479. 

')  Flere  Grupper  Engle,  stærkt  overmalede  af  Professor'Marini,  saa  der  ikke  er  meget  tilbage 
af  Ghirlandaios  Arbejde. 

*)  Pisas  Galleri. 

*)  Domenico  og  David  malede  1476—77  et  Nadverbillede,  som  nu  er  tabt,  i  Klosterets  Re- 
fektorium. 

op  og  løb  efter  Larmen,  idet  han  troede,  at  Klostret  var  ved  at  ramle 
sammen,  og  da  han  fandt  Munken  saa  ilde  tilredt,  begyndte  han  at  skændes 
med  David.  Derved  blev  denne  rasende  og  svarede  ham,  at  han  skulde 
se  til  at  flytte  sig,  for  Domenicos  Dygtighed  var  mere  værd  end  alle  de 
Svin  af  Abbeder  som  ham,  der  nogensinde  havde  været  i  Klosteret.  Da 
Abbeden  nu  havde  tænkt  sig  om,  bestræbte  han  sig  fra  dette  Øjeblik  for 
at  behandle  dem  som  de  brave  Folk,  de  var. 

Da  Arbejdet  var  fuldendt,  vendte  han  tilbage  til  Florens  og  malede 
en  Tavle  for  Hr.  Carpi;  en  anden  sendte  han  til  Hr.  Carlo  Malatesta  i 
Rimini,  som  lod  den  anbringe  i  sit  Kapel  i  San  Domenico.  Denne  Tavle 
var  i  Tempera,  med  tre  dejlige  Figurer  og  smaa  Scener  forneden;  bag 
ved  malede  han  Figurer,  der  forestiller  Bronce,  med  glimrende  Tegning 
og  Kunst.  [Riminis  Raadhus].  To  andre  Tavler  malede  han  i  Camaldo- 
lensernes  Kloster  San  Giusto  udenfor  Volterra.^)  Disse  Tavler,  som  er 
virkelig  smukke,  lod  den  prægtige  Lorenzo  de'  Medici  ham  udføre,  idet 
hans  Søn  Kardinal  Giovanni  de'  Medici,  den  senere  Pave  Leo,  paa  den 
Tid  havde  dette  Kloster  som  Kommende.  Samme  Kloster  har  den  høj- 
ærværdige Messer  Giovan  Batista  Bava  fra  Volterra,  som  ligeledes 
havde  det  som  Kommende,  for  faa  Aar  siden  gengivet  Camaldolenser- 
Congregationen. 

Da  Domenico  senere  havde  begivet  sig  til  Siena,  overtog  han  gennem 
den  prægtige  Lorenzo  de'  Medici,  der  blev  hans  Garant  for  dette  Arbejde 
med  2000  Dukater,  Udførelsen  i  Mosaik  af  Domkirkens  Facade,  og  han 
begyndte  at  arbejde  med  godt  Mod  og  endnu  bedre  Stil;  men  da  han 
blev  overrasket  af  Døden,  efterlod  han  Arbejdet  ufuldendt.-)  Ogsaaden 
hellige  Zenobius'  Kapel  i  Florens,  som  Domenico  havde  begyndt  at  ud- 
smykke med  Mosaik  sammen  med  Miniaturmaleren  Gherardo,  blev 
staaende  ufuldendt  paa  Grund  af  den  før  nævnte  Lorenzo  den  Præg- 
tiges Død.  Over  den  Sideport  i  Santa  Maria  del  Fiore,  som  fører  ud  til 
via  dei  Servi,  findes  en  dejlig  Bebudelse  i  Mosaik,  som  skriver  sig  fra 
Domenicos  Haand.  Blandt  Værker  af  moderne  Mosaikmestre  har  man 
ikke  set  noget  skønnere  Arbejde  end  denne  [bevaret].  Domenico  plejede 
at  sige,  at  Malerkunsten  bestod  i  Tegning  og  at  Mosaiken  var  det  sande 
Maleri  for  Evigheden. 

Bastiano  Mainardi  fra  San  Gimignano  opholdt  sig  hos  ham  for  at 
lære  og  var  bleven  en  meget  dygtig  Mester  til  Freskobilleder  i  hans 
Stil,  hvorfor  han  drog  med  Domenico  til  San  Gimignano  og  i  Fælles- 
skab med  ham  malede  Santa  Finas  Kapel,  som  er  et  smukt  Værk.^)  Paa 

^)   Det  ene  af  disse  Billeder,  Kristus,  som  tilbedes  af  to  Helgener  og  to  Helgeninder,  findes 

endnu  i  Volterra. 
'^)  Alt  dette  er  urigtigt.  Mosaikkerne  i  Domkirkens  Facade  blev  1 493  overdragne  til  David  Ghir- 

landaio,  hvis  Garant  var  Massaino  di  Gore  Massaini.  Disse  Mosaiker  eksisterer  ikke  mere. 

David  Ghirlandaio  udførte  ogsaa  en  Del  af  Mosaikkerne  i  Facaden  til  Orvietos  Domkirke. 
*)    Mosaikkerne  i  St.  Zenobius'  Kapel  blev  i  Maj  1 49 1  overdragne  Domenico,  hans  Broder  David, 

Botticelli,  Miniaturmaleren  Gherardo  og  Monte  del  Fora.  Bebudelsen  blev  bestilt  Juli  1489. 
*)   Disse  Fresker,  som  er  bevarede,  er  malede  før  1485;  efter  nogle  endog  før  1475. 

Grund  af  Bastianos  gode  Tjeneste  og  Elskværdighed  og  fordi  han  havde 
opført  sig  saa  vel,  mente  Domenico,  at  han  var  værdig  til  at  faa  en  Søster 
af  ham  til  Hustru,  og  saaledes  blev  deres  Venskab  forandret  til  Slægt- 
skab, en  Gavmildhed,  der  sømmede  sig  for  en  kærlig  Mester,  der  gen- 
gældte Discipelens  Talenter,  som  var  erhvervede  ved  Arbejde  i  Kun- 
stens Tjeneste.  I  Baroncelliernes  og  Bandiniernes  Kapel  i  Sta.  Croce 
lod  Domenico  Bastiano  male  vor  Frues  Himmelfart,  idet  han  dog  selv 
udførte  Kartonerne;  for  neden  den  hellige  Thomas,  som  modtager  Bæl- 
tet; et  smukt  Arbejde  i  Fresko  [vel  bevaret].  I  et  Værelse  i  Spannoc- 
chiernes  Palads  i  Siena  malede  Domenico  og  Bastiano  i  Fællesskab 
mange  Scener  med  smaa  Figurer  i  Tempera,^)  og  i  Pisa  malede  han, 
foruden  den  allerede  omtalte  Nische  i  Domkirken,  hele  Buen  i  Kapellet 
fuld  med  Engle.  Endvidere  malede  de  Dørene,  som  lukker  Orgelet,  og 
begyndte  at  forgylde  Loftet.  Da  de  senere  skulde  lægge  Haand  paa  væl- 
dige Arbejder  i  Pisa  og  Siena,  blev  Domenico  syg  af  en  alvorlig  Feber, 
hvis  Pestilens  berøvede  ham  Livet  paa  fem  Dage.  Medens  han  laa  syg, 
sendte  Tornabuonierne  ham  100  Gulddukater  i  Foræring  som  Tegn 
paa  deres  Venskab  og  Fortrolighed  og  den  gode  Tjeneste,  Domenico 
havde  ydet  Giovanni  og  hans  Hus.  Domenico  levede  44  Aar  og  blev 
under  mange  Taarer  og  Klagesukke  og  med  stor  Højtidelighed  begravet 
i  Santa  Maria  Novella  af  hans  Brødre  David  og  Benedetto  og  hans  Søn 
Rodolfo.  Dette  Tab  var  til  stor  Sorg  for  hans  Venner;  thi  da  de  havde 
erfaret  hans  Død,  var  der  mange  fremmede  Malere,  som  overfor  hans 
Slægtninge  udtrykte  deres  Beklagelse  af  hans  alt  for  tidlige  Død. 

David  og  Benedetto  Ghirlandaio,  Bastiano  Mainardi  fra  San  Gimig- 
nano.  Florentineren  Michelangelo  Buonarroti,  Francesco  Grannaccio, 
Niccolo  Cieco,  lacopo  del  Tedesco,  lacapo  del  Indaco,  Baldino  Baldi- 
nelli  og  andre  Mestere,  som  alle  var  Florentinere,  var  Disciple  af  ham. 
Han  døde  1493.^) 

Domenico  berigede  Mosaikkunsten,  i  hvilken  han  arbejdede  paa  mere 
moderne  Vis  end  nogen  anden  Toskaner,  skøndt  utallige  har  forsøgt  sig 
deri,  saaledes  som  de  Figurer,  han  har  udført,  hvor  faa  de  end  er,  kan 
bevidne.  Paa  Grund  af  denne  Mangesidighed  og  det  Minde,  han  har  sat 
sig  i  Kunsten,  tilkommer  der  ham  en  høj  Rang  og  stor  Ære,  og  han  for- 
tjener at  berømmes  med  usædvanlig  Ros  efter  sin  Død. 


')   Dette  er  vistnok  en  Fejltagelse,  og  der  findes  ialtfald  ingen  Billeder  af  ham  der. 

^)  Han  døde  11.  Januar  1494,  som  det  fremgaar  af  St.  Paulus-Selskabets  Dødsregistre,  hvor 
det  hedder,  „at  han  døde  af  Pestfeber,  efter  hvad  man  sagde,  idet  han  døde  efter  fire  Dages 
Sygdom,  og  de,  som  havde  Tilsyn  med  Pesten,  tillod  ikke,  at  man  fulgte  ham  eller  at  han 
blev  begravet  ved  Dag.  Han  blev  begravet  Lørdag  Nat  i  Santa  Maria  Novella,  mellem  Kl. 
12  og  1,  og  Gud  tilgive  ham!" 

ATUREN  er  virksom  med  at  skænke  Talent  til  mange,  som 
Ligegyldighed  bringer  ind  paa  en  gal  Vej,  idet  de  ofte  uden 
at  tænke  paa  deres  gamle  Dage  smykker  Hospitalet  med 
deres  Død,  ligesom  de  i  levende  Live  gjorde  Verden  Ære 
med  deres  Værker.  Paa  Højden  af  deres  Medgang  har  de 
Lykkens  Gaver  i  fuldt  Maal,  men  i  den  trange  Tid  er  de  saa  blottede 
derfor,  at  menneskelig  Hjælp  i  den  Grad  flyr  deres  bestialsk  ringe 
Økonomi,  at  de  med  deres  Død  skæmmer  hele  deres  Livs  Ære  og  An- 
seelse. Det  vil  derfor  ikke  være  nogen  ringe  Forsigtighedsregel  for  alle 
Talenter,  og  i  Særdeleshed  vore  Kunstnere,  at  lægge  en  Del  op  til  Alder- 

dommen  og  de  trange  Tider,  medens  Skæbnen  under  dem  Lykkens 
Goder,  for  at  Trangen,  som  fødes  hver  Stund,  ikke  skal  ramme  dem, 
som  den  saa  mærkeligt  ramte  Sandro  Botticello,  der  fik  dette  Navn 
af  den  Grund,  vi  siden  skal  se. 

I  den  prægtige  Lorenzo  den  ældre  af  Medicis  Dage,  som  i  Sandhed 
var  en  Guldalder  for  talentfulde  Mænd,  blomstrede  ogsaa  Alessandro 
(som  i  vor  Dialekt  bliver  til  Sandro),  kaldet  di  Botticello,  af  den  Grund, 
som  vi  strax  skal  se.  Han  var  Søn  af  den  florentinske  Borger  Mariano 
Filipepi,  der  opdrog  ham  omhyggeligt  og  lod  ham  oplære  i  alle  de  Fag, 
man  plejer  at  lære  Børn  i  den  Alder,  før  de  sættes  i  Værkstederne. 
Skøndt  han  havde  let  ved  at  lære  alt,  hvad  han  vilde,  var  han  alligevel 
bestandig  utilfreds  og  fandt  ikke  Behag  i  nogen  Skole  i  Læsning,  Skriv- 
ning eller  Regning,  saa  at  Faderen,  utaalmodig  over  denne  fantastiske 
Hjærne,  satte  ham  i  Lære  hos  en  Ven,  en  Guldsmed,  som  man  kaldte 
Botticelli  og  som  paa  den  Tid  var  en  meget  dygtig  Mester  i  sin  Kunst  ^). 
Der  herskede  paa  den  Tid  en  stor  Fortrolighed,  ja  en  næsten  daglig  Om- 
gang mellem  Guldsmede  og  Malere,  saa  at  Sandro,  som  var  en  dygtig 
Mand  og  helt  havde  lagt  sig  efter  Tegning,  fik  Lyst  til  Malerkunsten  og 
besluttede  sig  til  helt  at  vie  sig  til  denne.  Han  aabnede  derfor  frimodigt 
sit  Hjærte  for  Faderen,  og  da  han  erfarede  denne  Hjærnes  Tilbøjelighed, 
førte  han  ham  til  Fra  Filippo  del  Carmine  [Filippo  Lippi]  en  fortrinlig 
Maler  paa  den  Tid,  og  satte  ham  i  Lære  hos  ham  efter  Sandros  eget 
Ønske.  Da  han  nu  helt  havde  viet  sig  til  Kunsten,  fulgte  og  efterlignede 
han  sin  Mester  saaledes,  at  Fra  Filippo  fattede  Kærlighed  til  ham  og 
underviste  ham  saa  godt,  at  han  hurtig  naaede  en  Duelighed,  som  ingen 
vilde  have  troet. 

Som  ung  Mand  malede  han  i  Florens'  Handelsret  et  Billede  af  Styrken 
blandt  de  Tavlebilleder  af  Dyderne,  som  Antonio  og  Piero  del  Pollaiuolo 
havde  malet  [Uffizierne  1470].  I  Santo  Spirito  i  Florens  malede  han  i 
Bardiernes  Kapel  en  Tavle,  som  er  malet  med  Omhu  og  helt  fuldendt. 
Han  anbragte  her  nogle  Oliventræer  og  Palmer,  som  er  gengivne  med 
den  største  Kærlighed  ^).  I  Convertiternes  Kloster  malede  han  en  Tavle 
[ubekendt]  for  disse  Nonner,  og  en  anden  for  Nonnerne  i  San  Barnaba 
[Accademia].  I  Ognissantis  Midterskib  ved  Siden  af  Døren  til  Koret  male- 
de han  for  Vespuccierne  den  hellige  Augustinus, et  Arbejde.hvori  han  den 
Gang  gjorde  sig  megen  Umage  for  at  overgaa  alle  dem,  som  malede  paa 
hans  Tid,  men  i  Særdeleshed  Domenico  Ghirlandaio,  der  havde  malet 
en  Hieronymus  paa  den  modsatte  Side.  Dette  Værk  blev  meget  rost, 
idet  han  i  Helgenens  Ansigt  havde  udtrykt  den  dybe  Tænkning  og  den 
fine  Skarpsindighed,  som  er  ejendommelig  for  indsigtsfulde  Mænd,  som 
til  Stadighed  er  hengivne  til  at  efterforske  meget  vanskelige  og  høje 

')  Da  der  ikke  er  bevaret  nogen  Erindring  om  denne  Guldsmed  Botticelli,  har  man  ment,  at 
Vasari  her  tager  fejl  og  at  Alessandro  bar  Tilnavnet  de'  Botticelli,  fordi  hans  Broder  Gio- 
vanni havde  dette  Tilnavn. 

'')   Thronende  Madonna  mellem  Døberen  og  Evangelisten  Johannes.  1485.  Berlin. 

Spørgsmaal.  Billedet  er  i  dette  Aar  1564  bleven  flyttet  helt  og  uskadt 
fra  sin  Plads,  saaledes  som  det  er  fortalt  i  Ghirlandaios  Biografi  ^). 

Da  han  derved  var  kommen  i  Ry  og  Anseelse,  lod  Porta  Santa  Marias 
Laug  ham  male  en  Tavle  i  San  Marco  med  vor  Frues  Kroning  og  et  Kor 
afEngle;  lige  udmærket  i  Tegning  og  Udførelse^).  I  CasaMedici  malede 
han  mange  Ting  for  Lorenzo  den  ældre,  først  og  fremmest  en  Pallas  paa 
et  Skjold  af  Grene,  som  stod  i  Flammer.  Dette  malede  han  i  naturlig 
Størrelse  tilligemed  en  St.  Sebastian.  I  Santa  Maria  Maggiore  i  Florens 
findes  en  meget  smuk  Pietå  med  smaa  Figurer  ved  Siden  af  Panciati- 
chiernes  Kapel  [Munchen].  Rundt  om  i  Byen  malede  han  i  forskellige 
Huse  Rundbilleder  og  mange  nøgne  Kvinder,  af  hvilke  der  endnu  findes 
to  Malerier  i  Castello,  Hertug  Cosimos  Villa.  Det  ene  forestiller  Venus' 
Fødsel  og  de  Luftninge  og  Vinde,  som  fører  hende  til  Land  sammen 
med  Amorinerne;  det  andet  en  Venus,  som  Gratierne  smykke  med 
Blomster  for  at  symbolisere  Foraaret;  begge  er  udførte  med  megen 
Ynde*).  I  Giovanni  Vespuccis  Hus  i  via  dei  Servi,  som  nu  tilhører 
Piero  Salviati,  malede  han  helt  rundt  om  et  Værelse  en  Mængde  Billeder 
med  talrige  levende  og  smukke  Figurer,  indfattede  i  Nøddetræsorna- 
menter,  der  tjente  som  Ramme  og  Panel  [tabte].  Ligeledes  malede  han 
i  Casa  Pucci  i  smaa  Figurer  Boccaccios  Novelle  om  Nastagio  degli 
Onesti^)  i  fire  meget  yndefulde  og  smukke  Billeder  og  i  et  Rundbillede 
Kongernes  Tilbedelse.  I  Munkeklosteret  Cestello^),  malede  han  i  et 
Kapel  en  Tavle  med  Bebudelsen.  I  San  Pietro  Maggiore  malede  han 
ved  Sidedøren  en  Tavle  for  Matteo  Palmieri  med  et  uendeligt  Antal 
Figurer,  nemlig  Vor  Frues  Himmelfart  med  Himlenes  Zoner,  hvori  han 
afbildede  Patriarkerne,  Profeterne,  Apostlene,  Evangelisterne,  Marty- 
rerne, Bekenderne,  Kirkelærerne,Jomfruerne  og  Hierarkierne,  alt  efter 
den  Plan,  som  Matteo,  der  var  en  boglærd  og  dygtig  Mand,  havde  givet 
ham.  Dette  Arbejde  malede  han  med  Mesterskab  og  den  mest  fuldendte 
Omhu.  Forneden  har  han  malet  Matteo  knælende  tilligemed  sin  Hustru; 
men  skøndt  dette  Arbejde  er  herligt  og  burde  nedslaa  Misundelsen, 
var  der  dog  nogle  ondsindede  og  Bagvadskere,  som,  da  de  ikke  kunde 
fordømme  det  paa  anden  Maade,  sagde,  at  Matteo  og  Sandro  her  havde 
gjort  sig  skyldige  i  et  alvorligt  Kætteri^).  Om  det  er  sandt  eller  ikke, 
maa  man  ikke  vente,  at  jeg  skal  dømme  om;  nok  er  det,  at  de  Figurer, 

')  Findes  fremdeles  paa  Kirkens  Væg  til  højre,  naar  man  gaar  ind,  ligeoverfor  Ghirlandaios 
Hieronymus. 

*)  Accademia  d.  B.  A.  Muntz  sætter  den  til  c.  1480,  Supino  til  henimod  1500. 

*)  Sebastian  (1473)  findes  i  Berlinergalleriet.  Pallas  og  Kentauren  (1480)  blev  fundet  i  Palazzo 
Pitti  1895.  Den  stemmer  dog  ikke  helt  overens  med  Vasaris  Beskrivelse. 

*)   Det  første  Billede  findes  i  Uffizierne,  det  andet  i  Accademia. 

*)   London.  CoUection  Barker. 

*)   Nu  Sta.  Maria  Maddalena  dei  Pazzi.  Billedet  (c.  1490)  findes  i  Uffizierne. 

')  De  sagde,  at  Sandro  i  dette  Billede  havde  fulgt  Origenes'  Opfattelse  af  Englene  for  at  til- 
fredsstille Palmieri,  som  havde  optaget  den  i  et  Digt:  Cittå  di  Vita.  Alteret  blev  derfor  belagt 
med  Interdikt  og  Billedet  tildækket. 

Rentlssancens  ypperste  Kunstnere  4 

Sandro  malede,  i  Sandhed  er  prisværdige  paa  Grund  af  den  Møje,  det 
kostede  ham  at  male  Himmelkredsene  og  skelne  mellem  de  forskellige 
Engleskikkelser  og  paa  forskellig  Maade  bringe  Afvexling  ind  ved  For- 
kortninger og  stedse  nye  Synspunkter,  ligesom  alt  er  udført  med  god 
Tegning^).  Sandro  modtog  samtidig  Bestilling  paa  en  lille  Tavle  med 
Figurer  paa  tre  Fjerdedel  Alen  hver.  Den  blev  anbragt  i  Santa  Ma- 
ria Novella,  mellem  de  to  Porte  paa  Kirkens  Hovedfacade  til  venstre, 
naar  man  gaar  ind  gennem  Midterporten.  Den  fremstiller  Kongernes 
Tilbedelse,  og  man  ser  en  saa  dyb  Følelse  udtrykt  hos  den  første  gamle 
Konge,  at  han,  idet  han  kysser  Vor  Herres  Fod  og  smelter  hen  i  Ømhed, 
fortræffelig  viser,  at  han  har  naaet  Afslutningen  paa  sin  lange  Rejse. 
Denne  Konges  Skikkelse  er  et  Portræt  af  Cosimo  den  ældre  af  Medici, 
det  mest  levende  og  naturlige  af  alle,  som  findes  i  vore  Dage.  Den  anden, 
som  er  Julian  de'  Medici,  Fader  til  Clemens  VII,  ser  man,  inderlig  og 
med  hengivent  Sind,  vise  sin  Ærbødighed  for  dette  Barn,  hvem  han 
overrækker  sin  Gave;  den  tredje,  som  ogsaa  knæler  og,  idet  han  tilbeder, 
synes  at  takke  ham  og  bekende  ham  som  den  sande  Messias,  er  Cosimos 
Søn  Giovanni.  Den  Skønhed,  Sandro  gav  Udtryk  i  disse  Hoveder,  lader 
sig  ikke  beskrive ;  de  drejer  sig  i  forskellige  Stillinger,  saa  at  nogle  ses 
forfra,  andre  i  Profil,  atter  andre  i  halv  Profil;  nogle  med  bøjet  Hoved 
og  paa  forskellige  andre  Maader  og  med  afvekslende  Udtryk  hos  unge 
som  gamle.  Dertil  kommer  alle  de  Ejendommeligheder,  som  formaar  at 
vise  hans  fuldkomne  Mesterskab,  idet  han  har  skelnet  mellem  de  tre 
Kongers  Følge  paa  en  saadan  Maade,  at  man  forstaar,  hvilke  der  er  den 
enes  og  hvilke  der  er  den  andens  Tjenere;  i  Sandhed  et  vidunderligt 
Arbejde,  som  i  Kolorit,  Tegning  og  Komposition  har  naaet  en  saadan 
Skønhed,  at  alle  Kunstnere  endnu  staar  undrende  overfor  det^).  Det 
skaffede  ham  dengang  saa  stor  Berømmelse  i  Florens  og  udenfor,  at  da 
Pave  Sixtus  IV  havde  ladet  Kapellet  bygge  i  det  pavelige  Palads  i  Rom  og 
ønskede  at  lade  det  male,  befalede  han,  at  han  skulde  lede  dette  Arbejde. 
Her  malede  han  da  følgende  Billeder:  Kristus,  som  fristes  af  Djævelen; 
Moses,  som  dræber  Ægypteren  og  modtager  en  Drik  af  Midianiteren 
letros  Døtre;  fremdeles  Scenen,  hvor  der  falder  Ild  ned  fra  Himlen,  me- 
dens Arons  Sønner  ofrer,  samt  nogle  hellige  Paver  i  Nischerne  oven 
over  Billederne.  Da  han  derved  havde  vundet  endnu  større  Berøm- 
melse blandt  de  mange  Konkurrenter,  som  malede  sammen  med  ham, 
baade  Florentinere  og  fra  andre  Byer,  modtog  han  en  betydelig  Sum 
Penge  af  Paven.  Han  ødslede  dem  øjeblikkelig  bort  og  brugte  dem  alle 
under  sit  Ophold  i  Rom  for  at  leve  uordentlig,  som  han  plejede,  og  da 
han  havde  fuldendt  den  Del  af  Kapellet,  som  han  havde  ønsket  over- 
draget, og  afsløret  det,  vendte  han  strax  tilbage  til  Florens  ^).  Da  han 

')   Nu  i  Londons  Nationalgalleri.  Moderne  Kritikere  anser  det  ikke  for  Botticellis  Arbejde. 
^)   Findes  i  Uffizierne,  hvor  det  i  lang  Tid  gik  for  et  Arbejde  af  Domenico  Ghirlandaio.  Malet 

1476. 
')   De  tre  Fresker  smykker  fremdeles  det  sixtinske  Kapel. 

var  en  filosofisk  Natur,  kommenterede  han  her  en  Del  af  Dante,  illu- 
strerede „Helvede"  og  lod  Billederne  trykke.  Paa  dette  Arbejde  ødte 
han  megen  Tid,  hvilket  gav  Anledning  til  uendelig  Uorden  i  hans  Liv, 
idet  han  ikke  arbejdede.  Han  lod  ogsaa  trykke  mange  andre  Tegninger, 
som  han  havde  udført,  men  de  faldt  uheldigt  ud,  idet  de  var  daarligt 
skaarne.  Derfor  er  det  bedste,  man  ser  fra  hans  Haand:  Troens  Triumf 
hos  Fra  Girolamo  Savonarola  fra  Ferrara  [Ubekendt],  til  hvis  Sekt  han 
sluttede  sig  saa  ivrigt,  at  han  af  den  Grund  forsømte  at  male  og  ikke 
havde  Indkomster  at  leve  af,  men  nedsank  i  den  dybeste  Nød.  Da  han 
nemlig  var  en  haardnakket  Tilhænger  af  dette  Parti,  en  Piagnone  (Taare- 
perse),  som  de  den  Gang  kaldtes,  kom  han  bort  fra  Arbejdet,  saa  han 
til  sidst  var  saa  gammel  og  fattig,  at  om  ikke  Lorenzo  de'  Medici,  for 
hvem  han,  foruden  mange  andre  Ting,  havde  malet  meget  i  Ospedaletto 
paa  Volterrakanten,  ikke  havde  understøttet  ham,  saa  længe  han  levede, 
og  om  ikke  Vennerne  og  mange  hæderlige  Mænd  havde  næret  Hen- 
givenhed for  hans  Talent,  vilde  han  næsten  være  død  af  Sult.  I  et  Rund- 
billede i  San  Francesco  udenfor  San  Miniatoporten  findes  fra  Sandros 
Haand  en  Madonna  med  nogle  Engle  i  naturlig  Størrelse,  som  blev  anset 
for  et  skønt  Arbejde^). 

Sandro  var  en  meget  spøgefuld  Mand,  som  drev  mangen  Spas  med 
sine  Disciple  og  Venner.  Man  fortæller  saaledes,  at  da  en  af  hans  Dis- 
ciple ved  Navn  Biagio  havde  malet  et  Rundbillede  i  Lighed  med  det 
ovennævnte,  just  for  at  afhænde  det,  solgte  Sandro  det  til  en  Borger  for 
sex  Guldgylden,  og  da  han  traf  Biagio,  sagde  han:  ,Jeg  har  dog  endelig 
solgt  Dit  Billede.  Hvis  Du  altsaa  iaften  vil  hænge  det  højt  tilvejrs,  for 
at  det  kan  syne  bedre,  og  imorgen  gaa  hjem  til  denne  Borger  og  tage 
ham  med  herhen,  for  at  han  kan  se  det  paa  sin  Plads  i  god  Belysning, 
vil  han  betale  Dig  Kontanterne."  „Aa,  hvor  Du  har  gjort  vel,  kære 
Mester!"  sagde  Biagio  og  derpaa  gik  han  hen  paa  Værkstedet,  hængte 
Rundbilledet  paa  Plads  højt  til  Vejrs  og  gik.  Imidlertid  lavede  Sandro 
og  lacopo,  en  anden  af  hans  Disciple,  otte  Papirs  Kabudser,  af  den 
Slags,  som  Borgerne  plejer  at  bære,  og  med  hvidt  Vox  anbragte  de 
dem  over  Hovederne  paa  de  otte  Engle,  som  findes  omkring  Madonna 
i  nævnte  Billede.  Da  nu  Morgenen  kom,  møder  Biagio  sammen  med 
den  Borger,  der  havde  købt  Maleriet  og  vidste  Besked  med  Spasen. 
Næppe  var  de  traadt  ind  i  Butiken,  før  Biagio  løftede  Øjnene  og  saa 
sin  Madonna,  ikke  midt  mellem  Englene,  men  siddende  mellem  disse 
Kabudser  midt  i  det  florentinske  Raad.  Han  vilde  derfor  lige  begynde 
at  raabe  op  og  undskylde  sig  for  ham,  som  havde  købt  det;  men  da  han 
saa,  at  han  tav,  ja  endog  roste  Billedet,  tav  ogsaa  han  stille.  Endelig  gik 
Biagio  hjem  med  Borgeren  og  fik  udbetalt  de  sex  Gylden,  som  Meste- 

^)  I  Landinos  Danteudgave  1481  havde  Baldini  meget  slet  reproduceret  20  af  Botticellis  Teg- 
ninger til  Helvede.  Botticelli  fortsatte  siden  disse  „Kommentarer"  (Illustrationer).  Berliner- 
galleriet  ejer  84  Blade;  Vatikanets  Bibliothek  de  andre  otte. 

^)  Vistnok  Berlinergalleriets  Madonna  med  Barnet  og  syv  Engle. 

ren  havde  aftalt,  da  han  solgte  Billedet.  Da  han  derpaa  var  vendt  tilbage 
til  Værkstedet,  just  som  Sandro  og  lacopo  havde  borttaget  Papirskabud- 
serne,  saa  han,  at  hans  Engle  var  Engle  og  ikke  Borgere  i  Kabuds, 
hvorover  han  blev  ganske  maalløs  og  ikke  vidste,  hvad  han  skulde  sige. 
Endelig  vendte  han  sig  dog  mod  Sandro  og  sagde:  „Min  kære  Mester, 
jeg  ved  ikke,  om  jeg  drømmer  eller  om  det  er  sandt;  men  da  jeg  kom 
herhen,  havde  Englene  røde  Kabudser  paa  Hovedet,  og  nu  har  de  ingen. 
Hvad  vil  dette  her  sige?"  „Du  er  ikke  ved  dine  fulde  fem"  sagde  San- 
dro, „disse  Penge  har  bragt  Dig  fra  Samlingen.  Hvis  det  havde  været, 
som  Du  siger,  tror  Du  saa,  at  den  Borger  vilde  have  købt  det?"  Ja  jeg 
maa  indrømme,"  sagde  Biagio,  „at  han  har  ingen  Ting  sagt  mig;  men 
alligevel  forekommer  det  mig  mærkeligt."  Endelig  slog  alle  Svendene 
Ring  om  ham  og  talte  saa  længe  for  ham,  at  de  fik  ham  til  at  tro,  det 
havde  været  Syner. 

En  Gang  var  der  en  Klædevæver,  som  kom  til  at  bo  ved  Siden  af 
Sandro,  og  han  opstillede  hele  otte  Væverstole,  som,  naar  de  arbejdede, 
ikke  blot  gjorde  den  stakkels  Sandro  døv  ved  Larmen  af  Trinbræderne 
og  Slagenes  Klapren,  men  fik  hele  Huset  til  at  ryste,  saa  Muren  ikke 
længere  stod  saa  fast,  som  han  havde  nødig.  Han  kunde  derfor  hver- 
ken af  den  ene  eller  den  anden  Grund  arbejde  eller  opholde  sig  i  Huset. 
Han  bad  flere  Gange  Naboen  om  at  afhjælpe  denne  Ulempe,  men  han 
svarede,  at  han  vilde  og  kunde  gøre,  hvad  han  havde  Lyst  til  i  sit  eget 
Hus.  Nu  blev  Sandro  vred,  og  oppe  paa  sin  Mur,  der  var  højere  end 
Naboens  og  ikke  meget  solid,  anbragte  han  en  vældig  Sten,  som  var 
større  end  et  Vognlæs  og  laa  og  vippede,  saa  det  saa  ud,  som  den  ved 
den  mindste  Bevægelse  af  Muren  maatte  falde  ned  og  knuse  Naboens 
Tage  og  Lofter  og  Lærreder  og  Væve.  Da  han  blev  forskrækket  over 
denne  Fare  og  henvendte  sig  til  Sandro,  svarede  denne  ham  med  hans 
egne  Ord,  at  han  kunde  og  vilde  gøre,  hvad  han  havde  mest  Lyst  til  i 
sit  eget  Hus.  Da  Væveren  ikke  kunde  faa  noget  andet  Svar  ud  af  ham, 
blev  han  nødt  til  at  komme  til  en  fornuftig  Overenskomst  og  holde  godt 
Naboskab  med  Sandro. 

Man  fortæller  ogsaa,  at  Sandro  gik  til  Vikaren  og  for  Spøg  anklagede 
en  Ven  af  sig  for  Kætteri,  og  at  denne,  da  han  mødte,  spurgte,  hvem  der 
havde  anklaget  ham  og  hvad  han  havde  anklaget  ham  for;  thi  eftersom 
det  var  blevet  ham  fortalt,  at  det  var  Sandro,  som  sagde,  at  han  delte 
Epikuræernes  Opfattelse  og  troede,  at  Sjælen  døde  tilligemed  Legemet, 
ønskede  han  at  se  Anklageren  for  Dommeren.  Da  Sandro  mødte,  sagde 
den  Anklagede  da :  „  Det  er  sandt,  at  jeg  har  den  Opfattelse  af  hans  Sjæl, 
for  han  er  et  Bæst;  og  desuden:  forekommer  det  ikke  Dem,  at  han  er 
en  Kætter,  naar  han,  som  ikke  er  boglærd,  ja  næppe  kan  læse,  kommen- 
terer Dante  og  tager  hans  Navn  forfængeligt? "  ^) 

')  I  et  Skrift  af  en  anonym  Forfatter,  som  opbevares  i  Nationalbiblioteket,  findes  der  flere  lig- 
nende Anekdoter:  „Da  Messer  Tommaso  Soderini  en  Gang  trængte  ind  paa  ham,  for  at  han 
skulde  gifte  sig,  svarede  han:  ^eg  skal  sige  Dem,  hvad  der  hændte  mig  for  ikke  mange 

Man  siger  ogsaa,  at  han  over  al  Maade  elskede  dem,  som  han  mær- 
kede, studerede  Kunsten  flittigt,  og  at  han  tjente  meget,  men  satte  alting 
overstyr  af  Ligegyldighed  og  fordi  han  varen  daarlig  Økonom.  Da  han 
endelig  var  bleven  gammel  og  ikke  kunde  arbejde,  men  gik  omkring  ved 
to  Stokke,  fordi  han  ikke  kunde  holde  sig  oprejst,  døde  han  syg  og  affæl- 
dig 78  Aar  gammel  og  blev  begravet  i  Ognissanti  i  Florens  i  Aaret  1515^). 

I  Hertug  Cosimos  Garderobe  findes  fra  hans  Haand  to  skønne  Kvin- 
dehoveder i  Profil.  Den  ene  af  dem  skal  være  en  Kvinde,  som  Lorenzos 
Broder,  Julian  af  Medici,  var  forelsket  i^),  og  den  anden  Madonna 
Lucrezia  de'  Tornabuoni,  nævnte  Lorenzos  Hustru').  Sammesteds 
findes,  ligeledes  fra  Sandros  Haand,  en  Bacchus,  som  med  begge  Hæn- 
der løfter  en  Tønde  og  sætter  den  for  Munden,  hvilket  er  en  meget 
yndefuld  Figur  [tabt].  I  Pisas  Domkirke,  i  Kapellet  dell'  Impagliata,  paa- 
begyndte han  Madonnas  Himmelfart  med  et  Kor  af  Engle;  men  da  det 
siden  mishagede  ham,  lod  han  det  staa  ufuldendt.  I  San  Francesco  i 
Montevarchi  malede  han  Tavlen  til  Højaltret,  og  i  Empolis  Sognekirke, 
paa  den  Side,  hvor  Rossellinos  Sebastian  staar,  malede  han  to  Engle*). 
Han  var  en  af  de  første,  som  fandt  paa  at  udføre  Standarter  og  andre 
Drapperier  i  indlagt  Arbejde,  som  man  kalder  det,  saa  at  Farverne  ikke 
afbleges  og  man  ser  Dugens  Farve  paa  begge  Sider.  Saaledes  har  han 
udført  Baldakinen  i  Orsammichele,  som  er  fuld  af  Madonnaer,  alle  for- 
skellige og  smukke.  Den  viser,  hvor  langt  bedre  denne  Fremgangsmaade 
bevarer  Stoffet  end  Fernisfarver,  som  sønderriver  det  og  giver  det  ringe 
Varighed,  skønt  Fernisfarver  for  Billigheds  Skyld  bruges  mere  end 
noget  andet  Middel  i  vore  Dage. 

Sandro  tegnede  overordentlig  godt,  ja  saa  godt,  at  Kunstnerne  længe 
efter  hans  Død  søgte  at  skaffe  sig  Tegninger  af  ham;  jeg  selv  har  i  min 
Bog  nogle,  som  er  udførte  med  stor  Dygtighed  og  Talent.  I  sine  Billeder 
var  han  rig  paa  Figurer,  hvad  man  kan  se  af  Broderierne  i  det  Kors,  som 
Munkene  i  Santa  Maria  Novella  bære  i  Procession. 

Nætter  siden.  Jeg  drømte,  at  jeg  havde  giftet  mig,  og  jeg  følte  en  saadan  Smerte  derved, 
at  jeg  vaagnede;  og  for  ikke  at  sove  ind  igen  og  risikere  at  drømme  det  samme  en  Gang 
til,  stod  jeg  op  og  spadserede  hele  Natten  om  i  Florens  som  en  Gal."  Messer  Tommaso 
forstod  heraf,  at  dette  var  ikke  noget  Terrain  at  plante  Vingaard  i.  —  Til  en,  som  flere 
Gange  under  Samtalen  havde  sagt  ham,  at  han  kunde  ønske  100  Tunger,  svarede  han:  „Du 
forlanger  oven  i  Købet  Tunger,  og  har  en  halv  mere  end  Du  har  Brug  for.  Forlang  Hjærne, 
Dit  Skind;  for  det  mangler  Du." 

')  Botticelli  døde  17.  Maj  1510,  som  det  fremgaar  af  de  florentinske  Dødslister.  Han  blev  alt- 
saa  kun  63  Aar  gammel. 

")  Simonetta  Vespucci.  I  Pitti  findes  et  Billede,  kaldet  Simonetta  Vespucci,  som  gaar  under 
Botticellis  Navn.  Man  betvivler  dog  ikke  blot,  at  det  er  et  Portræt  af  Simonetta,  men  ogsaa, 
at  det  er  malet  af  Botticelli,  idet  baade  Frisure  og  Klædedragt  tilhøre  en  tidligere  Tid.  Et 
Portræt  af  Simonetta  har  man  maaske  i  Portrættet  af  en  ung  Kvinde  i  Musæet  i  Frankfurt. 
I  Galleriet  i  Chantilly  findes  en  tredje  Simonetta. 

*)  Berlinermusæet(?)  —  Lucrezia  Tornabuoni  var  Pieros  Hustru  og  Moder  til  Lorenzo.  Dennes 
Hustru  var  Clarice  Orsini. 

*)  Altertavlen  i  Montevarchi  findes  ikke  mere.  De  to  Engle  i  Empoli  malede  han  paa  det 
Træværk,  som  omgiver  Rossellinos  Statue  af  den  hellige  Sebastian. 

Sandro  fortjente  da  stor  Ros  for  alle  de  Billeder,  han  malede.  Han 
anvendte  Omhu  paa  dem  og  udførte  dem  med  Kærlighed,  saaledes  den 
omtalte  Tavle  med  de  vise  Mænd  i  Santa  Maria  Novella,  som  er  vid- 
underlig. Meget  smukt  er  ogsaa  et  lille  rundt  Billede  fra  hans  Haand, 
som  man  ser  i  Priorens  Værelse  i  Klosteret  degli  Angeli  i  Florens,  med 
smaa,  men  meget  yndefulde  Figurer,  som  er  udførte  med  smuk  Omtanke 
[findes  ikke  mere].  Den  florentinske  Adelsmand  Messer  Fabio  Segni 
har  fra  sammes  Haand  et  Billede  af  samme  Størrelse  som  den  omtalte 
Tavle  med  de  Vise  [betydelig  mindre].  I  den  har  han  malet  Apelles' 
Bagvadskelse,  der  er  saa  skøn,  som  noget  Billede  kan  være  [Uffizierne]. 
Under  denne  Tavle,  som  han  selv  skænkede  sin  gode  Ven  Antonio  Segni, 
læser  man  nu  [ikke  mere]  følgende  Vers  af  omtalte  Messer  Fabio: 

Indicio  quemquam  ne  falso  laedere  tentent 
Terrarum  reges,  parva  tabella  monet. 
Huic  similem  Aegypti  regi  donavit  Apelles: 
Rex  fuit  et  dignus  munere,  munus  eo. 


ANDREA  DEL  VERROCCHIO  1435  —  1488 

ER  er  mange  af  dem,  der  lærer  en  Kunst  i  Kraft  af  deres 
Flid,  som,  hvis  de  ved  Udøvelsen  af  denne  blev  under- 
støttede af  Naturen,  saa  det  naturlige  Anlæg  parredes 
med  den  erhvervede  Øvelse,  vilde  overgaa  ikke  blot 
alle,  som  har  levet  før  dem,  men  ogsaa  alle,  som  skal 
fødes  efter  deres  Død.  Hvor  stor  Betydning  en  For- 
ening af  begge  har  for  begavede  Mænd,  kan  man  dag- 
lig se  Eksempler  paa  hos  mange,  som  gør  utallige  Mirakler,  saalænge 
de  studerer,  medens  alt  forsvinder  af  deres  Hukommelse,  hvis  de  blot 

i  tre  Dage  slipper  Arbejdet,  fordi  Øvelsen  ikke  er  parret  med  et  natur- 
ligt Anlæg.  Saadanne  Mænd  faar  bestandig  en  kantet  Stil,  blottet  for  al 
Ynde,  paa  Grund  af  de  haarde  Anstrengelser,  de  maa  døje  paa  Trods  af 
Naturen;  man  ser  tydelig  nok,  at  den,  som  øver  Vold  mod  Naturen, 
frembringer  helt  andre  Virkninger,  end  han  ønsker,  medens  han  om- 
vendt ved  at  følge  den  med  Lyst  udfører  vidunderlige  Arbejder.  Derfor 
bør  man  sikkert  ikke  finde  det  mærkeligt,  om  Andrea  del  Verrocchio, 
som  naaede  det  højeste  Trin  blandt  Billedhuggerne  mere  i  Kraft  af  sin 
Flid  end  af  sin  Begavelse  og  som  til  Fuldkommenhed  var  inde  i  Kun- 
sten, blev  anset  for  kantet  og  haard  i  sine  Arbejder.  Disse  Egenskaber 
har  hans  Værker  altid  haft,  selv  om  de  er  vidunderlige  at  skue  for  alle, 
som  kender  dem. 

Andrea  del  Verrocchio  ^)  fra  Florens  var  i  sin  Tid  Guldsmed,  Mester 
i  Perspektiv,  Billedhugger,  Træskærer  og  Musiker,  men  sandt  at  sige 
havde  han  i  Skulpturen  og  Malerkunsten  en  haard  og  kantet  Stil,  idet 
han  erhvervede  sig  den  under  uendelig  Flid,  snarere  end  i  Kraft  af  med- 
fødte Anlæg.  Hvis  han  ikke  havde  været  lige  saa  blottet  for  oprindeligt 
Haandelag,  som  han  var  rigt  udstyret  med  Flid  og  Omhu,  vilde  han  have 
været  ypperlig  i  disse  Kunster,  som  til  den  højeste  Fuldkommenhed 
kræver  en  Forening  af  Studium  og  Anlæg,  medens  man  sjældent  naar 
til  Fuldkommenhedens  Tinde,  hvor  den  ene  af  de  to  mangler,  selv  om 
Fliden  giver  det  største  Udbytte.  Da  nu  ingen  nogensinde  har  anstrængt 
sig  saa  ihærdig  som  Andrea,  giver  man  ham  Plads  blandt  de  sjældne 
og  fremragende  Dyrkere  af  vor  Kunst  ^).  I  sin  Ungdom  ofrede  han  sig 
for  Videnskaberne  og  i  Særdeleshed  for  Geometrien.  Medens  han  ar- 
bejdede som  Guldsmed,  udførte  han  foruden  mange  andre  Ting  nogle 
Knapper  til  Messegevandter,  som  findes  i  Santa  Maria  del  Fiore  i  Flo- 
rens; af  større  Arbejder  navnlig  en  Skaal,  som  helt  rundt  er  udsmykket 
med  Dyr,  Løvværk  og  andre  ejendommelige  Ornamenter  og  er  kendt 
af  alle  Guldsmede;  endelig  en  anden  meget  smuk  Skaal  med  dansende 
Smaabørn^).  Da  han  ved  disse  Arbejder  havde  aflagt  Prøve  paa  sin 
Dygtighed,  overdrog  Købmændenes  Laug  ham  at  udføre  to  Scener  i 
Relief  i  de  øverste  Felter  af  Alteret  i  San  Giovanni.  Paa  disse  erhver- 
vede han  sig  stort  Navn  og  Berømmelse,  da  de  var  opsatte^). 

Paa  denne  Tid  forsvandt  i  Rom  nogle  af  de  store  Apostle,  der  sæd- 
vanlig plejede  at  staa  paa  Alteret  i  Pavens  Kapel,  tilligemed  nogle  andre 
Sølvsager,  som  var  blevne  indsmeltede.  Efter  at  der  i  den  Anledning  var 
bleven  sendt  Bud  efter  Andrea,  blev  det  ved  en  stor  Gunstbevisning  fra 
Pave  Sixtus'  Side  overdraget  ham  at  erstatte  alt  det,  som  manglede,  og 

')  Han  kaldtes  del  Verrocchio,  fordi  han  havde  staaet  i  Lære  hos  Guldsmeden  Giuliano  Ver- 
rocchio, ikke  fordi  han  tilhørte  Verrocchiernes  Slægt. 

*)  Vasari  omtaler  ikke,  hvem  Verrocchio  var  Discipel  af;  men  flere  samtidige  Biografer  gøre 
ham  til  Discipel  af  Donatello. 

')  Alle  Verrocchios  Guldsmedearbejder  er  gaaede  tabt. 

*)  Verrocchio  udførte  kun  et  Felt  med  Døberens  Henrettelse.  Dette  Relief  blev  til  1478—80. 
Nu  i  Opera  del  duomo. 

han  udførte  det  alt  med  stor  Omhu,  Indsigt  og  Fuldkommenhed^).  Da 
Andrea  imidlertid  saa,  at  man  nærede  den  største  Beundring  for  de  mange 
antike  Statuer  og  andre  Ting,  som  fandtes  i  Rom,  og  at  Paven  lod  op- 
stille den  bekendte  Broncehest  i  San  Giovanni  Laterano^),  samt  at  man 
vurderede  disse  Fragmenter,  for  ikke  at  tale  om  de  uskadte  Værker,  som 
hver  Dag  fandtes,  meget  højt,  besluttede  han  at  kaste  sig  over  Billed- 
huggerkunsten, og  efter  at  han  havde  opgivet  Guldsmedekunsten,  gav 
han  sig  til  at  støbe  nogle  smaa  Broncefigurer,  som  blev  meget  roste. 
Derved  fattede  han  større  Mod  og  gav  sig  til  at  arbejde  i  Marmor.  Da 
nu  Francesco  Tornabuonis  Hustru  i  de  samme  Dage  var  død  i  Bar- 
selseng, overdrog  hendes  Mand,  som  havde  elsket  hende  højt  og  vilde 
hædre  hende  efter  bedste  Evne  efter  hendes  Død,  til  Andrea  at  udføre 
hendes  Gravmæle.  Ovenpaa  en  Marmorkiste  huggede  han  da  en  Minde- 
tavle med  den  afdøde  Hustru,  hendes  Nedkomst  og  hendes  Bortgang 
til  det  andet  Liv,  og  ved  Siden  mejslede  han  tre  Dyder,  som  blev  anset 
for  meget  smukke,  naar  man  tog  i  Betragtning,  at  det  var  det  første  Ar- 
bejde, han  udførte  i  Marmor.  Dette  Gravmæle  blev  opstillet  i  Minerva^). 

Da  han  siden  var  vendt  tilbage  til  Florens,  rig  paa  Penge,  Ære  og 
Berømmelse,  lod  man  ham  udføre  en  David  paa  halvtredje  Alen  i 
Bronce,  som,  da  den  var  fuldendt,  blev  opstillet  i  Paladset  ved  den  øver- 
ste Ende  af  Trappen,  hvor  Lænken  var;  og  han  høstede  megen  Ros  for 
den  [Museo  nazionale].  Medens  han  arbejdede  paa  denne  Statue  1476, 
huggede  han  tillige  Vor  Frue  i  Marmor,  som  findes  paa  Aretineren  Mes- 
ser Lionardo  Brunis  Gravmæle  i  Santa  Croce.  Denne  udførte  han,  me- 
dens han  endnu  var  meget  ung,  for  Arkitekten  og  Billedhuggeren  Ber- 
nardo  Rossellini,der,som  omtalt,  udførte  hele  dette  Arbejde  i  Marmor*). 
Paa  en  Marmortavle  udførte  han  et  Relief  med  vor  Frue  i  halv  Figur, 
bærende  Sønnen  jpaa  Armen.  Den  var  tidligere  i  Casa  Medici  og  fin- 
des nu  hos  Hertuginden  af  Florens,  der  bevarer  den  som  et  herligt 
Arbejde  over  en  Dør  i  sit  Soveværelse^). 

Han  mejslede  dernæst  to  Hoveder  i  Bronce,  et  af  Alexander  den 
store  i  Profil,  det  andet  af  Darius  efter  hans  egen  Fantasi,  ligeledes  i 
halvt  Relief;  indbyrdes  forskellige,  idet  han  lod  dem  afvige  fra  hinanden 
baade  i  Hjælmprydelser,  Rustninger  og  alt  andet.  Den  prægtige  Lorenzo 
den  ældre  af  Medici  sendte  dem  begge  til  Kong  Matias  Corvinus  tillige 
med  mange  andre  Ting,  som  vil  blive  omtalte  paa  rette  Sted.  Da  Andrea 
gennem  disse  Arbejder  havde  erhvervet  sig  Navnkundighed  som  en 

*)    Verrocchios  Apostle  i  Sølv  blev  stjaalne  henimod  Midten  af  det  18.  Aarhundrede. 

')    Marc  Aurels  Rytterstatue,  som  senere  blev  opstillet  paa  Kapitolpladsen. 

*)  Vasari  har  her  sammenblandet  forskellige  Ting.  Mindesmærket  er  ikke  udført  for  Francesco 
Tornabuoni,  men  derimod  for  Giovanni  Tornabuoni,  hvis  Hustru  Francesca  Pitti  døde  i 
Rom  1477.  Det  er  desuden  neppe  bleven  opstillet  i  Minervakirken,  hvor  Giovanni  derimod 
oprettede  et  Mindesmærke  for  sin  Nevø,  Giovan  Francesco,  som  døde  1480.  Dette  Mindes- 
mærke blev  udført  af  Mino  fra  Fiesole.  Et  Marmorrelief  (Francescas  Død)  er  bevaret  i 
Bargello  i  Florens.  Dyderne  er  i  privat  Eje  (Mni?  André)  i  Paris. 

*)   Verrocchio  har  næppe  nogen  Andel  i  dette  Monument,  som  fremdeles  findes  i  Sta.  Croce. 

*)    Maaske  den  Madonna  med  Barnet  i  halvt  Relief,  som  nu  findes  i  Museo  nazionale. 

fortrinlig  Mester,  ikke  mindst  ved  en  Mængde  Broncer,  som  han  arbej- 
dede paa  med  Liv  og  Lyst,  udførte  han  i  San  Lorenzo:  Giovanni  og 
Piero  di  Cosimo  de'  Medicis  Gravmæle  ganske  fritstaaende  i  Bronce. 
Det  bestaar  af  en  Porfyrkiste,  som  bæres  af  fire  Broncefødder  og  er 
smykket  med  Løvværk,  som  er  glimrende  udarbejdet  og  fuldendt  med 
den  største  Omhu.  Dette  Gravmæle  er  opstillet  mellem  Sakrament- 
kapellet  og  Sakristiet.  Det  er  umuligt  at  udføre  noget  skønnere  end 
dette,  ogsaa  med  Hensyn  til  Støbningen,  især  naar  man  tager  i  Betragt- 
ning, at  han  paa  samme  Tid  viste  sit  Geni  i  Arkitekturen,  idet  han  havde 
anbragt  det  omtalte  Gravmæle  i  en  Vinduesaabning  paa  fem  Alen  i 
Bredden  og  omtrent  ti  Alen  i  Højden  og  opstillet  det  paa  et  Postament, 
som  adskiller  det  nævnte  Sakramentkapel  fra  det  gamle  Sakristi.  For  at 
udfylde  Aabningen  mellem  Kisten  og  Vinduets  Bue  støbte  han  et  Git- 
ter med  mandelformede  Mellemrum  af  meget  naturtro  Broncesnore, 
hist  og  her  forsynede  med  Ornamenter  af  Festoner  og  andre  smukke 
Fantasier,  alle  lige  ejendommelige  og  udførte  med  stor  Øvelse,  Indsigt 
og  Fantasi  ^). 

Da  Donatello  senere  havde  udført  Marmor-Tabernaklet  for  de  sex  i 
Handelsretten,  det,  som  nu  staar  lige  overfor  San  Michele  i  samme 
Orsammicheles  Oratorium,  og  der  blev  Brug  foren  Broncestatue  af  St. 
Thomas,  som  søger  Kristi  Saarmærker,  kom  der  ikke  noget  ud  af  det 
paa  dette  Tidspunkt;  thi  af  de  Mænd,  som  skulde  tage  sig  af  Sagen,  var 
der  nogle,  som  ønskede,  at  Donatello  skulde  udføre  Statuen,  medens 
andre  holdt  paa  Lorenzo  Ghiberti.  Efterat  Sagen  da  var  bleven  staaende 
paa  dette  Stadium,  saalænge  Donato  og  Lorenzo  levede,  blev  de  nævnte 
to  Statuer  nu  endelig  overdragne  til  Andrea,  som  udførte  Modeller  og 
Former  og  derpaa  støbte  dem.  De  blev  saa  velbeholdne,  hele  og  vel- 
lykkede, at  det  var  en  herlig  Støbning.  Han  gav  sig  derpaa  til  at  pudse 
dem  af  og  fuldende  dem  og  bragte  dem  til  hin  uovertræffelige  Fuldkom- 
menhed, som  man  kan  se  endnu  i  vore  Dage;  thi  St.  Thomas  røber 
Vantroen  og  den  altfor  fremtrædende  Lyst  til  at  overbevise  sig  om  Vir- 
keligheden og  paa  samme  Tid  Kærligheden,  som  bevæger  ham  til  paa 
den  smukkeste  Maade  at  lægge  Haanden  paa  Kristi  Side.  Imens  løfter 
Kristus  med  den  mildeste  Holdning  sin  ene  Arm  og  aabner  Kjortelen 
for  at  oplyse  den  vantro  Discipels  Tvivl,  hvorved  han,  om  man  saa  maa 
sige,  lægger  al  den  Ynde  og  Guddommelighed  for  Dagen,  som  Kunsten 
er  i  Stand  til  at  lægge  ind  i  en  Figur.  Den  Maade,  hvorpaa  Andrea  havde 
klædt  disse  Figurer  i  pragtfulde  og  smukt  siddende  Dragter,  viser  ende- 
lig, at  han  forstod  sin  Kunst  ikke  mindre  end  Donato,  Lorenzo  og  de 
øvrige,  som  havde  levet  før  ham,  saa  at  dette  Værk  fuldt  ud  fortjente  at 
blive  opstillet  i  et  Tabernakkel,  der  var  udført  af  Donato,  og  siden  be- 
standig at  blive  holdt  i  største  Agt  og  Ære  [findes  endnu  sammesteds]. 

Andreas  Ry  kunde  nu  ikke  stige  højere  i  denne  Kunst,  og  da  han  var 
en  Mand,  som  ikke  var  tilfreds  med  at  være  fremragende  i  et  enkelt 

')    Dette  Gravmæle  staar  fremdeles  i  San  Lorenzo. 

Fag,  men  ønskede  at  opnaa  det  samme  i  andre,  vendte  han  i  Kraft  af 
Studiet  sin  Opmærksomlied  mod  Malerkunsten.  Saaledes  tegnede  han 
da  med  Pen  de  udmærkede  Kartoner  til  en  Kamp  mellem  nøgne  Mænd, 
i  den  Hensigt  at  udføre  dem  i  Farver  paa  en  Væg.  Ligeledes  udførte 
han  Kartonerne  til  nogle  Billedscener  og  paabegyndte  siden  at  udføre 
dem  i  Farver;  men  hvad  Grunden  nu  end  var,  blev  de  staaende  ufuld- 
endte. 

I  min  Bog  har  jeg  fra  Verrocchios  Haand  nogle  Tegninger,  som  er 
udførte  med  største  Taalmodighed  og  Dygtighed.  Blandt  dem  er  der 
nogle  Kvindehoveder  med  smukt  Udtryk  og  Haarsæt,  som  Lionardo 
fra  Vinci  bestandig  efterlignede  paa  Grund  af  deres  Skønhed.  Der  findes 
tillige  to  Heste  med  de  Maal  og  Buer,  som  tjener  til  at  udføre  store  Teg- 
ninger efter  smaa,  saa  at  de  faar  de  rette  Forhold  og  bliver  uden  Fejl. 
I  min  Besiddelse  er  fremdeles  et  Terrakottarelief  af  et  Hestehoved, 
som  er  kopieret  efter  Antiken  og  er  et  sjældent  Arbejde.  Nogle  andre 
Tegninger,  ogsaa  paa  Papir,  ejer  den  højærværdige  Don  Vincenzio  Bor- 
ghini  i  sin  ovenomtalte  Bog,  og  blandt  andre  Tegningen  til  et  Gravmæle, 
som  han  har  udført  for  en  Doge  i  Venedig;  en  Scene  med  de  Vise,  som 
tilbede  Kristus,  og  et  Kvindehoved  af  uovertræffelig  Finhed,  malet  paa 
Papir.  For  Lorenzo  de'  Medici  udførte  han  endvidere  til  Fontænen  i 
hans  Villa  i  Careggi  en  Broncestatue  af  en  Dreng,  som  kvæler  en  Fisk. 
Hertug  Cosimo  har  ladet  den  opstille  paa  Fontænen  i  Gaarden  i  sit 
Palads,  hvor  den  endnu  ses.  Denne  Dreng  er  i  Sandhed  vidunderlig 
[Palazzo  vecchio]. 

Efter  at  man  siden  var  bleven  færdig  med  at  mure  Santa  Maria  del 
Fiores  Kuppel,  blev  det  efter  mange  Overvejelser  besluttet,  at  man 
skulde  støbe  en  Kobberkugle,  som  skulde  anbringes  paa  Toppen  af 
Kirken  ifølge  den  Bestemmelse,  som  var  efterladt  af  Filippo  Brunelle- 
schi.  Man  overlod  da  Sagen  til  Andrea,  som  udførte  Kuglen  i  en  Højde 
af  fire  Alen,  og  idet  han  anbragte  den  paa  en  Knap,  fæstnede  han  den 
saaledes,  at  man  siden  trygt  kunde  anbringe  Korset  ovenpaa.  Da  dette 
Arbejde  var  færdigt,  blev  det  opsat  under  største  Jubel  og  Glæde  fra 
Folkets  Side.  Sandt  er  det,  at  man  maatte  anvende  Snille  og  Omhu  under 
Udførelsen,  for  at  man,  som  man  skulde,  kunde  gaa  ind  i  den  fra  neden, 
hvad  man  fremdeles  kan,  og  tillige  for  at  sikre  den  med  gode  Afstiv- 
ninger, for  at  Vindene  ikke  skulde  kunne  skade  den').  Og  Andrea 
hvilede  aldrig,  men  arbejdede  bestandig  paa  et  eller  andet,  enten  Maleri 
eller  Skulptur,  og  undertiden  afbrød  han  et  Arbejde  for  at  afveksle  med 
et  andet,  at  han  ikke  saa  let  skulde  blive  træt  af  at  male  paa  en  og 
samme  Ting,  hvad  jo  mange  bliver.  Skøndt  han  ikke  udførte  de  oven- 
nævnte Kartoner,  malede  han  alligevel  en  Del  Arbejder,  blandt  andre 
en  Tavle  for  Nonnerne  i  San  Domenico  i  Florens,  som  det  forekom 
ham,  at  han  havde  skilt  sig  meget  godt  fra  [vistnok  tabt].  Han  malede 

')  Verrocchios  Kugle  blev  ramt  af  Lynet  og  slynget  til  Jorden  i  Januar  1600.  To  .'Xar  efter  blev 
en  ny  og  større  Kugle  sat  op  med  en  Bekostning  af  over  15,000  Daler. 

derfor  kort  Tid  efter  for  Vallombrosamunkene  en  anden  i  San  Salvi  med 
Johannes,  som  døber  Kristus,  og  i  dette  Arbejde  medvirkede  Leonardo 
fra  Vinci,  som  den  Gang  var  ung  og  en  Discipel  af  ham.  Han  malede  en 
Engel,  som  var  langt  smukkere  end  Resten  af  Billedet,  hvilket  gav  An- 
ledning til,  at  Andrea  besluttede  aldrig  mere  at  røre  en  Pensel,  eftersom 
Leonardo,  der  var  saa  ung,  havde  vist  sig  langt  dygtigere  i  sin  Kunst  end 
han  [Galleria  delle  Belle  Årti].  Da  Cosimo  af  Medici  nu  havde  faaet  en 
Mængde  Antikviteter  fra  Rom,  havde  han  inde  i  Porten  til  sin  Have 
eller  Gaard,  som  vender  ud  til  Via  de'  Ginori  ladet  opstille  en  herlig 
Marsyas  i  hvidt  Marmor,  ophængt  paa  en  Træstamme  for  at  blive  flaaet. 
Hans  Nevø  Lorenzo  var  kommen  i  Besiddelse  af  Kroppen  og  Hovedet 
til  en  anden  meget  gammel  Marsyas,  som  var  langt  smukkere  end  den 
anden  og  i  rødt  Marmor,  og  havde  Lyst  til  at  opstille  den  som  Side- 
stykke til  den  anden,  men  kunde  ikke  udføre  sit  Forsæt,  fordi  den  var 
meget  ufuldstændig.  Han  overlod  da  Andrea  at  fuldende  og  restau- 
rere den,  og  denne  udførte  af  røde  Marmorstykker  Figurens  manglende 
Ben,  Laar  og  Arme  saa  fortrinligt,  at  Lorenzo  blev  yderst  tilfreds  der- 
med og  lod  den  opstille  paa  den  anden  Side  af  Porten  ^).  Denne  antike 
Torso,  som  skulde  forestille  en  flaaet  Marsyas,  var  udarbejdet  med  saa 
stor  Omtanke  og  Kyndighed,  at  nogle  fine  Aarer,  som  fandtes  i  den  røde 
Sten,  blev  udhuggede  af  Kunstnerne  just  paa  et  Sted,  hvor  de  ligner 
nogle  smaa  Nervetraade,  som  man  ser  paa  virkelige  Legemer,  naar  de 
er  flaaede,  noget,  som  maatte  faa  dette  Værk  til  at  gøre  et  overordentlig 
levende  Indtryk,  medens  det  endnu  bevarede  sin  oprindelige  Politur. 

Da  Venezianerne  imidlertid  for  at  opflamme  andres  Mod  ønskede,  at 
hædre  Bartolomeo  fra  Bergamo,  ved  hvis  store  Tapperhed  de  havde  vun- 
det store  Sejre,  og  hørte  om  Andreas  Berømmelse,  kaldte  de  ham  til  Ve- 
nedig, hvor  de  gav  ham  Bestilling  paa  at  udføre  denne  Hærførers  Rytter- 
statue i  Bronce  for  at  opstille  den  paa  Pladsen  San  Giovanni  e  Polo  ^).  An- 
drea udførte  Modellen  til  Hesten  og  var  begyndt  at  gøre  den  i  Stand  til 
Støbningen  i  Bronce,  da  det  gennem  nogle  Adelsmænds  Begunstigelse 
blev  besluttet,  at  Vellano  fra  Padova  skulde  modellere  Figuren  og  Andrea 
Hesten.  Næppe  havde  Andrea  hørt  det,  før  han  knuste  Benene  og  Hove- 
det paa  sin  Model  og  harmfuld  vendte  tilbage  til  Florens  uden  at  sige  et 
Ord.  Da  Raadet  hørte  dette,  lod  de  ham  forstaa,  at  han  aldrig  mere 
skulde  driste  sig  til  at  vende  tilbage  til  Venedig;  thi  i  saa  Fald  vilde  man 
hugge  Hovedet  af  ham.  Herpaa  svarede  han  og  skrev,  at  det  skulde  de 
tage  sig  i  Agt  for;  thi  naar  de  havde  hugget  Hovederne  af  Folk,  stod 
det  ikke  i  deres  Magt  at  sætte  dem  paa  igen,  og  navnlig  aldrig  ét  Mage 
til  hans,  medens  han  derimod  skulde  være  i  Stand  til  at  sætte  et  nyt,  ja 
endog  et  smukkere  Hoved  paa  sin  Hest  i  Steden  for  det,  han  havde 
knust.  Efter  dette  Svar,  som  ikke  mishagede  disse  Herrer,  lod  man  ham 

')  I  Uffizierne  findes  en  flaaet  Marsyas,  som  man  tidligere  med  Urette  har  anset  for  identisk 

med  den  af  Verrocchio  restaurerede, 
s)    Denne  Rytterstatue  af  Bartolomeo  Colleoni  blev  bestilt  1479. 

vende  tilbage  til  Venedig  med  Løfte  om  doppelt  Betaling.  Han  restau- 
rerede saa  den  første  Model  og  støbte  den  i  Bronce,  men  fuldendte  den 
ikke  ganske;  thi  da  han  var  bleven  ophedet  og  siden  afkølet  under  Støb- 
ningen af  den,  døde  han  i  Løbet  af  faa  Dage  der  i  Byen  og  efterlod  ikke 
blot  dette  Arbejde  ufuldendt,  skøndt  der  kun  manglede  lidt  Arbejde  med 
Afpudsningen,  hvorpaa  den  blev  opstillet  paa  det  Sted,  den  var  bestemt 
for^),  men  tillige  et  andet,  som  han  udførte  i  Pistoia,  nemlig  Kardinal 
Forteguerras  Gravmæle  med  de  tre  teologiske  Dyder  og  en  Gud  Fader 
foroven,  hvilket  Arbejde  siden  blev  fuldendt  af  den  florentinske  Billed- 
hugger Lorenzetto  ^). 

Andrea  var  56  Aar  gammel,  da  han  døde.  Hans  Bortgang  smertede  i 
højeste  Grad  Vennerne  og  hans  ikke  saa  faa  Disciple.  Blandt  disse  maa 
vi  først  og  fremmest  nævne  Billedhuggeren  Nanni  Grosso,  som  var  en 
højst  ejendommelig  Mand  baade  i  sin  Kunst  og  i  sit  Liv.  Man  fortæller, 
at  han  ikke  vilde  arbejde  udenfor  sit  Værksted  og  navnlig  ikke  for 
Munke  eller  Klosterbrødre,  hvis  man  ikke  gav  ham  Døren  til  Hvæl- 
vingen eller  Kælderen  til  Stillads,  saa  han  kunde  gaa  ned  og  drikke, 
naar  han  havde  Lyst,  uden  at  behøve  at  spørge  om  Forlov.  Man  for- 
tæller ogsaa  om  ham,  at  da  han  en  Gang  var  vendt  tilbage  fra  Santa 
Maria  Nuova,  rask  og  helbredet  for  jeg  ved  ikke  hvilken  Sygdom,  sva- 
rede han  sine  Venner,  som  besøgte  ham  og  spurgte  til  hans  Befindende: 
Jeg  har  det  daarligt."  „Men  Du  er  dog  kommen  Dig,"  svarede  de,  og 
han  tilføjede:  ,Jeg  har  det  daarligt  alligevel,  for  jeg  havde  Brug  for  en 
Smule  Feber,  saa  jeg  kunde  blive  her  paa  Hospitalet  og  med  god 
Opvartning  pleje  min  Magelighed."  Da  denne  Mand  døde,  ogsaa  paa 
Hospitalet,  blev  han  anbragt  foran  et  Træ-Krucifiks,  som  var  meget 
mislykket  og  plumpt.  Han  bad  derfor  om,  at  man  vilde  flytte  det  og 
bringe  ham  et,  som  var  skaaret  af  Donatello,  idet  han  sagde,  at  hvis  de 
ikke  flyttede  det,  vilde  han  dø  af  Fortvivlelse:  i  den  Grad  følte  han 
Ubehag  ved  mislykkede  Arbejder  i  sin  Kunst. 

Pietro  Perugino  og  Leonardo  fra  Vinci,  der  siden  skal  omtales,  var 
Disciple  af  samme  Andrea;  ligesaa  Florentineren  Francesco  di  Simone, 
som  i  Kirken  San  Domenico  i  Bologna  udførte  et  Marmorgravmæle 
med  mange  smaa  Figurer,  hvis  Stil  kunde  tyde  paa,  at  de  skyldtes  An- 
drea. Det  blev  udført  for  Doctor  Allessandro  Tartaglia  [Tartagni]  fra 
Imola.  Et  andet  udførte  han  for  Messer  Pier  Minerbetti  i  et  Kapel  overfor 
Sakristiet  i  Kirken  San  Pancrazio  i  Florens  [tabt].  En  Elev  af  ham  var 
ogsaa  Agnolo  di  Polo,  som  arbejdede  meget  dygtigt  i  Ler  og  har  fyldt 
Byen  med  Arbejder  fra  hans  Haand.  Hvis  han  for  Alvor  havde  lagt 

')  Verrocchio  fuldendte  ikke  Støbningen  af  Colleonis  Rytterstatue.  I  sit  Testamente  andrager 
han  om,  at  hans  Discipel  Lorenzo  di  Credi  maa  fuldende  den.  Senatet  tog  dog  ikke  Hensyn 
til  hans  Ønske,  men  overlod  Fuldendelsen  og  Støbningen  til  Allessandro  Leopardi,  hvis 
Signatur  læses  paa  Hestens  Buggjord.  Monumentet  blev  afsløret  1496. 

*)  Dette  Monument  findes  endnu  i  Domkirken  i  Pistoia,  men  kun  Haabet,  Kristus  og  Englene 
skyldes  Verrocchio;  Resten  Lorenzo  Lotti  og  Gaetano  Mazzoni.  En  Lermodel  findes  i  South- 
Kensington-Museum  i  London.  Monumentet  blev  bestilt  1477. 

sig  efter  Kunsten,  vilde  han  have  udført  herlige  Ting.  Frem  for  alle 
andre  elskede  han  dog  Lorenzo  di  Credi,  som  førte  hans  Ben  tilbage  til 
Venedig  og  nedlagde  dem  i  St.  Ambrosius'  Kapel  i  Ser  Michele  di  Ciones 
Gravsted,  hvor  der  er  indhugget  følgende  Ord  paa  Gravstenen: 

Ser  Michaelis  de  Cionis  et  suorum; 
og  bagefter: 

Hic  ossa  jacent  Andreae  Verrocchii  qui 
obiit  Venetiis  MCCCCLXXXVIII 

Andrea  fandt  stor  Fornøjelse  i  at  modellere  i  stærkt  bindende  Gibs, 
nemlig  i  det,  man  laver  af  en  blød  Sten,  som  udvindes  i  Egnen  om  Vol- 
terra  og  Siena  og  paa  mange  andre  Steder  i  Italien.  Naar  denne  Sten 
bliver  brændt  i  Ild  og  derefter  stampet  og  æltet  med  lunkent  Vand,  bliver 
den  saa  blød,  at  man  kan  forme  hvad  man  vil  i  den,  og  derefter  bliver  den 
saa  fast  og  haard,  at  man  kan  støbe  hele  Figurer  deraf.  Andrea  plejede 
nu  i  saadanne  Former  at  tage  Afstøbninger  af  virkelige  Ting  for  mere 
bekvemt  at  kunne  have  dem  for  sig,  saaledes  f.  Eks.  Hænder,  Fødder, 
Knæ,  Ben,  Arme  og  Kroppe.  Endvidere  begyndte  man  paa  hans  Tid 
med  ringe  Bekostning  at  modellere  Hoveder  af  Afdøde,  saa  at  man  i 
hvert  Hus  i  Florens  oven  over  Kaminer,  Døre,  Vinduer  og  Gesimser 
ser  utallige  saadanne  Portrætter,  saa  vel  udførte  og  naturtro,  at  de  virker 
levende.  Fra  den  Tid  af  har  man  fortsat  og  fortsat  denne  Skik,  som  har 
været  mig  til  stor  Nytte,  idet  jeg  saaledes  havde  Portrætter  af  mange 
Mænd,  som  jeg  anbragte  i  Billederne  i  Hertug  Cosimos  Palads,  og  herfor 
skylder  man  sikkert  Andreas  Kunst  stor  Tak,  idet  han  var  en  af  de  første, 
som  begyndte  at  anvende  den^).  Derved  kom  man  til  at  udføre  meget 
fuldkomne  Portrætter,  ikke  blot  i  Florens,  men  paa  alle  Steder,  hvor 
der  findes  Mirakelbilleder  og  hvor  Folk  strømmer  til  for  at  henlægge 
Votivbilleder  og  „Mirakler",  som  man  siger,  til  Tak  for  en  eller  anden 
Naadegave,  de  har  modtaget;  thi  medens  man  tidligere  havde  enten 
smaa  Sølvbilleder  eller  blot  Billeder  paa  smaa  Tavler  eller  af  Voks  og 
ganske  plumpe,  begyndte  man  paa  Andreas  Tid  at  udføre  dem  i  langt 
bedre  Stil.  Han  havde  nemlig  sluttet  Venskab  med  Vokskunstneren 
Orsino  i  Florens,  som  havde  særdeles  god  Forstand  paa  denne  Kunst, 
og  begyndte  at  vise  ham,  hvorledes  man  kunde  blive  en  Mester  i  den. 
Da  der  saa  indtraf  en  Lejlighed  ved  Juliano  de'  Medicis  Død  og  den 
Fare,  hans  Broder  Lorenzo  havde  svævet  i,  da  han  var  bleven  saaret 
i  Santa  Maria  del  Fiore,  vedtog  Lorenzos  Venner  og  Slægtninge,  at  man 
paa  mange  Steder  skulde  udføre  hans  Portræt  som  Tak  til  Gud  for  hans 
Frelse.  Blandt  andre  formede  Orsino  ved  Andreas  Hjælp  og  Anvisning 
tre  Voksbilleder  i  naturlig  Størrelse,  idet  han  indvendig  lavede  Skelettet 
i  Træværk,  som  andensteds  er  fortalt,  og  dertil  knyttede  Stykker 
af  flettede  Rør,  som  siden  blev  overtrukne  med  Tøj,  der  var  beklædt 

')    Blandt  de  første,  men  ikke  den  første. 

med  Voks,  i  smukke  Folder  og  saa  fortrinlig  eftergjort,  at  man  ikke 
kan  se  noget  smukkere  eller  noget,  der  mere  ligner  Virkeligheden. 
Hovedet,  Hænderne  og  Fødderne  udførte  han  derimod  i  grovere  Voks, 
men  tomme  indvendig  og  malede  med  Olie  og  forsynede  med  Haar 
og  andre  Ting,  som  krævedes,  saa  naturlige  og  veludførte,  at  de  ikke 
mere  lignede  Voksmænd,  men  lyslevende  Personer,  som  man  kan  se 
i  hver  af  de  tre  Figurer.  En  af  dem  findes  i  Chiaritononnernes  Kirke  i 
Via  San  Gallo  foran  det  Krucifiks,  som  gør  Mirakler,  og  denne  Figurer 
just  iført  den  Dragt,  som  Lorenzo  bar,  da  han,  saaret  i  Struben  og  for- 
bundet, gik  til  Vinduerne  i  sit  Hus  for  at  vise  sig  for  Folket,  som  var 
strømmet  derhen  for  at  se,  om  han  var  levende,  som  de  ønskede,  eller 
om  han  var  død,  for  at  de  i  saa  Fald  kunde  tage  Hævn.  Den  anden 
Figur  af  samme  er  iført  Lucco,  den  Florentinerne  ejendommelige  bor- 
gerlige Dragt,  og  denne  findes  i  Serviernes  Kirke  ved  Bebudelsen  over 
den  lille  Dør,  ved  Siden  af  det  Bord,  hvor  man  sælger  Lys.  Den  tredie 
blev  sendt  til  Santa  Maria  degli  Angeli  i  Assisi  og  anbragt  foran  Madonna 
der,  paa  hvilket  Sted  Lorenzo  de'  Medici,  som  allerede  omtalt,  lod  bro- 
lægge hele  den  Vej,  der  fører  fra  Santa  Maria  til  den  Port  i  Assisi,  som 
fører  til  San  Francesco.  Ligeledes  restaurerede  han  de  Fontæner,  som 
hans  Bedstefader  Cosimo  havde  ladet  udføre  paa  dette  Sted^).  Men  for 
at  vende  tilbage  til  Voksbillederne  har  Orsino  i  Kirken  de'  Servi  udført 
alle  dem,  som  forneden  er  mærkede  med  et  stort  O  og  et  R  indeni  samt 
et  Kors  ovenpaa,  og  de  er  alle  saa  smukke,  at  der  er  faa,  som  siden  har 
kunnet  maale  sig  med  dem.  Skøndt  denne  Kunst  har  holdt  sig  levende 
til  vore  Tider,  er  den  ikke  desto  mindre  kommen  temmelig  i  Forfald, 
hvad  enten  det  er  fordi  det  skorter  paa  Fromhed  eller  af  hvilken  anden 
Grund  det  nu  kan  være-). 

Men  for  at  vende  tilbage  til  Verrocchio,  udførte  han,  foruden  de 
nævnte  Ting,  Trækrucifikser  og  nogle  Ting  i  Ler,  hvori  han  var  en 
Mester,  hvad  man  kan  se  af  Modellerne  til  de  Scener,  han  udførte  for 
San  Giovannis  Alter,  foruden  af  nogle  herlige  Drengebørn  og  et  Hoved  af 
St.  Hieronymus,  som  anses  for  vidunderligt.  Af  Andrea  er  desuden  Dren- 
gen paa  det  store  Ur  paa  Mercato  nuovo,  som  har  bevægelige  Arme,  saa 
han  ved  at  løfte  dem  angiver  Tiden,  idet  han  slaar  paa  en  Klokke  med  en 
Hammer,  som  han  holder  i  Haanden.  Det  blev  paa  den  Tid  anset  for 
et  smukt  og  sindrigt  Arbejde  —  og  dette  være  Afslutningen  paa  den  for- 
træffelige Andrea  Verrocchios  Biografi^). 

Paa  Andreas  Tid  levede  Benedetto  Buglioni,  som  gennem  en  Kvinde, 
der  udgik  af  Andrea  della  Robbias  Hus  overtog  Hemmeligheden  ved 
glasserede  Terracotter,  saa  han  udførte  mange  Arbejder  i  den  Stil,  baade 
i  Florens  og  udenfor  og  i  Særdeleshed  i  Serviernes  Kirke  og  i  Nærheden 

*)  Alle  disse  og  de  i  det  følgende  omtalte  Votivfigurer  er  gaaede  til  Grunde. 

2)   Allerede  Orsinos  Onkel  Jacopo  Benintendi  og  andre  af  hans  Familie  har  lavet  saadanne 

Voksbilleder. 
^)  Hverken  Drengen  eller  Klokken  findes  mere. 

af  Santa  Barbaras  Kapel  en  Kristi  Opstandelse  med  nogle  Engle,  der 
som  et  Værk  i  glasseret  Terracotta  er  et  meget  smukt  Arbejde  ^).  —  I  et 

Kapel 
i  San  Branca- 
zio  udførte  han  en  død 
Kristus,  og  over  Hovedpor- 
ten til  Kirken  San  PierMaggiore  det 
halvrunde  Billede,  som  ses  der.  Efter  Bene- 
dettogik  Hemmeligheden  over  til  Santi 
Buglioni,  der  nu  er  den  eneste, 
som  forstaar  at  udføre 
den  Art  Skulp- 
turer. 


^)  Den  opstandne  Kristus  i  Kirken  de'  Servi  var  ikke  af  Buglioni,  men  af  Agostino  di  Antonio 
di  Duccio,  medens  Buglionis  Arbejde,  som  var  anbragt  i  Haven,  forestiller  Kristus,  som 
henter  Fædrene  op  fra  Limbus. 

hvilken  Grad  Fattigdommen  undertiden  bliver  til  Vel- 
signelse for  Talenterne  og  hvilken  mægtig  Spore  den 
er  til  at  gøre  dem  fuldkomne  og  fortrinlige  i  en  hvilken- 
somhelst  Virksomhed,  fremgaar  meget  klart  af  Pietro 
Peruginos  Levned.  Efterat  han  var  rejst  fra  den  yderste 
Nød  i  Perugia  og  havde  begivet  sig  til  Florens  i  Ønsket 
om  at  vinde  frem  ved  sin  Dygtighed,  laa  han  i  mange 
Maaneder  af  Mangel  paa  anden  Seng  kummerligt  og  sov  i  en  Kasse.  Han 
gjorde  Nat  til  Dag  og  hengav  sig  uophørlig  med  stor  Lidenskab  til  sin 

Profession,  og  da  han  havde  faaet  Smag  for  den,  kendte  han  ingen  anden 
Glæde  end  bestandig  at  virke  i  sin  Kunst  og  stadig  at  male;  thi  saasom 
han  uafbrudt  havde  Fattigdommens  Rædsler  for  Øje,  malede  han,  for  at 
tjene  Penge,  Arbejder,  som  han  maaske  ikke  vilde  have  set  til,  hvis  han 
havde  haft  nok  at  leve  af,  og  maaske  vilde  Rigdommen  have  spærret  ham 
Vejen  til  at  opnaa  fremragende  Dygtighed  i  lige  saa  høj  Grad,  som  Fattig- 
dommen banede  Vejen  for  ham  og  Nøden  ansporede  ham,  idet  han  fra 
sin  usle  og  ringe  Stand  ønskede  at  naa,  om  end  ikke  just  den  højeste  og 
ypperste,  saa  i  alt  Fald  en  Stilling,  som  skænkede  ham  Udkommet.  Der- 
for bekymrede  han  sig  aldrig  om  Kulde,  Sult,  Savn,  Ubekvemmeligheder, 
Slid  eller  Skam,  naar  han  blot  en  Dag  kunde  opnaa  at  leve  i  Mag  og  Hvile, 
idet  han  bestandig  gentog,  næsten  som  et  Ordsprog,  at  „efter  daarligt 
Vejr  maa  der  nødvendigvis  komme  godt",  og  „man  bygger  Huse  i  godt 
Vejr,  for  at  kunne  bo  under  Tag,  naar  det  gøres  nødig." 

Men  for  at  man  bedre  kan  forstaa  denne  Kunstners  Fremskridt,  be- 
gynder jeg  med  Begyndelsen  og  beretter,  at  efter  hvad  der  var  almin- 
delig bekendt,  fik  en  fattig  Mand  fra  Castello  della  Pieve  ved  Navn 
Cristofano  i  Byen  Perugia  en  Søn,  som  i  Daaben  blev  kaldt  Pietro  ^). 
Efter  at  han  var  vokset  op  i  Nød  og  Savn,  anbragte  Faderen  ham  som 
Bydreng  hos  en  Maler  i  Perugia,  som  ikke  var  meget  dygtig  i  sit  Fag, 
men  holdt  Kunsten  og  de  Mænd,  der  udmærkede  sig  som  Kunstnere,  i 
stor  Ære  ^),  og  han  fortalte  bestandig  Pietro,  hvor  stor  Vinding  og  Ære 
der  var  at  høste  i  Malerkunsten  for  den,  som  udøvede  den  paa  rette 
Maade;  og  ved  at  fortælle  ham  om  de  Belønninger,  antike  og  moderne 
Mestre  havde  opnaaet,  opmuntrede  han  Pietro  til  Studiet  af  den.  Derved 
opflammede  han  hans  Sind  i  den  Grad,  at  han  fik  Lyst  til,  om  Skæbnen 
vilde  være  ham  gunstig,  selv  at  blive  en  af  dem.  Derfor  plejede  han 
ofte  at  spørge  hvem  som  helst,  han  vidste  havde  været  ude  i  Verden, 
om,  i  hvilken  Egn  man  blev  bedst  uddannet  i  denne  Kunst,  og  navnlig 
spurgte  han  sin  Lærer,  som  bestandig  gav  ham  samme  Svar:  at  i  Florens 
frem  for  noget  andet  Sted  blev  man  fuldkommen  i  alle  Kunster,  men 
fremfor  alt  i  Malerkunsten;  thi  i  denne  By  ansporedes  man  af  tre  Ting: 
først  af  Dadelen,  som  fremsættes  af  mange  og  det  i  høj  Grad,  idet  Luften 
i  denne  By  gør  Aanderne  friske  af  Naturen,  saa  at  de  i  Almindelighed 
ikke  tilfredsstilles  ved  middelmaadige  Arbejder,  men  stadig  bedømmer 
dem,  mere  af  Respekt  for  det  gode  og  skønne  end  med  Hensyntagen 
til  dem,  som  har  udført  dem.  Den  anden  Grund  er,  at  hvis  man  vil  leve 
der,  maa  man  være  flittig,  hvilket  ikke  vil  sige  andet  end  stadig  at  bruge 
sin  Aand  og  Kløgt,  være  forstandig  og  hurtig  i  alt,  hvad  man  foretager 
sig,  og  endelig  forstaa  sig  paa  at  tjene  Penge,  idet  Florens  ikke  har  et 
saa  vidtstrakt  eller  bugnende  Opland,  at  dets  Indbyggere  kan  leve  for 

*)  Han  blev  født  1446  i  Cittå  della  Pieve  og  ikke  i  Perugia,  som  Vasari  selv  siger  i  Piero 
della  Francescas  Biografi. 

*)  Som  Peruginos  Lærer  har  man  med  større  eller  mindre  Ret  nævnet  Benedetto  Bonfigli, 
Niccolo  da  Fuligno,  Fiorenzo  di  Lorenzo  og  en  vis  Francesco  fra  hans  Fødeby.  I  Vasaris 
Biografi  af  Piero  della  Francesca  synes  han  at  ville  sige,  at  denne  var  Peruginos  Lærer. 

en  ringe  Sum,  som  hvor  der  findes  Rigdom.  Den  tredje  Grund,  som 
maaske  ikke  har  mindre  Betydning  end  de  andre,  er  den  Higen  efter 
Ære  og  Berømmelse,  som  denne  Luft  i  højeste  Grad  vækker  hos  Mænd 
af  alle  Professioner;  en  Higen,  som  gør  det  uudholdeligt  for  enhver  be- 
gavet Mand  at  staa  lige  med  andre  Mænd,  for  slet  ikke  at  tale  om  at  staa 
tilbage  for  Folk,  som  de  ser  er  Mennesker,  som  de  selv,  om  de  end 
anerkender  dem  som  Mestere;  ja,  den  ansporer  dem  meget  ofte  til  i  den 
Grad  at  hige  efter  egen  Storhed,  at  hvis  de  ikke  af  Naturen  var  velvil- 
lige eller  forstandige,  vilde  de  være  Bagvadskere,  Utaknemlige  og  Uer- 
kendtlige overfor  Velgerninger.  Dog  skal  det  indrømmes,  at  naar  en 
Mand  har  lært  tilstrækkeligt,  har  Lyst  til  andet  end  ligesom  Dyrene  at 
leve  fra  Haanden  i  Munden  og  ønsker  at  blive  rig,  da  maa  han  rejse 
herfra  og  sælge  sine  gode  Værker  og  Byens  Berømmelse  andensteds, 
ligesom  Doktorerne  sælger  det  Ry,  der  gaar  af  deres  Studium ;  thi  Flo- 
rens skalter  med  sine  Kunstnere,  ligesom  Tiden  med  sine  Værker:  naar 
den  har  frembragt  dem,  opløser  den  dem  og  fortærer  dem  lidt  efter  lidt. 

Tilskyndet  af  disse  Raad  og  mange  andre  Folks  Overtalelser  drog 
Pietro  altsaa  til  Florens,  besjælet  af  Lyst  til  at  opnaa  Fuldkommenhed, 
og  han  gjorde  vel;  thi  paa  hans  Tid  blev  der  sat  den  største  Pris  paa 
Arbejder  i  hans  Stil  ^). 

Han  studerede  under  Andrea  Verrocchio,  og  hans  første  Figurer  var 
hos  Nonnerne  i  San  Martino  udenfor  Porten  til  Prato,  som  nu  er  ned- 
revet under  Krigene.  I  Camaldoli  malede  han  en  Freske  med  St.  Hie- 
ronymus,  som  den  Gang  nød  stor  Anseelse  hos  Florentinerne  og  blev 
rosende  fremhævet,  fordi  han  havde  malet  denne  gamle  Helgen  mager 
og  vissen,  med  Øjnene  stift  hæftede  paa  Krucifikset  og  saa  hentæret, 
at  han  ligner  en  anatomisk  Figur,  hvad  man  kan  se  af  en  Kopi,  som  den 
allerede  omtalte  Bartolemeo  Gondi  ejer.  [Tabt.]  Han  kom  nu  i  Løbet 
af  faa  Aar  i  saa  stort  Ry,  at  ikke  blot  Florens  og  Italien  blev  fyldt  med 
hans  Værker,  men  ogsaa  Frankrig,  Spanien  og  mange  andre  Lande, 
hvor  de  blev  sendt  hen.  Da  hans  Arbejder  derfor  blev  holdt  i  stor  Ære 
og  høj  Pris,  begyndte  Købmændene  at  opkøbe  dem  og  sendte  dem  med 
stor  Fordel  og  Vinding  ud  til  forskellige  Lande. 

For  Nonnerne  i  Santa  Chiara  malede  han  en  Tavle  med  den  døde 
Kristus  i  en  saa  skøn  og  ny  Kolorit,  at  han  gav  Kunstnerne  Tro  paa,  at 
han  vilde  blive  en  vidunderlig  og  uforlignelig  Mester.  I  dette  Arbejde 
ser  man  nogle  skønne  Hoveder  af  gamle  Folk  og  nogle  Mariaer,  som, 
idet  de  hører  op  at  græde,  betragter  den  Døde  med  overordentlig  Be- 
undring og  Kærlighed.  Desuden  malede  han  der  et  Landskab,  som  den 
Gang  blev  anset  for  meget  skønt,  fordi  man  endnu  ikke  havde  set  den 
rette  Udførelse,  man  siden  har  kunnet  beundre.  Man  fortæller,  at  Fran- 

*)  Peruginos  tørste  Rejse  til  Florens  sættes  af  nogle  (Morelli)  allerede  til  1470.  Sikkert  er 
det,  at  han  er  indskreven  i  Lucasgildet  1472.  Man  har,  uden  tilstrækkelig  Grund,  bestridt 
hans  Discipelforhold  til  Verrocchio.  Dog  har  han  allerede  været  en  øvet  Maler,  før  han 
kom  til  denne. 

cesco  del  Pugliese  tilbød  at  betale  de  omtalte  Nonner  tre  Gange  saa 
meget  for  det,  som  de  havde  betalt  Pietro,  og  lade  Perugino  selv  male 
dem  et  andet,  Magen  til  dette,  men  at  de  ikke  vilde  gaa  ind  paa  det,  fordi 
Pietro  sagde,  at  han  ikke  troede,  han  kunde  male  et  nyt,  jævnbyrdigt 
med  dette ^).  Ogsaa  i  Jesuaternes  Kloster  udenfor  Pintiporten  findes  der 
mange  Arbejder  af  Pietro,  men  saasom  denne  Kirke  og  Klosteret  nu  er 
styrtet  sammen,  vil  jeg  ikke  have,  at  det  skal  synes  mig  besværligt  at 
sige  nogle  faa  Ting  derom  i  denne  Anledning,  før  jeg  gaar  videre  med 
Levnedsskildringen^).  Denne  Kirke,  som  var  paabegyndt  af  Antonio  di 
Giorgio  fra  Settignano,  var  altsaa  fyrretyve  Alen  lang  og  tyve  Alen  bred. 
I  den  øverste  Ende  steg  man  ad  fire  brede  Trin  op  til  en  Flade  paa  sex 
Alen,  over  hvilken  Højalteret  hævede  sig  med  mange  Ornamenter  af 
skaarne  Stene.  Paa  dette  Alter  var  som  sagt  opstillet  en  Tavle  med  rigt 
Ornament  af  Domenico  Ghirlandaio.  Midt  i  Kirken  var  der  en  Skillemur 
med  en  Dør,  som  var  i  gennembrudt  Arbejde  fra  Midten  opad  og  paa  hver 
Side  havde  et  Alter  med  en  Tavle  fra  Pietro  Peruginos  Haand,  som  der 
siden  vil  blive  fortalt.  Over  den  omtalte  Dør  var  der  et  dejligt  Krucifiks 
af  Benedetto  fra  Majano,  som  stod  midt  imellem  en  Vor  Frue  og  en  Jo- 
hannes i  Relief.  Overfor  Platformen  med  Højaltret,  støttet  til  den  omtalte 
Skillemur,  var  der  et  meget  smukt  forarbejdet  Nøddetræs  Kor  i  dorisk 
Stil.  Over  Kirkens  Hovedport  var  der  et  andet  Kor,  som  hvilede  paa 
en  understøttet  Bjælke  og  forneden  dannede  Loft,  som  var  smukt  ind- 
delt og  havde  en  Ballustrade  langs  Korets  forreste  Rand,  som  vendte 
ind  mod  Højaltret.  Dette  Kor  var  meget  bekvemt  for  Klosterets  Munke 
til  de  natlige  Horaer,  til  at  holde  deres  særlige  Bønner  og  til  de  søgne 
Dage.  Over  Kirkens  Hovedport,  som  var  smykket  med  skønne  Sten- 
ornamenter  og  foran  hvilken  der  laa  en  Søjlegang,  der  naaede  hen 
over  Klosterdøren,  var  der  i  en  Halvrunding  et  meget  smukt  Billede 
af  Biskoppen  St.  Justus  midt  imellem  to  Engle,  udført  af  Miniatur- 
maleren  Gherardo.  Kirken  var  nemlig  opkaldt  efter  denne  St.  Justus, 
og  Munkene  opbevarede  der  en  Relikvie,  en  Arm  af  Helgenen.  Naar 
man  traadte  ind  i  Klosteret,  var  der  en  lille  Klostergaard  af  nøjagtig 
samme  Størrelse  som  Kirken,  altsaa  fyrretyve  Alen  lang  og  tyve  Alen 
bred.  Dens  Buer  og  Hvælvinger  hvilede  paa  Stensøjler,  som  dannede 
en  rummelig  og  meget  bekvem  Loggia,  der  løb  helt  rundt.  Midt  i  Gaar- 
den,  som  var  meget  omhyggelig  brolagt  med  kvadratiske  Sten,  var  der 
en  herlig  Brønd  med  en  Loggia  for  oven,  som  ligeledes  hvilede  paa 
Stensøjler  og  udgjorde  en  rig  og  smuk  Prydelse.  I  denne  Klostergaard 
var  Munkenes  Kapitel,  Sidedøren,  som  førte  ind  i  Kirken,  og  Trapperne, 
som  førte  op  til  Sovesalen  og  andre  Værelser  til  Munkenes  Brug.  Paa 
den  anden  Side  denne  Gaard,  i  lige  Linie  med  Klostrets  Hovedport, 

^)  Dette  Billede,  som  nu  findes  i  Pitti,  blev  malet  1495  og  var  altsaa  ikke  blandt  hans  før- 
ste florentinske  Arbejder. 

')  Kirken,  som  kaldtes  San  Giusto  alle  Mara,  blev  ødelagt  i  Anledning  af  Belejringen  1529. 
—  Jesuaterordenen  blev  ophævet  1668.  Munkene  var  fremragende  Glasmalere,  og  man  har 
ment,  at  Perugino  lærte  mange  Metoder  til  at  fremstille  og  anvende  Mineralfarver  hos  dem. 

var  der  en  Gang  af  samme  Længde  som  Kapitelsalen  og  Forvaltnings- 
værelset;  den  mundede  ud  i  en  anden  Gaard,  der  var  længere  og  smuk- 
kere end  den  første,  og  hele  dette  Perspektiv,  nemlig  de  fyrretyve  Alen 
Loggia  i  den  første  Gaard,  Gangen  og  Loggiaen  i  den  anden  Gaard, 
dannede  en  meget  lang  Flugt  af  ubeskrivelig  Skønhed,  især  da  der  uden- 
for den  sidste  Klostergaard  og  i  samme  Retning  var  en  Havegang  paa 
tohundrede  Alen.  Alt  dette  frembød,  set  fra  Klostrets  Hovedport,  et  vid- 
underligt Skue.  I  den  nævnte  anden  Klostergaard  var  der  et  Refekto- 
rium, som  var  60  Alen  langt  og  atten  Alen  bredt,  med  alle  de  fuldt  udsty- 
rede Værelser  eller  som  Munkene  kaldte  dem :  Værksteder,  der  hører 
til  et  saadant  Kloster.  Foroven  var  der  et  Soverum  i  Form  af  et  T.  En 
Del  af  dette,  nemlig  den  største,  som  var  paa  langs  og  tresindstyve  Alen 
lang,  var  dobbelt,  det  vil  sige:  den  havde  Celler  til  begge  Sider  og  for- 
oven, i  et  Rum  paa  femten  Alen,  en  Bedesal,  paa  hvis  Alter  der  stod  en 
Tavle  af  Pietro  Perugino.  Over  Døren  til  denne  Bedesal  var  der,  som 
vi  siden  skal  høre,  en  anden  Freske  fra  hans  Haand,  og  i  samme  Etage, 
altsaa  ovenover  Kapitelsalen,  var  der  et  stort  Værelse,  hvor  Munkene 
stod  og  lavede  Glasvinduer  og  som  var  udstyret  med  Ovne  og  andre 
Indretninger,  der  krævedes  til  dette  Arbejde.  Da  Pietro,  saa  længe  han 
levede,  leverede  dem  Kartoner  til  mange  Arbejder,  blev  de  Ting,  de  ud- 
førte i  hans  Tid,  alle  fortræffelige.  Endelig  var  Klosterets  Have  saa 
smuk  og  vel  holdt  og  Vinstokkene  omkring  Klostergaarden  og  allevegne 
holdt  med  en  saadan  Omhu,  at  man  ikke  saa  deres  Lige  i  Omegnen  af 
Florens.  Ogsaa  det  Værelse,  hvori  de  efter  gammel  Sæd  destillerede 
vellugtende  Vande  og  Lægemidler,  var  forsynet  med  alle  de  bedste 
Hjælpemidler,  man  kan  tænke  sig.  Dette  Kloster  var  kort  sagt  blandt  de 
smukkeste  og  bedst  indrettede,  som  fandtes  i  hele  Staten  Florens.  Af  den 
Grund  har  jeg  ønsket  at  omtale  det  her,  ikke  mindst  fordi  Størstedelen 
af  de  Billeder,  som  fandtes  der,  skrev  sig  fra  Perugino. 

For  nu  at  vende  tilbage  til  samme  Pietro,  maa  jeg  oplyse,  at  af  de  Ar- 
bejder, han  malede  i  nævnte  Kloster,  er  kun  Tavlerne  bevarede,  idet 
de,  som  var  malede  al  fresco,  alle  blev  ruinerede  tilligemed  hele  Byg- 
ningen i  Anledning  af  Florens'  Belejring,  medens  Tavlerne  blev  bragt 
til  Porten  San  Pier  Gattolini,  hvor  Munkene  fik  Ophold  i  Kirken  og 
Klosteret  San  Giovannino^).  De  to  Tavler  paa  den  omtalte  Skillemur 
var  altsaa  malede  af  Piero.  Paa  den  ene  saa  man  Kristus  i  Urtegaarden 
og  de  sovende  Apostle,  som  Pietro  fremstillede  saaledes,  at  man  fatter, 
hvor  meget  Søvnen  styrker  under  Sorger  og  Ubehageligheder,  idet 
han  havde  malet  dem  sovende  i  meget  magelige  Stillinger.  I  den  anden 
malede  han  en  Pietå,  det  vil  sige  Kristus  paa  Vor  Frues  Skød,  omgiven 
af  fire  Figurer,  som  ikke  stod  tilbage  for  de  øvrige  i  hans  Stil.  Blandt 
andet  malede  han  den  døde  Kristus  saa  stivnet,  som  om  han  havde 
hængt  paa  Korset,  lige  til  Tiden  og  Kulden  havde  gjort  ham  stiv,  hvor- 

')    Kaldtes  siden  della  Calza  paa  Grund  af  Munkenes  ejendommelige  Kabudser,  der  lignede 
en  Strømpe  (Calza). 

for  han  lod  Johannes  og  Magdalena,  som  var  ganske  sønderknuste, 
holde  ham  oppe^).  I  et  andet  Billede  malede  han  den  korsfæstede  med 
Magdalena;  for  neden  St.  Hieronymus,  Johannes  Døber  og  den  sa- 
lige Johannes  Colombini,  Grundlæggeren  af  denne  Orden,  udført  med 
uendelig  Omhu^).  Disse  tre  Tavler  har  lidt  meget  og  er  revnede  over- 
alt, hvor  der  er  mørke  Farver  og  Skygger,  hvilket  kommer  af,  at  den 
første  Farve,  som  lægges  over  Grundfarven  (thi  man  lægger  nemlig 
Farve  paa  tre  Gange,  den  ene  Gang  oven  over  den  anden)  ikke  er  helt 
tør.  Idet  de  friske  Farver  fylder  mere,  trækker  de  sig  sammen,  naar  de 
med  Tiden  tørrer  ind,  og  faar  Kraft  til  at  slaa  disse  Revner,  hvad  Pietro 
ikke  kunde  vide,  fordi  det  just  var  paa  hans  Tid,  man  begyndte  at  male 
godt  i  Olie.  Da  nu  Florentinerne  roste  Pietros  Værker  i  høje  Toner, 
var  der  en  Prior  ved  samme  Jesuaterkloster,  som  dyrkede  Kunsten  for 
sin  Fornøjelse  og  fik  ham  til  i  den  første  Klostergaard  i  en  udpenslet 
Maner  at  male  Kristi  Fødsel  og  de  Vise,  som  han  fuldførte  helt  og  hol- 
dent med  stor  Skønhed  og  omhyggelig  Udførelse.  Det  rummede  en 
stor  Skare  forskelligartede  Hoveder  og  ikke  faa  Portrætter,  hvoriblandt 
hans  Lærer  Verrocchios  Hoved.  I  samme  Gaard  malede  han  en  Frise 
over  Søjlernes  Buer  med  Hoveder  i  naturlig  Størrelse  og  fortrinlig  ud- 
førte. Et  af  disse  forestillede  den  omtalte  Prior,  malet  saa  levende  og  i 
saa  god  en  Stil,  at  de  kyndigste  Kunstnere  ansaa  det  for  det  bedste  Ar- 
bejde, Pietro  nogensinde  havde  malet.  I  den  anden  Klostergaard,  over 
Døren  til  Refektoriet,  malede  han  en  Scene  med  Pave  Bonifacius,  som 
godkender  den  salige  Johannes  Colombinus'  Ordensdragt^).  Her  malede 
han  otte  af  de  nævnte  Brødre  og  et  dejligt  Perspektiv,  som  taber  sig  i 
Baggrunden  og  med  Rette  blev  meget  rost,  idet  det  var  en  Specialitet, 
som  Pietro  særlig  havde  lagt  sig  efter.  I  en  anden  Scene  under  denne 
paabegyndte  han  Kristi  Fødsel  og  nogle  Engle  og  Hyrder,  gengivne 
med  den  friskeste  Kolorit.  I  en  Bue  over  Døren  til  det  nævnte  Orato- 
rium malede  han  ydermere  tre  halve  Figurer:  Vor  Frue,  St.  Hierony- 
mus og  den  salige  Johannes  i  saa  smuk  en  Stil,  at  det  blev  regnet  blandt 
de  smukkeste  Arbejder,  Pietro  nogensinde  havde  malet  paa  en  Mur. 
Efter  hvad  jeg  har  hørt  fortælle,  var  samme  Prior  meget  dygtig  til  at 
fremstille  ultramarinblaa  Farver,  og  da  han  derfor  havde  en  rig  Be- 
holdning deraf,  ønskede  han,  at  Pietro  skulde  gøre  rig  Brug  deraf  i  alle 
de  ovennævnte  Arbejder.  Alligevel  var  han  saa  nærig  og  mistænksom, 
at  han  i  sin  Mistro  til  Pietro  stadig  vilde  være  tilstede,  naar  han  anvendte 
blaat  i  sit  Arbejde.  Pietro,  som  af  Naturen  var  redelig  og  hæderlig  og 
ikke  ønskede  andres  Gods,  uden  naar  han  fortjente  det  ved  sit  Arbejde, 
tog  Prioren  hans  Mistro  ilde  op.  Han  fik  da  det  Indfald  at  gøre  ham  til 
Skamme:  Han  tog  et  Fad  Vand,  og  naar  han  havde  grundet  enten  Ge- 

')    Begge  i  Accademia.  Malede  1492-93.  I  Kirken  della  Calza  findes  en  Kopi. 

*)    Paa  Alteret  overfor  Kopien  af  Pietåen  findes  et  Billede  med  dette  Emne.  Dets  Ægthed  er 

omstridt. 
*)    Det  var  ikke  Bonifacius  IX,  men  Urban  V,  som  1367  gav  sit  Minde  til  Indstiftelse  af  Je- 

suaterordenen. 

vandter  eller  andet,  som  han  vilde  male  i  blaat  og  hvidt,  lod  han  Prioren, 
som  gnieragtig  vendte  tilbage  til  Posen,  lidt  efter  lidt  komme  Ultrama- 
rin i  Farvepotten,  hvori  der  var  varmt  Vand.  Derpaa  begyndte  han  at 
male,  men  for  hver  to  Penselstrøg  skyllede  han  Penselen  i  Vandfadet, 
saa  at  det,  der  blev  tilbage  i  Vandet,  udgjorde  mere  end  det,  han  havde 
anvendt  paa  Billedet.  Prioren,  der  saa  sin  Pose  tømmes,  uden  at  Billedet 
blev  færdigt,  sagde  mange  Gange:  „Aa,  hvor  den  Kalk  sluger  meget  Ul- 
tramarin!" „Som  I  selv  ser!"  svarede  Pietro.  Naar  Prioren  saa  var gaaet, 
tog  Pietro  Ultramarinen,  som  havde  bundfældet  sig  i  Vandfadet,  op,  og 
da  det  forekom  ham,  at  det  rette  Øjeblik  var  kommet,  gav  han  det  til- 
bage til  Prioren,  idet  han  sagde:  „Fader,  dette  er  Deres.  Lær  saa  at  stole 
paa  hæderlige  Folk,  som  aldrig  bedrager  den,  som  har  Tillid,  men,  om 
de  vilde,  meget  vel  skulde  vide  at  narre  mistroiske  Folk  som  Dem." 

Ved  disse  og  mange  andre  Arbejder  blev  Pietro  da  saa  berømt,  at 
han  næsten  blev  tvungen  til  at  drage  til  Siena,  hvor  han  i  San  Francesco 
malede  en  stor  Tavle,  som  blev  anset  for  dejlige).  I  Sant'  Agostino  ma- 
lede han  en  anden  med  den  korsfæstede  og  nogle  Helgener.  [Findes 
samme  Sted.]  Kort  Tid  efter  malede  han  i  Kirken  San  Gallo  i  Florens 
en  Tavle  med  den  bodfærdige  St.  Hieronymus,  som  nu  findes  i  Sant' 
lacopo  tra'  Fossi,  [ubekendt]  hvor  de  nævnte  Munke  bor  i  Nærheden 
af  Albertiernes  Hjørne.  Man  overdrog  ham  at  male  den  døde  Kristus 
med  Johannes  og  Madonna  oven  over  Trapperne  til  Sidedøren  i  San 
Pier  Maggiore,  og  han  udførte  det  paa  en  saadan  Maade,  at  det,  skønt 
det  har  været  udsat  forVejr  og  Vand,  har  bevaret  sig  saa  friskt,  som  om 
det  var  fuldendt  fra  Pietros  Haand  i  dette  Øjeblik*).  Den  intelligente 
Pietro  forstod  sig  utvivlsomt  godt  paa  Farver,  saavel  i  Fresko  som  i 
Olie,  hvorfor  alle  kyndige  Kunstnere  skylder  ham  Tak,  idet  de  gennem 
ham  har  faaet  Kundskab  om  de  Lysvirkninger,  man  ser  i  hans  Arbej- 
der. I  Santa  Croce  i  samme  By  malede  han  en  Pietå  med  den  døde 
Kristus  paa  Armen  og  to  Figurer,  som  faar  én  til  at  studse  ikke  over 
deres  fortrinlige  Udførelse,  men  over,  at  Billedet  har  holdt  sig  saa  le- 
vende og  nyt,  skøndt  det  er  malet  i  Fresko^).  Den  florentinske  Borger 
Bernardino  de'Rossi  bestilte  af  ham  en  St.  Sebastian,  som  han  vilde 
sende  til  Frankrig,  og  de  blev  enige  om  en  Pris  af  hundrede  Daler  i 
Guld.  Dette  Arbejde  solgte  Bernardino  for  400  Gulddukater.  I  Valle 
Ombrosa  malede  han  en  Tavle  til  Højalteret  [Accademia,  Florens],  og  i 
Certosaen  i  Pavia  malede  han  ligeledes  en  Tavle  for  Munkene  der*). 
For  Cardinal  Caraffa  i  Neapel  malede  han  til  Domkirkens  Højalter  Vor 
Frues  Himmelfart  og  Apostlene,  som  undrende  staar  omkring  Graven 
[findes  sammesteds].  For  Abbeden  Simone  de'  Graziani  i  Borgo  San 
Sepolcro  udførte  han  en  stor  Tavle,  som  han  malede  i  Florens,  og  med 

')    Gik  til  Grunde  ved  Ildløs  1655. 

*)    Blev  ved  Kirkens  Nedbr>'dning  flyttet  til  Senatoren  Albizzis  Palads  i  Borgo  degli  Albizzi. 
')    I  Santa  Croce  findes  ikke  mere  noget  Arbejde  af  Perugino. 

*)    De  tre  Hovedstykker  af  Tavlen  fra  Certosa  blev  1856  solgt  af  Hertug  Melzi  til  National- 
galleriet i  London,  hvor  de  nu  findes. 

stor  Bekostning  blev  den  af  Bybude  baaret  til  San  Gilio  i  Borgo  [findes 
fremdeles  i  Borgo  Sansepolcro].  Til  San  Giovanni  in  Monte  i  Bologna 
sendte  han  en  Tavle  med  nogle  staaende  Figurer  og  en  Madonna  svæ- 
vende i  Luften.  [Bolognas  Pinacotek].  Derved  spredtes  Pietros  Ry  i  og 
udenfor  Italien,  saa  at  Pave  Sixtus  gjorde  ham  den  store  Ære  at  kalde 
ham  til  Rom  for  at  male  i  Kapellet  sammen  med  de  andre  ypperlige 
Kunstnere.  Han  malede  her  den  Scene,  hvor  Kristus  overgiver  Nøg- 
lerne til  St.  Peter,  i  Fællesskab  med  Don  Bartolomeo  della  Gatta,  Abbed 
i  San  Clemente  i  Arezzo;  fremdeles  Kristi  Fødsel  og  Daab  og  Mose 
Fødsel,  hvor  han  ligger  i  sin  Kurv  og  bliver  fisket  op  af  Faraos  Datter, 
og  paa  samme  Væg,  hvor  Alteret  findes,  malede  han  Billeder  paa  Muren 
med  Madonnas  Himmelfart,  hvori  han  malede  Pave  Sixtus  knælende. 
Disse  Værker  blev  imidlertid  ødelagte  paa  Pave  Paolo  III's  Tid,  da  man 
tilberedte  den  Væg,  hvorpaa  den  guddommelige  Michelangelos  Domme- 
dagsbillede  blev  malet  ^).  Han  malede  en  Hvælving  i  Torre  Borgia  i  Pa- 
vens Palads  med  nogle  Scener  af  Kristi  Liv,  omrammede  af  Løvværk  i 
Chiaroscuro,  som  paa  hans  Tid  nød  et  overordentligt  Ry  for  at  være 
ypperligt^).  I  San  Marco  i  Rom  malede  han  fremdeles  ved  Siden  af 
Sakramentet  et  Billede  med  to  Martyrer,  som  var  blandt  de  gode  Bil- 
leder, han  malede  i  Rom  [tabt].  I  Sant'  Apostolo-Paladset  malede  han 
fremdeles  for  Sciarra  Colonna  en  Loggia  ogandreVærelser,  et  Arbejde, 
som  indbragte  ham  en  stor  Sum  Penge. 

Han  besluttede  nu  ikke  at  blive  længere  i  Rom,  men  rejste,  efter  at 
være  kommen  i  Yndest  hos  hele  Hoffet,  tilbage  til  sin  Fødeby,  hvor 
han  paa  mange  Steder  i  Byen  fuldendte  baade  Tavler  og  Fresker,  og 
navnlig  malede  han  paa  Raadhuset  i  Signorernes  Kapel  en  Tavle  i  Olie 
med  Vor  Frue  og  andre  Helgener  [Vatikanet].  I  Francesco  del  Monte 
malede  han  to  Kapeller  al  fresco:  i  det  ene  Scenen  med  de  Vise,  som 
drager  ud  for  at  ofre  til  Kristus;  i  det  andet  nogle  Franciskaneres  Mar- 
tyrium, da  de  drog  til  Sultanen  i  Babylonien  og  blev  myrdede.  [Tabte.] 
I  San  Francesco  del  Convento  malede  han  yderligere  to  Tavler  i  Olie:  i 
den  ene  Kristi  Opstandelse,  i  den  anden  Johannes  Døber  og  andre  Hel- 
gener^). I  Kirken  de'Servi  malede  han  ligeledes  to  Tavler:  i  den  ene 
Vor  Herres  Forklarelse,  og  i  den  anden,  ved  Siden  af  Sakristiet,  Sce- 
nen med  de  Vise;  men  eftersom  disse  ikke  staar  paa  Højde  med  hans 
andre  Ting,  holder  man  for,  at  de  er  blandt  de  første  Arbejder,  han  ma- 
lede^). 

I  San  Lorenzo,  Byens  Domkirke,  har  Pietro  i  den  Korsfæstedes  Ka- 

')    De  tre  Billeder,  som  gik  ti!  Grunde,  var  Kristi  Fødsel,  Moses,  der  blev  fundet  som  Barn, 

og  Alterbilledet  med  Madonnas  Himmelfart.  Peruginos  eneste  bevarede  Freske  i  Kapellet 

er  Kristi  Overgivelse  af  Nøglerne  til  St.  Peter. 
')   Disse  Billeder  findes  endnu  i  Loftet  af  den  Sal,  hvor  Raffael  senere  malede  Borgos  Brand. 

Det  er  religiøse  Billeder,  men  ikke  hentede  fra  Kristi  Liv.  Raffael  skaanede  dem  af  Agtelse 

for  sin  Lærer. 
')    Det  første  i  Vatikanet,  det  andet  i  Perugias  Pinacotek. 
*)   Perugias  Pinacotek. 


PIETRO  PERUGINO  73 

pel  malet  Vor  Frue,  Johannes  og  de  andre  Mariaer,  St.  Laurentius,  St. 
lakob  og  andre  Helgener.  Han  malede  desuden  paa  Sakramentalteret, 
hvorjomfru  Marias  Vielsesring  blev  opbevaret.  Jomfruens  Trolovelse  ^). 
Senere  malede  han  hele  Børsens  Modtagelsessal  i  Fresko,  nemlig  i 
Hvælvingen  de  syv  Planeter  siddende  paa  Vogne,  som  trækkes  af  for- 
skellige Dyr  efter  gammeldags  Fremstillingsmaade.  Paa  Væggen  lige 
overfor  Døren,  naar  man  træder  ind,  Kristi  Fødsel  og  Opstandelse 
[Forklarelse],  og  paa  en  Tavle  Johannes  Døber  midt  imellem  nogle  an- 
dre Helgener  [Kristi  Daab].  Paa  Sidevæggene  malede  han  dernæst  i 
sin  sædvanlige  Stil:  Fabius  Maximus,  Sokrates,  Numa  Pompilius,  Ful- 
vius  Camillus,  Pytagoras,  Trajan,  Lucius  Sicinius,  Spartaneren  Leo- 
nidas, Horatius  Cocles,  Fabius,  Sempronius,  Atenienseren  Perikles  og 
Cincinnatus.  Paa  den  anden  Væg  malede  han  Profeterne  Jesaja,  Moses, 
Daniel,  David,  Jeremia,  Salomon  og  den  Erytreiske,  den  libyske,  den 
tiburtinske,  den  delfiske  og  de  øvrige  Sibyller,  og  under  hver  af  disse 
Figurer  malede  han  som  Mottoer  i  Skrift  nogle  Ord,  som  de  havde  sagt 
og  som  passer  for  dette  Sted.  I  et  Ornament  malede  han  sit  Portræt, 
der  synes  lyslevende,  idet  han  undertegnede  sit  Navn  paa  følgende 
Maade: 

Petrus  Perusinus  Egregius  Pictor. 
Perdita  si  fuerat,  pingendo  hic  retulit  artem : 
Si  numquam  inventa  esset  hactenus,  ipse  dedit. 
Anno  D.  M.  D.^) 

Dette  Arbejde,  som  var  herligt  og  blev  rost  mere  end  noget  andet,  som 
Pietro  malede  i  Perugia,  holdes  nu  til  Minde  om  en  saa  lovprist  Kunst- 
ner i  stor  Ære  af  Mændene  i  denne  By^).  Han  malede  siden  til  det 
store  Kapel  i  Kirken  Sant'  Agostino  en  stor  isoleret  Tavle  med  rigt  Or- 
nament omkring:  paa  Forsiden  Johannes,  som  døber  Kristus,  og  paa 
Bagsiden,  altsaa  den  Side,  som  svarer  til  Koret,  Kristi  Fødsel.  For  oven 
var  der  nogle  Helgener  og  i  Predellaen  talrige  Scener  med  smaa  Figu- 
rer, alt  udført  med  stor  Omhu*).  I  samme  Kirke  malede  han  for  Mes- 
ser Benedetto  Calera  [Filippo  Capra]  en  Tavle  til  San  Niccolos  Kapel, 
[findes  samme  Sted,  signeret  1500].  Da  han  siden  var  vendt  tilbage  til 
Florens,  malede  han  for  Munkene  i  Cestello  en  Tavle  med  St.  Bernhard 
[tabt]  og  i  Kapitelsalen  den  Korsfæstede,  Vor  Frue,  St.  Benedikt,  St. 
Bernhard  og  Johannes^);  endelig  i  San  Domenico  ved  Fiesole,  i  det  an- 

')    Nu  i  Musæet  i  Caen.  Det  berømte  Forbillede  for  Raffaels  Trolovelse. 
')   Denne  Indskrift  blev  sat  af  Peruginerne,  ikke  af  Pietro  selv.  Den  lyder  iøvrigt  lidt  ander- 
'®"^^-  Perdita  si  fuerat  pingendi.  Hic  rettulit  artem 

Si  nusquam  inventa  est,  Hactenus  ipse  dedit. 
Anno  salut.  M.  D. 

')    Freskerne  i  II  cambio,  Vexelleremes  Tribunal,  blev  fuldendte  Aar  1500  og  er  endnu  be- 
varede. 
*)   Denne  doppelte  Tavle  blev  senere  savet  igennem,  og  Billederne  er  nu  i  Perugias  Pina- 

cotek. 
^)   Fuldendt  1496.  Findes  endnu  i  samme  Kloster,  nu  Santa  Maria  Maddalena  de'  Pazzi. 

det  Kapel  paa  højre  Haand,  en  Tavle  med  Vor  Frue  og  tre  Figurer, 
blandt  hvilke  en  St.  Sebastian,  som  roses  meget  [Uffizierne], 

Pietro  havde  arbejdet  saa  meget  og  havde  bestandig  en  saadan  Over- 
flod af  Arbejde,  at  han  ofte  gentog  de  samme  Ting,  og  hans  kunstneriske 
Instinkt  var  i  den  Grad  blevet  til  Maner,  at  han  gav  alle  sine  Figurer 
et  og  samme  Udtryk.  Da  derfor  Michelangelo  Buonarroti  allerede  var 
opstaaet  i  hans  Tid,  ønskede  Pietro  i  høj  Grad  at  se  hans  Figurer  paa 
Grund  af  det  Ry,  Kunstnerne  gav  dem,  og  da  han  saa  sig  fordunklet  af 
det  store  Navn,  han  overalt  havde  erhvervet  sig  ved  sin  store  Kunst, 
søgte  han  paa  alle  Maader  at  fornærme  dem,  som  berømmede  ham,  med 
bidske  Ord.  Af  den  Grund  fortjente  han,  foruden  nogle  slemme  Puds, 
som  Kunstnerne  spillede  ham,  at  Michelangelo  offentlig  sagde  til  ham, 
at  han  var  en  Bonde  i  Kunsten.  Da  Pietro  ikke  kunde  finde  sig  i  denne 
Skam,  gik  de  begge  to  til  de  Ottes  Raad ;  men  Pietro  kom  fra  det  med 
meget  ringe  Ære. 

Da  Munkene  ved  I  Servi  i  Florens  imidlertid  havde  Lyst  til  at  faa  en 
Tavle  til  Højalteret,  som  skulde  udføres  af  en  berømt  Maler,  og  paany 
havde  overdraget  den  til  Filippino,  fordi  Leonardo  fra  Vinci  var  rejst  til 
Frankrig,  vandrede  han  fra  dette  til  det  andet  Liv,  just  som  han  havde 
naaet  Halvdelen  af  de  to  Tavler,  som  skulde  bruges  der,  hvorfor  Mun- 
kene, paa  Grund  af  den  Tillid,  de  havde  til  Pietro,  overdrog  ham  hele 
Arbejdet.  Filippino  havde  paa  den  Tavle,  hvor  han  malede  Kristi  Ned- 
tagelse af  Korset,  fuldendt  Nicodemuserne  som  nedtager  ham,  og  Pie- 
tro tilføjede  forneden  Vor  Frues  Besvimelse  og  nogle  andre  Figurer. 
Da  der  til  dette  Arbejde  krævedes  to  Tavler,  af  hvilke  den  ene  vendte 
ind  mod  Munkenes  Kor  og  den  anden  ud  imod  Kirken,  skulde  Nedta- 
gelsen af  Korset  anbringes  bagtil  ind  imod  Koret  og  Vor  Frues  Him- 
melfart paa  Forsiden;  men  Pietro  malede  hende  saa  triviel, at  den  ned- 
tagne  Kristus  blev  anbragt  paa  Forsiden  og  Himmelfarten  paa  Korsiden, 
og  i  vore  Dage  er  de  begge  to  blevet  borttagne  for  at  give  Plads  for 
Tabernaklet  til  Sakramentet  og  anbragte  paa  nogle  andre  Altre  i  Kir- 
ken i). 

Paa  Hovedaltret  er  der  kun  bevaret  seks  Billeder  med  Helgener,  som 
Pietro  har  malet  i  nogle  Nischer.  Man  sagde,  at  dette  Arbejde  ved  Af- 
sløringen blev  meget  dadlet  af  alle  de  unge  Kunstnere,  i  Særdeleshed 
fordi  han  havde  anvendt  de  samme  Figurer,  som  han  allerede  tidligere 
havde  plejet  at  male.  Derfor  drillede  hans  Venner  ham  og  sagde,  at  han 
ikke  havde  anstrængt  sig,  men  at  han  havde  forsømt  den  gode  Maade 
at  arbejde  paa,  enten  af  Gerrighed  eller  for  ikke  at  spilde  Tid.  Pietro 
svarede  dem:  ,Jeg  har  malet  de  samme  Figurer,  som  I  tidligere  har 
rost  og  som  har  behaget  Jer  i  højeste  Grad.  Hvis  de  nu  mishager  Jer 
og  I  ikke  roser  dem,  hvad  kan  jeg  saa  gøre  for  det".  Men  de  stiklede 
ham  hvast  med  Sonetter  og  offentlige  Fornærmelser. 

Da  han  derfor,  allerede  gammel,  var  rejst  fra  Florens  og  vendj  tilbage 

')   Nu  1  Accademia  delle  Belle  Årti. 

til  Perugia,  malede  han  nogle  Fresker  i  Kirken  San  Severo,  som  hørte 
til  Camaldolenserklosteret,  samme  Sted,  hvor  Raffael  fra  Urbino  som 
ung  Mand  og  Discipel  af  ham  havde  malet  nogle  Figurer,  saaledes  som 
det  vil  blive  fortalt  i  hans  Biografi  ^).  Han  malede  ligeledes  i  Montone 
[tronende  Madonna,  Ascoli],  i  la  Fratta  [Madonnas  Kroning,  Vatikanet], 
samt  paa  mange  Steder  i  Egnen  om  Perugia,  fornemmelig  i  Santa  Maria 
degli  Angeli  i  Assisi,  hvor  han  paa  Muren  bag  Madonnas  Kapel,  som 
støder  op  til  Munkenes  Kor,  malede  en  Freske  med  Kristus  paa  Kor- 
set og  mange  andre  Figurer^),  og  i  Kirken  San  Piero,  som  tilhørte 
Sortebrødrene  i  Perugia,  malede  han  paa  en  stor  Tavle  til  Højalteret 
Himmelfarten  med  Apostlene,  som  staar  forneden  og  ser  op  mod  Him- 
len. I  Predellaen  til  denne  Tavle  findes  der  tre  Scener,  som  er  malede 
med  stor  Omhu,  nemlig  de  Vise,  Daabenog  Kristi  Opstandelse^).  Hele 
dette  Arbejde  er  malet  med  den  skønneste  Omhu,  saa  det  er  det  bedste 
af  alle  de  Billeder,  Pietro  har  malet  i  Olie  i  Perugia.  I  Castello  della 
Pieve  paabegyndte  han  en  Freske  af  ikke  ringe  Betydning,  men  fuld- 
endte den  ikke^). 

Da  Pietro  ikke  havde  Tillid  til  nogen,  plejede  han,  naar  han  gik  frem 
og  tilbage  mellem  Castello  og  Perugia,  at  bære  alle  de  Penge,  han  havde, 
paa  sig.  Der  var  derfor  nogle,  som  lagde  sig  i  Baghold  i  et  Pas  og  bestjal 
ham ;  men  da  han  bad  bønligt  for  sig,  lod  de  ham  beholde  Livet  for  Guds 
Skyld,  og  ved  Hjælp  af  Penge  og  Venner,  som  det  ikke  skortede  ham 
paa,  fik  han  ogsaa  en  stor  Del  af  de  Penge,  man  havde  røvet  fra  ham, 
tilbage;  men  ikke  destomindre  var  han  nær  ved  at  dø  af  Græmmelse. 

Pietro  var  en  meget  lidt  gudfrygtig  Mand,  og  man  kunde  aldrig  faa 
ham  til  at  tro  paa  Sjælens  Udødelighed.  Tværtimod  vægrede  han  sig 
med  Ord,  der  svarede  til  hans  stenhaarde  Hjærne,  haardnakket  ved  at 
følge  enhver  god  Vej.  Han  satte  alt  sit  Haab  til  Lykkens  Goder,  og  for 
Penge  skulde  han  have  sluttet  eller  underskrevet  en  hvilkensomhelst 
ond  Pagt.  Han  tjente  store  Rigdomme,  købte  Huse  i  Florens  og  erhver- 
vede sig  mange  Grundejendomme  i  Perugia  og  Castello  della  Pieve. 
Til  Hustru  valgte  han  en  dejlig  ung  Kvinde,  som  han  fik  Børn  med,  og 
han  satte  saa  stor  Pris  paa,  at  hun  skulde  bære  smukke  Haarsæt  baade 
ude  og  hjemme,  at  man  fortalte,  at  han  mange  Gange  friserede  hende 
egenhændig  ^). 

Da  Pietro  endelig  havde  naaet  en  Alder  af  78  Aar,  fuldendte  han  sit 

')  I  Madonnas  Kapel  i  det  tidligere  Kloster  San  Severo  malede  Perugino  1521  seks  Helgener 
under  Treenigheden,  som  Raffael  havde  malet  1505. 

')    Paa  Grund  af  Korets  Nedrivning  er  kun  nogle  af  Figurerne  forneden  blevne  tilbage. 

*)  Blev  røvet  af  Franskmændene  og  skænket  til  Kirken  i  Lyon,  hvor  den  1845  blev  overført 
paa  Lærred.  Nu  i  Lyons  Galleri. 

*)  Kongernes  Tilbedelse  i  Selskabet  de'Bianchis  Oratorium.  Billedet  er  trods  Vasari  omhyg- 
gelig fuldendt  og  signeret  1504. 

*)  Hans  Hustru  Chiara  var  Datter  af  Architekten  Luca  Fancelli,  som  arbejdede  paa  Domkir- 
ken i  Florens.  Af  hans  syv  Børn  var  den  ældste,  Giovan  Batista,  Billedhugger  og  blev  1537 
dømt  til  Galejerne  for  Tyveri. 

Livsløb  i  Castello  della  Pieve,  hvor  han  blev  begravet  i  Aaret  1524^). 
Pietro  uddannede  mange  Mestere  i  sin  Stil,  og  en  af  dem  var  i  Sandhed 
enestaaende  og  overgik  langt  Mesteren,  efter  at  han  helt  havde  hengivet 
sig  til  de  ærefulde  Studier  i  Malerkunsten,  nemlig  den  underfulde  Raf- 
faello  Sanzio  fra  Urbino,  som  i  mange  Aar  arbejdede  hos  Pieiro  sam- 
men med  sin  Fader  Giovanni  de'Santi.  Ogsaa  den  peruginske  Maler 
Pinturicchio,  der,  som  det  er  omtalt  i  hans  Biografi,  stadig  bevarede 
Pietros  Stil,  var  en  Discipel  af  ham  [tvivlsomt]. 

En  Discipel  af  Perugino  var  ogsaa  den  florentinske  Maler  Rocco 
Zoppo^),  af  hvem  Filippo  Salviati  har  et  meget  smukt  Rundbillede  med 
Vor  Frue;  men  sandt  er  det,  at  det  blev  endelig  fuldført  af  Pietro  [ube- 
kendt]. Samme  Rocco  malede  talrige  Billeder  med  Madonnaer  og  en 
Mængde  Portrætter,  som  det  er  unødvendigt  at  omtale.  Derimod  vil  jeg 
nævne,  at  han  i  Sixtus'  Kapel  i  Rom  malede  Girolamo  Riario  og  Fra 
Pietro,  Kardinal  af  San  Sisto. 

En  Discipel  af  Pietro  var  endvidere  Montevarchi,  som  malede  mange 
Arbejder  i  San  Giovanni  di  Valdarno,  særlig  da  i  Madonnakirken:  Mi- 
raklet med  Mælken.  Han  efterlod  tillige  mange  Arbejder  i  sin  Fødeby 
Montevarchi^).  Ogsaa  Gerino  fra  Pistoia,  som  er  omtalt  i  Pinturicchios 
Biografi,  var  Elev  af  Pietro  og  opholdt  sig  lang  Tid  hos  ham.  Fremdeles 
Florentineren  Baccio  Ubertino,  som  var  meget  omhyggelig  saa  vel  i 
Kolorit  som  Tegning,  hvorfor  Pietro  benyttede  ham  meget.  Fra  hans 
Haand  findes  der  i  min  Bog  en  Pennetegning  af  Kristus,  som  bliver 
hudflettet  ved  Søjlen,  et  meget  skønt  Arbejde  [iøvrigt  ubekendt]. 

En  Broder  til  denne  Baccio  og  ligeledes  Discipel  af  Pietro  var  Fran- 
cesco, som  havde  Tilnavnet  Bacchiacca,  en  omhyggelig  Mester  i  smaa 
Figurer,  hvad  man  kan  se  af  de  mange  Værker,  han  har  udført  i  Flo- 
rens, især  hos  Giovan  Maria  Benintendi  [Dresden],  og  hos  Pier  Fran- 
cesco Borgherini.  Bacchiacca  fandt  Behag  i  Grotesker,  saa  at  han  for 
Hertug  Cosimo  smykkede  et  Studerekammer  helt  med  Dyr  og  sjældne 
Planter,  som  er  malede  efter  Naturen  og  gælder  for  at  være  meget 
smukke.  Desuden  malede  han  Kartoner  til  en  Mængde  Tapeter,  som 
senere  blev  vævede  i  Silke  af  Flamlænderen  Giovanni  Rosto  til  Værel- 
serne i  hans  Excellences  Palads. 

En  Discipel  af  Piero  var  endelig  Giovanni  Spagnuolo,  der  kaldtes  ved 
sit  Tilnavn  Spagna,  som  havde  bedre  Kolorit  end  nogen  af  de  andre, 
som  overlevede  Piero.  Denne  Giovanni  vilde  efter  Pietros  Død  være 
bleven  i  Perugia,  hvis  den  Misundelse,  som  Byens  Malere,  der  i  alt- 
for høj  Grad  var  Fjender  af  Fremmede,  nærede  til  ham,  ikke  havde 
forfulgt  ham  saa  bittert,  at  han  maatte  trække  sig  tilbage  til  Spoleto, 
hvor  man  paa  Grund  af  hans  Godhed  og  Dygtighed  gav  ham  en  Kvin- 

')   Det  fremgaar  af  Dokumenter,  at  Perugino  døde  i  Februar  eller  Marts  1523  i  Fontignano 

midt  mellem  Perugia  og  Castel  della  Pieve. 
■)    Hans  virkelige  Navn  var  Giovan  Maria  di  Bartolomeo. 
*)   løvrig  temmelig  ubekendt.  Billeder  af  ham  i  Perugia  og  Borgo  San  Sepolcro. 

de  af  fornemt  Blod  til  Hustru  og  gjorde  ham  til  Borger  i  Byen^).  Han 
malede  en  Mængde  Arbejder  baade  her  og  i  alle  Umbriens  øvrige  By- 
er. I  Assisi  malede  han  Tavlen  i  Santa  Catarinas  Kapel  i  San  Francescos 
nedre  Kirke  og  ligeledes  en  i  San  Damiano  [ubekendte].  I  Santa  Maria 
degli  Angeli  malede  han  i  det  lille  Kapel,  hvor  San  Francesco  døde, 
nogle  halve  Figurer  i  naturlig  Størrelse,  nemlig  nogle  Kammerater  af 
San  Francesco  i  Relief^). 

Men  den  bedste  af  alle  disse  nævnte  Disciple  af  Piero  var  Andrea 
Luigi  fra  Assisi,  kaldet  l'Ingegno  (Geniet),  som  i  sin  første  Ungdom 
konkurrerede  med  Raffael  fra  Urbino,  under  Ledelse  af  samme  Pietro, 
som  bestandig  anvendte  ham  i  de  betydeligste  Billeder,  han  malede, 
saaledes  i  Børsens  Audienssal  i  Perugia,  hvor  der  findes  herlige  Figu- 
rer fra  hans  Haand;  i  dem,  han  malede  i  Assisi,  og  endelig  i  Pave  Six- 
tus'  Kapel  i  Rom.  I  alle  disse  Arbejder  aflagde  Andrea  en  saadan  Prøve 
paa  sin  Dygtighed,  at  man  ventede,  han  langt  vilde  overgaa  sin  Mester. 
Sikkert  vilde  det  ogsaa  være  endt  saaledes;  men  Skæbnen,  som  næsten 
altid  med  Forkærlighed  modsætter  sig  den  høje  Stræben,  lod  ikke 
„Geniet"  naa  til  Fuldkommenhed;  der  faldt  nemlig  en  Sygdom  paa 
hans  Øjne,  og  den  ulykkelige  blev  til  uendelig  Smerte  for  alle,  som 
kendte  ham,  fuldstændig  blind.  Da  Pave  Sixtus,  som  bestandig  elskede 
Talenterne,  erfarede  dette  Tilfælde,  som  fortjente  den  dybeste  Med- 
lidenhed, befalede  han,  at  der  i  Assisi  hvert  Aar,  saa  længe  Andrea  le- 
vede, skulde  udbetales  ham  en  Understøttelse  af  den,  som  forvaltede 
Indkomsterne;  og  saaledes  skete  det,  indtil  han  døde  i  en  Alder  af  86 
Aar. 

Disciple  af  Pietro  og  Peruginere  som  han  var  ligeledes  Eusebio 
San  Giorgio,  som  malede  Tavlen  med  Kongerne  i  Sant'  Agostino  [fin- 
des samme  Sted];  Domenico  di  Paris,  som  malede  mange  Arbejder  i 
Perugia  og  rundt  om  i  Landsbyerne  i  Forening  med  sin  Broder  Orazio; 
fremdeles  Giannicola,  som  paa  en  Tavle  i  San  Francesco  malede  Kri- 
stus i  Urtegaarden  og  AUehelgenstavlen  i  Baglioniernes  Kapel  i  San 
Domenico  [Perugias  Pinacotek],  og  i  Børsens  Kapel  Scener  af  Johan- 
nes Døbers  Liv  i  Fresko  [bevarede  sammesteds]. 

Benedetto  Caporali,  ogsaa  kaldet  Bitti'^),  var  ligeledes  Discipel  af 
Pietro,  og  fra  hans  Haand  har  man  talrige  Malerier  i  hans  Fødeby  Pe- 
rugia. Han  studerede  Architektur  saa  indgaaende,  at  han  ikke  blot  ud- 
førte mange  Arbejder,  men  kommenterede  Vitruvius,  saaledes  som  en- 
hver kan  se,  da  Bogen  er  trykt.  I  disse  Studier  blev  han  efterfulgt  af 
sin  Søn  Giulio,  som  var  Maler.  Men  ingen  af  alle  disse  Disciple  naaede 
nogensinde  Pietros  Omhu  eller  den  Ynde,  han  havde  i  Koloritten  i  den 
ham  ejendommelige  Stil.  Den  behagede  hans  Samtid  i  saa  høj  Grad,  at 
der  kom  mange  fra  Frankrig,  Spanien,  Tyskland  og  andre  Provinser 

')   Giovanni  di  Pietro,  kaldet  Spagna,  file  Borgerret  i  Spoleto  hele  otte  Aar  før  Peruginos  Død. 

*)   Disse  Fresker  eksisterer  endnu  og  regnes  for  Spagnas  bedste  Værker. 

")    Hans  Navn  var  Giovan  Battista  Caporali.  Tilnavnet  Bitti  er  en  Forkortelse  af  Batista. 

for  at  lære  den,  og  med  hans  Arbejder  blev  der  som  omtalt  drevet  For- 
retning af  mange,  som  sendte  dem  forskellige  Steder  hen,  før  Michel- 
angelos Stil  blev  kendt,  efter  at  den  havde  vist  den  sande  og  gode 
Vej  for  disse  Kunster.  Han  førte  dem  til  en  saadan  Fuldkom- 
menhed, som  man  skal  se  i  den  følgende  tredie  Del,  hvori 
Kunstens  Fortræffelighed  og  Fuldkommenhed  skal 
behandles  og  det  skal  godtgøres  for  Kunst- 
nerne, at  den,  som  arbejder  og  studerer 
udholdende  og  ikke  følger  Griller  og 
Luner,  efterlader  sig  værdige  Ar- 
bejder og  skaber  sig  et  Navn, 
Formue    og    Venner. 


4^^^ 

EN,  som  er  født  med  en  god  Natur,  har  ikke  Brug  for  no- 
get Kunstgreb  i  Livets  Forhold;  thi  han  bærer  Verdens 
Ulykker  med  Taalmodighed  og  modtager  stedse  de 
Naadegaver,  som  falder  i  hans  Lod,  med  Tak  til  Him- 
len; men  over  dem,  som  fødes  med  en  ond  Natur,  har 
Misundelsen,  der  er  Kilden  til  den  arbejdendes  Ruin, 
den  Virkning,  at  andres  Arbejder,  selv  om  de  er  ringe, 
bestandig  forekommer  dem  baade  større  og  bedre  end  deres  egne.  Der- 
for lever  saadanne  Mennesker  i  en  uhyre  Ulykke,  idet  de  udføre  deres 

Arbejder  for  at  kappes  og  mere  for  med  deres  Hovmod  at  overgaa 
andres  Kunst  end  for  at  man  skal  drage  Nytte  og  Velsignelse  af  dem. 
Denne  Synd  beherskede  i  Sandhed  aldrig  Luca  fra  Cortona,  idet  han  be- 
standig elskede  sine  Brødre  i  Kunsten  og  stadig  underviste  dem,  som 
havde  Lyst  til  at  lære,  hvor  han  mente  at  kunne  være  til  Nytte  for  Pro- 
fessionen, ja  han  var  af  Naturen  saa  god,  at  han  aldrig  bøjede  sig  for 
nogen  Sag,  som  ikke  var  retfærdig  og  hellig,  hvorfor  ogsaa  Himlen,  som  i 
ham  fandt  en  sand  Hædersmand,  var  meget  rundhaandet  med  at  skænke 
ham  sine  Naadegaver. 

Luca  Signorelli,  den  ypperlige  Maler,  som  vi  nu  efter  Tidsfølgen  maa 
omtale,  blev  paa  sin  Tid  i  Italien  anset  for  saa  ypperlig  og  hans  Arbejder 
vurderede  saa  højt,  som  det  aldrig  har  været  Tilfældet  med  nogen  anden 
i  en  hvilkensomhelst  Tid,  idet  han  i  de  Malerier,  han  udførte,  viste,  hvor- 
ledes man  skal  male  nøgne  Figurer,  og  godtgjorde,  at  man  meget  vel 
gennem  Anvendelse  af  Kunst  og  Flid  kan  faa  dem  til  at  virke  som 
levende.  Han  blev  opdraget  hos  og  var  Discipel  af  Pietro  fra  Borgo  San 
Sepolcro^)  og  anstrængte  sig  i  sin  Ungdom  for  at  efterligne  Mesteren, 
ja  endog  for  at  overgaa  ham.  Medens  han  arbejdede  sammen  med  ham  i 
Arezzo,  boede  han  hos  Lazzaro  Vasari,  der  som  omtalt  var  hans  On- 
kel, og  efterlignede  samme  Pietros  Stil  saa  tro,  at  man  næsten  ikke 
kunde  skelne  den  ene  fra  den  anden. 

Luca  udførte  sine  første  Arbejder  i  San  Lorenzo  i  Arezzo,  hvor  han 
i  Aaret  1472  malede  Santa  Barbaras  Kapel  i  Fresco.  I  Santa  Catarinas 
Broderskab  malede  han  i  Olie  og  paa  Lærred  den  Fane,  som  bæres  i 
Procession,  og  en  lignende  for  Broderskabet  della  Trinitå,  skøndt  den 
ikke  synes  udført  af  Luca,  men  af  Pietro  fra  Borgo  ^).  I  Sant'  Agostino 
i  samme  By  malede  han  et  Billede  af  San  Niccolo  fra  Tolentino  med 
smukke  Smaascener,  som  han  havde  udført  med  god  Tegning  og  smukt 
Motiv,  og  paa  samme  Sted  malede  han  i  Sakramentkapellet  to  Engle  i 
Fresko  [begge  tabt].  I  Accoltiernes  Kapel  i  Kirken  San  Francesco  ma- 
lede han  for  Messer  Francesco,  som  var  Doktor  i  Retsvidenskab,  en 
Tavle  med  samme  Messer  Francesco  og  nogle  af  hans  Slægtninge^).  I 
dette  Arbejde  findes  et  vidunderligt  Billede  af  St.  Michael,  som  vejer 
Sjælene.  Af  Vaabnenes  Glans,  af  Glanslysene  og  kort  sagt  af  hele  dette 
Arbejde  erfarede  man,  hvilken  Mester  Luca  var.  Han  gav  ham  en  Vægt 
i  Haanden,  hvorpaa  man  i  herlige  Forkortninger  ser  de  nøgne  Figurer, 
af  hvilke  den  ene  gaar  op  og  den  anden  gaar  ned.  Blandt  andre  geni- 
ale Ting,  som  findes  i  dette  Billede,  er  der  en  nøgen  Figur,  som  er  for- 
trinligt omformet  til  en  Djævel,  medens  en  grøn  Frø  slikker  Blodet,  som 
rinder  af  hans  Saar.  Der  findes  desuden  en  Vor  Frue  med  Sønnen  paa 
Skødet,  den  hellige  Stefanus,  St.  Laurentius,  Santa  Catarina  og  to  Engle, 

*)  Piero  della  Francesca.  Senere  kommer  han  under  Antonio  Pollaiuolos  og  Verrocchios  Ind- 
flydelse. 

*)  Alt  tabt.  I  Borgo  S.  Sepolcro  findes  en  Kirkestandart  af  Signorelli. 

*)  I  Uffizierne  findes  et  Portræt  af  Francesco  Accolti,  som  anses  for  en  Kopi  af  Signorellis 
Billede. 

som  spiller,  den  ene  paa  Luth  og  den  anden  paa  Rebebe;  samtlige  Fi- 
gurer er  klædt  og  smykkede  paa  den  vidunderligste  Maade  [ubekendt]. 
Men  det  herligste  er  dog  Predellaen,  som  vrimler  af  smaa  Figurer  med 
Fremstillinger  af  den  omtalte  hellige  Catarinas  Undergerninger. 

Ogsaa  i  Perugia  malede  han  mange  Arbejder,  blandt  andre  i  Dom- 
kirken for  Byens  Biskop,  Cortoneseren  Messer  Jacopo  Vannucci,  en 
Tavle  med  Vor  Frue,  Sant'  Onofrio,  Sant'  Ercolano,  Johannes  Døber, 
Stefanus  og  en  herlig  Engel,  som  stemmer  en  Luth  [bevaret  samme 
Sted.  1484].  I  Kirken  San  Francesco  i  Volterra  malede  han  paa  et  Bro- 
derskabs Alter  en  Freske  med  Herrens  Omskærelse,  der  anses  for  vid- 
underlig smuk,  skøndt  Drengen,  som  har  lidt  under  Fugtigheden,  blev 
restaureret  af  Sodoma  og  langt  mindre  smuk,  end  han  var.  Det  vilde 
utvivlsomt  være  bedre,  undertiden  at  bevare  Arbejder,  som  er  udførte 
af  fremragende  Mænd,  halvt  ødelagte,  end  at  lade  dem  overmale  af  en, 
som  kan  mindre^).  I  Sant'  Agostino  i  samme  By  malede  han  en  Tavle 
i  Tempera  og  Predellaen  med  smaa  Figurer  i  Scener  af  Kristi  Lidelse, 
som  anses  for  overordentlig  skøn  [ubekendt].  I  Santa  Maria  al  Monte 
malede  han  for  disse  Herrer  en  Tavle  med  den  døde  Kristus  [bortkom- 
men] ;  i  San  Francesco  i  Cittå  di  Castello  Kristi  Fødsel  og  i  San  Dome- 
nico en  anden  Tavle  med  St.  Sebastian  [bevaret  i  Byens  Galleri,  men 
meget  ødelagt.  1496].  I  Santa  Margherita,  Franciskanernes  Kloster  i 
hans  Fødeby  Cortona,  malede  han  den  døde  Kristus,  et  af  hans  ypper- 
ste Arbejder  [Cortonas  Domkirke.  1502],  og  i  Broderskabet  del  GesCi  i 
samme  By  malede  han  tre  Tavler,  af  hvilke  den  herligste  er  den,  som 
findes  paa  Højaltret,  med  Kristus,  som  uddeler  Brødet  til  Apostlene,  og 
Judas,  som  putter  Brødet  i  Pengesækken  ^).  I  Sognekirken,  som  nu  kal- 
des Vescovado,  malede  han  en  Freske;  i  Sakramentkapellet  nogle  Pro- 
feter i  naturlig  Størrelse,  og  omkring  Tabernaklet  nogle  Engle,  som  ud- 
folder en  Fane;  paa  Siderne  St.  Hieronimus  og  St.  Thomas  fra  Aquino. 
For  Højaltret  i  samme  Kirke  malede  han  en  Tavle  med  en  dejlig  Be- 
budelse [bevaret]  og  tegnede  Billederne  i  Kirkens  Hovedvindue,  som 
senere  blev  udførte  af  Stagio  Sassoli  fra  Arrezzo.  I  Castiglione  Aretino 
malede  han  i  Sakramentkapellet  den  døde  Kristus  og  Mariaerne^). 
I  San  Francesco  i  Lucignano  malede  han  Dørene  til  et  Skab,  hvori 
der  staar  et  Træ  af  Koraller  med  et  Kors  for  oven  [tabt,  medens  Reli- 
quieskrinet  er  bevaret].  I  Sant'  Agostino  i  Siena  malede  han  i  den  hel- 
lige Christoforus's  Kapel  en  Tavle  med  nogle  Helgener  omkring  St. 
Christoforus  i  Relief  [Berlin].  Da  han  fra  Siena  var  kommen  til  Flo- 
rens for  at  se  Arbejder  baade  af  de  Mestre,  som  den  Gang  levede,  og  af 
mange  døde,  malede  han  for  Lorenzo  de'  Medici  et  Lærred  med  nogle 
nøgne  Guder,  som  man  roste  meget  [Pan.  Berlin],  og  et  Billede  af  Vor 
Frue  og  to  smaa  Profeter  i  Terretta,  som  nu  findes  i  Castello,  Hertug 

')    Nu  i  National  Gallery  i  London. 

')   Bevaret  i  Domkirken.  1512. 

*)   Denne  Nedtageise  af  Korset  findes  endnu  i  Castiglion  Fiorentino;  middeimaadig  bevaret. 

Cosimos  Villa.  Begge  Arbejder  skænkede  han  den  omtalte  Lorenzo, 
som  aldrig  vilde  staa  tilbage  for  nogen  i  Gavmildhed  og  Pragtlyst. 
Han  malede  endvidere  et  dejligt  Rundbillede  med  en  Madonna,  som 
findes  i  Guelfer-Anførernes  Audienssal  [Uffizierne].  I  Chiusuri  paa  Si- 
enaegnen, Monte  Olivetomunkenes  Hovedkloster,  malede  han  paa  den 
ene  Side  af  Klostergaarden  elleve  Scener  af  den  hellige  Benedicts  Liv 
og  Gerninger^).  Og  fra  Cortona  sendte  han  nogle  af  sine  Arbejder  til 
Montepulciano^).  Til  Fojano  sendte  han  Tavlen  til  Højaltret  i  Sogne- 
kirken^), og  andre  til  andre  Byer  i  Valdichiana.  I  Madonnakirken  i 
Oliveto,  Byens  Hovedkirke,  fuldendte  han  Udsmykningen  af  det  Ka- 
pel, som  Fra  Giovanni  fra  Fiesole  havde  paabegyndt.  Her  malede  han 
alle  Scenerne  ved  Verdens  Ende  med  ejendommelige  og  fantasifulde 
Motiver,  Engle,  Djævle,  Ødelæggelser,  Jordskælv,  Brande,  Antikrist- 
mirakler og  mange  andre  lignende  Ting;  desuden  nøgne  Skikkelser, 
Forkortninger  og  talrige  smukke  Figurer,  idet  han  forestillede  sig  den 
Rædsel,  som  vil  opstaa  paa  hin  yderste,  forfærdelige  Dag.  Derigennem 
vakte  han  alle  dem,  som  er  komne  efter  ham,  saa  at  de  siden  har  fun- 
det Vanskelighederne  i  denne  Stil  lette.  Jeg  undrer  mig  derfor  ikke  over, 
at  Michelangelo  i  højeste  Grad  priste  Lucas  Værker,  eller  over,  at  der 
var  nogle  Ting  i  det  guddommelige  Dommedagsbillede,  han  udførte  i 
Kapellet,  som  han  tildels  paa  en  elskværdig  Maade  hentede  fra  Lucas 
Motiver,  f.  Eks.  Engle,  Djævle,  Himle  og  andre  Ting,  hvori  Michelan- 
gelo efterlignede  Lucas  Stil,  som  enhver  kan  se.  I  det  ovennævnte  Ar- 
bejde malede  Luca  Portrætter  af  sine  Venner  og  sig  selv,  saaledes  Nic- 
colo,  Paolo  og  Vitellozzo  Vitelli,  Giovan  Paulo  og  Orazio  Baglioni  og 
andre,  hvis  Navne  ikke  kendes. 

I  Sakristiet  til  Santa  Maria  i  Loreto  malede  han  Fresker  med  de  fire 
Evangelister,  de  fire  Kirkelærere  og  andre  Helgener,  som  er  meget 
smukke,  og  for  dette  Arbejde  modtog  han  rundhaandet  Belønning  af 
Pave  Sixtus  [bevarede].  Man  siger,  at  da  en  Søn  af  ham,  som  han  el- 
skede højt  og  som  var  saare  skøn  af  Ansigt  og  Skikkelse,  var  bleven 
myrdet  i  Cortona^),  lod  Luca,  saa  nedbøjet  af  Smerte  han  var,  Sønnen 
klæde  af,  og  med  den  største  Fasthed,  uden  at  græde  eller  fælde  en 
Taare,  malede  han  ham,  for  at  han  ved  Hjælp  af  sine  Hænders  Arbejde, 
saa  ofte  han  ønskede  det,  kunde  se  den,  som  Naturen  havde  skænket 
og  den  fjendtlige  Skæbne  atter  berøvet  ham. 

Da  Pave  Sixtus  senere  kaldte  ham  ned  for  at  male  i  Paladsets  Kapel 
og  kappes  med  mange  andre  Malere,  frembragte  han  her  to  Scener,  som 
anses  for  de  bedste  af  alle.  Den  ene  forestiller  Mose  Testamente  til  Jøde- 
folket, efter  at  han  har  set  Forjættelsens  Land,  og  det  andet  hans  Død^). 

')   Disse  Fresker,  som  blev  malede  1497,  findes  endnu,  omend  noget  udviskede.  Der  er  kun 

otte. 
")   Findes  ikke  mere  her. 

')  Madonnas  Kroning  1 523.  Bevaret  i  la  collegiata  i  Fojana.  Kun  to  Afdelinger  skyldes  Signorelli. 
*)   1502. 
'')  Mose  Død  er  Signorellis  eneste  Freske  i  det  sixtinske  Kapel. 

Da  han  havde  udført  Arbejder  for  næsten  alle  Italiens  Fyrster  og 
allerede  var  gammel,  vendte  han  tilbage  til  Cortona,  hvor  han  i  disse 
sine  sidste  Aar  arbejdede  mere  for  Fornøjelse  end  af  nogen  anden 
Grund,  idet  han,  vant  til  Arbejde,  ikke  forstod  eller  formaaede  at  leve  i 
Lediggang.  I  denne  sin  Alderdom  malede  han  da  en  Tavle  for  Nonnerne  i 
Santa  Margherita  i  Arezzo  og  en  for  St.  Hieronimus-Gildet,  som  Asses- 
soren, Doktor  i  Retsvidenskab  Messer  Niccolo  Gamurrini  betalte  en 
Del  af.  Han  er  selv  malet  paa  dette  Billede,  knælende  for  Madonna,  for 
hvem  ogsaa  en  San  Niccolo,  der  ligeledes  findes  paa  dette  Billede,  knæ- 
ler; endvidere  San  Donato  og  Stefanus,  og  længere  nede  en  nøgen 
Hieronimus  og  en  David,  der  synger  efter  en  Salmebog;  fremdeles  to 
Profeter,  som,  efter  hvad  man  kan  se  af  de  Papirer,  de  holder  i  Haan- 
den,  talerom  Undfangelsen.  Dette  Billede  blev  senere  flyttet  til  Nonne- 
klostret dello  Spirito  Santo  og  opstillet  paa  Kirkens  Højalter^).  Med- 
lemmerne af  dette  Gilde  bar  Billedet  paa  deres  Skuldre  fra  Cortona 
til  Arezzo,  og  Luca  ønskede,  saa  gammel  han  var,  at  komme  og 
stille  det  op,  tildels  ogsaa  for  at  gense  sine  Venner  og  Slægtninge.  Da 
han  boede  i  Vasariernes  Hus,  hvor  ogsaa  jeg  var  som  en  lille  Dreng 
paa  otte  Aar,  husker  jeg,  at  den  gode  gamle  Mand,  som  var  lutter  Elsk- 
værdighed og  Artighed  og  havde  hørt  af  den  Lærer,  som  gav  mig  den 
første  Undervisning  i  Læsning,  at  jeg  ikke  bestilte  andet  i  Skolen  end 
at  lave  Figurer;  saa  husker  jeg,  siger  jeg,  at  han  vendte  sig  til  min  Fa- 
der Antonio  og  sagde:  „Antonio,  eftersom  Giorgino  ikke  udarter,  saa 
sørg  for,  at  han  under  alle  Omstændigheder  lærer  at  tegne,  og  selv  om 
han  ogsaa  kaster  sig  over  Læsningen,  kan  Tegningen  aldrig  være  ham 
til  andet  end  Fordel,  Ære  og  Gavn,  saaledes  som  den  er  for  alle  Hæ- 
dersmænd." Derpaa  vendte  han  sig  til  mig,  som  stod  foran  ham,  og 
sagde:  „Lær,  min  lille  Slægtning!"  Han  sagde  mange  andre  Ting  om 
mig,  som  jeg  fortier,  fordi  jeg  indser,  at  jeg  paa  langt  nær  har  bekræftet 
den  Mening,  som  denne  gode,  gamle  Mand  havde  om  mig.  Da  han  er- 
farede, som  sandt  var,  at  jeg  paa  den  Tid  led  af  saa  stærkt  Næseblod, 
at  jeg  undertiden  var  halvt  død  deraf,  hængte  han  med  uendelig  Elsk- 
værdighed egenhændig  en  Jaspissten  om  min  Hals.  Denne  Erindring 
om  Luca  vil  i  al  Evighed  staa  indprentet  i  min  Sjæl.  Efter  at  den  om- 
talte Tavle  var  stillet  paa  Plads,  vendte  han  tilbage  til  Cortona,  fulgt  et 
langt  Stykke  paa  Vej  af  mange  Borgere,  Venner  og  Slægtninge,  saaledes 
som  hans  Dygtighed  fortjente.  Han  levede  bestandig  snarere  som  en 
Herremand  og  anset  Adelsmand  end  som  en  Maler.  Da  den  perugin- 
ske  Maler  Benedetto  [Giovanni]  Caporali  (den  samme  Caporali,  som 
ogsaa  gav  sig  af  med  Architektur  og  kort  i  Forvejen  havde  kommen- 
teret Vitruvius)  samtidig  en  halv  Miglie  uden  for  Byen  havde  muret  et 
Palads  for  Silvio  Passerini  bestemte  samme  Kardinal,  at  det  skulde  ma- 
les næsten  helt  igennem.  Da  Benedetto  derfor  havde  taget  fat  paa  Ar- 
bejdet med  Bistand  af  Maso  Papacello  fra  Cortona,  som  var  hans  Dis- 

')    Bevaret  i  Arezzos  Galleri.  Malet  1519. 

6* 


84  LUCA  SIGNORELLI 

cipel  og  tillige  havde  lært  meget  af  Giulio  Romano,  som  vi  siden  skal 
høre,  samt  af  Tomaso  og  andre  Disciple  og  Svende,  standsede  han 
ikke,  før  han  havde  malet  næsten  alt  i  Fresco^);  men  da  Kardinalen 
tillige  ønskede  at  have  et  eller  andet  Billede  af  Luca,  malede 
denne,  skøndt  han  var  gammel  og  svækket  af  Lammelse,  paa 
Altervæggen  i  Paladsets  Kapel  en  Freske  af  Johannes 
Døber,  som  døber  Frelseren.  Han  kunde  dog 
ikke  helt  fuldende  den,  idet  han  døde,  me- 
dens han  var  ifærd  med  at  male  den, 
som  en  Olding  paa  82  Aar^) 
Luca  var  af  den  reneste 
Vandel,  trofast  og 
forekommen- 
demod 
Venner,  i  Sam- 
tale elskværdig  og 
fornøjelig    overfor  alle, 
navnlig   tjenstvillig    mod  en- 
hver, der  havde  Brug  for  hans  Hjælp, 
og  villig  til  at  undervise  sine  Disciple.  Han 
levede  pragtfuldt  og  satte  Pris  paa  at  klæde  sig 
elegant^).  Paa  Grund  af  hans  store  Fortrin  blev  han  til 
enhver  Tid  holdt  i  stor  Ære  baade  i  Fødebyen  og  udenfor. 
Saaledes  vil  vi  med  hans  Død,  som  indtraf  i  Aaret  1521  [Novem- 
ber eller  December  1523],  afslutte  anden  Del  af  disse  Biografier 
med  Luca,  som  den,  der  i  Særdeleshed,  paa  Grundlag  af 
Tegningen  og  de  nøgne  Figurer  og  ved  Hjælp  af  Mo- 
tivernes Ynde  og  Scenernes  Komposition,  aab- 
nede  den  største  Del  af  Kunstnerne  Vejen 
til  den  ypperste  Fuldkommenhed  i 
Kunsten,  som  det  var  forbe- 
holdt    hans     nedenfor 
omtalte     Efterføl- 
gere at  naa. 


*)   Disse  Fresker,  seksten  Scener  af  Roms  Historie,  findes  endnu,  velbevarede.  Maso  og  Tom- 

maso  er  den  samme  Person,  nemlig  Tommaso  Barnabei  fra  Cortona. 
)   Ogsaa  denne  Freske  er  bevaret  sammesteds. 
*)   I  den  første  Udgave  staar  der;  han  gik  bestandig  klædt  i  Silke. 


LIONARDO  FRAVINCI  (1452—1519). 

AN  ser  de  rigeste  Gaver  regne  fra  de  himmelske  Kræfter 
ned  over  menneskelige  Legemer,  ofte  paa  en  naturlig 
Maade,  men  undertiden  ogsaa  overnaturlig.  I  et  eneste  Le- 
geme ser  man  Skønhed,  Ynde  og  Talent  parres  sammen  i 
en  saadan  Overflod,  at  hvorhen  en  saadan  Mand  end  ven- 
der sig,  er  enhver  af  hans  Handlinger  saa  guddommelig,  at  den  lader  alle 
andre  Mænd  bag  ham  og  aabenlyst  giver  sig  tilkende  som  noget,  der  er 
skænket  af  Gud,  hvad  det  jo  ogsaa  er,  og  ikke  opnaaet  ved  menneskelig 
Kunst.  Dette  saa  man  med  Lionardo  fra  Vinci,  der  foruden  Legemets 
Skønhed,  som  aldrig  er  bleven  noksom  rost,  var  præget  af  en  mere  end 

uendelig  Ynde  i  hvad  han  end  foretog  sig.  Saa  stort  og  alsidigt  var  ende- 
lig hans  Talent,  at  hvorhen  han  og  rettede  sin  Interesse  i  vanskelige 
Ting,  lykkedes  de  ham  med  Lethed.  Hans  Kraft  var  stor  og  forbunden 
med  Dygtighed;  hans  Sind  og  hans  Bravhed  var  altid  kongelig  og  høj- 
sindet; det  Ry,  der  stod  af  hans  Navn,  gik  viden  om,  saa  han  ikke  blot 
blev  anset  i  sin  egen  Tid,  men  opnaaede  endnu  større  Berømmelse  hos 
Efterkommerne  efter  sin  Død.  Lionardo,  Søn  af  Ser  Piero  fra  Vinci, 
var  i  Sandhed  vidunderlig  og  himmelsk^),  og  baade  i  Videnskab  og  Li- 
teratur  vilde  han  have  ydet  noget  stort,  hvis  han  ikke  havde  været  saa 
mangesidig  og  ustadig.  Han  gav  sig  nemlig  til  at  lære  mange  Ting,  men 
naar  han  vel  havde  paabegyndt  dem,  opgav  han  dem  atter.  F.  Ex.  i  Reg- 
ning lærte  han  i  de  faa  Maaneder,  han  beskæftigede  sig  dermed,  saa 
meget,  at  han,  ved  stadig  at  rejse  Tvivl  og  Vanskeligheder  overfor  den 
Lærer,  som  underviste  ham,  ofte  bragte  ham  i  Forvirring.  Han  lagde 
sig  en  Del  efter  Musik,  men  snart  besluttede  han  sig  til  at  lære  at  spille 
Guitar,  idet  han  af  Naturen  havde  en  ophøjet  Aand,  fuld  af  Munterhed, 
saa  han  sang  og  improviserede  guddommeligt  til  sin  Guitar^).  Skøndt 
han  lagde  sig  efter  saa  forskellige  Ting,  blev  han  alligevel  aldrig  træt  af 
at  tegne  og  modellere,  hvilket  tiltalte  ham  mere  end  nogetsomhelst  andet. 
Da  Ser  Piero  havde  set  dette  og  taget  hans  ophøjede  Aand  i  Betragtning, 
tog  han  en  Dag  nogle  af  hans  Tegninger,  bar  dem  til  Andrea  del  Verroc- 
chio,  som  var  en  god  Ven  af  ham,  og  bad  ham  indtrængende  sige  ham, 
om  Lionardo  vilde  have  noget  Udbytte  af  at  vie  sig  til  Kunsten.  Andrea 
undredes  ved  at  se  den  glimrende  Begyndelse,  Lionardo  havde  gjort,  og 
opmuntrede  Ser  Piero  til  at  lade  ham  hellige  sig  Kunsten.  Han  aftalte 
derfor  med  Lionardo,  at  han  skulde  gaa  paa  Andreas  Værksted.  Lionardo 
gjorde  det  heller  end  gerne,  og  han  udøvede  ikke  blot  én  Profession,  men 
alle  dem,  som  havde  med  Tegning  at  gøre.  Han  havde  en  saa  guddomme- 
lig og  vidunderlig  Intelligens,  at  han  var  fuldkommen  hjemme  i  Geo- 
metri og  ikke  blot  arbejdede  i  Skulptur,  idet  han  i  sin  Ungdom  i  Ler 
modellerede  nogle  Hoveder  af  leende  Kvinder,  som  laves  for  Gibserne, 
og  Englehoveder,  der  synes  udgaaede  fra  en  Mesters  Haand^) ;  men  ogsaa 
udførte  mange  architektoniske  Tegninger,  saavel  Grundrids,  som  hele 
Bygninger.  Han  var  tillige  den  første,  der,  endnu  som  ung  Mand,  talte 
for,  at  Arnofloden  skulde  kanaliseres  fra  Pisa  til  Florens.  Han  gav  Teg- 
ninger til  Møller,  Valkemøller  og  Mekanismer,  som  kunde  gaa  ved  Vand- 

^)  Han  var  uægte  Søn  af  Notaren  Ser  Piero  d'Antonio  fra  Vinci.  Hans  Moder  var  en  vis  Ca- 
tarina fra  Cattabriga,  Datter  af  Pierc  di  Luca.  Hun  blev  siden  gift  med  en  Bonde.  Vinci  er 
en  Flække  i  Nærheden  af  Empoli  i  det  florentinske  Distrikt. 
^)  Lionardos  Poesier  er  gaaet  tabt.  Man  ser  ofte  citeret  en  Sonet,  som  begynder  saaledes: 
Clii  non  puo  quel  che  vuol,  quel  che  puo  voglia; 
Che  quel  che  non  si  puo,  folie  é  volere. 
Adunque  saggio  l'uomo  é  da  tenere, 
Che  da  quel  che  non  puo  suo  voler  toglia. 
Den  skyldes  dog  ikke  Lionardo,  men  Antonio  di  Matteo  di  Meglio,  hvem  den  ogsaa  tilskri- 
ves af  de  fleste  samtidige  Haandskrifter. 
*)  Ikke  bevarede. 


LIONARDO  FRAVINCI  87 

kraft,  og  da  han  var  bestemt  paa,  at  hans  egentlige  Profession  skulde 
være  Malerkunsten,  var  han  meget  flittig  til  at  tegne  efter  Naturen  og 
undertiden  til  at  lave  Modeller  af  Lerfigurer.  Paa  disse  anbragte  han  vaade 
Pjalter,  dyppede  i  Gips,  gav  sig  derpaa  taalmodig  til  at  aftegne  dem  paa 
nogle  meget  fine  Lærreder  af  Slørdug  eller  brugt  Linned  og  udførte  dem 
i  sort  og  hvidt  med  Spidsen  af  Penslen,  saa  det  var  et  Mirakel  at  se,  og 
det  kan  endnu  bekræftes  af  nogle,  som  jeg  har  fra  hans  Haand  i  min  Bog 
med  Tegningerne^).  Desuden  tegnede  han  paa  Papir  med  en  saadan 
Omhu  og  saa  fortrinligt,  at  der  ikke  findes  den  Kunstner,  som  nogensinde 
har  naaet  ham  i  Finhed.  Jeg  har  et  Hoved,  tegnet  med  Kul  i  sort  og  hvidt, 
som  er  guddommeligt.  Gud  havde  skænket  dette  Geni  en  saadan  Ynde 
og  en  saa  frygtelig  Evne  til  at  overbevise  i  Forbindelse  med  stor  Intelli- 
gens og  Hukommelse,  som  stod  ham  til  Tjeneste,  og  med  Hænderne 
formaaede  han  at  udtrykke  sin  Ide  saa  klart,  at  han  med  sin  Tale  over- 
vandt og  med  sine  Grunde  forvirrede  enhver  noksaa  dristig  Aand. 
Hver  Dag  udførte  han  Modeller  og  Planer  til  med  Lethed  at  udtømme 
Bjærge  og  gennembore  dem,  saa  man  kunde  komme  fra  en  Slette  til  en 
anden.  Han  viste  ogsaa,  hvorledes  man  ved  Hjælp  af  Løftestænger, 
Vinder  og  Skruer  kunde  løfte  og  trække  store  Vægte,  og  han  opfandt 
Fremgangsmaader  til  at  udtømme  Havne  og  Pumper  til  at  drage  Vand 
op  fra  lavt  liggende  Steder;  thi  denne  Hjærne  blev  aldrig  træt  af  at 
gruble.  Til  disse  Tanker  og  Beskæftigelser  ser  man  mange  Tegninger 
spredte  blandt  vore  Kunstnere,  og  jeg  har  set  mange.  Desuden  spildte 
han  Tid  endog  med  at  tegne  Grupper  af  Snore,  der  var  omhyggelig  ord- 
nede og  som  han  fulgte  fra  den  ene  Ende  til  den  anden,  saa  de  ud- 
fylder en  Rundkreds.  En  af  dem  som  var  meget  vanskelig  og  meget 
smuk,  ser  man  trykt,  og  i  Midten  staar  følgende  Ord:  Lionardus  [Leo- 
nardi]  Vinci,  Accademia^).  Blandt  disse  Modeller  og  Planer  var  der 
en,  ved  Hjælp  af  hvilken  han  ofte  overfor  mange  forstandige  Borgere, 
som  dengang  styrede  Florens,  paaviste,  hvorledes  han  vilde  bære  sig 
ad  med  at  løfte  Kirken  San  Giovanni  i  Florens  og  lægge  Trapper  under 
uden  at  ødelægge  den.  Han  overbeviste  dem  med  saa  stærke  Grunde,  at 
det  syntes  muligt;  men  alle  indsaa  efter  hans  Afrejse  det  umulige  i  et  saa 
kæmpemæssigt  Foretagende. 

Han  var  saa  fornøjelig  i  Samtale,  at  han  drog  alles  Hjærter  til  sig,  og 
skøndt  han  saa  at  sige  ingen  Ting  ejede  og  arbejdede  lidt,  holdt  han  dog 
stadig  baade  Tjenere  og  Heste,  som  han  satte  stor  Pris  paa,  ligesom  han 
højlig  elskede  alle  andre  Dyr  og  passede  dem  med  den  største  Kærlig- 
hed og  Taalmodighed.  Denne  sin  Kærlighed  til  Dyrene  lagde  han  ogsaa 
for  Dagen  ved  ofte,  naar  han  kom  forbi  Steder,  hvor  man  solgte  Fugle, 
egenhændig  at  tage  dem  ud  af  Buret  og  betale  Sælgerne  den  forlangte 
Pris,  hvorpaa  han  lod  dem  flyve  og  gengav  dem  den  tabte  Frihed.  Til 

')  I  Louvre  findes  to  Studier  af  denne  Art.  Uffizierne  har  lignende  Studier  fra  andre  Kunstnere. 

^)  Flere  af  disse  Tegninger  af  Fletværk  er  bevarede  i  det  ambrosianske  Bibliothek  i  Milano. 
Findes  ogsaa  i  Codex  Atlanticus.  De  er  typiske  for  Lionardos  Smag  for  geometriske  Or- 
namenter. 

Gengæld  begunstigede  Naturen  ham  i  den  Grad,  at  hvorhen  han  end 
vendte  sin  Tanke,  sin  Hjærne  og  sit  Sind,  har  aldrig  nogen  været  hans 
Ligemand  i  at  gengive  Naturlighed,  Godhed,  Skønhed  og  Ynde  til  en 
saadan  Fuldkommenhed.  Man  ser  vel,  at  Lionardo  i  Kraft  af  sin  Kunst- 
nerbegavelse paabegyndte  mange  Ting,  men  han  fuldførte  aldrig  noget  ^), 
idet  det  forekom  ham,  at  Haanden  ikke  kunde  naa  til  kunstnerisk  Fuld- 
kommenhed i  de  Værker,  han  forestillede  sig,  fordi  han  i  Tanken  dan- 
nede og  skabte  sig  nogle  saa  spidsfindige  og  vidunderlige  Vanskeligheder, 
at  de  aldrig  vilde  kunne  udtrykkes  ved  Hændernes  Hjælp,  hvor  for- 
trinlig en  Dygtighed  de  end  raadede  over.  Saa  talrige  var  hans  Indfald, 
at  han,  filosoferende  over  Tingene  i  Naturen,  stræbte  at  forstaa  Urter- 
nes Ejendommeligheder  og  stadig  iagttog  Himlens  Bevægelse,  Maanens 
Løb  og  Solens  Bane^). 

Ser  Piero  lod  ham  da  som  sagt  allerede  som  Barn  sætte  i  Lære  hos 
Andrea  del  V^errocchio,  som  just  malede  paa  et  Billede  med  Johannes 
Døber  og  Kristus,  hvorpaa  Lionardo  malede  en  Engel,  som  holdt  nogle 
Klædningsstykker.  Hvor  ung  han  end  var,  kom  han  saa  godt  fra  Ar- 
bejdet, at  Lionardos  Engel  var  langt  smukkere  end  Andreas  Figurer, 
hvilket  gav  Anledning  til,  at  Andrea  aldrig  mere  vilde  røre  ved  Farver, 
idet  han  harmedes  over,  at  en  Dreng  kunde  mere  end  han.^)  Han  mod- 
tog Bestilling  paa  en  Karton  med  Adam  og  Evas  Syndefald  i  det  jordiske 
Paradis  til  Brug  for  en  Portiere,  der  skulde  væves  i  Flandern  i  Guld 
og  Silke  for  at  sendes  til  Kongen  af  Portugal.  Her  udførte  Lionardo  med 
Penslen  i  sort  og  hvidt  og  med  Lystonerne  i  Blyhvidt  en  Eng  med  tal- 
løse Urter  og  nogle  Dyr  paa  en  saadan  Maade,  at  man  med  Sandhed 
kan  sige,  at  der  ikke  i  Verden  findes  noget  guddommeligt  Geni,  der  kan 
maale  sig  med  ham  i  Omhu  og  Naturlighed  eller  frembringe  en  saa  slaa- 
ende  Lighed  med  Naturen.  Her  er  Figentræet  med  dets  Forkortninger 
af  Bladene  og  Gengivelse  af  Grenene  udført  med  en  saadan  Kærlighed, 
at  Tanken  staar  stille  alene  ved  at  tænke  paa,  hvordan  et  Menneske  kan 
have  en  saadan  Taalmodighed.  Der  er  ogsaa  et  Palmetræ,  hvori  de 
vifteformede  Blades  Runding  er  udført  med  saa  stor  og  vidunderlig 
Kunst,  at  alene  Lionardos  Taalmodighed  er  i  Stand  til  noget  saadant. 
Dette  Arbejde  blev  iøvrigt  ikke  udført,  hvorfor  Kartonen  endnu  befinder 
sig  i  Florens  i  den  prægtige  Ottaviano  de'  Medicis  Hus,  idet  denne  nylig 
har  faaet  det  foræret  af  Lionardos  Onkel.^) 

Man  siger,  at  da  Ser  Piero  fra  Vinci  engang  var  paa  sin  Landejendom, 
var  der  en  af  hans  Fæstebønder,  som  af  et  Figentræ,  han  havde  fældet 

')   Dette  er  naturligvis  meget  overdrevet. 

')  I  den  første  Udgave  af  Biografierne  læser  man  fremdeles  følgende  Ord:  „hvorfor  han  i  sin 
Sjæl  dannede  sig  en  saa  kættersk  Opfattelse,  at  han  ikke  nærmede  sig  til  nogensomhelst 
Religion,  idet  han  maaske  ansaa  det  for  større  at  være  Filosof  end  at  være  Kristen." 

*)  Dette  er  neppe  ganske  rigtigt.  Det  staar  fast,  baade  at  Verrocchio  holdt  Malerværksted  og 
at  Lionardo  var  i  Lære  og  arbejdede  hos  ham  endnu  1476.  Det  omtalte  Billede  af  Verroc- 
chio findes  i  Accademia  delle  Belle  Årti.  Engelen  tilvenstre  tilskrives  Lionardo. 

*)  Denne  Karton  er  tabt. 

i  Haven,  egenhændig  havde  lavet  en  rund  Skive,  som  han  fortroligt  bad 
ham  om  at  lade  male  for  ham,  naar  han  kom  til  Florens.  Han  gjorde 
det  med  Glæde,  da  Bonden  var  meget  dygtig  til  at  fange  Fugle  og  til  at 
fiske  og  Ser  Piero  ofte  benyttede  ham  til  disse  Idrætter.  Han  lod  den 
altsaa  bringe  til  Florens,  og  uden  iøvrigt  at  fortælle  Lionardo,  hvem  den 
tilhørte,  bad  han  ham  om  at  male  et  eller  andet  derpaa.  En  Dag  fik  Lio- 
nardo Skiven  mellem  Hænderne,  og  da  han  saa,  at  den  var  skæv,  daar- 
ligt  forarbejdet  og  plump,  rettede  han  den  ved  Ilden;  derpaa  sendte  han 
den  til  en  Drejer,  og  medens  den  før  var  ru  og  plump,  lod  han  den  gøre 
fin  og  jevn,  hvorpaa  han  gibsede  den,  lavede  den  til  efter  sit  Hoved  og 
begyndte  at  tænke  paa,  hvad  man  kunde  male  paa  den.  Det  skulde  være 
et  eller  andet,  som  kunde  forskrække  den,  som  kom  det  imøde,  saa  at 
det  frembragte  samme  Virkning,  som  i  sin  Tid  Medusas  Hoved.  I  dette 
Øjemed  bragte  Lionardo  altsaa  til  et  Værelse,  hvor  ingen  andre  kom, 
baade  Firben,  grønne  Frøer,  Faarekyllinger,  Slanger,  Sommerfugle, 
Græshopper,  Flaggermus  og  andre  lignende  mærkelige  Dyrearter.  Alle 
disse  mange  Dyr  blandede  han  nu  sammen  i  sin  Fantasi  og  uddrog  deraf 
et  meget  frygteligt  og  skrækindjagende  Utyske,  som  forgiftede  med  sin 
Aande  og  spyede  Ild;  han  lod  det  krybe  ud  af  en  mørk  Kløft  eller  spal- 
tet Klippe,  alt  imens  det  spyede  Gift  ud  af  det  aabne  Svælg,  Ild  ud  af 
Øjnene  og  Røg  ud  af  Næsen  paa  en  saa  fantastisk  Maade,  at  det  syntes 
et  rent  uhyrligt  og  rædselsfuldt  Væsen.  Han  anstrængte  sig  i  den  Grad 
med  at  udføre  det,  at  Værelset  blev  fyldt  af  en  grufuld  Stank  af  de  døde 
Dyr,  som  Lionardo  dog  ikke  mærkede  paa  Grund  af  den  store  Kærlig- 
hed, han  nærede  til  Kunsten.  Da  Arbejdet  var  færdigt  og  hverken  Bon- 
den eller  Faderen  spurgte  til  det,  sagde  Lionardo  til  denne,  at  han  kunde 
sende  Bud  efter  Skiven,  naar  det  passede  ham,  thi  fra  hans  Haand  var 
den  færdig.  Ser  Piero  kom  da  en  Morgen  op  paa  hans  Værelse  efter 
Skiven  og  bankede  paa  Døren.  Lionardo  aabnede  for  ham,  men  sagde, 
at  han  skulde  vente  et  Øjeblik,  og  da  han  vendte  tilbage  til  Værelset, 
anbragte  han  Skiven  ved  Lampen  paa  Pulten  og  blændede  Vinduet 
saaledes,  at  det  kun  gav  ringe  Lys;  derpaa  lod  han  ham  komme  ind 
for  at  se  det.  Ser  Piero,  som  ikke  strax  tænkte  paa  Sagen,  for  pludselig 
sammen,  idet  han  ikke  troede,  at  det  var  en  Skive  eller  at  den  Figur, 
han  saa  for  sig,  var  malet,  og  idet  han  traadte  tilbage,  holdt  Lionardo 
ham  fast  og  sagde:  „Dette  Arbejde  opfylder  sin  Hensigt;  tag  det  altsaa 
og  bring  det ;  thi  det  er  denne  Virkning,  man  venter  sig  af  Kunstværker. " 
Dette  forekom  Ser  Piero  mere  end  mirakuløst,  og  han  priste  i  høje 
Toner  Lionardos  aandrige  Tale;  derpaa  gik  han  i  al  Stilhed  hen  til  en 
Handlende  og  købte  en  anden  Skive,  hvorpaa  der  var  malet  et  Hjærte 
gennemboret  af  en  Pil,  og  gav  det  til  Bonden,  som  var  ham  meget  for- 
bunden derfor  i  hele  sit  Liv.  Senere  solgte  Ser  Piero  hemmelig  Lionar- 
dos Billede  til  nogle  Købmænd  i  Florens  for  100  Dukater,  og  kort  Tid 
efter  kom  det  i  Hænderne  paa  Hertugen  af  Milano,  til  hvem  bemeldte 
Købmænd  solgte  det  for  300  Dukater.^) 

')  Dette  Arbejde  er  forlængst  forsvundet.  Som  Pendant  malede  han  et  Medusahoved. 

Lionardo  malede  derefter  en  ganske  fortræffelig  Vor  Frue,  som  fand- 
tes hos  Pave  Clemens  VII.  Blandt  andre  Ting  som  rummedes  i  dette 
Billede,  malede  han  en  Karaffel  fyldt  med  Vand  og  med  nogle  Blomster 
i,  et  Vidunder  af  Naturtroskab,  hvori  han  havde  efterlignet  Duggen 
udvendig,  saa  den  syntes  mere  virkelig  end  selve  Virkeligheden.^)  For 
sin  gode  Ven  Antonio  Segni  tegnede  han  paa  et  Ark  Papir  en  Neptun, 
der  var  udført  med  saa  omhyggelig  Tegning,  at  den  syntes  ganske  le- 
vende. Man  saa  det  oprørte  Hav  og  hans  Vogn,  trukken  af  Havheste  og 
ledsaget  af  Uhyrer,  Delfiner,  Søndenvinde  og  nogle  skønne  Hoveder 
af  Havguder.2)  Denne  Tegning  skænkede  hans  Søn  Fabio  Messer  Gio- 
vanni Gaddi  med  følgende  Epigram : 

Pinxit  Virgilius  Neptunum,  pinxit  Homerus; 
Dum  maris  undisoni  per  vada  flectit  equos. 
Mente  quidem  vates  illum  conspexit  uterque, 
Vincius  ast  oculis;  jureque  vincit  eos. 

Han  fik  Lyst  til  i  et  Oliemaleri  at  male  et  Medusahoved,  hvis  Haar- 
sæt  var  en  Vrimmel  af  Slanger,  den  sælsomste  og  mest  fantastiske  Ide, 
nogen  kan  tænke  sig,  men  da  det  var  et  Arbejde,  som  krævede  Tid,  blev 
det  staaende  ufuldendt  som  næsten  alle  hans  Ting.^)  Dette  og  Hovedet 
af  en  Engel,  som  løfter  den  ene  Arm,  der  ses  i  Forkortning  fra  Skulde- 
ren til  Albuen,  idet  den  strækkes  fremad,  medens  den  anden  fører  Haan- 
den  mod  Brystet,^)  hører  til  Perlerne  i  Hertug  Cosimos  Palads. 

Det  er  vidunderligt  at  se,  hvorledes  dette  Geni,  i  sin  Trang  til  at  give 
de  Ting,  han  malede,  det  størst  mulige  Relief,  i  høj  Grad  stræbte  efter 
mørke  Skygger  og  søgte  den  mørkeste  Grund  og  sorte  Farver,  som  kun- 
de give  dybe  Skygger  og  var  mørkere  end  alle  andre  sorte  Farver,  for 
at  opnaa,  at  Lyset  paa  Baggrund  af  dem  syntes  mere  straalende.  Efter- 
haanden  blev  hans  Malemaade  derfor  saa  mørk,  at  der  ikke  blev  noget 
Lys  tilbage,  saa  hans  Værker  snarere  syntes  malede  for  at  afbilde  Nat- 
ten end  Dagslysets  Skønhed;  men  hans  Stræben  gik  ene  ud  paa  at  give 
større  Relief  og  at  finde  Kunstens  Fuldendelse  og  Fuldkommenhed.  Han 
fandt  i  den  Grad  Behag  i  at  se  visse  besynderlige  Hoveder  enten  med 
Skæg  eller  med  Vildmandshaar,  at  han  kunde  følge  en  saadan  Type,  som 
havde  behaget  ham,  en  hel  Dag,  og  han  indpræntede  sig  ham  saa  nøje, 
at  han  siden  naar  han  kom  hjem,  tegnede  ham,  som  om  han  sad  foran 
ham.  Man  ser  mange  saadanne  Hoveder  baade  af  Kvinder  og  Mænd, 
og  jeg  har  adskillige,  som  han  selv  har  tegnet  med  Pen,  i  den  saa  ofte 
citerede  Bog  med  Tegninger,  som  f.  Eks.  Hovedet  af  Amerigo  de'  Ves- 

')  Tabt.  Man  har  med  Urette  villet  identificere  det  med  et  Billede  (Madonna  med  Nelliken) 

i  Munchen. 
^)  I  Windsor  findes  en  Rødkridtstegning  med  Neptun  og  Havheste. 
')   Det  Billede  i  Uffizieme,  man  har  villet  identificere  det  med,  er  omhyggelig  fuldendt  og  af 

flamsk  Oprindelse. 
*)  Vasaris  Beskrivelse  passer  paa  en  Johannes  i  halv  Figur,  som  findes  i  Louvre. 

pucci,  som  er  et  meget  smukt  Oldingehoved  i  Kultegning,^)  og  Hovedet 
af  Zigøjnerhøvdingen  Scaramiccio,  som  Messer  Donato  Valdambrini 
fra  Arezzo,  Kannik  ved  San  Lorenzo,  arvede  efter  Giambullari.-) 

Han  paabegyndte  et  Billede  med  Kongernes  Tilbedelse,  hvorpaa  der 
er  mange  skønne  Ting,  særlig  i  Hovederne.  Det  fandtes  i  Amerigo 
Bencis  Hus  lige  overfor  Peruzziernes  Loggia,  men  ogsaa  dette  blev 
ufuldendt  som  hans  øvrige  Ting.^) 

Da  Giovan  Galeazzo,  Hertug  af  Milano,  var  død  og  Lodovico  Sforza 
valgt  i  Aaret  1 494,  blev  Lionardo  paa  en  meget  ærefuld  Maade  kaldt  til 
Hertugen  i  Milano,  som  var  en  stor  Ynder  af  Guitarspil,  for  at  han  skulde 
spilleø,  og  Lionardo  medbragte  et  Instrument,  som  han  selv  havde  kon- 
strueret, for  en  stor  Del  af  Sølv,  i  Form  af  et  Hestekranium:  en  sælsom 
og  ny  Opfindelse,  der  tilsigtede  at  gøre  Tonerne  paa  en  Gang  fyldigere 
og  mere  baarne.  Han  overgik  derfor  alle  de  Musikanter,  som  var 
strømmede  sammen  der  for  at  spille,  og  var  desuden  sin  Tids  bedste 
Improvisator.  Da  Hertugen  hørte  Lionardos  vidunderlige  Konversation, 
forelskede  han  sig  i  den  Grad  i  hans  Talent,  at  det  var  rent  utroligt,  og 
efter  mange  Bønner  lod  han  ham  udføre  et  Alterbillede  med  Kristi 
Fødsel,  som  Hertugen  sendte  til  Kejseren.  [Tabt] 

I  Milano  malede  han  fremdeles  for  Dominikanerne  i  Santa  Maria 
delle  Grazie  den  hellige  Nadver,  et  herligt  og  vidunderligt  Arbejde.^) 
Han  lagde  en  saadan  Majestæt  og  Skønhed  i  Apostlenes  Hoved,  at  han 
lod  Kristi  Hoved  staa  ufuldendt,  da  han  ansaa  det  for  umuligt  at  gengive 
den  himmelske  Guddommelighed,  som  kræves  af  et  Billede  af  Kristus*'). 
Efter  at  Arbejdet  var  bleven  staaende  paa  dette  Stadium  som  fuldendt, 
har  Milaneserne  stadig  holdt  det  i  største  Ære,  og  de  fremmede  ligesaa, 
idet  Lionardo  løste  den  Opgave,  han  havde  stillet  sig:  at  udtrykke  den 
Mistanke,  som  var  opstaaet  blandt  Apostlene,  saa  de  vilde  vide,  hvem  der 
havde  forraadt  deres  Mester.  Derfor  læser  man  i  alles  Ansigter  Kærlig- 
heden, Frygten  og  Harmen  eller  rettere  Smerten  over  ikke  at  forstaa 
Kristi  Tankegang,  og  dette  overraskede  ikke  mindre  end  den  anskuelige 
Maade,  hvorpaa  man  i  Modsætning  hertil  ser  Judas'  Forhærdelse,  Had 
og  Forræderi  udtrykt,  for  ikke  at  tale  om,  at  hver  mindste  Del  af  Arbejdet 
viser  en  utrolig  Flid  og  Omhu;  thi  selv  i  Dugen  er  Vævningen  eftergjort 
paa  en  saadan  Maade,  at  virkeligt  Linned  ikke  synes  mere  ægte. 

')  Ubekendt. 

')  Identificeres  med  en  stor  Kultegning  i  Oxford. 

')  Det  findes  nu  i  Tribunaen  i  Uffizierne.  Sandsynligvis  er  det  dette  Billede,  som  blev  bestilt 
hos  Lionardo  i  Marts  1481  af  Munkene  fra  San  Donato  a  Scopeto  udenfor  Florens.  Arbej- 
det blev  afbrudt  ved  hans  Rejse  til  Milano. 

*)  Denne  Tidsangivelse  er  urigtig.  Lionardo  kom  sandsynligvis  til  Milano  allerede  Februar 
1480. 

^)  Dette  berømte  Nadverbillede  blev  sandsynligvis  udført  i  Aarene  1495 — 98. 

*)  Ifølge  Armenini  og  andre  var  Frelserens  Hoved  helt  fuldført.  Vasaris  Ord  maa  da  vistnok 
tydes  saaledes,  at  Lionardo  ikke  følte  sig  tilfreds  med  det  fuldførte  Billede.  Billedet  selv 
tillader  ikke  at  afgøre  Sporgsmaalet. 

Man  siger,  at  Klosterets  Prior  meget  paatrængende  ansporede  Lio- 
nardo  til  at  fuldende  Arbejdet,  idet  det  forekom  ham  sælsomt,  at  Lio- 
nardo  undertiden  kunde  staa  halve  Dage  hensunken  i  Betragtninger. 
Han  havde  gerne  ønsket,  at  han  —  ligesom  naar  de  hakkede  i  Haven 
—  aldrig  holdt  Penselen  stille,  og  da  dette  ikke  var  ham  nok,  beklagede 
han  sig  over  ham  til  Hertugen  og  tilskyndede  ham  saa  ihærdigt,  at 
denne  blev  nødt  til  at  sende  Bud  efter  Lionardo  og  paa  en  snild  Maade 
faa  ham  til  at  fremme  Arbejdet,  idet  han  elskværdigt  forestillede  ham,  at 
han  gjorde  det  kun  paa  Grund  af  Priorens  Paatrængenhed. 

Da  Lionardo  vidste,  at  Fyrsten  havde  en  skarp  og  god  Forstand,  fik 
han  Lyst  til  at  udtale  sig  udførligt  overfor  Hertugen,  hvad  han  aldrig 
havde  gjort  overfor  Prioren.  Han  talte  meget  med  ham  om  Kunsten  og 
gjorde  ham  begribeligt,  at  ophøjede  Aander  er  undertiden  mest  flittige, 
naar  de  arbejder  mindst,  idet  de  med  Tanken  søger  nye  Indfald  og  ud- 
former hine  fuldkomne  Ideer,  som  Hænderne  udtrykker  og  aftegner 
efter  dem,  som  Aanden  allerede  har  formet;  og  han  tilføjede,  at  han 
havde  endnu  to  Hoveder  at  udføre,  Kristi  Hoved,  som  han  ikke  vilde 
søge  efter  Model  til  her  paa  Jorden,  medens  hans  Tanker  paa  den  anden 
Side  ikke  rakte  saa  højt,  at  det  forekom  ham,  at  hans  Fantasi  havde 
undfanget  denne  Skønhed  og  himmelske  Ynde,  som  burde  være  ejen- 
dommelig for  den  kødblevne  Guddom.  Han  manglede  desuden  Judas' 
Hoved,  som  ogsaa  gav  ham  adskilligt  at  tænke  paa,  da  han  ansaa  det  for 
umuligt  at  tænke  sig  en  Form,  som  kunde  udtrykke  den  Mands  Ansigt, 
som  efter  de  mange  Velgerninger,  han  havde  modtaget,  havde  haft  saa 
grusomt  et  Hjærte,  at  han  kunde  beslutte  sig  til  at  forraade  sin  Herre  og 
Verdens  Skaber.  Til  dette  vilde  han  dog  søge  en  Model;  men  hvis  han 
sluttelig  ikke  fandt  nogen  bedre,  havde  han  ialfald  denne  saa  paatræn- 
gende og  ufine  Prior  ^). 

Dette  fik  Hertugen  til  at  le  himmelhøjt,  og  han  sagde,  at  Lionardo 
havde  Tusinde  Gange  Ret.  Saaledes  blev  den  stakkels  Prior  da  gjort  til 
Skamme;  han  gav  sig  til  at  skøtte  Arbejdet  i  Haven  og  lod  Lionardo 
være  i  Fred.  Han  fuldendte  fortræffelig  Judas'  Hoved,  der  ser  ud  som 
Forrædderiet  og  Umenneskeligheden^)  i  egen  Person. 

Kristi  Hoved  blev  som  omtalt  staaende  ufuldendt.  Billedets  ophøjede 
Karakter,  som  i  lige  Grad  fremtraadte  i  Kompositionen  og  den  uforligne- 
lige Omhu,  hvormed  det  var  fuldendt,  gav  den  franske  Konge ^)  Lyst  til 
at  føre  det  hjem  til  sit  Rige.  Han  forsøgte  derfor  paa  alle  Maader,  om 

')  Prioren  blev  dog  ikke,  som  nogle  har  ment,  brugt  til  Model  for  Judas.  Vi  ved  nemlig  om 
ham,  at  han  „erat  facie  magna  et  venusta,  capite  magno,  et  procedente  aetate  calvo,  capil- 
lisque  canis  consperso." 

")  Med  Hensyn  til  dette  Judashoved  fortæller  Gio.  Batt.  Giraldi  i  sin  Discorso  sopra  i  Ro- 
manzi,  at  Lionardo  tilfældig  fik  Øje  paa  et  Ansigt,  der  svarede  til  hans  Ønske,  og  strax  tog 
Blyanten  og  gjorde  et  lost  Udkast.  Med  delte  og  andre  Enkeltheder,  som  han  i  hele  dette 
Aar  omhyggeligt  havde  samlet  fra  forskellige  Ansigter  af  skumle  og  slette  Personer,  gik 
han  til  Klostret  og  fuldførte  Judas'  Hoved  med  et  saadant  Ansigt,  at  det  ser  ud  som  om 
han  bærer  Forrædderiet  mejslet  paa  sin  Pande. 

^)  Frants  I,  som  drog  ind  i  Milano  som  Sejrherre  1515. 

der  skulde  findes  en  Architekt,  der  var  i  Stand  til  at  indramme  det  med 
et  Bjælkeværk  af  Træ  og  Jern,  saa  det  kunde  transporteres  uskadt, 
uden  at  man  tog  Hensyn  til,  hvad  det  vilde  koste:  saa  inderligt  ønskede 
han  at  erhverve  det.  Men  da  det  var  malet  paa  Muren,  tabte  hans  Maje- 
stæt Lysten,  og  det  blev  ved  at  tilhøre  Milaneserne^). 

I  den  øverste  Ende  af  samme  Refektorium,  hvor  der  findes  en  Kors- 
fæstelse i  gammeldags  Maner  ^),  malede  han,  medens  han  arbejdede  paa 
Nadverbilledet,  et  Portræt  af  omtalte  Lodovico  tilligemed  hans  første- 
fødte Søn,  Massimiliano,  og  paa  den  anden  Side  Hertuginde  Beatrice 
med  hans  anden  Søn  Francesco,  hvilke  senere  begge  blev  Hertuger  af 
Milano.  De  er  guddommelig  gengivne^). 

Medens  han  var  beskæftiget  med  dette  Arbejde,  foreslog  han  Hertu- 
gen at  lave  en  Broncehest  af  vidunderlig  Størrelse^),  hvorpaa  Hertugens 
Figur  skulde  sidde  til  Minde  ^),  og  han  paabegyndte  og  gennemførte  den 
i  saa  stor  Maalestok,  at  den  aldrig  kunde  føres  til  Ende. 

Der  er  Folk,  som  har  haft  den  Opfattelse  (Menneskenes  Domme  ere 
jo  forskellige  og  mange  Gange  ondskabsfulde  paa  Grund  af  Misundelse) 
at  Lionardo,  som  det  hændte  med  hans  øvrige  Værker,  paabegyndte  det 
med  den  Hensigt  ikke  at  fuldende  det;  thi  da  det  var  af  saa  stort  Om- 
fang, saa  man  utrolige  Vanskeligheder  ved  at  støbe  det  i  et  Stykke.  Man 
kunde  ogsaa  tænke  sig,  at  mange  virkelig  har  faaet  denne  Opfattelse, 
fordi  adskillige  af  hans  Værker  er  blevne  staaende  ufuldendte;  men  man 
har  Ret  til  at  antage,  at  hans  uhyre  og  ophøjede  Aand  blev  hindret,  blot 
fordi  han  var  alt  for  ivrig;  at  Grunden  var  den,  at  han  stadig  vilde  søge 
Fortræffelighed  over  Fortræffelighed  og  Fuldkommenhed  over  Fuld- 
kommenhed, saa  Værket  blev  forsinket  af  Ønsket,  som  vor  Petrarca 
har  sagt.  Virkelig  mener  ogsaa  de,  som  saa  den  store  Model,  Lionardo 
udførte  i  Ler,  at  de  aldrig  har  set  et  skønnere  eller  stoltere  Værk.  Den 
blev  staaende,  indtil  Kong  Ludvig  af  Frankrig  kom  til  Milano  sammen 
med  sine  Franskmænd,  som  ruinerede  det  helt  og  holdent*^).  Der  er  og- 
saa forsvundet  en  lille  Voxmodel,  som  blev  anset  for  fuldkommen'),  og 
en  Bog  om  Hestens  Anatomi,  som  han  havde  skrevet  til  eget  Studie- 

')  Nu  maa  det  siges  at  være  næsten  tabt  ogsaa  for  Milaneserne;  i  den  Grad  har  det  lidt.  I 
Biografien  af  Girolamo  fra  Carpi  siger  Vasari  selv,  som  havde  Lejlighed  til  at  se  Billedet 
1566,  at  det  havde  lidt  saa  meget,  at  man  kun  saa  en  stor  afbleget  Plet.  Bottari  fortæller, 
at  i  1726  blev  det  opfrisket  af  en  vis  Michel  Angelo  Bellotti,  hvorved  det  sandsynligvis  har 
lidt  endnu  yderligere.  Billedet  er  os  dog  bevaret  gennem  Kopier. 

*)   Af  Giovanni  Donato  Montorfano. 

*)  Disse  Billeder  er  nu  saa  ødelagte,  at  de  kan  betragtes  som  tabte.  P.  Gatico  siger,  at  Lio- 
nardo havde  malet  disse  Portræter  med  Ulyst,  og  de  har  lidt,  fordi  de  var  malede  med 
Olie,  idet  Olie  ikke  holder  sig  paa  Mure  og  Sten. 

*)  Urigtigt.  Lionardo  blev  rimeligvis  kaldet  til  Milano  just  for  at  udfore  denne  Rytterstatue, 
som  han  arbejdede  paa  i  Aarene  1482 — 89.  Af  hans  Erindringer  ser  man,  at  han  i  1490 
begyndte  Arbejdet  paa  Statuen  helt  for  fra. 

^)   Hertug  Francesco  I  Storza,  Lodovicos  Fader,  død  1466. 

")  Endnu  efter  Franskmændenes  Indtagelse  af  Milano  1501  omtales  Modellen  som  be- 
varet. 

')    En  lille  Broncehest,  som  findes  i  Berlins  Musæum,  sættes  i  Forbindelse  hermed. 

brug.^)  Med  endnu  større  Omhu  lagde  han  sig  derpaa  efter  Menne- 
skets Anatomi,  idet  han  hjalp  og  til  Gengæld  modtog  Hjælp  af  Messer 
Marcantonio  della  Torre,  en  fortrinlig  Filosof,  som  dengang  holdt  Fore- 
læsninger i  Pavia  og  skrev  om  dette  Emne.  Han  var,  som  jeg  hører  for- 
tælle, en  af  de  første,  der  begyndte  at  oplyse  medicinske  Spørgsmaal 
med  Galenos'  Lære  og  kastede  virkeligt  Lys  over  Anatomien,  som  ind- 
til da  laa  indhyllet  i  Uvidenhedens  store  og  tykke  Mørke  ^).  Derved 
drog  han  paa  en  vidunderlig  Maade  Nytte  af  Lionardos  Geni,  Arbejde 
og  Haand,  idet  denne  lavede  en  Bog,  tegnet  med  rød  Blyant  og  skraf- 
feret  med  Pen,  om  Menneskelegemer,  som  han  egenhændig  havde  flaaet 
og  aftegnet  med  største  Omhu.  Heri  fremstillede  han  hele  Benbygnin- 
gen, og  hermed  forbandt  han  med  Orden  alle  Senerne  og  dækkede  dem 
med  Muskler;  de  første,  som  var  forbundne  med  Benet;  den  anden  Art, 
som  holder  fast,  og  den  tredie  Art,  som  bevæger,  og  til  hver  Tegning 
satte  han  Forklaringer,  skrevne  med  stygge  Bogstaver,  som  staar  om- 
vendt, idet  de  er  udførte  med  venstre  Haand,  saa  at  den,  der  ikke  er 
vant  .til  at  læse  dem,  intet  forstaar,  idet  de  kun  tydes  ved  Hjælp  af  et 
Spejl.  Af  disse  Papirer  med  Menneskelegemets  Anatomi  tilhører  en 
stor  Del  den  milanesiske  Adelsmand  Messer  Francesco  da  Melzo,  som 
paa  Lionardos  Tid  var  et  prægtigt  Barn,  som  han  elskede  højt,  ligesom 
han  nu  er  en  smuk  og  elskværdig  gammel  Mand,  der  har  disse  Papirer 
kære  og  bevarer  dem  som  Relikvier  tilligemed  et  Portræt  af  Lionar- 
do,  salig  Ihukommelse^).  Naar  man  læser  disse  Skrifter,  forekommer 
det  én  umuligt,  at  hin  guddommelige  Aand  har  kunnet  skrive  saa  for- 
træffeligt om  Kunst  og  Muskler,  Sener  og  Aarer  og  behandle  alle  En- 
keltheder med  en  saadan  Omhu.  Ogsaa  den  milanesiske  Maler *) 

sidder  inde  med  nogle  Skrifter  af  Lionardo,  som  ligeledes  er  udførte  i 
Spejlskrift  med  venstre  Haand  og  handler  om  Malerkunsten  og  Frem- 
gangsmaaderne  ved  at  tegne  og  kolorere^).  Denne  kom  for  ikke  lang 
Tid  siden  til  Florens  for  at  besøge  mig,  idet  han  ønskede  at  lade  Vær- 
ket trykke,  og  han  tog  det  med  til  Rom  for  at  udføre  sin  Hensigt;  men 
jeg  ved  ikke,  hvad  det  siden  er  blevet  til. 
For  nu  at  vende  tilbage  til  Lionardos  Værker,  kom  den  franske  Konge 

*)  Et  Manuskript  til  Hestens  Anatomi,  vistnok  fra  Aarene  1490 — 95,  findes  i  Bibliotheket  i 
Windsor.  Det  er  paa  80  Sider. 

*)  Marcantonio  della  Torre  fra  Verona  var  en  berømt  Anatom,  som  døde  30  Aar  gi. 

*)  Francesco  Melzi  var  ikke  blot  elsket  af  Lionardo,  men  ogsaa  hans  Discipel.  Han  blev  født 
1492.  Da  han  var  rig,  arbejdede  han  ikke  meget,  men  hans  Malerier  er  ofte  blevne  for- 
vexlede  med  Mesterens.  Han  ledsagede  Lionardo  til  Rom  og  Frankrig.  —  Den  stadig  opduk- 
dukkende  Sigtelse  mod  Lionardo  for  at  have  staaet  i  erotisk  Forhold  til  sine  unge  Venner 
savner  —  i  Modsætning  til  Michelangelo  • —  et  historisk  Grundlag.  Han  blev  som  ungt 
Menneske  anklaget  for  at  have  misbrugt  en  Guldsmedelærling,  men  pure  frifunden  i  begge 
Instanser.  —  Lionardos  anatomiske  Tegninger  og  Manuskripter  (ialt  fire  Traktater)  findes  nu 
i  Windsor. 

*)  Lakune  hos  Vasari.  Man  kan  formode,  at  denne  Maler  har  været  Aurelio  Luini. 

')  Disse  Papirer  var  Grundlaget  for  den  berømte  Trattato  della  Pittura,  som  først  blev  ud- 
given 1651. 

paa  hans  Tid  til  Milano  ^).  Da  han  bad  Lionardo  om  at  lave  ham  et 
eller  andet  mærkværdigt  Arbejde,  udførte  denne  en  Løve,  som  gik  nogle 
Skridt;  derpaa  aabnede  den  sit  Bryst  og  viste  dette  helt  fyldt  med  Lil- 
jer. Han  tog  i  Milano  Milaneseren  Salai  til  Discipel^).  Denne  var  hen- 
rivende baade  ved  sin  Optræden  og  Skønhed,  idet  han  havde  et  sjeldent 
lokket  og  kruset  Haar,  som  Lionardo  satte  stor  Pris  paa.  Han  lærte 
ham  mange  Ting  i  Kunsten;  og  visse  Arbejder  i  Milano,  som  siges  at 
stamme  fra  Salai,  var  gaaede  efter  af  Lionardo. 

Da  han  vendte  tilbage  til  Florens  ^),  havde  Munkene  i  Klosteret  de' 
Servi  netop  overdraget  Filippino  at  male  Billedet  til  Højalteret  i  Nun- 
ziata-Kirken.  Lionardo  lod  sig  forlyde  med,  at  han  gerne  vilde  have  ud- 
ført dette  Arbejde,  og  da  Filippino  hørte  dette,  sagde  han  sig  fra  Bestil- 
lingen som  den  elskværdige  Mand,  han  var.  For  at  Lionardo  kunde  male 
det,  optog  Munkene  ham  hos  sig,  idet  de  sørgede  baade  for  ham  og  alle 
hans,  og  saaledes  holdt  han  dem  hen  i  lang  Tid,  uden  at  han  nogensinde 
paabegyndte  noget.  Endelig  malede  han  en  Karton  med  Vor  Frue,  den 
hellige  Anna  og  Kristus,  som  ikke  blot  opfyldte  alle  Kunstnerne  med 
Beundring,  men,  da  den  var  fuldført,  fik  baade  Mænd  og  Kvinder,  unge 
og  gamle  til  at  strømme  til  hans  Værelse,  som  man  gaar  til  højtidelige 
Fester,  for  at  se  Lionardos  Vidunder,  der  hensatte  hele  Befolkningen  i 
Beundring;  thi  i  denne  Madonnas  Ansigt  saa  man  al  den  Renhed  og 
Skønhed,  som  kan  forlene  Kristi  Moder  med  Ynde,  idet  han  vilde  ud- 
trykke den  Beskedenhed  og  Ydmyghed,  som  bor  i  en  Jomfru.  Fuld  af 
Glæde  over  at  betragte  sin  herlige  lille  Søn,  som  hun  holdt  staaende 
paa  sit  Skød,  ser  hun  med  et  blufærdigt  sænket  Blik  paa  den  lille  Jo- 
hannes, der  leger  med  et  Lam,  og  paa  den  smilende  Sta  Anna,  som  i 
overstrømmende  Lykke  ser  sit  Afkom  være  bleven  himmelsk:  Ideer, 
der  i  Sandhed  var  Lionardos  Intelligens  og  Geni  værdige.  Denne  Kar- 
ton gik  senere  til  Frankrig,  som  nedenfor  skal  fortælles^).  Han  malede 
et  Portræt  af  Amerigo  Bencis  Datter  Ginevra:  et  herligt  Arbejde'');  og 
han  opgav  Arbejdet  for  Munkene,  der  igen  overdrog  det  til  Filippino, 
som  dog  ikke  kunde  fuldende  det,  fordi  Døden  overraskede  ham'').  Lio- 
nardo paatog  sig  at  udføre  et  Portræt  af  Francesco  del  Giocondos  Hu- 

')  Ifølge  Lomazzo  var  dette  Frants  I,  og  i  saa  Fald  maa  det  have  været  i  Aaret  1515,  da  Kon- 
gen var  i  Milano. 

*)  Salai  eller  Salaino  var  Lionardos  Discipel  og  Tjener.  I  hans  Testamente  betegnes  han  endog 
blot  som  Tjener.  Leonardo  anvendte  ham  som  Model  til  Engle  og  andre  Figurer.  Han  led- 
sagede sin  Lærer  til  Florens  og  Rom,  men  ikke  til  Frankrig. 

')  I  Aaret  1499,  efter  at  il  Moro  havde  mistet  Magten  i  Milano.  Lionardo  vendte  tilbage  til 
Florens  sammen  med  Matematikeren  Fra  Luca  Paciolo  og  udførte  Tegningerne  til  sin  Trak- 
tat de  Divina  Proportione.  Fra  Luca  havde  boet  sammen  med  Lionardo  de  sidste  tre  Aar 
i  Milano  og  boede  ogsaa  sammen  med  ham  i  Florens. 

*)   Den  findes  nu  i  London. 

')  Den  samme  Ginevra  de'  Benci,  som  Ghirlandaio  har  malet  i  Profil  i  Santa  Maria  Novellas 
Kor.  Der  har  været  megen  Tvist  om  dette  Billede,  idet  man  har  villet  finde  Ginevras  Por- 
træt i  flere  forskellige  Billeder.  Nylig  har  Bode  villet  identificere  det  med  et  Portræt  i 
Lichtensteins  Galleri  i  Wien,  som  andre  tilskriver  Verrocchio. 

*)  Det  blev  fuldført  af  Perugino.  Nu  i  Accademia  i  Florens. 

stru,  Mona  Lisa^).  Da  han  havde  arbejdet  paa  det  i  fire  Aar,  lod  han 
det  staa  ufuldendt.  Dette  Billede  findes  nu  i  Fontainebleau  hos  Kong 
Frants  af  Frankrig.  Dersom  nogen  kunde  ønske  at  se,  i  hvilken  Grad 
Kunsten  formaar  at  efterligne  Naturen,  vil  han  let  kunne  lære  det  af 
dette  Hoved;  thi  her  er  hver  mindste  Detaille,  som  man  er  i  Stand  til 
at  male,  efterlignet  med  den  fineste  Udpensling:  Øjnene  havde  disse 
Glanslys  og  dette  fugtige  Blik,  som  man  stadig  ser  i  Virkeligheden,  og 
omkring  dem  saa  man  alle  hine  rødlige  Toner,  der  falder  i  det  blaa,  og 
Øjenhaarene,  som  man  ikke  kan  gengive  uden  den  fineste  Penselføring. 
Øjenbrynene  kunde  ikke  være  mere  naturlige,  idet  han  havde  gengivet, 
hvorledes  Haarene  voxer  frem  af  Huden,  snart  tættere,  snart  mere 
spredte,  idet  de  drejer  sig  efter  Hudens  Porer.  Næsen  med  alle  hine 
skønne  rødlige  og  fine  Aabninger  var  helt  levende  at  skue.  Mundens 
Aabning  og  Mundvigenes  fine  Overgange  fra  Læbernes  Rødt  til  Ansig- 
tets Farve  var  malet  saaledes,  at  den  i  Sandhed  ikke  lignede  Farver,  men 
virkeligt  Kød.  Den,  som  opmærksomt  betragter  Strubehovedet,  kunde 
se  Pulsen  banke,  og  man  kan  med  Sandhed  sige,  at  dette  Billede  var 
malet  saaledes,  at  det  maatte  faa  enhver  selv  nok  saa  dygtig  Kunstner 
til  at  skælve  og  bæve.  Han  anvendte  ogsaa  dette  Fif,  at  medens  han 
malede  Madonna  Lisa,  som  var  meget  smuk,  holdt  han  Folk  til  at  spille 
eller  synge  og  til  enhver  Tid  Narre,  som  satte  hende  i  godt  Humør,  for 
at  fjærne  det  melankolske  Udtryk,  som  Malerkunsten  ofte  plejer  at  give 
sine  Portrætter:  og  paa  Lionardos  Billede  var  der  et  saa  muntert  Smil, 
at  det  snarere  var  noget  guddommeligt  end  noget  menneskeligt  at  be- 
tragte det,  saa  det  blev  anset  for  meget  vidunderligt,  idet  den  levende 
Virkelighed  ikke  er  anderledes-). 

Paa  Grund  af  denne  guddommelige  Kunstners  fortræffelige  Værker 
havde  hans  Ry  naaet  en  saadan  Højde,  at  alle  Kunstvenner,  ja  hele 
Byen  ønskede,  at  han  skulde  efterlade  den  et  eller  andet  Minde,  og  man 
talte  overalt  om  at  lade  ham  udføre  et  fremragende  og  stort  Arbejde, 
saa  Byen  kunde  smykkes  og  hædres  ved  saa  stort  et  Geni,  ved  en  saa- 
dan Ynde  og  Forstand,  som  man  fandt  i  Lionardos  Arbejder.  Mellem 
Gonfaloniererne  og  de  store  Borgere  forhandlede  man  derfor  om,  at 
da  man  netop  havde  ombygget  den  store  Raadssal,  hvis  Architektur  blev 
ledet  ikke  blot  efter  hans  Mening  og  Raad,  men  tillige  af  Giuliano  San 
Gallo,  Simone  Pollajuoli,  kaldet  Cronaca,  Michelangelo  Buonarroti  og 
Baccio  d'  Agnolo  (som  nærmere  skal  omtales  paa  rette  Sted),  da  den 
var  fuldendt  i  stor  Hast,  blev  det  ved  offentlig  Beslutning  vedtaget,  at 
det  skulde  overdrages  Lionardo  at  male  et  eller  andet  skønt  Arbejde, 
og  saaledes  blev  Udsmykningen  af  denne  Sal  overdraget  ham  af  Piero 
Soderini,  som  paa  det  Tidspunkt  var  Gonfaloniere^).  Lionardo  modtog 

')   Lisa  di  Anton  Maria  di  Noldo  Gherardini  var  Raadsherren  Giocondos  tredje  Hustru  i  Løbet 

af  fire  Aar.  Han  ægtede  hende  1495. 
*)  Nu  findes  dette  Billede  i  Louvre,  men  har  lidt  i  høj  Grad  under  en  slet  Restaurering. 

Frants  I  betalte  det  med  4000  Gulddaler,  lig  45000  Francs. 
')   Gonfaloniere  di  giustizia,  det  højeste  Embede  i  Florens. 

Bestillingen  og  paabegyndte  i  Pavens  Sal  ^)  i  Santa  Maria  Novella  en  Kar- 
ton, hvor  han  fremstillede  Hertug  Filippo  af  Milanos  Kaptejn  Niccolo 
Piccininos  Historie.  Her  tegnede  han  en  Gruppe  Heste,  som  kæmper 
om  en  Fane^),  et  Arbejde,  som  blev  anset  for  ypperligt  og  udført  med 
stort  Mesterskab  paa  Grund  af  de  vidunderlige  Ideer,  han  havde  til  Ud- 
førelsen af  denne  Flugt.  I  den  ser  man  nemlig,  hvorledes  Raseriet,  Har- 
men og  Hævnfølelsen  i  lige  Grad  besætter  Mænd  og  Heste.  Særlig  er 
der  to  Heste,  som  har  faaet  Forbenene  indflettede  i  hinanden  og  kæm- 
per med  Tænderne  ligesaa  hidsigt  som  dem,  der  rider  paa  dem,  idet  de 
kæmper  om  bemeldte  Fane.  En  Soldat  fatter  den  med  begge  Hænder, 
og  idet  han  sætter  Hesten  i  Galop,  vender  han  sig  med  hele  Personen 
og  klamrer  sig  med  Hænderne  fast  til  Fanestangen,  der  hviler  hen  over 
hans  Skulder,  for  med  Magt  at  snappe  den  ud  af  Hænderne  paa  fire 
andre.  Der  er  to,  som  forsvarer  den  hver  med  en  Haand,  medens  den 
anden  med  Kaarden  dragen  i  Luften  forsøger  at  hugge  Stangen  over, 
samtidig  med  at  en  gammel  Soldat  med  en  rød  Baret,  raabende  holder 
den  ene  Haand  paa  Fanestangen  og,  idet  han  i  den  anden  svinger  en  kort 
Daggert,  fører  et  rasende  Hug  for  at  skære  begge  Hænder  af  de  to,  som 
tænderskærende  og  i  den  mest  krigeriske  Holdning  af  alle  Kræfter  for- 
søger at  forsvare  deres  Fane.  Desuden  ligger  der  paa  Jorden  mellem 
Hestens  Ben  to  Figurer,  set  i  Forkortning,  som  kæmper  indbyrdes,  idet 
den  ene  ligger  paa  Jorden  med  en  Soldat  over  sig,  som  idet  han  løfter 
Armen  saa  højt,  han  kan,  med  største  Kraft  sætter  Dolken  paa  hans 
Strube  for  at  gøre  Ende  paa  hans  Liv,  medens  denne,  fægtende  med 
Arme  og  Ben,  kæmper  af  yderste  Evne  for  at  undgaa  Døden.  Det  er 
umuligt  at  beskrive,  hvor  mesterligt  Lionardo  udførte  Soldaternes  Drag- 
ter, idet  han  varierede  dem  paa  den  mest  afvekslende  Maade;  ligesaa 
Hjælmbuskene  og  de  øvrige  Prydelser,  for  slet  ikke  at  tale  om  det  utro- 
lige Mesterskab,  han  lagde  for  Dagen  i  Hestenes  Former  og  Linier, 
hvori  Lionardo  overtraf  enhver  anden  Mester,  saavel  i  den  Virtuositet, 
hvormed  han  tegnede  Musklerne,  som  i  Billedets  hele  yndefulde  Skøn- 
hed. Man  siger,  at  han  for  at  tegne  denne  Karton  lavede  et  meget  snildt 
Stillads,  saa  at  Billedet  hævede  sig,  naar  man  gjorde  Stilladset  snævrere, 
og  sænkede  sig,  naar  man  udvidede  det.  Da  han  havde  i  Sinde  at  male 
med  Olie  paa  Muren,  tilberedte  han  Væggene  med  en  Blanding,  der  var 
saa  tyk,  at  den  begyndte  at  flyde  ud,  da  han  vedblev  at  male  i  Salen,  saa 
han  kort  Tid  efter  opgav  Billedet,  da  han  saa,  at  det  blev  ødelagt^). 

*)  Saaledes  kaldet,  fordi  denne  Del  af  Klosteret  havde  huset  adskillige  Paver  i  det  XV  og  XVI 
Aarhundrede. 

')  Slaget  ved  Anghiåri  29.  Juni  1440. 

*)  Lionardo  arbejdede  paa  dette  Billede  fra  Oktober  1503  til  Februar  1505.  Kartonen  er  helt 
gaaet  tabt,  ligesaa  det  paabegyndte  Billede  i  Palazzo  Vecchio,  der,  skøndt  ufuldendt,  dog 
maa  have  været  ret  vidt  fremskredet.  Endnu  1513  ser  man,  at  der  træffes  Forholdsregler 
for  at  beskytte  Billedet.  Lionardo  led  saaledes  samme  Skæbne  som  Michelangelo,  der  sam- 
tidig arbejdede  paa  dette  Sted.  Gennem  bevarede  Studier,  Kopier  og  Stik  kan  vi  endnu 
danne  os  en  Forestilling  om,  hvad  dette  Mesterværk  vilde  være  blevet. 
Renaissancens  ypperste  Kunstnere  7 

Lionardo  havde  et  meget  stolt  Sind,  og  han  var  højsindet  i  alle  sine 
Handlinger.  Man  siger,  at  da  han  gik  til  Banken  for  at  hæve  den  Løn, 
han  hver  Maaned  plejede  at  modtage  hos  Piero  Soderini,  vilde  Kasse- 
reren give  ham  nogle  Papirruller  med  Smaapenge,  som  han  nægtede  at 
modtage,  idet  han  svarede:  Jeg  er  ikke  Maler  for  Kobberslanter."  Da 
han  blev  beskyldt  for  at  have  bedraget,  blev  Piero  Soderini  ubehagelig 
imod  ham,  hvorfor  Lionardo  udvirkede  hos  sine  Venner,  at  han  fik  Pen- 
gene samlede  sammen  og  bragte  dem  hen  for  at  give  dem  tilbage;  men 
Pietro  vilde  ikke  modtage  dem. 

Han  drog  til  Rom  i  Anledning  af  Pave  Leos  Valg  sammen  med  Her- 
tug Giuliano  de'  Medici^),  som  gav  sig  meget  af  med  filosofiske  Spørgs- 
maal  og  navnlig  med  Alchymi.  Han  dannede  saaledes  en  Masse  af  Vox 
og  medens  han  spadserede,  lavede  han  ganske  fine  Dyr,  som  var  hule 
indvendig.  Naar  han  blæste  i  dem,  fik  han  dem  til  at  flyve  gennem  Luf- 
ten; men  naar  der  ikke  var  mere  Luft,  faldt  de  til  Jorden.  Paa  en  grøn 
Frø,  som  Gartneren  ved  Belvedere  havde  fundet,  og  som  var  meget 
mærkelig,  anbragte  han  med  en  Blanding  af  Kvægsølv,  Vinger  af  Skind, 
som  han  havde  flaaet  af  andre  Frøer  og  som  skælvede  under  Bevægel- 
sen, naar  den  gik.  Han  lavede  den  ogsaa  Øren,  Horn  og  Skæg,  tæmmede 
den  og  opbevarede  den  i  en  Æske,  hvorpaa  han  viste  den  frem  for  sine 
Venner,  som  tog  Flugten  af  Skræk.  Ofte  plejede  han  omhyggeligt  at  lade 
Bedetarme  rense  for  Fedt  og  gøre  saa  fine,  at  man  kunde  holde  dem  i 
den  hule  Haand,  og  i  et  andet  Værelse  havde  han  anbragt  en  Sme- 
deblæsebælg, til  hvilken  han  befæstede  den  ene  Ende  af  Tarmen.  Idet 
han  nu  pustede  den  op,  fyldte  han  hele  Værelset,  som  var  meget  stort, 
saa  at  de,  som  var  derinde,  maatte  flytte  sig  hen  i  en  Krog.  Saaledes 
viste  han,  at  medens  Tarmen  i  Begyndelsen  kun  havde  indtaget  ringe 
Plads,  var  den  nu,  da  den  var  gennemsigtig  og  fyldt  med  Luft,  kom- 
men til  at  optage  stor  Plads,  og  han  sammenlignede  den  med  Talentet. 
Han  begik  et  Utal  af  den  Slags  Galskaber,  experimenterede  med  Spejle 
og  forsøgte  de  besynderligste  Fremgangsmaader,  idet  han  søgte  efter 
Olier  til  at  male  med  og  Fernis  til  at  bevare  de  færdige  Arbejder  med. 
Paa  denne  Tid  malede  han  for  Messer  Baldassarre  Turini  fra  Pescia, 
som  var  Leos  Kantsier,  et  Maleri  af  Vor  Frue  med  Barnet  paa  Armen, 
udført  med  uendelig  Omhu;  men  hvad  enten  det  nu  var  hans  Skyld, 
som  gibsede  det,  eller  det  skyldtes  hans  mange  og  lunefulde  Blandinger 
af  Grunderinger  og  Farver,  er  det  nu  meget  ødelagt.  Paa  et  andet  mindre 
Billede  malede  han  en  lille  Dreng,  som  er  vidunderlig  og  yndefuld.  De 
findes  nu  begge  i  Pescia  hos  Messer  Giulio  Turini^). 

Man  fortæller,  at  da  Paven  engang  havde  bestilt  et  Arbejde  hos  ham 
begyndte  han  strax  at  destillere  Olier  og  Urter  for  at  fremstille  Fernisen, 
hvorpaa  Pave  Leo  udbrød:  „Ak,  han  vil  aldrig  faa  noget  færdigt,  siden 
han  begynder  at  tænke  paa  Værkets  Afslutning,  før  han  har  begyndt  paa 

*)   I  Aaret  1513.  Endnu  i  August  1516  var  Lionardo  i  Rom. 
')  Ingen  af  disse  to  Billeder  kendes. 

Arbejdet."  Der  herskede  et  dybt  Nag  mellem  Michelangelo  Buonarroti 
og  ham,  saa  Michelangelo  rejste  fra  Florens  i  Anledning  af  Konkur- 
rencen, idet  Hertug  Giuliano  undskyldte  ham,  da  Paven  kaldte  ham  til 
sig  i  Anledning  af  Facaden  til  San  Lorenzo^).  Da  Lionardo  hørte  dette, 
rejste  han  og  drog  til  Frankrig^),  hvor  Kongen,  som  var  kommen  i  Be- 
siddelse af  nogle  af  hans  Arbejder,  var  ham  meget  hengiven  og  ønskede, 
at  han  skulde  udføre  Kartonen  til  den  hellige  Anna  i  Farver;  men  han 
holdt  ham  efter  Sædvane  hen  med  Ord  i  lang  Tid.  Da  han  endelig  var 
bleven  gammel,  var  han  syg  i  mange  Maaneder,  og  da  han  saa,  at  Døden 
nærmede  sig,  ønskede  han  at  sætte  sig  ind  i  katolske  Spørgsmaal  og  Ting, 
som  angik  vor  gode  og  hellige  kristne  Religion.  Efter  at  han  under  megen 
Graad  havde  skriftet  og  angret,  ønskede  han,  skøndt  han  ikke  kunde 
holde  sig  oprejst,  men  maatte  støtte  sig  paa  sine  Venner  og  Tjeneres 
Arme,  gudfrygtigt  at  modtage  det  hellige  Sakrament  oven  Senge  ^).  Kon- 
gen, som  ofte  og  elskværdigt  plejede  at  besøge  ham,  kom  tilstede,  hvor- 
for han  af  Ærbødighed  satte  sig  op  i  Sengen  og  alt  imens  han  fortalte 
om  sin  Sygdom  og  dens  Ulykker  tillige  paaviste,  hvor  højlig  han  havde 
krænket  Gud  og  Mennesker  i  Verden,  idet  han  ikke  havde  arbejdet  i 
Kunsten,  saaledes  som  han  burde.  Derved  fik  han  et  Anfald,  som  var 
en  Forløber  for  Døden,  saa  Kongen  stod  op  og  omfattede  hans  Hoved 
for  at  hjælpe  ham  og  yde  ham  en  Gunstbevisning  i  Haab  om,  at  Ondet 
skulde  fortage  sig.  Da  hans  guddommmelige  Aand  forstod,  at  han  ikke 
kunde  opnaa  større  Ære,  udaandede  han  i  Kongens  Arme  i  en  Alder  af 
75  Aar^). 

Tabet  af  Lionardo  bedrøvede  i  højeste  Grad  alle  dem,  som  havde 
kendt  ham,  idet  der  aldrig  har  levet  nogen  Mand,  som  kastede  en  saadan 
Berømmelse  over  Malerkunsten.  Med  den  Glans,  der  stod  af  hans  præg- 
tige Skikkelse,  opmuntrede  han  ethvert  bedrøvet  Sind,  og  med  sine  Ord 
vendte  han  en  nok  saa  forhærdet  Vilje  til  Ja  og  til  Nej;  med  sine  Kræf- 
ter tøjlede  han  selv  det  voldsomste  Raseri,  og  med  den  højre  Haand 
drejede  han  en  Murring  og  en  Hestesko,  som  om  det  var  Bly.  I  Kraft 

')  Konflikten  mellem  de  to  store  Mestere  omtales  ogsaa  af  andre  Kilder.  Bekendt  er  Michel- 
angelos haarde  Spot  over  Lionardos  ufuldendte  Rytterstatue.  Denne  Modsætning  gaar  dog 
vistnok  tilbage  til  den  Tid,  da  de  begge  tegnede  Kartoner  til  Palazzo  vecchio.  Da  Michel- 
angelo en  kort  Tid  forlod  Florens  i  1516  i  Anledning  af  Lorenzofacaden,  var  Giuliano  alle- 
rede død. 

')   I  Maj  1517  er  Lionardo  i  Frankrig. 

*)  I  den  første  Udgave  af  Biografierne  udtrykte  Vasari  sig  saaledes:  „Da  han  endelig  var 
bleven  gammel,  laa  han  syg  i  mange  Maaneder,  og  da  han  saa  Døden  nærme  sig,  talte  han 
om  katolske  Spørgsmaal,  vendte  tilbage  paa  den  gode  Vej  og  kom  tilbage  til  den  kristne 
Tro  under  megen  Graad."  Denne  Beretning  modsiges  af  hans  Testamente,  som  blev  opsat 
et  Aar  før  hans  Død  18.  April  1518;  allerede  her  optager  han  udførlige  Bestemmelser  om 
de  Messer,  der  skal  læses  for  hans  Sjæl  efter  Døden.  —  Rundt  i  hans  Skrifter  finder 
man  Bemærkninger,  som  viser  hans  Modvilje  mod  Kristendommen,  saa  længe  han  stod  i 

*)    sin  fulde  aandelige  Kraft. 

Lionardo  døde  i  Cloux  ved  Amboise  2den  Maj  1519  i  en  Alder  af  67  Aar.  Af  mange  Grunde 
maa  vi  afvise  Vasaris  Beretning  om,  at  han  udaandede  i  Kongens  Arme.  Hans  Discipel 
Melzi,  som  var  tilstede,  véd  intet  derom. 

7* 

af  sin  Gavmildhed  modtog  og  underholdt  han  enhver  Ven,  fattig  som  rig, 
naar  han  blot  var  i  Besiddelse  af  Talent  og  Dygtighed.  Han  smykkede  og 
hædrede  ved  hver  af  sine  Handlinger  et  nok  saa  ringe  og  fattigt  Værelse, 
saa  at  Florens  i  Sandhed  modtog  en  betydelig  Gave,  da  Lionardo  blev 
født,  og  led  et  mere  end  uendeligt  Tab  ved  hans  Død.  I  Malerkunsten 
tilførte  han  Fremgangsmaaden  ved  Oliemaling  en  vis  Dunkelhed,  som 
de  moderne  har  udnyttet  til  at  give  deres  Figurer  større  Kraft  og  Relief. 
I  Billedhuggerkunsten  viste  han  en  Prøve  paa  sin  Dygtighed  i  de  tre 
Figurer,  som  staar  over  den  nordlige  Dør  til  San  Giovanni  og  er  udførte 
af  Giovan  Francesco  Rustici,  men  udkastede  efter  Lionardos  Vejled- 
ning. De  har  den  smukkeste  Støbning  og  viser  den  bedste  Tegning  og 
største  Fuldkommenhed,  man  endnu  har  set  i  vore  Dage^). 

Fra  Lionardo  har  vi  Hestens  Anatomi  og  den  langt  fuldkomnere 
Menneskets  Anatomi.  Paa  Grund  af  de  mange  og  saa  guddommelige 
Roller,  hvori  han  optraadte,  vil  hans  Navn  og  Ry  aldrig  udslettes,  selv 
om  han  arbejdede  langt  mere  med  Ord  end  i  Gerning.  Derfor  skrev 
Messer  Giovan  Battista  Strozzi  følgende  til  hans  Pris: 

Vince  Costui  pur  solo 

tutti  altri,  e  vince  Fidia  e  vince  Apelle, 

E  tutto  il  lor  vittorioso  stuolo. 

Han  overvinder  alene  alle  de  andre.  Han  overvinder  Fidias,  Apelles 
og  hele  deres  sejrrige  Skare  ^). 

Milaneseren  Giovanantonio  Boltraffio  ^),  en  meget  dygtig  og  forstan- 
dig Mand,  var  Discipel  af  Lionardo.  I  Aaret  1 500  malede  han  i  Misericor- 
diakirken  udenfor  Bologna  paa  et  Staffelibillede  i  Olie  med  stor  Omhu 
Vor  Frue  med  Barnet  paa  Armen,  Johannes  Døber,  en  nøgen  St.  Seba- 
stian og  Stifteren,  som  lod  det  udføre,  malet  knælende  i  naturlig  Stør- 
relse: et  i  Sandhed  smukt  Arbejde^);  og  paa  dette  skrev  han  sit  Navn, 
samt  at  han  var  Discipel  af  Lionardo.  Han  har  malet  andre  Værker, 
baade  i  Milano  og  andre  Steder,  men  her  maa  det  være  nok  at  have 
nævnet  dette,  som  er  det  bedste.  En  Discipel  af  ham  var  ogsaa  Marco 
Uggioni^),  som  i  Santa  Maria  della  Pace  malede  Vor  Frues  Himmel- 
fart og  Brylluppet  i  Kana  i  Galilæa. 

')  De  staar  fremdeles  over  samme  Port.  De  blev  udført  fra  1507 — 1509.  Vasari  omtaler  dem 
atter  i  Rusticis  Biografi. 

*)  Vasari  antyder  neppe,  at  Lionardo  var  en  betydelig  Architekt,  ligesom  han  hele  sit  Liv  igen- 
nem gav  sig  af  med  matematiske  og  mekaniske  Studier.  Det  var  oprindelig  som  Ingeniør, 
at  Lionardo  tilbød  Lodovico  il  Moro  sin  Tjeneste,  og  Cesare  Borgia  gjorde  ham  til  Archi- 
tekt og  Overingeniør  over  sine  Fæstninger.  Lionardo  var  ikke  blot  en  af  sin  Tids  største 
Kunstnere:  der  var  tillige  Stof  ti!  en  stor  Videnskabsmand  i  ham. 

*)   Boltraffio  var  Milaneser;  levede  1467 — 1516. 

*)  Dette  Billede  gik  først  til  Pinakoteket  i  Milano  og  endte  siden  i  Louvre,  hvor  det  endnu 
findes. 

*)  Kaldes  sædvanlig  Marco  fra  Oggiono;  han  døde  1530.  De  to  omtalte  Billeder  findes  i 
Breragalleriet  i  Milano. 

VOR  rundhaandet  og  gavmild  Himlen  undertiden  over- 
øser et  eneste  Menneske  med  sine  uendelig  rige  Skatte 
og  al  den  Ynde  og  de  overmaade  sjeldne  Gaver,  som 
den  ellers  plejer  at  fordele  paa  mange  Individer  gen- 
nem et  langt  Spand  af  Aar,  ser  man  klart  af  den  lige 
saa  mesterlige  som  yndefulde  Raffael  fra  Urbino.  Han 
blev  af  Naturen  udstyret  med  al  den  Beskedenhed  og 
Godhed,  man  undertiden  plejerat  iagttage  hos  Mænd,  som  fremfor  andre 
forener  en  vis  Menneskelighed,  der  er  ejendommelig  for  en  vennesæl 

Natur,  med  det  herlige  Klenodie,  som  bestaar  i  en  yndefuld  Elskvær- 
dighed, der  altid  plejer  at  vise  sig  mild,  blid  og  behagelig  overfor  alle  Slags 
Folk  og  under  allehaande  Omstændigheder.  Naturen  skænkede  Verden 
denne  Mand  som  en  Gave,  da  den,  overvunden  af  Kunsten  ved  Michel- 
angelo Buonarrotis  Haand,  ønskede  at  besejres  af  et  Forbund  mellem 
Kunsten  og  et  fuldendt  Væsen,  som  blev  virkeliggjort  i  Raffaels  Person. 
Og  efter  at  største  Delen  af  de  Kunstnere,  som  havde  levet  indtil  da,  af 
Naturen  havde  faaet  en  vis  Galskab  og  Vildhed,  idet  den  foruden  at  have 
gjort  dem  splittede  og  fantastiske,  havde  bevirket,  at  Lasternes  Skygge 
og  Mørke  var  traadt  stærkere  for  Dagen  end  hine  Dyders  Lys  og  Glans, 
som  gør  Menneskene  udødelige,  var  der  Grund  til,  at  den  i  Modsætning 
hertil,  gennem  Raffael  lod  alle  Sindets  sjeldne  Dyder  lyse  klart,  i  For- 
ening med  en  saa  stor  Ynde,  Flid,  Skønhed,  Beskedenhed  og  ulastelige 
Sæder,  at  det  vilde  have  forslaaet  til  at  dække  enhver  nok  saa  hæslig 
Last  og  enhver  nok  saa  stor  Lyde.  Man  kan  derfor  sige  med  Sikkerhed, 
at  de,  der  sidder  inde  med  saa  enestaaende  Gaver,  som  man  saa  hos 
Raffael  fra  Urbino,  er  ikke  slet  og  ret  Mennesker,  men,  om  man  saa 
maa  sige,  dødelige  Guder,  og  at  de,  som  i  Berømmelsens  Annaler  efter- 
lod sig  et  saa  anset  Navn  her  nede  paa  Jorden  i  Kraft  af  deres  Værker, 
ogsaa  tør  haabe  paa  at  nyde  en  værdig  Belønning  for  deres  Anstræn- 
gelser  og  Fortjenester  i  Himlen. 

Raffael  blev  altsaa  født  paa  Langfredage)  1483  Kl.  3  om  Natten  i 
den  lille  By  Urbino,  som  er  navnkundig  i  Italien.  Han  var  Søn  af  en  vis 
Giovanni  de'  Santi,  en  ikke  meget  fremragende  Maler  ^),  men  en  Mand 
med  en  god  Forstand,  som  formaaede  at  lede  Børnene  paa  den  gode 
Vej,  som  til  hans  Ulykke  ikke  var  bleven  vist  ham  selv  i  hans  Ung- 
dom. Da  Giovanni  vidste,  hvor  meget  det  kommer  an  paa  at  opføde 
Børnene  ikke  med  Mælk  af  Ammer,  men  af  deres  egne  Mødre,  beslut- 
tede han,  saasnart  Raffael  var  født,  hvem  han  gav  dette  Døbenavn  som 
et  godt  Varsel,  at  hans  egen  Moder,  som  ikke  havde  andre  Børn  og 
heller  ikke  siden  fik,  skulde  amme  ham  og  at  han  hellere  i  sine  spæde 
Aar  skulde  lære  de  fædrene  Skikke  i  Hjemmet,  end  at  han  i  bondske 
Mænds  Huse  skulde  lære  mindre  dannede  eller  raa  Skikke  og  Fore- 
stillinger. Da  Sønnen  var  voxet  til,  begyndte  han  at  opøve  ham  i  Maler- 
kunst, idet  han  saa  hans  store  Tilbøjelighed  og  hans  smukke  Talent  i 
denne  Kunst.  Der  gik  derfor  ikke  mange  Aar,  før  Raffael,  skøndt  Barn 
endnu,  var  ham  til  stor  Hjælp  ved  mange  Arbejder,  som  Giovanni  ud- 
førte i  Staten  Urbino.  Da  denne  gode  og  kærlige  Fader  tilsidst  forstod, 
at  det  kun  var  lidet,  Sønnen  kunde  lære  af  ham,  besluttede  han  at  sætte 
ham  i  Lære  hos  Pietro  Perugino,  der,  efter  hvad  man  sagde  ham,  paa 
den  Tid  indtog  den  første  Plads  blandt  Malerne.  Han  rejste  derfor  til 

^)   Den  28.  Marts. 

*)   Raffaels  Moder  var  Magia  di  Gio.  Battista  Ciarla,  som  døde  1491.  Giovanni  giftede  sig  paa- 

ny  med  Bernardina  Parte,  som  overlevede  Manden.  Hun  synes  ikke  at  have  været  nogen 

god  Stedmoder  for  Raffael. 

Perugia;  men  da  han  ikke  traf  Pietro,  gav  han  sig  til  at  male  nogle  Ar- 
bejder i  San  Francesco,  for  med  større  Ro  at  kunne  vente  ham,  og  da 
Pietro  var  vendt  tilbage  fra  Rom,  sluttede  Giovanni,  som  var  en  beleven 
og  elskværdig  Mand,  Venskab  med  ham.  Da  Tiden  forekom  ham  moden, 
forelagde  han  ham  sit  Ønske,  saa  godt  han  kunde,  og  saaledes  modtog 
Pietro,  som  var  meget  artig  og  en  Ven  af  smukke  Talenter,  RafFael  ^). 
Giovanni  vendte  derfor  glad  og  lykkelig  tilbage  til  Urbino  og  tog  Dren- 
gen med  til  Perugia,  medens  hans  Moder,  som  elskede  ham  ømt,  fældede 
mange  Taarer.  Da  Pietro  havde  set  RaffaelsTegnemaade  og  hans  smukke 
Optræden  og  Væsen,  udtalte  han  den  Mening  om  ham,  som  Virkelig- 
heden senere  i  høj  Grad  bekræftede.  Det  er  yderst  interessant,  at  Raf- 
fael,  idet  han  studerede  Pietros  Maner,  efterlignede  ham  saa  nøjagtigt 
og  i  alt,  at  hans  Kopier  ikke  kunde  skelnes  fra  Mesterens  Originaler, 
og  man  kunde  sikkert  ikke  skelne  mellem  hans  og  Pietros  Arbejder. 
Man  ser  det  endnu  tydelig  af  nogle  Figurer  i  San  Francesco  i  Perugia, 
som  han  malede  der  paa  en  Tavle  i  Olie  for  Madonna  Maddalena  degli 
Oddi,  nemlig  Vor  Frue,  som  er  optagen  i  Himlen,  og  Jesus  Kristus,  som 
kroner  hende.  Forneden  uden  om  Graven  stod  de  tolv  Apostle,  som 
betragter  den  himmelske  Herlighed,  og  ved  Foden  af  Tavlen,  i  en  Pre- 
della  med  smaa  Figurer,  fordelte  i  tre  Scener,  ser  man  Vor  Frues  Be- 
budelse ved  Engelen,  Magernes  Tilbedelse  af  Kristus,  og  den  Scene,  hvor 
Simeon  holder  ham  paa  Armen  i  Templet.  Dette  Arbejde  er  sikkert 
udført  med  den  yderste  Omhu,  og  den,  som  ikke  er  kendt  med  Stilen, 
vilde  vistnok  tro,  at  det  skrev  sig  fra  Pietros  Haand,  medens  det  uden 
Tvivl  stammer  fra  Raffael  ^).  Da  Pietro,  efter  at  dette  Arbejde  var  fuld- 
endt, drog  til  Florens  i  Forretninger,  rejste  Raffael  fra  Perugia  og  drog 
sammen  med  nogle  Venner  til  Cittå  di  Castello,  hvor  han  malede  et 
Billede  af  den  hellige  Augustinus  i  samme  Stil  og  i  San  Domenico  et 
Billede  af  den  korsfæstede.  Hvis  hans  Navn  ikke  var  skrevet  derpaa, 
er  der  ingen,  som  vilde  anse  det  for  et  Værk  af  Raffael,  men  snarere  for 
et  Billede  af  Pietro  3). 

I  San  Francesco  i  samme  By  malede  han  fremdeles  paa  en  lille  Tavle 
Vor  Frues  Vielse,  hvor  man  tydelig  ser,  hvorledes  Raffaels  voksende 
Dygtighed  antager  en  finere  Form  og  forlader  Pietros  Maner.  I  dette 
Arbejde  er  der  malet  et  Tempel  i  Perspektiv  med  saa  stor  Kærlighed, 
at  det  er  vidunderligt  at  se,  hvilke  Vanskeligheder  han  opsøgte  under 
dette  Arbejde. 

')  Giovanni  Santi  døde,  da  Raifael  kun  var  elleve  Aar.  Først  da  han  var  sytten  Aar  (1500)  kom 
han  til  Perugino.  Hans  første  Lærer  var  Timoteo  Viti,  en  Discipel  af  Francia  i  Bologna, 
som  vendte  hjem  til  Urbino  1495. 

')  Det  blev  malet  omkring  1502.  1797  blev  det  ført  til  Paris,  men  kom  atter  tilbage  til  Italien 
1815  og  endte  i  Vatikanets  Galleri. 

')  I  Cittå  di  Castello  malede  Raffael  1503 — 1504  en  Kirkefane  med  Treenigheden  og  Evas 
Skabelse  (Byens  Pinakothek);  San  Niccolo'  di  Tolentinos  Kroning  (tabt);  Kristus  paa  Korset 
(Ludwig  Monds  Samling,  London)  og  Jomfru  Marias  Bryllup  (1504.  Breragalleriet.  Milano). 
Det  sidste  Billede  slutter  sig  meget  nær  til  Peruginos  kendte  Billede  med  samme  Motiv. 

Da  han  imidlertid  havde  vundet  stor  Navnkundighed  som  Følge  af 
denne  Malemaade,  havde  Pave  Pius  IP)  overdraget  Udsmykningen 
af  Bibliotheket  i  Sienas  Domkirke  til  Pinturicchio,  som  var  en  Ven  af 
Raffael  og  tog  ham  med  til  Siena,  fordi  han  var  en  ypperlig  Tegner,  og 
RafFael  udførte  her  nogle  af  Tegningerne  og  Kartonerne  til  dette  Arbejde 
for  ham  ^).  Grunden  til,  at  han  ikke  fortsatte,  var  den,  at  nogle  Malere  i 
Siena  med  største  Lovord  havde  berømmet  den  Karton,  som  Lionardo 
fra  Vinci  havde  udført  i  Pavens  Sal  i  Florens,  med  en  herlig  Gruppe  af 
Heste,  som  skulde  males  i  Paladsets  Sal,  og  ligesaa  nogle  nøgne  Mænd, 
som  Michelangelo  Buonarroti  havde  tegnet  i  Kappestrid  med  Lionardo 
og  som  var  langt  bedre.  Raffael  fik  en  saa  stor  Længsel,  paa  Grund  af 
den  Kærlighed,  han  stedse  nærede  til  den  fuldendte  Kunst,  at  han  lagde 
dette  Arbejde  tilside  og  uden  at  tænke  paa  Udbytte  eller  Fordel  drog  til 
Florens ^).  Da  han  var  ankommen  dertil,  besluttede  han  at  opslaa  sin 
Bolig  der  for  nogen  Tid,  idet  han  fandt  lige  saa  stort  Behag  i  Byen  som 
i  de  omtalte  Arbejder,  der  forekom  ham  guddommelige.  Han  sluttede 
Venskab  med  nogle  unge  Malere,  hvoriblandt  Ridolfo  Ghirlandaio,  Ari- 
stotile  San  Gallo  og  andre,  og  blev  meget  fejret  i  Staden,  fornemmelig 
af  Taddeo  Taddei^),  som  stadig  ønskede  at  have  ham  hos  sig  og  ved 
sit  Bord,  idet  han  bestandig  elskede  alle  Mænd,  som  brugte  deres  Talent. 
Raffael,  der  var  Elskværdigheden  selv  og  ikke  vilde  lade  sig  overgaa  i 
Artighed,  malede  ham  to  Billeder,  som  bevarer  noget  af  Pietros  første 
Maner  og  af  den  anden  endnu  langt  bedre,  som  han  senere  tilegnede 
sig  gennem  Studium,  som  vi  siden  skal  høre.  Disse  Malerier  findes  hos 
omtalte  Taddeos  Arvinger^). 

Raffael  var  ogsaa  en  god  Ven  af  Lorenzo  Nasi.  Da  denne  i  de  Dage 
havde  giftet  sig,  malede  Raffael  ham  et  Billede,  hvorpaa  man  saa  Vor 
Frue  og  mellem  hendes  Knæ  en  Dreng,  hvem  den  lille  Johannes  glæde- 
straalende  rækker  en  lille  Fugl  under  stor  Jubel  og  Henrykkelse  paa 
begge  Sider.  I  begges  Holdning  er  der  en  vis  barnlig  og  meget  elskelig 
Naivitet,  ligesom  det  er  saa  herligt  i  Farven  og  udført  med  saa  stor 
Omhu,  at  de  snarere  synes  af  Kød  og  Blod  end  fremstillede  ved  Farver 
og  Tegning.  Ligesaa  har  Vor  Frue  et  Udtryk,  der  i  Sandhed  straaler  af 
guddommelig  Ynde.  Ja,  kortsagt:  Kompositionen,  Landskaberne  og  alt 
andet  i  Billedet  er  overvættes  herligt.  Dette  Billede  holdt  Lorenzo  Nasi 
højt  i  Ære,  saa  længe  han  levede,  ikke  blot  til  Minde  om  Raffael,  der 
havde  været  hans  nære  Ven,  men  ogsaa  paa  Grund  af  Arbejdets  Værd  og 

^)  Det  var  ikke  Pius  II,  men  Kardinal  Francesco  Piccolomini,  den  senere  Pius  III,  som  over- 
drog Pinturicchio  disse  Malerier  i  Aaret  1502. 

*)  Morelli  har  med  slaaende  Grunde  bestridt,  at  Raffael  skulde  have  nogen  Del  i  Pinturicchios 
Fresker. 

')  Raffaels  Ankomst  til  Florens  bevidnes  tillige  af  et  Brev  fra  Roms  Præfekt,  Giovanni  della 
Roveres  Hustru,  Giovanna,  dateret  Urbino  1.  Oktober  1504,  hvori  hun  anbefaler  den  unge 
Maler  Raffael  fra  Urbino  til  den  ofte  omtalte  Gonfaloniere  Soderini. 

*)   En  lærd  Adelsmand,  god  Ven  af  Kardinal  Bembo,  med  hvem  han  korresponderede. 

*)  Det  ene  af  disse  Billeder,  den  saakaldte  Madonna  del  Giardino  eller  del  prato,  findes  nu  i 
Wien.  Det  er  signeret  MDVI.  Det  andet  er  den  saakaldte  Madonna  Bridgewater. 

Fuldkommenhed.  Men  Billedet  blev  siden  ramt  af  en  ulykkelig  Skæbne 
den  1 7.  November  1 548,  da  Lorenzos  Hus  og  de  pragtfulde  skønne  Huse, 
som  tilhørte  Marco  del  Nero,  paa  Grund  af  et  Jordskred  fra  San  Giorgio- 
Bjærget  styrtede  sammen  tilligemed  andre  nærliggende  Huse  ^).  Da  man 
havde  genfundet  Stykkerne  af  Billedet  mellem  Ruinernes  Murblokke, 
lod  samme  Lorenzos  Søn  Battista,  som  var  en  stor  Kunstelsker,  den  dog 
sætte  sammen  igen,  saa  godt  det  lod  sig  gøre  ^). 

Da  Raffael  havde  fuldendt  disse  Arbejder,  blev  han  tvungen  til  at 
rejse  fra  Florens  og  drage  til  Urbino,  da  hele  hans  Ejendom  efter  Mo- 
derens og  Faderens  Død  laa  hen  uden  Tilsyn^).  Medens  han  saaledes 
opholdt  sig  i  Urbino,  udførte  han  for  Guidobaldo  fra  Montrefeltro,  som 
dengang  var  Kaptajn  for  Florentinerne^),  to  smaa,  men  skønne  Billeder 
af  Vor  Frue,  malede  i  hans  anden  Maner.  De  findes  nu  hos  den  berøm- 
melige og  fortræffelige  Hertug  Guidobaldo  af  Urbino  5).  For  samme 
Mand  malede  han  et  lille  Billede  af  Kristus,  som  beder  i  Urtegaarden, 
og  i  nogen  Afstand  de  tre  sovende  Apostle.  Dette  Billede  er  saa  fuldendt 
udført,  at  intet  Miniaturbillede  kan  være  hverken  bedre  eller  ander- 
ledes. Da  det  i  lang  Tid  havde  tilhørt  Hertug  Francesco  Maria  af  Urbino, 
blev  det  siden  af  hans  Hustru,  den  berømmelige  Fru  Leonora,  skænket 
til  Venetianerne  Don  Paulo  Justiniano  og  Don  Quirini,  Eremiter  i  det 
hertugelige  Kloster  Camaldoli,  og  af  dem  blev  det  senere  som  en  Re- 
likvie og  storSjeldenhed,  kortsagt  som  et  Billede  af  RafFael  fra  Urbino, 
samt  til  Minde  om  hin  berømmelige  Frue,  ophængt  i  Abbedens  Værelse 
i  omtalte  Kloster,  hvor  man  holder  det  i  Ære  efter  Fortjeneste*^). 

Efter  disse  Arbejder  og  efter  at  have  ordnet  sine  Anliggender,  vendte 
Raffael  tilbage  til  Perugia,  hvor  han  i  Ansideis  Kapel  i  Serviterbrødrenes 
Kirke  malede  et  Billede  med  Vor  Frue,  Johannes  Døber  og  San  Nic- 
colo'');  og  i  det  lille  Camaldolenserkloster  San  Severo  i  samme  By 
malede  han  i  Vor  Frues  Kapel  en  Freske  med  den  forklarede  Kristus, 
Gud  Fader  omgiven  af  Engle  og  sex  siddende  Helgener,  tre  paa  hver 
Side:  Benedikt,  Romualdus,  Laurentius,  Hieronymus,  Markus  og  Pla- 
cidus.  Paa  dette  Arbejde,  som  dengang  blev  anset  for  meget  smukt  af 
et  Freskobillede  at  være,  satte  han  sit  Navn  med  store  og  meget  frem- 
trædende Bogstaver^). 

*)   Ifølge  to  samtidige  Kronister  indtraf  denne  Uiyicke  den  12.  November  1547. 

*)  Dette  Billede,  Madonna  de  Cardellino,  findes  nu  i  Tribunaen  i  Uffizierne  i  Florens. 

')  Da  hans  Forældre  var  døde  for  længe  siden,  er  det  sandsynligt,  at  han  rejste  til  Urbino  for 
at  ordne  sine  Affærer,  efter  at  han  var  bleven  myndig. 

*)   Han  var  florentinsk  Condottiere  fra  1495 — 1498. 

*)  Af  disse  Billeder  er  det  ene  sandsynligvis  den  hellige  Familie  med  Josef  uden  Skæg,  nu 
i  St.  Petersburg.  Det  andet  findes  i  Privateje  i  Paris. 

*)  Blev  vistnok  malet  i  Urbino  1504,  lige  efter  Trolovelsesbilledef.  Man  har  tidligere  identifi- 
ceret det  med  et  Billede,  som  efter  at  have  tilhørt  Familien  Gabrielli  havnede  i  Londons 
Nationalgalleri.  Denne  Formodning  er  nu  almindelig  opgivet. 

')  Madonna  Ansidei  er  signeret  med  et  Aarstal,  der  oprindelig  blev  tydet  som  1505,  senere 
som  1506  og  sidst  af  Scharff  som  1507.  Findes  i  Londons  Nationalgalleri. 

*)  Denne  Freske,  som  endnu  er  bevaret  i  San  Severo,  bærer  Aarstallet  1 505.  Den  nederste 
Del  tilføjede  Perugino  1521. 

St.  Antonius  fra  Paduas  Nonner  i  Perugia  lod  ham  ogsaa  male  et 
Billede  med  Vor  Frue,  der  holder  det  fuldt  paaklædte  Jesusbarn  paa 
Skødet,  saaledes  som  hine  jævne  og  ærværdige  Kvinder  ønskede.  Paa 
hver  sin  Side  af  Madonna  staar  St.  Peter,  St.  Paulus,  den  hellige  Cecilia 
og  den  hellige  Catarina,  og  han  gav  disse  to  hellige  Jomfruer  det  skøn- 
neste og  ømmeste  Ansigtsudtryk  og  det  mest  ejendommelige  Haarsæt, 
man  kan  se,  hvilket  var  meget  sjældent  i  hine  Tider.  Over  dette  Billede 
malede  han  i  en  Halvkreds  en  herlig  Gud  Fader  og  paa  Altrets  Fod- 
stykke tre  bibelske  Scener  med  smaa  Figurer:  Kristus,  som  beder  i 
Urtegaarden ;  den  Scene,  hvor  han  bærer  Korset  og  man  ser  Soldaternes 
prægtige  Bevægelser,  idet  de  slæber  ham  afsted;  og  den,  hvor  man  ser 
ham  hvilende  paa  Moderens  Skød  efter  sin  Død :  et  Arbejde,  der  sikkert 
er  vidunderlig  fromt  og  af  hine  Kvinder  blev  holdt  i  stor  Ære,  ligesom 
det  roses  meget  af  alle  Malere^).  Og  jeg  skal  ikke  fortie,  at  man  mærker 
hvorledes  han,  efter  at  have  besøgt  Florens,  i  den  Grad  forandrede  og 
forskønnede  sin  Malemaade  —  fordi  han  havde  set  mange  Værker  af 
udmærkede  Mestre  —  at  den  ikke  længer  havde  nogetsomhelst  at  gøre 
med  hans  første  Malemaade,  men  at  det  var,  som  om  Billederne  skyldtes 
forskellige  Kunstnere,  der  var  mer  eller  mindre  fremragende  i  Maler- 
kunsten. Før  han  forlod  Perugia,  bad  Madonna  Atlanta  Baglioni  ham 
om  at  male  et  Billede  til  hendes  Kapel  i  Kirken  San  Francesco;  men 
da  han  ikke  kunde  være  hende  til  Tjeneste  i  Øjeblikket,  lovede  han 
hende,  at  saasnart  han  var  vendt  tilbage  fra  Florens,  hvor  Forretninger 
dengang  tvang  ham  til  at  drage  hen,  skulde  han  ikke  svigte.  Han  rejste 
saa  til  Florens,  hvor  han  med  utrolige  Anstrængelser  kastede  sig  over 
Studiet  af  Kunsten  og  udførte  her  Kartonen  til  det  nævnte  Kapel  i  den 
Hensigt  at  rejse  ned  og  male  den,  saasnart  han  var  færdig,  hvad  han  da 
ogsaa  gjorde. 

Medens  han  nu  opholdt  sig  i  Florens,  lod  Angelo  Doni,  som,  hvor 
sparsommelig  han  end  var  i  alle  andre  Ting,  dog  med  Glæde,  om  end 
med  den  størst  mulige  Økonomi,  ofrede  Penge  paa  Malerier  og  Skulp- 
turarbejder, som  han  var  en  stor  Ynder  af,  Raffael  male  et  Portræt  af 
sig  selv  og  hans  Hustru  i  denne  Maner.  Man  kan  se  dem  hos  hans  Søn 
Giovan  Battista  i  det  skønne  og  meget  bekvemt  indrettede  Hus,  som 
omtalte  Angelo  byggede  i  Florens  paa  Corso  de'  Tintori  i  Nærheden 
af  Albertiernes  Hjørne^).  Han  malede  dernæst  et  Billede  til  Domenico 
Canigiani  med  Vor  Frue  og  Jesusbarnet,  som  hjærtelig  modtager  den  lille 
Johannes,  der  er  bragt  hen  for  at  besøge  ham  af  den  hellige  Elisabeth, 
som,  idet  hun  holder  ham,  betragter  den  hellige  Josef  med  den  mest 
levende  Naturlighed.  Denne  staar  med  begge  Hænder  støttede  til  en 
Stok,  idet  han  bøjer  Hovedet  hen  imod  den  gamle  Kvinde  og  lovpri- 
ser Guds  Storhed  for  hende,  som  trods  sin  høje  Alderdom  har  faaet 

*)   Denne  Altertavle  ejes  af  Hr.  Pierpoint  Morgan  i  London,  som  erhvervede  den  for  omtrent 

to  Millioner  Kr.  Predellaen  solgte  Nonnerne  1663  til  Dronning  Kristina  af  Sverige. 
*)   Begge  Billedef,  malede  omkring  1505,  findes  i  Palazzo  Pitti. 

en  saa  lille  Søn;  og  det  ser  ud,  som  om  alle  forbavses  ved  at  se,  med 
hvilken  Forstand  de  to  Fættere  allerede  i  denne  spæde  Alder  viser 
Ømhed  mod  hinanden,  idet  den  ene  forholder  sig  ærbødig  over  for  den 
anden.  Dertil  kommer,  at  hvert  Penselstrøg  i  Hoveder,  Hænder  og 
Fødder  snarere  er  malede  med  Kød  end  farvede  af  en  Mester  i  denne 
Profession.  Det  herlige  Billede  befinder  sig  i  vore  Dage  hos  Arvin- 
gerne efter  omtalte  Domenico  Canigiani,  der  sætter  saa  stor  Pris  paa 
det,  som  et  Værk  af  Raffael  fra  Urbino  fortjener^). 

Denne  ypperlige  Maler  studerede  i  Florens  Masaccios  ældre  Arbej- 
der, og  da  han  saa  Lionardos  og  Michelangelos  Billeder,  ansporede  de 
ham  til  at  studere  med  den  yderste  Flid,  saa  han  gjorde  overordentlige 
Fremskridt  i  Kunsten  og  sin  Malemaade.  Medens  Raffael  opholdt  sig  i 
Florens,  sluttede  han  blandt  andre  fortroligt  Venskab  med  Fra  Barto- 
lomeo  i  San  Marco,  der  vandt  hans  Hjærte  og  hvis  Kolorit  han  ivrig 
bestræbte  sig  for  at  efterligne.  Til  Gengæld  lærte  han  denne  gode  Pater 
Fremgangsmaaden  ved  Perspektiven,  som  Munken  indtil  da  ikke  havde 
givet  Agt  paa.  Men  just  som  de  omgikkes  mest,  blev  Raffael  kaldet  til- 
bage til  Perugia,  hvor  han  først  fuldendte  Billedet  i  San  Francesco  for 
den  allerede  omtalte  Madonna  Atalanta  Baglioni,  hvortil  han  som 
nævnt  havde  tegnet  Kartonen  i  Florens.  Paa  dette  guddommelige  Maleri 
er  der  en  død  Kristus,  som  bæres  til  Graven,  malet  med  en  saadan 
Friskhed  og  Kærlighed,  at  det  synes  udført  nu.  I  Kompositionen  af 
dette  Arbejde  forestiller  Raffael  sig  den  Smerte,  som  de  nærmeste  og 
kærlige  Slægtninge  føler,  idet  de  begraver  et  Menneske,  som  er  dem 
kærere  end  alle  andre  og  paa  hvem  en  hel  Families  Lykke,  Ære  og 
Forsørgelse  i  Sandhed  beror.  Man  ser  der  Vor  Frue  besvime  og  Ho- 
vederne af  alle  de  meget  yndefulde  grædende  Figurer,  særlig  Johannes. 
Han  staar  med  korslagte  Hænder  og  bøjer  Hovedet  med  et  Udtryk, 
som  maa  bevæge  selv  det  haardeste  Sind  til  Medlidenhed,  og  i  Sandhed 
har  den,  som  betragter  den  Omhu,  Kærlighed,  Kunst  og  Ynde,  der  giver 
sig  Udtryk  i  dette  Arbejde,  god  Grund  til  at  undre  sig;  thi  det  faar  enhver, 
som  betragter  det,  til  at  studse  over  Figurernes  Udtryk  og  Dragternes 
Skønhed,  ja  kort  sagt  over  dets  yderste  Fuldkommenhed  i  alle  Enkelt- 
heder^). 

Da  dette  Arbejde  var  fuldendt^),  og  han  var  vendt  tilbage  til  Florens, 
bestilte  den  florentinske  Familie  Dei  et  Billede  af  ham  til  Altret  i  deres 
Kapel  i  Santo  Spirito.  Han  paabegyndte  det  og  fuldendte  Skitsen*). 

')   Omkr.  1506.  Alte  Pinakothek,  Munchen. 

*)  Dette  Billede  blev  malet  1507.  Hovedbilledet  findes  i  Galleria  Borghese,  Predellaen  i  Vati- 
kanets Pinakothek. 

')  I  den  første  Udgave  af  Biografierne  fortsættes  der  med  følgende  Ord:  vendte  han  tilbage 
til  Florens,  baade  fordi  han  mærkede,  hvilken  Fordel  han  havde  haft  af  Studiet  der,  og  fordi 
Venskabsforbindelser  lokkede  ham  did.  For  den,  som  studerer  disse  Kunster,  er  Florens  jo 
i  Sandhed  ogsaa  et  vidunderligt  Sted,  baade  paa  Grund  af  Konkurrencen,  Kappestriden  og 
den  Misundelse,  der  altid  har  hersket,  og  da  navnlig  i  hine  Tider. 

*)  Den  saakaldte  Madonna  del  Baldacchino,  som  nu  findes  i  Galleria  Pitti.  Raffael  er  her 
meget  afhængig  af  Fra  Bartolomeo.  Billedet  blev  fuldendt  af  Elever  efter  Mesterens  Død. 

Samtidig  malede  han  et  Billede,  der  blev  sendt  til  Siena  og  ved  Raffaels 
Bortrejse  ladt  tilbage  hos  Ridolfo  Ghirlandaio,  for  at  han  skulde  fuld- 
ende et  blaat  Gevandt,  som  endnu  manglede^).  Grunden  til  hans 
Bortrejse  var  den,  at  Bramante  fra  Urbino,  som  var  i  Julius  II's  Tjene- 
ste, af  Hensyn  til,  at  han  var  langt  ude  beslægtet  med  Raffael  og  fra 
samme  By,  skrev  til  denne,  at  han  havde  udvirket  hos  Paven,  at  han 
kunde  vise  sin  Dygtighed  i  nogle  Sale,  som  han  havde  ladet  bygge.  Op- 
gaven tiltalte  Raffael.  Han  opgav  derfor  sine  Arbejder  i  Florens  og  efter- 
lod Billedet  til  Familien  Dei  ufuldendt  (men  dog  saa  vidt  fremskredet, 
at  Messer  Baldassarre  fra  Pescia  senere  lod  det  anbringe  i  sin  Fødebys 
Sognekirke  efter  Raffaels  Død)  og  drog  til  Rom  ^). 

Da  Raffael  kom  derned,  saa  han,  at  en  stor  Del  af  Paladsets  Værelser 
var  malede  af  flere  Mestere.  Der  var  en  Sal,  hvor  Pietro  della  Francesca 
havde  udført  en  Scene,  og  Luca  fra  Cortona  ^)  havde  fuldendt  en  Væg, 
ligesom  Don  Pietro  [Bartolomeo]  della  Gatta,  Abbed  for  San  Clemente 
i  Arezzo  havde  paabegyndt  nogle  Arbejder  der.  Ogsaa  Bramantino  fra 
Milano  havde  malet  en  Mængde  Figurer,  som  for  største  Delen  var  teg- 
nede efter  Naturen  og  blev  ansete  for  meget  smukke*). 

Da  derfor  Raffael  ved  sin  Ankomst  havde  modtaget  mange  Venskabs- 
bevisninger  af  Pave  Julius,  paabegyndte  han  i  Segnaturasalen  ^)  en  Scene, 
hvor  Teologerne  bringer  Filosofien  og  Astrologien  i  Overensstemmelse 
med  Teologien.  Her  er  alle  Verdens  Vismænd  afbildede,  diskuterende 
paa  forskellig  Maade^).  Afsides  staar  nogle  Astrologer,  som  paa  smaa 
Tavler  har  tegnet  forskellige  Figurer  og  Tegn  fra  Geomantiken  og 
Astrologien,  som  de  sender  med  endel  meget  smukke  Engle  til  Evan- 
gelisterne, der  udlægger  dem'').  Blandt  disse  findes  en  Diogenes,  som 
ligger  paa  Trappen  med  sit  Bæger,  en  meget  tankefuld  Figur,  som  er 
hensunken  i  dybe  Betragtninger  og  fortjener  at  roses  for  sin  Skønhed 
og  velvalgte  Dragt.  Her  ser  man  ogsaa  Aristoteles  og  Plato,  den  ene 
med  Timæus  i  Haanden,  den  anden  med  Etiken,  medens  en  stor 
Skare  Filosoffer  slutter  Kreds  om  dem.  Det  er  umuligt  at  beskrive  disse 
Astrologers  og  Mathematikeres  Skønhed,  som  med  Passere  tegner  et 
Utal  af  Figurer  og  Tegn  paa  Tavlerne.  Blandt  dem  har  han  i  en  ung 
Mand  af  skønne  Former,  som  undrende  breder  Armene  ud  og  bøjer  sit 
Hoved,  afbildet  Hertug  Frederik  II  af  Mantova,  som  dengang  opholdt 

')  Billedet,  der  er  kendt  under  Betegnelsen  La  bella  Giardiniera,  findes  i  Louvre  og  er  date- 
ret 1507. 

^)   Omkring  Midten  af  1508. 

^)  Luca  Signorelli.  I  dennes  Biografi  omtaler  Vasari  dog  ikke  disse  hans  Malerier  i  Vatikanets 
Værelser. 

■*)   Bramantinos  og  Piero  della  Francescas  Billeder  fandtes  i  den  saakaldte  Heliodorsal. 

^)  Segnaturaen  var  den  højeste  gejstlige  Domstol,  bestaaende  af  syv  Prælater  og  en  Kardinal. 

*)  Det  første  Maleri,  som  Raffael  malede  i  Rom  er  Disputen  om  Sakramentet,  der  repræ- 
senterer Teologien  eller  Himlens  og  Jordens  Enighed  om  at  anerkende  Aabenbaringen.  Det 
andet  var  Skolen  i  Athen,  af  hvilket  Vasari  giver  forskellige  falske  Tydninger.  Den  Idekreds, 
som  laa  bag  Billederne,  var  væsentlig  inspireret  af  Dante  og  endnu  mere  Petrarca. 

')   Vasari  har  her  sammenblandet  de  to  Billeder,  Skolen  i  Athen  og  Disputen. 

sig  i  Rom.  Der  er  ogsaa  en  Figur,  som  bøjer  sig  til  Jorden  og  med  en 
Passer  i  Haanden  drejer  den  paa  Tavlerne.  Man  siger,  at  det  er  Archi- 
tekten  Bramante,  og  han  staar  der,  som  om  han  var  levende:  saa  godt 
er  han  tegnet.  Ved  Siden  af  en  Figur,  som  vender  Ryggen  til  og  holder 
en  Himmelglobe  i  Haanden,  findes  et  Portræt  af  Zoroaster,  og  ved  hans 
Side  staar  Raffael,  dette  Arbejdes  Mester,  som  har  malet  sit  Selvportræt 
ved  Hjælp  af  et  Spejl.  Det  er  et  Ynglingehoved,  som  bærer  en  sort 
Baret.  Ansigtsudtrykket  er  meget  beskedent,  tiltalende  og  yndefuldt  ^). 
Man  kan  heller  ikke  finde  Ord  for  den  Skønhed  og  Godhed,  man  ser 
udtrykt  i  Evangelisternes  Hoveder,  Figurer  og  Skikkelser.  I  deres  An- 
sigter har  han  fremstillet  en  vis,  meget  naturtro  Opmærksomhed  og 
Akkuratesse,  navnlig  da  i  de  skrivendes;  og  følgende  malede  han  bagved 
en  Mathæus:  medens  han  fra  hine  Tavler,  hvorpaa  Figurene  findes  og 
som  en  Engel  holder  for  ham,  henter  de  Tegn,  som  han  nedskriver  i  en 
Bog,  er  der  en  gammel  Mand,  som  har  lagt  et  Stykke  Papir  paa  sit  Knæ 
og  kopierer  alt,  hvad  St.  Mathæus  nedskriver,  og  medens  han  staar  op- 
mærksomt i  denne  ubekvemme  Stilling,  ser  det  ud,  som  om  han  vrider 
Kæberne  og  Hovedet,  alt  eftersom  han  trykker  paa  Pennen  eller  giver 
efter  ^).  Foruden  Ideernes  enkelte  Træk,  som  er  mangfoldige,  maa  man 
lægge  Mærke  til  hele  Scenens  Komposition,  der  ubestridelig  er  inddelt 
med  en  saadan  Orden  og  Harmoni,  at  han  i  Sandhed  gav  en  saa  af- 
gørende Prøve  paa  sit  Talent,  at  man  forstod,  at  han  ubetinget  vilde 
holde  Marken  blandt  Folk,  som  fører  Penselen.  Han  smykkede  ogsaa 
dette  Billede  med  et  smukt  Perspektiv  og  med  mange  Figurer,  der  var 
udførte  i  en  saa  sart  og  indsmigrende  Maner,  at  Pavejulius  af  den  Grund 
lod  alle  de  Scener,  som  andre  baade  gamle  og  moderne  Mestre  havde 
malet,  slaa  ned,  for  at  Raffael  alene  skulde  have  Æren  af  alt  det  Arbejde, 
som  var  nedlagt  i  disse  Værker  lige  indtil  da.  Skønt  Giovan  Antonio 
Sodoma  fra  Vercellis  Arbejde,  som  var  oven  over  Raffaels  Billede,  ifølge 
Pavens  Befaling  skulde  slaas  ned,  ønskede  Raffael  ikke  destomindre  at 
betjene  sig  af  dets  Gruppering  og  Groteskfigurerne,  og  i  fire  runde  Felter, 
som  fandtes  der,  malede  han  en  Figur  i  hver,  som  antydede  de  Scener, 
der  fandtes  nedenunder,  vendt  imod  den  Side,  hvor  det  tilsvarende 
Billede  var.  Paa  det  første,  hvor  han  havde  malet  Filosofien  og  Astro- 
logien, Geometrien  og  Poesien,  som  er  i  Overensstemmelse  med  Teo- 
logien, er  der  en  Kvinde,  som  forestiller  Erkendelsen  af  alle  Ting.  Hun 
sidder  paa  en  Stol,  der  paa  hver  Side  holdes  oppe  af  en  Gudinde  Kybele 
med  alle  de  Bryster,  hvormed  de  gamle  fremstillede  Diana  Polymaste, 
og  hendes  Dragt  er  sammensat  af  fire  Farver,  som  betyder  Elementerne: 
fra  Hovedet  nedad  er  Ildens  Farve;  under  Bæltet  Luftens;  fra  Skødet 
til  Knæet  har  hun  Jordens,  og  endelig  lige  til  Fødderne  Vandets  Farve. 

')  Raffaels  Portræt  findes  i  et  Hjørne  af  Billedet  til  højre  for  Beskueren  i  Nærheden  af  hans 
Lærer  Pietro  Perugino.  Begge  har  Plads  mellem  Matematikerne,  maaske  af  Hensyn  til  deres 
Kundskaber  i  Perspektiv. 

')  Vasari  sammenblander  atter  her  de  to  Billeder.  Den  Figur,  han  skildrer,  er  Pytagoras,  som 
flndes  i  den  første  Gruppe  til  venstre  for  Beskueren  i  Skolen  i  Athen. 

Omkring  hende  staar  nogle  i  Sandhed  prægtige  Drengebørn.  I  et  andet 
Rundbillede  hen  imod  det  Vindu,  som  vender  ud  mod  Belvedere,  er 
Poesien  fremstillet  i  Skikkelse  af  Polyhymnia,  der,  bekranset  med  Laur- 
bær, holder  et  antikt  Instrument  i  den  ene  Haand  og  en  Bog  i  den  anden. 
Detene  Ben  kaster  hun  over  det  andet;  guddommelig  Skønhed  præger 
hendes  Ansigt,  og  hun  løfter  Øjnene  mod  Himlen.  Ved  hendes  Side 
staar  to  Drenge,  livfulde  og  naturtro,  som  sammen  med  hende  og  de 
andre  danner  afvexlende  Grupperinger,  og  paa  denne  Side  malede  han 
senere  over  det  omtalte  Vindue  Bjærget  Parnas.  I  det  andet  Rundbil- 
lede, som  er  malet  over  det  Billede,  hvor  de  hellige  Doktorer  læser 
Messe,  er  der  en  symbolsk  Figur  af  Teologien  med  Bøger  og  andre 
Ting  omkring.  De  er  omgivne  af  samme  Drengebørn,  ikke  mindre 
skønne  end  de  andre.  Over  det  andet  Vindue,  som  vender  ud  mod 
Gaarden,  malede  han  i  den  anden  Runding  en  Retfærdighedens  Gud- 
inde med  de  to  Vægtskaale  og  den  dragne  Kaarde,  med  de  samme 
Drengebørn  som  i  de  andre  og  fuldendt  Skønhed,  medens  han  i  Bille- 
det paa  Væggen  nedenunder  malede  Udstedelsen  af  de  borgerlige  og 
kanoniske  Love,  som  vi  skal  fortælle  paa  rette  Sted.  I  Hvælvingens 
Kiler  malede  han  fire  Scener,  som  er  tegnede  og  malede  med  stor 
Omhu;  dog  er  Figurerne  ikke  meget  store.  I  en  af  dem,  nærmest  Teo- 
logien, malede  han  Adams  Synd,  idet  han  spiser  Æblet,  udført  i  en  for- 
tryllende Maner;  og  ved  Siden  af  Astrologien^)  malede  han  hende  selv, 
idet  hun  anbringer  Fixstjernerne  og  Planeterne  paa  deres  bestemte 
Sted.  I  den  ved  Siden  af  Parnasset  hænger  Marsyas,  som  Apollo  har 
flaaet,  i  et  Træ,  og  hen  imod  den  Scene,  hvor  Dekretalerne  udstedes, 
ser  man  Salomons  Dom,  den  Gang  han  vilde  lade  Barnet  hugge  i  to. 
Disse  fire  Billeder  er  alle  fyldte  af  Aand  og  Følelse  og  udførte  med  for- 
trinlig Tegning,  skøn  og  henrivende  Kolorit.  Efter  at  vi  nu  er  færdige 
med  Hvælvingen,  det  vil  sige  dette  Værelses  Himmel,  staar  tilbage  at 
skildre,  hvad  han  malede  Væg  for  Væg  ved  Foden  af  det  oven  omtalte 
Arbejde. 

Paa  Væggen  ud  mod  Belvedere,  hvor  man  ser  Parnasset  og  Helikons 
Kilde,  malede  han  trindt  om  paa  Bjærget  en  skyggefuld  Skov  af  Laur- 
bærtræer, i  hvis  grønne  Løvtag  man  næsten  ser  Bladene  skælve  i  de 
lune  Luftninge,  medens  utallige  nøgne  Kærlighedsguder  med  det  her- 
ligste Udtryk  i  Ansigterne  svæve  i  Luften  og  plukker  Laurbærgrene, 
som  de  binder  til  Kranse  og  strørud  over  Bjærget.  Her  er  det  virkelig, 
som  der  aander  et  Pust  af  Guddommelighed,  og  de  skønne  Figurer  og 
Maleriets  ædle  Holdning  faar  den,  som  opmærksomt  betragter  det,  til 
at  studse  over,  at  Menneskeaanden  ved  Hjælp  af  simple  og  ufuldkomne 
Farver,  blot  i  Kraft  af  den  fuldendte  Tegning,  formaar  at  faa  de  malede 
Ting  til  at  virke  som  levende.  Ganske  som  levende  Mennesker  virker 
ogsaa  Digterne,  som  man  ser  spredt  over  Bjærget,  nogle  staaende,  nogle 
siddende  og  skrivende,  andre  i  Samtale  og  atter  andre  syngende  eller 

^)  Mellem  Skolen  i  Athen  og  Parnasset  (Filosofi  og  Poesi). 

fortællende  i  Grupper  paa  fire  eller  sex,  alt  eftersom  han  har  ønsket  at 
gruppere  dem.  Der  findes  virkelige  Portræter  af  alle  de  berømteste 
baade  antike  og  moderne  Digtere,  som  havde  levet  og  levede  indtil  hans 
Tid,  og  som  han  havde  laant  snart  fra  Statuer,  snart  fra  Medailler.  Mange 
havde  han  taget  fra  gamle  Malerier,  men  mange  havde  han  ogsaa  selv 
malet  efter  Model,  medens  de  endnu  levede.  For  at  begynde  fra  Begyn- 
delsen ser  man  her:  O  vid,  Vergil,  Ennius,  Tibull,  Catull,  Properts  og 
Homer,  som  blind,  med  løftet  Hoved  synger  sine  Digte,  medens  der 
sidder  en  ved  hans  Fødder  og  opskriver  dem.  Der  er  fremdeles  en 
sluttet  Gruppe  med  alle  de  ni  Muser  og  Apollo  med  saa  skønne  Ansigts- 
udtryk og  saa  guddommelige  Figurer,  at  de  aander  Liv  og  Ynde  i  hvert 
Aandedrag.  Der  er  den  lærde  Sapfo  og  den  guddommelige  Dante,  den 
henrivende  Petrarca  og  den  elskovsfulde  Boccaccio,  der  er  lyslevende; 
ligesaa  Tibaldeo  og  en  Uendelighed  af  andre  moderne  Digtere.  Dette 
Billede  er  malet  med  stor  Omhu  og  omhyggelig  fuldført^). 

Paa  den  anden  Væg  malede  han  en  Himmel  med  Kristus  og  Vor 
Frue,  Johannes  Døber,  Apostlene,  Evangelisterne  og  Martyrerne  tro- 
nende paa  Skyerne,  samt  Gud  Fader,  som  udgyder  den  hellig  Aand  over 
dem  alle,  men  fornemmelig  over  en  uendelig  Skare  Helgener  forneden, 
som  skriver  Messen  og  disputere  om  Hostien,  der  staar  paa  Altret. 
Blandt  dem  ser  man  de  fire  Kirkelærere  omgivne  af  en  uhyre  Skare 
Helgener.  Der  er  Domenico,  Franciscus,  Thomas  fra  Aquino,  Buona- 
ventura,  Scotus,  Nicolaus  de  Lyra,  Dante,  Fra  Girolamo  Savonarola 
fra  Ferrara  og  alle  de  kristne  Teologer,  mange  af  dem  malede  efter  Na- 
turen; og  i  Luften  er  der  fire  Børn,  som  holde  Evangelierne  aabne.  In- 
gen Kunstner  vilde  være  i  Stand  til  at  male  noget  mere  fortryllende  eller 
fuldkomment  end  disse  Figurer.  Han  afbildede  disse  Helgener  siddende 
i  en  Kreds  i  Skyerne,  og  de  bliver  ikke  blot  levende  ved  den  Illusion, 
Farverne  skaber,  men  gennem  Forkortninger  og  Perspektiv  virker  de 
ganske  som  Relieffer.  Desuden  er  de  klædt  paa  forskellig  Vis  med  dej- 
lige Foldekast  og  mere  himmelske  end  menneskelige  Ansigtsudtryk. 
Saaledes  udtrykker  Kristi  Hoved  just  den  Mildhed  og  Barmhjærtighed, 
som  formaar  at  anskueliggøre  et  Maleris  Guddommelighed  for  dødelige 
Mennesker;  thi  RafFael  havde  denne  Gave  fra  Naturens  Haand,  at  han 
kunde  gøre  Udtrykket  i  sine  Hoveder  indsmigrende  og  fuldt  af  Ynde. 
Man  betragte  blot  Vor  Frue,  som  lægger  Hænderne  paa  Brystet,  me- 
dens hun  iagttager  og  beskuer  Sønnen  og  ser  ud,  som  hun  ikke  kan 
nægte  nogen  Gunst.  Samtidig  bevarede  han  en  vis  skøn  Anstand,  idet 
han  i  de  hellige  Patriarkers  Ansigter  udtrykte  deres  høje  Alder,  ligesom 

')  Vasari  nævner  mange  flere  Personer,  end  der  findes  paa  Billedet.  Bellori  siger,  at  ogsaa 
Sannazzaro  er  afbildet  og  skulde  være  den  laurbærkransede  Mand  med  det  ædle  Ansigt,  som 
staar  bag  Horats  og  den  anden  Digter,  som  holder  Fingeren  paa  Læben.  I  Billedet  af  Apollo 
mener  man,  at  Raffael  har  villet  hædre  Giacomo  Sansecondo,  en  paa  den  Tid  berømt  Im- 
provisator, løvrigt  har  man  et  Stik  af  Marcantonio,  som  i  vilde  Enkeltheder  afviger  fra 
Billedet. 

han  anskueliggjorde  Apostlenes  Enfold  og  Martyrernes  Tro^).  Men 
langt  større  Kunst  og  Genialitet  lagde  han  for  Dagen  i  Fremstillingen 
af  de  hellige  kristne  Kirkelærere,  der  staar  og  disputere  i  Grupper  paa 
seks,  tre  og  to  og  i  hvis  Miner  man  læser  en  vis  Nysgerrighed  og  en 
Anstrængelse  efter  at  finde  det  sikre  i  det,  de  er  i  Tvivl  om.  De  udtryk- 
ker det  ved  at  gestikulere  med  Hænderne  og  indtager  udtryksfulde  Stil- 
linger med  hele  Personen,  lytte  spændt,  rynke  Brynene  og  vise  deres 
Forbauselse  paa  mange  forskellige  og  unægtelig  afvekslende  og  ejen- 
dommelige Maader.  Endelig  ser  man  de  fire  Kirkelærere,  oplyste  af  den 
hellig  Aand  og  ved  Hjælp  af  den  hellige  Skrift  udlægge  og  løse  alle 
Vanskeligheder  i  Evangeliet,  der  bæres  i  Hænderne  af  hine  Engle,  som 
svæve  gennem  Luften.  Paa  den  anden  af  de  Vægge,  som  er  gennem- 
brudt af  Vinduer,  malede  han  paa  den  ene  Side  Justinian,  som  over- 
rækker Lovene  til  Lærerne^),  for  at  de  skal  rette  dem,  og  for  oven 
Maadehold,  Styrke  og  Klogskab^).  Paa  den  anden  Side  malede  han 
Paven  ^),  som  giver  de  kanoniske  Dekretaler,  og  som  denne  Pave  ma- 
lede han  Pave  Julius  efter  Naturen;  som  hans  Assistenter  Kardinal  Gio- 
vanni de'  Medici,  den  senere  Pave  Leo,  Kardinal  Antonio  di  Monte  og 
Kardinal  Alessandro  Farnese,  den  senere  Pave  Paolo  III. 

Paven  blev  meget  tilfreds  med  dette  Arbejde,  og  for  at  anbringe  vær- 
difulde Paneler,  som  var  Maleriet  værdige,  tilkaldte  han  fra  Monte  Oli- 
veto  di  Chiusuri,  et  Kloster  i  Egnen  ved  Siena,  Fra  Giovanni  fra  Ve- 
rona, som  den  Gang  var  en  stor  Mester  i  perspektiviske  Træmosaiker. 
Han  udførte  ikke  blot  Panelerne  helt  rundt,  men  ogsaa  herlige  Døre  og 
Bænke,  der  blev  udarbejdede  i  indlagt  Træarbejde,  som  indbragte  ham 
stor  Gunst,  Belønning  og  Ære  hos  Paven  ^).  Sikkert  har  der  i  denne 
Kunst  aldrig  været  nogen  dygtigere,  hverken  med  Hensyn  til  Tegning 
eller  Udførelse  end  Fra  Giovanni.  Dette  fremgaar  ogsaa  af  et  Sakristi 
med  herlige  Træmosaiker  i  Santa  Maria  in  Organo  i  hans  Fødeby  Ve- 
rona, af  Koret  i  Monte  Oliveto  di  Chiusuri,  Koret  i  San  Benedetto  i 
Siena  og  Monte  Olivetos  Sakristi  i  Neapel;  og  endelig  har  han  samme- 
steds udført  Koret  i  Paolo  fra  Tolosas  Kapel.  Derfor  fortjener  han  at 
blive  agtet  og  holdt  i  stor  Ære  af  sin  Orden,  i  hvilken  han  døde  1537  i 
en  Alder  af  68  Aar.  Jeg  har  villet  omtale  denne  Munk  som  en  i  Sand- 
hed fremragende  og  ualmindelig  Mand,  idet  det  forekommer  mig,  at 
hans  Dygtighed  fortjener  det,  og  hans  Talent  gav,  som  andetsteds  skal 
berettes.  Stødet  til  mange  sjeldne  Værker,  som  blev  udførte  af  andre 
Mestre  efter  ham.  Men  for  nu  at  vende  tilbage  til  Raffael,  steg  hans 
Færdighed  i  den  Grad,  at  han  paa  Pavens  Bestilling  fortsatte  med  at 
male  et  andet  Værelse  hen  imod  den  store  Sal,  og  idet  han  havde  gjort 

')  Raffael  har  i  denne  Del  af  Disputen  efterlignet  Fra  Bartolomeos  Freske  paa  Santa  Maria 

Nuovas  Kirkegaard  i  Florens. 
*)  Trebonian  knælende;  Teofilos  og  Dorotheos  staaende. 
*)  Med  disse  tre  Figurer  tilsammen  vilde  han  symbolisere  Jurisprudentsen. 
*)  Gregor  IX. 
*)   Disse  Træarbejder  gik  meget  tidligt  tilgrunde. 

sig  meget  berømt,  malede  han  paa  denne  Tid  Pave  Julius  i  et  Oliebil- 
lede saa  ligt  og  naturtro,  at  Billedet  gjorde  een  angst  ved  at  betragte  det, 
som  om  han  var  lyslevende.  Dette  Arbejde  findes  nu  i  Santa  Maria  del 
Popolo^)  tilligemed  et  skønt  Maleri  af  Vor  Frue,  der  ligeledes  er  ud- 
ført paa  denne  Tid  og  gengiver  Jesu  Kristi  Fødsel  og  Jomfruen,  som 
dækker  Sønnen  med  et  Slør.  Ansigtsudtrykket  og  hele  hans  Legeme 
er  saa  skønt,  at  han  sandelig  er  Guds  Søn,  og  ikke  mindre  skønt  er 
Madonnas  Hoved  og  Ansigt,  idet  man  ikke  blot  beundrer  hendes  over- 
ordentlige Skønhed,  men  ogsaa  hendes  Glæde  og  Fromhed.  Josef  støt- 
ter begge  Hænderne  paa  sin  Stok,  idet  han  tankefuld  betragter  Himlens 
Konge  og  Dronning  og  staar  med  et  beundrende  Blik  som  en  hellig 
gammel  Mand.  Begge  disse  Malerier  fremvises  ved  de  store  Fester^). 

Raffael  havde  paa  denne  Tid  skabt  sig  et  stort  Navn  i  Rom,  og  skøndt 
han  havde  den  elskværdige  Maner,  som  af  alle  blev  anset  for  herlig, 
og  trods  det,  at  han  havde  set  saa  mange  antike  Arbejder  i  denne  By 
og  stadig  studerede,  havde  han  dog  endnu  ikke  givet  sine  Figurer  en 
vis  Storhed  og  Majestæt,  som  han  fra  nu  af  gav  dem.  Det  hændte  nem- 
lig paa  denne  Tid,  at  Michelangelo  havde  et  Vredesudbrud  overfor  Pa- 
ven i  Kapellet  og  forfærdede  ham,  hvorom  vi  skal  fortælle  i  hans  Bio- 
grafi, saa  at  han  blev  tvungen  til  at  flygte  til  Florens.  Da  Bramante 
havde  Nøglen  til  Kapellet,  viste  han  det  for  sin  Ven  Raffael,  for  at  han 
kunde  se  Michelangelos  Malemaade^).  Dette  Besøg  gav  Anledning  til, 
at  Raffael  i  Santo  Agostino  i  Rom,  oven  over  Andrea  Sansovinos  hel- 
lige Anna,  strax  overmalede  Profeten  Jesaja,  som  man  ser  der,  skøndt 
han  allerede  havde  fuldendt  ham.  I  dette  Arbejde  forbedrede  han  sin 
Stil  overmaade  meget,  gjorde  den  mere  storslagen  og  gav  den  mere 
Majestæt  paa  Grund  af  de  Arbejder,  han  havde  set  af  Michelangelo*). 

Da  derfor  Michelangelo  senere  saa  Raffaels  Arbejde,  fik  han  Mistanke 
om  at  Bramante  havde  spillet  ham  et  Puds  for  at  gavne  Raffael  og  give 
ham  Navn.  Ikke  lang  Tid  efter  overdrog  Pisaneseren  Agostino  Chisi,  en 
rig  Købmand,  som  var  god  Ven  af  alle  Talenter,  ham  at  male  et  Kapel, 
fordi  Raffael  kort  iforvejen  i  en  Loggia  i  hans  Palads,  som  nu  kaldes  i 
Chisij,  i  Trastevere  i  den  mest  smilende  Maner  havde  malet  en  Gaiatea 
i  Havet,  siddende  paa  en  Vogn,  trukket  af  to  Delfiner,  omkring  hvilke 
der  findes  Tritoner  og  mange  Havguder\) 

')  Originalbilledet  er  vistnok  tabt.  De  to  Billeder  i  Uffizierne  og  Pitti  anses  for  Elevarbejder 
efter  Raffaels  Karton,  som  nu  findes  i  Palazzo  Corsini  i  Florens. 

*)  Dette  Billede,  almindelig  kendt  under  Navnet  Madonna  di  Loreto,  er  gaaet  tabt.  En  Kopi 
findes  i  Louvre.  For  nogle  Aar  siden  fandt  man  i  det  romerske  Galeris  Magasin  et  Brud- 
stykke af  et  Billede,  som  maaske  er  den  nederste  Del  af  Raffaels  Original,  der  oprindelig 
fandtes  i  Santa  Maria  del  Popolo. 

t')   Denne  Oplysning  drages  af  flere  Grunde  i  Tvivl. 
*)  Jesaja-Figuren,  som  blev  udført  1512,  blev  ødelagt  paa  Paolo  IV's  Tid  af  en  slet  Maler,  der 
skulde  restaurere  den.  Siden  blev  den  paany  restaureret  af  Daniello  fra  Volterra. 
')  Raffael  malede  Gaiatea  først  1514.  Gaiatea  er  bevaret  i  Villa  Farnesina.  If.  Cavalcaselle 
og  Crowe  er  den  malet  af  Giulio  Romano  og  eftergaaet  af  Raffael.  Efter  andre  er  den  helt 
igenem  Raffaels  Værk. 
Henuissancens  ypperste  Kunstnere  H 

Da  Raffael  altsaa  havde  udført  Kartonen  til  dette  Kapel,  som  findes  ved 
Indgangen  til  Kirken  Santa  Maria  della  Pace,  til  højre,  naar  man  kommer 
ind  i  Kirken  ad  Hovedporten,  udførte  han  det  i  Fresco  i  sin  nye  Maner, 
der  var  langt  prægtigere  og  mere  storslagen  end  den  første.  I  dette  Maleri 
afbildede  Raffael,  før  Michelangelos  Kapel  blev  gjort  tilgængeligt  for 
Offentligheden,  men  efter  at  han  desuagtet  havde  set  det,  nogle  Profeter 
og  Sibyller,  og  det  regnes  i  Sandhed  for  det  bedste  af  hans  Værker  og 
som  en  Perle  blandt  de  mange  skønne;  thi  Kvinderne  og  Børnene  er 
skildrede  med  stor  Livfuldhed  og  en  fuldkommen  Kolorit,  og  dette  Ar- 
bejde skaffede  ham  stort  Ry  baade  i  Live  og  efter  hans  Død,  idet  det 
er  det  sjeldneste  og  fortræffeligste  Værk,  Raffael  malede  i  hele  sit  Liv^). 

Paa  indtrængende  Bøn  af  Pave  Julius'  Sekretær^)  malede  han  senere 
Altertavlen  til  Højaltret  i  Araceli,  i  hvilken  han  fremstillede  Vor  Frue 
i  Luften  med  et  herligt  Landskab,  Johannes,  St.  Franciscus  og  St. 
Hieronymus,  afbildet  som  Kardinal,  Over  denne  Vor  Frue  er  der  en 
Ydmyghed  og  Beskedenhed,  der  i  Sandhed  anstaar  sig  Kristi  Moder, 
og  foruden  at  Drengen  i  en  smuk  Stilling  leger  med  Moderens  Kappe, 
ser  man  i  Johannes'  Skikkelse  dette  bodfærdige  Udtryk,  som  Fasten 
plejer  at  frembringe,  og  i  hans  Ansigt  læser  man  en  Sjælens  Oprig- 
tighed og  den  Sikkerhed,  man  plejer  at  finde  hos  de  Mænd,  som  lader 
haant  om  den  Verden,  de  lever  langt  borte  fra,  og  i  deres  Omgang  med 
Mennesker  hader  Løgnen  og  siger  Sandhed.  Paa  samme  Maade  hol- 
der Hieronymus  Hovedet  og  Øjnene  løftede  mod  Vor  Frue,  der  er  dybt 
hensunken  i  Beskuelse.  I  disse  Øjne  er  det,  som  han  antyder  hele  den 
Lærdom  og  Visdom,  han  aabenbarede  i  sine  Skrifter.  Med  en  Bevæ- 
gelse af  begge  Hænder  anbefaler  han  Kammerherren,  som  ikke  er  den 
mindst  levende  af  Billedets  Figurer,  til  Madonnas  Bevaagenhed^).  Ikke 
mindre  levende  er  Billedet  af  San  Francesco  som,  knælende  paa  Jor- 
den, med  den  ene  Arm  udstrakt  og  løftet  Hoved,  ser  op  mod  Vor  Frue, 
brændende  af  Kærlighed.  Af  Billedets  Linier  og  Kolorit  ser  man,  hvor 
han  smelter  hen  i  Hengivenhed  og  henter  Trøst  og  Liv  af  den  rolige 
Betragtning  af  hendes  Skønhed  saavelsom  af  Sønnens  Livlighed  og 
Herlighed.  Midt  i  Billedet  under  Vor  Frue  malede  Raffael  en  Dreng, 
som  løfter  Hovedet  op  imod  hende  og  holder  en  Tavle,  med  et  Ansigt 
saa  skønt  og  en  saadan  Harmoni  over  hele  Skikkelsen,  at  det  er  umu- 
ligt at  male  noget  mere  yndigt  eller  mere  fuldkomment.  Endelig  ser  man 
et  Landskab,  som  i  sin  Fuldkommenhed  er  enestaaende  og  herligt^). 

*)  I  Biografien  over  Michelangelo  siger  Vasari  selv,  at  Raffael  malede  Sibyllerne  og  Profe- 
terne, efter  at  det  sixtinske  Kapel  var  aabnet.  Billedet  er  sikkert  ikke  malet  før  1514.  Pro- 
feterne Daniel,  David,  Jonas  og  Hoseas  blev  sandsynligvis  malede  af  Timoteo  Viti  efter 
Raffaels  Tegninger.  Udførelsen  staar  langt  under  Udførelsen  af  de  fire  Sibyller.  Billederne, 
som  ofte  er  blevet  overmalede,  er  i  vore  Dage  restaurerede  af  Palmaroli. 

*)   Sigismondo  Conti  fra  Fuligno. 

*)  Han  stiftede  dette  Billede  som  Tak,  fordi  han  undgik  en  gloende  Bombe  eller  Meteor,  der 
faldt  i  hans  Nærhed  under  Belejringen  af  Fuligno.  Dertil  hentyder  det  Lysfænomen,  man 
ser  i  Luften  oven  over  Landskabet. 

*)  Madonna  di  Fuligno,  saakaldet  fordi  den  1565  blev  ført  til  Fuligno,  hvor  en  Niece  af  Sigis- 

Idet  han  senere  fortsatte  Udsmykningen  af  Værelserne  i  Vatikanet, 
malede  han  et  Billede  af  Sakramentmiraklet  med  Messedugen  i  Orvieto 
eller  Bolsena,  hvad  de  nu  kalder  den.  I  dette  Billede  læser  man  i  Præ- 
stens Ansigt,  som  er  gloende  rødt,  idet  han  læser  Messen,  den  Skam, 
han  følte  ved  at  se,  hvorledes  Hostien  paa  Grund  af  hans  Vantro  blev 
til  Blod  paa  Messedugen  og  hvorledes  han  med  Forfærdelsen  malet  i 
Øjnene  og  helt  ude  af  sig  selv,  i  Tilhørernes  Nærværelse  fremtræder 
som  en  Person,  der  svæver  i  Tvivl.  Af  Hændernes  Stilling  ser  man 
næsten  den  Skælven  og  Rædsel,  man  plejer  at  føle  i  lignende  Tilfælde^). 
Rundt  om  malede  Raffael  en  Mængde  afvekslende  og  forskelligartede 
Figurer.  Nogle  gaar  tilhaande  ved  Messen;  andre  ligger  paa  Knæ  op 
ad  en  Trappe,  og  ængstede  ved  den  vidunderlige  Hændelse  indtager  de 
de  smukkeste  Stillinger  med  forskellige  Fagter,  som  hos  mange  saavel 
Mænd  som  Kvinder  udtrykker  en  Følelse  af  Bebrejdelse.  Blandt  Kvin- 
derne er  der  en,  som  sidder  paa  Jorden  nederst  paa  Billedet  og  holder 
en  lille  Dreng  paa  Armen.  Idet  hun  lytter  til  den  Tale,  man  ser  en 
anden  Kvinde  holde  til  hende  om  det  Mirakkel,  der  er  sket  for  Præ- 
sten, drejer  hun  sig  paa  en  vidunderlig  Maade  og  lytter  til  med  en 
meget  ejendommelig  og  udtryksfuld  kvindelig  Ynde.  Paa  samme  Side 
malede  han  Pave  Julius,  som  hører  Messen,  vidunderligt  udført;  end- 
videre et  Portræt  af  Kardinalen  San  Giorgio  og  utallige  andre.  I  Vin- 
duesaabningen  malede  han  en  Trappe,  som  Billedet  viser  hel  og  holden, 
ja  man  kunde  næsten  sige,  at  Billedet  ikke  vilde  have  været  fuldkom- 
ment, om  ikke  denne  Vinduesfordybning  havde  været.  Man  kan  derfor 
i  Sandhed  give  ham  det  Lov,  at  med  Hensyn  til  Opfindelsen  af  Kom- 
positioner, i  hvad  Slags  Billeder  det  end  var,  er  der  ingen  i  Malerkun- 
sten, som  nogensinde  har  været  mere  harmonisk,  frigjort  og  dygtig. 
Dette  viste  han  ogsaa  samme  Sted  lige  overfor  dette  Billede  paa  et 
andet,  hvor  St.  Peter,  der  er  fængslet  og  i  Herodes'  Vold,  bevogtes  af 
Soldaterne.  Her  er  Architekturen  fortræffelig  gengivet,  og  Fængsels- 
bygningen  er  saa  anskuelig  tegnet,  at  alle  andre  i  Sammenligning  med 
ham  er  rigere  paa  Forvirring  end  han  paa  Skønhed^),  idet  han  stadig 
bestræbte  sig  for  at  male  de  historiske  Scener,  saaledes  som  de  er 
skrevne,  og  fremstille  mange  skønne  og  fuldendte  Ting  i  dem.  Her  ser 
man  f.  Ex.  denne  Fængslets  Rædsel,  og  man  ser  den  gamle  Mand,  bun- 
den i  Jernlænker  mellem  de  to  Soldater,  Vagtens  dybe  Søvn  og  Enge- 
lens straalende  Glans,  som  i  Nattens  dystre  Mørke  tillader  én  klart  at 
skelne  den  mindste  Ubetydelighed  i  Fængslerne,  ligesom  den  faarVag- 

mondo  var  Nonne.  I  Paris  blev  det  overført  fra  Træ  til  Lærred.  Nu  findes  det  i  Vatikanets 

Pinakotek. 
*)    Man  siger,  at  dette  Mirakkel  indtraf  1264  under  Urban  IV,  der  i  den  Anledning  indstiftede 

Kristi  Legemsfest,  som  dog  først  blev  almindelig  fejret  50  Aar  senere. 
*)    I  denne  Sal  malede  Raffael  først  Hvælvingen;  dernæst  Heliodors  Fordrivelse  af  Templet 

og  endelig  Messen  i  Bolsena,  som  blev  fuldendt  1512,  medens  Julius  II  endnu  var  i  Live. 

Denne  Freske  er  med  Hensyn  til  Koloriten  den  fortræffeligste  af  hele  Serien,  og  den  er 

tillige  den  bedst  bevarede. 

tens  Vaaben  til  at  skinne  saa  klart,  at  Glanslysene  synes  mere  polerede 
end  om  de  var  virkelige  og  ikke  malede.  Ikke  mindre  Kunst  og  Geni- 
alitet er  der  i  hans  Bevægelse,  idet  han,  løst  af  Lænkerne,  gaar  ud  af 
Fængslet,  ledsaget  af  Engelen.  Man  læser  i  St.  Peters  Aasyn,  at  det 
snarere  er  en  Drøm  end  noget  virkeligt,  ligesom  man  ogsaa  ser  Skræk- 
ken og  Rædslen  udtrykt  hos  andre  bevæbnede  Vogtere,  som  udenfor 
Fængslet  hører  Støjen  af  Jernporten.  En  Skildvagt  med  en  Fakkel  i 
Haanden  vækker  de  andre,  og  idet  han  med  denne  lyser  for  dem,  gi- 
ver Faklens  Lys  Genskin  i  alle  Vaabnene,  og  hvor  det  ikke  rammer, 
falder  Maaneskinnet  ind.  Idet  RafFael  havde  malet  sit  Billede  over  Vin- 
duet, blev  denne  Væg  mere  mørk;  thi  naar  man  betragter  Billedet, 
falder  Lyset  een  i  Ansigtet,  og  Dagslyset  kæmper  paa  en  saa  fortrinlig 
Maade  med  den  malede  Belysning,  der  fremstiller  Nattens  forskellige 
kunstige  Lysvirkninger,  at  man  synes  at  se  Røgen  fra  Faklen,  Enge- 
lens Straaleglans  midt  i  Nattens  skumle  Mørke,  saa  naturligt  og  saa 
sandt,  at  man  aldrig  skulde  tro,  det  var  malet,  idet  han  med  en  saa- 
dan  Tydelighed  har  udført  denne  saare  vanskelige  Fantasi.  Her  ser  man 
Skyggerne  paa  Vaabnene,  Genskinnet  og  Røgbølgerne  fra  Lysene  ud- 
arbejdede i  en  saa  dæmpet  Skyggetone,  at  man  med  Sandhed  kan  sige, 
at  han  var  de  andres  Mester,  og  af  alle  Billeder,  som  fremstiller  Natten, 
er  dette  det  mest  guddommelige  og  naturtro.  Malerkunsten  nogensinde 
har  frembragt,  ligesom  alle  anser  det  for  det  herligste^). 

Han  malede  fremdeles  paa  en  af  de  ikke  gennembrudte  Vægge  Jø- 
dernes Gudstjeneste,  Arken,  Lysestagen  og  Pave  Julius,  som  uddriver 
Gerrigheden  af  Kirken,  et  Billede;  som  i  Skønhed  og  Fortrinlighed 
staar  Maal  med  den  ovennævnte  Nat  2).  I  dette  Billede  er  der  nogle 
Bærere,  som  er  Portrætter  af  dalevende  Personer.  Paa  Bærestolen 
bære  de  Pave  Julius,  som  i  Sandhed  virker  højst  levende.  Idet  nogle 
Mænd  og  Kvinder  af  Folket  give  Plads,  for  at  han  kan  komme  forbi, 
ser  man,  med  hvilket  Raseri  en  bevæbnet  Mand  til  Hest,  ledsaget  af  to 
til  Fods,  med  rasende  Fagter  rider  den  overmodige  Heliodor  omkuld 
og  fugtler  ham,  medens  han  paa  Antiochus'  Befaling  er  ifærd  med  at 
plyndre  Templet  for  alle  Enkernes  og  de  faderløses  Skatte.  Man  ser 
Plyndringen  af  Kostbarheder  og  Skatte,  som  skulde  føres  bort,  men 
paa  Grund  af  Rædslen  over  den  nye  Ulykke,  der  rammer  Heliodor, 
som  blev  slaaet  til  Jorden  og  gennempryglet  af  de  tre  omtalte  Mænd, 
som  han  alene  saa  og  hørte,  idet  det  er  en  Vision,  ser  man  alle  Karrene 
løbe  over  og  udtømmes  paa  Jorden,  idet  han,  som  bar  dem,  falder,  gre- 

^)  Peters  Befrielse  blev  malet  1512 — 14.  Det  er  usikkert,  om  det  blev  fuldendt  under  Julius 
II  og  hentyder  til,  at  han  var  Kardinal  ved  den  Kirke,  hvor  Peters  Lænker  opbevares,  eller 
om  det  først  er  fuldendt  under  Leo  X  som  en  Tak  for  denne  Paves  Befrielse  af  fransk 
Fangenskab  efter  Slaget  ved  Ravenna  1512. 

'^)  Billedet  fremstiller  den  syriske  Feltherre  Heliodors  vidunderlige  Uddrivelse  af  Templet  i 
Jerusalem,  hvis  Skatte  han  vilde  røve.  Giulio  Romano  skal  have  arbejdet  meget  paa  Bil- 
ledet. I  Henseende  til  Komposition  naaede  Raffael  her  Højdepunktet  i  sin  Kunst.  Det  blev 
malet  1512—14. 

ben  af  den  pludselige  Angst  og  Rædsel,  som  var  opstaaet  blandt  alle 
Heliodors  Folk.  I  nogen  Afstand  ser  man  den  hellige  Ypperstepræst 
Onias  i  pavelig  Dragt.  Han  løfter  Hænderne  og  Øjnene  mod  Himlen 
i  brændende  Bøn,  sønderknust  af  Medlidenhed  med  de  fattige,  som 
derved  mistede  deres  Ejendom,  og  glad  over  den  Hjælp,  som  han  føler, 
Himlen  har  sendt.  Desuden  ser  man  et  smukt  Indfald  af  Raffael,  idet 
han  malede  nogle,  som  er  stegne  op  paa  Pilastrernes  Sokkelgesimser 
og  staar  og  ser  til  i  ubekvemme  Stillinger,  idet  de  klamrer  sig  til  Søj- 
lerne; fremdeles  en  Folkeskare,  som  staar  forfærdet  i  mange  forskellige 
Stillinger  og  venter  paa  det  lykkelige  Udfald  af  dette  Optrin.  Billedet 
var  saa  herligt  i  alle  Enkeltheder,  at  selv  Kartonerne  skattes  overor- 
dentlig højt.  Messer  Francesco  Masini,  en  Adelsmand  fra  Cesena  (som 
uden  Hjælp  af  nogen  Lærer,  men  lige  fra  Barndommen  ledet  af  et  over- 
ordentlig naturligt  Instinkt,  af  sig  selv  lagde  sig  efter  Tegning  og  Maling 
og  har  malet  Billeder,  som  er  blevne  meget  rost  af  Kendere)  har  blandt 
sine  mange  Tegninger  og  sine  antike  Marmorrelieffer  nogle  Stykker  af 
omtalte  Karton,  som  Raffael  udførte  til  dette  Heliodorbillede,  og  hol- 
der dem  saa  højt  i  Ære,  som  de  i  Sandhed  fortjener.  Jeg  skal  heller  ikke 
fortie,  at  Messer  Niccold  Masini,  som  har  meddelt  mig  disse  Ting,  i 
Sandhed  er  en  Velynder  af  vore  Kunster,  ligesom  han  er  fremragende 
i  alle  Ting. 

Men  for  at  vende  tilbage  til  Raffael,  malede  han  senere  i  Hvælvingen 
oven  over  fire  Scener:  Gud,  som  aabenbarer  sig  for  Abraham,  idet  han 
lover  ham  at  formere  hans  Æt;  Isaks  Offer; Jakobsstigen  og  Mose  bræn- 
dende Tornebusk,  hvori  man  finder  ikke  mindre  Kunst,  Fantasi,  Teg- 
ning og  Ynde  end  i  de  andre  Ting,  han  har  malet. 

Medens  denne  Kunstners  Lykke  frembragte  saa  store  Vidundere, 
bortrev  Skæbnens  Misundelse  Julius  IP),  som  understøttede  dette  Ta- 
lent og  elskede  enhver  god  Sag.  Efter  ham  blev  Leo  X  valgt-),  og  han 
besluttede,  at  Udsmykningen  skulde  fuldendes.  Dermed  steg  Raffael  og 
hans  Talent  til  Himlen,  og  han  høstede  utallige  Venskabsbevisninger, 
idet  han  havde  truffet  en  stor  Fyrste,  der  som  en  Arv  fra  sit  Hjem  næ- 
rede en  dyb  Kærlighed  til  Kunsten.  Raffael  fik  derfor  Lyst  til  at  fort- 
sætte sit  Værk,  og  paa  den  anden  Væg  malede  han  Attilas  Ankomst  til 
Rom  og  hans  Møde  ved  Foden  af  Monte  Mario  med  Pave  Leo  III,  som 
fordrev  ham  blot  ved  sine  Velsignelser^). 

Raffael  malede  i  dette  Billede  St.  Peter  og  St.  Paulus  svævende  i 
Luften  med  dragen  Kaarde,  idet  de  iler  til  for  at  forsvare  Kirken. 
Skønt  Leo  III's  Historie  intet  beretter  herom,  ønskede  han  ikkedesto- 
mindre  at  følge  sit  eget  Indfald  og  male  det  saaledes:  det  hænder  jo 

')    20.  Februar  1513. 

')    11.  Marts  samme  Aar. 

*)    Dette  Møde  fandt  Sted  452  ved  Minciofloden  i  Mantovaegnen.  Vasari  er  bleven  ført  pat 

Vildspor  af  Historikeren  Villani.  Heller  ikke  var  det  Leo  III,  men  Leo  den  store,  som  var 

Hovedpersonen  i  denne  Scene. 

nemlig  ofte,  at  saavel  Malerkunsten  som  Poesien  gaar  deres  egne  Veje, 
naar  det  tjener  Arbejdets  Skønhed,  uden  at  de  dog  paa  en  usømmelig 
Maade  fjerner  sig  fra  den  oprindelige  Tanke.  Man  genkender  i  disse 
Apostle  hin  himmelske  Djærvhed  og  Dristighed,  som  den  guddomme- 
lige Aand  ofte  plejer  at  give  Udtryk  i  sine  Tjeneres  Ansigt  for  at  for- 
svare den  hellige  Religion,  ogAttila  bekræfter  Virkningen,  idet  man  ser 
ham  ridende  paa  en  overordentlig  smuk,  sort  Hest  med  hvide  Sokker 
og  en  Blis  i  Panden;  og  med  en  Holdning  præget  af  Rædsel  løfter  han 
Hovedet  og  drejer  hele  Personen  for  at  flygte.  Der  er  ogsaa  andre  dej- 
lige Heste,  navnlig  en  broget  Berber,  som  rides  af  en  Figur,  hvis  nøgne 
Dele  er  helt  bedækkede  med  Skæl  som  en  Fisk,  et  Motiv,  som  er  hen- 
tet fra  Trajansøjlen,  hvor  man  ser  Folk,  bevæbnede  paa  denne  Maade; 
man  mener,  det  er  Rustninger,  som  er  lavede  af  Krokodilleskind.  Der 
er  det  brændende  Monte  Mario,  som  antyder,  at  efter  Soldaternes  Bort- 
gang bliver  deres  Kvarter  altid  et  Bytte  for  Flammerne.  Han  malede 
fremdeles  efter  levende  Model  nogle  Herolder,  som  ledsager  Paven  og 
er  meget  naturlige.  Det  samme  gælder  Hestene,  de  rider  paa,  Følget  af 
Kardinaler,  samt  nogle  Rideknægte,  som  holder  den  hvide  Hest,  paa 
hvilken  Leo  X  rider  i  paveligt  Skrud,  lige  saa  levende  fremstillet  som 
alle  de  andre  og  ledsaget  af  mange  Hofmænd.  Det  er  et  henrivende 
Skue,  vel  anbragt  i  et  saadant  Arbejde  og  til  største  Nytte  for  vor  Kunst, 
i  Særdeleshed  for  dem,  som  aldrig  har  set  saadanne  Ting^).  Paa  samme 
Tid  malede  han  i  Neapel  et  Billede^),  som  blev  anbragt  i  San  Domenico, 
i  det  Kapel,  hvor  Krucifixet,  som  talte  til  Thomas  fra  Aquino,  findes;  i 
dette  Billede  ser  man  Vor  Frue,  Hieronymus  klædt  som  Kardinal  og 
Engelen  Raffael,  som  ledsager  Tobias^). 

Han  malede  ogsaa  et  Billede  for  Hr.  Lionello  fra  Carpi,  Herre  til 
Meldola,  som  endnu  lever  i  en  Alder  af  over  90  Aar.  Det  var  underfuldt 
i  Koloriten  og  af  enestaaende  Skønhed,  saasom  det  var  malet  med  Kraft 
og  en  saa  henrivende  Ynde,  at  jeg  ikke  tror  det  muligt  at  udføre  noget 
skønnere,  idet  man  i  Vor  Frues  Ansigt  ser  præget  en  Guddommelighed, 
og  i  hendes  Holdning  en  Beskedenhed,  som  det  ikke  er  muligt  at  over- 
træffe. Han  tænkte  sig  hende  med  foldede  Hænder  tilbedende  Sønnen, 
der  sidder  paa  hendes  Skød  og  kærtegner  den  lille  Johannes,  som  ogsaa 
tilbeder  ham  sammen  med  den  hellige  Elisabeth  og  Josef.  Dette  Billede 
tilhørte  forhen  den  højærværdige  Kardinal  af  Carpi,  en  Søn  af  omtalte 

*)  Billedet  alluderer  til  Franskmændenes  Bortdragen  fra  Italien  efter  Nederlaget  ved  Novar« 
1513. 

')    Det  vil  sige  til  Neapel,  for  Raffael  var  aldrig  selv  i  Neapel. 

*)  Dette  er  den  berømte  Madonna  del  pesce,  som  nu  opbevares  i  Pradomusæet  i  Madrid.  En 
Tid  lang  fandtes  det  i  Louvre,  hvor  det  blev  overført  fra  Træ  til  Lærred.  Det  skyldes 
helt  igennem  Raffaels  Haand  og  er  et  af  hans  smukkeste  Arbejder.  Det  blev  malet  til  et 
Kapel,  som  i  Særdeleshed  besøges  af  Folk,  som  lider  af  Øjensygdomme,  der  er  hyppige 
i  Neapel.  Raffael  malede  derfor  Tobias  som  Formidler  og  Hieronymus  som  den  Helgen, 
der  har  nærmest  Forbindelse  med  Tobias,  idet  han  har  oversat  hans  Bog.  Andre  mener,  at 
Raffael  og  Hieronymus  var  med,  fordi  den,  som  havde  bestilt  Billedet,  hed  Raffael  Hiero- 
nymus. 

Hr.  Lionello,  der  var  en  stor  Elsker  af  vor  Kunst,  og  det  maa  nu  være 
hos  hans  Arvinger^).  Senere,  da  Lorenzo  Pucci,  Kardinal  af  Santi 
Quattro,  var  bleven  valgt  til  Storpønitentiar,  nød  han  den  Gunstbevis- 
ning, at  han  for  San  Giovanni  in  Monte  i  Bologna  skulde  male  et  Bil- 
lede, som  nu  befinder  sig  i  det  Kapel,  hvor  den  salige  Elena  dall'  Olios 
Legeme  hviler,  og  i  dette  Arbejde  viste  han,  hvor  meget  den  Ynde,  som 
var  nedlagt  i  Raffaels  sarte  Hænder,  formaaede  i  Forening  med  Kun- 
sten. Det  forestiller  den  hellige  Cecilia,  som  blændet  af  et  himmelsk 
Kor  af  Engle  staar  og  lytter  til  Tonerne,  idet  hun  helt  giver  sig  hen  i 
Harmonien.  I  hendes  Ansigt  læser  man  denne  Fordybelse,  som  er  ejen- 
dommelig for  Mennesker,  grebne  af  en  Henrykkelse.  Paa  Jorden  ligger 
der  strøet  Musikinstrumenter,  der  ikke  synes  malede,  men  virkelige^). 
Det  samme  gælder  hendes  Slør  og  Klæder  af  guldvirket  Stof  og  Silke 
og  den  vidunderlige  Bodssærk,  hun  bærer  nedenunder.  I  Paulus,  som 
hviler  den  højre  Arm  paa  den  dragne  Kaarde  og  støtter  Hovedet  paa 
sin  Haand,  har  han  udtrykt  hans  videnskabelige  Overvejelse  ikke  min- 
dre end  Synet  af  hans  Stolthed,  forvandlet  til  Alvor.  Han  er  klædt  i  et 
simpelt  rødt  Klæde  som  Kappe,  bærer  derunder  en  grøn  Tunica  paa 
apostolisk  Vis  og  er  barhovedet.  Man  ser  fremdeles  den  hellige  Maria 
Magdalena,  der  holder  en  Vase  af  kostelig  Sten  i  Haanden  og  indtager 
den  mest  yndefulde  Stilling.  Idet  hun  vender  Hovedet,  synes  hun  inder- 
lig henrykt  over  sin  Omvendelse,  og  jeg  tror  sikkert,  at  det  er  umuligt 
at  male  noget  bedre  i  denne  Art.  Endelig  er  Hovederne  af  den  hellige 
Augustinus  og  Evangelisten  Johannes  overordentlig  skønne.  Man  kan 
sandelig  kalde  de  andre  Malerier  Malerier,  men  Raffaels  levende  Ting; 
thi  Kødet  skælver;  man  ser  Aanden  og  Sanserne  virke  i  hans  Figurer, 
og  man  ser  det  levende  Liv  i  dem,  saa  at  dette  Billede  gav  ham  langt 
større  Navn^),  foruden  det  Ry,  han  allerede  nød.  Der  blev  derfor  digtet 
mange  Vers  til  hans  Pris,  baade  paa  Latin  og  Italiensk;  men  for  ikke 
at  gøre  Historien  længere,  end  jeg  allerede  har  gjort,  skal  jeg  blot  anføre 
disse : 

Pingant  sola  alii,  referantque  coloribus  ora; 

Cæciliæ  os  Raphael  atque  animum  explicuit 

Efter  dette  malede  han  endnu  et  lille  Billede  med  smaa  Figurer,  som 
nu  ogsaa  er  i  Bologna  hos  Grev  Vincenzio  Arcolano,  med  en  Kristus, 
malet  som  Jupiter  i  Himlen  og  omgiven  af  de  fire  Evangelister,  som 
Ezechiel  beskriver:  en  i  Skikkelse  af  et  Menneske,  den  anden  som  Løve, 
en  som  Ørn  og  en  som  Oxe;  forneden  er  et  lille  Landskab,  som  fore- 

')    Madonna  del  divino  aniore  i  Neapels  Musæum.   Det  er  et  Elevarbejde,  maaske  af  Giulio 

Romano,  efter  en  Tegning  af  Raffael. 
')    Disse  Instrumenter  er  ikke  malede  af  Raffael,  men  af  Giovanni  fra  Udine,  som  Vasari  selv 

oplyser  andensteds. 
*)    Billedet  blev  ført  til  Paris  1795  og  der  overført  fra  Træ  paa  Laerred.  I  1815  blev  det 

gengivet  til  Bologna,  i  hvis  Galleri  det  endnu  findes.  Det  er  malet  omkring  1515. 

stiller  Jorden.  Det  er  ikke  mindre  sjældent  og  kønt  end  hans  øvrige 
Værker  i  deres  store  Omfange). 

Til  Verona  sendte  han  et  stort  og  lige  saa  godt  Billede  til  Greverne 
af  Canossa.  Det  giver  en  meget  smuk  Fremstilling  af  Vor  Herres  Fød- 
sel med  en  Aurora,  som  roses  meget.  Det  samme  gælder  ogsaa  den 
hellige  Anna,  ja  hele  Værket,  som  man  ikke  kan  rose  paa  en  bedre 
Maade  end  ved  at  sige,  at  det  skyldes  Raffael  fra  Urbino,  hvorfor  disse 
Grever  med  Rette  holder  det  højt  i  Ære  og  aldrig  har  villet  afstaa  det 
til  nogen,  hvor  høj  en  Pris  der  end  er  bleven  dem  tilbudt.  [Vistnok 
tabt.] 

For  Bindo  Altoviti  malede  han  dennes  Portræt  som  ung,  et  Billede, 
der  anses  for  saare  prægtigt,  og  ligesaa  det  Billede  af  Vor  Frue,  som  han 
sendte  til  Florens.  Det  findes  nu  i  Hertug  Cosimos  Palads  i  Kapellet  i 
de  nye  Sale,  som  blev  byggede  og  malede  af  mig,  og  tjener  som  Alter- 
tavle. Paa  dette  er  der  en  meget  gammel  Santa  Anna^)  malet  siddende, 
idet  hun  rækker  Vor  Frue  det  lille  Barn,  hvis  nøgne  Krop  og  Ansigts- 
træk er  af  en  saadan  Skønhed,  at  enhver,  som  betragter  ham,  bliver 
glad  ved  at  se  hans  Smil.  Desuden  gengav  Raffael  i  Billedet  af  Vor  Frue 
al  den  Skønhed,  man  kan  lægge  ind  i  en  Jomfrus  Udtryk,  idet  Øjnene 
lyser  af  Beskedenhed,  Panden  af  Blufærdighed,  Næsen  af  Ynde  og 
Munden  af  Dyd,  og  hendes  Dragt  er  saaledes  malet,  at  den  viser  en 
uendelig  Enfold  og  Kunst,  ja  jeg  tror  i  Sandhed  ikke,  at  man  kan  se 
noget  skønnere.  Der  er  en  siddende  nøgen  Johannes  og  en  anden  Hel- 
geninde, som  ogsaa  er  meget  smuk.  Som  Baggrund  malede  han  et  Hus 
med  et  Vindu,  som  der  er  spændt  Lærred  over  og  hvorfra  det  Værelse, 
hvori  hine  Personer  befinder  sig,  faar  sit  Lys^). 

I  Rom  malede  han  et  temmelig  stort  Billede  med  Portrætter  af  Pave 
Leo,  Kardinal  Giulio  de'  Medici  og  Kardinal  de'  Rossi,  hvori  Figurerne 
fremtræder  ikke  som  malede,  men  runde  og  ophøjede.  Man  ser  Fløjlets 
Luv;  Damasken,  som  Paven  er  iført,  knitrer  og  glinser;  Forets  Pels- 
værk er  blødt  og  levende,  og  Guldet  og  Silkestofferne  er  saaledes  gen- 
givne, at  de  ikke  virker  som  Farver,  men  som  Guld  og  Silke.  Der  er 
en  Bog  i  Pergament  med  Miniaturer,  der  fremtræder  mere  levende  end 
Virkeligheden  selv,  og  en  Sølvklokke,  der  er  malet,  saa  det  er  umuligt 
at  skildre,  hvor  smuk  den  er;  men  blandt  andre  Ting  findes  der  paa 
Lænestolen  en  poleret  og  gylden  Kugle,  der  er  saa  blank,  at  Lyset  fra 
Vinduerne,  Pavens  Skuldre  og  Værelsets  Omgivelser  aftegner  sig  deri 
som  i  et  Spejl.  Alle  disse  Ting  er  udført  med  saa  stor  Omhu,  at  man 
rolig  og  sikkert  kan  tro,  at  ingen  Mester  nogensinde  har  udført  eller  vil 

*)    Findes  nu  i  Palazzo  Pitti.  Det  er  ikke  udført  af  Raffael  selv,  men  sandsynligvis  af  Giulio 

Romano.  Det  blev  malet  for  Grev  Ercolani  i  Bologna.  Malvasia  angiver  Aarstallet  1510. 

Moderne  Kunsthistorikere  holder  for,  at  det  først  er  malet  1514 — 15,  en  enkelt  endog 

1516—17. 
*)    Skal  være  Elisabeth. 
*)    Den  saakaldte  Madonna  dell'  impannata,  som  findes  i  Galleria  Pitti.  Malet  omkring  1514 

af  Raffaels  Elever  efter  hans  Tegning. 

komme  til  at  udføre  noget  skønnere.  Dette  Arbejde  gav  Anledning  til, 
at  Paven  skænkede  ham  en  stor  Belønning,  og  Billedet  findes  frem- 
deles i  Florens  i  Hertugens  Garderobe^).  Han  malede  ligeledes  Hertug 
Lorenzo  og  Hertug  Giuliano,  der  blev  malet  med  en  Fuldkommenhed 
i  Retning  af  indsmigrende  Kolorit,  som  ingen  anden  end  han  har  op 
naaet.  De  findes  nu  hos  Ottavianos  Arvinger  i  Florens  ^).  Derved  steg 
ikke  blot  RafFaels  Ry,  men  ogsaa  hans  Indtægter.  For  at  efterlade  en 
Erindring  om  sig,  lod  han  derfor  opføre  et  Palads  i  Rom  i  Borgo  Nu- 
ovo^),  og  Bramante  lod  det  udsmykke  med  Stukkatur. 

Da  denne  ædle  Kunstners  Ry  ved  disse  og  mange  andre  Arbejder  var 
naaet  lige  til  Frankrig  og  Flandern,  sendte  Tyskeren  Albrecht  Diirer,  en 
vidunderlig  Maler,  som  ogsaa  havde  udført  herlige  Kobberstik,  nogle  af 
sine  Arbejder  til  RafFael,  og  han  sendte  ham  et  Selvportræt  af  sit  Ho- 
ved, som  han  havde  udført  i  Tempera  paa  meget  fint  Lærred,  saa  at 
man  saa  de  belyste  Partier  lige  godt  paa  begge  Sider,  uden  at  der  var 
anvendt  hvide  Farver,  idet  han  havde  benyttet  Lærredets  hvide  Grund 
til  Lysene,  medens  Resten  af  Billedet  var  malet  med  Vandfarve.  Dette 
Arbejde  forekom  Raffael  vidunderligt,  og  han  sendte  ham  mange  Kar- 
toner, som  han  havde  tegnet  med  egen  Haand  og  som  var  Raffael  over- 
ordentlig kære*).  Dette  Hoved  var  i  Raffaels  Arving  Giulio  Romanos 
Eje  i  Mantova  ^). 

Da  Raffael  derved  havde  set  Fremgangsmaaden  i  Albrecht  Diirers 
Stik,  fik  ogsaa  han  Lyst  til  at  vise,  hvad  han  formaaede  i  denne  Kunst, 
og  lod  Marco  Antonio  fra  Bologna  gøre  uendelige  Studier  i  denne  Kunst. 
Det  lykkedes  saa  udmærket,  at  han  lod  ham  trykke  sine  første  Arbej- 
der, Tegningen  af  Barnemordet,  et  Nadverbillede,  Neptun  og  den  hel- 
lige Cecilia,  som  bliver  kogt  i  Olien  ^).  Marco  Antonio  udførte  dernæst 
for  Raffael  en  Del  Stik,  som  Raffael  senere  skænkede  sin  Tjener  Ba- 
viera''),  der  tog  sig  af  en  Kvinde,  som  Raffael  elskede  lige  til  sin  Død 

')  Malet  mellem  1517  og  151,9.  Findesnu  i  Pitti.  Andrea  del  Sarto  malede  en  saa  glimrende 
Kopi  deraf,  at  den  blev  anset  for  Originalen  af  selve  Raffaels  Discipel  Giulio  Romano,  der 
havde  arbejdet  med  paa  Billedet.  Formodentlig  den  Kopi,  som  nu  er  i  Neapel. 

')  Disse  Billeder  er  ubekendte.  Kopier,  den  ene  af  Alessandro  Allori,  findes  i  Florens  og  andre 
Steder. 

')  Af  Raffaels  Hus  paa  Piazza  Rusticucci  har  man  blot  et  Træsnit  fra  1549.  Det  laa  ved  Ind- 
gangen til  Peterspladsen,  men  blev  nedrevet  under  Alexander  VII  for  at  give  Plads  til 
Buegangene. 

*)  En  af  disse  Tegninger  med  to  Studier  i  rød  Blyant  af  nøgne  Mænd  kom  til  Wien.  Albrecht 
Durer  har  egenhændig  skrevet  derpaa,  at  han  har  faaet  det  af  Raffael.  Det  bærer  Aarstal- 
let  1515. 

*)    Dette  Portræt  af  Albrecht  Diirer  er  gaaet  tabt. 

*)  Vasari  har  forvekslet  Santa  Felicitas  og  hendes  Børns  Martyrium  med  den  hellige  Cecilia. 
Det  første  Stik,  som  blev  udført  af  Marcantonio  i  Rom  efter  Raffaels  Tegning,  var  Lu- 
crezia;  derefter  fulgte  Dido,  Paris'  Dom,  Barnemordet  i  Betlehem,  Noah,  som  modtager 
Befaling  til  at  bygge  Arken,  Neptun,  Helenas  Rov,  Santa  Felicitas'  Mart)Tium,  alle  udførte 
efter  Tegninger,  som  Raffael  synes  at  have  udført  til  samme  Brug.  Marcantonio  kom  sand- 
synligvis til  Rom  ca.  1510. 

')  Maleren  Baviera  trykte  mange  af  de  Stik,  som  Marcantonio  udførte,  og  høstede  siden 
ved  Raffaels  Beskyttelse  stor  Fordel  deraf. 

og  af  hvem  han  malede  et  herligt  Portræt,  der  synes  lyslevende.  Det 
findes  nu  i  Florens  hos  den  florentinske  Købmand  Matteo  Botti,  der 
var  Ven  og  Kammerat  med  alle  talentfulde  Mænd  og  navnlig  med  Ma- 
lerne. Han  opbevarer  det  som  en  Relikvie  paa  Grund  af  den  Kærlighed, 
han  nærede  til  Kunsten  og  i  Særdeleshed  til  RaffaeP).  Og  ikke  mindre 
end  han  skatter  hans  Broder,  Simon  Botti,  vore  Kunstværker  og  Kunst- 
nerne. Ikke  blot  anser  vi  ham  alle  for  en  af  de  elskværdigste  blandt  dem, 
som  støtte  disse  Kunsters  Dyrkere,  men  i  Særdeleshed  ærer  og  agter 
jeg  ham  som  den  bedste  og  fortræffeligste  Ven,  man  efter  lang  Erfaring 
har  lært  at  have  kær,  for  ikke  at  tale  om  den  fortrinlige  Indsigt,  han  har 
i  kunstneriske  Spørgsmaal. 

Men  for  at  vende  tilbage  til  Stikkene,  gav  Raffaels  Begunstigelse  af 
Baviera  Anledning  til,  at  Marco  fra  Ravenna  og  utallige  andre  vaktes 
paa  en  saadan  Maade,  at  Kobberstikkene  forvandlede  deres  Fattigdom  til 
den  gode  Stilling,  hvori  vi  nu  ser  dem,  hvorfor  Ugo  fra  Carpi,  hvis  Hjær- 
ne  var  henvendt  paa  geniale  og  fantastiske  Ting,  i  smukke  Opfindelser 
fandt  paa  Træsnit,  hvori  Tegninger  i  Chiaroscuro  kan  gengives  med 
Mellemtoner,  Lys  og  Skygge  ved  Hjælp  af  tre  Tryk.  Dette  var  utvivl- 
somt en  smuk  og  ejendommelig  Opfindelse,  og  den  har  ogsaa  skabt  Rig- 
dom, som  det  mere  udførlig  vil  blive  fortalt  i  Marcantonio  fra  Bolognas 
Biografi  2). 

Raffael  malede  dernæst  for  det  Kloster  i  Palermo,  som  kaldes  Santa 
Maria  dello  Spasimo  og  tilhører  Monte  Oliveto-Munkene,  en  Tavle  af 

')  Man  kan  ikke  længer  med  Sikkerhed  afgøre,  hvad  det  er  for  et  Billede,  Vasari  her  omta- 
ler. Man  har  forhen  været  tilbøjelig  til  at  tro,  at  det  var  det  berømte  Billede  la  Fomarint 
i  Tribunaen  i  Uffizieme.  Dette  anses  dog  i  vore  Dage  for  et  utvivlsomt  Arbejde  af  Seba- 
stiano  del  Piombo.  Missirini  mente,  —  utvivlsomt  med  Urette  —  i  dette  Billede  at  gen- 
kende Vittoria  Colonnas  Træk.  Andre  anser  det  for  et  Portræt  af  en  vis  Beatrice  fra  Fer- 
rara,  som  ogsaa  nævnes  andensteds  af  Vasari:  en  berømt  romersk  Courtisane,  fra  hvem 
vi  endnu  har  et  Brev  af  23.  April  1517,  underskrevet  Beatrice  fra  Ferrara  og  adresseret 
til  Hertug  Lorenzo  af  Urbino.  Hele  Brevets  Form  viser,  at  det  er  skrevet  af  en  Courti- 
sane. Maaske  er  det  saaledes  Hertug  Lorenzo,  som  havde  ladet  sin  Elskerinde  male.  — 
Valget  synes  da  at  maatte  træffes  mellem  de  to  Billeder,  den  saakaldte  Fomarina  i  Palazzo 
Barberini  i  Rom  og  den  saakaldte  Donna  Velata  i  Palazzo  Pitti.  Fornarinaens  Ægthed  er 
imidlertid  omstridt.  Medens  nogle  anser  den  for  et  Værk  af  Raffael,  hvis  Navn  er  indskre- 
vet i  et  Armbaand  om  hendes  venstre  Overarm,  anser  Morelli  og  mange  andre  det  for  et 
Værk  af  Giulio  Romano,  maaske  paa  Grundlag  af  en  Akttegning  fra  Raffaels  Haand.  Mo- 
relli mener  tillige,  at  hun  er  malet  efter  samme  Model  som  la  Donna  Velata  og  først 
udført  efter  Raffaels  Død.  De  to  Hoveders  Karakter  er  dog  ret  forskellig.  Sikkert  er  det, 
at  den  Type,  vi  finder  i  la  Donna  Velata,  gaar  igen  ikke  blot  i  Magdalena  i  Billedet  med 
den  hellige  Cecilie,  men  ogsaa  i  den  sixtinske  Madonna.  Det  er  vel  derfor  sandsynligt,  at 
denne  Raffaels  ypperste  Skønhedstype  er  inspireret  af  den  Kvinde,  der  stod  hans  Hjærte 
særligt  nær,  og  i  saa  Fald  turde  det  være  sandsynligt,  at  vi  i  la  Donna  Velata  har  den 
Type,  der  siger  os  mest  om  Raffaels  Elskede.  Imidlertid  maa  man  stadig  erindre,  at  naar 
Raffael  skabte  sine  Skønhedstyper,  stillede  han  sig  fuldkommen  frit  overfor  Modellen  og 
malede  et  Fantasibillede,  der  var  inspireret  af  Træk,  hented^  mange  Steder  fra.  Navnet  la 
Fomarina  stammer  først  fra  Midten  af  det  1 7.  Aarhundrede.  Af  en  haandskreven  Note  i  et 
Exemplar  af  Vasari  fra  1 568  ved  vi,  at  hendes  Navn  var  Margherita  og  at  hun  boede  i 
Huset  No.  20  i  Santa  Dorotheagaden. 

)   Opfindelsen  af  Træsnit  med  flere  Stokke  er  ældre  end  Ugo  fra  Carpi. 

Kristus,  som  bærer  Korset.  Dette  anses  for  et  vidunderligt  Arbejde,  idet 
man  derpaa  ser  de  ugudelige  Bødler,  som  med  stort  Raseri  fører  ham 
til  Døden  paa  Golgatha,  hvor  Kristus,  sønderknust  af  Smerten  over  den 
sig  nærmende  Død,  er  falden  til  Jorden  paa  Grund  af  Korstræets  Vægt 
og  badet  i  Sved  og  Blod  vender  sig  mod  Mariaerne,  som  græder  bitter- 
lig. Desuden  ser  man  blandt  dem  Veronica,  som  strækker  Armen  ud 
og  rækker  ham  et  Linklæde  med  en  Følelse  af  den  største  Barmhjer- 
tighed^). Desuden  er  Billedet  fuldt  afvæbnede  Folk  tilhest  og  til  Fods, 
som  strømmer  ud  af  Jerusalems  Port  med  Retfærdighedens  Standarter 
i  Haanden,  indtagende  forskellige  meget  smukke  Stillinger.  Da  dette  Bil- 
lede var  helt  fuldendt,  men  endnu  ikke  naaet  til  sit  Bestemmelsessted, 
var  det  paa  Nippet  til  at  lide  en  ond  Skæbne.  Da  det  nemlig  var  sendt 
ad  Søvejen  til  Palermo,  blev  det  Skib,  som  havde  det  ombord,  efter 
hvad  man  siger  slynget  mod  en  Klippe  af  et  frygteligt  Uvejr,  saa  det 
sprang  læk  og  baade  Besætning  og  Varer  gik  tabt,  blot  med  Undtagelse 
af  dette  Billede.  Indpakket  i  sin  Kasse  blev  det  af  Havet  ført  til  Egnen 
ved  Genua,  hvor  man  fiskede  det  op  og  førte  det  i  Land.  Man  saa,  at 
det  var  et  guddommeligt  Arbejde  og  opbevarede  det  sikkert;  thi  det 
havde  holdt  sig  uskadt,  uden  nogen  Plet  eller  Lyde,  idet  selv  Vindens 
Raseri  og  Havets  Bølger  havde  Agtelse  for  dette  Arbejdes  Skønhed, 
Da  Rygtet  om  det  senere  udbredte  sig,  bestræbte  Munkene  sig  for  at 
faa  det  igen;  og  næppe  havde  de  ved  Pavens  Gunst  erhvervet  det  til- 
bage, før  de  rundhaandet  belønnede  dem,  som  havde  frelst  det.  De  ind- 
skibede det  paany,  førte  det  til  Sicilien  og  opstillede  det  i  Palermo,  hvor 
det  nyder  større  Anseelse  end  Vulkans  Bjærge). 

Medens  Raffael  malede  disse  Arbejder,  som  han  ikke  kunde  undlade 
at  udføre,  da  de  var  bestilt  af  store  og  fremragende  Personer,  ligesom 
han  paa  Grund  af  en  eller  anden  særlig  Interesse  ikke  kunde  tage  sit 
Ord  tilbage,  undlod  han  desuagtet  ikke  at  fortsætte  Udsmykningen  af 
Pavens  Værelser  og  Sale  efter  den  Plan,  han  havde  paabegyndt.  I  disse 
Sale  holdt  han  stadig  Folk,  som  udførte  Billederne  for  ham  efter  hans 
egne  Tegninger,  idet  han  dog  stadig  tilsaa  alt  og  med  den  bedste  Hjælp, 
han  kunde  opdrive,  fyldestgjorde  denne  sin  Forpligtelse.  Der  gik  da 
ikke  lang  Tid,  før  han  afslørede  Værelset  i  Torre  Borgia,  hvori  han 
havde  fremstillet  en  Scene  paa  hver  Væg,  to  over  Vinduerne  og  to 
andre  paa  de  fire  Vægge.  Paa  det  ene  var  Ildebranden  i  Borgo  Vec- 
chio  i  Rom,  hvor  den  hellige  Leo  IV,  da  Ilden  ikke  kunde  slukkes,  be- 
giver sig  til  Paladsets  Loggia  og  slukker  den  fuldstændig  ved  sin  Vel- 
signelse. I  denne  Scene  ser  man  forskellige  Farer  afbildede.  Paa  den 
ene  Side  er  der  nogle  Kvinder,  hvis  Haar  og  Klæder  Stormen  med  et 

')   Vasari  beskriver  dette  Arbejde  efter  Hukommelsen.  Veronica  findes  som  bekendt  ikke  paa 

Billedet. 
*)    Dette  Billede,  som  er  kendt  under  Navnet  lo  Spasimo  di  Sicilia  findes  nu  i  Pradomusæet  i 

Madrid.  Philip  IV  lod  det  hemmeligt  føre  bort  fra  Palermo  til  Spanien.  1810  blev  det  ført 

til  Paris  under  Krigen  og  der  overført  paa  Lærred,  men  1822  vendte  det  atter  tilbage  til 

Spanien.  Det  er  malet  ca.  1517. 

frygtelig  Raseri  hvirvler  omkring  dem,  idet  de  for  at  slukke  Ilden  hen- 
ter Vand  i  nogle  Vaser,  som  de  bærer  i  Haanden  og  paa  Hovedet,  me- 
dens andre,  som  forsøger  at  øse  Vand  paa,  er  saa  blinde  af  Røgen,  at  de 
ikke  kan  se  sig  selv.  Paa  den  anden  Side  har  han,  ligesom  Vergil  be- 
skriver, at  Anchises  blev  baaret  af  Æneas,  malet  en  gammel,  syg  Mand, 
som  er  ude  af  sig  selv  paa  Grund  af  Sygdommen  og  Flammerne.  Her 
anskueliggør  den  unge  Mands  Skikkelse  paa  en  Gang  Modet,  Styrken 
og  Lidelsen  i  alle  hans  Lemmer,  foraarsaget  ved  Vægten  af  den  gamle 
Mand,  som  maa  sætte  al  sin  Lid  til  denne  Ynglings  Skuldre.  Ham  følger 
en  gammel,  barfodet  og  kraftesløs  Kvinde,  som  flygter  for  Ilden,  me- 
dens en  nøgen  lille  Dreng  løber  forud  for  dem.  Fremdeles  ser  man  fra 
Toppen  af  en  Ruin  en  nøgen  Kvinde  med  forpjusket  Haar,  som  holder 
sit  Barn  i  Haanden  og  kaster  det  ned  til  en  Slægtning,  som  er  reddet 
fra  Flammerne  og  staar  paa  Taaspidser  nede  paa  Gaden,  med  oprakte 
Arme  for  at  tage  mod  Svøbelsebarnet.  I  hendes  Mine  læser  man  ikke  blot 
Ophidselse,  idet  hun  søger  at  redde  Barnet,  men  tillige  hendes  egen  Li- 
delse under  Faren  for  den  brændende  Ild,  der  slikker  op  ad  hende.  Det 
samme  Sjælsoprør  viser  han,  som  tager  mod  Barnet,  saavel  af  Hensyn 
til  dette  som  paa  Grund  af  hans  egen  Frygt  for  Døden;  og  det  er  umu- 
ligt at  skildre,  med  hvilken  Fantasi  denne  geniale  og  vidunderlige  Kunst- 
ner malede  en  Moder,  der  med  sine  Børn  foran  sig  og  barfodet,  med 
løste  og  slæbende  Klæder,  uredt  Haar  og  en  Del  af  Dragten  i  Haanden, 
slaar  Børnene,  for  at  de  skal  flygte  fra  Ødelæggelsen  og  Branden.  Des- 
uden er  der  endnu  nogle  Kvinder,  som  knæler  foran  Paven  og  beder 
Hans  Hellighed  om  at  lade  Branden  ophøre.  Den  anden  Scene  er  hentet 
fra  samme  St.  Leo  I  V's  Liv.  Han  har  der  fremstillet  Havnen  ved  Ostia, 
besat  af  en  tyrkisk  Flaade,  som  er  kommen  for  at  tage  ham  til  Fange. 
Der  ser  man  de  kristne  tilsøs  kæmpe  med  Flaaden,  og  man  ser  utallige 
Fanger,  som  allerede  er  komne  til  Havnen  og  stige  i  Land  fra  en  Baad, 
trukne  ved  Skægget  af  nogle  Soldater  med  herlige  Udtryk  og  kække 
Stillinger,  medens  de  i  forskelligartede  Dragter  som  Galejslaver  føres 
frem  for  den  hellige  Leo,  der  er  et  Portræt  af  Pave  Leo  X.  Han  ma- 
lede Hans  Hellighed  i  paveligt  Skrud,  midt  mellem  Kardinal  Santa  Ma- 
ria in  Portico,  det  vil  sige  Bernardo  Divizio  fra  Bibbiena,  og  Kardinal 
Giulio  de'Medici,  den  senere  Pave  Clemens.  Man  formaar  ikke  i  En- 
keltheder at  skildre,  hvilken  mageløs  Omhu  denne  geniale  Kunstner 
anvendte  for  at  gengive  Fangernes  Udtryk;  thi  skøndt  de  er  maalløse, 
fatter  man  Smerten,  Rædselen  og  Døden.  I  de  andre  to  Billeder  findes 
den  Scene,  hvor  Pave  Leo  X  indvier  den  meget  kristelige  Konge  Frants 
I.  af  Frankrig^),  idet  han  synger  Messen  i  pavelig  Dragt  og  velsigner 
Olien  til  Salvningen  og  Kongekronen.  Her  malede  han  foruden  Kardi- 

*)  Billedet  fremstiller  Leo,  som  kroner  Carl  den  store.  Vasaris  Fejltagelse  er  let  forklarlig, 
idet  Kejseren  er  afbildet  med  Frants  I's  Træk  og  Paven  med  Leo  X's.  Billedet  hentyder 
maaske  til  Overenskomsten  mellem  de  to  Monarker  i  Bologna  i  Vinteren  1516-17.  Billedet 
er  signeret  1517. 

nalerne  og  Bisperne,  som  administrere  i  Bispedragt,  mange  Gesandter 
og  andre  Personer  efter  Model,  og  endvidere  nogle  Figurer  i  Dragter 
efter  fransk  Mode,  som  man  brugte  paa  den  Tid.  I  den  følgende  Scene 
fremstillede  han  omtalte  Konges  Kroning,  med  Portrætter  baade  af  Pa- 
ven og  af  Frants,  den  ene  i  Rustning,  den  anden  i  pavelig  Dragt  ^).  Alle 
Kardinalerne,  Bisperne,  Kammerherrerne,  Skjolddragerne  og  Kammer- 
tjenerne sidder  i  Rækker  paa  deres  Plads  i  Bispedragt,  saaledes  som 
Pavens  Omgivelser  plejer.  De  er  malede  efter  Naturen,  f.  Ex.  Giannozzo 
Pandolfini,  Biskop  af  Troia,  en  god  Ven  af  Raffael,  og  mange  andre, 
som  var  fremstaaende  paa  hin  Tid.  I  Kongens  Nærhed  knæler  en 
Dreng,  som  holderen  Kongekrone;  han  er  et  Portræt  af  Ipolitode'Me- 
dici,  den  saa  højt  skattede  senere  Kardinal  og  Vicekansler,  som  var 
Velynder  ikke  blot  af  denne  Kunst,  men  ogsaa  af  alle  de  øvrige.  Jeg  føler 
mig  meget  forpligtet  overfor  Mindet  om  denne  gavmilde  Herre;  thi  Op- 
rindelsen til  min  Kunst,  hvordan  den  nu  end  var,  gaar  tilbage  til  ham. 
Det  lader  sig  ikke  gøre  at  beskrive  Enkelthederne  i  denne  Kunstners 
Arbejder;  thi  det  er  i  Sandhed,  som  om  enhver  Ting  taler  i  sin  Tavs- 
hed. Jeg  maa  dog  omtale  Panelerne  under  disse  med  forskellige  Figu- 
rer af  Mænd,  som  har  forsvaret  Kirken  eller  skænket  den  Gaver:  Mel- 
lem disse  er  der  anbragt  forskellige  Termer-),  og  alt  er  udført  paa  en 
saadan  Maade,  at  hver  Enkelthed  viser  Aand,  Følelse  og  Overlæg  for- 
bundet med  en  saadan  indbyrdes  Harmoni  og  Enhed  i  Koloriten,  at  man 
ikke  kan  forestille  sig  noget  skønnere.  Da  Hvælvingen  i  denne  Sal  var 
malet  af  hans  Lærer  Pietro  Perugino,  nænnede  Raffael  ikke  at  ødelægge 
den  af  Ærbødighed  for  hans  Minde  og  paa  Grund  af  den  Hengivenhed, 
han  nærede  for  ham,  da  han  oprindelig  skyldte  ham  den  Stilling,  han  nu 
indtog  i  sin  Kunst. 

Raffaels  Storhed  var  saa  omfattende,  at  han  holdt  Tegnere  over  hele 
Italien,  i  Pozzuoli,  ja  endog  i  Grækenland,  og  han  undlod  aldrig  at  skaffe 
sig  alt  det  gode,  som  kunde  være  ham  til  Gavn  i  hans  Kunst.  Idet  han  saa- 
ledes fortsatte  Arbejdet,  malede  han  en  Sal,  hvor  der  var  nogle  Figurer 
af  Apostle  og  andre  Helgener  i  Tabernaklet,  malede  i  Jordfarve^).  Med 
Bistand  af  sin  Discipel  Giovanni  fra  Udine,  som  var  enestaaende  til  at 
male  Dyr,  malede  han  her  alle  de  Dyr,  som  Pave  Leo  ejede:  Camæle- 
onen,  Viverrerne,  Aberne,  Papegøjerne,  Løverne,  Elefanterne  og  andre 
endnu  mærkeligere  Dyr^).  Og  foruden  at  han  smykkede  Paladset  med 
Grotesker  og  brogede  Gulve,  gav  han  tillige  Tegning  til  de  pavelige 
Trapper  og  Loggierne,  som  var  vel  paabegyndte  af  Architekten  Bra- 

')   Det  virkelige  Emne  er  Leo  III,  som  sværger  paa  Evangeliet,  at  han  er  uskyldig.   Billedet 

kaldes  almindelig  Leo  IH's  Retfærdiggørelse  eller  Renselsesed.  Det  er  signeret  1517. 
*)  Disse  Termer  har  lidt  saa  meget,  at  Carlo  Maratta  næsten  helt  maatte  male  dem  om. 
*)    De  blev  ødelagt,  da  Paolo  IV  indrettede  la  saladei  Palfarenieri  til  en  Lejlighed  med  smaa 

Værelser  til  eget  Brug.  Senere,  under  Gregor  den  XIII,  malede  Taddeo  Zuccheri  paany 

disse  Apostle.  De  er  os  bevarede  i  Marcantonios  Stik. 
*)    Leo  X  ønskede,  at  han  efter  Naturen  skulde  male  en  Elefant,  som  Kongen  af  Portugal 

havde  skænket  ham  1514  og  som  døde  1516  efter  at  have  opnaaet  en  uhyre  Popularitet  i 

Rom. 

mante,  men  blev  staaende  ufuldendte  paa  Grund  af  hans  Død  og  se- 
nere gjort  færdige  efter  ny  Tegning  og  Architektur  af  Raffael,  som 
udførte  en  Træmodel  dertil  med  rigere  Architektur  og  skønnere  Ud- 
smykning end  Bramantes.  Da  Pave  Leo  nu  ønskede  at  vise  sin  store 
Pragtlyst  og  Gavmildhed,  udførte  Raffael  Tegningerne  til  Stukornamen- 
terne med  de  deri  indføjede  Billeder  og  til  de  større  Malerier  i  de  der- 
til bestemte  Felter^).  Han  satte  Giovanni  fra  Udine  til  at  lede  Udførel- 
sen af  Stukarbejder  og  Grotesker,  medens  han  overdrog  Figurerne  til 
Giulio  Romano,  som  dog  kun  arbejdede  lidt  paa  dem.  løvrig  malede 
Giovan  Francesco  [Penni],  Bologna  [Bartolomeo  Ramenghi],  Perino 
del  Vaga,  Pellegrino  fra  Modona,  Vincenzio  fra  San  Gimignano,  Poli- 
doro  fra  Caravaggio  og  mange  andre  Malere  Scener,  Figurer  og  andre 
Ting,  som  faldt  for  i  hele  dette  Arbejde.  Raffael  lod  alt  udføre  med  en 
saadan  Fuldkommenhed,  at  han  endog  lod  Gulvet  blive  bragt  fra  Luca 
della  Robbia  i  Florens  ^). 

Sikkert  kan  man  derfor  hverken  udføre  eller  tænke  sig  at  udføre  et 
smukkere  Arbejde,  hvad  enten  man  betragter  Billederne,  Stukkaturerne, 
Kompositionen  eller  de  smukke  Motiver,  og  dette  Arbejdes  Skønhed 
gav  Anledning  til,  at  man  overdrog  Raffael  alle  Arbejder,  baade  i  Maleri 
og  Architektur,  som  udførtes  i  Vatikanet.  Man  siger,  at  Raffaels  Elsk- 
værdighed var  saa  stor,  at  han,  for  at  gøre  sine  Venner,  Murerne,  en 
Tjeneste,  ikke  byggede  Muren  helt  solid  og  kompakt,  men  forneden, 
over  de  gamle  Værelser  lod  nogle  Aabninger  og  tomme  Rum  staa,  for 
at  de  der  kunde  anbringe  Tønder,  Oliekrukker  og  Træ.  Disse  Huller  og 
tomme  Rum  svækkede  Bygningens  Fundament  i  den  Grad,  at  man  se- 
nere har  maattet  udfylde  dem,  idet  hele  Bygningen  begyndte  at  revne. 
Paa  alle  Dørene  og  Trælofterne  lod  han  Gian  Barile  udskære  en  Mæng- 
de Arbejder,  som  var  udførte  og  fuldendte  med  stor  Skønhed.  Han  gav 
architektoniske  Tegninger  til  Pavens  Villa  2),  og  i  Borgo  gav  han  Teg- 
ning til  flere  Huse,  navnlig  til  Messer  Giovan  Battista  dell'Aquilas  me- 
get smukke  Palads*). 

Han  tegnede  fremdeles  et  Palads  for  Biskoppen  af  Troia,  som  lod 
det  bygge  i  Florens  i  via  di  San  Gallo^). 

For  Sortebrøderne  i  San  Sisto  i  Piacenza  malede  han  Tavlen  til  Høj- 
altret med  Vor  Frue,  St.  Sixtus  og  den  hellige  Barbara,  et  i  Sandhed 
sjældent  og  enestaaende  Værk^). 

*)    De  52  Scener  af  det  gamle  og  ny  Testamente ;  den  saakaldte  Raffaels  Bibel. 

^)    Ikke  den  berømte  Luca  di  Simone,  som  var  død  allerede  1481,  men  Luca  d'Andrea. 

*)  Den  berømte  Villa  Madama  under  Monte  Mario.  Raffael  har  vistnok  kun  givet  det  første 
Udkast,  medens  den  blev  fuldendt  af  Giulio  Romano.  Den  er  nu  meget  forfalden. 

*)  Dette  led  samme  Skæbne  som  Raffaels  eget  Hus,  idet  det  blev  nedrevet  under  Alessandro 
VII  for  at  skaffe  Plads  til  Peterskirkens  Kolonnade.  Der  er  dog  bevaret  os  en  Tegning  af  det. 

')  Raffael  leverede  1516  Udkast  til  det  her  omtalte  Palazzo  Pandolfini,  men  overlod  Udførel- 
sen til  Giovan  Francesco  da  Sangallo. 

*)  Den  berømte  sixtinske  Madonna,  som  i  forrige  Aarhundrede  blev  købt  af  Kong  August  III 
af  Polen  for  20,000  Ducater  og  nu  findes  i  Dresdener  Galleriet  Det  er  malet  paa  Lærred 
og  helt  igennem  udført  af  Raffael  selv  c.  1515-19. 

Han  malede  en  Mængde  Billeder  til  Frankrig,  og  navnlig  for  Kongen 
den  hellige  Michael,  som  kæmper  med  Djævlen,  et  Arbejde,  som  anses 
for  vidunderligt.  Han  malede  i  dette  Billede  en  udbrændt  Sten,  som 
forestiller  Jordens  Centrum  og  af  hvis  Revner  der  udgik  en  Flamme  af 
Ild  og  Svovl.  Lucifer,  som  var  svedet  og  brændt  paa  Lemmerne  og  hvis 
Kødfarve  spillede  i  forskellige  Toner,  viste  alle  de  Former  for  Vreden, 
som  det  forgiftede  og  oppustede  Hovmod  anvender  overfor  ham,  som 
undertrykker  hans  Storhed,  idet  han  er  udelukket  fra  det  Rige,  hvor 
Freden  hersker,  og  sikker  paa  i  al  Evighed  at  skulle  lide  Straf.  Det 
omvendte  lærer  man  af  den  hellige  Michael,  der,  skønt  han  er  malet 
med  et  himmelsk  Udtryk,  ikke  destomindre,  med  sine  Vaaben  af  Jern 
og  Guld,  er  præget  af  Tapperhed,  Styrke  og  Rædsel,  idet  han  allerede 
har  styrtet  Lucifer  og  kastet  ham  omkuld  med  et  langt  Spyd.  Dette  Ar- 
bejde var  kort  sagt  saa  herligt,  at  han  fortjente  den  store  Belønning, 
som  Kongen  hædrede  ham  med^). 

Han  malede  et  Portræt  af  Beatrice  fra  Ferrara*)  og  andre  Kvinder 
og  fremfor  alle  sin  egen  Elskede  og  utallige  andre  ^).  Raffael  var  af  en 
meget  elskovsfuld  og  kvindekær  Natur,  som  stadig  var  rede  til  at  yde 
de  skønne  sin  Opvartning.  Derfor  nød  han  til  Stadighed  Kødets  Glæder, 
og  hans  Venner  skaanede  og  føjede  ham  maaske  mere  end  heldigt  var 
paa  dette  Omraade.  Da  saaledes  hans  kære  Ven  Agostino  Chigi  lod  ham 
male  den  første  Loggia  i  sit  Palads*),  hvor  han  allerede  havde  malet 
Gaiathea,  kunde  Raffael  ikke  ofre  sig  nok  for  dette  Arbejde  paa  Grund 
af  den  Kærlighed,  han  nærede  til  en  af  Kvinderne  i  hans  Hus.  Agostino 
blev  da  saa  fortvivlet,  at  han  gennem  andre  og  af  egen  Drift  og  tillige 
ved  Hjælp  af  Penge,  efter  meget  Besvær  opnaaede,  at  denne  hans  Kær- 
lighed stadig  kom  til  at  opholde  sig  sammen  med  Raffael  i  den  Del  af 
Huset,  hvor  han  arbejdede.  Det  havde  til  Følge,  at  Billederne  blev  fær- 
dige. Han  tegnede  alle  Kartonerne  til  dette  Arbejde,  og  mange  Figurer 
malede  han  egenhændig  i  Fresko.  I  Hovedhvælvingen  malede  han  Gu- 
dernes Raad  i  Himlen,  hvor  man  i  deres  Former,  Dragter  og  Linjer 
ser  mange  Træk,  som  er  hentede  fra  Antiken  og  udtrykte  med  den 
skønneste  Ynde  og  Tegning.  Han  malede  endvidere  Psyches  Bryllup, 
med  himmelske  Tjenere,  som  opvarte  Jupiter,  og  Gratierne,  som  strø 
Blomster  paa  Bordet.  I  Hvælvingens  Hjørner  malede  han  en  Mængde 
Billeder,  blandt  hvilke  Merkur  med  Fløjten,  som  synes  at  svæve  ned 
fra  Himlen ;  i  et  andet  Hjørne  Jupiter,  som  med  himmelsk  Alvor  kysser 

')  Billedet,  som  blev  malet  1518,  findes  nu  i  Louvre.  Ogsaa  det  blev  1753  overført  fra  Træ 
til  Lærred. 

*)    Den  allerede  omtalte  Kurtisane. 

*)  Fra  dette  Aar  1518  skriver  sig  blandt  andre  Billedet  af  Johanna  af  Aragonien,  Fyrst  As- 
canio  Colonnas  Gemalinde.  Raffael  modtog  Bestillingen  paa  dette  Billede  af  en  pavelig  Le- 
gat i  Paris,  Kardinal  Bibbiena,  som  vilde  indynde  sig  hos  Kong  Frants  I  ved  at  forære  ham 
Billedet  af  en  berømt  Skønhed.  Raffael  sendte  Giulio  Romano  til  Neapel  for  at  male  den 
unge  Dame,  som  lige  var  fyldt  1 6  Aar  og  dengang  forlovet  med  Fyrst  Ascanio.  Raffael  har 
vistnok  kun  malet  Ansigtet,  medens  det  øvrige  skriver  sig  fra  Giulio  Romano. 

*)    Villa  Farnesina. 

Gany medes;  forneden  i  et  andet  Billede  Venus'  Vogn  og  Gratierne, 
som  tillige  med  Merkur  drager  Psyche  op  til  Himlen,  og  mange  andre 
poetiske  Scener  i  de  andre  Hjørner.  I  Felterne  over  Buerne  mellem 
Hvælvingens  Hjørner  er  der  malet  en  Mængde  herlige  Børn  i  Forkort- 
ning, som  svævende  i  Luften  bærer  alle  Gudernes  Attributer,  Jupiters 
Lyn  og  Pilene,  Mars'  Hjælme,  Kaarder  og  Skjolde,  Vulkans  Hamre, 
Herkules'  Kølle  og  Løveskind,  Mercurs  Vingestav,  Pans  Hyrdefløjte, 
Vertunnus'  River,  og  til  dem  alle  slutter  sig  Dyr,  som  svare  til  deres 
Natur;  i  Sandhed  et  Værk,  der  er  ligesaa  glimrende  ved  sin  Poesi  som 
ved  sine  maleriske  Fortrin^).  Uden  om  Billederne  lod  han  Giovanni 
fra  Udine  male  en  Ramme  af  alle  Slags  Blomster,  Blade  og  Frugter  i 
Festoner,  som  ikke  kan  være  skønnere. 

Han  gavTegningen  til  Chigis  Stalde,  og  i  Kirken  Santa  Maria  del  Po- 
polo  gav  han  Tegning  til  samme  Agostinos  Kapel,  og  her  gav  han,  for- 
uden at  han  malede  det^),  Anvisning  paa,  at  der  skulde  udføres  et  vid- 
underligt Gravmæle.  Han  lod  den  florentinske  Billedhugger  Loren- 
zetto^)  udføre  to  Figurer,  som  endnu  findes  i  hans  Hus  paa  Slagter- 
torvet  de'Corbi  i  Rom^),  men  Raffaels  Død  og  senere  Agostinos^)  gav 
Anledning  til,  at  dette  Arbejde  blev  overdraget  til  Sebastiano  Vene- 
ziano*^). 

Raffael  var  imidlertid  bleven  saa  stor,  at  Leo  X  bad  ham  paabegynde 
den  store  Sal  for  oven,  hvor  Constantins  Sejre  findes,  og  han  lagde  da 
Haanden  paa  dette  Værk''). 

Paven  fik  ogsaa  Lyst  til  at  lade  væve  nogle  kostbare  Tæpper  af  Guld 
og  Floretsilke,  saa  at  Raff'ael  egenhændig  udførte  alle  de  kolorerede 
Kartoner  i  nøjagtig  Form  og  Størrelse.  De  blev  sendt  til  Flandern  for 
at  væves  og  kom  til  Rom,  da  de  var  færdige^).  Disse  Arbejder  var  saa 
underfuldt  udførte,  at  man  maa  undres  ved  at  se  dem  og  tænke  paa, 

')  Medens  Raffael  har  udført  Kartonerne,  har  Giulio  Romano  og  Francesco  Penni  haft  den 
største  Lod  i  Udførelsen  af  disse  Fresker.  De  blev  senere  restaurede  af  Carlo  Maratta.  De 
stammer  fra  Aarene  1516-17. 

*)  Raffael  tegnede  blot  Kartoner  til  Mosaikerne  i  dette  Kapel,  som  blev  udførte  af  Veneti- 
aneren Luigi  della  Pace. 

*)    Lorenzo  Lotto. 

*)  Lorenzettos  to  Statuer  Elias  og  Jonas  findes  i  to  Nischer  i  Capella  Chigi  i  Santa  Maria 
del  Popolo.  Jonas  er  udført  under  Raffaels  Tilsyn,  maaske  ogsaa  efter  hans  Model. 

*)   Agostino  Chigi  døde  den  10.  April  1520,  Dagen  efter  Raffael. 

")  Sebastiano  del  Piombo  malede  i  Olie  Alterbilledet  med  Madonnas  Fødsel  og  paa  Væggen 
en  Freske  med  Gud  Fader. 

')  Konstantinsalen  er  helt  igennem  malet  af  Raffaels  Disciple  Giulio  Romano  og  Francesco 
Penni.  Dog  har  Raffael  nok  valgt  Motiverne  og  leveret,  om  ikke  Kartoner,  saa  dog  Udkast 
til  Konstantinslaget,  maaske  ogsaa  Kartoner  til  nogle  allegoriske  Figurer. 

^)  Raffael  udførte  Kartonerne  til  disse  ti  Vægtæpper  i  Aarene  1515-16  med  Bistand  af  Fran- 
cesco Penni  og  Giovanni  fra  Udine.  De  var  bestemte  til  at  pryde  Væggene  forneden  i  det 
sixtinske  Kapel,  og  Raffael  havde  den  Glæde  at  se  dem  ophængte  i  levende  Live  i  Aaret 
1519.  De  findes  nu  i  Vatikanet,  men  er  meget  afblegede.  Af  Kartonerne  findes  de  syv  i 
Kensington  Musæet.  Kong  Karl  den  første  af  England  erhvervede  dem  1 630  paa  Forslag  af 
Rubens.  Gentagelser  af  Tæpperne  findes  i  Berlin  (Kaiser  Friedrich-Museum),  Madrid,  Wien 
og  Loreto. 

hvorledes  det  var  muligt  at  gengive  Haar  og  Skæg  med  en  saadan  Nøj- 
agtighed og  ved  Hjælp  af  Traade  gengive  Hudfarvens  bløde  Overgange. 
Det  er  et  Værk,  som  utvivlsomt  snarere  skyldes  et  Mirakel  end  menne- 
skeligt Snille;  thi  man  ser  her  Vande,  Dyr  og  Huse,  saa  ypperligt  gengiv- 
ne, at  de  ikke  ligner  vævede  Stoffer,  men  i  Sandhed  synes  udført  med 
Penselen.  Disse  Arbejder  kostede  70,000  Daler  og  bevares  endnu  i  det 
pavelige  Kapel.  For  Kardinal  Colonna  udførte  han  paa  Lærred  en  Jo- 
hannes, som  Kardinalen  skattede  overordentlig  højt  paa  Grund  af  dens 
Skønhed,  og  da  han  blev  ramt  af  en  Sygdom,  bad  hans  Læge  Messer 
lacopo  fra  Carpi,  som  helbredede  ham,  om  at  faa  den  foræret.  Han  op- 
fyldte hans  Ønske  og  berøvede  sig  selv  den,  idet  han  mente  at  staa  i  en 
uendelig  Taknemmelighedsgæld  til  ham^).  For  Kardinal  og  Vicekansler 
Giulio  de'  Medici  malede  han  en  Tavle  med  Kristi  Forklarelse,  som 
skulde  sendes  til  Frankrig.  Idet  han  stadig  selv  arbejdede  paa  den,  bragte 
han  den  til  den  yderste  Fuldkommenhed.  Paa  dette  Billede  malede  han 
Kristus,  som  blev  forklaret  paa  Tabors  Bjærg,  og  under  ham  de  elleve 
Disciple,  som  ventede  paa  ham.  Man  ser  her  en  besat  Dreng,  som  er 
ført  derhen,  for  at  Kristus,  naar  han  er  stegen  ned  fra  Bjærget,  kan  rense 
ham.  Medens  denne  Dreng  i  en  krampagtig  Stilling  skrigende  vrider  sig 
og  fordrejer  Øjnene,  tilkendegiver  han  sin  Lidelse  baade  i  Kødet,  Blod- 
aarerne  og  Pulsaarerne,  som  er  besmittede  af  Aandens  Ondskab,  og  med 
blegt  Ansigt  foretager  han  denne  hæftige  og  rædselsslagne  Bevægelse. 
Han  holdes  oprejst  af  en  gammel  Mand,  som  omfavner  ham  og  tager  Mod 
til  sig,  opspiler  Øjnene,  saa  de  bliver  runde  med  Lyset  i  Midten,  og  viser 
ved  den  Maade,  hvorpaa  han  løfter  Brynene  og  rynker  Panden,  paa  en 
Gang  Kraft  og  Frygt.  Idet  han  ser  fast  paa  Apostlene,  er  det  dog,  som 
han  fatter  Lid  til  dem  og  indgyder  sig  selv  Mod.  Blandt  mange  andre 
er  der  en  Kvinde,  som  er  Hovedfiguren  i  dette  Billede  og  knæler  ned 
foran  Apostlene,  idet  hun  vender  Hovedet  imod  dem  og  med  en  Arm- 
bevægelse hen  imod  den  dæmonbesatte  gør  opmærksom  paa  hans 
Ulykke,  medens  Apostlene,  nogle  staaende,  nogle  siddende  og  andre 
paa  Knæ,  viser,  at  de  har  den  største  Medlidenhed  med  en  saa  frygtelig 
Ulykke.  I  Sandhed  malede  han  her  Figurer  og  Hoveder,  som  ved 
Siden  af  deres  overordentlige  Skønhed  var  saa  ny,  afvekslende  og 
skønne,  at  alle  Kunstnerne  var  enige  om,  at  blandt  alle  de  Værker,  han 
havde  malet,  var  dette  det  berømmeligste,  skønneste  og  mest  guddomme- 
lige; thi  den,  som  vil  forestille  sig  og  i  Maleri  fremstille  Kristus,  forklaret 
til  en  Gud,  maa  betragte  ham  i  dette  Værk,  hvori  han  fremstillede  ham 
i  Forkortning,  svævende  over  hint  Bjærg  i  et  straalende  Lyshav  tillige- 
med Moses  og  Elias,  som  oplyste  af  en  Straaleglans  bliver  levende  i  Ly- 
set af  ham.  Paa  Jorden  ligger  Peter,  Jakob  og  Johannes  i  forskellige 
Stillinger.  En  hviler  med  Hovedet  paa  Jorden,  en  anden  skygger  for 
Øjnene  med  Hænderne  for  at  beskytte  sig  mod  Straalerne  og  det  umaa- 
delige  Lys,  som  skinner  fra  Kristus,  og  denne  selv  er  klædt  i  en  snehvid 

')    Findes  nu  i  Tribunaen  i  Uffizierne  i  Florens. 

Renaissancens  ypperste  Kunstnere  9 

Dragt.  Idet  han  aabner  Favnen  og  løfter  Hovedet,  er  det,  som  om  han 
viser,  at  alle  tre  Personers  Væsen  og  Guddommelighed  er  samlet  til  en 
Enhed  i  Raffaels  fuldendte  Kunst,  og  det  er,  som  om  denne  fordybede  sig 
saaledes  i  sit  Talent  for  at  vise  Kunstens  fulde  Rækkevidde  og  Kraft  i 
Kristi  Ansigt,  at  han  aldrig  rørte  en  Pensel,  efter  at  han  havde  fuldendt 
det,  idet  Døden  overraskede  ham,  saa  det  blev  det  sidste  Arbejde,  han 
kom  til  at  male  ^). 

Efterat  jeg  nu  har  fortalt  om  denne  glimrende  Kunstners  Værker,  øn- 
sker jeg  ikke,  før  jeg  gaar  ind  paa  andre  Enkeltheder  om  hans  Liv  og 
Død,  at  det  skal  synes  mig  besværligt,  til  Belæring  for  vore  Kunstnere, 
at  fortælle  noget  om  Raffaels  Stil.  Da  han  altsaa  i  sin  Barndom  havde 
efterlignet  sin  Lærer  Pietro  Peruginos  Maner  og  forbedret  den  meget 
baade  i  Tegning,  Kolorit  og  Motiver,  og  det  forekom  ham  at  være  naaet 
vidt,  erfarede  han,  da  han  havde  naaet  en  højere  Alder,  at  han  holdt  sig 
altfor  fjern  fra  Virkeligheden.  Da  han  derfor  saa  Arbejder  af  Lionardo 
fra  Vinci,  som  var  uforlignelig  i  sin  Evne  til  at  gengive  baade  mandlige 
og  kvindelige  Hoveders  Udtryk  og  i  sin  Sans  for  at  gøre  saavel  Figurer 
som  Bevægelser  yndefulde  overgik  alle  andre  Malere,  stod  han  ganske 
maalløs  og  undrende,  og  idet  Lionardos  Stil  kortsagt  behagede  ham 
fremfor  en  hvilkensomhelst  anden,  han  nogensinde  havde  set,  og  idet 
han,  omend  med  stor  Anspændelse,  lidt  efter  lidt  forlod  Pietros  Maner, 
søgte  han,  saa  godt  han  kunde  og  formaaede,  at  efterligne  Lionardos 
Malemaade.  Men  hvor  stor  Flid  og  Iver  han  end  anvendte,  var  der  dog 
nogle  Vanskeligheder,  hvori  han  aldrig  kunde  overgaa  Lionardo;  og 
selv  om  det  lykkes  mange,  at  han  overgik  ham  i  Sødme  og  en  vis  natur- 
lig Lethed,  var  han  ham  ikke  destomindre  aldrig  overlegen  i  et  vist 
frygteligt  Grundlag  af  Ideer  og  kunstnerisk  Storhed;  thi  heri  er  der  kun 
faa,  som  har  været  Lionardos  Jævnbyrdige.  Men  Raffael  har  nærmet  sig 
ham  langt  mere  end  nogen  anden  Kunstner,  først  og  fremmest  i  Kolo- 
ritens Skønhed.  Men  for  at  vende  tilbage  til  Raffael,  blev  den  Maner, 
han  som  ung  laante  fra  Pietro,  ham  med  Tiden  til  stor  Ulempe  og  Be- 
svær, medens  han  med  Lethed  havde  tilegnet  sig  den,  fordi  den  var 
spinkel,  tør  og  uden  megen  Tegning.  Da  han  ikke  kunde  glemme 
den,  maatte  han  med  stor  Møje  lære  de  nøgne  Legemers  Skønhed  og 
Fremgangsmaaden  ved  de  vanskelige  Forkortninger  af  den  Karton,  som 
Michelangelo  Buonarroti  udførte  for  Raadssalen  i  Florens.  En  anden, 
som  havde  tabt  Modet,  fordi  han  maatte  synes,  at  han  hidindtil  havde 
spildt  sin  Tid,  vilde  aldrig,  trods  en  nok  saa  rig  Begavelse,  have  gjort, 
hvad  Raffael  gjorde.  Han  rettede  sig  og  befriede  sig  fra  Pietros  Maner 
for  at  lære  Michelangelos,  som  var  fuld  af  Vanskeligheder  i  alle  Enkelt- 
heder, og  han,  som  allerede  var  Mester,  gik  saa  at  sige  i  Lære  paany, 

')  Kardinal  Giulio  skænkede  1522  dette  Billede  til  San  Pietro  in  Montorio,  hvor  det  fik  Plads 
paa  Højaltret  1522  og  forblev  indtil  1757.  1797  blev  det  ført  til  Paris,  hvor  det  blev 
restaureret,  da  det  var  bleven  næsten  ukendeligt,  men  kom  tilbage  til  Rom  1815  og  findes 
nu  i  Vatikanets  Malerisamling.  Raffael  skal  kun  have  malet  den  øverste  Halvdel,  medens 
Giulio  Romano  og  Francesco  Penni  fuldendte  det  1522. 

ja  efter  at  han  allerede  var  bleven  Mand,  anstrængte  han  sig  med  utro- 
lig Flid  for  i  faa  Maaneder  at  udrette  det,  som  kunde  have  krævet  hin 
unge  Alder,  hvor  man  lettere  tilegner  sig  alt,  og  et  Tidsrum  af  mange 
Aar^).  Og  i  Sandhed,  den,  som  ikke  tidlig  lærer  de  gode  Principer  og 
den  Maner,  han  vil  følge;  ikke  lidt  efter  lidt  gennem  Øvelse  overvinder 
Kunstens  Vanskeligheder,  idet  han  søger  at  trænge  ind  i  alle  Enkelt- 
heder og  bringe  det  lærte  til  Udførelse,  vil  næsten  aldrig  naa  til  Fuld- 
kommenhed ;  ialtfald  vil  det  koste  lang  Tid  og  langt  større  Anstrængelse. 
Da  RafFael  gav  sig  til  at  forandre  og  forbedre  sin  Malemaade,  havde  han 
aldrig  lagt  Vægt  paa  de  nøgne  Legemer  med  den  Agtpaagivenhed,  som 
kræves,  men  havde  blot  tegnet  dem  efter  Naturen,  paa  samme  Maade 
som  han  havde  set  sin  Mester  Pietro  gøre,  idet  den  Ynde  og  Fuldkom- 
menhed, som  Naturen  havde  skænket  ham,  kom  ham  til  Hjælp.  Idet 
han  nu  gav  sig  til  at  studere  de  nøgne  Legemer  og  sammenligne  Musk- 
lerne i  anatomiske  Billeder  og  paa  døde  og  flaaede  Mænd  med  de  leven- 
des, som  paa  Grund  af  den  dækkende  Hud  ikke  fremtræder  saa  bestemt 
afgrænsede,  som  naar  Huden  er  flaaet  af,  og  idet  han  fremdeles  saa, 
hvorledes  de  blev  kødrige  og  bløde,  hvor  de  sidder,  og  hvorledes  visse 
Drejninger,  naar  man  skifter  Synspunkt,  udføres  med  Ynde,  og  end- 
videre iagttog  Virkningerne  af  Musklernes  Svulmen,  af  at  sænke  eller 
hæve  et  Lem  eller  hele  Personen,  dernæst  Sammenføjningen  af  Knog- 
ler, Sener  og  Aarer,  tilegnede  han  sig  fuldkommen  alle  de  Enkeltheder, 
som  kræves  af  en  fremragende  Maler.  Men  da  han  ikkedestomindre 
forstod,  at  han  paa  dette  Punkt  ikke  kunde  naa  Michelangelos  Fuld- 
kommenhed, anstillede  han,  som  en  Mand  af  betydelig  Forstand,  den 
Betragtning,  at  Malerkunsten  ikke  alene  bestaar  i  at  male  nøgne  Mænd, 
men  at  den  har  et  vidt  Felt  og  at  man  blandt  de  fuldkomne  Malere  ogsaa 
kan  regne  dem,  som  forstaar  med  Lethed  og  smukt  at  udtrykke  Moti- 
verne i  historiske  Scener  og  at  gengive  deres  Ideer  med  Skønhed,  og 
at  den,  som  ved  Komposition  af  slige  Scener  forstaar  at  undgaa  Forvir- 
ring ved  at  medtage  for  meget  eller  at  gøre  dem  magre  ved  at  medtage 
for  lidt,  men  formaarat  gengive  dem  med  smukt  Motiv  og  Komposition, 
kan  kaldes  en  dygtig  og  indsigtsfuld  Kunstner.  Raffael  tænkte  rigtigt,  og 
hertil  kan  man  føje,  at  han  berigede  sine  Billeder  med  afvekslende  og 
overraskende  Perspektiver,  Bygninger  og  Landskaber,  og  man  maa 
fremhæve,  hvor  smagfuldt  han  forstod  at  fremhæve  sine  Figurer,  hans 
Evne  til  snart  at  lade  dem  tabe  sig  i  Mørket  og  snart  træde  frem  i  Ly- 
set, til  at  gøre  Hoveder  af  Kvinder,  Børn,  Unge  og  Gamle  levende  og 
smukke,  og  til  alt  efter  Værkets  Behov  at  give  dem  Bevægelse  eller  Dri- 
stighed i  Udtrykket.  Han  forstod  ogsaa,  hvor  meget  det  kommer  an  paa 
Hestenes  Fart  i  Slagbilleder,  saavel  som  paa  Soldaternes  krigeriske  Ud- 
seende, og  hvor  gavnligt  det  er  at  kunne  male  alle  Slags  Dyr  og  frem- 

')  De  Billeder,  Raffael  malede  i  Florens,  bære  intet  Præg  af,  at  Michelangelos  Karton  har 
gjort  særligt  Indtryk  paa  ham.  Langt  klarere  ser  man,  at  han  har  studeret  Fra  Bartolomeo 
og  Lionardo. 

for  alt  i  Portræter  at  ramme  Ligheden  i  den  Grad,  at  de  synes  levende 
og  genkendes  som  dem,  de  skal  forestille,  foruden  utallige  andre  Ting, 
saasom  Kapper,  Benklæder,  Hjælme,  Rustninger,  kvindelige  Haarsæt, 
Skæg,  Haar,  Vaser,  Træer,  Grotter,  Klipper,  Baal,  overtrukken  og  klar 
Luft,  Skyer,  Regn,  Lyn,  klar  Dag,  Nat,  Maaneskin,  Solskin  og  utallige  an- 
dre Ting,  som  Malerkunsten  stadig  har  Anvendelse  for.  Idet  Raffael  som 
sagt  overvejede  disse  Ting  og  ikke  kunde  naa  Michelangelo  paa  det 
Omraade,  han  havde  lagt  Haanden  paa,  besluttede  han  at  ville  maale  sig 
med  ham  og  maaske  overgaa  ham  paa  disse  andre  Omraader,  og  derfor 
besluttede  han  sig  til  ikke  at  efterligne  hans  Maner  for  ikke  forgæves  at 
spilde  Tid  derpaa,  men  stræbte  at  blive  en  fremragende  Kunstner  paa  alle 
de  Omraader,  der  her  er  fortalt.  Hvis  mange  af  vor  Tids  Kunstnere  havde 
baaret  sig  saaledes  ad,  som,  skøndt  de  udelukkende  har  villet  følge  Stu- 
diet af  Michelangelos  Ting,  ikke  har  formaaet  at  efterligne  ham  og  ikke 
kunnet  naa  en  saadan  Fuldkommenhed,  vilde  de  ikke  have  anstrængt 
sig  forgæves  eller  være  naaet  til  en  meget  haard  Malemaade,  som  er 
helt  fuld  af  Vanskeligheder  uden  Skønhed,  uden  Kolorit  og  fattig  paa 
Fantasi,  men  de  vilde,  ved  at  være  mangesidige  og  efterligne  andre  Sider 
af  Kunsten,  have  gavnet  baade  sig  selv  og  Verden.  Da  Raffael  altsaa 
havde  fattet  denne  Beslutning  og  indset,  at  Fra  Bartolomeo  fra  San 
Marco  havde  en  meget  god  Malemaade,  grundig  Tegning  og  en  tiltalende 
Kolorit,  om  han  end  undertiden  gjorde  for  stærkt  Brug  af  mørke  Far- 
ver for  at  frembringe  større  Relief,  tog  han  fra  ham,  hvad  der  syntes  at 
svare  til  hans  Behov  og  hans  Lyst,  nemlig  en  behersket  Holdning  i  Ud- 
førelsen, saavel  i  Tegning  som  i  Kolorit,  og  idet  han  blandede  denne 
Maner  med  nogle  andre,  som  han  havde  udvalgt  blandt  andre  Mestres 
bedste  Ting,  dannede  han  af  mange  Manerer  en  eneste,  som  altid  siden 
blev  holdt  for  hans  egen  og  som  er  bleven  og  altid  vil  blive  skattet  uen- 
delig højt  af  Kunstnerne.  Denne  saa  man  fuldt  udviklet  i  Sibyllerne  og 
Profeterne  i  det  Billede,  han  som  omtalt  udførte  i  Madonna  della  Pace, 
et  Arbejde,  ved  hvis  Udførelse  det  var  ham  til  stor  Nytte  i  Pavens  Ka- 
pel at  have  set  Michelangelos  Værk.  Hvis  Raffael  var  bleven  staaende 
ved  denne  Maner  og  ikke  havde  forsøgt  at  forstørre  den  for  at  vise,  at 
han  forstod  sig  paa  de  nøgne  Figurer  lige  saa  vel  som  Michelangelo, 
vilde  han  ikke  have  berøvet  sig  selv  en  Del  af  det  gode  Navn,  han  havde 
erhvervet  sig.  Thi  de  nøgne  Figurer  han  udførte  i  det  Værelse  i  Torre- 
Borgia,  hvor  Borgo  nuovos  Brand  findes,  er,  skøndt  meget  gode,  saa  dog 
ikke  fortrinlige  i  alle  Stykker.  Lige  saa  lidt  tilfredsstillede  de,  som  han 
senere  malede  i  Hvælvingen  i  Agostino  Chigis  Palads  i  Trastevere,  fordi 
de  mangler  hin  Ynde  og  Sødme,  som  var  ejendommelig  for  Raffael.  Det 
skyldes  ogsaa  for  en  stor  Del  det  Misgreb,  at  han  havde  ladet  dem  male 
af  andre  efter  sin  Tegning^). 

Da  han  havde  indset  dette,  som  den  forstandige  Mand  han  var,  vilde 
han  siden  egenhændig  og  uden  Hjælp  af  andre  male  Billedet  i  San  Pie- 

^)    Dermed  falder  selvfølgelig  Vasaris  Anklage  i  den  foregaaende  Sætning. 

tro  a  Montorio  med  Kristi  Forklarelse,  hvori  man  ser  alle  de  Fortrin, 
som  vi  allerede  har  sagt,  at  et  godt  Billede  kræver  og  maa  have.  Hvis  han 
ikke  i  dette  Arbejde,  næsten  som  et  lunefuldt  Indfald,  havde  anvendt 
Bogtrykker-Kønrøg,  der,  som  flere  Gange  nævnt,  ifølge  sin  Natur  altid 
bliver  mørkere  med  Tiden  og  skader  de  andre  Farver,  det  blandes  med, 
tror  jeg,  at  dette  Arbejde  endnu  vilde  være  ligesaa  friskt,  som  da  han  ma- 
lede det,  medens  det  nu  synes  temmelig  grumset.  Jeg  har,  næsten  ved 
Udgangen  af  denne  Biografi,  villet  gaa  ind  paa  dette  Emne  for  at  vise,  hvil- 
ken Anstrængelse,  Flid  og  Omhu  denne  ansete  Kunstner  lagde  i  sit  Ar- 
bejde. Jeg  har  gjort  det  særlig  af  Hensyn  til  andre  Kunstnere,  for  at  de 
kan  vide  at  holde  sig  fri  for  de  hæmmende  Baand,  som  Raffaels  Klog- 
skab og  Talent  forstod  at  frigøre  sig  for.  Jeg  vil  fremdeles  tilføje  dette, 
at  enhver  skal  nøjes  med  at  udføre  de  Ting,  han  ifølge  sit  naturlige  Instinkt 
føler  sig  draget  imod,  og  ikke  af  Kappelyst  give  sig  i  Lag  med  det.  Na- 
turen ikke  har  skænket  ham,  for  at  han  ikke  skal  anstrænge  sig  forgæ- 
ves og  ofte  baade  med  Skam  og  Skade.  Naar  det  desuden  er  tilstrække- 
ligt at  anstrænge  sig,  skal  man  ikke  søge  at  ville  anstrænge  sig  over  Evne 
for  at  vinde  forud  for  dem,  der  ved  den  store  Hjælp,  de  har  faaet  af  Na- 
turen, og  paa  Grund  af  den  særlige  Naade,  som  Gud  har  skænket  dem, 
har  gjort  eller  gør  Mirakler  i  Kunsten ;  thi  den,  som  ikke  er  skikket  til  en 
Sag,  vil  aldrig,  hvor  meget  han  end  anstrænger  sig,  kunne  naa  derhen, 
hvor  en  anden  med  Naturens  Hjælp  har  vandret  med  Lethed.  Lad  mig 
f.  Eks.  blandt  de  gamle  nævne  Paolo  Uccello,  der  fordi  han  arbejdede 
i  modsat  Retning  af,  hvad  han  formaaede,  i  Haab  om  at  skride  frem,  be- 
standig gik  tilbage.  Det  samme  har  lacopo  da  Puntormo  gjort  i  vore 
Dage  og  for  kort  Tid  siden,  og  det  samme  har  man  iagttaget  og  erfaret 
hos  mange  andre,  som  allerede  er  omtalt  og  siden  skal  omtales.  Saadant 
hænder  maaske,  fordi  Himlen,  som  fordeler  Naadegaverne,  vil,  at  en- 
hver skal  være  tilfreds  med  den,  som  tilfalder  ham. 

Men  efter  at  jeg  nu  har  fortalt  om  disse  kunstneriske  Spørgsmaal, 
maaske  mere  end  det  var  nødvendigt,  siger  jeg,  for  at  vende  tilbage  til 
Raffaels  Liv  og  Død,  at  han  havde  sluttet  Venskab  med  Kardinalen  af 
Bibbiena,  Bernardo  Divizio,  ogat  Kardinalen  i  mange  Aar  havde  plaget 
ham  for  at  faa  ham  gift.  Raffael  havde  ikke  udtrykkelig  vægret  sig  ved 
at  gøre  Kardinalens  Vilje,  men  han  havde  trukket  Sagen  i  Langdrag  ved 
at  sige,  at  han  vilde  vente,  til  der  var  gaaet  tre  eller  fire  Aar.  Da  nu  denne 
Frist  var  udrunden,  kom  Kardinalen,  da  Raffael  mindst  anede  det,  og 
mindede  ham  om  hans  Løfte,  og  da  han  som  galant  Mand  saa  sig  for- 
pligtet, vilde  han  ikke  svigte  sit  Ord.  Han  gik  da  ind  paa  at  tage  en  Niece 
af  nævnte  Kardinal  til  Hustru,  men  saasom  han  stadig  var  yderst  util- 
freds med  denne  Lænke,  trak  han  Tiden  ud,  saa  der  gik  mange  Maa- 
neder,  uden  at  Ægteskabet  blev  indgaaet.^)  Denne  Handlemaade  savnede 

*)  Raffaels  Forlovede  hed  Maria  Bibbiena.  Hun  døde  før  han,  hvis  man  skal  tro  den  Grav- 
skrift, der  blev  anbragt  over  Raffaels.  Pungileoni  siger  imidlertid  (Elogio  di  Raffaello  Side 
166)  at  Marietta,  Datter  af  Pietro,  en  kødelig  Broder  til  Kardinalen,  blev  gift  med  Ber- 

ikke  et  hæderligt  Formaal;  thi  da  han  i  saa  mange  Aar  havde  tjent  Pa- 
vehoffet og  Leo  skyldte  ham  en  god  Sum,  var  der  givet  ham  et  Vink 
om,  at  naar  den  Sal,  han  malede  for  ham,  var  færdig,  vilde  Paven  som 
Erstatning  for  hans  Anstrængelser  og  hans  Talent  give  ham  en  rød  Hat, 
da  han  allerede  havde  besluttet  at  udvælge  et  større  Antal  Kardinaler, 
hvoriblandt  en  og  anden,  som  havde  færre  Fortjenester  end  Raffael. 

Da  Raffael  imidlertid  i  al  Hemmelighed  vedblev  at  dyrke  sine  Kær- 
lighedsforbindelser,  fortsatte  han  med  til  O  vermaal  at  nyde  Kærlighedens 
Glæder.  Det  hændte  da,  at  han  en  Gang  skejede  mere  ud  end  sædvan- 
lig, hvorfor  han  vendte  hjem  med  en  stærk  Feber,  saa  Lægerne  troede, 
han  havde  paadraget  sig  en  Sygdom  ^).  Da  han  nu  ikke  vedgik  sin  Ud- 
skejelse, var  de  uforstandige  nok  til  at  aarelade  ham,  saa  han  blev  svæk- 
ket og  følte  Kræfterne  svigte,  medens  han  tværtimod  havde  Brug  for 
noget,  som  kunde  styrke  ham.  Han  gjorde  derfor  Testamente,  men  først 
sendte  han  som  en  god  Kristen  sin  Elskerinde  ud  af  Huset  og  efterlod 
hende  saa  meget,  at  hun  kunde  føre  et  hæderligt  Liv.  Derpaa  delte  han 
sine  Ejendele  mellem  sine  Disciple:  Giulio  Romano,  som  han  altid  el- 
skede højt,  Giovan  Francesco  Fiorentino,  kaldet  II  fattore,  og  en  eller  an- 
den Præst  fra  Urbino,  som  var  i  Slægt  med  ham  ^).  Han  befalede  dernæst, 
at  der  i  Kirken  Santa  Maria  Rotonda  skulde  restaureres  et  antikt  Taber- 
nakkel,  og  at  der  skulde  oprettes  et  Alter  med  en  Statue  af  Vor  Frue  i 
Marmor,  som  han  valgte  til  sit  Gravmæle  og  Hvilested  efter  Døden  ^). 
Han  efterlod  al  sin  Ejendom  til  Giulio  og  Giovan  Francesco,  idet  han 
gjorde  Baldassarre  fra  Pescia,  som  paa  den  Tid  var  Pavens  Kansler,  til 
Testamentets  Eksekutor.  Efter  at  han  derpaa  havde  skriftet  og  angret, 
afsluttede  han  sit  Livs  Løb  paa  selve  Aarsdagen  for  sin  Fødsel,  nemlig 
Langfredag*),  i  en  Alder  af  37  Aar.  Man  tør  tro,  at  ligesom  hans  Sjæl 
har  forskønnet  Verden  med  sine  Dyder,  saaledes  har  den  ogsaa  selv 
smykket  Himlen.  Da  han  var  død,  anbragte  de  Billedet  af  Forklarelsen, 

nardino  Peruli,  en  Adesmand  fra  Urbino,  med  en  Medgift  af  5000  Daler  i  Guld,  og  ci- 
terer en  Notarialakt  af  4.  Januar  1515. 

Raffaels  Ægteskab  blev  maaske  opsat,  fordi  hun  var  sygelig.  Historien  om  Kardinalhatten 
lyder  meget  usandsynlig,  for  det  første,  fordi  Raffael  blev  betalt  for  alle  sine  Arbejder  af 
den  pavelige  Kasse,  dernæst  fordi  man  ikke  har  Exempler  paa,  at  en  saa  fremragende  kir- 
kelig Værdighed  nogensinde  er  bleven  tildelt  nogen  som  Belønning  for  rent  kunstneriske 
Fortjenester. 

^)   6.  April  1 520,  efter  at  han  havde  ligget  til  Sengs  i  fjorten  Dage. 

2)  Man  har  —  dog  udelukkende  af  moralske  og  andre  Følelsesgrunde  —  villet  forkaste  Vasaris 
Oplysning  om  Dødsaarsagen.  Historisk  kan  den  hverken  benægtes  eller  bekræftes. 

*)  Til  Giulio  Romano  og  Francesco  Penni  skænkede  han  blot  Billeder,  Skizzer,  Studier  og  Teg- 
ninger, mod  at  de  skulde  fuldende  de  paabegyndte  Arbejder.  En  Del  af  Arven  tilfaldt  et 
Broderskab  i  Urbino.  Hver  af  hans  Tjenere  fik  300  Gulddukater;  en  Sum  blev  udsat  for 
hans  Elskerinde,  og  Slægtningene  i  Urbino  fik  det  øvrige.  En  uholdbar  Tradition  vil  vide, 
at  han  skænkedes  et  Palads  til  Kardinal  Bibbiena. 

*)  Lorenzo  Lotto,  kaldet  Lorenzetto,  restaurerede  Tabernaklet  og  huggede  Statuen,  som  nu  kal- 
des Madonna  del  Sasso  og  anses  for  undergørende.  Raffael  hviler  under  Altret  med  denne 
Statue.  Hans  Ben  blev  fundne  i  Oktober  1833  og  blev  for  at  bevares  bedre  indesluttede  i 
en  antik  Sarkofag,  som  paa  Pavens  Befaling  blev  hentet  fra  Vatikanets  Musæum. 

som  han  havde  fuldført  for  Kardinal  de'  Medici,  ved  hans  Hovedgærde 
i  den  Sal,  hvor  han  arbejdede,  og  naar  man  betragtede  det  døde  Legeme 
og  det  levende  i  hint  Billede,  maatte  Sjælen  briste  af  Smerte  hos  en- 
hver, som  betragtede  det.  Dette  Billede  opstillede  Kardinalen,  efter  Ta- 
bet af  Raffael,  paa  Højaltret  i  San  Pietro  a  Montorio,  og  det  blev  siden 
holdt  i  stor  Ære  paa  Grund  af  den  sjældne  Værdi,  ethvert  af  hans  Bil- 
leder har. 

Man  gav  hans  Legeme  den  ærefulde  Begravelse,  en  saa  ædel  Aand 
fortjente.  Der  var  ikke  den  Kunstner,  som  ikke  græd  af  Sorg  og  led- 
sagede ham  til  Graven.  Hans  Død  gjorde  ogsaa  det  dybeste  Indtryk 
paa  hele  Pavens  Hof,  først  fordi  han,  medens  han  levede,  havde  be- 
klædt en  Kammerherres  Værdighed ;  dernæst  fordi  han  han  havde  været 
Paven  saa  kær,  at  hans  Død  fik  ham  til  at  græde  bitterlig.  O,  lykkelige 
og  salige  Sjæl,  eftersom  alle  Mennesker  med  Glæde  taler  om  Dig,  be- 
rømmer dine  Handlinger  og  beundrer  enhver  Tegning,  Du  har  efter- 
ladt! Malerkunsten  kunde  godt  dø,  da  denne  ædle  Kunstner  døde;  thi  da 
han  lukkede  sine  Øjne,  blev  den  næsten  blind.  Nu  staar  det  til  os,  som 
er  blevne  tilbage,  efter  ham  at  efterligne  den  gode,  ja  fortrinlige  Maade, 
han  har  efterladt  os  som  Exempel,  og,  som  hans  Talent  og  vor  Forplig- 
telse fortjener,  bevare  den  yndigste  Erindring  i  Sindet  og  stadig  med 
vor  Tunge  give  ham  det  ærefuldeste  Minde;  thi  vi  har  i  Sandhed  gen- 
nem ham  faaet  Kunsten,  Farverne  og  Fantasien  bragt  til  et  Højdepunkt 
og  en  Fuldkommenhed,  som  man  næppe  turde  haabe.  Lad  aldrig  no- 
gen Aand  indbilde  sig,  at  han  kan  overgaa  ham.  Foruden  den  Velsignelse, 
han  ydede  Kunsten  som  en  Ven  af  den,  blev  han  i  sit  Liv  aldrig  træt  af  at 
vise  os,  hvorledes  man  skal  omgaas  baade  store  Mænd  og  de  middelmaa- 
digste  og  ringeste.  Og  blandt  hans  enestaaende  Gaver  ser  jeg  en  af 
saa  højt  Værd,  at  jeg  undrer  mig  ved  mig  selv:  at  Himlen  gav  ham  Kraft 
til,  at  vor  Kunst  kunde  vise  en  Virkning,  som  stod  i  skarp  Modsætning 
til  alle  os  andre  Malere;  at  nemlig  vore  Kunstnere,  jeg  siger  ikke  blot  de 
ringe,  men  de,  som  har  Lyst  til  at  være  store  (og  af  den  Art  Tilbøjelig- 
heder frembringer  Kunsten  mange)  naar  de  arbejdede  sammen  med 
Raffael,  stod  samlede  og  besjælede  af  en  saadan  Beundring,  at  alt  daarligt 
Humør  forsvandt,  naar  de  blot  saa  ham,  og  de  glemte  enhver  skammelig 
og  lav  Tanke;  en  Enighed,  som  aldrig  har  hersket  i  andre  Tider  end 
hans.  Og  dette  skete,  fordi  de  ikke  kunde  staa  for  hans  Elskværdighed 
og  hans  Kunst,  og  endnu  mindre  for  hans  gode  Natur;  thi  den  var  saa  rig 
paa  Elskværdighed,  saa  overstrømmende  i  Gavmildhed,  at  man  saa, 
hvorledes  selv  Dyrene  ærede  ham,  for  slet  ikke  at  tale  om  Menneskene. 
Man  siger,  at  naar  en  hvilkensomhelst  Maler,  som  havde  kendt  ham,  ja 
selv  hvem  der  ikke  kendte  ham,  bad  om  en  eller  anden  Tegning,  han  hav- 
de Brug  for,  gik  Raffael  fra  sit  Arbejde  for  at  hjælpe  ham;  og  han  holdt 
bestandig  utallige  Mænd  i  Arbejde  og  hjalp  og  underviste  dem  med  en 
saadan  Kærlighed,  som  man  kunde  vente  ikke  overfor  andre  Kunstnere, 
men  overfor  ens  egne  Børn.  Derfor  saa  man,  at  han  aldrig  gik  til  Hove, 

uden  at  han,  naar  han  gik  hjemme  fra,  havde  50  Malere  med  sig,  lutter 
gode  Mænd,  som  gjorde  ham  Selskab  for  at  hædre  ham.  Han  levede  kort 
sagt  ikke  som  en  Maler,  men  som  en  Fyrste.  Derfor  kunde  Du,  o  Ma- 
lerkunst, ogsaa  anse  dig  for  lykkelig,  idet  Du  havde  en  Kunstner,  som 
ved  sit  Talent  og  sit  Levned  hævede  Dig  til  Himlen;  ja.  Du  kunde 
sandelig  kalde  dig  salig,  eftersom  Dine  Elever  i  denne  store  Mands 
Fodspor  havde  lært,  hvorledes  man  skal  leve  og  hvilken  Betydning  det 
har,  paa  en  Gang  at  være  i  Besiddelse  af  Kunst  og  Dyd.  Disse  to  Egen- 
skaber, som  var  forenede  hos  RafFael,  formaaede  at  tvinge  Julius  II's 
Storhed  og  Leo  X's  Ædelmodighed  til,  trods  den  høje  Stilling  og  Vær- 
dighed, de  beklædte,  at  gøre  ham  til  deres  Fortrolige  og  vise  ham 
enhver  Art  af  Gavmildhed,  saa  at  de  ved  den  Gunst  og  Rigdom,  de 
skænkede  ham,  kunde  gøre  sig  selv  og  Kunsten  den  største  Ære.  Lyk- 
kelige kan  man  ogsaa  prise  dem,  som  stod  i  hans  Tjeneste  og  arbejdede 
under  ham;  thi  jeg  finder,  at  alle  de,  som  efterlignede  ham,  er  naaede 
til  et  hæderligt  Resultat;  og  saaledes  vil  de,  som  efterligner  hans  Arbejde 
i  Kunsten,  blive  ærede  af  Verden,  og  ved  at  ligne  ham  i  hans  hellige  Le- 
vesæt vil  de  faa  Belønning  af  Himlen. 

Bembo  satte  RafFael  følgende  Gravskrift: 
D.  O.  M. 

RAPHAELI  SANCTIO.  lOAN.  F.  URBINAT. 

PICTORI.  EMINENTISS.  VETERUMQUE.  AEMULO. 
CUIUS  SPIRANTEIS  PROPE  IMAGINEIS 

SI  CONTEMPLERE 
NATURAE  ATQUE  ÅRTIS  FOEDUS. 

FACILE  INSPEXERIS. 

JULII  II  ET  LEONIS  X  PONTT.  MAXX. 
PICTURAE  ET  ARCHITECT.  OPERIBUS 

GLORIAM  AUXIT 
VIXIT  AN.  XXXVII  INTEGER  INTEGROS 

QUO  DIE  NATUS  EST  EO  ESSE  DESIIT 

VIII  ID.  APRIL.  MDXX. 

ILLE  HIG  EST  RAPHAEL  TIMUIT  QUO  SOSPITE  VINCI 
RERUM,  MAGNA.  PARENS.  ET.  MORIENTE  MORI. 

Og  Grev  Raldassarre  Castiglione  skrev  om  hans  Død  paa  følgende 
Maade: 

Quod  lacerum  corpus  medica  sanaverit  arte 
Hyppolytum  Stygiis  et  revocarit  aquis. 
Ad  Stygias  ipse  est  raptus  Epidaurius  undas. 
Sic  precium  vitae  mors  fuit  artifici. 

Tu  quoque  dum  toto  laniatam  corpore  Roman 

Componis  miro,  Raphael,  ingenio, 

Atque  Urbis  lacerum  ferro,  igni,  annisque  cadaver. 

Ad  vitam,  antiquum  jam  revocasque  decus; 

Movisti  superum  invidiam,  indignataque  mors  est, 

Te  dudum  extinctis  reddere  posse  animam, 

Et  quod  longa  dies  paullatim  aboleverat,  hoc  te 

Mortali  spreta  lege  parare  iterum. 

Sic  miser  heu!  prima  cadis  intercepte  juventa, 

Deberi  et  morti  nostraque  nosque  mones. 

EDENS  virksomme,  fremragende  Aander,  oplyste  gennem 
den  berømte  Giotto  og  hans  Efterfølgere, anstrængte  sig  for 
at  give  Verden  en  Prøve  paa  den  Kraft,  som  Stjernernes 
Velvilje  og  den  rette  Blanding  af  Safterne  havde  givet  deres 
Talent, og  i  deres  Higen  efter  ved  Kunstens  Fortræffelighed 
at  efterligne  Naturens  Storhed  paa  alle  Omraader— rigtignok  forgæves— 
anstrængte  sig  for,  saa  vidt  de  formaaede,  at  naa  til  hin  yderste  Indsigt, 
som  mange  kalder  Intelligens,  vendte  Himlens  gavmilde  Styrer  i  sin 
Mildhed  Øjnene  mod  Jorden;  og  da  han  saa  den  frugtesløse  Uendelig- 

hed  af  uhyre  Anstrængelser,  de  ivrige  Studier  uden  Resultat,  Menne- 
skenes indbildske  Mening,  der  var  langt  fjernere  fra  det  Sande  end  Mør- 
ket fra  Lyset,  besluttede  han  at  rive  os  ud  af  saa  store  Vildfarelser  ved 
at  sende  en  Aand  til  Jorden,  som  var  dygtig  paa  alle  Omraader,  i  en- 
hver Kunst  og  enhver  Profession,  saa  han  ganske  alene  formaaede  at 
vise,  hvad  Fuldkommenhed  i  Tegnekunst  vil  sige  baade  med  Hen- 
syn til  at  drage  Linier,  lægge  Omrids,  fordele  Lys  og  Skygge  og  med 
Hensyn  til  at  give  Tingene  Relief  i  Malerkunsten;  arbejde  med  sund 
Dømmekraft  i  Billedhuggerkunsten  og  som  Arkitekt  gøre  Boligerne 
bekvemme,  sikre,  sunde,  smilende,  harmoniske  og  rige  paa  forskelligar- 
tede Prydelser,  Han  vilde  desforuden  medgive  ham  den  sande  moralske 
Filosofi  og  den  sande  Poesis  Smykke,  for  at  Verden  kunde  vælge  og 
beundre  ham  som  sit  enestaaende  Forbillede,  hvad  enten  man  saa  hen 
til  hans  Liv,  hans  Værker  eller  hans  hellige  Færden,  ja  kort  sagt  i  alle 
menneskelige  Handlinger,  og  for  at  vi  snarere  skulde  anse  ham  for 
noget  himmelsk  end  noget  jordisk.  Og  eftersom  han  saa,  at  i  Udøvelsen 
af  saadanne  Ting  og  i  disse  fremragende  Kunster,  nemlig  Malerkunst, 
Billedhuggerkunst  og  Arkitektur,  har  Toskanas  Aander  altid  højlig  ud- 
mærket sig  frem  for  de  øvrige,  idet  de  fremfor  nogen  anden  Nation  i 
Italien  lægger  Vind  paa  Flid  og  Studium  paa  alle  Omraader,  udsaa  han 
Florens,  der  er  fortjentsfuld  trods  nogen  anden  Stad,  til  hans  Fødeby 
for  endelig  at  skænke  denne  Stad  den  fortjente  yderste  Fuldkommenhed 
i  alle  Kunster  gennem  én  af  dens  Borgere.^) 

I  det  casentinske  Distrikt  blev  der  altsaa  i  Aaret  1474  født  en  Dreng 
under  en  skæbnerig  og  gunstig  Stjerne.  Hans  Moder  var  en  rettænkende 
og  adelig  Kvinde-);  Faderen  var  Lodovico  di  Leonardo  Buonarroti  Si- 
moni, der  efter  hvad  man  siger  nedstammede  fra  Greverne  af  Canossas 
adelige  og  meget  gamle  Familie^).  Medens  omtalte  Lodovico  i  det  Aar 
var  Podestå  i  det  arentinske  Dioces  Chiusi  og  Caprese  i  Nærheden  af 
Verniabjærget,  hvor  den  hellige  Frants  modtog  sine  Stigmata,  blev  der, 
som  jeg  sagde,  født  ham  en  Søn  ved  den  8de  Nattetime  Søndag  den  6te 
Maj*).  Han  gav  ham  Navnet  Michelangelo^),  fordi  han,  uden  at  tænke 
dybere,  men  inspireret  af  noget  vist  fra  oven,  vilde  antyde,  at  denne  var 

')  Vasari  afsluttede  Udgaven  af  Kunstnernes  Biografier,  som  blev  tryitt  af  Torrentino  1550, 
med  Buonarroti,  medens  denne  endnu  var  i  Live.  I  anden  Udgave  1568  optrykte  han  den 
meget  udvidet  og  gennemrettet  og  førte  den  helt  op  til  hans  Død.  I  mange  Enkeltheder  ud- 
byttede han  den  Biografi,  som  Ascanio  Condivi  havde  udgivet  i  Rom  1 553  og  som  er  vor  anden 
samtidige  litterære  Hovedkilde  til  Michelangelos  Biografi. 

*)    Francesca  di  Neri.  Datter  af  Miniato  Del  Sera  og  Bonda  Rucellai. 

*)  Nyere  Undersøgelser  har  vist,  at  denne  Oplysning,  som  er  udspundet  langt  udførligere  hos 
Condivi,  ikke  holder  Stik,  skøndt  Michelangelo  selv  troede  derpaa  og  1520  blev  bestjTket 
i  sin  Tro  af  Greven  af  Canossa. 

■•)  Da  Florentinerne  den  Gang  begyndte  Aaret  ab  Incamatione,  det  vil  sige  den  25.  Marts, 
svarer  den  6.  Marts  1474  til  1475  efter  den  almindelige  Tidsregning.  Condivi  siger,  at  han 
er  født  Mandag  den  4.  Time  før  Dag,  og  Vasari  den  8.  Nattetime,  hvilket  kommer  ud  paa  ét. 
Han  blev  født  i  Caprese. 

*)  Vasari  kalder  ham  bestandig  Michelagnolo.  Vi  bevarer  her  den  vanlige  Form.  Udtales: 
Mi — kel — an — dje — laa. 

noget  himmelsk  og  guddommeligt  udover  de  almindelige  dødelige,  hvad 
man  senere  kunde  slutte  af  Figurerne  i  hans  Horoskop,  idet  Merkur  og 
Venus  var  ham  gunstige  under  den  ligeledes  velsindede  Jupiters  Over- 
højhed, hvilket  betød,  at  man  skulde  se  vidunderlige  og  forbausende  Ar- 
bejder fra  hans  Haand  og  Aand. 

Da  Lodovicos  Funktion  som  Podestå  var  udløbet,  vendte  han  tilbage 
til  Florens,  og  paa  et  lille  Landsted  i  Settignano,  tre  Millier  fra  Byen 
hvor  han  havde  en  Ejendom  efter  sine  Forældre,  sendte  han  Michel- 
angelo til  Opamning  hos  en  Stenhuggers  Kone  der  i  Byen.  Stedet  er 
rigt  paa  Sten  og  helt  fuldt  af  Stenbrud,  som  stedse  bearbejdes  af  Sten- 
huggere, der  for  største  Delen  er  fødte  der  paa  Stedet. 

Derfor  sagde  Michelangelo  en  Gang  i  Spøg  under  en  Samtale  med 
Vasari:  „Giorgio.  Hvis  jeg  har  noget  værdifuldt  i  mit  Talent,  saa  stam- 
mer det  fra,  at  jeg  er  født  i  den  fine  Luft  oppe  i  din  Fødeby  Arezzo, 
ligesom  jeg  har  hentet  de  Mejsler  og  Køller,  hvormed  jeg  hugger  Figu- 
rerne, fra  min  Ammes  Melk."  Lodovico  fik  mange  Sønner^),  og  da  han 
var  uformuende  og  havde  faa  Indkomster,  satte  han  Sønnerne  i  Lære  for 
at  uddanne  sig  til  Uld-  og  Silkevævere,  medens  Michelangelo,  som  alle- 
rede var  voksen,  blev  sat  i  Grammatikskolen  hos  Mester  Francesco  fra 
Urbino.  Da  nu  hans  Talent  tilskyndede  ham  til  at  adsprede  sig  med 
Tegning,  anvendte  han  hemmelig  al  den  Tid,  han  kunde,  paa  at  tegne, 
skønt  han  i  den  Anledning  blev  skældt  ud  og  undertiden  fik  Prygl  af 
Faderen  og  sine  Foresatte,  idet  de  maaske  mente,  at  det  var  noget  lavt 
og  uværdigt  for  deres  gamle  Hus  at  lægge  sig  efter  en  Kunst,  som  de 
ikke  kendte  ^). 

Paa  den  Tid  sluttede  Michelangelo  Venskab  med  Francesco  Granacci, 
der  ligeledes  var  en  ung  Mand,  som  var  kommen  i  Lære  hos  Domenico 
Ghirlandaio  for  at  lære  Malerkunsten.  Da  nu  Granacci  elskede  Michel- 
angelo og  saa,  at  han  var  meget  dygtig  i  Tegning,  forsynede  han  ham 
daglig  medTegningeraf  Ghirlandaio,  som  den  Gang  ikke  blot  i  Florens, 
men  over  hele  Italien  havde  Ry  for  at  være  en  af  de  bedste  Mestere,  der 
fandtes.  Saasom  Michelangelos  Længsel  efter  Arbejde  nu  voksede  for 
hver  Dag  og  Lodovico  ikke  kunde  hindre,  at  Drengen  lagde  sig  efter 
Tegning,  og  der  ikke  øjnedes  nogen  anden  Udvej,  besluttede  han,  paa 
nogle  Venners  Raad,  dels  for  at  høste  noget  Udbytte  deraf  og  dels  for  at 
Drengen  kunde  lære  denne  Kunst,  at  sætte  ham  i  Lære  hos  Domenico 
Ghirlandaio. 

Michelangelo  var,  da  han  kom  i  Lære  hos  Domenico,  14  Aar,  og  da 
den,  som  har  skrevet  hans  Biografi  efter  Aaret  1550,  da  jeg  skrev  disse 
Biografier  for  første  Gang,  siger,  at  nogle,  fordi  de  ikke  har  omgaaedes 
ham,  har  sagt  Ting  om  ham,  som  aldrig  existerede,  og  udeladt  Ting,  som 
fortjener  at  optegnes,  berører  jeg  særskilt  dette  Sted,  hvor  han  sigter 

*)  Fem,  af  hvilke  kun  én  giftede  sig  og  fortsatte  Slægten. 

')  Michelangelo  satte  lige  til  sin  Død  en  Ære  i,  at  han  aldrig  havde  beskæmmet  Familien  ved 
at  holde  Værksted. 

Domenico  for  Misundelse  og  for  aldrig  at  have  ydet  Michelangelo  nogen 
Hjælp.  Men  det  har  vist  sig  at  dette  var  falsk,  hvad  man  kan  se  af  en 
Notits  med  Michelangelos  Fader  Lodovicos  Haand,  skrevet  i  en  af 
Domenicos  Bøger,  som  findes  hos  hans  Arvinger  og  hvori  han  siger 
følgende:  „  1488.  Jeg  erkender  idag  1.  April,  at  jeg  Lodovico  di  Lionardo 
di  Buonaroto  sætter  min  Søn  Michelangelo  i  Lære  hos  Domenico  og 
Davit  di  Tommaso  di  Currado  for  de  følgende  tre  Aar  paa  disse  Betin- 
gelser, at  omtalte  Michelangelo  i  denne  Tid  skal  staa  i  Malerlære  hos 
ovennævnte  og  øve  sig  i  dette  Haandværk,  som  de  nævnte  vil  anvise 
ham;  og  samme  Domenico  og  Davit  skal  i  disse  tre  Aar  give  ham  fire- 
ogtyve gode  Gylden.  Det  første  Aar  sex  Gylden,  det  næste  Aar  otte 
Gylden  og  det  tredje  ti  Gylden,  ialt  en  Sum  af  sexoghalvfemsindstyve 
Lire",  og  senere  læses  under  denne  Erindring  eller  Overenskomst  føl- 
gende, som  ligeledes  er  skrevet  med  Lodovicos  Haand:  „Ovennævnte 
Michelangelo  har  idag  den  16.  April  faaet  to  Guldgylden.  Jeg  Lodovico 
di  Lionardo,  hans  Fader,  har  modtaget  hans  øvrige  12,12  Lire." 

Disse  Optegnelser^)  har  jeg  kopieret  efter  selve  den  omtalte  Bog  for 
at  vise,  at  det,  man  dengang  skrev  og  som  nu  skal  skrives,  er  Sandheden; 
og  jeg  ved  ikke  af,  at  nogen  har  omgaaedes  ham  mere  end  jeg  eller  har 
været  ham  en  bedre  Ven  eller  mere  trofast  Tjener,  hvad  selv  den,  der 
ikke  ved  det,  kan  bevidne;  og  jeg  tror  ikke,  at  der  findes  nogen,  som  kan 
opvise  et  større  Antal  Breve,  skrevne  med  hans  egen  Haand,  eller  som 
rummer  større  Hengivenhed,  end  han  har  næret  overfor  mig.  Jeg  har 
gjort  en  lille  Afstikker  i  Sandhedens  Interesse,  og  dette  maa  være  nok 
for  hele  Resten  af  hans  Biografi.  Vi  vender  nu  tilbage  til  Historien. 

Der  var  en  saadan  Væxt  i  Michelangelos  legemlige  og  kunstneriske 
Udvikling,  at  Domenico  forbløffedes,  da  han  saa  ham  udføre  udmærkede 
Ting,  som  ganske  overtraf,  hvad  Ynglinge  plejer  at  formaa.  Det  forekom 
ham  nemlig,  at  han  ikke  blot  overgik  hans  talrige  andre  Disciple,  men 
at  han  ofte  stod  paa  Højde  med  de  Ting,  som  han,  Mesteren  selv  havde 
udført.  Da  en  af  de  unge  Mænd,  som  lærte  hos  Domenico,  havde  kopieret 
en  Pennetegning  af  Ghirlandaio,  som  forestillede  nogle  Kvinder  i  Ge- 
vandter, tog  Michelangelo  Tegningen,  og  med  en  grovere  Pen  tegnede 
han  ny  Omrids  om  en  af  disse  Kvinder,  saaledes  som  hun  burde  have 
staaet  for  at  staa  fuldkommen;  og  det  er  vidunderligt  at  se  Forskellen 
paa  de  to  Manerer  og  den  Dygtighed  og  Forstand,  der  røber  sig  hos 
denne  Yngling,  som  endog  er  saa  modig  og  stolt,  at  han  ikke  viger  tilbage 
for  at  rette  sin  Mesters  Arbejde.  Denne  Tegning  er  nu  i  min  Besiddelse, 
og  jeg  opbevarer  den  som  en  Reliquie.  Jeg  fik  den  af  Granaccio  for  at 
sætte  den  i  Tegnebogen  tillige  med  nogle  andre,  som  han  havde  faaet 
af  Michelangelo;  og  da  Giorgio  1550  var  i  Rom,  viste  han  den  for  Mi- 

*)  Mariette  bemærker,  at  de  Notitser  fra  Michelangelos  Fader,  som  her  er  gengivne  af  Vasari, 
ikite  afkræfter  Sigtelsen  mod  Ghiriandajo  for  at  være  misundelig  og  skinsyg  paa  den  unge 
Mands  Fremskridt  i  Kunsten.  Hvis  det  ikke  havde  været  sandt,  vilde  Michelangelo  ikke  have 
taalt,  at  Condivi  bagvadskede  hans  Mester;  ej  heller  vilde  Varchi  have  gentaget  det  i  Ligtalen 
Qver  Buonarroti,  der  sandsynligvis  blev  hørt  af  Domenicos  Børnebørn. 

chelangelo,  som  genkendte  den  og  morede  sig  over  at  se  den  igen,  idet 
han  beskedent  sagde,  at  af  denne  Kunst  kunde  han  mere,  da  han  var 
Dreng,  end  nu  da  han  var  gammel. 

Nu  skete  det,  medens  Domenico  arbejdede  i  det  store  Kapel  i  Santa 
Maria  Novella,  at  Michelangelo  en  Dag,  da  han  var  ude,  gav  sig  til  efter 
Naturen  at  tegne  Stilladset  og  nogle  Borde,  hvorpaa  alt  Værktøjet  stod,  til- 
ligemed nogle  af  de  unge  Mænd,  som  arbejdede.  Da  nu  Domenico  vendte 
tilbage  og  saa  Michelangelos  Tegninger,  sagde  han:  „Han  der  kan  mere 
end  jeg;"  og  han  blev  slaaet  af  den  ny  Maner  og  den  ny  Fremstillings- 
maade,  som  denne  Mand  i  saa  ung  en  Alder  havde  tilegnet  sig  i  Kraft 
af  den  Indsigt,  Himlen  havde  skænket  ham ;  og  den  naaede  i  Sandhed  det 
højeste,  man  kunde  ønske  sig  af  en  erfaren  Kunstner,  der  havde  arbejdet 
i  mange  Aar.  Hele  Naadegavens  Viden  og  Kunnen  i  hans  Natur  blev  be- 
frugtet gennem  Studium  og  Kunst;  thi  hos  Michelangelo  satte  hver  Dag 
mere  guddommelige  Frugter,  som  det  aabent  begyndte  at  vise  sig  i  en 
Kopi,  han  udførte  efter  et  Stik  af  Martino  Tedesco  ^),  som  gav  ham  stort 
Ry.  Der  var  nemlig  dengang  kommen  et  Kobberstik  af  nævnte  Martin  til 
Florens :  en  Scene,  der  forestiller  Djævlene,  som  hudfletter  St.  Antonius, 
og  Michelangelo  tegnede  den  efter  med  Pen  paa  en  hidtil  ukendt  Maade 
og  malede  den  samme  Tegning  med  Farver-).  For  at  efterligne  nogle 
besynderlige  Djævleskikkelser  i  Billedet  gik  han  ud  og  købte  Fisk  med 
ejendommeligt  farvede  Skæl,  og  heri  viste  han  saa  stor  Dygtighed,  at  han 
erhvervede  sig  baade  stor  Tillid  og  Navn.  Han  kopierede  ogsaa  Haand- 
tegninger  af  forskellige  gamle  Mestere  og  kom  Originalen  saa  nær,  at 
man  ikke  kunde  se  Forskel.  Han  farvede  dem  nemlig  og  gjorde  dem 
gamle  med  Kønrøg  og  forskellige  andre  Ting  og  smudsede  dem  saaledes 
til,  at  de  syntes  gamle.  Naar  man  sammenlignede  dem  med  hans  egne 
Tegninger,  kunde  man  ikke  kende  den  ene  fra  den  anden,  og  han  gjorde 
det  blot  for  at  faa  Kunstnernes  egenhændige  Tegninger  i  Hænde  og 
give  dem  Kopierne,  idet  han  beundrede  dem  for  deres  fortræffelige 
Kunst  og  forsøgte  at  overgaa  dem  i  Tegnemaaden,  hvorved  han  erhver- 
vede sig  et  stort  Navn. 

Paa  den  Tid  holdt  den  prægtige  Lorenzo  de'Medici  i  sin  Have  paa 
Piazza  San  Marco  Billedhuggeren  Bertoldo,  ikke  saa  meget  som  Kustode 
ellerOpsynsmand  med  mange  smukke  Antikviteter,  han  der  havdesamlet 
med  stor  Bekostning,  som  fordi  han  inderlig  ønskede  at  uddanne  en  Skole 
af  fortræffelige  Malere  og  Billedhuggere  og  vilde,  at  de  som  Fører  og  Ho- 
ved skulde  have  omtalte  Bertoldo,  der  var  en  Discipel  af  Donato  ^).  Skøndt 
han  var  saa  gammel,  at  han  ikke  mere  kunde  arbejde,  var  han  ikke- 
destomindre  en  meget  dygtig  og  anset  Mester,  hvilket  ikke  blot  fremgaar 
af,  at  han  omhyggelig  havde  eftergaaet  Afstøbningen  af  sin  Mester  Donatos 

')   Martin  Schøngauer. 

*)   Billedet  er  tabt.  Et  plumpt  Falskneri,  som  kom  paa  Markedet  i  forrige  Aarhundrede,  vandt 

ingen  Tiltro. 
*)   Donatello,  hvis  sidste  Discipel  Bertoldo  var. 


MICHELANGELO  143 

Prædikestol,  men  ogsaa  af  mange  andre  Bronceafstøbninger,  der  fore- 
stiller Slag,  og  nogle  andre  smaa  Arbejder,  i  hvis  mesterlige  Udførelse 
der  dengang  ikke  fandtes  nogen  i  Florens,  som  overgik  ham.  Da  altsaa 
Lorenzo,  der  nærede  stor  Kærlighed  til  Malerkunst  og  Billedhuggerkunst, 
beklager  sig  over,  at  der  paa  hans  Tid  ikke  fandtes  berømte  og  ædle 
Billedhuggere,  medens  der  fandtes  mange  Malere  af  højt  Værd  og  stort 
Ry,  besluttede  han  som  sagt  at  stifte  en  Skole,  og  derfor  sagde  han  til 
Domenico  di  Ghirlandajo,  at  hvis  han  i  sit  Atelier  havde  unge  Mænd,  som 
nærede  Tilbøjelighed  derfor,  skulde  han  sende  dem  til  Haven,  hvor  han 
ønskede  at  opøve  og  uddanne  dem,  saa  at  han  hævede  sig  selv  og  ham 
og  hans  By  derved.  Derfor  sendte  Domenico  ham  blandt  andre  Michel- 
angelo og  Francesco  Granaccio^),  som  han  anbefalede  som  fortræffelige 
unge  Mænd.  Da  de  nu  gik  til  Haven,  fandt  de  Torrigiano,  en  ung  Mand 
af  Slægten  Torrigiani,  som  stod  og  arbejdede  paa  nogle  runde  Figurer, 
som  Bertoldo  havde  sat  ham  til  at  udføre  i  Ler.  Da  Michelangelo  saa 
dette,  lavede  han  nogle  lignende  af  Kappelyst,  og  Lorenzo,  der  saa  hans 
herlige  Aand,  stillede  stadig  store  Forventninger  til  ham.  Opmuntret  her- 
ved gav  han  sig  efter  nogle  Dages  Forløb  til  i  et  Stykke  Marmor  at  ko- 
piere et  Hoved,  som  fandtes  der,  af  en  antik  Faun,  der  var  gammel  og  ryn- 
ket, med  ødelagt  Næse  og  smilende  Mund.  Det  lykkedes  Michelangelo, 
som  aldrig  før  havde  rørt  hverken  Marmor  eller  Mejsel,  at  eftergøre  det 
saa  godt,  at  den  Prægtige  undredes.  Og  da  han  saa,  at  han  udover  det 
antike  Forbillede  efter  eget  Indfald  havde  udboret  Munden  og  givet  ham 
en  Tunge,  saa  man  saa  endog  Tænderne,  spøgede  denne  Herre  fornøjet, 
som  det  var  hans  Skik,  og  sagde  til  ham:  „Du  burde  dog  vide,  at  gamle 
Folk  har  aldrig  alle  deres  Tænder;  der  mangler  stadig  en  eller  anden.* 
Det  forekom  Michelangelo,  der  baade  frygtede  og  elskede  Lorenzo,  at 
han  talte  sandt;  og  ikke  saa  snart  var  han  gaaet,  før  han  strax  huggede 
en  Tand  ud  og  udborede  Tandkødet,  saa  det  saa  ud,  som  om  den  var 
tabt  2).  Med  Længsel  afventede  han  den  Prægtiges  Tilbagesomst,  og  da 
han  kom  og  saa  Michelangelos  Naturlighed  og  Dygtighed,  lo  han  deraf 
mere  end  én  Gang  og  berettede  Historien  for  sine  Venner  som  et  helt 
Mirakel.  Da  han  havde  besluttet  at  fremhjælpe  og  begunstige  Michel- 
angelo, sendte  han  Bud  efter  hans  Fader  Lodovico  og  bad  ham  om  at 
overlade  ham  Sønnen,  idet  han  sagde,  at  han  vilde  holde  ham  som  en 
af  sine  egne  Børn;  hvilket  han  gærne  gik  ind  paa^).  Den  Prægtige  gav 
ham  da  et  Værelse  i  sit  Hus  og  lod  ham  hengive  sig  til  Studiet.  Han 
spiste  til  Stadighed  ved  hans  Bord  sammen  med  hans  Sønner  og  andre 

')   Ifølge  Condivi  var  det  Granacci,  som  tog  Michelangelo  med  til  Haven,  og  Lorenzo  tog  sig 

af  ham,  efter  at  han  havde  set  ham  kopiere  Faunhovedet. 
*)   Man  har  —  sikkert  med  Urette  —  villet  genfinde  dette  Faunhoved  i  en  Satyrmaske,  som 

opbevares  i  Museo  nationale  i  Florens. 
')   Condivi  fortæller,  at  Lodovico  i  Begyndelsen  beklagede  sig  for  Granacci  over,  at  han  førte 

hans  Søn  paa  Afveje  og  overtalte  ham  til  at  blive  Stenhugger,  medens  han  siden  ikke  kunde 

modsætte  sig  den  Prægtiges  Forlangende,  men  endog  med  en  ærbødig  Kompliment  tilbød 

ham  hele  sin  Familie  med  Gods  og  Liv. 

fortjente  Mænd  og  Rangspersoner,  der  opholdt  sig  hos  den  Prægtige, 
som  holdt  ham  i  Ære.  Dette  indtraf  Aaret  efter,  at  han  var  traadt  i  Lære 
hos  Domenico,  nemlig  da  Michelangelo  var  femten  eller  seksten  Aar;  og 
han  blev  der  i  Huset  fire  Aar,  indtil  den  prægtige  Lorenzos  Død  1492.^) 
I  dette  Tidsrum  gav  denne  Stormand  Michelangelo  frit  Ophold,  samt, 
for  at  hjælpe  Faderen,  fem  Dukater  om  Maaneden.  For  at  glæde  ham, 
skænkede  han  ham  desuden  en  violet  Kappe,  og  Faderen  fik  et  Accise- 
embede. Sandt  er  det,  at  alle  hine  unge  Mænd,  som  arbejdede  i  Florens, 
modtog,  somme  en  rundhaandet,  andre  en  ringe  Løn,  takket  være  denne 
prægtige  og  ædle  Borgers  Gavmildhed;  og  han  belønnede  dem,  saa 
længe  han  levede. 

Paa  denne  Tid  huggede  Michelangelo,  tilskyndet  af  Poliziano,  som  var 
en  fremragende  Mand  i  Litteraturen,  i  et  Stykke  Marmor,  som  denne 
Stormand  havde  skænket  ham,  Herkules'  Kamp  med  Kentaurerne  ^),  der 
var  saa  skønt  et  Arbejde,  at  den,  som  nu  betragter  det,  undertiden  har 
ondt  ved  at  tro,  at  det  skyldes  en  ung  Mand  og  ikke  snarere  en  skattet 
Mester,  erfaren  i  Studierne  og  kyndig  i  denne  Kunst.  Hans  Brodersøn 
Lionardo  opbevarer  det  endnu  i  hans  Hus  som  et  Minde  og  som  det 
sjældne  Arbejde,  det  er.  [Bevaret  i  Galleria  Buonarroti]  ^). 

Samme  Lionardo  havde  for  ikke  mange  Aar  siden  i  sit  Hjem  til 
Erindring  om  sin  Onkel  en  Marmor-Madonna  i  Basrelief  af  Michel- 
angelo, lidt  over  en  Alen  høj.  1  denne  skal  Michelangelo,  som  i  den 
Periode,  da  han  udførte  den,  endnu  var  ung,  have  efterlignet  Donatellos 
Maner  og  han  kom  saa  godt  fra  det,  at  man  skulde  tro,  den  skyldtes  ham, 
blot  at  man  finder  mere  Ynde  og  Tegning  deri.  Lionardo  skænkede  den 
senere  til  Hertug  Cosimo  de'Medici,  som  holder  den  for  et  ganske  ene- 
staaende  Arbejde,  da  der  ikke  findes  noget  andet  Basrelief  fra  hans 
Haand^).  For  nu  at  vende  tilbage  til  den  prægtige  Lorenzos  Have  maa 
jeg  fortælle,  at  den  var  helt  opfyldt  af  Antikviteter  og  rigt  prydet  med 
fortræffelige  Malerier,  som  for  at  tjene  Skønheden,  Studiet  og  Glæden 
var  samlede  paa  dette  Sted,  Michelangelo  havde  stadig  Nøglerne  hertil, 
og  da  han  var  hurtigere  end  de  andre  i  alt,  hvad  han  foretog  sig,  viste 
han  sig  altid  oplagt  og  i  Besiddelse  af  en  levende  Energi, 

^)   Fra  1490—92  i  Huset  hos  Lorenzo.  1492—94  hos  Plero. 

*)   Relieffet  Kentaurernes  Kamp  med  Lapitherae, 

*)  Casa  Buonarroti  i  via  Ghibellina,  som  blev  købt  af  Michelangelo,  ejedes  og  beboedes  i  tre 
Aarhundreder  af  dennes  Familie.  Kommandør  Cosimo  Buonarroti  skænkede  med  sit  Testa- 
mente af  9.  Februar  1858  denne  sin  Slægts  Ejendom  til  Byen  Florens  tilligemed  Michelange- 
los Arkiv,  Manuskripter  og  Tegninger,  samt  de  Malerier  og  Billedhuggerarbejder,  som  skulde 
udgøre  Galleria  Buonarroti,  og  efterlod  en  Sum  til  Vedligeholdelse  af  Huset  og  Galleriet, 
til  Lønning  af  en  Konservator  og  Erhvervelse  af  alt,  hvad  der  kunde  gavne  og  forøge  Mi- 
chelangelos Musæum. 

*)  Denne  Madonna  blev  tillige  med  mange  andre  Ting  skænket  til  Cosimo  I  af  hans  Nevø 
Lionardo,  men  før  han  skilte  sig  fra  den,  lod  han  tage  en  Afstøbning  i  Bronce.  Marmor- 
relieffet  vendte  1617  tilbage  til  Familien  Buonarroti,  skænket  af  Storhertugen  til  Michelangelo 
den  yngre,  som  i  sit  Hus  indrettede  et  Michelangelo-Galleri,  hvor  han  ofrede  20,000 
Daler  paa  at  lade  sin  store  Forgængers  mest  mindeværdige  Handlinger  male.  Saavel  Mar- 
morrelief som  Afstøbning  findes  der  endnu. 

I  mange  Maaneder  tegnede  han  i  Carmine-Kirken  efter  Masaccios 
Malerier,  og  med  saa  stor  Dygtighed  kopierede  han  disse  Arbejder,  at 
baade  Kunstnere  og  andre  Mænd  undredes  saa  højlig,  at  Misundelsen 
voxede  tillige  med  hans  Ry.  Man  siger,  atTorrigiano,  som  havde  sluttet 
Venskab  med  ham,  dreven  af  Misundelse  over,  at  Michelangelo  blev  mere 
anset  end  han  selv  og  var  dygtigere  i  sin  Kunst,  under  Spøgs  Maske 
gav  ham  en  saa  voldsom  Næsestyver,  at  han  brækkede  og  knuste  hans 
Næse  saa  ulykkeligt,  at  han  mærkede  ham  for  bestandige).  Torrigiano 
blev  af  samme  Grund  forvist  fra  Florens,  som  andensteds  fortalt^). 

Da  den  prægtige  Lorenzo  var  død,  tog  Michelangelo  hjem  til  sin  Fader 
i  uendelig  Sorg  over,  at  en  saa  betydelig  Mand,  en  Ven  af  alle  Dyder, 
var  gaaet  bort.  Michelangelo  købte  her  et  stort  Stykke  Marmor  og  hug- 
gede deraf  en  Herkules  paa  fire  Alen,  som  i  mange  Aar  stod  i  Palazzo 
Strozzi  og  blev  anset  for  et  vidunderligt  Arbejde.  Senere  i  Belejrings- 
aaret  sendte  Giovambatista  della  Palla  den  til  Kong  Frants  af  Frankrig^). 

Man  siger  at  Piero  de'  Medici,  som  lang  Tid  havde  omgaaedes  Michel- 
angelo, da  han  var  bleven  Arving  efter  sin  Fader  Lorenzo,  ofte  sendte 
Bud  efter  ham,  naar  han  vilde  købe  antike  Kameer  og  andre  udskaarne 
Arbejder;  og  en  Vinterdag,  da  det  sneede  stærkt  i  Florens,  lod  han  ham 
i  sin  Gaard  lave  en  Sne-Statue,  som  var  meget  smuk^).  Han  hæd- 
rede Michelangelo  i  den  Grad  paa  Grund  af  hans  fremragende  Egen- 
skaber, at  Faderen,  som  begyndte  at  se,  at  han  var  anset  blandt  de  store, 
klædte  ham  langt  mere  anstandsmæssigt,  end  han  plejede. 

For  Kirken  Santo  Spirito  i  Florens  udskar  han  et  Trækrucifix,  som 
blev  anbragt  og  endnu  findes  over  Højaltrets  Halvrunding^)  for  at  glæde 
Prioren,  som  overlod  ham  et  Værelse.  Her  flaaede  han  ofte  Lig  for  at 
studere  Anatomi  og  begyndte  saaledes  at  bringe  det  store  Mesterskab 
i  Tegningen,  som  han  senere  lagde  for  Dagen,  til  Fuldkommenhed. 

Nu  hændte  det,  at  Medicæerne  blev  udjagne  af  Florens,  og  allerede 
faa  Uger  iforvejen  var  Michelangelo  draget  til  Bologna*^)  og  senere 
til  Venedig,  idet  han  frygtede  for,  at  en  Ulykke  skulde  ramme  ham 
som  Ven  af  Huset,  da  han  nok  saa  Piero  de'  Medicis  Hensynsløshed 

*)  Ifølge  Cellini  var  Michelangelo  den  udfordrende.  Han  havde  den  Vane  at  spotte  sine  Kam- 
meraters Tegninger,  og  det  var  den  Dag  gaaet  ud  over  Torrigiano. 

*)   I  Torrigianis  Biografi. 

*)  Den  stod  en  lang  Tid  i  Fontainebleau  og  omtaltes  1 642  af  Pater  Dan  i  hans  Trésor  des  Mer- 
veilles  de  Fontainebleau.  Siden  er  hvert  Spor  af  denne  Herkules  tabt. 

*)  Condivi  tilføjer,  at  han  drog  ham  til  sit  Hus  og  gav  ham  Plads  ved  sit  Bord  ligesom  den 
Prægtige;  men  der  var  stor  Forskel  paa  Lorenzo  og  Piero.  Den  første  stillede  Michelangelo 
lige  med  Poliziano,  men  Piero  stillede  ham  efter  Sigende  lige  med  en  spansk  Lakaj  og  roste 
sig  af  disse  to  som  de  ypperste  blandt  hans  Fortrolige. 

*)  Ingen  af  de  to  Krucifixer,  som  nu  findes  i  Santo  Spirito,  er  Værker  af  Buonarroti.  Dennes 
Arbejde  er  vistnok  tabt. 

*)   Ifølge  Condivi  skal  Grunden  til  Michelangelos  Afrejse  være  den  at  en  Improvisator  ved  Navn 
Cardiere,  som  i  Casa  Medici  havde  meddelt  ham,  at  Lorenzo  to  Gange  havde  vist  sig  for 
ham  i  Drømme  i  en  sort,  ganske  sønderreven  Dragt  og  befalet  at  sige  hans  Søn  Piero,  at 
han  inden  lang  Tid  vilde  blive  udjaget  fra  Florens  for  aldrig  mere  at  vende  tilbage. 
Renaissancens  ypperste  Kunstnere  10 

og  slette  Regimente;  og  uden  at  have  gjort  Ophold  i  Venedig,  vendte 
han  tilbage  til  Bologna,  hvor  han  havde  det  Uheld,  at  han  tankeløst 
glemte  at  faa  et  Kontrolmærke  ved  Porten,  da  han  vilde  gaa  ud,  saaledes 
som  det  dengang  var  befalet  paa  Grund  af  Mistænksomhed;  thi  Messer 
Giovanni  Bentivogli  vilde  have,  at  de  fremmede,  som  ikke  havde  Kontrol- 
mærke, skulde  dømmes  til  50  Bologninoer.  Da  nu  Michelangelo  havde 
gjort  sig  skyldig  i  denne  Forsømmelse  og  ikke  var  i  Stand  til  at  betale, 
blev  han  tilfældig  set  af  Messer  Giovanfrancesco  Aldovrandi,  en  af  de 
16  i  Regeringen,  som  lod  Sagen  fremstille  for  sig  og  gav  ham  Underhold 
i  over  et  Aar.  En  Dag  førte  Aldovrando  ham  hen  at  se  San  Domenicos 
Sarkofag,  der,  som  man  sagde,  er  udført  af  de  gamle  Billedhuggere 
Giovanni  Pisano  og  senere  af  Mester  Niccolo  da  l'Arca^)  og  da  der 
manglede  en  Engel,  som  skulde  holde  en  Lysestage,  og  en  San  Petronio, 
Figurer  paa  omtrent  en  Alen,  spurgte  han  ham,  om  han  havde  Lyst  til 
at  udføre  dem.  Han  svarede  Ja.  Saaledes  lod  man  Marmoret  udlevere 
til  ham.  Han  fuldendte  dem,  og  det  er  de  bedste  Figurer  man  kan  se. 
Messer  Francesco  lod  ham  udbetale  tredive  Dukater  for  begge  ^). 

Michelangelo  blev  i  Bologna  lidt  over  et  Aar  og  vilde  være  bleven  der 
endnu  længere  for  at  vise  sig  erkendtlig  for  den  Gæstfrihed,  der  var  vist 
ham  af  Aldovrando,  som  elskede  ham  baade  for  hans  Tegning  og  fordi 
han  som  Toskaner  satte  Pris  paa  Michelangelos  Udtale  og  gerne  hørte 
ham  oplæse  Dante,  Petrarca,  Boccaccio  og  andre  toskanske  Digtere. 
Men  eftersom  Michelangelo  følte,  at  han  spildte  Tid,  vendte  han  med 
Glæde  tilbage  til  Florens  og  udførte  for  Lorenzo  di  Pierfrancesco  en 
San  Giovannino^)  i  Marmor.  Senere,  da  han  var  i  Lag  med  en  anden 
Marmorblok,  gav  han  sig  til  at  hugge  en  sovende  Cupido  i  naturlig  Stør- 
relse, og  da  den  var  færdig,  blev  den  gennem  Baldassarre  del  Milanese 
forevist  Pierfrancesco  som  et  smukt  Arbejde.  Idet  ogsaa  han  fandt 
den  smuk,  sagde  han  til  ham:  „Hvis  Du  graver  den  ned,  er  jeg  vis  paa, 
at  den  vilde  gaa  for  antik,  om  Du  sendte  den  til  Rom,  tilberedt  paa  en 
saadan  Maade,  at  den  havde  et  gammelt  Udseende,  og  Du  vilde  faa  langt 
mere  ud  af  den  end  ved  at  sælge  den  her."  Man  véd  at  Michelangelo 
behandlede  den  paa  en  saadan  Maade,  at  den  saa  ud  som  antik,  og  det 
er  ikke  til  at  undres  over;  thi  han  havde  Talent  til  sligt  og  det,  som  bedre 
var.  Andre  vil  vide,  at  Milanese  førte  den  til  Rom,  nedgravede  den  i 
en  Vigne  og  senere  solgte  den  for  antik  til  Kardinal  San  Giorgio  for  200 
Dukater.  Andre  siger,  at  han  solgte  ham  en,  han  havde  udført  for  Mila- 

')  I  Biografien  over  Nicola  Pisano  siger  Vasari  dog,  at  denne  Sarkofag  er  et  Arbejde  af  ham 
og  ikke  af  hans  Søn  Giovanni. 

*)  Under  sit  Ophold  i  Bologna  1 494  huggede  Michelangelo  for  San  Domenicos  Sarkofag  Figu- 
rerne af  San  Petronio,  San  Procolo  og  Engelen  hen  imod  Vinduerne.  San  Procolo  blev  senere 
knust  af  en  Stige,  som  faldt  ned  paa  den  1 572,  og  blev  istandsat  af  Prospero  Spani  fra  Reggio. 
Ifølge  Condivi  vendte  Michelangelo  tilbage  til  Florens,  fordi  Billedhugger  Girolamo  Coltel- 
lini,  som  havde  Løfte  paa  dette  Arbejde,  truede  ham  med  Ubehageligheder. 

*)  Ifølge  W.  Bode  og  andre  er  det  denne  Statue,  som  blev  funden  i  Pisa  1875  og  nu  ejes 
af  Berlinergalleriet.  Næppe  muligt.  Wølfflin  anser  dette  affekterte  Arbejde  for  et  Værk  af 
Neapolitaneren  Girolamo  Santacroce, 

nese,  der  skrev  til  Pierfrancesco,  at  han  skulde  lade  udbetale  tredive 
Daler  til  Michelangelo,  idet  han  sagde,  at  han  ikke  havde  faaet  mere  for 
Cupido  og  saaledes  narrede  baade  Pierfrancesco  og  Michelangelo.  Men 
da  Kardinalen  senere  erfarede  af  en,  som  havde  set  den,  at  Drengen 
var  udført  i  Florens,  skaffede  han  sig  Sandheden  at  vide  gennem  en 
Udsending;  og  han  opnaaede,  at  Milaneses  Mellemmand  maatte  betale 
Pengene  tilbage,  hvorpaa  han  fik  Cupido  igen.  Den  kom  senere  i  Hæn- 
derne paa  Hertug  Valentino^),  der  skænkede  den  til  Marchesaen  afMan- 
tova,  som  førte  den  hjem  til  sin  By,  hvor  den  ses  den  Dag  i  Dag-). 

Denne  Sag  løb  ikke  af  uden  Dadel  fra  Kardinal  San  Giorgio,  fordi  han 
ikke  saa  Værkets  Fortræffelighed,  som  bestaar  i  dets  Fuldkommenhed, 
idet  moderne  Arbejder  er  lige  saa  gode  som  antike,  naar  de  blot  er 
fortræffelige.  Det  er  nemlig  af  Forfængelighed,  visse  Folk  løber  mere 
efter  Navne  end  efter  Værker;  thi  der  findes  til  alle  Tider  Folk,  som 
sætter  større  Pris  paa  det,  der  synes,  end  det,  der  er^).  Denne  Sag 
skaffede  Michelangelo  i  saa  stort  Ry,  at  han  straks  blev  draget  til  Rom, 
og  slog  sig  ned  hos  Kardinal  San  Giorgio,  hvor  han  opholdt  sig  næsten 
et  Aar*)  uden  at  han  dog  lod  Michelangelo  udføre  noget,  saasom  han 
kun  forstod  sig  lidet  paa  disse  Kunster^). 

Paa  den  Tid  var  der  hos  Kardinalen  en  Barber,  som  havde  været 
Maler  og  kolorerede  meget  flinkt,  men  ikke  kunde  tegne.  Han  sluttede 
Venskab  med  Michelangelo,  som  tegnede  ham  Kartonen  til  en  San  Fran- 
cesco, der  modtager  det  hellige  Saarmærke.  Barberen  udførte  den  meget 
omhyggelig  i  Farver  paa  en  Tavle.  Dette  Maleri  er  nu  i  et  af  de  første 
Kapeller  i  San  Piero  a  Montorio^),  paa  venstre  Haand,  naar  man  gaar 
ind  i  Kirken.  Ogsaa  den  romerske  Adelsmand  Jacopo  Galli,  en  intelligent 
Mand,  erkendte  Michelangelos  Dygtighed  og  lod  ham  udføre  en  Cupido 
i  Marmor  i  naturlig  Størrelse  og  senere  en  ti  Haandsbred  høj  Bacchus- 

')   Cesare  Borgia,  Pave  Alexander  VI's  Søn. 

*)  Det  fremgaar  af  et  Brev  fra  Marchesa  Isabella  af  Mantova,  at  hun  først  holdt  Cupido  for 
antik,  men  senere  var  klar  over  dens  moderne  Oprindelse.  Ifølge  de  Thous  Memoirer  ejede 
Isabella  en  lignende  antik  Amor,  som  Michelangelo  satte  højere  end  sit  eget  Arbejde. 
Konrad  Lange  mente  1898  at  genkende  Figuren  i  Turinermusæets  sovende  Amor,  ogThode 
slutter  sig  til  ham.  Den  stemmer  dog  ikke  med  Samtidens  poetiske  Beskrivelser,  og  hele 
Behandlingsmaaden  taler  imod. 

*)  Hele  denne  Sag,  som  bevidnes  ved  et  Brev  fra  Michelangelo  selv,  er  klarere  fremstillet  hos 
Condivi.  Ifølge  ham  sendte  Kardinalen  en  Adelsmand  til  Michelangelo  selv  og  blev  der- 
igennem klar  over  Bedrageriet.  Michelangelo  fulgte  siden  med  denne  Mand  til  Rom,  hvor 
han  blev  vel  modtaget  af  Kardinalen.  Det  synes,  som  om  Bedraget  udelukkende  kom  paa 
Milaneses  Kappe. 

*)   Michelangelo  kom  til  Rom  den  25.  Juni  1496. 

')  Af  et  Brev  fra  Michelangelo  fremgaar  det  imidlertid  at  han  strax  efter  sin  Ankomst  be- 
gyndte paa  en  Marmorfigur  for  den  omtalte  Kardinal  af  San  Giorgio:  Rafaello  Riario.  Den 
er  næppe  bleven  fuldendt.  Heller  ikke  et  andet  Arbejde,  som  han  samtidig  paabegyndte  for 
Piero  de'  Medici,  er  bleven  fuldendt.  Michelangelo  boede  i  dette  Aar  hos  Riario. 

')  Varchi  siger  derimod,  at  den  blev  malet  af  Michelangelo  selv.  Der  findes  endnu  paa  dette 
Sted  en  San  Francesco,  men  den  siges  at  være  malet  i  Olie  af  Giovanni  dei  Vecchi,  som 
døde  1614.  Billedet  er  neppe  malet  efter  Buonarrotis  Karton,  men  har  neppe  andet  til 
fælles  med  den  end  Sujettet.  Det  oprindelige  Maleris  Skæbne  er  ubekendt. 

lo« 

figur,  som  i  den  højre  Haand  holderen  Skaal  og  i  den  venstre  et  Tiger- 
skind og  en  Vindrueklase,  som  en  lille  Satyr  søger  at  spise  fra  ham.  I 
denne  Figur  ser  man,  at  han  har  søgt  at  opnaa  en  vis  Blanding  af  vid- 
underlige Lemmer  og  særlig  havde  givet  ham  Mandens  ungdommelige 
Slankhed  i  Forbindelse  med  Kvindens  Kødrighed  og  runde  Former; 
noget  saa  vidunderligt,  at  han  i  sine  Statuer  viste,  at  han  overgik  enhver 
moderne  Mester,  som  havde  arbejdet  indtil  da^);  thi  under  sit  Ophold 
i  Rom  gik  han  saa  meget  frem  i  Studiet  af  Kunsten,  at  det  var  utroligt 
at  se  hans  højtflyvende  Tanker  og  den  usigelige  Lethed,  hvormed  han 
gennemførte  sin  vanskelige  Maner,  til  Rædsel  saavel  for  dem,  der  ikke 
var  vant  til  at  se  saadanne  Ting,  som  for  dem,  der  var  vant  til  smukke 
Arbejder;  thi  de  Værker,  som  hidtil  var  skabte,  syntes  intet  i  Sammen- 
ligning med  hans.  Disse  Arbejder  vakte  den  franske  Kardinal  af  San 
Dionigi,  den  saakaldte  Kardinal  Rohans  Lyst  tiP)  ved  Hjælp  af  en  saa 
sjelden  Kunstner  at  efterlade  sig  et  eller  andet  værdigt  Minde  om  sig  i 
den  berømte  By,  og  han  lod  ham  hugge  en  helt  fritstaaende  Marmor- 
pietå,  som,  da  den  var  færdig,  blev  opstillet  i  Peterskirken  i  Kapellet  for 
Jomfru  Maria  della  Febbre  i  Marstemplet^).  Lad  ingen  Billedhugger 
eller  nok  saa  sjelden  Kunstner  tænke  paa  nogensinde  at  kunne  opnaa 
en  saadan  Tegning  eller  Ynde  som  i  dette  Værk  eller  ved  sin  Flid  nogen- 
sinde at  kunne  naa  en  saadan  Finhed  og  Glathed  eller  Mesterskab  i  at 
gennembryde  Marmoret,  som  Michelangelo  her  opnaaede;  thi  man  ser 
her  Kunstens  fulde  Kraft  og  Rækkevidde. 

Blandt  Værkets  Skønheder  findes  foruden  det  guddommelige  Klæde- 
bon den  døde  Kristus.  Lad  ingen  tænke  paa  at  se  Lemmer  af  en  saadan 
Skønhed,  et  Legeme  af  en  saa  fuldkommen  Kunst,  et  Legeme,  hvor 
Muskler,  Aarer  og  Sener  slutte  sig  saa  fuldkomment  over  Benbygningen, 
ej  heller  en  Død,  som  ligner  en  Død  mere  end  denne.  Man  lægger  her 
Mærke  til  Hovedets  usigelig  milde  Udtryk  og  Harmonien  i  Armenes 
Ledde  og  Forbindelse  med  Kroppen  saavelsom  Benenes  Forbindelse 
med  Legemet.  Desuden  har  han  udarbejdet  Aarer  og  Sener,  saa  man 
i  Sandhed  gribes  af  Undren  over,  at  en  Kunstners  Haand  saa  guddomme- 
ligt og  tilmed  paa  saa  kort  Tid  har  kunnet  frembringe  et  saa  vidunderligt 
Værk;  thi  det  er  sikkert  et  Mirakel,  at  en  Sten,  der  oprindelig  er  uden 

*)  Ogsaa  om  denne  Statue  lød  der  i  sin  Tid  en  urigtig  Anekdote,  at  den  skulde  være  bleven 
nedgravet  af  Michelangelo  med  en  manglende  Haand,  som  han  kunde  fremlægge  til  Bevis 
for,  at  han  havde  hugget  den  formentlig  antike  Statue,  naar  den  en  Dag  blev  opgravet.  Paa 
en  Tegning  af  Hemskerck  fra  1536  ses  Statuen  med  afhugget  Haand.  Denne  Beskadigelse 
har  vel  fremkaldt  Mythen.  Bacchus  findes  nu  i  Bargello  i  Florens;  den  knælende  Cupido 
i  Victoria  and  Albert  Museum,  London. 

')  Vasari  sammenblander  to  Kardinaler.  Kardinalen  af  San  Dionigi,  som  bestilte  Gruppen  af 
Michelangelo  var  Jean  de  Villiers  de  la  Grolaye,  der  var  Karl  VIlI's  Gesandt  hos  Alexander 
VI.  Den  Kardinal,  som  kaldtes  Rohan,  var  Kardinal  d'Anbroise. 

*)  Vasari  mener:  paa  det  Sted,  hvor  Marstemplet  laa  i  gamle  Dage.  Pietåen  findes  nu  i  det 
saakaldte  Capella  della  Pietå  strax  paa  højre  Haand  i  Peterskirken.  Kopier  findes  i  Kirken 
deir  anima  i  Rom  og  i  S.  Spirito  i  Florens.  Ideen  til  Værket  havde  Michelangelo  hentet  fra  en 
Karton  i  Oliefarver  af  Luca  Signorelli.  Udført  1497—1500. 

Form,  nogensinde  er  bragt  til  en  Fuldkommenhed,  som  Naturen  kun 
med  Møje  plejer  at  opnaa  i  Kød  og  Blod.  Michelangelos  Kærlighed  til 
Værket  og  hans  Anstrængelse  dermed  formaaede  i  Forening  saa  meget, 
at  han,  hvad  han  ellers  aldrig  gjorde  i  noget  Værk,  efterlod  sit  Navn 
skrevet  paatvers  over  et  Bælte,  som  omslutter  Madonnas  Bryst.  Det  kom 
af,  at  da  Michelangelo  en  Dag  traadte  ind,  hvor  den  stod,  fandt  han  en 
stor  Mængde  lombardiske  Fremmede,  som  roste  den  meget.  En  af  dem 
spurgte  en  anden,  hvem  der  havde  udført  den,  og  han  svarede  „vor 
Pukkelryggede  fra  Milano"  ^).  Michelangelo  stod  rolig  og  hørte  paa  det, 
og  det  forekom  ham  næsten  besynderligt,  at  man  kunde  tilskrive  en 
anden  hans  Anstrængelser.  En  Nat  lukkede  han  sig  inde  med  en  Lampe, 
og  da  han  havde  taget  Mejsel  med,  indhuggede  han  sit  Navn^),  og  den 
er  i  Sandhed  saa  fuldendt,  at  en  skøn  Aand  sagde  følgende  som  til  en 
virkelig  levende  Figur  ^): 

Bellezza  ed  onestate 

E  doglia  e  pietå  in  vivo  marmo  morte, 

Deh,  come  voi  pur  fate, 

Non  piangete  si  forte, 

Che  anzi  tempo  risveglisi  da  morte, 

e  pur,  mal  grado  suo 

Nostro  Signore,  e  tuo 

Sposo,  figliuolo  e  padre, 

Unica  sposa  sua  figliuola  e  madre. 

(Skønhed  og  Ærbarhed,  Smerte  og  Medlidenhed,  som  er  døde  i  le- 
vende Marmor!  Ak,  græd  ikke  saa  højt,  som  I  gør;  at  ikke  Vor  Herre, 
Din  Brudgom,  Søn  og  Fader  mod  sin  Vilje  og  før  Tiden  skal  vaagne  af 
Døde,  oh  Du  hans  eneste  Brud,  Datter  og  Moder!) 

Derved  erhvervede  han  stort  Ry,  og  selv  om  nogle  ret  dumme  Men- 
nesker siger,  at  han  har  gjort  Madonna  alt  for  ung,  ser  og  ved  de  saa 
ikke,  at  jomfruelige  Personer,  som  ikke  er  besmittede,  holder  og  bevarer 
deres  Ansigtsudtryk  uden  nogen  Plet,  medens  det  forholder  sig  omvendt 
med  dem,  der  er  bedrøvede,  saaledes  som  Kristus  var?*)  Derfor  vandt 
hans  Dygtighed  ham  langt  større  Ære  og  Navn  gennem  dette  Arbejde 
end  ved  alle  de  tidligere. 

Nogle  af  hans  Venner  skrev  til  ham  fra  Florens,  at  han  skulde  komme, 
fordi  det  ikke  var  umuligt  at  faa  overladt  den  Marmorblok,  som  laa  i 
Opera  del  Duomo  og  var  forhugget.  Pier  Soderini,  som  den  Gang  var 

')   Cristoforo  Solari. 

*)   Inskriptionen  lyder:  MICHAEL  ANGELUS  BONAROTUS  FLORENT.  FACIEBAT.  Den 

er  Michelangelos  eneste  signerede  Arbejde. 
*)   Denne  Madrigal  er  af  Gio.  Battista  Strozzi  den  ældre  og  blev  digtet  i  Anledning  af  den 

Kopi  af  Pietåen,  som  Nanni  Bigio  huggede  for  Santo  Spirito  i  Florens.  Digtet  er  uheldigt  ved 

sin  dobbelte  Henvendelse  til  Dyderne  og  Madonna. 
*)  Af  Condivi  ser  man,  at  disse  Ræsonnementer  var  Michelangelos  eget  Svar  paa  Angrebene. 

bleven  Gonfaloniere  paa  Livstid,  havde  ofte  talt  om  at  lade  Lionardo 
fra  Vinci  hugge  en  Statue  af  den  og  stod  den  Gang  i  Underhandling 
om  at  overlade  den  til  Mester  Andrea  Contucci  fra  Monte  Sansovino, 
en  fortræffelig  Billedhugger,  der  forsøgte  at  faa  den.  Michelangelo  kom 
til  Florens  og  søgte  at  faa  den,  skøndt  det  var  vanskeligt  at  faa  en  hel 
Figur  uden  tilføjede  Stykker  ud  af  den,  og  han  var  den  eneste,  som 
havde  Mod  til  at  gøre  den  færdig  uden  Brug  af  Tilføjninger,  ja  havde 
haft  Lyst  til  det  mange  Aar  iforvejen.  Det  var  en  Marmorblok  paa  ni 
Alen,  hvori  uheldigvis  en  vis  Mester  Simone  fra  Fiesole  ^)  havde  paa- 
begyndt en  Gigant.  Saa  ilde  tilredt  var  dette  Værk,  at  han  havde  brudt 
Hul  mellem  Benene,  og  den  var  meget  daarlig  udført  og  misdannet, 
saa  at  Bygningsraadet  ved  Santa  Maria  del  Fiore,  under  hvem  det 
sorterede,  havde  opgivet  den  uden  at  bryde  sig  om  at  fuldende  den; 
saaledes  havde  den  allerede  staaet  i  mange  Aar  og  vilde  fremdeles 
være  blevet  staaende.  Michelangelo  udmaalte  Blokken  paany,  og  da  han 
fandt,  at  man  kunde  faa  en  fornuftig  Figur  ud  af  Stenen,  og  i  Stil- 
lingen indrettede  sig  efter  Blokken,  som  var  blevet  skamskændet  af 
Mester  Simone,  besluttede  han  at  udbede  sig  den  af  Bygningsraadet  og 
Soderini,  som  skænkede  ham  den  som  en  unyttig  Ting,  idet  de  tænkte, 
at  hvad  han  end  lavede  ud  af  den,  var  det  bedre  end  den  Tilstand,  hvori 
den  nu  stod,  idet  den  hverken  ved  at  blive  slaaet  i  Stykker  eller  i  sin  nu- 
værende Skikkelse  var  til  nogen  Nytte  for  Bygningen.  Derfor  udførte 
Michelangelo  en  Voksmodel  og  modellerede  i  den  som  symbolsk  Figur 
til  Raadhuset  en  ung  David  med  en  Slynge  i  Haanden,  for  at  antyde,  at 
ligesom  han  havde  forsvaret  sit  Folk  og  styret  det  med  Retfærdighed, 
skulde  den,  som  styrer  en  By,  forsvare  den  modigt  og  regere  den  ret- 
færdigt. Han  paabegyndte  Statuen  i  Opera  di  Santa  Maria  del  Fiore, 
hvor  han  indrettede  et  Skur  mellem  Mur  og  Bræddeværk  og  inde- 
sluttede Marmorblokken,  hvorpaa  han  stadig  arbejdede  paa  den,  uden 
at  nogen  kunde  se  ham,  og  bragte  den  til  yderste  Fuldkommenhed. 
Blokken  var  allerede  forhugget  og  ødelagt  af  Mester  Simone,  og  paa 
sine  Steder  var  den  ikke  saa  stor,  som  Michelangelo  havde  ønsket  for 
at  faa  det  ud  af  den,  som  han  gærne  vilde.  Han  lod  nogle  af  de  første 
Mærker  af  Mester  Simones  Mejsler  blive  staaende  i  Enderne  af  Blokken, 
saa  at  man  kan  se  nogle  af  dem  endnu  2);  og  det  var  utvivlsomt  et  Mi- 
rakel af  Michelangelo  at  opvække  én,  som  allerede  var  død.  Da  Statuen 
var  færdig,  var  den  saa  fuldkommen,  at  der  opstod  forskellige  Diskus- 
sioner om  at  føre  den  til  Piazza  de'Signori  ^).  Derefter  lavede  Giuliano 
da  Sangallo  og  hans  Broder  Antonio  et  kraftigt  Bjælkehus  og  hængte 

^)  Af  Dokumenter  i  Dom-Arkivet  fremgaar  det,  at  Statuen  var  forhugget  af  Bartolommeo  di 

Pietro,  kaldet  Baccellino. 
')  Navnlig  paa  Ryggen  og  øverst  paa  Hovedet,  som  dog  senere  er  affilet.  De  viste,  hvorledes 

han  havde  udnyttet  Blokken  til  sidste  Linie. 
*)   Før  de  flyttede  Statuen,  holdt  Domkirkens  Bygningstilsyn  Raad  om  den  mest  passende  Plads 

for  Anbringelsen  og  afæskede  de  berømteste  Kunstnere,  som  dengang  fandtes  i  Florens,  deres 

Mening. 

Figuren  op  deri  med  Tove,  for  at  den  ikke  skulde  gaa  istykker,  naar 
den  rokkedes,  men  derimod  blev  ved  at  vugge,  og  derefter  trak  de  den 
med  Vinder  hen  over  et  Underlag  af  Bjælker  og  opstillede  den.  Paa 
Tovet,  der  holdt  Figuren  ophængt,  lavede  han  en  Løbeknude,  som  løb 
let  og  snørede  sig  lige  saa  fast  sammen,  som  Vægten  tyngede.  Det  er 
en  saare  snild  Opfindelse,  som  jeg  har  i  vor  Bog,  tegnet  af  hans  egen 
Haand,  og  den  er  vidunderlig  sikker  og  stærk  til  at  binde  tunge  Gen- 
stande^). 

Imidlertid  hændte  det,  at  Pier  Soderini  saa  den  og  fandt  stort  Behag 
i  den;  men  medens  Michelangelo  gik  den  efter  paa  forskellige  Steder, 
sagde  han  til  ham,  at  det  forekom  ham,  at  Figurens  Næse  var  for 
stor.  Michelangelo,  der  vel  saa,  at  Gonfalonieren  stod  under  Kæmpe- 
figuren og  som  Følge  deraf  ikke  kunde  se  rigtig,  gik  for  at  tilfredsstille 
ham  op  paa  Stilladset,  der  var  paa  Højde  med  Skuldrene,  og  idet  han 
hurtig  tog  en  Mejsel  i  den  venstre  Haand  tilligemed  noget  Marmorstøv, 
som  laa  paa  Stilladsets  Brædder,  begyndte  han  at  hugge  ganske  let  med 
Mejslen  og  lod  lidt  efter  lidt  Støvet  falde,  uden  at  han  forandrede  det 
mindste  ved  Næsen.  Derpaa  saa  han  ned  til  Borgmesteren,  som  stod 
og  saa  til  og  sagde:  „Betragt  den  nu!"  „Nu  synes  jeg  bedre  om  den," 
sagde  Borgmesteren,  „det  har  givet  den  Liv."  Derpaa  gik  Michelangelo 
ned  og  lo  indvendig,  idet  han  havde  Medlidenhed  med  de  Folk,  der  blot 
for  at  tage  sig  ud,  som  om  de  forstaar  sig  paa  Tingene,  ikke  ved,  hvad 
de  selv  siger;  men  da  den  var  opstillet  og  færdig,  røbede  han  det.  I  Sand- 
hed har  dette  Værk  berøvet  alle  moderne  og  antike  Statuer,  være  sig 
græske  eller  latinske,  deres  store  Ry;  ja  man  kan  sige,  at  hverken  Mar- 
forio  i  Rom  eller  Tiberen  eller  Nilen  i  Belvedere  eller  Giganterne  paa 
Monte  Cavallo  paa  nogen  Maade  kan  maale  sig  med  den:  med  en  saa- 
dan  Harmoni  og  Skønhed  og  med  saa  stor  Dygtighed  fuldendte  Michel- 
angelo sit  Værk.  Det  udmærker  sig  ved  Benenes  skønne  Omrids,  Lem- 
mernes Forbindelse  og  de  guddommelige  slanke  Sider,  og  aldrig  har  man 
set  en  saa  yndefuldt  hvilende  Stilling  eller  et  Værk  med  en  saadanYnde 
eller  Fødder  eller  Hænder  eller  Hoved,  som  i  den  Grad  stemmer  over- 
ens med  hans  Lemmer  i  god  kunstnerisk  Udførelse,  i  Harmoni  og  Teg- 
ning. Sandelig,  den,  som  ser  dette  Værk,  behøver  ikke  at  bekymre  sig 
om  at  se  noget  andet  Billedhuggerarbejde,  som  er  skabt  i  vor  Tid  eller 
forud  af  nogensomhelst  Kunstner. 

Michelangelo  modtog  af  Pier  Soderini  400  Daler  som  Løn,  og  den 
blev  opstillet  i  Aaret  1504 2).  Paa  Grund  af  det  Ry,  han  erhvervede 
sig  i  Billedhuggerkunsten,  udførte  han  dernæst  for  den  ovenanførte 

*)  Ifølge  andre  Dokumenter  var  Cronaca  Opfinder  af  denne  Mekanisme,  ligesom  han  ledede 
hele  denne  Flytning.  Ifølge  samme  Kilder  hedder  det,  at  man  var  tre  Dage  om  at  føre  den 
til  Piazza  de'Signori,  at  man  om  Natten  maatte  holde  Vagt  ved  den  paa  Grund  af  Misundere, 
og  at  endelig  nogle  unge  Mennesker  overfaldt  Vagten  og  kastede  Sten  paa  Statuen  i  den 
Hensigt  at  ødelægge  den.  Næste  Dag  blev  de  genkendt  og  otte  af  dem  sat  i  Fængsel. 

*)  Fra  den  14.  Maj  til  den  8.  September.  Den  blev  opstillet  udenfor  Palazzo  dei  Signori  paa 
den  Plads,  hvor  forhen  Donatellos  Judith  havde  staaet.  Nu  i  Accademia  delle  Belle  Årti. 

Gonfaloniere  en  meget  smuk  David  i  Bronce,  som  han  sendte  til 
Frankrig  ^). 

Paa  samme  Tid  gjorde  han  Udkast  til  to  runde  Marmorrelieffer,  som 
han  ikke  fuldendte^):  en  for  Taddeo  Taddei,  som  fremdeles  er  i  hans 
Hus,  og  en  anden  for  Bartolomeo  Pitti.  Den  blev  af  Fra  Miniato  Pitti 
fra  Monte  Oliveto,  der  havde  en  sjelden  Indsigt  i  Geografi  og  mange 
andre  Videnskaber  og  navnlig  forstod  sig  paa  Malerkunst,  skænket  til 
Luigi  Guicciardini,  som  var  en  god  Ven  af  ham.  Disse  Værker  blev  an- 
sete for  udmærkede  og  beundringsværdige.  Paa  samme  Tid  udkastede 
han  fremdeles  Skitsen  til  en  Marmorstatue  af  Evangelisten  Mathæus  for 
Opera  di  Santa  Maria  del  Fiore^).  Denne  Statue  viser  hans  Fuldkom- 
menhed, skøndt  den  blot  er  et  Udkast,  og  lærer  Billedhuggerne,  hvorledes 
man  skal  hugge  Figurerud  af  Marmorblokke,  uden  at  de  bliver  misdan- 
nede, men  saaledes,  at  de  stadig  kan  vinde  ved  fornyet  Indsigt,  idet  man 
borthugger  Marmor,  og  saaledes,  at  det  staar  én  frit  for  at  skifte  Tanke 
og  forandre  ét  eller  andet,  hvis  det  skulde  gøres  nødig,  som  det  stun- 
dom hænder. 

Han  modellerede  dernæst  en  Broncemedaillon  af  Madonna,  som  han 
støbte  paa  Bestilling  af  nogle  flanderske  Købmænd  de'Moscheroni, 
meget  ansete  Folk  i  deres  Land;  de  betalte  ham  100  Daler  og  sendte 
den  til  Flandern*).  Agnolo  Doni,  en  florentinsk  Borger  og  Ven  af  ham, 
der  satte  meget  Pris  paa  at  have  smukke  Ting  saavel  af  gamle  som  af 
moderne  Kunstnere,  fik  Lyst  til  at  have  et  Arbejde  af  Michelangelo, 

^)  Denne  Bronce  var  2V2  Alen  høj,  blev  fuldendt  Oktober  1508  og  i  November  sendt  til 
Frankrig  som  Gave  til  Florimond  Robertet.  I  over  1 00  Aar  stod  den  i  Slottet  Bury  ved  Blois, 
siden  i  Slottet  Villeroy,  men  er  nu  tabt.  Modellen  findes  i  Amsterdams  Musæum. 

2)  Relieffet  fra  Casa  Taddei,  som  forestiller  Madonna  med  Jesus  og  Johannes  som  Børn,  gik 
senere  til  London,  hvor  det  nu  findes.  Det  andet  findes  i  Museo  Nazionale  i  Florens.  Det 
forestiller  Madonna  siddende  paa  en  Sten,  holdende  Barnet  mellem  Armene,  medens  man 
bag  ved  Jomfruen  ser  den  lille  Johannes'  Hoved.  Kun  Madonnas  Hoved  er  næsten  fuldendt. 

')  Michelangelo  havde  overfor  Bygningstilsynet  for  Santa  Maria  del  Fiore  forpligtet  sig  til  at 
hugge  ikke  blot  Matthæus,  men  alle  de  tolv  Apostle.  Kontrakten  er  fra  24.  April  1503,  men 
allerede  den  18.  December  1505  havde  han  givet  Afkald  paa  dette  Arbejde.  Statuen  af 
Matthæus  blev  for  en  Række  Aar  siden  ført  til  det  florentinske  Accademia,  i  livis  Gaard  den 
endnu  staar. 

Denne  Statue  er  mærkelig  ved  det  Mesterskab  og  den  Dristighed,  hvormed  den  er  ud- 
kastet. Vigénere,  som  kendte  Michelangelo  i  Rom,  skrev  saaledes  i  en  Note  til  det  af  ham 
oversatte  Værk:  „Les  Images  ou  Tableaux  de  platte  peinture  des  deux  Philostrates,  sophistes 
grecs.  Paris  MDCXIV : 

„I  denne  Anledning  kan  jeg  sige,  at  jeg  har  set  Michelangelo,  som  dog  var  i  en  Alder  af 
60  Aar  og  ikke  blandt  de  kraftigste,  hugge  flere  Fliser  af  en  haard  Marmorblok,  end  tre  unge 
Stenhuggere  paa  tre  eller  fire  Gange  saa  lang  Tid,  noget  ganske  utroligt  for  hvem  der  ikke 
har  set  det.  Han  gik  løs  paa  Marmoret  med  en  saadan  Voldsomhed  og  Raseri,  at  jeg  troede, 
hele  Arbejdet  skulde  gaa  istykker.  Med  et  eneste  Hug  slog  han  Fliser  paa  tre-fire  Fingersbred 
af  og  ramte  saa  nøjagtig,  at  havde  han  hugget  blot  en  ubetydelig  Smule  mere  Marmor  af, 
vilde  han  risikere  at  ødelægge  hele  Arbejdet." 

*)  Denne  Gruppe,  som  ikke  var  af  Bronce,  men  af  Marmor  og  ikke  en  Rundgruppe  eller  Medaillon, 
som  Condivi  fejlagtig  siger  og  Vasari  gentager,  fremstiller  den  hellige  Jomfru  siddende,  med 
Barnet  staaende  mellem  sine  Knæ  og  findes  i  Notre  Damekirken  i  Brugge.  Bestillernes 
Navne  var  Mouscron,  rige  Købmænd  fra  Brugge. 

hvorfor  denne  begyndte  at  male  ham  et  Rundbillede  med  en  Madonna, 
der  liggende  paa  begge  Knæ  holder  Jesusbarnet  paa  Armene  og  ræk- 
ker det  til  Josef,  som  tager  imod  det.  Michelangelo  viser  her  i  den  Maade, 
hvorpaa  Kristi  Moder  vender  Hovedet  og  fæster  sine  Øjne  paa  Barnets 
fuldkomne  Skønhed,  hendes  vidunderlige  Tilfredshed  og  Glæden  over 
at  meddele  den  til  hin  gamle  Mand;  og  han  tager  mod  Barnet  med  samme 
Kærlighed,  Ømhed  og  Ærbødighed,  hvad  man  let  ser  af  hans  Ansigt, 
selv  uden  at  betragte  det  nøjere. 

Da  dette  ikke  var  Michelangelo  nok,  malede  han,  for  yderligere  at 
vise  sit  Mesterskab  i  Kunsten,  i  Baggrunden  af  dette  Arbejde  en  Mængde 
nøgne  Skikkelser,  som  dels  lænede  sig,  dels  stod  oprejst  eller  sad  ned, 
og  han  udførte  dette  Billede  med  saa  stor  Omhu  og  Nøjagtighed,  at  det 
blandt  hans  Tavlebilleder,  saa  faa  de  er,  utvivlsomt  regnes  for  det  skøn- 
neste og  mest  fuldendte  Værk,  der  findes.  Da  det  var  færdigt,  sendte 
han  det  med  et  Bud,  tildækket  hjem  til  Agnolo  tillige  med  en  Regning 
og  forlangte  70  Dukater  som  sin  Betaling.  Det  forekom  Agnolo,  der  var 
en  sparsommelig  Mand,  urimeligt  at  betale  saa  meget  for  et  Maleri,  selv 
om  han  nok  indsaa,  at  det  var  mere  værd;  han  sagde  til  Budet,  at  40 
var  nok  og  gav  ham  dem,  hvorpaa  Michelangelo  sendte  Pengene  tilbage 
og  lod  ham  sige,  at  enten  skulde  han  sende  ham  100  Dukater  eller  Ma- 
leriet tilbage.  Da  sagde  Agnolo,  der  fandt  Behag  i  Arbejdet:  ,Jeg  vil  give 
ham  disse  60."  Men  Michelangelo  var  ikke  tilfreds:  han  vilde  tvertimod 
paa  Grund  af  Agnolos  ringe  Tillid  have  det  dobbelte  af,  hvad  han  før- 
ste Gang  havde  forlangt,  saa  at  Agnolo,  hvis  han  vilde  have  Billedet, 
blev  tvungen  til  at  sende  ham  140.^) 

Det  skete,  medens  den  fortræffelige  Lionardo  fra  Vinci  malede  i  den 
store  Raadssal,  som  der  er  fortalt  i  hans  Biografi,  at  Piero  Soderini, 
som  den  Gang  var  Gonfaloniere,  paa  Grund  af  den  store  Dygtighed, 
han  saa  i  Michelangelo,  overlod  en  Del  af  denne  Sal  til  ham.  Saaledes 
kom  han  til  at  kappes  med  Lionardo  paa  den  anden  Væg,  og  han  valgte 
Krigen  med  Pisa  til  Emne.  Michelangelo  fik  derfor  et  Værelse  i  Farver- 
nes Hospital  i  Sant'  Onofrio,  og  der  begyndte  han  paa  en  stor  Karton, 
uden  at  han  dog  nogensinde  tillod  andre  at  se  til,  og  han  fyldte  Billedet 
med  nøgne  Figurer,  som  paa  Grund  af  Varmen  tog  Bad  i  Arnofloden. 
I  samme  Øjeblik  blev  der  kaldt  til  Vaaben  fra  Lejren,  idet  han  tænkte 
sig,  at  Fjenderne  angreb  dem;  og  medens  Soldaterne  steg  op  af  Vandet 
for  at  klæde  sig  paa,  saa  man  ved  Michelangelos  guddommelige  Hænder 
fremstillet,  hvorledes  nogle  hastigt  væbnede  sig  for  at  bringe  Kammera- 
terne Hjælp,  medens  andre  iførte  sig  deres  Harnisk  eller  greb  til  Vaaben 
og  utallige  andre  kæmpede  til  Hest  og  begyndte  Kampen.  Der  var  blandt 
andre  Figurer  en  gammel  Mand,  som  for  at  faa  Skygge  havde  en  Ved- 
bendkrans paa  Hovedet.  Han  havde  sat  sig  ned  for  at  trække  Ben- 
klæderne paa  og  kunde  ikke  komme  i  dem,  fordi  hans  Ben  var  vaade  af 
Vandet.  Da  han  nu  hørte  Soldaternes  Raabog  Larmen  af  Trommerne, 

')   Nu  i  Tribunaen  i  Uffizierne. 

skyndte  han  sig  og  sled  af  alle  Kræfter  i  det  ene  Buxeben,  og  foruden 
at  man  saa  alle  Muskler  og  Sener  i  Figuren,  forvred  han  Munden  paa 
en  saadan  Maade,  at  han  tydelig  anskueliggjorde,  hvor  meget  han  led,  og 
at  han  anstrængte  sig  helt  ud  til  Taaspidserne.  Der  var  ogsaa  Tromme- 
slagere og  Figurer,  som  med  Klæderne  i  en  Bylt  løb  nøgne  hen  imod 
Haandmænget;  og  af  overraskende  Stillinger  saas  der  mange,  nogle  op- 
rejste, andre  paa  Knæ  eller  bøjede  eller  hængende  i  Luften  i  vanskelige 
Forkortninger.  Der  var  ogsaa  mange  Figurer  i  Grupper  og  skitserede 
paa  forskellig  Maade,  nogle  i  Konturer  med  Kul,  andre  tegnede  med 
faa  Strøg,  nogle  nuancerede  eller  belyste  med  Blyhvidt,  idet  han  vilde 
vise,  hvormeget  han  formaaede  i  sin  Kunst.  Derfor  blev  Kunstnerne 
maalløse  og  fulde  af  Beundring,  idet  de  sagde,  at  Michelangelo  havde 
vist  dem  det  yderste.  Kunsten  formaaede  ^).  Der  er  nogle  af  dem,  der 
saa  det,  som  ved  Synet  af  saa  guddommelige  Figurer  sagde,  at  man  endnu 
aldrig  fra  hans  eller  andres  Haand  havde  set  et  Værk,  der  i  den  Grad 
viste  Kunstens  Guddommelighed,  saa  ingen  Aand  nogensinde  vilde  naa 
op  paa  Højde  med  den.  Det  er  utvivlsomt  ingen  Overdrivelse;  thi  efter 
at  det  var  færdigt  og  bragt  op  i  Pavens  Sal  under  megen  Opsigt  blandt 
Kunstnerne  og  til  stor  Ære  for  Michelangelo,  blev  alle  de,  som  studerede 
efter  denne  Karton  og  tegnede  den,  hvad  baade  fremmede  og  indfødte 
i  Florens  blev  ved  med  i  mange  Aar,  fortræffelige  Kunstnere  i  deres 
Fag,  som  vi  har  set;  thi  efter  denne  Karton  tegnede  Aristotile  fra  San- 
gallo,  hans  Ven  Ridolfo  Ghirlandaio,  Raffael  Sanzio  fra  Urbino,  Fran- 
cesco Granaccio,  Baccio  Bandinelli  og  Spanieren  Alonso  Berugetta; 
senere  Andrea  del  Sarto,  Franciabigio,  Jacopo  Sansovino,  Rosso,  Ma- 
turino,  Lorenzetto  ogTribolo,  som  dengang  endnu  var  Barn;  fremdeles 
Jacopo  fra  Puntormo  og  Pierin  del  Vaga,  som  alle  var  fortræffelige  Me- 
stre. Da  Kartonen  var  bleven  et  Studieværk  for  Kunstnere,  blev  den 
ført  til  den  store  Sal  for  oven  i  Casa  Medici,  hvilket  var  Grunden  til, 
at  den  alt  for  trygt  blev  overladt  i  Kunstnernes  Hænder;  thi  under 
Hertug  Giulianos  Sygdom,  medens  ingen  tænkte  paa  sligt,  blev  den,  som 
andensteds  fortalt,  sønderlemmet  og  delt  i  mange  Stykker,  saa  at  den  nu 
er  fordelt  paa  mange  Steder,  hvilket  nogle  Udsnit,  der  endnu  kan  ses  i 
Mantua  hos  Messer  Uberto  Strozzi,  en  mantuansk  Adelsmand,  kan  be- 
vidne. De  opbevares  med  stor  Ærbødighed,  og  ganske  utvivlsomt  er  de 
at  se  til  snarere  som  et  guddommeligt  Værk  end  et  Menneskeværk^). 

')  I  August  1505  var  Kartonen  færdig.  Michelangelo  skulde  til  at  udføre  den  i  Farver,  men 
blev  forhindret  deri,  da  han  blev  kaldt  til  Rom  af  Paven  i  Anledning  af  Gravmælet.  Kar- 
tonen blev  tidlig  sønderlemmet  og  gik  til  Grunde.  I  sin  Biografi  af  Baccio  Bandinelli  be- 
skylder Vasari  denne  Kunstner  for  at  have  ødelagt  den.  Han  opstiller  bl.  a.  den  Gisning,  at 
Baccio  som  Beundrer  af  Leonardo  ønskede  Michelangelos  Mesterværk  ud  af  Verden. 

')  Det  er  maaske  disse  Stykker  som  senere  havnede  hos  Carlo  Emanule  I  af  Savoyen,  der  ejede 
tre  Kartoner  af  Michelangelo,  som  var  i  det  hertugelige  Palads  i  Turin  i  den  saakaldte  Pa- 
radissal og  brændte  1621.  I  1542  kopierede  Aristotile  tilskyndet  af  Vasari  denne  Tegning  i 
et  Oliebillede,  der  vist  er  identisk  med  et,  som  nu  opbevares  i  Slottet  Holkham  i  England, 
hvortil  det  blev  solgt  af  Familien  Barberini  1808.  I  det  florentinske  Galleri  findes  en  første 
Skitse  til  flere  Figurer  i  Kartonen. 

Michelangelos  Ry  var  paa  Grund  af  Pietåen,  Giganten  i  Florens  og 
Kartonen  blevet  saa  udbredt,  at  da  Pave  Alexander  VI's  Død  indtraf  i 
Aaret  1503  og  Julius  II  var  valgt,  blev  Michelangelo,  som  den  Gang  var 
omtrent  29  Aar  gammel,  kaldet  af  Julius  IP),  hos  hvem  han  stod  i  høj 
Gunst,  for  at  udføre  hans  Gravmæle.  I  Rejsepenge  blev  der  udbetalt 
ham  100  Daler  af  pavelige  Udsendinge.  Da  han  havde  begivet  sig  til  Rom, 
tilbragte  han  mange  Maaneder,  før  Paven  lod  ham  tage  fat  paa  noget. 
Endelig  bestemte  han  sig  for  en  Plan,  som  Michelangelo  havde  ud- 
kastet til  dette  Gravmæle  og  som  afgav  et  fortrinligt  Vidnedsbyrd  om 
Michelangelos  Dygtighed;  thi  i  Skønhed,  Pragt,  storslaaet  Udsmykning 
og  Rigdom  paa  Statuer  overgik  den  et  hvilkensomhelst  antikt  og  kejser- 
ligt Gravmæle. 

Dette  opflammede  Pave  Giulio,  og  han  besluttede  sig  af  samme  Grund 
til  at  lægge  Haand  paa  en  Ombygning  af  Peters-Kirken  i  Rom  for  at  op- 
stille det  der,  som  andensteds  fortalt.  Michelangelo  kastede  sig  altsaa 
over  Arbejdet  med  stor  Iver,  og  for  at  paabegynde  det,  drog  han  med 
to  Svende  til  Carrara  for  at  hente  Marmoret,  og  i  Florens  fik  han  paa 
den  Konto  udbetalt  100  Daler  af  Alamanno  Salviati.  I  Carrarabjær- 
gene  tilbragte  han  otte  Maaneder  uden  andre  Penge  eller  Betalinger,  og 
ofte  fik  han  Lyst  til  i  hine  Marmorbrud  at  hugge  store  Statuer  for  at 
efterlade  et  Minde  om  sig,  saaledes  som  allerede  de  gamle  havde  gjort, 
idet  han  blev  fristet  af  hine  Blokke.^)  Da  han  nu  havde  udsøgt  det 
Marmor,  han  skulde  bruge,  ladet  det  indskibe  ved  Kysten  og  senere 
ført  det  til  Rom,  fyldte  det  Halvdelen  af  Peterspladsen  omkring  Santa 
Catarina.  Mellem  Kirken  og  den  Korridor,  som  fører  til  Slottet  paa 
dette  Sted,  havde  Michelangelo  indrettet  et  Værksted  til  at  hugge  Figu- 
rerne og  det  øvrige  Gravmæle,  og  for  at  Paven  bekvemmere  kunde 
komme  og  tilse  Arbejdet,  havde  han  lavet  en  Vindebro  fra  Korridoren 
til  Værkstedet  og  var  saaledes  bleven  meget  fortrolig  med  ham.  Disse 
Gunstbevisninger  skaffede  ham  med  Tiden  stor  Ulempe  og  Forfølgelse 
og  avlede  en  betydelig  Misundelse  blandt  Kunstnerne. 

Af  dette  Værk  fuldførte  Michelangelo,  medens  Giulio  levede  og  efter 

*)  Julius  II  blev  valgt  til  Pave  samme  Aar,  som  hans  Forgænger  Pius  III  døde,  og  Michelangelo 
var  i  Florens  endnu  1 504 ;  thi  i  dette  Aar  blev  David  anbragt  paa  Pladsen,  og  senere  var 
han  optaget  af  at  udføre  David  i  Bronce  foruden  andre  Arbejder,  der  er  opregnede  af  Va- 
sari.  Det  synes  altsaa,  som  Paven  kaldte  ham  til  Rom  et  Aars  Tid  efter  sin  Ophøjelse,  hvis 
Michelangelo  ikke  opholdt  sig  i  Florens  i  Anledning  af  sin  Rejse  til  Carrara  for  at  hente 
Marmor  til  Gravmælet.  Vasari  siger,  at  Julius  II  besluttede  sig  til  at  kalde  Buonarroti  til 
Rom  efter  Tilskyndelse  af  Giuliano  fra  San-Gallo.  Det  fremgaar  ogsaa  af  to  Breve  fra  Mi- 
chelangelo, at  han  først  blev  kaldet  til  Rom  i  Begyndelsen  af  1505,  da  Gravmælet  blev  ham 
overdraget.  Efter  at  han  havde  udkastet  mange  nye  Planer,  var  der  én,  som  Paven  fandt 
Behag  i,  og  man  blev  enig  om  Prisen,  10,000  Dukater,  hvoraf  Marmoret  kostede  Tu- 
sinde Daler.  Michelangelo  siger  endelig,  at  da  Paven  kaldte  ham  til  Rom,  befandt  han  sig 
i  Florens,  hvor  han  havde  paataget  sig  at  male  Halvdelen  af  Salen  i  Raadhuset  for  300  Du- 
kater og  allerede  havde  tegnet  Kartonen  dertil. 

*)  Dette  Michelangelos  første  Ophold  i  Carrara  var  i  Begyndelsen  af  1505.  Condivi  vil  vide, 
at  han  havde  Lyst  til  af  et  helt  Bjærg  at  hugge  en  Kolos,  som  skulde  kunne  ses  langt  ude 
fra  Havet. 

hans  Død,  fire  Statuer  og  skitserede  otte, som  der  vil  blive  fortalt  paa  rette 
Sted.  Eftersom  nu  dette  Værk  var  anordnet  med  stor  Fantasi,  skal  vi 
nedenfor  berette,  hvorledes  det  var  anlagt.  For  at  det  skulde  virke 
endnu  mere  storstilet,  vilde  han  have,  at  det  skulde  ligge  helt  frit,  saa 
man  kunde  se  det  fra  alle  fire  Sider.  Det  er  tolv  Alen  paa  den  ene  Led  og 
atten  paa  de  to  andre,  saa  at  Forholdet  er  halvandet  Kvadrat.  Det  havde 
en  Orden  af  udvendige  Nischer  helt  omkring  med  Termer  imellem,  som 
var  drapperede  fra  Midten  opad  og  med  Hovedet  bar  den  første  Gesims. 
Hver  af  Termerne  holder  en  nøgen  Fange,  som  er  bunden  og  indtager 
en  sælsom,  ejendommelig  Stilling,  idet  hans  Fødder  hviler  paa  et  Frem- 
spring af  en  Sokkel.  Disse  Fanger  betød  alle  de  Provinser,  som  var 
underkuede  af  denne  Pave  og  bragt  til  Lydighed  under  den  apostoliske 
Kirke.  Forskellige  andre  Statuer,  der  ligeledes  var  bundne,  betød  alle 
Dyderne  og  de  skønne  Kunster,  som  viste,  at  de  var  underlagt  Døden 
ikke  mindre  end  hin  Pave,  der  paa  en  saa  hæderfuld  Maade  tog  dem  i  sin 
Tjeneste.  Paa  Hjørnerne  af  den  første  Gesims  var  der  fire  store  Figu- 
rer: det  virksomme  og  det  beskuende  Liv,  St.  Paulus  og  Moses  ^). 

Ovenover  Gesimsen  fortsattes  Værket  trinvis  formindsket  med  en 
Broncefrise  af  bibelske  Scener  og  med  andre  Figurer,  Børn  og  Orna- 
menter omkring.  Øverst  var  der  endelig  to  Figurer,  af  hvilke  den  ene 
var  Himlen,  der  smilende  holdt  en  Baare  paa  Skuldrene,  den  anden 
Kybele,  Jordens  Gudinde,  der  syntes  at  beklage  sig  over,  at  hun  blev 
berøvet  alle  Dyder  i  Verden  ved  denne  Mands  Død,  medens  Himlen  syn- 
tes at  smile  over,  at  hans  Sjæl  var  gaaet  ind  til  den  himmelske  Herlig- 
hed. Det  var  ordnet  saaledes,  at  man  gik  ind  og  ud  ved  Enderne  af  Mo- 
numentet midt  mellem  Nischerne,  og  indvendig  var  det  holdt  i  oval  Form 
som  et  Tempel.  Her  stod  i  Midten  den  Kiste,  hvori  Pavens  afsjælede 
Legeme  skulde  nedlægges,  og  endelig  gik  der  til  hele  dette  Monument 
fyrretyve  Marmorstatuer  foruden  de  bibelske  Scener,  Børnene,  Orna- 
menterne, Gesimserne,  der  helt  var  udført  i  udhugget  Arbejde,  og  Vær- 
kets øvrige  architektoniske  Led  2).  Michelangelo  befalede,  for  større 
Nemheds  Skyld,  at  en  Del  af  Marmoret  skulde  føres  til  Florens,  hvor 
han  havde  til  Hensigt  at  tilbringe  Sommeren  for  at  undgaa  den  usunde 
Luft  i  Rom.  Der  fuldførte  han  i  flere  Stykker  heh  og  holdent  den  ene 
Side  af  Monumentet,  og  egenhændig  fuldførte  han  i  Rom  to  Fanger,  der 
er  rent  ud  guddommelige,  foruden  andre  Statuer,  hvis  Lige  man  aldrig 
har  set;  thi  noget  lignende  er  aldrig  bleven  udført.  Disse  Fanger 
skænkede  han  til  Ruberto  Strozzi,  i  hvis  Hus  Michelangelo  laa  syg. 

')    Dette  er  den  berømte  Statue  af  Moses,  som  nu  staar  i  S.  Pietro  in  Vincoli  i  Rom. 

')  Condivis  Beskrivelse  af  Gravmælet  viger  i  nogle  Stykker  fra  Vasaris.  Ifølge  den  første 
skulde  det  være  prydet  med  fyrretv've  Statuer  foruden  Bronce-Sceneme  i  Halvrelief,  i 
hvilke  man  skulde  se  den  store  Paves  Gerninger.  Statuerne,  der  er  bundne  som  Fanger  til 
Termerne,  skulde  ifølge  ham  betyde  de  frie  Kunster,  der  tillige  med  Pave  Giulio  var  blevne 
Fanger  af  Døden.  Om  underkuede  Provinser  og  om  Paulus  taler  han  ikke.  Paa  Toppen  af 
Monumentet  skulde  Sarkofagen  anbringes,  baaren  af  Smertens  og  Trøstens  Engel.  Den 
Livomesisk-  florentinske  Udgave  af  Vasari  bringer  en  Tegning  af  dette  Gravmæle,  som  den 
Gang  ejedes  af  Marietta  og  nu  findes  i  Galleriet  i  Florens. 

De  blev  senere  sendt  som  Gave  til  Kong  Frants  og  findes  nu  i  Cevan 
i  Frankrig^). 

Han  skitserede  desuden  otte  Statuer  i  Rom  og  fem  i  Florens,  og  han 
fuldførte  en  Victoria  med  en  Fange  under  sig,  som  nu  findes  hos  Her- 
tug Cosimo,  skænket  til  hans  Eccellence  af  Michelangelos  Brodersøn 
Lionardo.  Viktoria  har  han  anbragt  i  sit  Palads,  i  den  store  Sal,  som  er 
malet  af  Vasari^). 

Han  fuldendte  den  fem  Alen  høje  Marmorstatue  af  Moses.  Det  er 
umuligt,  at  noget  moderne  Arbejde  kan  kappes  med  denne  Statue  i 
Skønhed,  ja  selv  om  antike  Statuer  kan  man  sige  det  samme.  Med  den 
alvorligste  Holdning  sidder  han  og  hviler  den  ene  Arm  paa  Lovens  Tav- 
ler, som  han  holder  med  den  ene  Haand,  medens  han  med  den  anden  hol- 
der det  lange  bølgende  Skæg,  som  i  Marmoret  er  udført  saaledes,  at  Haa- 
rene,  der  frembyder  saa  stor  Vanskelighed  for  Billedhuggerkunsten,  er 
udførte  paa  den  mest  raffinerede  Maade,  flommende  bløde  og  saa  skuffen- 
de, at  man  ikke  begriber,  hvorledes  Staalet  har  kunnet  anvendes  ganske 
som  en  Pensel;  og  hvad  nu  desuden  Ansigtets  Skønhed  angaar,  som 
utvivlsomt  bærer  den  sande  Helgens  og  den  frygtelige  Folkeførers  Ud- 
tryk, saa  er  det,  som  om  man,  medens  man  betragter  det,  kunde  faa  Lyst 
til  at  bede  om  et  Slør  for  at  tildække  dette  Ansigt:  saa  lysende  og  straa- 
lende  forekommer  det  een,  og  saa  vel  har  han  i  Marmoret  efterlignet 
den  guddommelige  Glans,  som  Gud  havde  nedlagt  i  hans  hellige  Aasyn. 
Dernæst  lægger  man  Mærke  til  det  gennembrudte,  fuldendte  Klædebon 
med  det  skønneste  Foldekast,  de  muskuløse  Arme  og  Hænderne  med 
deres  Benbygning  og  Sener,  der  er  udført  med  den  største  Skønhed  og 
Fuldkommenhed,  og  Benene  og  Knæene  og  Fødderne  i  den  mesterlig 
udførte  Fodbeklædning.  Ja,  saa  fuldkommen  er  enhver  Del  af  hans  Ar- 
bejde, at  Moses  nu  mere  end  nogensinde  kan  kalde  sig  Guds  Ven,  efter- 
som Gud  saa  lang  Tid  før  de  andre  har  villet  sammenføje  og  forberede 
hans  Legeme  til  dets  Opstandelse  ved  Hjælp  af  Michelangelos  Hænder; 
Jøderne  kan  gærne  blive  ved  med,  saaledes  som  de  gør,  hver  Lørdag  at 
gaa  baade  Mænd  og  Kvinder  i  hele  Skarer  ligesom  Stære  hen  for  at  be- 
søge og  tilbede  ham ;  thi  det  er  ikke  et  menneskeligt,  men  et  guddomme- 
ligt Værk,  de  tilbeder. 

Da  han  endelig  var  færdig  med  dette  Arbejde,  opførte  man  senere  en 
af  de  mindste  af  de  fire  Sider  i  San  Pietro  in  Vincola.'^)  Man  siger,  at 
medens  Michelangelo  udførte  dette  Værk,  kom  hele  Resten  af  Marmoret 
til  Gravmælet,  som  var  forbleven  i  Carrara,  til  Ripa.  Det  blev  ligesom 

*)  Slottet  Ecouen  i  Nærheden  af  Paris,  bygget  af  Connetable  de  Montmorency,  som  fik  disse 
to  Statuer  skænkede  af  Kongen.  En  Tid  ejedes  de  af  Kardinal  Richelieu;  senere  bragte  hans 
Søster  dem  til  Paris,  hvor  de  en  Tid  lang  stod  hen  i  en  Stald.  Endelig  1793  erhvervedes 
de  af  Louvre,  hvor  de  findes  endnu. 

*)  Denne  Victoria  er  tabt.  Den  kan  nemlig  ikke  —  som  nogle  har  antaget  —  være  identisk  med 
en  Gruppe  i  Museo  Nazionale  i  Florens,  som  forestiller  „Sejren".  De  fire  ufuldendte  Fanger 
findes  indmurede  i  en  Drypstensgrotte  i  Bobolihaven. 

*)  Først  1545,  efter  at  den  oprindelige  Plan  var  skrumpet  ind  til  Ukendelighed  gennem  fem 
paa  hinanden  følgende  Kontrakter.  En  Tragedie  i  fem  Akter, 

det  øvrige  ført  op  paa  Peterspladsen,  og  da  det  maatte  betales  til  ham, 
som  havde  bragt  det,  gik  Michelangelo,  som  han  plejede,  til  Paven;  men 
da  Hans  Hellighed  den  Dag  havde  vigtige  Forhandlinger  i  Anledning 
af  Begivenhederne  i  Bologna,  vendte  han  hjem  og  betalte  Marmoret 
af  sin  egen  Lomme,  idet  han  tænkte,  at  han  strax  vilde  faa  Pengene 
anvist  af  Hans  Hellighed.  Han  vendte  tilbage  en  anden  Dag  for  at  tale 
med  Paven  derom,  men  fandt  Vanskelighed  ved  at  komme  ind,  idet  en 
Tjener  sagde  til  ham,  at  han  maatte  have  Taalmodighed,  da  han  havde 
Befaling  til  ikke  at  indlade  ham.  En  Biskop  sagde  til  Tjeneren:  „Du 
kender  maaske  ikke  den  Mand  — "  Jeg  kender  ham  alt  for  vel"  sagde 
Tjeneren,  „men  jeger  her  for  at  gøre,  hvad  mine  overordnede  og  Paven 
har  befalet  mig."  Dette  Optrin  mishagede  Michelangelo,  og  da  det  fore- 
kom ham  at  være  det  groveste,  han  endnu  havde  oplevet,  svarede  han 
harmfuldt  Pavens  Tjener,  at  hvis  Paven  herefter  skulde  søge  ham, 
kunde  han  blot  sige,  at  han  var  draget  andensteds  hen.  Han  vendte  til- 
bage til  sit  Værksted,  og  ved  den  anden  Nattetime  tog  han  med  Posten, 
idet  han  overlod  sine  Tjenere  at  sælge  alt,  hvad  han  havde  i  sit  Hus,  til 
Jøderne  og  befalede  dem  at  følge  efter  ham  til  Florens,  hvor  han  havde 
begivet  sig  hen.  Da  han  var  kommet  til  Poggibonzi,  en  By  i  det  floren- 
tinske, gjorde  han  Holdt  i  Sikkerhed,  og  det  varede  ikke  længe,  før  flere 
Kurerer  ankom  med  Breve  fra  Paven  for  at  føre  ham  tilbage;  men 
hverken  ved  Bønner  eller  af  Hensyn  til  Brevet,  som  befalede  ham  at 
vende  tilbage  til  Rom  under  Trusler  om  Pavens  Unaade,  vilde  han 
høre  noget  om  dette.  Kurerernes  Bønner  bevægede  ham  dog  til  at  skrive 
to  Ord  som  Svar  til  Hans  Hellighed:  at  han  maatte  tilgive  ham,  at  han 
ikke  havde  isinde  at  vende  tilbage  til  ham  mere,  eftersom  han  havde 
jaget  ham  bort  som  en  Forbryder;  at  hans  tro  Tjeneste  ikke  fortjente  en 
saadan  Behandling,  samt  at  han  maatte  gaa  andensteds  hen  og  skaffe  sig 
en,  som  vilde  staa  ham  til  Tjeneste. 

Da  Michelangelo  var  kommet  til  Florens,  gav  han  sig  i  de  tre  Maaneder, 
han  var  der,  til  at  fuldføre  Kartonen  til  den  store  Sal,  som  Gonfaloniéren 
Pier  Soderini  ønskede,  at  han  skulde  udføre.  Imens  kom  der  tre  pave- 
lige Breve  til  Raadet,  at  de  skulde  sende  Michelangelo  tilbage  til  Rom, 
hvorfor  denne,  da  han  saa  en  saadan  Iver  fra  Pavens  Side,  fik  Mistro 
til  ham  og,  efter  hvad  man  siger,  fik  Lyst  til  at  drage  til  Konstantinopel 
for  at  tjene  Tyrken,  der  ønskede  at  bruge  ham  til  at  bygge  en  Bro,  som 
skulde  gaa  fra  Konstantinopel  til  Pera.  Nogle  franciskanske  Munke  skulde 
være  Mellemled.  Pier  Soderini  overtalte  ham  dog  til  at  drage  ned  og 
besøge  Paven  som  offendig  Person  (skøndt  det  var  ham  imod),  idet 
man  vilde  sikre  ham  ved  at  udnævne  ham  til  Byens  Gesandt^).  Endelig 

*)  Condivi  anfører  Soderinis  Ord,  som  kaster  Lys  over  Vasaris  Bretning:  „Du  har  stillet  Pa- 
ven paa  en  Prøve,  som  ingen  Konge  af  Frankrig  vilde  have  vovet,  men  det  gaar  ikke  an  at 
lade  sig  bede  længere.  Vi  vil  ikke  for  Din  Skyld  føre  Krig  med  ham  og  sætte  vor  Stad  i  Fa- 
re. Bered  Dig  derfor  til  at  vende  tilbage,"  og  derpaa  tilføjede  han,  at  Raadet  vilde  sende 
ham  med  Titel  af  Gesandt,  fordi  man  ikke  plejer  at  forulempe  offentlige  Personer  med 
Vold,  som  man  ikke  har  til  Hensigt  at  øve  mod  den,  der  sender  dem, 

anbefalede  han  ham  til  sin  Broder  Kardinal  Soderini,  som  skulde  ind- 
føre ham  hos  Paven,  og  sendte  ham  til  Bologna,  hvor  Hans  Hellighed 
allerede  var  ankommen  fra  Rom^). 

Man  forklarer  ogsaa  denne  hans  Afrejse  fra  Rom  paa  en  anden  Maade : 
at  nemlig  Paven  blev  vred  paa  Michelangelo,  som  ikke  vilde  vise  ham 
noget  af  sine  Arbejder  og  som  havde  Mistanke  til  sine  Folk,  idet  han 
havde  en  Formodning  om,  at  Paven,  som  det  ogsaa  hændte  flere  Gange, 
forklædt  saa,  hvad  han  udførte,  naar  Michelangelo  undertiden  ikke  var 
hjemme  eller  naar  han  arbejdede,  desuden  fordi  han  engang  havde  be- 
stukket hans  Svende  med  Penge  for  at  komme  ind  og  se  sin  Onkel 
Sixtus's  Kapel,  hvilket  han,  som  jeg  lige  har  fortalt,  lod  ham  male^).  En 
anden  Gang  havde  Michelangelo  skjult  sig,  fordi  han  anede  Svendenes 
Forræderi,  og  da  Paven  traadte  ind  i  Kapellet,  kastede  han  nogle  Bræd- 
destykker  efter  ham,  saa  at  denne,  uden  at  tænke  efter,  hvem  det  kunde 
være,  i  Hast  maatte  flygte  tilbage.  Hvad  enten  det  nu  var  paa  den  ene 
eller  anden  Maade,  han  først  blev  vred  paa  og  siden  bange  for  Paven, 
gik  det  siden  over.^) 

Da  han  saaledes  var  kommen  til  Bologna,  havde  han  ikke  engang 
naaet  at  faa  Støvlerne  af,  før  han  af  Pavens  Tjener  blev  ført  til  Hans 
Hellighed,  som  var  i  Palazzo  de'Sedici,  ledsaget  af  en  af  Kardinal  Sode- 
rinis  Biskopper,  eftersom  Kardinalen  var  syg  og  ikke  kunde  gaa  derhen; 
og  da  han  var  kommet  for  Paven,  kastede  Michelangelo  sig  paa  Knæ, 
medens  Hans  Hellighed  betragtede  ham  paa  skraa  og  i  forstilt  Vrede 
sagde  til  ham:  „Du  ventede  nok,  at  jeg  skulde  komme  og  besøge  Dig, 
istedetfor  at  Du  burde  komme  og  besøge  os,"  idet  han  hentydede  til, 
at  Bologna  ligger  nærmere  ved  Florens  end  Rom.  Michelangelo  bad 
ham  med  Hænderne  paa  Brystet  indstændig  om  Tilgivelse,  idet  han 
undskyldte  sig  med,  at  hvad  han  havde  gjort,  var  sket  i  Vrede,  da  han 
ikke  kunde  bære,  at  han  saaledes  var  bleven  jaget  ud;  han  bad  om  at 
tilgive  ham  paany,  da  han  erkendte,  at  han  havde  fejlet.  Biskoppen, 
som  havde  fremstillet  ham  for  Paven,  undskyldte  ham  overfor  denne 
og  sagde  til  Hans  Hellighed,  at  den  Art  Folk  er  uvidende  og  at  udenfor 
deres  Kunst  duer  de  ikke  til  noget,  hvorfor  han  beredvilligt  burde  tilgive 
ham.  Paven  blev  arrig,  og  med  en  Stok  gennempryglede  han  Biskoppen 
og  sagde  til  ham:  „Det  er  Dig,  som  er  uvidende.  Du,  som  staar  og  siger 
ham  Uforskammetheder,  som  Vi  ikke  siger  ham."  Derpaa  blev  Biskop- 
pen med  Dunk  i  Brystet  jaget  ud  af  Livtjeneren.  Da  han  var  ude  og 

')   Pave  Julius  II  drog  ind  i  Bologna  den  1 1.  November  1506. 

*)  Man  ser,  at  Vasari  har  tilføjet  denne  Beretning,  efter  at  Biografien  var  skrevet,  og  at  han 
har  indføjet  den  paa  et  forkert  Sted,  idet  der  først  i  det  følgende  bliver  talt  om  disse 
Billeder. 

*)  I  den  første  Udgave  er  den  foregaaende  Sag  af  Vasari  angiven  som  den  eneste  sande  Grund 
til  Michelangelos  Afrejse  fra  Rom,  men  i  den  ny  Udgave  fra  1 568  refererer  han  den  som  Til- 
føjelse uden  andet  Bevis  end  et:  „Man  siger."  Nu  havde  Vasari  Grund  til  ikke  at  udgive 
Sagen  for  sikker,  og  som  vi  senere  skal  se  af  Michelangelos  eget  Vidnesbyrd,  er  den 
utvivlsomt  urigtig. 

Paven  havde  raset  ud,  velsignede  han  Michelangelo,  som  nu  blev  opholdt 
i  Bologna  ved  Gaver  og  Løfter,  indtil  Paven  bestilte  en  fem  Alen  høj 
Broncestatue  af  Pave  Julius  II,  hvis  Holdning  var  gennemført  med  den 
skønneste  Kunst,  eftersom  den  helt  igennem  bar  Præg  af  Majestæt  og 
Storhed,  i  Klæderne  viste  Rigdom  og  Pragt,  og  i  Ansigtet  Mod,  Styrke, 
Slagfærdighed  og  Frygtelighed.  Den  blev  opstillet  i  en  Nische  over 
Porten  til  San  Petronio.  Man  siger,  at  medens  Michelangelo  udarbejdede 
den,  kom  Francia,  den  fortræffelige  Guldsmed  og  Maler,  og  vilde  se 
den,  da  han  havde  hørt  saa  meget  om  ham  og  hans  Værkers  store  Navn 
og  Ry,  men  aldrig  havde  set  noget  af  dem.  Der  blev  da  benyttet  Mel- 
lemmænd, for  at  han  kunde  faa  dette  Arbejde  at  se,  og  han  opnaaede 
denne  Gunst.  Som  han  nu  saa  Michelangelos  Kunst,  faldt  han  i  Forun- 
dring, men  da  man  spurgte  ham,  hvad  han  syntes  om  Figuren,  svarede 
Francia,  at  det  var  en  udmærket  Støbning  og  smukt  Materiale.  Det  fore- 
kom Michelangelo,  at  han  havde  rost  Broncen  mere  end  Kunstværket, 
hvorfor  han  sagde:  ,Jeg  har  den  samme  Forpligtelse  overfor  Pave 
Julius,  der  har  givet  mig  Metallet,  som  Du  har  overfor  Farvehandleren, 
der  giver  Dig  Farver  til  at  male  med,"  og  i  Vrede  sagde  han  i  disse 
Herrers  Nærværelse,  at  han  var  et  Drog.  Da  en  Søn  af  Francia,  som 
man  sagde  var  en  meget  smuk  ung  Mand,  kom  til  ham  i  samme  An- 
ledning, sagde  han  til  ham:  „De  levende  Figurer,  Din  Fader  laver,  er 
smukkere  end  dem,  han  maler."  ^) 

Blandt  de  samme  Herrer  var  der  een  —  jeg  ved  ikke  hvem  — ,  der 
spurgte  Michelangelo,  hvem  han  mente  var  størst,  enten  Statuen  af 
Paven  eller  et  Par  Stude.  Han  svarede:  Ja  det  kommer  an  paa,  hvilke 
Stude  det  er.  Hvis  det  er  af  de  bolognesiske,  oh,  da  er  vore  fra  Florens 
utvivlsomt  mindre."  Michelangelo  fuldendte  denne  Statue  i  Ler,  før  Pa- 
ven rejste  fra  Bologna  til  Rom,  og  Hans  Hellighed  gik  hen  for  at  se 
den.  Han  vidste  endnu  ikke,  hvad  han  skulde  lægge  i  Statuens  venstre 
Haand,  medens  den  derimod  hævede  den  højre  med  en  saa  stolt  Gestus, 
at  Paven  spurgte,  om  den  uddelte  Velsignelsen  eller  Forbandelsen^). 
Michelangelo  svarede,  at  han  formanede  Befolkningen  i  Bologna  til  at 
være  forstandige.  Da  Hans  Hellighed  blev  spurgt,  om  han  mente,  man 
skulde  lægge  en  Bog  i  den  venstre  Haand,  sagde  han:  „Giv  den  en 
Kaarde  i  Haanden,  for  jeg  forstaar  mig  ikke  paa  Literatur." 

Paven  deponerede  1000  Daler  i  Mester  Anton  Maria  da  Lignano's 
Bank  for  at  fuldføre  Statuen,  der  senere,  efter  Udløbet  af  de  femten 
Maaneder,  han  anvendte  paa  at  fuldføre  den,  blev  opstillet  i  Gavlfeltet 
af  San  Petronio  Kirkens  Facade,  som  vi  har  omtalt,  ligesom  vi  allerede 
tidligere  har  angivet  dens  Størrelse^).  Denne  Statue  blev  ødelagt  af 

^)  Denne  Anekdote  gaar  igen  om  forskellige  Kunstnere  lige  fra  Oldtiden.  Bekendt  er  Giottos 
Svar  til  Dante,  som  spurgte,  hvorfor  han,  som  dog  lavede  saa  smukke  Billeder,  havde  saa 
grimme  Børn:  „Jo,  for  Billederne  laver  jeg  om  Dagen;  Børnene  om  Natten." 

i)   I  den  første  Udgave  lægges  dette  Spørgsmaal  i  Munden  paa  Raadet  i  Bologna. 

*)  Ifølge  forskellige  Beretninger  vejede  den  17,000  Pund  og  kostede  1000  Guld-Dukater.  Der 
blev  blandt  andet  anvendt  en  Klokke,  som  hang  i  Bentivoglios  Taam,  og  en  ituslaaet  Bom- 

Bentivoglierne^)  og  Broncen  solgt  til  Hertug  Alfonso  af  Ferrara,  som 
anvendte  den  til  et  Stykke  Skyts,  der  blev  kaldet  det  Juliske.  Kun  Ho- 
vedet blev  bevaret  og  findes  nu  i  hans  Garderobe. 

Da  Paven  var  vendt  tilbage  til  Rom  og  Michelangelo  havde  fuldendt 
denne  Statue,  gik  Bramante^),  en  Ven  og  Slægtning  af  Raffael  fra  Ur- 
bino  og  af  den  Grund  ikke  meget  venlig  stemt  mod  Michelangelo,  fordi 
han  saa,  at  Paven  begunstigede  og  priste  de  Skulpturværker,  han  ud- 
førte, i  Michelangelos  Fraværelse  og  tænkte  paa  at  bevæge  Hans  Hel- 
lighed til,  naar  Michelangelo  vendte  tilbage,  ikke  at  lade  ham  give  sig  til 
at  fuldføre  hans  Gravmæle,  idet  han  sagde,  at  det  var  som  at  frem- 
skynde Døden  og  et  daarligt  Varsel  at  bygge  sit  Gravmæle  i  levende 
Live,  og  de  overtalte  Hans  Hellighed  til,  at  han  ved  Michelangelos  Til- 
bagekomst skulde  lade  ham  male  Hvælvingen  i  det  Kapel,  hans  Onkel 
Sixtus  havde  bygget  i  Paladset,  til  Minde  om  denne  ^).  Paa  den  Maade 
mente  Bramante  og  de  andre,  som  kappedes  med  Michelangelo,  at  faa 
ham  bort  fra  Billedhuggerkunsten,  hvor  de  saa,  at  han  var  fuldkommen, 
og  bringe  ham  til  Fortvivlelse,  idet  de  tænkte,  at  han,  naar  de  fik  ham  til 
at  male,  skulde  udføre  et  mindre  rosværdigt  Arbejde,  fordi  han  ikke 
havde  nogen  Erfaring  i  Anvendelse  af  Fresco-Farver,  samt  at  han 
skulde  vise  sig  mindre  end  Raffael.  Selv  om  det  ogsaa  lykkedes  ham  at 
udføre  Arbejdet,  skulde  de  nok  for  enhver  Pris  faa  ham  gjort  vred  paa 
Paven,  hvorved  de  da  paa  den  ene  eller  den  anden  Maade  vilde  opnaa 
deres  Hensigt  og  faa  ham  skaffet  af  Vejen.  Da  saa  Michelangelo  var 
vendt  tilbage  til  Rom  og  Paven  havde  besluttet  sig  til  ikke  at  fuldende 
Gravmælet  i  Øjeblikket,  opfordrede  han  ham  til  at  male  Hvælvingen  i 
Kapellet.  Michelangelo,  der  ønskede  at  fuldende  Gravmælet  og  fandt,  at 
Hvælvingen  i  Kapellet  var  et  stort  og  vanskeligt  Arbejde,  navnlig  i  Be- 
tragtning af  hans  ringe  Øvelse  i  Farvebehandlingen,  søgte  paa  alle  Maader 
at  skaffe  sig  denne  Byrde  fra  Halsen  og  anbefalede  derfor  Raffael;  men 
jo  mere  han  vægrede  sig,  des  større  Lyst  fik  Paven,  der  var  ivrig  i 
alle  sine  Foretagender  og  tilmed  paany  var  bleven  ansporet  af  Michel- 
angelos Medbejlere,  særlig  Bramante^),  saa  at  Paven,  der  var  meget 

barde,  som  tilhørte  Bologna.  Støbningen  foregik  den  26.  Juni  1507,  og  en  florentinsk  Kanon- 
støber  var  Michelangelo  behjælpelig  dermed.  Støbningen  mislykkedes  første  Gang,  da  alt 
Metallet  ikke  var  smeltet,  saa  at  Formen  ikke  blev  fuld.  Det  lykkedes  dog  at  fuldføre  den 
en  Uge  efter,  uden  at  man  behøvede  en  ny  Form.  Til  at  afpudse  Statuen  brugte  Michel- 
angelo længere  Tid,  end  han  havde  tænkt  sig,  og  han  bragte  den  ikke  til  Ende  før  i  Slut- 
ningen af  Januar  1508.  Den  blev  opstillet  den  21.  Februar.  Michelangelo  anvendte  altsaa 
omtrent  to  Aar  paa  at  fuldføre  dette  tabte  Arbejde. 

')  Giovanni  1 1  Bentivoglios  Tilhængere  nedstyrtede  Pave  Julius'  Statue  den  30.  December  1511. 
Hertugen  af  Ferrara  fik  Metallet  af  Statuen  som  Betaling  for  Skyts,  han  havde  leveret  Bo- 
logneserne.  Hovedet,  som  var  uskadt,  vejede  600  Pund. 

*)  Der  findes  ingen  Dokumenter,  som  bevidner,  at  Bramante  skulde  være  Slægming  af  Raffael. 
Midt  i  denne  meget  indviklede  Sætning,  der  begynder  i  Enkelttal,  bruger  Vasari  pludselig 
Flertal,  som  om  han  vilde  sige,  at  Raffael  var  med  i  Bramantes  Intriger. 

*)  Det  fremgaar  af  Breve,  at  Paven  havde  fattet  denne  Plan  allerede  før  Michelangelos  Flugt 
fra  Rom. 

■*)   Vasari  siger  i  Biografien  af  Giuliano  fra  San  Gallo,  at  det  var  ham,  der  satte  i  Hovedet  paa 

Renaissancens  ypperste  Kunstnere  il 

ilter  af  sig,  var  lige  ved  at  blive  vred  paa  Michelangelo.  Men  da  denne 
saa,  at  Hans  Hellighed  stod  fast  i  denne  Sag,  besluttede  han  at  udføre 
Arbejdet,  og  Paven  befalede  Bramante,  at  han  skulde  rejse  Stilladset, 
for  at  han  kunde  male.  Han  indrettede  det  paa  den  Maade,  at  han 
gennembrød  Hvælvingen.  Da  Michelangelo  saa  det,  spurgte  han  Bra- 
mante, hvordan  han  skulde  bære  sig  ad  med  at  stoppe  Hullerne  igen, 
naar  han  var  færdig  med  at  male,  og  han  sagde:  „Det  kan  vi  siden  tænke 
over;"  det  kunde  ikke  gøres  paa  anden  Maade.  Michelangelo  forstod,  at 
enten  duede  Bramante  kun  lidt  til  disse  Ting,  eller  ogsaa  var  han  lidet 
venlig  stemt  imod  ham.  Han  gik  til  Paven  og  sagde  ham,  at  det  Stillads 
duede  ikke  og  at  Bramante  ikke  havde  været  Opgaven  voksen.  Paven 
sagde  i  Bramantes  Nærværelse,  at  Michelangelo  kunde  indrette  det, 
som  han  vilde.  Han  befalede  da  at  rejse  det  paa  Støtter,  saa  at  det  ikke 
berørte  Muren ;  og  det  var  den  Metode,  han  senere  lærte  baade  Bra- 
mante og  andre,  hvorledes  man  skal  lave  Stillads  til  Hvælvinger  og  ud- 
føre mange  gode  Arbejder.  En  fattig  Snedker,  som  udførte  det,  fik  saa 
meget  Tovværk  tilovers,  at  han  ved  at  sælge  det  erhvervede  Medgift  til 
en  af  sine  Døtre,  idet  Michelangelo  skænkede  ham  det.  Han  skred  der- 
for til  at  udføre  Kartonerne  til  Hvælvingen,  hvor  Paven  endda  vilde,  at 
man  skulde  ødelægge  de  Vægge,  som  Mestrene  før  ham  allerede  hav- 
de malet  i  Sixtus's  Tid^),  og  han  bestemte,  at  han  i  Betaling  for  hele 
dette  Arbejde  skulde  have  15,000  Dukater,  en  Pris,  som  blev  sat  af 
Giuliano  fra  San  Gallo.  Da  Michelangelo  paa  Grund  af  det  store  Fore- 
tagende bestemte  sig  til  at  tage  Hjælp,  sendte  han  Bud  til  Florens  efter 
Folk  og  besluttede  i  dette  Arbejde  at  vise,  at  de,  som  hidtil  havde 
malet  der,  skulde  blive  Fanger  af  hans  Arbejde,  ligesom  han  ogsaa  vilde 
vise  de  moderne  Kunstnere,  hvordan  man  skal  tegne  og  male.  Derfor 
ansporede  Værkets  Emne  ham  til  at  stige  saa  højt,  og  han  begyndte 
og  fuldendte  Kartonerne;  men  da  han  siden  vilde  male  a  fresco  og 
ikke  tidligere  havde  malet  Fresker,  kom  der  nogle  Venner  af  ham, 
som  var  Malere  i  Florens  og  Rom,  for  at  hjælpe  ham  dermed  og  tillige 
for  at  han  kunde  se,  hvorledes  de  bar  sig  ad  med  at  male  a  fresco,  en 

Giulio  II  at  lade  Michelangelo  male  Hvælvingen  i  det  Sixtinske  Kapel.  I  dette  Tilfælde  har 
enten  Bramante  brugt  Giuliano  som  Redskab  for  sine  Hensigter  eller  ogsaa  er  det  falsk, 
at  Bramante  skulde  have  haft  en  saa  ondskabsfuld  Hensigt,  som  baade  Vasari  og  Condivi 
formoder.  Der  eksisterer  dog  et  Brev  fra  den  florentinske  Murer  og  Arkitekt  Pietro  Ros- 
selli  til  Michelangelo,  skrevet  fra  Rom  1 0.  Maj  1 506,  hvori  der  er  berettet  en  Samtale,  som 
Paven  havde  med  Bramante  i  Rossellis  Nærværelse.  Under  denne  Samtale  fortalte  Bra- 
mante til  Paven,  at  Michelangelo  flere  Gange  havde  sagt  ham,  at  han  ikke  vilde  arbejde  paa 
Kapellet,  men  paa  Gravmælet,  og  insinuerede,  at  Michelangelo  sagde  dette,  fordi  han  iJcke 
havde  Mod  til  et  saa  stort  Foretagende,  da  han  ikke  havde  malet  mange  Figurer,  og  navnlig 
da  fordi  Figurerne  sad  højt  oppe  og  saas  i  Forkortning,  hvilket  var  noget  helt  andet  end  at 
male  paa  Jorden.  Rosselli  sagde,  at  han  modsagde  disse  Ord,  idet  han  benægtede,  at  Bra- 
mante nogensinde  havde  talt  med  Michelangelo  om  denne  Sag. 
*)  Vasari  taler  her  om  nogle  Figurer,  som  maa  have  været  mellem  Vinduerne,  eller  ogsaa 
er  Pavens  Befaling  ikke  bleven  udført,  thi  en  stor  Del  Malerier,  som  var  udført  af  de  gamle 
Mestere,  existerer  endnu,  og  de,  som  fandtes  paa  den  Væg,  hvor  den  yderste  Dom  blev 
malet,  blev  ødelagt  paa  Poul  III's  Tid. 

Fremgangsmaade,  som  nogle  af  dem  var  kyndige  i.  Blandt  dem  var 
Granaccio,  Giuliano  Bugiardini,  Jacopo  di  Sandro,  Indaco  den  ældre, 
Agnolo  di  Donnino  og  Aristotile.  Efter  at  han  var  begyndt  paa  Arbej- 
det, lod  han  dem  forsøgsvis  paabegynde  nogle  Enkeltheder;  men  da  han 
saa,  at  deres  Anstrængelser  var  meget  langt  fra  at  tilfredsstille  hans  Øn- 
ske, besluttede  han  en  Morgen  at  tilintetgøre  alt,  hvad  de  havde  malet, 
og  efter  at  han  havde  lukket  sig  inde  i  Kapellet,  vilde  han  aldrig  mere 
lukke  op  for  dem,  ja  ikke  engang  hjemme,  hvor  han  boede,  lod  han  sig 
se  af  dem.  Da  det  nu  forekom  dem,  at  Spøgen  varede  for  længe,  fattede  de 
deres  Beslutning,  og  med  Skam  vendte  de  tilbage  til  Florens.  Derfor  be- 
stemte Michelangelo  sig  til  at  fuldende  Arbejdet  ganske  alene,  og  med  al 
Omhu,  Anstrængelse  og  Flid  gav  han  det  de  rette  Proportioner,  og  aldrig 
lod  han  sig  se  for  ikke  at  give  Anledning  til,  at  han  maatte  vise  det  frem. 
Men  netop  derfor  fik  Folk  større  Lyst  til  at  se  det  med  hver  Dag,  der  gik  ^). 

Pave  Julius  var  meget  længselsfuld  efter  at  se  de  Arbejder,  han  ud- 
førte; derfor  fik  han  den  største  Længsel  efter  dette,  som  var  ham 
skjult.  En  Dag  vilde  han  da  gaa  hen  og  se  det,  men  der  blev  ikke 
lukket  op  for  ham,  idet  Michelangelo  ikke  ønskede  at  vise  ham  det.  Af 
den  Grund  opstod  den  Forvirring,  som  er  fortalt,  at  han  maatte  rejse  fra 
Rom,  da  han  ikke  vilde  vise  det  for  Paven  ^). 

Efter  hvad  jeg  har  hørt  ham  fortælle  mig  for  at  oplyse  dette  Punkt, 
hændte  det,  da  han  havde  fuldendt  en  Trediedel,  at  Skimmel  begyndte 
at  ødelægge  Billederne,  da  der  en  Vinter  blæste  en  stærk  Nordenvind. 
Grunden  var,  at  Kalken  i  Rom,  der  for  at  blive  hvid  laves  af  Traver- 
tin, ikke  tørrer  saa  hurtigt,  medens  den  blandet  med  Pozzolan,  som  er 
af  gullig  Farve,  danner  en  mørk  Masse,  som,  naar  den  er  flydende  og 
vandmættet  og  Muren  er  vaad,  ofte  skimler,  naar  den  tørres.  Derfor  ud- 
spyede Væggen  paa  mange  Steder  denne  saltholdige  Vædske,  der  satte 
Skimmel,  som  Luften  dog  fortærede  efterhaanden.  Michelangelo  var 
fortvivlet  over  denne  Sag  og  vilde  ikke  mere  fortsætte.  Han  undskyldte 
sig  hos  Paven  med,  at  Arbejdet  ikke  lykkedes  ham,  hvorfor  Hans  Hel- 
lighed sendte  Giuliano  fra  San  Gallo,  som  sagde  ham,  hvorfra  Fejlen 
stammede,  opmuntrede  ham  til  at  blive  ved  og  lærte  ham  at  fjærne 
Skimmelen.  Da  han  nu  var  halvvejs  færdig,  forlangte  Paven,  som  med 
Michelangelos  Hjælp  nogle  Gange  var  gaaet  derop  ad  nogle  Stier  for  at 
betragte  Værket,  at  det  skulde  afsløres;  han  var  nemlig  en  hastig  og  utaal- 
modig  Karakter  og  kunde  ikke  afvente,  at  det  blev  færdigt  og  den  sidste 
Haand  lagt  paa,  som  man  siger.  Næppe  var  det  afdækket,  før  det  lok- 
kede hele  Rom  hen  for  at  se,  og  Paven  var  den  første,  idet  han  ikke 
engang  kunde  vente,  til  det  Støv,  som  opstod  ved  at  nedtage  Stilladserne, 
havde  lagt  sig^).  Da  Raffael  fra  Urbino,  som  var  en  Mester  i  at  efterligne, 

')   Michelangelo  begyndte  Udførelsen  af  Hvælvingen  i  det  Sixtinske  Kapel  10.  Maj  1508. 
*)  Vasari  sammenblander  her,  hvad  der  skete  ved  to  forskellige  Lejligheder,  som  vi  allerede 

har  set. 
*)   Den  første  Halvdel  —  hele  Midterpartiet  —  af  Loftet  er  allerede  fuldendt  i  September  1510. 

havde  set  det,  forandrede  han  strax  Malemaade  og  malede  øjeblikkelig, 
for  at  vise  sin  Dygtighed,  Profeterne  og  Sibyllerne  i  Billedet  i  Sta.  Maria 
della  Pace^).  Bramante  forsøgte  nu  at  faa  Paven  til  at  overlade  Raffael 
den  anden  Halvdel  af  Kapellet.  Da  Michelangelo  hørte  det,  beklagede 
han  sig  over  Bramante,  og  uden  at  tage  Hensyn  til  ham  fortalte  han 
Paven  om  mange  Skrøbeligheder  i  hans  Liv  og  i  hans  architektoniske 
Værker,  og  som  man  senere  har  set,  maatte  Michelangelo  under  Op- 
førelsen af  Peterskirken  bøde  paa  hans  Mangler^).  Men  da  Paven 
daglig  saa  Michelangelos  Dygtighed,  ønskede  han,  at  han  skulde  fort- 
sætte, og  da  han  havde  set  Værket  afdækket,  holdt  han  for,  at  Michel- 
angelo vilde  kunne  udføre  den  anden  Halvdel  endnu  langt  bedre.  Saa- 
ledes  tilendebragte  han  da  fuldstændig  dette  Arbejde  ganske  alene  i 
Løbet  af  tyve  Maaneder  uden  Hjælp,  om  det  saa  blot  var  til  at  rive 
Farverne^). 

Michelangelo  har  undertiden  beklaget  sig  over,  at  han  paa  Grund  af 
Pavens  idelige  Paaskynden  ikke  havde  kunnet  fuldføre  det  efter  sit  Øn- 
ske, idet  Paven  paatrængende  spurgte  ham,  naar  han  dog  blev  færdig.  En 
eller  anden  Gang  gav  han  ham  da  det  Svar:  „Det  bliver  færdigt,  naar  jeg 
har  tilfredsstillet  mig  selv  i  min  Kunst."  „Og  vi,"  svarede  Paven,  „øn- 
sker, at  Du  skal  tilfredsstille  os  i  vor  Lyst  til  at  fuldende  det  i  en  Fart," 
og  han  sluttede  endelig  med  at  sige,  at  hvis  han  ikke  snarest  gjorde  det 
færdigt,  lod  han  ham  kaste  ned  af  Stilladset.  Da  Michelangelo  frygtede 
og  havde  Grund  til  at  frygte  Pavens  Raseri,  fuldendte  han  uden  Tøven 
det  manglende,  og  efter  at  Resten  af  Stilladset  var  nedtaget,  afslørede 
han  det  om  Morgenen  Allehelgensdag,  da  Paven  gik  til  Kapellet  for  at 
synge  Messe,  til  stor  Glæde  for  hele  Byen. 

Michelangelo  ønskede  at  eftergaa  visse  Ting,  efter  at  Billederne  var 
tørre,  ligesom  hine  gamle  Mestre  i  Scenerne  nedenunder  havde  gjort, 
navnlig  opfriske  visse  Grunde,  Klæder  og  Himle  med  Ultramarin- 
blaat  og  indføje  Guldornamenter  hist  og  her  for  at  give  det  et  mere  rigt 
og  pragtfuldt  Udseende.  Da  Paven  havde  hørt,  at  dette  endnu  fattedes, 
og  hørte  Værket  rose  af  hvem  der  havde  set  det,  ønskede  han,  at  Michel- 
angelo skulde  foretage  disse  Ændringer,  men  da  det  blev  ham  for  lang- 
varigt at  rejse  Stilladserne  igen,  blev  det  dog  staaende,  som  det  var.  Pa- 
ven, som  ofte  saa  Michelangelo,  sagde  til  ham:  „Kapellet  maa  gøres 
rigere  paa  Farver  og  Guld,  for  det  er  fattigt."  Michelangelo  svarede 
fortroligt:  „Hellige  Fader,  i  hine  Tider  bar  man  ikke  Guld  paa  sig,  og 
de,  som  er  malede,  var  aldrig  meget  rige,  men  hellige  Mennesker,  idet 

')   Raffael  malede  først  Sibyllerne  1514. 

s)  De  Fejl,  man  med  Rette  kunde  bebrejde  Bramante,  angik  Konstruktionens  Soliditet,  men 
hvad  Tegningen  angaar  blev  han  rost  af  Michelangelo  selv. 

*)  Dette  er  naturligvis  ganske  umuligt  og  stemmer  da  heller  ikke  med  de  Dokumenter,  vi  har. 
Ifølge  nogle  Optegnelser  af  Pave  Julius  II's  Kammerherre  Monsignor  Paride  de'Grassi  stod 
Stilladset  endnu  1512,  og  ved  Pave  Julius'  Død  1513  var  Kapellet  endnu  ikke  aabnet  for 
Publikum.  Michelangelo  anvendte  altsaa  fire  Aar  paa  det  uhyre  Arbejde.  Det  blev  fuldendt  fra 
hans  Haand  i  Oktober  1512. 

de  foragtede  Rigdom."  Paven  udbetalte  ad  flere  Gange  Michelangelo 
3000  Daler  a  Conto  for  dette  Arbejde.  Femogtyve  maatte  han  betale 
alene  for  Farver.  Udførelsen  af  dette  Arbejde  medførte  den  uhyre 
Ulempe,  at  han  maatte  staa  og  male  med  Ansigtet  opad,  og  han  havde 
i  den  Grad  ødelagt  Synet,  at  han  ikke  kunde  læse  Breve  eller  betragte 
Tegningeruden  nedenfra  opad,  hvilket  varede  i  adskillige  Maaneder.  Og 
jeg  kan  bevidne,  at  dette  er  muligt,  da  jeg  har  malet  Hvælvinger  i  fem 
store  Værelser  i  Hertug  Cosimos  Palads.  Hvis  jeg  ikke  havde  indrettet 
en  Stol,  som  jeg  kunde  hvile  Hovedet  paa,  saa  jeg  laa  ned  og  malede, 
var  jeg  aldrig  bleven  færdig  med  det.  Det  har  ødelagt  mit  Syn  og  svæk- 
ket mit  Hoved  paa  en  saadan  Maade,  at  jeg  kan  mærke  det  endnu,  og 
jeg  forbauses  over,  at  Michelangelo  saa  lang  Tid  kunde  døje  denne 
Ulempe;  men  da  han  hver  Dag  brændte  heftigere  efter  at  male  og  kun 
tænkte  paa  at  komme  videre  og  forbedre,  følte  han  ingen  Anstrængelse 
og  ændsede  ikke  en  nok  saa  ubekvem  Stilling^). 

Dette  Værk  er  inddelt  ved  sex  (skal  være  fem)  Kiler  ^)  paa  hver  Side 
og  en  midt  for  hver  Ende  af  Loftet,  hvori  han  har  malet  Sibyllerne  og 
Profeterne,  sex  Alen  høje,  og  i  Midten  lige  fra  Verdens  Skabelse  til  Synd- 
floden og  Noahs  Rus;  i  Lunetterne  Jesu  Kristi  Forfædre.  I  Fordelingen 
har  han  ikke  anvendt  nogen  Slags  perspektivisk  Forkortning;  ej  heller 
er  der  noget  bestemt  Synspunkt.  Han  har  mere  tilpasset  Grupperingen 
efter  Figurerne  end  Figurerne  efter  Grupperingen,  idet  det  var  ham  nok 
at  udføre  nøgne  og  drapperede  Figurer.  Han  fuldendte  Skikkelser  i  en 
saa  fuldendt  Tegning,  at  man  hverken  kan  frembringe  eller  nogensinde 
har  frembragt  Magen  dertil,  ja  endog  næppe,  selv  med  den  største  An- 
strængelse, har  efterlignet  det,  som  allerede  er  skabt.  Dette  Værk  har 
været  og  er  i  Sandhed  vor  Kunsts  Lampe,  som  i  den  Grad  har  gavnet 
og  kastet  Glans  over  Malerkunsten,  at  den  har  formaaet  at  oplyse  Ver- 
den, efter  at  den  i  Tusinde  Aar  har  ligget  i  Mørke;  og  i  Sandhed:  lad 
ingen,  som  er  Maler,  længere  bryde  sig  om  at  se  Nyheder  og  Opfindelser 
i  Stillinger,  Gevandter  paa  Figurer,  ny  Manér  at  male  Luft  paa,  og  en 
Uendelighed  af  Ting  malede  paa  afvexlende  Maade;  thi  al  den  Fuldkom- 
menhed, man  kan  give  et  Værk,  der  skabes  i  denne  Kunst,  har  han 
skænket  dette.  Lad  nu  enhver  Mand  undre  sig,  som  formaar  at  se  disse 
Figurers  Skønhed,  de  fuldendte  Forkortninger,  de  forbausende  bløde 
Omrids,  der  i  sig  rummer  baade  Ynde  og  Skønhed  og  hin  skønne  Har- 
moni, som  man  ser  i  de  dejlige  nøgne  Skikkelser,  af  hvilke  han,  for  at 
vise  Kunstens  ypperste  Fuldkommenhed,  skabte  i  alle  Aldre,  forskellige 
i  Udtryk  og  Skikkelse,  baade  i  Ansigtet  og  Legemets  Linier,  nogle  med 
slanke,  andre  med  svære  Lemmer,  ligesom  man  ogsaa  kan  se  hans 

')  I  Ligtalen  over  Michelangelo  siger  Varchi  endnu  langt  mere:  „Denne  Mand  var  saa  flittig 
og  saa  nøjagtig  i  alle  Ting,  at  han  ikke  blot  lavede  Bor,  File  og  Trin,  men  endog  grove  og 
fine  Mejsler  og  alle  de  andre  Jæm  og  Instrumenter,  som  han  havde  Brug  for  til  at  hugge;  og 
naar  han  malede,  lavede  han  ikke  blot  selv  Farveblandingeme  og  alt  det  andet  nødvendige 
Værktøj,  men  rev  endog  Farverne  selv,  idet  han  ikke  forlod  sig  paa  andre." 

^)   Fremspring  (peducci)  mellem  LunetternCé 

Mesterskab  i  de  forskellige,  herlige  Stillinger,  de  indtager,  snart  sid- 
dende og  drejende  sig,  snart  holdende  Festoner  af  Egeblade  og  Agern, 
der  er  anbragte  som  Pave  Julius'  Vaaben  og  Sindbillede  og  antydede,  at 
paa  hin  Tid  og  under  hans  Regering  herskede  Guldalderen,  idet  Italien 
ikke  dengang  laa  i  de  samme  Trængsler  og  Ulykker,  som  senere  har 
hærget  det.  Imellem  sig  holder  de  nogle  Medailler  med  skitserede  Sce- 
ner, hentede  fra  Kongernes  Bog  og  efterlignede  i  Bronce  og  Guld.  Des- 
uden malede  han  for  at  vise  Kunstens  Fuldkommenhed  og  Guds  Stor- 
hed i  de  bibelske  Scener  Guds  Adskillelse  mellem  Lys  og  Mørke.  Her 
ser  man  Hans  guddommelige  Majestæt  med  udbredte  Arme,  hvilende 
paa  sig  selv,  og  det  viser  paa  en  Gang  Kærlighed  og  Kunst.  I  det  andet 
Felt  malede  han  med  glimrende  Forstaaelse  og  Talent  det  Øjeblik,  hvor 
Gud  skaber  Solen  og  Maanen.  Han  bæres  her  af  mange  Engle  og  virker 
saare  frygtelig  paa  Grund  af  Armenes  og  Benenes  Forkortning.  I  den 
samme  Scene,  hvor  Gud  svævende  har  velsignet  Jorden  og  skabt 
Dyrene,  ser  man  ligeledes  i  Hvælvingen  en  Figur  i  Forkortning,  og  hvor 
Du  end  gaar  nede  i  Kapellet,  bliver  den  stadig  ved  at  vende  og  dreje  sig 
til  alle  Sider.  Fremdeles  ser  man  i  det  næste  Billede,  hvor  Gud  skiller 
Vandet  fra  Jorden,  herlige  Figurer  og  genial  Skarpsindighed,  som  ene 
var  værdig  til  at  skabes  af  Michelangelos  guddommelige  Hænder.  Efter 
denne  fulgte  Adams  Skabelse,  hvor  han  har  afbildet  Gud,  baaret  af  en 
Gruppe  nøgne  Engle  i  spæd  Alder,  som  synes  at  bære  ikke  blot  en  Fi- 
gur, men  hele  Vægten  af  Verden  paa  Grund  af  Guds  ærværdige  Maje- 
stæt og  den  Maade,  hvorpaa  han  farer  afsted,  idet  han  med  den  ene  Arm 
omfatter  nogle  Engle,  som  om  han  støttede  sig  til  dem,  og  med  den 
anden  rækker  den  højre  Haand  til  en  Adam,  der  er  skildret  med  en 
saadan  Skønhed  i  Holdning  og  Omrids,  at  han  synes  skabt  paa  ny  af 
sin  første  og  højeste  Skaber,  snarere  end  af  denne  Mesterens  Pensel 
og  Tegning.  Men  herunder  malede  han  i  en  anden  Scene  vor  Moder 
Evas  Udtagelse  af  Ribbenet.  Her  ser  man  hine  nøgne  Skikkelser;  den 
ene  ligesom  død,  idet  han  ligger  bunden  i  Søvnen,  og  den  anden  levende- 
gjort og  aarvaagen  i  Kraft  af  Guds  Velsignelse.  Man  opfatter  gennem 
denne  geniale  Kunstners  Pensel  fuldstændig  den  Forskel,  der  er  paa 
sovende  ogvaagen  Tilstand,  og  hvor  uforanderlig  en  guddommelig  Maje- 
stæt kan  fremtræde,  menneskelig  talt.  Derefter  følger  den  Scene,  hvor 
Adam,  fristet  af  en  Skikkelse,  der  er  halvt  Kvinde,  halvt  Slange,  rækker 
efter  sin  og  vor  Død  i  Æblet ;  og  sammesteds  ser  man  ham  og  Eva  udjagne 
af  Paradiset.  I  Englens  Figur  læser  man,  i  Forening  med  Storhed  og  Adel, 
Udførelsen  af  en  vred  Herres  Befaling,  og  i  Adams  Holdning  Sorgen 
over  hans  Synd  tilligemed  Frygten  for  Døden.  Kvinden  viser  Skam- 
men, Fejgheden  og  Lysten  til  at  undskylde  sig  ved  hendes  Sammen- 
presning af  Armene,  samtidig  med  at  hun  samler  de  foldede  Hænder 
og  sænker  Halsen  ned  paa  Barmen;  og  af  den  Maade,  hvorpaa  hun 
vender  Hovedet  hen  imod  Englen,  forstaar  man,  at  hun  har  mere  Frygt 
for  Retfærdigheden  end  Haab  til  den  guddommelige  Barmhjærtighed. 

Af  ikke  mindre  Skønhed  er  Scenen  med  Kain  og  Abels  Offer,  hvor  der 
er  én,  som  bærer  Træ,  og  én,  som  bøjer  sig  ned  og  puster  til  Ilden,  me- 
dens andre  skære  Halsen  over  paa  Offeret.  Det  er  sikkerlig  ikke  malet 
med  mindre  Omsigt  og  Nøjagtighed  end  de  andre.  Han  udfolder  samme 
Kunst  og  samme  Indsigt  i  Scenen  med  Syndfloden,  hvor  man  ser  ad- 
skillige Menneskers  Dødskamp,  idet  de,  slagne  af  hine  Dages  Rædsel, 
af  alle  Kræfter  søger  Frelse  for  deres  Liv  paa  forskellig  Maade.  Af  disse 
Figurers  Hoved  begriber  man,  at  Livet  er  i  Dødens  Vold.  Man  læser 
Skrækken,  Rædslen  og  Foragten  for  alt;  man  ser  manges  Barmhjærtig- 
hed,  idet  de  hjælper  hverandre  med  at  slæbe  sig  op  paa  Toppen  af  en 
Klippe  for  at  søge  Frelse.  Blandt  dem  er  der  én,  der  omfavner  en  halv- 
vejs død  og  af  al  Magt  søger  at  frelse  ham,  saa  man  ikke  ser  det  bedre 
i  Virkeligheden.  Det  er  umuligt  at  sige,  hvor  godt  Noahs  Historie  er 
gengivet,  idet  han  ligger  beruset  af  Vinen  og  sover  nøgen,  medens  der 
ved  Siden  af  staar  een  Søn,  som  ler  ad  ham,  og  to,  som  tildækker  ham. 
Her  er  baade  Scenen  og  Kunstnerens  Dygtighed  saa  uforlignelig,  at  den 
kun  kan  overgaas  af  ham  selv;  thi  som  om  den  havde  øst  Mod  gennem 
de  Værker,  som  allerede  indtil  da  var  fuldbragte,  rejser  den  sig  og  viser 
sig  meget  større  i  de  fem  Sibyller  og  de  syv  Profeter,  som  her  er  malede 
i  en  Størrelse  af  over  fem  Alen  hver.  Alle  indtager  de  forskellige  Stil- 
linger og  bærer  skønne  Drapperier  og  afvexlende  Dragter:  Ja  det  hele 
er  kort  sagt  malet  med  en  saa  underfuld  Opfindsomhed  og  Indsigt,  at 
den,  der  betragter  deres  Affekter,  vil  finde  dem  rent  ud  guddommelige. 
Man  ser  en  Jeremia  med  korslagte  Fødder  omfatte  Skægget  med  den 
ene  Haand  og  støtte  Albuen  paa  Knæet,  medens  den  anden  hviler  i 
Skødet  paa  en  saadan  Maade,  at  den  fortræffelig  viser  hans  Melankoli, 
hans  Tanker,  hans  Grublen  og  den  Bitterhed,  han  føler  over  sit  Folk; 
fremdeles  to  Engle,  der  staar  bag  ham.  Endvidere  er  der  den  første 
Sibylle  nedenfor  ham  henimod  Døren,  i  hvilken  han  har  villet  udtrykke 
Alderdommen,  dels  ved  at  indhylle  hende  i  Drapperier,  hvorigennem 
han  har  villet  vise,  at  hendes  Blod  allerede  er  gennemisnet  af  Tiden, 
og  dels  ved  under  Læsningen  meget  skarpsindigt  at  nærme  Bogen  til 
hendes  Øjne,  fordi  hendes  Syn  allerede  er  svækket.  Efter  denne  Figur 
følger  Profeten  Ezechiel,  en  gammel  Mand,  der  fremtræder  med  den 
skønneste  Ynde  og  Bevægelse  og  er  klædt  i  en  folderig  Kappe.  I  den 
ene  Haand  holder  han  en  Rulle  Profetier;  den  anden  løfter  han,  idet 
han  vender  Hovedet,  saa  man  forstaar,  at  han  vil  udtale  ophøjede  og 
store  Ting,  og  bagved  ham  staar  to  Smaabørn,  som  holder  hans  Bøger. 
Efter  dem  kommer  Sibyllen,  som  vi  ovenfor  omtalte;  hun  holder  Bo- 
gen i  lang  Afstand,  medens  hun  søger  at  vende  et  Blad  og  med  det  ene 
Knæ  kastet  over  det  andet  samler  sine  Tanker,  idet  hun  med  Alvor 
overvejer,  hvad  hun  skal  skrive,  indtil  den  Dreng,  som  staar  bag  ved 
hende,  puster  til  en  Brand  og  tænder  hendes  Lampe.  Denne  Figur  er 
af  en  overordentlig  Skønhed,  baade  med  Hensyn  til  Ansigt  og  Udtryk, 
Haarsætning  og  Klædedragt,  foruden  at  hun  har  nøgne  Arme,  der  er 

lige  saa  skønne  som  det  øvrige.  Under  denne  Sibylle  malede  han  Pro- 
feten Joel,  som  i  dybe  Tanker  har  taget  et  Papir  og  læser  det  med  stor 
Opmærksomhed  og  Bevægelse.  I  hans  Ansigt  læser  man,  at  han  i  den 
Grad  glæder  sig  over,  hvad  han  finder  skrevet,  at  han  ligner  en  levende 
Person,  som  i  høj  Grad  har  rettet  sine  Tanker  mod  et  eller  andet.  Paa 
samme  Maade  anbragte  han  over  Kapellets  Dør  en  aldrende  Zacharja, 
som  i  en  skreven  Bog  søger  et  eller  andet,  som  han  ikke  kan  finde.  Han 
sidder  med  det  ene  Ben  højere  og  det  andet  lavere,  og  medens  Iveren 
efter  at  søge  det,  han  ikke  kan  finde,  nøder  ham  til  at  sidde  saaledes, 
ænser  han  ikke  det  Ubehag,  han  maa  føle  ved  at  indtage  en  saadan  Stil- 
ling. Denne  Figur  er  ved  sin  Ælde  af  herlig  Virkning;  han  er  temmelig 
svær  af  Bygning  og  bærer  en  Kappe  med  faa  Folder,  som  virker  meget 
smukt;  desuden  er  der  endnu  en  Sibylle,  som  vender  sig  mod  Altret 
paa  den  anden  Side,  idet  hun  fremviser  nogle  Skriftstykker  og  tillige 
med  de  omgivende  Engle  fortjener  ikke  mindre  Ros  end  de  andre.  Efter 
hende  følger  Profeten  Jesaja,  der  sidder  dybt  hensunken  i  sine  Tanker 
med  det  ene  Ben  over  det  andet  og  holdende  den  ene  Haand  inde  i 
Bogen  for  at  huske  det  Sted,  hvor  han  læste,  medens  den  anden  Arm 
med  Albuen  hviler  paa  Bogen  og  Kinden  støtter  sig  paa  Haanden, 
indtil  en  af  de  Engle,  han  har  bagved  sig,  kalder  paa  ham,  hvorved  han 
blot  vender  Hovedet  uden  iøvrigt  at  ændre  Stilling.  Den,  som  betragter 
denne  Skikkelse,  vil  se  Træk,  som  i  Sandhed  er  grebne  lige  ud  af  Naturen, 
Kunstens  sande  Moder,  og  vil  se  en  Figur,  som,  naar  den  studeres  paa 
rette  Maade,  i  videste  Maal  kan  belære  om  alle  de  Forskrifter,  der  maa 
følges  for  at  blive  en  god  Maler.  Efter  denne  Profet  følger  den  bedagede, 
meget  smukke  Sibylle,  som  med  den  største  Ynde  sidder  og  studerer 
en  Bog,  medens  to  Engle  staar  ved  hendes  Side  i  skønne  Stillinger.  Man 
kan  heller  ikke  tænke  sig  at  forestille  sig  at  kunne  naa  til  en  saadan 
Fuldkommenhed  som  den  Ynglingeskikkelse,  der  forestiller  Daniel.  Han 
skriver  i  en  stor  Bog,  henter  nogle  Citater  fra  visse  Skrifter  og  kopierer 
dem  med  en  utrolig  Ihærdighed;  og  for  at  bære  Vægten  af  denne  Bog 
malede  han  mellem  hans  Ben  en  Engel,  som  skal  holde  Bogen,  medens 
han  skriver.  Det  er  noget,  som  ingen  Pensel,  der  føres  af  en  hvilkensom- 
helst  Haand,  nogensinde  vil  kunne  udføre  Magen  til.  Det  samme  gælder 
den  skønne  Figur  af  den  libyske  Sibylle,  som  har  skrevet  et  stort  Bind, 
uddraget  af  hine  Bøger,  og  med  en  kvindelig  Bevægelse  er  ifærd  med  at 
rejse  sig,  idet  hun  paa  samme  Tid  antyder,  at  hun  vil  staa  op  og  lukke 
Bogen,  noget  der  er  vanskeligt,  for  ikke  at  sige  umuligt  for  en  hvilken- 
somhelst  anden  end  dette  Billedes  Mester.  Hvad  skal  man  dernæst  sige 
om  de  4  Scener  i  Hjørnerne  paa  Overgangen  til  Hvælvingerne?  I  den 
ene  af  dem  ser  man  David,  som  med  sin  barnlige  Kraft,  idet  han  besejrer 
en  Kæmpe  ved  at  skære  Halsen  over  paa  ham,  i  højeste  Grad  bringer 
de  Soldaterhoveder,  som  staar  bag  ved  ham  i  Baggrunden,  til  at  un- 
dres. Paa  samme  Maade  hensætter  han  én  i  Henrykkelse  over  de  skønne 
Stillinger,  han  malede  i  Scenen  med  Judith  i  det  andet  Hjørne.  Her  ser 

man  Holofernes'  Krop,  som,  efter  at  Hovedet  er  hugget  af,  vaagner  op 
igen,  medens  hun  lægger  det  døde  Hoved  i  en  Kurv,  der  bæres  paa 
Hovedet  af  en  gammel  Tjenestekvinde,  som  paa  Grund  af  sin  Højde 
bøjer  sig  ned,  for  at  Judith  kan  naa  op  og  lægge  Hovedet  tilrette.  Me- 
dens hun  nu  holder  Hænderne  op  mod  det  afhuggede  Hoved,  søger  at 
tildække  det  og  vender  sit  Ansigt  imod  den  lemlæstede  Krop,  som, 
skøndt  han  er  død,  frembringer  Støj  inde  i  Pavillonen  ved  at  løfte  et 
Ben  og  en  Arm,  viser  hun  i  sit  Ansigt  baade  sin  Frygt  for  Sejren  og  sin 
Ængstelse  over  den  Døde.  Det  er  i  Sandhed  et  betydeligt  Maleri.  Men 
skønnere  og  betydeligere  end  dette  og  alle  de  andre  er  den  Scene  med 
Mose  Slanger,  som  er  ovenover  Altrets  venstre  Hjørne;  thi  her  ser 
man  det  Mandefald,  Slangerne  og  deres  Stik  og  Bid  har  foraarsaget,  og 
man  ser  den  Bronceslange,  Moses  oprejste  paa  en  Stav,  I  denne  Scene 
skelner  man  klart  de  forskellige  Dødsmaader,  som  de,  der  er  blottede 
for  ethvert  Haab  paa  Grund  af  Slangernes  Bid,  maa  udstaa.  Man  ser 
den  frygtelige  Gift  dræbe  uendelig  mange  ved  Krampe  og  Rædsel,  for- 
uden at  de  angrebne  forhindre  dem,  som  allerede  er  faldne  og  er  blevne 
liggende,  som  de  faldt,  i  at  røre  hverken  Arme  eller  Ben.  Man  ser  frem- 
deles de  skønne  Hoveder,  som  skriger  i  Fortvivlelse,  efter  at  de  er  faldne ; 
og  ikke  mindre  skønne  er  alle  de,  som  betragter  Slangen  og  som,  idet 
de  betragter  den,  føler  Smerten  lindres  og  Livet  vende  tilbage,  hvorfor 
de  ser  op  til  den  med  den  dybeste  Inderlighed.  Blandt  dem  ser  man  en 
Kvinde,  som  holdes  oppe  af  en  Mand  paa  en  saadan  Maade,  at  man  ikke 
blot  føler  den  Hjælp,  der  ydes  hende  af  ham,  som  støtter  hende,  men 
ogsaa  hendes  Hjælpeløshed  under  den  pludselige  Rædsel  som  Følge  af 
Slangebiddet.  Ogsaa  i  den  sidste,  hvor  Ahasverus  ligger  i  Sengen  og 
læser  i  sine  Annaler,  er  der  mange  smukke  Figurer ;  blandt  andre  ser  man 
tre  spisende  Figurer  ved  et  Bord,  hvilket  forestiller  det  Raad,  han  holdt 
for  at  befri  Jødefolket  og  hænge  Aman.  Denne  Figur  fremstillede  han  i 
Forkortning  paa  en  forbavsende  Maade ;  thi  han  malede  den  Træstamme, 
som  bærer  ham,  og  Armen,  som  han  strækker  frem,  paa  en  saadan  Maade, 
at  de  ikke  synes  malede,  men  levende  og  udhævede.  Det  samme  gælder 
det  Ben,  han  rækker  frem,  og  den  Del  af  det,  som  bøjes  tilbage.  Blandt 
alle  vanskelige  og  smukke  Figurer  er  den  sikkert  den  skønneste  og 
vanskeligste;  men  det  vilde  føre  for  vidt  at  berette  om  alle  de  herlige 
Indfald  i  forskellige  Scener,  hvor  han  fremstiller  hele  Patriarkernes 
Stamtræ,  begyndende  fra  Noahs  Sønner,  for  at  vise  Jesu  Kristi  Afstam- 
ning. 

Det  er  umuligt  at  skildre,  hvor  disse  Figurer  er  afvekslende  i  Ge- 
vandter, Ansigtsudtryk  og  en  Uendelighed  af  mærkelige  og  nye  Indfald, 
som  er  overvejede  paa  den  skønneste  Maade.  Alt  er  genialt  udført,  og 
alle  de  Figurer,  der  findes,  er  i  skønne  og  kunstneriske  Forkortninger, 
ja  alt,  hvad  man  beundrer  deri,  er  prisværdigt  og  guddommeligt.  Men 
hvem  vil  ikke  undres  og  blive  maalløs,  naar  man  betragter  den  storslagne 
Jonas,  den  sidste  Figur  i  Kapellet,  hvor  Hvælvingen,  som  i  Virkelig- 

heden  bøjer  fremad  fra  Muren,  i  Kraft  af  hans  Kunst,  tvunget  af  den 
Illusion,  som  Figuren  fremkalder  ved  at  bøje  sig  tilbage,  syneslige.  Idet 
Bøjningen  overvindes  af  den  Kunst,  han  udfolder  i  Tegning,  Lys  og 
Skygge,  ser  det  ud,  som  Muren  rentud  bøjer  sig  tilbage.  Oh  i  Sandhed 
lykkelige  Tid,  vi  lever  i!  Oh  lykkelige  Kunstnere!  thi  saaledes  maa  I 
kaldejer  med  Rette,  eftersom  I  i  Eders  Tid  har  kunnet  oplyse  Eders 
Øjnes  omtaagede  Lys  ved  ham,  som  er  Kilden  til  saa  stor  en  Klarhed, 
og  se  alt  det,  som  var  vanskeligt,  gjort  ganske  let  formedelst  den  vid- 
underlige, enestaaende  Kunstner.  Sikkert  vil  det  Ry,  hans  Kunst  har 
vundet,  gøre  ogsaa  Eder  berømte  og  navnkundige,  efter  at  han  har  fjær- 
net  det  Bind,  I  havde  for  Sjælens  Øjne,  der  var  saa  opfyldte  af  Mørke, 
og  han  har  lært  Jer  at  skelne  det  sande  fra  det  falske,  som  overskyg- 
gede Eders  Forstand.  Takker  da  Himlen  derfor  oganstrænger  Eder  for 
at  efterligne  Michelangelo  i  alle  Ting! 

Ved  Afsløringen  ^)  saa  man  Alverden  strømme  til  fra  alle  Sider,  og 
dette  Værk  formaaede  at  gøre  Folk  himmelfaldne  og  maalløse.  Paven, 
der  følte  sig  vokse  derved  og  fik  Mod  til  at  udføre  større  Foretagender, 
belønnede  Michelangelo  med  Penge  og  rige  Gaver.  Denne  sagde  under- 
tiden om  de  Gunstbevisninger,  han  modtog  fra  Paven,  at  de  viste,  hvor 
meget  han  paaskønnede  hans  Dygtighed;  og  selvom  han  undertiden 
ved  sin  ejendommelige  Form  for  Kærlighed  var  grov  imod  ham,  gjorde 
han  det  godt  ved  Gaver  og  udsøgte  Gunstbevisninger.  Da  Michelangelo 
engang  bad  ham  om  Lov  til  at  rejse  til  Florens  for  at  fejre  St.  Hans  og 
derfor  bad  ham  om  Penge,  svarede  Paven:  „Naa,  og  Kapellet,  naar  skal 
det  saa  blive  færdigt?"  „Naar  det  kan,  hellige  Fader."  Paven,  som  havde 
en  Stok  i  Haanden,  pryglede  Michelangelo  og  sagde:  „Naar  det  kan! 
naar  det  kan!  Jeg  skal  lære  Dig  at  gøre  det  færdigt."  Men  da  Michel- 
angelo var  gaaet  hjem  for  at  gøre  sig  færdig  og  rejse  til  Florens,  sendte 
Paven  straks  sin  Kammerherre  Cursio-)  til  Michelangelo  med  500  Da- 
ler, og  da  Cursio  betvivlede,  at  Paven  selv  vilde  undskylde  sig,  anførte 
han  forsonende  til  Pavens  Undskyldning,  at  det  var  lutter  Gunstbevis- 
ninger og  Elskværdighed;  og  eftersom  Michelangelo  kendte  Pavens 
Natur  og,  naar  det  kom  til  Stykket,  holdt  af  ham,  lo  han  ad  det,  da  han 
dog  indsaa,  at  alt  til  syvende  og  sidst  vendte  sig  til  Gunst  og  Fordel  for 
ham  og  at  Paven  gjorde  alt  for  at  bevare  hans  Venskab. 

Da  Kapellet  var  færdigt  og  før  Paven  døde,  befalede  Hans  Hellighed 
Kardinal  Santiquattro  og  hans  Nevø,  Kardinal  Aginense^),  at  hvis  han 
døde,  skulde  de  lade  Gravmælet  fuldende  efter  en  mindre  Plan  end  den 
første. 

Michelangelo  gav  sig  paany  i  Kast  med  det,  og  saaledes  begyndte  han 
med  Glæde  paa  dette  Gravmæle  ■*)  for  endelig  engang  uden  de  evindelige 

')   31.  October  1512,  Dagen  før  Allehelgensdag. 

')   Accursio. 

*)    Kardinal  Santiquattro  er  Lorenzo  Pucci,  som  dog  først  blev  Kardinal  1513  under  Leo  X. 

Kardinal  Aginense  var  Leonardo  Grosso  della  Rovere,  en  Søstersøn  af  Sixtus  IV. 
*)  Arbejder  paa  det  1513 — 1516. 

Forhindringer  at  føre  det  til  Ende ;  thi  han  sørgede  og  ærgrede  sig  stedse 
mere  over  dette  Arbejde  end  over  noget  andet,  som  han  udførte  i  sit 
Liv,  og  i  lang  Tid  paadrog  han  sig  paa  en  vis  Maade  Sigtelse  for  at  være 
utaknemmelig  mod  den  Pave,  som  elskede  og  begunstigede  ham  i  saa 
høj  Grad.  Efter  at  han  var  vendt  tilbage  til  Gravmælet  og  stadig  arbej- 
dede derpaa,  samtidig  med  at  han  tildels  ordnede  Tegningerne  for  at 
kunne  fuldføre  Kapellets  Vægge,  vilde  den  misundelige  Skæbne,  at 
dette  Minde  ikke  skulde  faa  en  Afslutning,  der  svarede  til  den  store 
Fuldkommenhed,  hvormed  det  var  begyndt.  Paa  den  Tid  indtraf  nem- 
lig Pave  Julius'  Død,  hvorfor  Sagen  blev  opgivet  paa  Grund  af  Pave 
Leo  X'sValg.  Denne  var  besjælet  af  en  lige  saa  glimrende  Virkelyst  og 
Daadskraft  som  Julius  og  havde  Lyst  til  at  efterlade  sin  Fødeby,  hvis 
første  Pave  han  var,  et  Minde  om  sig  selv  og  en  guddommelig  Kunst- 
ner, som  tillige  var  hans  Medborger;  skabe  et  af  hine  Vidundere,  som 
en  mægtig  Fyrste  som  han  var  i  Stand  til.  Han  gav  derfor  Befaling  til, 
at  Facaden  til  San  Lorenzo  i  Florens,  en  Kirke,  som  var  bygget  af 
Medicæernes  Familie,  skulde  udsmykkes  af  Michelangelo,  hvilket  gav 
Anledning  til,  at  Arbejdet  paa  Julius'  Gravmæle  forblev  ufuldendt.  Han 
forlangte  Michelangelos  Skøn  og  Udkast  og  ønskede,  at  han  skulde  være 
Leder  af  dette  Arbejde.  Michelangelo  gjorde  al  den  Modstand,  han 
kunde,  idet  han  anførte,  at  han  i  Anledning  af  Gravmælet  var  bun- 
den til  Kardinalerne  Santiquattro  og  Aginense.  Paven  svarede,  at  han 
skulde  ikke  bekymre  sig  derom,  idet  han  allerede  selv  havde  tænkt 
derpaa  og  udvirket,  at  Michelangelo  blev  løst  fra  dem,  ved  at  love,  at 
Michelangelo,  som  han  allerede  havde  begyndt,  kunde  udarbejde  Fi- 
gurerne til  Gravmælet  i  Florens  ^).  Alt  dette  var  til  Sorg  baade  for 
Kardinalerne  og  Michelangelo,  som  gik  grædende  bort.  Derpaa  fulgte 
nu  forskelligartede  og  uendelige  Forhandlinger  desangaaende;  man 
havde  nemlig  villet  dele  Udførelsen  af  Facaden  mellem  flere  Mænd,  og 
i  Anledning  af  det  arkitektoniske  Arbejde  strømmede  mange  Kunstnere 
til  Paven  i  Rom.  Baccio  d'Agnolo,  Antonio-)  da  San  Gallo,  Andrea  og 
Jacopo  Sansovino  sam.t  den  yndefulde  Raffael  fra  Urbino,  som  i  denne 
Anledning  blev  kaldt  til  Florens  ved  Pavens  Komme,  leverede  Udkast. 
Derfor  besluttede  Michelangelo  sig  til  at  udføre  en  Model  og  til  ikke 
at  ville  have  nogen  anden  Leder  af  Bygningen  end  ham  selv.  Denne 
Nægtelse  af  at  tage  Hjælp  bevirkede  imidlertid,  at  hverken  han  eller 
nogen  anden  kom  til  at  arbejde  og  at  de  omtalte  Mestre  rasende  vendte 
tilbage  til  deres  sædvanlige  Beskæftigelse.  Michelangelo  drog  derimod 
til  Carrara  med  en  Anvisning  paa  Jacopo  Salviati,  som  skulde  betale 
ham  1000  Daler.  Danu  Jacopo  ved  hans  Ankomst  havde  lukket  sig  inde 
i  et  Værelse  sammen  med  nogle  Borgere  i  Forretningsanliggender,  vilde 
Michelangelo  ikke  afvente  Samtalens  Afslutning,  men  gik  uden  at  sige 

*)   Anden  Kontrakt  om  Gravmælet  6.  Maj  1513.  Det  skal  støde  op  til  Kirkemuren  med  den 

ene  (smalle)  Side.  Det  skal  fuldendes  paa  syv  Aar. 
*)   Skal  være:  Giuliano. 

et  Ord  og  drog  straks  til  Carrara.  Jacopo  erfarede  Michelangelos  An- 
komst, og  da  han  ikke  fandt  ham  i  Florens,  sendte  han  1000  Gylden  til 
Carrara.  Overbringeren  forlangte,  at  han  skulde  udstede  ham  Kvit- 
tering, hvortil  han  svarede,  at  Pengene  var  til  Pavens  Udgifter  og  ikke 
til  Fordel  for  ham  samt  at  han  kunde  bringe  dem  tilbage  igen,  da  han 
ikke  plejede  at  udstede  Kvittering  for  andre,  hvorfor  Budet  af  Frygt 
vendte  tilbage  til  Jacopo  uden  Kvittering.  Medens  han  opholdt  sig  i 
Carrara  og  lod  hugge  Marmor  baade  til  Julius'  Gravmæle  og  til  Faca- 
den, som  han  stadig  tænkte  paa  at  fuldføre,  blev  der  skrevet  til  ham,  at 
Pave  Leo  havde  hørt,  at  der  i  Seravezza  i  Pietrasantas  Bjærge,  paa 
florentinsk  Grund,  paa  det  højeste  Bjærg,  som  kaldes  Monte  Altis- 
simo,  fandtes  Marmor  af  samme  Godhed  og  Skønhed  som  i  Carrara^). 
Michelangelo  vidste  det  allerede,  men  det  saa  ud  til,  at  han  ikke  vilde 
ofre  det  den  rette  Opmærksomhed,  fordi  han  var  en  Ven  af  Marchese 
Alberigo,  Herre  af  Carrara,  og  for  at  gavne  ham  hellere  vilde  tage 
Carrara-Marmor  end  det  fra  Seravezza,  eller  maaske  fordi  han  mente, 
at  det  blev  for  langvarigt  og  til  for  megen  Tidsspilde,  som  det  da  ogsaa  viste 
sig.  Han  blev  dog  tvungen  til  at  rejse  til  Seravezza,  skøndt  han  anførte 
derimod,  at  det  var  til  stor  Ulejlighed  og  Udgift,  som  det  ogsaa  var, 
navnlig  i  Begyndelsen,  og  det  maaske  ovenikøbet  ikke  var  saa  godt. 
Paven  vilde  dog  ikke  høre  et  Ord  derom.  Man  maatte  derfor  bane  en 
Vej  paa  adskillige  Millier  gennem  Bjærgene  og  med  Storhamre  og  Hak- 
ker knuse  Klippeblokke  for  at  bane  Vej,  medens  man  paa  de  sumpede 
Steder  maatte  nedramme  Pæleværk,  saa  Michelangelo  spildte  mange 
Aar  paa  at  udføre  Pavens  Vilje.  Endelig  fik  man  hugget  fem  Søjler  i 
den  rette  Størrelse,  af  hvilke  een  findes  paa  Piazza  di  San  Lorenzo  i 
Florens,  medens  de  andre  findes  ved  Kysten.  Af  denne  Grund  blev 
Marchese  Alberigo,  der  saa  sin  Forretning  ødelagt,  siden  en  bitter 
Fjende  af  Michelangelo  uden  dennes  Skyld.  Foruden  disse  Søjler  brød 
han  mange  andre  Marmorblokke,  som  har  ligget  i  Brudene  i  over  tre- 
dive Aar;  men  nu  har  Hertug  Cosimo  givet  Ordre  til  at  fuldende  Vejen, 
som  endnu  mangler  to  Millier  paa  meget  vanskelig  Grund,  for  at  kunne 
føre  disse  Blokke  bort  tilligemed  andet  fra  et  Brud  med  fortræffeligt 
Marmor,  som  dengang  blev  opdaget  af  Michelangelo  for  at  kunne  ud- 
føre mange  smukke  Værker.  Paa  samme  Sted  i  Seravezza  har  han  op- 
daget et  Bjærg  med  meget  haardt  og  smukt,  broget  Marmor  nedenfor 
Stazema,  en  Villa  i  hine  Bjærge,  hvor  samme  Hertug  Cosimo  har  ladet 
bygge  en  Chaussée  paa  over  fire  Millier  for  at  faa  Marmoret  ned  til 
Kysten. 

For  nu  at  komme  tilbage  til  Michelangelo,  som  spildte  megen  Tid 
snart  paa  dette,  snart  paa  andet,  vendte  han  tilbage  til  Florens  og  udførte 
for  Palazzo  Medici  Modellen  til  de  „knælende"  Vinduer^)  i  de  Værel- 
ser, der  ligger  paa  Hjørnet,  hvor  Giovanni  fra  Udine  malede  det  be- 

*)  Marmorbrudene  paa  Monte  Altissimo,  som  i  lang  Tid  var  forladt,  udnyttes  atter  i  vore  Dage 
')   Vinduer,  som  hviler  paa  Konsoller,  der  springer  frem  som  et  bøjet  Knæ. 

kendte  Værelse  og  udsmykkede  det  med  Stukkaturer,  et  Værk  som 
bliver  meget  rost.  Efter  personlig  Anvisning  lod  han  dernæst  Guldsme- 
den Piloto  udføre  hine  Jalousier  i  gennembrudt  Kobber,  som  er  et  vid- 
underligt Arbejde.^) 

Michelangelo  anvendte  mange  Aar  paa  at  bryde  Marmor.  Dog  skal 
det  indrømmes,  at  imens  udførte  han  Voxmodeller  og  andre  Ting  til  sit 
Værk ;  men  Foretagendet  trak  saa  længe  ud,  at  Pavens  Penge,  som  var  be- 
regnede til  dette  Arbejde,  blev  slugt  af  Krigen  i  Lombardiet,  og  Værket 
blev  paa  Grund  af  Leos  Død  staaende  ufuldendt,  eftersom  der  ikke 
blev  udført  andet  end  Fundamentet  til  Forsiden,  bortset  fra,  at  man  fra 
Carrara  hentede  en  stor  Marmorsøjle  til  Piazza  di  San  Lorenzo-). 

Leos  Død  forfærdede  i  den  Grad  baade  Kunstnerne  og  Kunsterne 
saavel  i  Rom  som  i  Florens,  at  Michelangelo,  saa  længe  Hadrian  VI  le- 
vede, beskæftigede  sig  med  Julius'  Gravmæle  i  Florens;  men  da  Ha- 
drian var  død,  og  Clemens  VIP)  valgt,  som  baade  i  Bygningskunst, 
Billedhuggerkunst  og  Malerkunst  havde  lige  saa  stor  Lyst  til  at  efter- 
lade sig  et  Navn,  som  Leo  og  hans  Forgængere,  blev  Giorgio  Vasari  i  Aa- 
ret  1525*)  som  Barn  ført  til  Florens  af  Kardinalen  fra  Cortona  og  sat  i 
Lære  hos  Michelangelo;  men  da  denne  blev  kaldet  til  Rom  af  Clemens 
VII,  fordi  han  havde  paabegyndt  Biblioteket  i  San  Lorenzo  for  ham  til- 
ligemed det  ny  Sakristi,  hvor  han  vilde  oprette  sine  Forfædres  Mar- 
morgravmæler, ligeledes  udførte  af  Michelangelo,  blev  det  besluttet,  at 
Vasari  skulde  sættes  i  Lære  hos  Andrea  del  Sarto,  indtil  Michelangelo 
blev  færdig,  og  han  gik  selv  hen  til  Andreas  Værksted  for  at  anbefale 
ham. 

Michelangelo  rejste  til  Rom  i  Hast,  og  han  blev  paany  haardt  trængt 
af  Hertug  Francesco  Maria  af  Urbino,  en  Nevø  af  Pave  Julius,  som 
beklagede  sig  over  Michelangelo,  idet  han  sagde,  at  denne  havde  modtaget 
16000  Daler  for  det  omtalte  Gravmæle  og  at  han  opholdt  sig  i  Florens 
for  sin  Fornøjelse.  Hart  truede  ham  endelig  med,  at  han  skulde  faa  en 
Ulykke,  hvis  han  ikke  arbejdede  paa  det.  Da  han  var  kommen  til  Rom, 
fik  han  det  Raad  af  Pave  Clemens,  som  ønskede  at  bruge  ham,  at 
han  skulde  gøre  Regnskab  op  med  Hertugens  Udsendinge,  idet  han 
mente,  at  naar  man  ser  hen  til,  hvad  han  havde  udført  for  Hertugen,  var 
denne  snarere  hans  Kreditor  end  hans  Debitor.  Saaledes  blev  Sagen 
staaende,  og  idet  de  talte  sammen  om  mange  Ting,  blev  man  enige  om  at 
fuldende  Sakristiet  og  det  ny  Bibliotek  i  San  Lorenzo  i  Florens  •'^).  Han 
forlod  derfor  Rom  og  hvælvede  Kuppelen*^),  som  man  ser  der.  Han  lod 
den  udføre  i  rig  Komposition  og  lod  Guldsmeden  Piloto  udhamre  en 
Kugle  med  72  Flader,  som  er  meget  smuk.  Nu  hændte  det,  medens  han 

*)  Disse  Vinduesgitre  er  forlængst  forsvundne. 

')  Kontrakten  om  Facaden  blev  sluttet  19.  Januar  1518  og  atter  ophævet  10.  Marts  1520. 

')  Clemens  VII  blev  valgt  til  Pave  den  19.  November  1523.  Michelangelo  var  da  49  Aar. 

*)  Skal  være  1524,  som  Vasari  siger  i  sin  egen  Selvbiografi. 

')  Michelangelo  paabegyndte  Sakristiet  med  Medicæergravene  i  Begyndelsen  af  1521. 

*)  Over  San  Lorenzos  Sakristi. 


174  MICHELANGELO 

byggede  denne  Kuppel,  at  nogle  af  Michelangelos  Venner  sagde  til  ham: 
„Du  skulde  lave  den  Lanterne  [hvorigennem  Kuplen  faar  sit  Lys  fra 
oven]  meget  forskellig  fra  Filippo  Brunelleschis,"  hvortil  han  svarede: 
„Man  kan  nok  variere  den,  men  forbedre  den  er  umuligt."  Indven- 
dig oprettede  han  til  Pryd  for  Væggene  fire  Gravmæler^)  for  Ligene  af 
de  to  Pavers  Fædre  Lorenzo  den  ældre  og  hans  Broder  Julian,  samt 
for  Leos  Broder  Julian  og  hans  Neveu  Lorenzo.  Idet  han  ønskede 
at  efterligne  det  gamle  Sakristi,  som  Filippo  Brunelleschi  havde  skabt, 
blot  med  en  ny  Art  af  Ornamenter,  anvendte  han  deri  en  Udsmykning 
i  blandet  Stil,  som  i  Mangfoldighed  og  Originalitet  overgik  alt,  hvad 
gamle  eller  moderne  Mestre  nogensinde  har  naaet;  thi  i  den  ny  Maade, 
hvorpaa  han  udarbejdede  disse  herlige  Gesimser,  Kapitæler,  Baser  og 
Døre,  Nischer  og  Gravmæler,  adskilte  han  sig  baade  i  Henseende  til 
Maal,  Stilorden  og  Principper  i  høj  Grad  fra  alle  de  andre,  som  fulgte 
den  almindelige  Skik,  Vitruvius  og  Oldtiden,  som  man  ikke  ønskede  at 
udvikle  videre.  Denne  Frihed  har  givet  dem,  som  har  set  hans  Frem- 
gangsmaade,  stor  Lyst  til  at  efterligne  ham,  og  man  har  senere  i  deres 
Ornamenter  set  nye  Fantasier,  som  snarere  virker  grotesk,  end  de 
følger  Fornuften  eller  noget  Princip.  Dog  skylder  Kunstnerne  ham 
uendelig  og  varig  Tak,  fordi  han  har  brudt  Baand  og  Lænker  i  alle  Prin- 
cipper, som  de  stadig  havde  fulgt  som  en  banet  Landevej.  Senere  viste 
han  det  dog  endnu  klarere  og  vilde  lægge  det  for  Dagen  i  San  Lorenzos 
Bibliotek  samme  Sted,  i  den  smukke  Fordeling  af  Vinduerne,  i  Loftets 
Anordning  og  den  vidunderlige  Indgang  til  dette  Tilflugtssted.  Aldrig 
har  man  set  en  dristigere  Ynde  i  Helhed  og  Enkeltheder,  i  Konsoller, 
Tabernakler  og  Gesimser;  ej  heller  en  mere  magelig  Trappe.  Han  til- 
huggede desuden  Trappetrinene  paa  en  saa  ejendommelig  Maade  og 
gjorde  dem  saa  afvigende  fra,  hvad  man  ellers  plejede,  at  alle  undrede 
sig. 

Han  sendte  paa  den  Tid  sin  Discipel  Pietro  Urbano  fra  Pistoia  til 
Rom  for  at  fuldende  en  nøgen  Kristus,  som  holder  Korset,  hvilket  er 
en  vidunderlig  Figur-).  Den  blev  siden  af  Messer  Antonio  Metelli  op- 
stillet i  Minervakirken  ved  Siden  af  det  store  Kapel.^) 

Ved  denne  Tid  indtraf  Plyndringen  af  Rom  og  Medicæernes  Uddri- 

*)  Der  findes  kun  to.  Derimod  har  han  lavet  et  Udkast  med  fire  Gravmæler,  to  paa  hver 
Side.  I  et  af  hans  Breve  omtales,  at  efter  hans  første  Udkast  skulde  der  være  seks 
Gravmæler,  nemlig  for  Lorenzo  den  Prægtige,  hans  Broder  Giuliano,  Hertug  Lorenzo  af 
Urbino,  Hertug  Giuliano  af  Nemours,  Leo  X  og  Clemens  VIL  Desuden  skulde  der  være  fire 
liggende  Figurer  paa  Gulvet,  forestillende  lige  saa  mange  Hovedfloder.  De  Gravmæler, 
han  udførte,  er  for  Hertug  Julian  af  Nemours,  en  Broder  til  Leo  X,  og  Hertug  Lorenzo  af 
Urbino. 

*)  Da  P.  Urbano  var  uheldig  med  nogle  Detailler,  han  skulde  fuldende,  overdrog  Mesteren  til 
Federigo  Frizzi  at  bøde  paa  Skaden.  Værket  er  blandt  Michelangelos  svagere  Arbejder. 

*)  Michelangelo  havde  oprindelig  paabegyndt  en  Kristus  i  en  anden  Blok,  men  opgav  den,  da 
han  havde  opdaget  en  Aare  deri.  Denne  første  Skitse  fandtes  hos  Antonio  Metelli.  Hvor 
den  nu  er,  vides  ikke.  Den  færdige  Statue  findes  nu  i  Kirken  Santa  Maria  sopra  Minerva 
foran  en  Pilaster  til  højre  for  Hovedaltret.  Den  blev  fuldendt  1520,  afsløret  1521. 

velse  af  Florens  ^).  Formedelst  denne  Omvæltning  planlagde  Regeringen 
at  befæste  Byen  igen  og  gjorde  Michelangelo  til  Generalkommissær  over 
alle  Fæstningsværkerne.  Som  saadan  planlagde  og  byggede  han  Fæst- 
ningsværker paa  flere  Steder  og  omgav  San  Miniato-Højen  med  Ba- 
stioner. Disse  opførte  han  ikke  af  Græstørv,  Træværk  og  Risbrænde  i 
Flæng,  som  man  sædvanlig  plejer,  men  forneden  lavede  han  Bjælke- 
værker indflettede  med  Kastanie,  Eg  og  andre  gode  Materialier,  og  iste- 
detfor  Græstørv  brugte  han  raa  Mursten  af  Blaar  og  Gødning,  som  var 
formede  med  den  største  Omhu.  I  samme  Anledning  blev  han  af  Raa- 
det  i  Florens  sendt  til  Ferrara  for  at  bese  Hertug  Alfonso  I's  Fæst- 
ningsværker, saavel  som  hans  Artilleri  og  Ammunition.^)  Han  modtog 
her  mange  Venskabsbeviser  af  Fyrsten,  som  bad  ham  efter  Tid  og 
Lejlighed  egenhændig  udføre  et  eller  andet  for  ham,  hvilket  Michel- 
angelo lovede.  Da  han  nu  var  vendt  tilbage,  vedblev  han  fremdeles  at 
befæste  Byen,  og  trods  disse  Forhindringer  malede  han  ikkedestomin- 
dre  et  Maleri  af  en  Leda  i  Tempera  til  Hertugen.  Det  var  et  guddomme- 
ligt Arbejde,  som  der  skal  gøres  Rede  for  paa  rette  Sted;  hemmelig  ar- 
bejdede han  endelig  paa  Statuerne  til  Gravmælerne  i  San  Lorenzo. 

Dengang  opholdt  Michelangelo  sig  endnu  omtrent  sex  Maaneder  paa 
San  Miniato-Højen  for  at  fremskynde  Befæstningen  af  Bjærget;  thi 
hvis  Fjenden  skulde  bemægtige  sig  den,  var  Byen  tabt.  Saaledes  fort- 
satte han  med  al  Omhu  disse  Foretagender,  og  paa  samme  Tid  fortsatte 
han  Arbejdet  i  det  nævnte  Sakristi.  Det  indeholdt  syv  Statuer,  af  hvilke 
nogle  blev  færdige,  andre  ikke.  Her  maa  man,  naar  man  medregner  de 
nye  Opfindelser  i  Gravmælernes  Arkitektur,  tilstaa,  at  han  har  over- 
gaaet  samtlige  Kunstnere  i  disse  tre  Professioner.  Derom  kan  ogsaa  de 
Statuer,  han  dels  paabegyndte,  dels  fuldførte  i  Marmor  og  som  ses  paa 
dette  Sted,  aflægge  Vidnesbyrd.  Den  ene  er  Vor  Frue,  som,  idet  hun  sid- 
der ned,  kaster  det  højre  Ben  over  det  venstre,  [skal  være  omvendt], 
idet  hun  hviler  det  ene  Knæ  paa  det  andet  og  Barnet  rider  paa  det  af 
hendes  Ben,  som  er  højest,  og  drejer  sig  med  den  skønneste  Holdning 
om  imod  Moderen  og  forlanger  Mælk,  hvorpaa  hun,  idet  hun  holder 
ham  med  den  ene  Haand  og  støtter  sig  med  den  anden,  bøjer  sig  for  at 
give  ham  Bryst;  skøndt  ikke  alle  Enkeltheder  er  fuldendte,  ser  man 
dog,  trods  det  at  den  er  bleven  staaende  ufuldendt  og  upoleret,  Vær- 
kets Fuldkommenhed  i  det  ufuldendte  Arbejdes  Ufuldkommenhed. 
Men  i  langt  større  Undren  hensatte  han  enhver,  som  overvejede,  at  da 
han  udførte  Gravmælet  for  Hertug  Julian  og  Hertug  Lorenzo  af  Medici, 
tænkte  han,  at  Jorden  alene  ikke  var  tilstrækkelig  til  at  yde  dem  en 
værdig  Grav  i  Betragtning  af  deres  Storhed;  men  han  vilde  have,  at 
alle  Dele  af  Verden  skulde  være  med  og  at  fire  Statuer  skulde  indeslutte 
dem  mellem  sig  og  dække  deres  Gravmæle.  Paa  det  ene  anbragte  han 
Natten  og  Dagen;  paa  det  andet  Morgendæmringen  og  Tusmørket. 

')  Maj  1527. 
*)   28.  Juli  1529. 

Disse  Statuer  er  udførte  i  saa  skønne  Stillinger,  og  Musklerne  udarbejdede 
med  en  saadan  Dygtighed,  at  selv  om  al  anden  Kunst  gik  tabt,  vilde  de 
alene  være  tilstrækkelige  til  at  føre  den  tilbage  til  sin  fordums  Glans. 
Blandt  de  andre  Statuerer  hine  to  bevæbnede  Kaptejner:  den  tankefulde 
Hertug  Lorenzo  i  Visdommens  Lignelse,  med  Ben,  der  er  udført  saa 
smukt,  at  intet  Øje  kan  se  noget  skønnere.  Den  anden  er  Hertug  Julian, 
hvis  Hoved  og  Hals  er  ligesaa  guddommelige  som  Øjnenes  Indramning, 
Næsens  Profil,  Læbernes  Spaltning  og  Haaret,  for  ikke  at  glemme  Hæn- 
der, Arme,  Knæ  og  Fødder.  Ja,  kort  sagt  alt,  hvad  han  her  frembragte, 
er  saa  herligt,  at  Øjnene  aldrig  kan  hverken  trættes  eller  mættes  deraf. 
I  Sandhed,  den  som  betragter  Fodbeklædningen  og  Kyradsets  Skønhed, 
maa  anse  det  for  et  himmelsk  og  ikke  noget  menneskeligt  Arbejde.  Men 
hvad  skal  jeg  sige  om  Aurora,  en  nøgen  Kvinde,  som  er  i  Stand  til  at  væk- 
ke Sjælens  Melancholi  og  faa  Billedhuggerkunsten  til  at  tabe  Griflen.  Af 
hendes  Stilling  slutter  man,  at  hun  endnu  søvndrukken  rejser  sig  i  Hast 
og  gør  sig  fri  af  Dunene,  fordi  det  synes,  som  om  hun,  idet  hun  vaagner, 
har  fundet  Øjnene  lukkede  paa  denne  store  Hertug.  Derfor  vender  hun 
sig  i  bitter  Sorg  og  beklager  sig  i  sin  uforstyrrelige  Skønhed  som  Tegn 
paa  den  store  Smerte.  Hvad  skal  jeg  dernæst  kunne  sige  om  Natten,  en 
Statue,  der  ikke  blot  er  sjelden,  men  enestaaende.  Hvo  er  vel  han,  som  i 
denne  Kunst  og  i  noget  Aarhundrede  nogensinde  har  set  saadanne  antike 
eller  moderne  Statuer?  Thi  her  ser  man  ikke  blot  den  sovendes  Hvile, 
men  den  Kvindes  Smerte  og  Melankoli,  som  mister  noget  højt  og  noget 
stort.  Man  kan  godt  forestille  sig,  at  det  er  denne  Nat,  som  formørker 
alle  dem,  som  en  Stund  tænkte,  at  de  kunde,  jeg  vil  ikke  sige  overgaa 
ham,  men  blot  nogensinde  maale  sig  med  ham  i  Skulptur  og  Malerkunst. 
I  denne  Figur  ser  man  den  Søvnighed,  som  man  iagttager  paa  Billeder 
af  Sovende.  Derfor  blev  der  af  lærde  Personer  skrevet  mange  baade 
latinske  Vers  og  italienske  Rim  til  hendes  Pris,  f.  Ex.  disse,  hvis  For- 
fatter man  ikke  kender  ^). 

La  Notte,  che  tu  vedi  in  si  dolci  atti 
Dormire,  fu  da  un  Angelo  scolpita 
In  questo  sasso:  e,  perche^)  dorme,  ha  vita. 
Destala,  se  no'l  credi,  e  parleratti. 

Natten,  som  du  ser  sove  i  saa  skøn  en  Stilling,  blev  hugget  af  en  Engel 
i  denne  Sten,  og  efterdi  hun  sover,  har  hun  Liv:  Væk  hende,  om  Du 
tvivler,  og  hun  vil  tale  til  Dig. 

Paa  disse  Vers  svarede  Michelangelo  i  Nattens  Navn: 

Grato  mi  é  il  sonno,  e  piu  l'esser  di  sasso 
Mentre  che  il  danno  e  la  vergogna  dura, 

^)   Digteren  var  Giovan  Battista  Strozzi  den  ældre. 

')   Bottari  foreslaar  Ændringen :  e  benché  dorme,  ha  vita,  (skøndt  hun  sover,  lever  hun),  som 
skulde  forbedre  Meningen.  Vi  foretrækker  dog  den  overleverede  Text. 

Non  veder,  non  sentir,  m'e  gran  ventura- 
Per5  non  mi  destar;  deh  paria  basso! 

Kært  er  det  mig  at  sove  og  endnu  mere  at  være  af  Sten.  Saalænge 
Ulykken  og  Skammen  varer  ved,  er  det  mig  en  stor  Lykke  ikke  at  se, 
ikke  at  iiøre.  Væk  mig  derfor  ikke,  o  tal  sagte ! 

Og  hvis  det  Fjendskab,  der  hersker  mellem  Skæbne  og  Kunst,  dennes 
Fuldkommenhed  og  hins  Misundelse,  havde  tilladt  at  fuldføre  dette 
Værk,  vilde  Kunsten  utvivlsomt  have  kunnet  vise  Naturen,  at  den  var 
den  langt  overlegen  i  alle  Tanker. 

Medens  Michelangelo  med  Omhu  og  største  Kærlighed  arbejdede 
paa  disse  Værker,  kom  Belejringen  af  Florens  i  Aaret  1529,  som  des- 
værre hindrede  ham  i  at  fuldføre  dem^).  Den  bevirkede,  at  han  kun 
kunde  arbejde  lidet  eller  intet  derpaa,  idet  Borgerne  havde  betroet  ham 
at  befæste  ikke  blot  San  Miniato-Højen,  men  ogsaa  det  flade  Land, 
som  allerede  omtalt.  Da  nemlig  Michelangelo,  som  havde  laant  Repu- 
bliken  1000  Daler,  var  blandt  de  ni,  som  havde  det  offentlige  Embede 
at  forestaa  Krigsførelsen,  henvendte  han  alle  sine  Tanker  og  hele  sin 
Opmærksomhed  paa  at  fuldende  disse  Fæstningsværker,  og  da  Hæ- 
ren endelig  havde  indesluttet  Byen,  medens  Haabet  om  Hjælp  lidt  efter 
lidt  svigtede  og  Vanskelighederne  ved  at  holde  sig  tog  til,  saa  det  fore- 
kom ham,  at  han  befandt  sig  i  en  vanskelig  Stilling,  besluttede  han,  for 
at  sikre  sit  Liv,  at  forlade  Florens  og  drage  til  Venedig  uden  at  give 
sig  tilkende  for  nogen  undervejs.^)  Han  rejste  altsaa  hemmeligt  over 
Monte  San  Miniato,  uden  at  nogen  vidste  det,  idet  han  førte  sin  Disci- 
pel Antonio  Mini  og  sin  trofaste  Ven  Guldsmeden  Piloto^)  med  sig. 
Hver  af  dem  bar  paa  sig  en  udstoppet  Vams  fyldt  med  Dalere,  skjult 
af  deres  Overfrakker.  Da  de  var  komne  til  Ferrara  for  at  hvile  ud,  hændte 
det,  at  Hertug  Alfonso  af  Este,  angst  for  Krig  og  betænkelig  ved  For- 
bundet mellem  Kejseren  og  Paven,  som  havde  omringet  Florens,  havde 
udstedt  den  Ordre,  at  Værter,  som  gav  Herberg,  hemmelig  skulde  op- 
give Navnene  paa  alle  dem,  som  hver  Dag  boede  hos  dem;  og  han  lod 
dem  daglig  bringe  sig  Listen  over  alle  fremmede,  af  hvad  Nation  de 

')  Han  arbejdede  med  Afbrydelser  paa  Gravmælerne  fra  1 52 1  — 34,  da  han  for  bestandig  forlod 
Florens.  Først  lang  Tid  senere  blev  de  opstillede  af  Vasari  efter  hans  Anvisning. 

*)  Michelangelo  flygter  fra  Florens  den  21.  September  1529  og  vender  tilbage  i  November 
samme  Aar.  Aarsagen  til  hans  Flugt  var,  at  han  havde  Grund  til  at  mistænke  Condottieren 
Malatesta  Baglioni  for  at  ville  forraade  Byen,  foruden  at  han  i  Tilfælde  af  Byens  Fald  mere 
frygtede  Hævn  fra  indre  Fjender  end  for  dem,  der  laa  udenfor  Murene.  Han  blev  erklæret 
for  Rebel  og  truet  med  Landsforvisning,  men  Regeringen  gjorde  samtidig  alt  for  at  bevæge 
den  uundværlige  Borger  til  at  vende  tilbage  og  gav  ham  tilsidst  frit  Lejde,  samtidig  med  at 
de  lovede  ham  fuld  Tilgivelse.  —  Belejringen  af  Florens  fulgte  efter  Medicæernes  anden 
Fordrivelse  og  Freden  i  Barcelona  mellem  Carl  V  og  Clemens  VII.  Belejringen  lededes  først 
af  Filibert  af  Oranien  i  Spidsen  for  18,000  Mand  kejserlige  Tropper  og  efter  hans  Død  af 
Ferdinand  af  Gonzaga,  til  hvem  Byen  overgav  sig  efter  elleve  Maaneders  Belejring  ved  Bag- 
lionis  Forræderi. 

*)   Tillige  en  vis  Rinaldo  Corsini. 

end  var.  Det  skete  altsaa,  da  Michelangelo  opholdt  sig  der  og  ikke  øn- 
skede at  være  kendt,  men  var  steget  af  tilligemed  sine  Følgesvende,  at 
det  ad  denne  Vej  kom  til  Hertugens  Kundskab,  og  han  glædede  sig  der- 
over, idet  han  var  bleven  Ven  med  ham.  Denne  Fyrste  var  meget  høj- 
sindet, og  saa  længe  han  levede,  var  han  en  trofast  Ven  af  Kunsten.  Han 
sendte  straks  nogle  af  sine  Hofmænd  hen,  for  at  de  paa  hans  Excellen- 
ces Vegne  skulde  føre  Michelangelo  op  til  Paladset,  hvor  Hertugen  var, 
og  tage  hans  Heste  og  alt,  hvad  han  havde,  med,  samt  give  ham  ud- 
mærket Herberge  i  Paladset.  Da  Michelangelo  befandt  sig  i  en  frem- 
med Mands  Vold,  blev  han  tvungen  til  at  adlyde  og  skænke  bort,  hvad 
han  ikke  kunde  sælge.  Han  gik  med  dem  til  Hertugen,  dog  uden  at  tage 
sit  Rejsetøj  bort  fra  Gæstgiveriet.  Da  Hertugen  derpaa  havde  givet  ham 
en  glimrende  Modtagelse,  beklaget  sig  over  hans  Utilgængelighed  og  end- 
videre skænket  ham  rige  og  ærefulde  Gaver,  søgte  han  at  tilbageholde 
ham  i  Ferrara  ved  Løfte  om  høj  Belønning.  Men  da  Michelangelo  ikke 
havde  Lyst  til  det,  vilde  han  ikke  blive  der,  og  da  han  bad  ham  om,  at  han 
ialtfald  ikke  maatte  rejse,  saalænge  Krigen  stod  paa,  tilbød  Hertugen  ham 
paa  ny  alt,  hvad  der  stod  i  hans  Magt.  Da  Michelangelo  nu  ikke  vilde 
besejres  af  hans  Elskværdighed,  takkede  han  ham  meget,  og  idet  han 
vendte  sig  mod  sine  to  Ledsagere,  sagde  han,  at  de  medbragte  12000 
Daler  til  Ferrara,  og  at  hvis  han  havde  Brug  for  dem,  stod  baade  han 
og  Pengene  til  hans  Tjeneste.  Hertugen  førte  ham  omkring  for  at  se 
Paladset,  som  han  før  havde  gjort,  og  der  viste  han  ham  alle  de  Herlig- 
heder, han  ejede,  ogsaa  et  Portræt  fra  Tizians  Haand,  som  han  roste 
meget.  Han  kunde  dog  aldrig  holde  ham  fast  i  Paladset,  idet  han  øn- 
skede at  vende  tilbage  til  Værtshuset.  Værten,  som  han  boede  hos, 
fik  derfor  underhaanden  fra  Hertugen  en  Uendelighed  af  Ting,  hvor- 
med han  kunde  hædre  ham,  og  ved  hans  Afrejse  fik  han  Besked  om 
ikke  at  tage  noget  for  hans  Ophold.  Han  begav  sig  derefter  til  Venedig, 
hvor  mange  Adelsmænd  ønskede  at  gøre  hans  Bekendtskab,  men  da 
han  stadig  havde  ringe  Tillid  til,  at  de  forstod  sig  paa  hans  Kunst,  for- 
lod han  la  Giudecca,  hvor  han  havde  slaaet  sig  ned,  og  hvor  han  efter 
Sigende  dengang  tegnede  Rialtobroen  for  Byen  paa  Dogen  Grittis  Bøn. 
Dette  Udkast  er  meget  sjeldent  baade  ved  sin  Konstruktion  og  Udsmyk- 
ning. 

Michelangelo  blev  ved  mange  Bønner  kaldet  tilbage  til  sin  Fødeby, 
og  man  trængte  stærkt  ind  paa  ham,  for  at  han  ikke  skulde  opgive  det 
Værk,  han  var  ifærd  med,  ligesom  der  endog  blev  sendt  ham  en  Sikker- 
hedsvagt. Endelig  sejrede  hans  Fædrelandskærlighed,  og  ikke  uden  Livs- 
fare vendte  han  tilbage^).  Imidlertid  fuldendte  han  Leda,  hvilken  han 
som  allerede  omtalt  udførte  paa  Opfordring  af  Hertug  Alfonso.  Den 
blev  senere  bragt  til  Frankrig  af  hans  Discipel  Antonio  Mini^). 

^)   Hans  Straf  blev  nedsat  til  en  Pengebøde  og  tre  Aars  Udelukkelse  af  det  store  Raad. 
)   Da  Hertugens  Udsending  opførte  sig  uforskammet,  skænkede  Michelangelo  Maleriet  og  en 
Mængde  Tegninger  til  Discipelen  Mini,  som  stod  i  Begreb  med  at  rejse  til  Frankrig.  Han 


MICHELANGELO  179 

Ved  samme  Tid  istandsatte  han  San  Miniatos  Kampanile,  et  Taarn, 
som  farligt  truede  den  fjendtlige  Lejr  med  to  Styklcer  Skyts,  livorfor 
Artilleristerne  ude  i  Lejren  gav  sig  til  at  beskyde  det  med  svære  Ka- 
noner og  næsten  havde  gennemboret  det,  saa  de  vilde  have  skudt  det 
helt  i  Grus.  Michelangelo  beskyttede  det  derfor  med  Uldballer  og  stærke 
Madratser,  ophængte  i  Tove  saaledes,  at  det  staar  endnu.  Man  siger 
ogsaa,  at  han  under  Belejringen  fik  Lejlighed  til  i  Overensstemmelse 
med  et  gammelt  Ønske  at  erhverve  sig  en  Marmorblok  paa  ni  Alen, 
som  var  kommen  fra  Carrara  og  som  Pave  Clemens  ifølge  en  Kappe- 
strid og  Konkurrence  imellem  dem  havde  givet  til  Baccio  Bandinelli; 
da  den  var  offentlig  Ejendom,  forlangte  Michelangelo  Blokken  af  Gon- 
falonieren,  som  overlod  ham  den,  for  at  han  skulde  hugge  den,  skønt 
Baccio  allerede  havde  udført  Modellen  og  hugget  meget  Marmor  af  for 
at  punktere  den.  Michelangelo  udførte  da  en  Model,  som  blev  anset  for 
vidunderlig  og  meget  skøn;  men  ved  Medicæernes  Tilbagekomst  blev 
den  atter  overladt  til  Baccio  ^). 

Da  Freden  var  sluttet,  fik  Pavens  Kommissær  Baccio  Valori  det 
Hverv  at  lade  nogle  af  de  mest  partiske  Borgere  paagribe  og  sætte  i 
Bargello,  og  den  samme  Domstol  søgte  Michelangelo  i  hans  Hjem;  men 
eftersom  han  anede  Uraad,  var  han  hemmelig  flygtet  hjem  til  en  god 
Ven  af  sig,  hvor  han  sad  skjult  mange  Dage^),  indtil  Pavens  Vrede  gik 
over  og  han,  ihukommende  Michelangelos  Talent,  lod  anstille  en  ivrig 
Eftersøgning  og  gav  Befaling  til,  at  der  ikke  skulde  rettes  Bebrejdelser 
mod  ham,  men  at  man  atter  skulde  give  ham  den  sædvanlige  Løn  og  at 
han  skulde  genoptage  Arbejdet  i  San  Lorenzo,  hvor  Mester  Giovamba- 
tista  Figiovanni,  forhenværende  Tjener  hos  Medicæerne  og  Prior  i  San 
Lorenzo,  blev  ansat  som  Tilsynsmand.  Da  Michelangelo  saaledes  var 
sikret,  paabegyndte  han,  for  at  blive  Ven  med  Baccio  Valori,  en  Mar- 
morfigur paa  tre  Alen,  som  forestiller  en  Apollo,  der  tager  en  Pil  ud  af 
Koggeret,  og  gjorde  den  nisten  færdig.  Den  findes  nu  i  Fyrsten  af  Flo- 
rens' Værelse  og  er  et  sjeldent  Arbejde,  skøndt  det  ikke  er  ganske 
fuldendt  3). 

Paa  denne  Tid  blev  der  sendt  en  Adelsmand  til  Michelangelo  fra  Her- 
tug Alfonso  af  Ferrara,  som  havde  erfaret,  at  han  havde  udført  et  sjel- 

solgte  det  gennem  Mellemhandlere  til  Kongen,  og  indtil  Ludvig  XIII's  Regering  fandtes  det 
i  Fontainebleau.  Siden  blev  det  efter  nogles  Sigende  brændt,  ifølge  andre  blev  det  øde- 
lagt, men  senere  restaureret  og  sendt  til  England.  Der  har  existeret  flere  Kopier;  en  af 
dem  er  maaske  den  Leda  med  Svanen,  som  findes  i  National  Galleriet  i  London.  I  Bar- 
gello i  Florens  findes  en  moderne  Skulptur,  som  er  udført  efter  Maleriet. 

')  I  denne  Blok  vilde  Michelangelo  hugge  Samson,  som  dræber  en  eller  to  Filistre  med  Kæbe- 
benet af  et  Æsel.  Bandinelli,  som  tilsidst  fik  Blokken,  huggede  deri  Gruppen:  Hercules  og 
Cacus,  som  endnu  staar  udenfor  Palazza  de'  Signori  i  Florens.  En  Skitse  udført  af  Michel- 
angelo findes  i  Museo  Buonarroti. 

*)   Det  hedder  sig,  at  han  sad  skjult  i  Kampanilen  til  San  Niccolo  hinsides  Arno. 

*)  Man  har  ment,  at  det  var  denne  Statue  som  i  mange  Aar  stod  upaaagtet  i  Bobolihavens 
Teater  og  senere  blev  overført  først  til  Ufizieme  og  derefter  til  Museo  Nazionale.  Den  an- 
ses dog  nu  for  en  Davidfigur. 

I2» 

dent  Arbejde  til  ham,  for  at  han  ikke  skulde  gaa  glip  af  et  saadant  Juvel. 
Da  denne  Mand  var  kommen  til  Florens  og  havde  fundet  Michelangelo, 
præsenterede  han  ham  sine  Accreditiver  fra  Hertugen.  Michelangelo 
modtog  ham  derpaa  vel  og  viste  ham  det  Billede,  han  havde  malet  af 
Leda,  som  omfavner  Svanen,  og  Kastor  og  Pollux,  som  kryber  ud  af 
Ægget,  et  stort  Maleri,  udført  i  Tempera  paa  den  sarteste  Maade.  Idet 
nu  Hertugens  Udsending  tænkte,  at  efter  det  Ry,  der  gik  af  Michelangelo 
ude,  maatte  han  have  udført  et  eller  andet  stort  Værk,  og  idet  han  ikke 
forstod  sig  paa  dette  Billedes  kunstneriske  Værd  og  Fortræffelighed, 
sagde  han  til  Michelangelo:  „Aa  det  er  jo  en  Ubetydelighed."  Michel- 
angelo spurgte,  hvilket  Erhverv  han  drev,  idet  han  vidste,  at  ingen 
bedre  kan  udtale  en  Dom  om  Kunstværker  end  saadanne,  som  selv 
har  øvet  sig  meget  paa  lignende  Arbejder.  Han  svarede  grinende:  ,Jeg 
er  Købmand",  idet  han  troede,  at  Michelangelo  ikke  vidste,  at  han  var 
Adelsmand,  og  idet  han  ligesom  gjorde  sig  lystig  over  et  saadant  Spørgs- 
maal,  saa  han  tillige  viste,  at  han  foragtede  Florentinernes  Industri.  Mi- 
chelangelo, som  udmærket  havde  forstaaet  denne  Tale,  svarede  strax: 
„De  vil  denne  Gang  gøre  en  meget  daarlig  Handel  for  Deres  Herre. 
Gaa  Deres  Vej!"  I  de  samme  Dage  bad  hans  Discipel,  Antonio  Mini, 
som  havde  to  Søstre,  der  skulde  giftes,  ham  om  det,  og  han  skænkede 
ham  det  med  Glæde  tilligemed  største  Delen  af  de  guddommelige  Teg- 
ninger og  Kartoner,  han  havde  udført.  Saaledes  førte  han  to  Kasser 
fulde  af  Modeller  tilligemed  et  stort  Antal  Kartoner,  som  var  tegnede 
til  at  udføre  Malerier  efter,  og  en  Del  fuldendte  Arbejder  med  sig,  da  han 
havde  Lyst  til  at  rejse  til  Frankrig,  og  Leda  solgte  han  gennem  Køb- 
mænd til  Kong  Frants.  Den  findes  nu  i  Fontainebleau.  Med  Kartonerne 
og  Tegningerne  gik  det  galt,  idet  han  døde  kort  Tid  efter  og  blev  be- 
stjaalet  for  dem^).  Derved  blev  dette  Land  berøvet  Frugten  af  saa 
mange  og  saa  nyttige  Anstrængelser,  hvilket  var  et  uvurderligt  Tab.  Kar- 
tonen til  Leda  kom  senere  tilbage  til  Florens  og  ejes  af  Bernardo  Vec- 
chietti^);  ligesaa  fire  Stykker  Kartoner  til  Kapellet  med  nøgne  Skik- 
kelser og  Profeter,  hjembragte  af  Billedhuggeren  Benvenuto  Cellini. 
De  findes  nu  hos  Girolamo  degli  Albizi. 

Michelangelo  maatte  drage  til  Rom  til  Pave  Clemens,  der,  skønt  han 
var  vred  paa  ham,  dog  som  Ven  af  Kunsten  tilgav  ham  alt;  og  han  be- 
falede ham  at  vende  tilbage  til  Florens  for  at  fuldende  San  Lorenzos 
Bibliothekog  Sakristi;  og  for  at  fremskynde  dette  Arbejde  fordelte  han 
en  Uendelighed  af  Statuer,  som  skulde  bruges  dertil,  mellem  andre 
Mestere^).  Han  overdrog  to  af  dem  til  Tribolo,  een  til  Raffaello  fra 
Montelupo  og  en  til  Servitermunken,  Fra  Giovan  Agnolo  [MontorsoliJ 
alle  Billedhuggere,  og  han  ydede  dem  Hjælp  med  dem,  idet  han  lavede 

*)   De  er  senere  blevne  adsplittede  til  mange  Musæer  [London,  Wien,  Haag,  Florens]. 

^)    Den  blev  senere  solgt  til  en  Englænder,  der  bragte  den  til  London. 

*)   Ikke  alle  de  Statuer,  som  oprindelig  var  paatænkte,  blev  udførte,  saa  at  der  endnu  staar  tolv 

Nischer  tomme.  Tribolo  udførte  ingen,  fordi  han  blev  syg.  Nu  er  der  kun  ni  Statuer,  syv 

af  Michelangelo,  en  af  Montelupo  og  en  af  Montorsoli, 

Modeller  for  dem  alle  i  Lerskitser.  Derfor  arbejdede  alle  flittigt,  og 
han  lod  samtidig  arbejde  paa  Biblioteket,  saa  at  man  blev  færdig  med 
Loftet  i  Træudskæringer  efter  hans  Model,  udført  af  Carota  og  Tasso, 
udmærkede  florentinske  Billedskærere  og  tillige  Malere^).  Ligesaa 
blev  Boghylderne  dengang  udførte  af  Batista  del  Cinque^)  og  hans 
Ven  Ciapino,  dygtige  Mestere  i  dette  Fag.  For  at  lægge  den  sidste 
Haand  paa  Værket  kaldte  man  den  guddommelige  Giovanni  fra  Udine 
til  Florens,  hvor  han  arbejdede  paa  Kuppelens  Stukkatur  sammen  med 
nogle  af  sine  egne  Hjælpere  og  nogle  florentinske  Mestre.  Saaledes 
søgte  de  med  Omhu  at  føre  dette  Foretagende  til  Ende.  Da  Michelangelo 
vilde  lade  Statuerne  udføre,  faldt  det  samtidig  Paven  ind  at  ville  have 
ham  hos  sig,  idet  han  havde  Lyst  til  at  male  Væggene  i  Sixtus's  Kapel, 
hvor  han  havde  malet  Hvælvingen  for  dennes  Nevø  Julius  II.  Paa  disse 
Vægge  ønskede  Clemens,  at  den  yderste  Dom  skulde  males  paa  Hoved- 
væggen, hvor  Altret  stod,  for  at  Kunstneren  i  en  saadan  Scene  kunde 
vise  alt,  hvad  Malerkunsten  formaaede;  og  paa  den  anden  Side  lige 
overfor,  oven  over  Hovedindgangen,  havde  han  befalet  ham,  at  han 
skulde  male  det  Øjeblik,  da  Lucifer  paa  Grund  af  sit  Hovmod  bliver 
udjaget  af  Himlen,  medens  alle  de  Engle,  der  syndede  med  ham,  blev 
nedstyrtede  til  Helvedes  Midtpunkt.  Det  har  vist  sig,  at  Michelangelo 
mange  Aar  iforvejen  havde  lavet  Udkast  i  forskellige  Tegninger  til 
disse  Ideer,  af  hvilke  en  enkelt  Scene  blev  udført  i  Trinitåkirken  i  Rom 
af  en  siciliansk  Maler,  som  i  mange  Maaneder  var  hos  Michelangelo  for 
at  betjene  ham  og  rive  Farver.  Dette  Arbejde  er  udført  i  Fresco  i  Kir- 
kens Kors  ved  San  Gregorios  Kapel,  og  skøndt  det  er  daarlig  udført, 
ser  man  dog  noget  vist  frygteligt  og  afvexlende  i  Stillinger  og  Gruppe- 
ringer af  disse  nøgne  Skikkelser,  som  regner  ned  fra  Himlen,  saavel- 
som  af  dem,  der  styrtes  helt  ned  i  Jordens  Inderste  og  forvandles  til 
forskellige  meget  forfærdede  og  besynderlige  Djævleskikkelser;  det  er 
utvivlsomt  en  Fantasi,  som  er  rig  paa  ejendommelige  Indfald. 

Medens  Michelangelo  gav  Befaling  til  at  udføre  disse  Tegninger  og 
Kartoner  til  den  første  Væg  med  Dommedagen,  slap  han  ikke  for  dag- 
lig at  kives  med  Hertugen  af  Urbinos  Agenter,  af  hvem  han  blev  be- 
skyldt for  at  have  modtaget  16000  Daler  af  Julius  II  for  Gravmælet. 
Han  kunde  ikke  udholde  denne  Sigtelse,  men  ønskede  endelig  engang 
at  fuldføre  det,  skøndt  han  allerede  var  gammel,  og  han  vilde  gerne 
være  bleven  i  Rom,  eftersom  denne  Lejlighed  var  kommen,  uden  at  han 
havde  søgt  den,  for  at  undgaa  oftere  at  vende  tilbage  til  Florens,  idet 
han  var  meget  bange  for  Hertug  Alexander  af  Medici,  som  han  ansaa 
for  saare  lidt  velsindet  mod  ham.  Da  han  nemlig  gennem  Alessandro 
Vitegli  havde  ladet  ham  forstaa,  at  han  skulde  se,  hvilket  Sted  der  var 
bedst  egnet  til  at  bygge  det  florentinske  Kastel  og  Citadel,  svarede  han, 
at  han  ikke  vilde  drage  derop,  hvis  han  ikke  fik  Befaling  dertil  af  Pave 

')  Træloftet  er  bevaret. 

*)    Formodentlig  Batista  Botticelli. 

Clemens.  Endelig  blev  der  truffet  en  Overenskomst  om  dette  Grav- 
mæle, idet  det  skulde  fuldendes  paa  den  Maade,  at  man  ikke  længere 
skulde  bygge  Gravmælet  som  en  isoleret  Firkant,  men  blot  udføre  en  af 
hine  Sider,  saaledes  som  det  behagede  Michelangelo,  og  at  han  blev  for- 
pligtet til  at  anbringe  seks  egenhændig  udførte  Statuer^).  I  denne  Kontrakt, 
som  han  sluttede  med  Hertugen  af  Urbino,  indrømmede  hans  Excellence, 
at  han  kunde  binde  sig  til  Pave  Clemens  fire  Maaneder  af  Aaret,  enten 
i  Florens  eller  hvor  han  fandt  for  godt  at  anvende  ham;  men  skøndt 
det  forekom  Michelangelo,  at  han  nu  havde  faaet  Fred,  var  det  ikke 
forbi  dermed;  thi  da  Clemens  ønskede  at  se  den  sidste  Prøve  paa  hans 
Talents  Rækkevidde,  lod  han  ham  arbejde  paa  Kartonerne  til  Domme- 
dag; men  skønt  han  forestillede  Paven,  at  han  var  optaget  af  det  andet 
Arbejde,  kunde  han  dog  ikke  staa  imod,  trods  al  sin  Energi,  men  maatte 
i  Smug  arbejde  paa  de  Statuer,  som  skulde  bruges  til  Gravmælet. 

I  Aaret  1533^)  døde  Clemens,  hvorfor  Arbejdet  paa  Sakristiet  og 
Biblioteket  blev  afbrudt,  og  skøndt  man  havde  gjort  alt  for  at  føre  Ar- 
bejdet tilende,  blev  det  dog  ikke  naaet.  Michelangelo  troede  nu,  at  han 
virkelig  var  fri  og  kunde  anvende  Tiden  paa  at  fuldende  Julius  II's 
Gravmæle;  men  da  Paolo  III  var  valgt,  gik  der  ikke  lang  Tid,  før  han 
lod  ham  kalde  til  sig,  og  foruden  at  han  viste  ham  Elskværdighed  og 
gjorde  ham  store  Tilbud,  trængte  han  ind  paa  ham,  for  at  han  skulde  gaa 
i  hans  Tjeneste,  og  sagde,  at  han  vilde  have  ham  hos  sig.  Michelangelo 
afslog  det,  idet  han  anførte,  at  det  var  ham  umuligt,  saasom  han  ved 
Kontrakt  var  forpligtet  overfor  Hertugen  af  Urbino,  indtil  Julius'  Grav- 
mæle var  fuldendt.  Paven  blev  vred  derover  og  sagde:  ,Jeg  har  haft 
dette  Ønske  i  tredive  Aar,  og  nu,  da  jeg  er  Pave,  skulde  jeg  ikke  kunne 
faa  det  opfyldt?  Jeg  vil  sønderrive  Kontrakten,  og  jeg  er  besluttet  paa, 
at  Du  skal  tjene  mig,  hvordan  det  end  gaar."  Da  Michelangelo  saa  denne 
Fasthed,  blev  han  fristet  til  at  rejse  fra  Rom  og  paa  en  eller  anden  Maade 
finde  paa  Udvej  til  at  fuldende  Gravmælet^).  Dog  var  han  forsigtig  og 
frygtede  Pavens  Storhed,  saa  han  gik  og  tænkte  paa  at  holde  ham  hen 
med  gode  Ord,  idet  han  saa,  hvor  gammel  han  var,  indtil  der  maaske 
indtraf  en  eller  anden  Forandring.  Paven,  som  havde  i  Sinde  at  lade 
Michelangelo  udføre  et  eller  andet  fremragende  Værk,  gik  en  Dag  sam- 
men med  ti  Kardinaler  hen  og  besøgte  ham  i  hans  Hjem,  hvor  han  vilde 
se  alle  Statuerne  til  Julius'  Grav.  De  forekom  ham  vidunderlige  og 
navnlig  da  Moses,  om  hvilken  Kardinalen  af  Mantova  sagde,  at  denne 
ene  Figur  var  nok  til  at  hædre  Pave  Julius,  og  efter  at  han  havde  set 

*)  Dette  er  den  fjerde  Kontrakt  29.  April  1532.  Af  det  fritstaaende,  firsidede  Gravmæle  bliver 
kun  en  eneste  Væg  tilbage,  og  den  faar  ikke  Plads  i  Peterskirken,  men  i  S.  Pietro  in  vincoli. 

')  Clemens  VII  døde  den  25.  September  1534,  og  den  13.  Oktober  blev  Paolo  III  valgt.  Mi- 
chelangelo var  da  59  Aar. 

')  Ifølge  Condivi  tænkte  han  paa  at  tage  op  til  Biskoppen  af  Aleria,  som  var  Julius  II's  Kre- 
atur og  en  god  Ven  af  ham  for  der  at  fuldende  Værket  i  Nærheden  af  Carrara.  Han 
tænkte  ogsaa  paa  at  slaa  sig  ned  i  Urbino  og  havde  endog  nogle  Maaneder  iforvejen  sendt 
en  Mand  dertil  for  at  købe  ham  et  Hus  og  nogle  Grundstykker. 

Kartonerne  og  Tegningerne,  som  han  havde  bestilt  til  Kapellets  Vægge 
og  som  forekom  ham  vidunderlige,  trængte  Paven  paa  ny  haardt  ind 
paa  ham,  for  at  han  skulde  gaa  i  hans  Tjeneste,  idet  han  lovede  at  ud- 
virke, at  Hertugen  af  Urbino  skulde  nøjes  med  tre  Statuer,  medens  man 
skulde  lade  andre  fortræffelige  Mestere  udføre  de  andre  efter  hans  Mo- 
deller. Da  Hans  Hellighed  havde  opnaaet  dette  af  Hertugens  Agenter, 
sluttede  man  en  ny  Kontrakt^),  som  blev  bekræftet  af  Hertugen,  og  Mi- 
chelangelo forpligtede  sig  af  egen  Drift  til  at  betale  de  tre  Statuer  og 
foretage  Opstillingen.  Til  dette  Brug  deponerede  han  1580  Dukater  i 
Strozziernes  Bank,  hvilket  han  havde  kunnet  undgaa,  og  det  forekom 
ham,  at  han  havde  strakt  sig  meget  vidt  for  at  opfylde  sine  Forpligtelser 
i  denne  lange  og  ubehagelige  Affære.  Gravmælet  lod  han  derpaa  opføre 
i  San  Piero  in  Vincola.  Han  opførte  det  første  Postament  med  fire 
mejslede  Piedestaler,  der  sprang  saa  meget  frem,  at  der  efter  den  første 
Bestemmelse  kunde  staa  en  Fange  paa  hver,  medens  der  nu  istedet- 
for  kom  en  Terme,  og  da  den  for  neden  forekom  ham  mager,  havde 
han  ved  Foden  af  hver  Terme  anbragt  en  Bæresten,  som  hviler  med 
den  bredeste  Ende  paa  de  fire  Piedestaler.  Disse  fire  Termer  inde- 
sluttede tre  Nischer,  af  hvilke  de  to  havde  runde  Vægge  og  skulde 
give  Plads  for  Sejrsgudinderne,  i  Steden  for  hvilke  Labans  Datter  Lea 
blev  anbragt  i  den  ene  som  Symbol  paa  det  virksomme  Liv,  med  et 
Spejl  i  den  ene  Haand  som  Tegn  paa  det  Overlæg,  der  maa  gaa  forud 
for  vore  Handlinger,  og  i  den  anden  en  Blomsterkrans,  Symbol  paa 
de  Dyder,  som  smykker  vort  Liv,  medens  vi  lever,  og  gør  det  glorrigt 
efter  Døden.  Den  anden  var  hendes  Søster  Rachel,  der  symboliserer  det 
beskuende  Liv,  med  foldede  Hænder,  det  ene  Knæ  bøjet  og  løftet  Aasyn 
som  under  en  Inspiration^).  Disse  Statuer  udførte  Michelangelo  egen- 
hændig paa  mindre  end  et  Aar.  I  Midten  er  den  tredje  Nische,  som  er 
firkantet.  Efter  den  første  Plan  skulde  den  være  en  af  Indgangsdørene 
til  det  ovale  Rum  inde  i  det  firkantede  Gravmæle.  Nu,  da  den  er  bleven 
til  Nische,  er  den  store  og  skønne  Statue  af  Moses,  som  allerede  er  til- 
strækkelig omtalt,  anbragt  der  paa  en  Marmorsokkel.  Oven  over  Ter- 
mehovederne, som  danner  Kapitæl,  er  Architraven,  dernæst  Frise  og 
Gesimser,  der  springer  frem  over  Termerne  og  er  udmejslede  med 
rige  Forsiringer,  Løvværk,  Ægstave  og  Kantsømme,  foruden  andre  rige 
Enkeltheder  allevegne.  Over  denne  Gesims  er  der  en  ny  Orden,  glat, 
uden  Udhugninger,  med  andre  Termer  i  nye  Former,  som  ganske  sva- 
re til  de  første  og  anvendes  som  Pilastrer  med  rigt  udarbejdet  Gesims. 
Denne  Orden  følges  og  retter  sig  i  et  og  alt  efter  den  for  neden,  saa  at 
der  bliver  et  tomt  Rum  i  Lighed  med  den  Nische,  hvor  Moses  nu  staar. 
Her  er  paa  Fremspring  af  Gesimsen  stillet  en  Marmorkiste  med  en  lig- 

')   20.  August  1542. 

*)  Tanken  til  disse  to  Statuer  har  Michelangelo  hentet  fra  Dantes  Purgatorio  28.  Sang,  Vers 
94,  ff. :  Lea  fremtræder  i  den  sidste  Sang  af  Skærsilden  som  Mathilde,  en  Veninde  af  Bea- 
trice, medens  denne  træder  i  Stedet  for  Rachel  og  overtager  Førerrollen  i  Paradiset. 

gende  Statue  af  Pave  Julius,  udført  af  Billedhuggeren  Maso  dal  Bosco^), 
og  opret  i  Nischen  staar  Vor  Frue,  som  bærer  Sønnen  paa  Armen, 
udført  af  Billedhuggeren  Scherano  fra  Settignano  efter  Michelangelos 
Model;  to  ganske  gode  Statuer.  I  to  andre  firkantede  Nischer  oven- 
over det  virksomme  og  det  beskuende  Liv  er  der  to  store  Statuer, 
en  Profet  og  en  Sibylle  i  siddende  Stilling,  som  begge  blev  huggede  af 
Raffaello  fra  Montelupo,  som  vi  har  omtalt  i  hans  Fader  Baccios  Biografi. 
Michelangelo  var  kun  lidet  tilfreds  med  deres  Udførelse.  Som  sidste 
Afslutning  gav  han  Værket  en  rig  Gesims,  der  sprang  frem  over  det 
hele  ligesom  nedenunder;  ovenover  Termerne  var  der  endelig  Mar- 
morlysestager, og  i  Midten,  over  Profeten  og  Sibyllen,  Pave  Julius'  Vaa- 
ben.  I  hver  af  Nischerne  indsatte  han  et  Vindu  til  Bekvemmelighed 
for  Munkene,  som  holdt  Gudstjeneste  i  Kirken,  idet  man  har  indrettet 
Koret  bag  ved,  saa  det  under  Gudstjenesten  kan  benyttes  til  at  lade 
Stemmerne  trænge  ind  i  Kirken  og  til  at  følge  den  hellige  Handling. 
Hele  dette  Arbejde  er  i  Sandhed  faldet  fortrinligt  ud,  om  end  langt  fra 
saaledes,  som  det  var  tilsigtet  efter  den  første  Plan. 

Da  Michelangelo  ikke  kunde  undslaa  sig,  besluttede  han  at  tjene  Pave 
Paolo  ^),  som  ønskede,  at  han  skulde  fortsætte  det  Arbejde,  Pave  Cle- 
mens havde  bestilt  af  ham,  uden  at  forandre  noget  i  den  Plan  eller  det 
Emne,  som  var  opgivet  ham,  idet  han  havde  Agtelse  for  Michelangelos 
Talent  og  nærede  en  saadan  Kærlighed  og  Ærbødighed  for  ham,  at  han 
blot  søgte  at  behage  ham,  hvad  man  saa  et  Tegn  paa,  da  Hans  Hellighed 
ønskede,  at  han  skulde  anbringe  hans  Vaaben  under  Jonas  i  Kapellet, 
hvor  Pave  Julius  II's  Vaaben  forhen  var.  Skøndt  Michelangelo  blevan- 
modet  derom,  vilde  han  dog  ikke  anbringe  det  for  ikke  at  gøre  Julius 
og  Clemens  Uret,  men  sagde,  at  det  vilde  ikke  tage  sig  ud.  Hans  Hellig- 
hed slog  sig  til  Taals  for  ikke  at  mishage  ham;  han  erkendte  meget  vel 
Kunstnerens  brave  Karakter  og  indsaa,  i  hvilken  Grad  han  fulgte  Ære 
og  Retfærdighed  uden  Personsanseelse  og  Smiger,  noget  som  den  Slags 
Folk  kun  sjelden  plejer  at  se. 

Michelangelo  lod  da  foran  det  omtalte  Kapels  Væg  opføre  en  ny  For- 
mur af  udsøgte,  vel  brændte  Mursten,  som  blev  solidt  indmurede,  og 
han  bestemte,  at  den  øverst  oppe  fra  skulde  hælde  en  halv  Alen,  saa  at 
hverken  Støv  eller  andet  Snavs  kunde  fæste  sig  derpaa.  Jeg  skal  ikke 
komme  ind  paa  Enkelthederne  i  dette  Billedes  Motiv  eller  Komposition, 
eftersom  der  er  taget  saa  mange  store  og  smaa  Kopier  og  Kobberstik 
efter  det,  at  det  synes  mig  unødvendigt  at  spilde  Tid  med  at  beskrive 
det.  Nok  er  det,  at  man  ser,  det  ikke  har  været  denne  enestaaende 
Mands  Hensigt  at  indlade  sig  paa  at  male  andet  end  det  menneskelige 
Legemes  fuldkomne  og  harmoniske  Form  i  de  mest  forskellige  Stillin- 
ger; dog  ikke  blot  dette,  men  tillige  Sindets  Lidenskaber  og  Glæder,  idet 

*)   Tommaso  di  Pietro  Boscoli  fra  Fiesole,  Discipel  af  Andrea  Contucci  (1501  — 1574). 
')    Han  blev  valgt  til  første  Arkitekt,  Billedhugger  og  Maler  i  Vatikanet  med  en  aarlig  Gage 
af  1200  Daler  i  Guld  i  Kraft  af  en  Haandskrivelse  fra  Pave  Paolo  selv  1.  September  1533. 

det  var  ham  nok  at  tilfredsstille  i  denne  ene  Retning,  hvori  han  har 
været  alle  sin  Tids  Kunstnere  overlegen.  Han  har  villet  vise,  hvorledes 
man  skulde  behandle  den  store  Stil  og  de  nøgne  Legemer,  samt  hvilket 
indgaaende  Kendskab  han  havde  til  Tegnekunstens  Vanskeligheder. 
Endelig  har  han  aabnet  Vejen  for  en  større  Lethed  i  Tilegnelsen  af 
denne  Kunst  i  det,  som  var  hans  Hovedformaal,  nemlig  det  menneske- 
lige Legeme;  og  idet  han  retter  Blikket  mod  dette  ene  Maal,  har  han 
ikke  ænset  Koloritens  Skønheder,  aandrige  Indfald  og  nye  Ideer  i  visse 
smaa  og  fine  Enkeltheder,  som  mange  andre  Malere  —  maaske  med 
nogen  Ret  —  ikke  ganske  har  forsømt.  Der  er  derfor  en  og  anden,  som 
uden  at  være  saa  stiv  i  Tegningen  har  forsøgt  ved  Mangfoldighed  i  To- 
nerne, ved  Farveovergange,  ved  ejendommelige,  forskelligartede  og  nye 
Indfald,  kort  sagt  ad  denne  anden  Vej  at  skabe  sig  en  Plads  blandt  de 
første  Mestere;  men  Michelangelo,  der  altid  tog  sit  faste  Stade  i  Kunstens 
dybe  Grund,  har  vist  dem,  som  kan  meget,  hvorledes  de  skal  bære  sig 
ad  med  at  naa  Fuldkommenheden. 

For  nu  at  vende  tilbage  til  Historien,  havde  Michelangelo  allerede 
fuldendt  mere  end  tre  Fjerdedele  af  Billedet,  da  Pave  Paolo  gik  hen 
for  at  se  det.  Messer  Biagio  fra  Cesena,  der  var  Ceremonimester  og 
en  meget  skrupuløs  Mand,  var  i  Kapellet  sammen  med  Paven,  og 
da  man  spurgte  ham,  hvad  han  tyktes  om  Billedet,  svarede  han,  at 
det  var  usømmeligt  at  male  saa  mange  nøgne  Mennesker,  der  saa  ublu- 
færdigt viser  deres  Skam,  paa  en  saa  fremragende  Plads;  at  det  var 
et  Værk,  der  ikke  passede  for  et  paveligt  Kapel,  men  for  Badstuer 
og  Værtshuse.  Dette  ærgrede  Michelangelo,  og  da  han  vilde  hævne 
sig,  gav  han  sig,  strax  efter  at  han  var  gaaet,  til  at  afbilde  ham  som 
Minos  i  Helvede,  med  Benene  omslyngede  af  en  Slange  og  omgiven 
af  et  helt  Bjærg  af  Djævle,  uden  at  han  iøvrigt  senere  havde  ham  for  sig 
som  Model  ^).  Det  hjalp  ikke,  at  Messer  Biagio  henvendte  sig  til  Paven 
og  til  Michelangelo  med  Bøn  om,  at  han  vilde  slette  Figuren;  han  lod 
den  staa  til  Ihukommelse  og  den  staar  endnu  ^).  Det  hændte  paa  denne 
Tid,  at  Michelangelo  faldt  ned  fra  Stilladset  til  dette  Arbejde  temmelig 
højt  oppe  fra,  og  skøndt  han  havde  forslaaet  sit  ene  Ben,  vilde  han  af 
Smerte  og  Vrede  ikke  have  Tilsyn  af  nogen  Læge.  Da  Mester  Baccio 
Rontini,  der  var  Florentiner  og  en  Ven  af  ham,  en  Læge  med  mange 
Indfald  og  med  stor  Hengivenhed  for  hans  Kunst,  endnu  paa  den  Tid 
var  ilive,  og  da  han  fik  Medlidenhed  med  ham,  gik  han  en  Dag  hjem  til 
ham  og  bankede  paa  hans  Dør.  Men  da  hverken  han  eller  Naboerne 
svarede,  søgte  han  ad  hemmelige  Veje  at  naa  saa  vidt,  at  han  fandt  frem 

')  Minos  er  fremstillet  med  en  lang  Hale,  der  vikler  sig  flere  Gange  om  hans  Br\st  og  ikke 
om  Benene,  som  Vasari  fejlagtig  siger.  Michelangelo  holdt  sig  til  Dantes  Beskrivelse  i 
femte  Sang  af  „Helvede". 

')  Man  fortæller,  at  Biagio  bragte  sine  Beklagelser  for  Paven  og  at  denne  spøgende  svarede 
ham:  „Hvis  Maleren  havde  anbragt  Dig  i  Skærsilden,  vilde  jeg  have  anstrængt  mig  af  alle 
Kræfter  for  at  hjælpe  Dig;  men  eftersom  han  har  anbragt  Dig  i  Helvede,  kan  det  ikke 
nytte,  at  Du  tager  Din  Tilflugt  til  mig,  thi  derfra  nulla  est  redemptio.'^ 

til  Michelangelo,  som  var  fortvivlet.  Mester  Baccio  vilde  derfor  intet 
Øjeblik  forlade  ham  eller  fjerne  sig  fra  ham,  før  han  var  helbredet.  Da 
nu  Mesteren  havde  overstaaet  Sygdommen  og  var  vendt  tilbage  til  sit 
Billede,  som  han  stadig  arbejdede  paa,  bragte  han  det  til  Afslutning  i 
Løbet  af  faa  Maaneder  og  forlenede  Billederne  i  dette  Arbejde  med  en 
saadan  Kraft,  at  han  har  gjort  Dantes  Ord:  „Morti  li  morti,  i  vivi  parean 
vivi^),  til  Sandhed,  og  man  fatter  de  fordømtes  Ulykke  og  de  saliges 
Glæde.  Derfor  viste  han,  da  Dommedagen  blev  afsløret,  at  han  ikke  blot 
havde  besejret  de  første  Kunstnere,  som  havde  arbejdet  der,  men  ogsaa 
i  Sammenligning  med  den  Hvælving,  som  han  havde  gjort  saa  berømt, 
vilde  han  overgaa  sig  selv;  og  efter  at  han  i  Loftsmalerierne  langt  havde 
overgaaet  sig  selv,  blev  han  endnu  engang  sin  egen  Overvinder,  idet 
han  forestillede  sig  hine  Dages  Rædsel  og  til  større  Pine  for  den,  der 
ikke  har  levet  rettelig,  fremstiller  hele  hans  [Kristi]  Lidelse,  idet  han  i 
Luften  lader  forskellige  nøgne  Skikkelser  bringe  Korset,  Søjlen,  Land- 
sen, Svampen,  Sømmene  og  Tornekronen.  De  er  udførte  i  forskellige 
stadig  nye  Stillinger,  og  saa  let  de  svæver,  har  de  været  meget  vanske- 
lige at  udføre.  Der  ser  man  Kristus,  som  sidder  og  vender  sig  mod  de 
fordømte  med  et  forfærdeligt  og  grumt  Ansigt,  ikke  uden  at  stor  Æng- 
stelse griber  Vor  Frue,  der  svøber  sig  ind  i  sin  Kappe  ved  at  høre  og  se 
den  store  Ødelæggelse.  I  en  Kreds  omkring  ham  findes  talløse  Skikkel- 
ser: Profeter,  Apostle  og  i  Særdeleshed  Adam  og  St.  Peter,  som  man 
mener  er  anbragt  der,  den  ene  fordi  han  er  den  første  Aarsag  til  Hed- 
ningenes Fordømmelse;  den  anden,  fordi  han  er  det  første  Grundlag 
for  den  kristne  Religion.  For  hans  Fødder  er  der  en  meget  smuk  St. 
Bartolomæus,  som  fremviser  sin  afflaaede  Hud.  Der  er  ligeledes  en 
nøgen  Figur,  som  forestiller  St.  Laurentius,  foruden  at  der  er  utallige 
Helgener,  Helgeninder  og  andre  mandlige  og  kvindelige  Figurer  rundt 
om  baade  nær  og  fjærn,  som  omfavner  hinanden  og  jubler  over,  at  de 
ved  Guds  Naade  og  som  Belønning  for  deres  Gerninger  har  opnaaet 
den  evige  Salighed. 

Under  Kristi  Fødder  er  de  syv  Engle,  som  Evangelisten  Johannes 
skriver  om,  med  de  syv  Basuner,  som  lyder  til  Dom,  og  som  ved  det 
frygtelige  Udtryk  i  deres  Ansigter  faar  Haarene  til  at  rejse  sig  paa  alle, 
der  ser  dem.  Blandt  andre  er  der  to  Engle,  som  hver  holderen  af  Livets 
Bøger  i  Haanden  ^),  og  ved  Siden  af  ser  man,  med  den  skønneste  Tanke, 
de  syv  Dødssynder  kæmpe  i  Form  af  Djævle  og  drage  de  Sjæle,  som 
flyver  mod  Himlen  i  skønne  Stillinger  og  meget  beundringsværdige 
Forkortninger,  ned  til  Helvede;  ja  han  er  end  ikke  veget  tilbage  for,  ved 
de  dødes  Opstandelse  at  vise  Verden,  hvorledes  de  atter  iklæde  sig  Ben 
og  Kød  fra  Jorden  selv  og  hvorledes  de,  hjulpne  af  andre  levende,  staar 
i  Begreb  med  at  fare  til  Himmels,  idet  nogle  Sjæle,  som  allerede  er 
salige,  bringer  dem  Hjælp.  Desuden  ser  man  alle  hine  Enkeltheder  i 

^)    De  døde  syntes  døde;  de  levende  syntes  levende. 

^)   Det  vil  sige:  den  ene  er  Livets,  den  anden  Dødens  Bog. 

Tanker,  som  man  kan  forstaa  der  kræves  til  et  saa  stort  Værk  som 
dette.  Han  har  nemlig  ikke  sparet  paa  Studier  og  Anstrængelser  af  en- 
hver Art,  som  det  i  lige  Grad  ses  gennem  hele  Værket,  men  som  det  i 
Særdeleshed  klart  fremgaar  ogsaa  af  Karons  Baad.  Denne  staar  med  en 
rasende  Holdning  og  slaar  med  Aaren  de  Sjæle,  som  Djævlene  drager 
ned  i  Baaden:  en  Efterligning  af,  hvad  Dante,  med  hvem  han  var  saa 
fortrolig,  udtrykte,  hvor  han  siger: 

Caron  demonio  con  occhi  di  bragia, 
Loro  accennando,  tutte  le  raccoglie: 
Batte  col  remo  qualunque  s'adagia. 

Djævlen  Charon  gør  Tegn  til  dem  med  Øjne  af  gloende  Kul  og  optager 
dem  alle:  Han  slaar  med  Aaren  enhver,  som  tøver. 

Man  kan  heller  ikke  gøre  sig  nogen  Forestilling  om,  hvilken  rig  Af- 
vexling  der  er  i  Hovederne  paa  disse  Djævle,  som  er  sande  Uhyrer  fra 
Helvede.  I  Syndernes  Ansigter  læser  man  paa  en  Gang  Synden  og 
Frygten  for  den  evige  Fortabelse.  Men  alt,  hvad  man  kender  af  sjelden 
Skønhed,  maa  blegne,  naar  man  ser,  hvorledes  dette  uhyre  Arbejde  er 
malet  og  gennemført  saa  ensartet,  at  det  synes  skabt  paa  en  Dag  og  saa 
fuldendt,  at  intet  Miniaturbillede  i  Verden  nogensinde  er  bleven  behand- 
let med  en  saadan  Omhu.  I  Sandhed:  Figurerne  er  saa  talrige.  Værket 
er  saa  frygteligt  og  stort,  at  det  unddrager  sig  enhver  Beskrivelse,  idet 
det  er  opfyldt  af  alle  mulige  menneskelige  Lidenskaber,  som  han  alle  har 
udtrykt  paa  en  vidunderlig  Maade;  thi  de  hovmodige,  de  misundelige,  de 
gerrige.  Skørlevnerne  og  alle  de  andre  er  saaledes  udførte,  at  enhver 
begavet  Aand  med  Lethed  genkender  dem,  idet  Maleren  har  iagttaget 
ethvert  Hensyn  til  Mine,  Stillinger  og  enhver  anden  naturlig  Omstændig- 
hed, medens  han  malede  dem :  noget,  som,  hvor  vidunderligt  og  stort  det 
end  er,  ikke  har  været  umuligt  for  denne  Mand,  som  altid  var  klog  og  vis, 
havde  set  mange  Mennesker  og  gennem  Verdenserfaring  erhvervet  den 
Indsigt,  som  Filosofer  opnaar  gennem  Spekulation  og  Bøger,  saa  at  den 
indsigtsfulde  og  den,  som  har  Forstand  paa  Malerkunst,  ser  Kunstens 
Frygtelighed  og  i  hine  Figurer  genkender  Tanker  og  Lidenskaber,  som 
aldrig  er  blevne  malede  af  nogen  anden  end  ham.  Her  ser  man  ogsaa, 
hvorledes  man  skal  bære  sig  ad  med  at  variere  de  utallige  Stillinger, 
de  besynderlige  og  forskellige  Fagter,  som  unge  og  gamle  Mænd  og 
Kvinder  foretager.  Ja,  hvem  er  der,  som  ved  at  betragte  dem  ikke  ser 
Kunstens  Storslagenhed  i  Forbindelse  med  hin  Ynde,  han  besad  af 
Naturen;  thi  han  ryster  baade  Kendernes  Hjærter  og  deres,  som  ikke 
har  Forstand  paa  hans  Kunst.  Man  ser  Forkortninger,  der  synes  udførte 
i  Relief  og  som  ved  Farvegivningens  Enhed  gør  Formerne  bløde;  og 
den  Ømhed,  hvormed  han  har  malet  de  Partier,  som  har  et  mildt  Ind- 
hold, viser  i  Sandhed,  hvorledes  Malerier,  udførte  af  gode  og  sande 
Malere,  skal  være.  Man  ser  i  selve  Omridsene  af  hver  Ting,  som  han 

har  tegnet  paa  en  saadan  Maade,  at  ingen  anden  end  han  kunde  have 
gjort  det,  den  sande  Dommedag,  den  sande  Fortabelse  og  Opstandelse. 
Dette  er  i  vor  Kunst  hint  Exempel  og  hin  store  Malerkunst,  som  Gud 
har  sendt  ned  til  Menneskene  paa  Jorden,  for  at  de  kan  se,  hvorledes 
Skæbnen  gaar  frem,  naar  Aander  fra  den  højeste  Himmel  stiger  ned 
paa  Jorden  og  har  den  højeste  Videns  Ynde  og  Guddommelighed  ud- 
gydt i  sig.  Dette  Værk  slavebinder  alle  dem,  som  troede,  at  de  var  inde 
i  Kunsten;  og  naar  man  ser,  hvor  nøje  han  har  truffet  Omridsene  af 
hvadsomhelst,  skælver  og  frygter  enhver  frygtelig  Aand,  han  være  sig 
nok  saa  stor  en  Mester  i  Tegning,  og  medens  man  betragter  de  Anstræn- 
gelser,  hans  Værk  har  kostet,  maa  eens  Sanser  fortumles  alene  ved  at 
tænke  paa,  hvad  alle  de  andre  Malerier,  som  er  og  vil  blive  udførte, 
svinder  ind  til  i  Sammenligning  hermed,  I  Sandhed;  den  kan  kalde  sig 
lykkelig,  ja  en  lykkelig  Erindring  bærer  den  med  sig,  som  har  set  dette 
vort  Aarhundredes  virkelig  forbavsende  Vidunder.  O,  højsalige  og 
lykkelige  Paolo  III,  hvem  Gud  tilstod,  at  det  Ry,  som  Forfatternes 
Penne  vil  give  Mindet  om  ham  og  Dig,  søger  Ly  under  Din  Beskyttelse! 
Hvor  voxer  ikke  Dine  Fortjenester  paa  Grund  af  hans  Kunst!  Sandelig, 
en  lykkelig  Skæbne  har  Kunstnerne  i  vort  Aarhundrede  paa  Grund  af 
hans  Fremtræden,  eftersom  de  i  de  Malerier,  Skulptur-  og  Arkitektur- 
Arbejder,  han  har  skabt,  har  set  Sløret  flænget  for  Vanskelighederne 
ved  alt,  hvad  man  kan  skabe  og  forestille  sig.  Han  anstrængte  sig  otte 
Aar  igennem  med  at  fuldende  dette  Arbejde  og  afslørede  det  Juledag 
1548  (tror  jeg),  til  Bestyrtelse  og  Undren  for  hele  Rom,  ja  for  hele  Ver- 
den. Og  jeg,  som  det  Aar  opholdt  mig  i  Venedig,  men  drog  til  Rom  for 
at  se  det,  blev  ganske  maalløs  ^). 

Saa  blev  der  sagt  i  Antonio  da  Sangallos  Biografi,  at  Pave  Paolo  i 
samme  Etage  havde  ladet  bygge  et  Kapel,  kaldet  det  Paolinske,  i  Lighed 
med  Niccolo  V's^).  Her  besluttede  han,  at  Michelangelo  skulde  udføre 
to  store  bibelske  Scener  i  to  Malerier.  I  det  ene  malede  han  da  Pauli 
Omvendelse  med  Jesus  Kristus  i  Skyerne  og  en  Mængde  nøgne  Engle 
i  de  yndefuldeste  Bevægelser;  og  nedenunder  Paulus,  som  er  falden  af 
Hesten  og  ligger  paa  Jorden,  bedøvet  og  forfærdet,  omgiven  af  sine  Sol- 
dater, af  hvilke  en  har  travlt  med  at  løfte  ham  op,  medens  andre,  bestyr- 
tede over  Kristi  Stemme  og  Straaleglans,  i  allehaande  skønne  Stillinger 
og  Bevægelser  flygter,  slagne  af  Undren  og  Forfærdelse.  Hesten  tager 
Flugten  imens,  og  paa  Grund  af  dens  hurtige  Løb  ser  det  ud,  som  den 
skal  slæbe  en  Mand  med,  som  forsøger  at  holde  den  tilbage.  Hele  denne 
Scene  er  udført  med  Kunst  og  glimrende  Tegning.  I  det  andet  ser  man 
Sanct  Peters  Korsfæstelse,  idet  han  ligger  nøgen,  fastnaglet  paa  Korset 
—  en  uforlignelig  Skikkelse.  Man  ser  de  korsfæstende,  som  har  gravet 
et  Hul  i  Jorden  og  staar  i  Begreb  med  at  løfte  Korset,  for  at  Peter  kan 

')  Afsløringen  fandt  Sted  25.  December  1547. 

*)   Niccolaus  V's  Kapel  er  det,  som  blev  malet  af  Fra  Giovanni  Angelico  fra  Fiesole. 

blive  korsfæstet  med  Benene  opad;  og  det  rummer  mange  baade  be- 
tydelige og  skønne  Tanker^). 

Michelangelo  har,  som  andensteds  omtalt,  kun  stræbt  efter  Kunstens 
Fuldendelse;  thi  der  er  hverken  Landskaber,  Træer  eller  Huse;  ej 
heller  ser  man  visse  afvexlende  og  skønne  Detailler;  thi  det  er  noget, 
han  aldrig  lagde  Vægt  paa,  idet  han  maaske  aldrig  vilde  nedlade  dette 
sit  store  Geni  til  saadanne  Ting.  Disse  er  de  sidste  Malerier,  han  udførte; 
han  var  dengang  75  Aar,  og  efter  hvad  han  sagde  mig,  var  det  kun  med 
den  største  Anstrængelse,  han  blev  færdig;  thi  Malerkunsten  og  navnlig 
Freskomalingen  er  ikke  en  Kunst  for  gamle  Mænd,  som  har  overskre- 
det en  vis  Alder. 

Michelangelo  bestemte,  at  den  fortræffelige  Maler  Perino  del  Vaga 
efter  hans  Tegning  skulde  udføre  Hvælvingen  i  Stukkatur  og  med  rig 
Anvendelse  af  Maleri.  Det  samme  Ønske  nærede  Pave  Paolo  III,  men 
han  trak  det  i  Langdrag,  saa  at  det  ikke  blev  til  mere,  ligesom  mange 
Ting  bliver  staaende  ufuldendte,  snart  paa  Grund  af  ubeslutsomme 
Kunstnere,  snart  ogsaa,  fordi  Fyrsterne  forsømmer  at  skynde  paa  dem. 

Pave  Paolo  var  begyndt  at  befæste  Borgo  og  havde  kaldt  Antonio  fra 
Sangallo  og  mange  andre  Herrer  sammen  til  en  Raadslagning  desangaaen- 
de.  Han  ønskede,  at  ogsaa  Michelangelo  skulde  deltage,  da  han  vidste,  at 
han  havde  anlagt  de  Fæstningsværker,  som  var  opførte  omkring  Monte 
San  Miniato  i  Florens,  og  efter  megen  Strid  forhørte  man  sig  om  hans 
Mening.  Han  havde  den  modsatte  Mening  af  Sangallo  og  mange  andre 
og  sagde  det  aabent,  hvorfor  Sangallo  sagde  til  ham,  at  hans  Kunst  var 
SkulpturogMalerkunst,  men  ikke  Opførelse  af  Fæstningsværker.  Michel- 
angelo svarede,  at  i  hine  andre  Kunster  formaaede  han  kun  lidet;  men 
i  Fæstningsbygning  forekom  det  ham,  at  han  paa  Grund  af  den  lange 
Tid,  han  havde  tænkt  derover,  og  den  Erfaring,  han  havde  høstet  i  de 
Fæstningsværker,  han  havde  bygget,  kunde  mere  end  baade  Sangallo  og 
hele  hans  Familie  nogensinde  havde  kunnet.  Han  paaviste  i  alles  Nær- 
værelse, at  han  havde  begaaet  mange  Fejl,  og  da  det  ene  Ord  tog  det 
andet,  maatte  Paven  paabyde  Tavshed.  Det  varede  ikke  længe,  før  Mi- 
chelangelo bragte  Tegningen  til  Borgos  Befæstning,  som  aabnede  Øjnene 
for  alt,  hvad  der  siden  er  bleven  bestemt  og  udført,  og  det  gav  Anledning 
til,  at  Santo  Spiritos  store  Port,  som  var  bestilt  af  Sangallo  og  næsten 
færdig,  blev  staaende  ufuldendt^). 

Michelangelos  Aand  og  Talent  kunde  ikke  finde  sig  i  at  ligge  brak,  og 
eftersom  han  ikke  kunde  male,  gav  han  sig  ilag  med  en  Marmorblok 
for  deri  at  hugge  fire  fritstaaende  Figurer  i  overnaturlig  Størrelse,  en 
Gruppe  omkring  den  døde  Kristus  —  alt  til  Adspredelse  og  Tidsfordriv, 
som  han  sagde,  fordi  Haandteringen  af  Hammeren  bevarede  hans  Le- 
geme sundt.  Denne  Kristus,  som  lige  er  nedtagen  af  Korset,  løftes  af  Vor 

')   Disse  to  Billeder  er  saa  udviskede,  at  de  næsten  er  tabte.   De  er  for  en  Række  Aar  siden 

blevne  opfriskede.  De  blev  udførte  i  Aarene  1542 — 50. 
')   Borgos  Befæstning  blev  senere  fuldendt  efter  Michelangelos  Plan. 

Frue  og  den  ene  af  de  to  Mariaer,  som  hjælper  Nikodemus,  der  staar  fast 
paa  Benene  og  understøtter  og  hjælper  til  med  et  kraftigt  Tag.  Hun  ser 
nemlig,  hvorledes  Moderens  Kræfter  svigter,  idet  hun  overvindes  af 
Smerten,  saa  hun  ikke  mere  kan  staa  imod.  Man  kan  ikke  tænke  sig 
noget  dødt  Legeme,  Mage  til  denne  Kristus,  som,  idet  han  synker  ned 
med  slappe  Arme,  indtager  Stillinger,  som  er  vidt  forskellige,  ikke  blot 
fra  de  andre  Mesterværker,  han  har  skabt,  men  fra  alle  dem,  som 
nogensinde  er  frembragt,  —  et  møjsommeligt  Arbejde,  der  er  sjeldent  at 
se  udført  i  en  Sten  og  i  Sandhed  guddommeligt.  Men,  som  nedenfor  skal 
berettes,  blev  det  staaende  ufuldendt  og  havde  mange  Uheld,  skøndt 
han  havde  ønsket,  at  det  skulde  tjene  som  Gravmæle  for  ham  selv  ved 
Foden  af  det  Alter,  hvor  han  tænkte  at  vælge  sin  Grav^). 

I  Aaret  1546  hændte  det,  at  Antonio  fra  Sangallo  døde.  Da  der  saa- 
ledes  manglede  en  Bygmester  til  at  lede  Peterskirkens  Opførelse,  var 
der  hos  Bygningsraadet  og  Paven  forskellige  Meninger  om,  hvem  man 
skulde  overdrage  Ledelsen.  Endelig  besluttede  Hans  Hellighed,  jeg  tror 
inspireret  af  Gud,  sig  til  at  sende  Bud  efter  Michelangelo.  Men  da  Paven 
bad  ham  om  at  maatte  sætte  ham  i  Sangallos  Sted,  afslog  han  det,  idet 
han  for  at  undgaa  denne  Byrde  sagde,  at  Arkitekturen  ikke  var  hans 
egentlige  Fag.  Da  ingen  Bønner  frugtede,  befalede  Paven  ham  endelig, 
at  han  skulde  modtage  Hvervet.  Han  maatte  altsaa  til  sin  store  Sorg  og 
mod  sin  Vilje  træde  ind  i  dette  Foretagende,  og  da  han  en  eller  anden 
Dag  gik  hen  til  Peterskirken  for  at  se  den  Træmodel,  som  Sangallo 
havde  lavet,  og  undersøge  Bygningen,  fandt  han  der  hele  Sangallos 
Parti,  som  kom  frem  imod  ham  saa  venlig,  de  formaaede,  og  sagde  til 
Michelangelo,  at  de  glædede  sig  over,  at  han  skulde  lede  Bygningens 
Opførelse,  samt  at  denne  Model  var  en  Eng,  hvor  der  aldrig  vilde  mangle 
Græsning.  „I  har  Ret,"  svarede  Michelangelo,  idet  han,  som  han  senere 
erklærede  overfor  en  Ven,  vilde  antyde,  at  det  var  en  Eng  for  Faar  og 
Oxer,  som  ikke  forstaar  sig  paa  Kunst.  Han  plejede  siden  at  udtale 
offentlig,  at  Sangallo  havde  gjort  Kirken  blind  og  at  den  havde  altfor 
mange  Søjleordner  udvendig,  den  ene  over  den  anden,  og  at  den  ved 
alle  disse  Fremspring,  Pyramider  og  forvirrede  Blandinger  af  arkitek- 
toniske Led  havde  meget  mere  af  den  tyske  Stil  end  af  den  gode  gamle 
Maner  eller  den  moderne  skønne  og  herlige  Stil,  for  ikke  at  tale  om,  at 
man  kunde  spare  50  Aar  paa  dens  Opførelse  og  mere  end  300,000 
Daler  i  Omkostninger  og  endda  udføre  den  med  større  Majestæt,  Stor- 
hed og  Lethed,  bedre  Plan,  større  Skønhed  og  Bekvemmelighed.  Dette 
godtgjorde  han  senere  i  en  Model,  han  udførte,  for  at  give  den  den  Skik- 
kelse, hvori  man  nu  ser  Værket  fuldendt,  og  han  viste,  at  hans  Ord  var 
den  skære  Sandhed.  Denne  Model  kostede  ham  femogtyve  Daler  og 
blev  udført  paa  fjorten  Dage.  Sangallos  kostede,  som  omtalt,  4000  og 
tog  mange  Aar.  Af  dette  og  meget  andet  forstod  man,  at  denne  Bygning 

')    Den  staar  nu  ufuldendt  bag  Koret  i  den  florentinske  Domkirke.  M.  arbejdede  paa  den  efter 
1550. 

var  en  Butik  og  en  Forretning  for  at  tjene  Penge,  og  man  trak  Opførel- 
sen i  Langdrag  med  Vilje  for  ikke  at  fuldende  den,  idet  den  var  bleven 
overtaget  paa  Spekulation.  En  saadan  Opførsel  behagede  ikke  en  Hæ- 
dersmand som  Michelangelo,  og  for  at  skaffe  sig  Banden  fra  Halsen,  da 
Paven  tvang  ham  til  at  overtage  Hvervet  som  Bygmester,  sagde  han  en 
Dag  aabent  til  dem,  at  de  blot  skulde  bruge  deres  Venner  og  gøre  alt, 
hvad  de  formaaede,  for  at  han  ikke  skulde  komme  til  Styret;  thi  hvis 
han  fik  denne  Post  overdraget,  vilde  han  ikke  have  en  eneste  af  dem  i 
Bygningen.  Som  man  kan  tænke  sig,  tog  de  ham  disse  Ord,  som  blev 
udtalt  offentlig,  ilde  op.  De  gav  Anledning  til,  at  de  nærede  det  bitreste 
Had  til  ham,  og  Hadet  voxede  for  hver  Dag,  da  de  saa  ham  forandre 
hele  den  gamle  Plan,  baade  indvendig  og  udvendig.  De  lod  ham  da  heller 
aldrig  i  Fred,  men  fandt  hver  Dag  paa  forskellige  nye  Ting  for  at  drille 
ham,  som  der  vil  blive  fortalt  paa  rette  Sted. 

Endelig  udstedte  Pave  Paolo  en  pavelig  Afgørelse,  ved  hvilken  han 
gjorde  Michelangelo  til  Leder  af  Opførelsen  med  fuld  Myndighed,  saa 
at  han  kunde  bygge  og  nedrive,  hvad  der  stod,  forstørre  og  formindske 
eller  forandre  alt  efter  eget  Skøn;  og  han  bestemte,  at  Ledelsen  af  samt- 
lige undergivne  skulde  være  afhængig  af  hans  Vilje.  Da  nu  Michelan- 
gelo saa  en  saadan  Tillid  og  Tro  fra  Pavens  Side,  forlangte  han,  for  at 
vise  sin  Godhed,  at  der  i  Pavens  Afgørelse  skulde  erklæres,  at  han  tjente 
Bygningen  af  Kærlighed  til  Gud  og  uden  nogen  Belønning.  Dog  havde 
Paven  tidligere  skænket  ham  Indkomsterne  ved  Overgangen  over  Po 
til  Parma  [Piacenza],  der  gav  ham  omkring  600  Daler,  som  han  dog  mi- 
stede ved  Hertug  Pier  Luigi  Farneses  Død,  hvorfor  man  til  Gengæld  gav 
ham  et  Kantslerembede  i  Rimini  af  ringe  Værdi  ^).  Han  syntes  dog  ikke 
at  bekymre  sig  derom,  og  skønt  Paven  flere  Gange  sendte  ham  Penge 
som  Gage,  vilde  han  aldrig  modtage  dem,  hvilket  bekræftes  af  Messer 
Alessandro  Ruffini,  som  den  Gang  var  Pavens  Kammerherre,  og  Messer 
Pier  Giovanni  Aliotti,  Biskop  af  Forli.  Endelig  blev  den  Model,  Michel- 
angelo havde  udført,  billiget  af  Paven.  Den  gjorde  Sanct  Peter  mindre  i 
Omfang,  men  til  Gengæld  mere  storladen  til  Glæde  for  enhver,  som  har 
Indsigt,  om  end  visse  Folk,  der  udgive  sig  for  Sagkyndige  uden  virkelig 
at  være  det,  ikke  billiger  den.  Han  fandt,  at  fire  Hovedpilastre,  som  Bra- 
mante  havde  udført  og  Antonio  fra  Sangallo  ladet  staa  og  som  skulde 
bære  Vægten  af  Hvælvingen,  var  for  svage.  Dem  udfyldte  han  tildels, 
og  han  byggede  to  Sneglegange  paa  Siderne  med  bekvemme  Trapper^), 
ad  hvilke  Æsler  kan  gaa  og  bære  alle  Materialer  lige  til  Toppen,  ligesom 

')  I  Paul  Ill's  Breve  1.  September  1535,  som  udnævner  Michelangelo  til  øverste  Architekt, 
Billedhugger  og  Maler  i  Pavens  Palads  tilsiges  der  ham  en  aarlig  Løn  af  1200  Daler  i 
Guld.  De  600  tilsikres  ham  som  Indtægt  af  en  Færge  over  Po,  som  han  dog  først  kommer 
i  formel  Besiddelse  af  1538.  Den  ene  efter  den  anden  gør  ham  Retten  stridig  i  Henhold 
til  et  ældre  kejserligt  Privilegium,  og  1547  mister  han  helt  denne  Indtægt,  hvorefter  Paven 
som  Erstatning  tilbyder  ham  Indtægterne  af  et  Notarembede  i  Rimini.  Michelangelo  afviser 
det  først,  men  modtog  det  dog  1549. 

')   Det  vil  sige  i  Kirkens  Hovedmur. 

man  kan  ride  tilhest  helt  op  paa  Platformen  over  Buerne.  Oven  over 
Travertinbuerne  udførte  han  den  første  Gesims,  som  gaar  helt  rundt  og 
er  vidunderlig  yndefuld  og  meget  forskellig  fra  andre,  ja  det  bedste,  man 
overhovedet  kan  se  af  den  Art.  Han  paabegyndte  de  to  store  Nischer  i 
Tværskibet,  og  medens  man  tidligere  efter  Bramantes,  Baldassarres  og 
Raffaels  Plan,  som  ogsaa  Sangallo  senere  fulgte,  havde  indrettet  otte 
smaa  Kapeller  ud  imod  Kirkegaarden,  indskrænkede  Michelangelo  dem 
til  tre  og  byggede  tre  Kapeller  deri;  ovenover  kom  Hvælvingen  af  Tra- 
vertin og  en  Række  Vinduer,  som  var  rige  paa  Lys  og  fik  en  afvexlende 
Form  samt  en  frygtelig  Størrelse.  Da  de  er  udførte  og  fremkommer  i 
Kobberstik,  og  det  ikke  blot  alle  Michelangelos,  men  ogsaa  Sangallos,  vil 
jeg  ikke  give  mig  til  at  beskrive  dem,  da  det  er  overflødigt.  Nok  er  det, 
at  han  med  største  Nøjagtighed  og  Omhu  lod  arbejde  paa  alle  de  Steder, 
hvor  Bygningen  skulde  forandre  Skikkelse,  for  at  den  kunde  antage  sin 
endelige  faste  Form,  saa  den  aldrig  kunde  forandres  af  andre;  en  For- 
sigtighedsregel, der  viser  den  kloge  og  forstandige  Aand,  eftersom  det 
ikke  er  tilstrækkeligt  at  bygge  paa  bedste  Maade,  hvis  man  ikke  tillige 
sikrer  sig.  Thi  visse  Folks  ubegrundede  Formodninger  og  Dristighed, 
som  bilder  sig  ind  at  have  Forstand  paa  Tingene,  hvis  man  da  vil  tro  paa 
deres  Ord  mere  end  paa  deres  Gerninger,  og  som  undertiden  kommer 
i  Gunst  hos  Fyrster  uden  Indsigt,  kan  give  Anledning  til  meget,  som 
ikke  burde  være. 

Det  romerske  Folk  ønskede  under  Pavens  Begunstigelse  at  give  Ka- 
pitolium  en  skøn,  hensigtsmæssig  og  bekvem  Skikkelse  og  at  anlægge 
det  med  Søjleordner,  Trapper,  Ramper  og  store  Trappetrin  samt  ud- 
smykke Stedet  med  antike  Statuer,  som  fandtes  der.  Man  søgte  da 
Raad  hos  Michelangelo,  som  udarbejdede  en  meget  smuk  og  meget  rig 
Plan  til  dem.  Paa  den  Side,  hvor  Senatore-Paladset  ligger,  altsaa  mod 
Øst,  anordnede  han  en  Mur  af  Travertin  og  en  Trappe  med  to  Opgange, 
som  stiger  op  fra  hver  sin  Side  for  at  mødes  i  en  Afsats,  fra  hvilken  man 
træder  midt  ind  i  Paladsets  store  Sal.  Den  har  rige  Omdrejninger,  og 
er  forsynet  med  Gelændere,  der  baade  tjener  som  Støtte  og  Brystværn. 
For  at  gøre  den  pragtfuldere  lod  han  de  to  antike,  liggende  Marmor- 
Floder  Tiberen  og  Nilen,  enestaaende  Værker  paa  ni  Alen  hver,  anbringe 
paa  nogle  Postamenter^),  og  i  en  stor  Nische  i  Midten  skulde  der  staa 
en  Jupiter.  Fremdeles  komponerede  han  for  Sydsiden,  hvor  Konserva- 
torepaladset ligger,  for  at  bringe  det  i  Kvadrat,  en  rig  mangfoldig  Facade 
med  en  gennemgaaende  Loggia  forneden,  smykket  med  Søjler  og  Ni- 
scher til  Anbringelse  af  en  Mængde  antike  Statuer;  og  rundt  omkring 
er  der  rige  Ornamenter  om  Døre  og  Vinduer,  af  hvilke  en  Del  allerede 
er  anbragt.  Lige  overfor  denne  Facade  skal  der  være  en  anden  lignende 
mod  Nord  under  Araceli.  Foran  mod  Vest,  skal  Hovedindgangen  være 
ad  en  jævnt  stigende  Trappe,  som  indfattes  af  Balustrader,  der  tjener  som 
Brystværn  og  er  smykket  med  en  Søjleorden  og  Postamenter  for  alle 

*)   De  to  omtalte  Statuer  findes  nu  i  Vatikanet. 

de  skønneste  af  de  Statuer,  som  Kapitolium  nu  er  saa  rigt  paa.  Midt  paa 
Pladsen,  paa  en  oval  Piedestal,  blev  den  berømte  Broncehest,  som  bærer 
Marc  Aurels  Statue,  opstillet,  idet  samme  Pave  Paolo  lod  den  borttage 
fra  Lateranpladsen,  hvor  Sixtus  IV  havde  anbragt  den.  Denne  Bygning 
er  nu  saa  skøn,  at  den  fortjener  at  nævnes  blandt  de  fortræffelige  Ting, 
som  Michelangelo  har  skabt,  og  Planen  ledes  nu  for  at  bringes  til  Af- 
slutning af  den  romerske  Adelsmand  Messer  Tomao  de'Cavalieri,  som 
var  og  er  en  af  de  bedste  Venner,  Michelangelo  nogensinde  har  haft^), 
hvilket  nærmere  vil  blive  omtalt  nedenfor. 

Medens  Sangallo  endnu  levede,  havde  Paola  III  ladet  ham  fortsætte 
Opførelsen  af  Palazzo  Farnese;  og  da  den  store  øverste  Gesims  skulde 
anbringes  for  at  fuldende  Taget  udvendig,  ønskede  Paven,  at  Michel- 
angelo skulde  udføre  den  efter  egen  Tegning  og  Anvisning.  Da  han  ikke 
kunde  sige  Nej  til  denne  Pave,  som  agtede  og  begunstigede  ham  i  saa 
høj  Grad,  lod  han  udføre  en  Træmodel  paa  sex  Alen  i  den  Størrelse, 
den  skulde  have,  og  lod  den  anbringe  paa  et  af  Paladsets  Hjørner,  for 
at  den  kunde  anskueliggøre,  hvorledes  det  færdige  Arbejde  vilde  komme 
til  at  tage  sig  ud.  Den  behagede  Hans  Hellighed  og  hele  Rom,  og  den 
Del,  som  man  nu  ser,  blev  siden  fuldført  og  blev  saa  skøn  og  mangfoldig, 
at  man  aldrig  har  set  en  skønnere,  hverken  antik  eller  moderne.  Paven 
ønskede  derfor,  da  Sangallo  døde,  at  Michelangelo  fremdeles  skulde 
tage  sig  af  hele  Bygningen.  Han  udførte  saaledes  det  store  Vindue 
med  skønne  Søjler  i  broget  Marmor  over  Paladsets  Hovedindgang  og 
et  stort,  meget  smukt  og  rigt  Marmorvaaben  for  Pave  Paolo  III,  som 
grundlagde  dette  Palads.  Inde  i  Gaarden  fortsatte  han  Arbejdet,  idet 
han  over  den  første  Søjleorden  byggede  to  andre  med  de  skønneste, 
yndefuldeste  og  mangfoldigste  Vinduer,  Ornamenter  og  Gesimser,  man 
nogensinde  har  set,  saa  at  Gaarden  nu,  paa  Grund  af  denne  Mands 
Arbejde  og  Talent,  er  blevet  den  skønneste  i  hele  Europa.  Han  gjorde 
den  store  Sal  bredere  og  større  og  traf  Bestemmelser  om  Forsalen,  hvis 
Hvælving  han  lod  udføre  paa  en  helt  ny  Maade  i  halvt  oval  Form,  og 
da  der  samme  Aar  i  de  antonianske  Termer  var  fundet  en  Marmorblok 
paa  syv  Alen  i  Kvadrat,  hvori  de  gamle  Billedhuggere  havde  mejslet 
Herkules^)  staaende  paa  et  Bjærg  og  holdende  en  Tyr  ved  Hornene, 
tillige  med  en  anden  Figur,  som  hjælper  ham,  medens  forskellige  Hyr- 
der, Nymfer  og  andre  Væsner  staa  omkring  Bjærget.  Dette  Værk  er 
virkelig  overordentlig  skønt;  det  er  sjældent  at  møde  saa  fuldkomne 
Figurer,  mejslede  i  en  eneste  Blok  uden  mindre,  tilføjede  Stykker.  Man 
antog,  at  den  har  tjent  som  Fontæne.  Michelangelo  foreslog,  at  den 

')  Tommaso  de'Cavalieri  fuldførte  kun  den  Del,  som  var  paabegyndt  af  Michelangelo.  Ledelsen 
af  Arbejdet  blev  fortsat  af  Giacomo  della  Porta  og  senere  af  Vignola.  Den  store  Trappe 
var  udført  allerede  1536  og  Marc  Aurel  opstillet  1538.  Senatorepaladset  og  den  forreste 
Balustrade  blev  fuldendt  i  M.s  Levetid.  Hans  Udkast  er  først  fra  1546. 

*^)   Denne  Gruppe  er  den  farnesiske  Tyr,  som  nu  findes  i  Neapels  Musæum.  Som  bekendt  fore- 
stiller den  ikke  Herkules,  men  Antiopes  Sønner,  som  straffer  Dirce,  Moderens  Medbejlerske, 
ved  at  binde  hende  til  en  Tyr,  som  slæber  hende  tildøde. 

skulde  føres  ind  i  den  anden  Gaard  og  der  restaureres  for  at  anvendes 
til  Springvand,  hvilket  ogsaa  vandt  Bifald.  Dette  Værk  har  Farneserne 
indtil  vore  Dage  ladet  arbejde  omhyggelig  paa  at  restaurere  til  dette 
Brug;  og  nu  bestemte  Michelangelo,  at  der  i  lige  Linje  skulde  bygges  en 
Bro  over  Tiberen,  for  at  man  fra  Paladset  kunde  gaa  over  til  Trastevere 
til  en  anden  Have  og  et  andet  Palads,  som  tilhørte  dem,  saa  at  man  fra 
Hovedindgangen,  som  vender  ud  til  Campo  di  Fiore,  med  et  Blik  kunde 
overse  Gaarden,  Fontænen,  den  juliske  Vej,  Broen  og  den  anden  Haves 
Skønhed  lige  til  den  anden  Port,  som  førte  ud  til  Gaden  i  Trastevere; 
en  enestaaende  Plan,  som  i  lige  Grad  anstod  sig  denne  Pave  og  Michel- 
angelos Talent,  Indsigt  og  Opfindsomhed. 

Da  nu  Venezianeren  Fra  Bastiano  del  Piombo  døde  i  Aaret  1547  og 
Pave  Paolo  havde  isinde,  at  de  gamle  Statuer  i  hans  Palads  skulde 
restaureres,  begunstigede  Michelangelo  med  Glæde  den  milanesiske 
Billedhugger  Guglielmo  della  Porta,  en  lovende  Yngling,  som  af  oven- 
nævnte Fra  Bastiano  var  bleven  anbefalet  Michelangelo,  der  fandt  Behag 
i  hans  Arbejde  og  anbefalede  ham  til  Pave  Paolo,  for  at  han  kunde  istand- 
sætte de  nævnte  Statuer^).  Sagen  skred  saa  vidt  frem,  at  Michelangelo 
skaffede  ham  Embedet  som  Piombatore.  Han  fik  saa  Befaling  til  at  restau- 
rere Statuerne,  som  man  endnu  kan  se  dem  i  nævnte  Palads;  men  Gug- 
lielmo glemte  de  Tjenester,  han  havde  modtaget,  og  blev  senere  en  af 
Michelangelos  Modstandere. 

I  Aaret  1549  døde  Pave  Paolo,  og  Kardinal  Farnese  bestilte  da,  efter 
at  Pave  Julius  III  var  valgt,  et  stort  Gravmæle  for  Pave  Paolo,  som 
skulde  udføres  af  Fra  Guglielmo,  der  havde  bestemt  at  anbringe  det  i 
den  nye  Peterskirke  i  den  første  Bue  under  Tribunaen,  hvor  det  stod 
og  spærrede  og  i  Sandhed  ikke  var  paa  sin  Plads.  Da  nu  Michelangelo 
forstandig  udtalte  den  Formening,  at  det  hverken  kunde  eller  burde 
staa  der,  fattede  Munken  Nag  til  ham  i  den  Tro,  at  han  gjorde  det  af 
Misundelse;  men  han  opdagede  nok  siden,  at  Michelangelo  talte  sandt 
og  at  det  var  ham  selv,  som  stod  tilbage,  idet  han,  som  andensteds  skal 
berettes,  ikke  har  fuldendt  Gravmælet,  skøndt  han  havde  rig  Lejlighed 
dertil.  Jeg  selv  kan  bekræfte  det,  idet  jeg  i  Aaret  1550  paa  Pave  Julius 
III's  Befaling  drog  til  Rom  for  at  arbejde  i  hans  Tjeneste,  hvad  jeg  gerne 
gjorde  for  at  være  sammen  med  Michelangelo,  og  blev  tagen  med  paa  Raad 
i  den  Anledning.  Michelangelo  ønskede  da,  at  Gravmælet  skulde  anbrin- 
ges i  en  af  Nischerne,  hvor  de  dæmonbesattes  Søjle  nu  staar,  hvilket  ogsaa 
var  dens  rette  Plads,  og  jeg  udvirkede,  at  Julius  III  besluttede  sig  til  at 
bygge  sit  Gravmæle  i  den  anden  Nische  i  samme  Stil  som  Pave  Paolos 
og  svarende  til  dette  Værk;  men  Munken  tog  det  ilde  op,  og  det  gav 
Anledning  til,  at  hans  aldrig  senere  blev  fuldendt^)  og  at  den  anden 

')  Blandt  de  antike  Statuer,  som  Guglielmo  restaurerede,  er  den  berømte  farnesiske  Hercules.  Han 
udførte  Benene  saa  fortrinligt,  at  da  de  antike  blev  fundne  1 550,var  Michelangelo  af  den  Mening,at 
man  skulde  lade  Statuen  beholde  de  moderne,  hvorfor  de  ant.  blev  anbragt  i  et  Værelse  i  Vatikanet. 

^)  Det  blev  senere  fuldendt,  tilmed  fortrinligt.  Lige  overfor,  hvor  Julius  III  havde  bestemt  at  an- 
bringe sit,  blev  Berninos  Gravmæle  over  Urban  VIII  opstillet. 

Paves  heller  ikke  blev  udført,  hvilket  alt  sammen  blev  forudsagt  af 
Michelangelo. 

Pave  Julius  begyndte  samme  Aar  i  Kirken  San  Piero  a  Montorio  at 
bygge  et  Marmor-Kapel  med  to  Gravmæler,  et  for  hans  Onkel  Kardinal 
Antonio  de'Monti  og  et  for  Pavens  Bedstefader  Messer  Fabbiano,  som 
var  den  første  Grundlægger  af  dette  berømte  Huses  Storhed.  Da  Vasari 
havde  udført  Tegninger  og  Modeller  dertil,  ønskede  Pave  Julius,  som 
stadig  agtede  Michelangelos  Dygtighed  og  elskede  Vasari,  at  Michel- 
angelo skulde  bestemme  Prisen  imellem  dem;  og  Vasari  bad  Paven  om 
at  udvirke,  at  Michelangelo  skulde  tage  det  under  sin  Beskyttelse.  Da 
Vasari  havde  foreslaaet  Simon  Mosca  til  det  udhuggede  Arbejde  og  Raf- 
fael  Montelupo  til  at  udføre  Statuerne,  fraraadede  Michelangelo  at  an- 
vende udhuggede  Arbejder  eller  Løvværk  deri,  idet  han  sagde,  at  hvor 
der  er  Marmorfigurer,  bør  der  ikke  være  andet.  Vasari  var  derfor  i  Tvivl, 
om  han  skulde  undlade  det,  da  han  frygtede  for,  at  Arbejdet  skulde  gøre 
et  fattigt  Indtryk;  men  senere,  da  han  saa  det  fuldendt,  indrømmede  han, 
at  Michelangelo  havde  set  rigtig,  ja  i  høj  Grad.  Michelangelo  syntes  iKke 
om,  at  Montelupo  skulde  udføre  Statuerne,  da  han  havde  set,  hvor  daar- 
lig  han  havde  skilt  sig  fra  hans  egne  i  Julius  IFs  Gravmæle,  men  fore- 
trak, at  de  skulde  gives  til  Bartolomeo  Ammannati,  som  Vasari  havde 
foreslaaet,  skønt  Buonarroti  bar  en  Smule  privat  Nag  til  ham  og  Nanni 
di  Baccio  Bigio,  hvilket  dog  nærmere  betragtet  var  opstaaet  af  en  ringe 
Aarsag.  Som  unge  Mennesker  var  de  nemlig,  mere  af  Kærlighed  til 
Kunsten  end  for  at  fortrædige  ham,  i  deres  store  Nidkærhed,  gaaet  ind 
til  Michelangelos  Discipel  Anton  Mini  og  havde  frataget  ham  en  Mængde 
Tegninger,  som  senere  alle  blev  leverede  ham  tilbage  gennem  de  Ottes 
Raad,  og  da  en  Ven  af  ham,  Kanniken  Giovanni  Norchiati  ved  San  Lo- 
renzo,  gik  imellem,  vilde  han  ikke  lade  dem  straffe  paa  anden  Maade. 
Da  nu  Michelangelo  talte  med  Vasari  om  denne  Sag,  svarede  denne 
leende,  at  ham  forekom  det,  som  de  ikke  fortjente  nogen  Dadel,  og  at  hvis 
hanselv  havde  kunnet,  vilde  han  ikke  blot  have  berøvet  ham  adskillige 
Tegninger,  men  vilde  have  klædt  ham  af  for  alt,  hvad  han  kunde  have 
faaet  fat  paa  fra  hans  Haand,  blot  for  at  lære  Kunsten ;  thi  man  maa  elske 
dem,  som  søger  Dygtighed,  og  tillige  belønne  dem;  thi  saadanne  skal 
ikke  behandles  som  dem,  der  gaar  og  stjæler  Penge,  Klæder  og  andre 
vigtige  Ting.  Paa  denne  Maade  blev  Sagen  da  slaaet  hen  i  Spøg,  og  man 
tog  fat  paa  Arbejdet  i  Montorio.  Samme  Aar  drog  Vasari  og  Amman- 
nato til  Carrara  for  at  lade  Marmoret  til  de  omtalte  Arbejder  føre  til 
Rom. 

Paa  den  Tid  var  Vasari  hver  Dag  sammen  med  Michelangelo,  og  en 
Morgen  var  Paven  saa  elskværdig  at  tilstaa  dem  begge  den  Dispensation, 
at  naar  de  besøgte  de  syv  Kirker  tilhest  —  det  var  nemlig  det  hellige 
Aar  —  skulde  de  faa  doppelt  Aflad.  Den  Dag,  de  besøgte  dem,  havde 
de  paa  Vejen  fra  den  ene  Kirke  til  den  anden  mange  nyttige  og  skønne 
Samtaler  om  Kunsten,  som  Vasari  senere  udformede  til  en  Dialog,  der 

skal  blive  udgivet  ved  en  bedre  Lejlighed  sammen  med  andre  Ting,  som 
vedrøre  Kunsten^). 

Samme  Aar  bekræftede  Pave  Julius  III  Pave  Paolos  Bestemmelse 
angaaende  Peterskirkens  Opførelse^),  og  skønt  Sangallos  Bande  og 
deres  Venner  talte  meget  ondt  om  Peterskirkens  Opførelse,  vilde  Paven 
dog  ikke  dengang  høre  noget  derom,  idet  Vasari,  (som  sandt  var)  havde 
overbevist  ham  om,  at  Michelangelo  havde  givet  Bygningen  Liv,  og  han 
udvirkede  hos  Hans  Hellighed,  at  han  ikke  udførte  noget,  som  vedrørte 
Planen,  uden  at  høre  hans  Dom,  hvilket  han  ogsaa  stadig  iagttog;  thi 
han  lod  ikke  udføre  noget  uden  hans  Raad,  hverken  i  Vigna  Julia  eller 
i  Belvedere,  hvor  man  byggede  den  Trappe,  som  nu  findes,  i  Stedet  for 
den  halvrunde,  som  før  var  der  og  som  steg  otte  Trin  op,  foruden  andre 
otte,  hvormed  den  som  Vindeltrappe  førte  ind  i  Bygningen.  Den  var 
allerede  bygget  af  Bramante  og  anbragt  i  den  største  Nische  midt  i  Bel- 
vedere. Her  lod  Michelangelo  efter  sin  egen  Tegning  udføre  den  meget 
smukke  lige  Trappe  med  Peperingelændere,  som  endnu  findes  der. 

Vasari  havde  samme  Aar  fuldendt  Trykningen  af  sit  Værk  med  Ma- 
lernes, Billedhuggernes  og  Arkitekternes  Biografier  i  Florens;  men  han 
havde  ikke  bragt  Biografier  af  nogen  blandt  de  levende,  skøndt  der  var 
gamle  Kunstnere  mellem,  med  Undtagelse  af  Michelangelo.  I  den  An- 
ledning forærede  han  ham  Værket,  som  han  modtog  med  stor  Glæde. 
Det  rummer  jo  mange  Erindringer  om  Ting,  som  Vasari  havde  hørt  af 
hans  egen  Mund  og  lyttet  til,  fordi  de  stammede  fra  en  ældre  og  indsigts- 
fuld Kunstner.  Det  varede  nu  ikke  længe,  før  Michelangelo,  som  imid- 
lertid havde  læst  den,  sendte  ham  følgende  Sonet,  som  han  selv  havde 
digtet  og  som  det  morer  mig  at  anføre  paa  dette  Sted  til  Minde  om  hans 
Elskværdighed : 


Se  con  lo  stile  o  coi  colori  avete 
Alla  natura  pareggiato  l'arte, 
Anzi  a  quella  scemato  il  pregio  in  parte, 
Che'l  bel  di  lei  piii  bello  a  noi  rendete; 

Poi  che  con  dotta  man  posto  vi  sete 
A  piii  degno  lavoro,  a  vergar  carte, 
Quel  che  vi  manca,  a  lei  di  pregio  in  parte 
Nel  dar  vita  ad  altrui,  tutto  togliete. 

Che  se  secolo  alcuno  omai  contese 
In  far  bell'opre,  almen  cedale,  poi 
Che  convien  ch'al  prescritto  fine  arrive. 

Or  le  memorie  altrui,  giå  spente,  accese 
tornando,  fate  or  che  fien  quelle  e  voi, 
Malgrado  d'essa,  eternalmente  vivi. 

*)   Denne  Dialog  fik  Vasari  aldrig  udgivet. 
*)   23.  Januar  1552. 

Om  Du  med  Griffel  og  Farver  har  gjort  Kunsten  til  Naturens  Lige- 
mand, ja  endog  delvis  formindsket  dennes  Anseelse,  idet  Du  gengiver 
dens  Skønhed  endnu  skønnere;  ophæver  Du  nu,  ved  at  skænke  andre 
Liv,  ganske  den  Mangel,  som  klæber  ved  den,  efter  at  Du  med  lærd 
Haand  har  kastet  Dig  over  et  værdigere  Arbejde:  at  skrive.  Thi  hvis 
noget  Aarhundrede  nogensinde  har  bestræbt  sig  for  at  skabe  skønne 
Værker,  maa  det  dog  afstaa  dem,  eftersom  det  er  uundgaaeligt  at  naa 
det  foreskrevne  Maal.  Maatte  det  ske,  nu  da  de  allerede  udslukte  Erin- 
dringer om  andre  vaagner  paany,  at  baade  de  og  Du  selv,  paa  Trods  af 
Naturen,  maa  leve  evindelig. 

Vasari  rejste  til  Florens  og  overdrog  Michelangelo  at  lade  lægge  Grund 
til  Gravmælet  paa  Montorio.  Messer  Bindo  Altoviti,  som  dengang  var 
florentinsk  Konsul,  var  en  god  Ven  af  Vasari,  som  ved  denne  Lejlighed 
sagde  til  ham,  at  det  vilde  være  heldigt  at  lade  dette  Værk  opføre  i  Kir- 
ken San  Giovanni  de'  Fiorentini  og  at  han  allerede  havde  drøftet  det 
med  Michelangelo,  som  var  rede  til  at  støtte  Sagen,  samt  at  dette  vil- 
de være  en  god  Anledning  til  at  fuldende  Kirken.  Messer  Bindo  fandt 
Behag  i  Planen,  og  da  han  stod  paa  en  meget  fortrolig  Fod  med  Paven, 
talte  han  varmt  med  ham  derom,  idet  han  forestillede  ham,  at  det  vilde 
være  heldigt,  om  Hans  Hellighed  lod  Gravmælerne  og  det  Kapel,  han 
lod  bygge  i  Montorio,  opføre  i  Kirken  San  Giovanni  de' Fiorentini,  idet 
han  tilføjede,  at  det  vilde  bevirke,  at  Kolonien  paa  denne  Foranledning 
og  med  denne  Spore  vilde  skyde  Penge  til,  saa  at  Kirken  kunde  blive 
færdig,  samt  at  hvis  Hans  Hellighed  udførte  det  store  Kapel,  vilde  Køb- 
mændene bygge  seks  Kapeller  og  siden  lidt  efter  lidt  det  øvrige.  Derfor 
skiftede  Paven  Sind,  og  skøndt  baade  Model  og  Pris  var  bestemt,  gik 
han  til  Montorio  og  sendte  Bud  efter  Michelangelo.  Vasari  skrev  hver 
Dag  til  ham  og  fik,  eftersom  Forretningerne  krævede  det.  Svar  fra  ham. 
Michelangelo  skrev  altsaa  til  Vasari  den  1.  August  1550  om  den  foran- 
drede Beslutning,  Paven  havde  taget,  og  disse  er  hans  Ord,  skrevne 
med  hans  egen  Haand: 

„Min  kære  Messer  Giorgio.  Jeg  har  ikke  skrevet  noget  til  Dem  an- 
gaaende  Fundamenteringen  i  San  Piero  a  Montorio,  da  Paven  ikke  vilde 
høre  Tale  derom,  idet  jeg  vidste,  at  De  var  underrettet  af  Deres  For- 
bindelser her.  Nu  maa  jeg  fortælle  Dem  følgende,  at  igaar  Morges,  da 
Paven  var  gaaet  til  omtalte  Montorio,  sendte  han  Bud  efter  mig.  Jeg  traf 
ham  paa  Broen,  da  han  vendte  tilbage,  og  havde  en  lang  Samtale  med 
ham  om  de  Gravmæler,  De  har  faaet  overdraget,  og  tilsidst  sagde  han 
til  mig,  at  han  var  bestemt  paa  ikke  at  anbringe  nævnte  Gravmæler  paa 
denne  Høj,  men  derimod  i  Florentinernes  Kirke.  Han  spurgte  mig  om 
min  Mening  og  Plan,  og  jeg  bestyrkede  ham  meget,  idet  jeg  mente,  at 
vedkommende  Kirke  paa  den  Maade  vilde  blive  fuldført.  Med  Hensyn 
til  de  tre  Breve  fra  Dem  formaar  min  Pen  ikke  at  besvare  saa  mange 
smukke  Ting;  men  hvis  jeg  satte  Pris  paa  i  nogen  Grad  at  være  en 

saadan  Mand,  som  De  gør  mig  til,  vilde  jeg  ikke  have  det  kært  af  nogen 
anden  Grund,  end  for  at  De  kunde  have  en  Tjener,  som  duer  noget; 
men  jeg  undrer  mig  ikke  over,  at  De,  som  opvækker  Døde,  forlænger 
de  levendes  Liv  eller  fordømmer  dem,  som  lever  slet,  til  Døden  i  al 
Evighed;  og  for  at  afslutte,  er  jeg  af  ganske  Hjærte  Deres  Michelangelo 
Buonarroti  i  Rom"  ^). 

Medens  man  arbejdede  paa  denne  Sag  og  Kolonien  søgte  at  skaffe 
Penge,  opstod  der  forskellige  Vanskeligheder;  de  kom  nemlig  ikke  til 
noget  Resultat,  og  saaledes  blev  Sagen  kold.  Imidlertid  havde  Vasari  og 
Ammannato  allerede  ladet  alle  Marmorblokkene  hugge  i  Carrara  og 
sendt  en  stor  Del  af  dem  til  Rom  under  Ledsagelse  af  Ammannato. 
Vasari  skrev  da  gennem  ham  til  Buonarroti,  at  han  skulde  skaffe  sig  at 
vide  hos  Paven,  hvor  han  vilde  have  dette  Gravmæle  opstillet,  og  at 
han,  naar  han  havde  faaet  Besked,  skulde  lade  det  opstille.  Saa  snart 
Michelangelo  fik  Brevet,  talte  han  til  vor  Herre  [Paven]  og  skrev  egen- 
hændig følgende  Beslutning  til  Vasari: 

„Min  kære  Messer  Giorgio.  Strax  da  Bartolomeo  var  ankommen  her- 
til, gik  jeg  op  og  talte  med  Paven,  og  da  jeg  saa,  at  han  var  bestemt  paa 
at  lade  fundamentere  til  Gravmælet  paa  Montorio,  sørgede  jeg  for  en 
Murer  fra  Peterskirken.  „Tantecose"  ^)  fik  det  at  vide  og  vilde  sende 
en  derud  efter  sit  eget  Hoved.  For  ikke  at  strides  med  en  Mand,  der 
sætter  Himmel  og  Jord  i  Bevægelse,  trak  jeg  mig  tilbage,  fordi  han  er 
en  letsindig  Mand  og  jeg  ikke  ønskede  at  lokkes  ud  i  et  Uføre.  Nok  er 
det,  at  det  forekommer  mig,  der  ikke  mere  er  at  tænke  paa  Florentiner- 
nes Kirke.  Vend  snart  tilbage  og  vær  ved  godt  Helbred.  Andet  har  jeg 
ikke  at  sige.  13.  Oktober  1550". 

Michelangelo  kaldte  Monsignor  Furli^)  „Tantecose",  fordi  han  vilde 
udrette  alt.  Da  han  var  Pavens  Kammerherre,  havde  han  Tilsyn  med 
Medailler,  Juveler,  Kameer,  smaa  Bronzefigurer,  Malerier  og  Tegninger 
og  forlangte,  at  alt  skulde  afgøres  af  ham.  Michelangelo  undgik  helst 
denne  Mand,  fordi  hans  Indblanding  altid  var  gaaet  imod  Michelangelos 
Ønsker;  derfor  frygtede  han,  at  han  paa  Grund  af  denne  Mands  Ær- 
gærrighed  skulde  blive  ført  ud  i  et  Vildnis.  Nok  er  det,  at  den  floren- 
tinske Koloni  gik  glip  af  en  skøn  Lejlighed  til  at  faa  Kirken  færdig,  saa 
Gud  maa  vide,  naar  de  kan  faa  en  saadan  igen.  Mig  gjorde  det  usigelig 
ondt.  Jeg  har  ikke  villet  undlade  at  indføje  denne  korte  Erindring,  for 
at  man  kan  se,  at  denne  Mand  altid  søgte  at  gavne  sin  Nation,  sine  Ven- 
ner og  Kunsten. 

Næppe  var  Vasari  vendt  tilbage  til  Rom  —  det  var  inden  Begyndelsen 
af  Aaret  1551  —  før  Sangallos  Bande  havde  vedtaget  en  Traktat  imod 
Michelangelo,  ifølge  hvilken  Paven  skulde  holde  en  Forsamling  i  Sanct 
Peter  og  forsamle  Murerne  og  alle,  som  havde  med  Bygningen  at  gøre, 

^)  Naar  Vasari  offentliggjorde  Michelangelos  Breve  til  ham,  afkortede  han  dem  som  Regel  eller 

flettede  dem  sammen  af  Stykker,  hentede  fra  forskellige  Breve. 
^)   Mange  Ting. 
*)   Pier  Giovanni  Aliotti. 

for  ved  Hjælp  af  falske  Bagvaskelser  at  overbevise  Hans  Hellighed  om, 
at  Michelangelo  havde  ødelagt  Bygningen;  thi  da  han  allerede  havde 
muret  Kongens  Nische  med  de  tre  Kapeller,  som  havde  tre  Vinduer 
for  oven,  medens  de  ikke  vidste,  hvad  han  tænkte  sig  i  Hvælvingen, 
havde  de  med  ringe  Forstand  indbildt  Kardinal  Salviati  den  ældre  og 
den  senere  Pave  Marcello^)  Cervino,  at  Sanct  Peter  vilde  faa  for  lidt 
Lys.  Da  derfor  alle  var  samlede,  sagde  Paven  til  Michelangelo,  at  de 
deputerede  mente,  at  denne  Nische  vilde  blive  for  mørk.  Han  svarede 
ham:  ,Jeg  gad  nok  høre  disse  deputerede  tale."  Kardinal  Marcello 
svarede:  „Det  er  os."  Michelangelo  sagde  til  ham:  „Monsignore,  oven 
over  disse  Vinduer  faar  Hvælvingen,  som  skal  bygges  af  Travertin- 
blokke, endnu  tre  Vinduer."  „Det  har  De  aldrig  sagt  os,"  sagde  Kardi- 
nalen, Michelangelo  tilføjede:  ,Jeg  hverken  er  eller  vil  være  forpligtet 
til  at  sige  Dem,  saa  lidt  som  nogen  anden,  hvad  jeg  skal  eller  vil  gøre. 
Deres  Sag  er  det  at  skaffe  Penge  og  at  sikre  dem  mod  Tyve,  men  hvad 
Bygningens  Planer  angaar,  faar  De  overlade  Omsorgen  for  dem  til  mig." 
Idet  han  derpaa  vendte  sig  mod  Paven,  sagde  han:  „Hellige  Fader,  De 
ser,  hvad  jeg  tjener;  thi  hvis  de  Anstrængelser,  jeg  paatager  mig,  ikke 
gavner  min  Sjæl,  spilder  jeg  baade  Tid  og  Arbejde."  Paven,  som  elskede 
ham,  lagde  Hænderne  paa  hans  Skulder  og  sagde:  „Baade  Sjæl  og  Le- 
geme vil  høste  Frugt  af  Deres  Arbejde.  Tvivl  ikke  om  det."  Pavens 
Kærlighed  til  ham  voxede  endog  uendeligt,  fordi  han  havde  forstaaet 
at  skaffe  sig  dem  fra  Halsen,  og  han  befalede  baade  ham  og  Vasari,  at 
de  den  følgende  Dag  begge  skulde  være  i  Vigna  Julia.  Paa  dette  Sted 
talte  han  meget  med  ham,  og  de  bragte  dette  Værk  til  den  Skønhed,  det 
nu  har,  og  Paven  hverken  udførte  eller  besluttede  noget  med  Hensyn 
til  Planen  uden  at  høre  hans  Mening  og  Skøn.  Blandt  andet  ønskede 
Hans  Hellighed,  som  ofte  gik  derhen  med  Vasari,  da  han  en  Dag  stod 
ved  Fontænen  med  Kildevandet  sammen  med  tolv  Kardinaler  og  Mi- 
chelangelo kom  tilstede,  saa  vilde  Paven,  siger  jeg,  nødvendigvis  have, 
at  Michelangelo  skulde  sidde  ved  hans  Side,  skøndt  denne  ydmygt 
vægrede  sig  derved.  Saaledes  hædrede  Paven  bestandig  hans  Dygtighed 
efter  bedste  Evne.  Han  lod  ham  udføre  en  Model  til  Facaden  af  et  Palads, 
som  Hans  Hellighed  ønskede  at  bygge  ved  Siden  af  San  Rocco,  idet  han 
til  Resten  af  Muren  vilde  benytte  sig  af  Augusts  Mausoleum.  Aldrig  har 
man  set  nogen  Tegning  til  en  Facade,  som  er  mere  afvexlende  eller  har 
skønnere  Ornamenter  eller  større  Originalitet  i  Maner  og  Stil,  idet  han, 
som  man  har  set  i  alle  hans  Ting,  aldrig  har  villet  binde  sig  til  nogen, 
være  sig  antik  eller  moderne  Lov  i  arkitektoniske  Spørgsmaal;  thi  hans 
Aand  formaaede  stedse  at  opfinde  nye,  forskelligartede  og  sikkert  ikke 
mindre  skønne  Ting.  Denne  Model  findes  nu  hos  Hertug  Cosimo  de' 
Medici,  hvem  den  blev  skænket  af  Pave  Pius  IV,  da  han  drog  til  Rom  ^), 

^)   Kardinal  Cervini  blev  senere  Pave  under  Navnet  Marcellus  II,  men  beklædte  kun  sin  Vær- 
dighed i  faa  Uger. 
^)   Cosimo  drog  til  Rom  mod  Slutningen  af  1560. 

og  han  opbevarer  den  blandt  sine  kæreste  Ting.  Saa  stor  Agtelse  havde 
denne  Pave  for  Michelangelo,  at  han  stadig  tog  ham  i  Forsvar  overfor 
Kardinaler  og  andre,  som  søgte  at  bagvadske  ham,  og  han  ønskede,  at 
Kunstnerne,  hvor  dygtige  og  ansete  de  end  var,  stadig  skulde  gaa  hjem 
og  besøge  ham.  Hans  Hellighed  havde  tillige  saa  stor  Agtelse  og  Ærbø- 
dighed for  ham,  at  han,  for  ikke  at  besvære  ham,  aldrig  dristede  sig  til 
at  forlange  mange  Ting  af  ham,  selv  naar  Michelangelo  trods  sin  Alder 
godt  kunde  udføre  dem. 

Michelangelo  var  allerede  i  Paolo  III's  Tid  paa  dennes  Befaling  be- 
gyndt at  genopbygge  Broen  Santa  Maria  i  Rom,  som  paa  Grund  af 
Ælde  og  den  stadige  Vandstrøm  var  svækket  og  nær  ved  at  styrte  sam- 
men. Michelangelo  befalede  at  restaurere  Pillerne  ved  Hjælp  af  Kasser 
og  at  bygge  omhyggeligt  Værn  for  dem.  Han  havde  allerede  fuldendt  en 
stor  Del  af  Broen  og  givet  store  Summer  ud  til  Træværk  og  Travertin- 
blokke, som  skulde  anvendes  til  Bygningen,  da  Kammergejstligheden 
paa  Julius  III's  Tid  holdt  Forsamling  og  traf  Bestemmelse  om  at  fuld- 
ende den,  ved  hvilken  Lejlighed  Architekten  Nanni  di  Baccio  Bigio 
tilbød,  at  han  i  kort  Tid  og  for  en  ringe  Sum  vilde  fuldende  Broen, 
naar  de  gav  ham  den  paa  Akkord.  Med  en  vis  Smidighed  fremstillede 
de  det  som  en  Velgærning  mod  Michelangelo,  med  det  Formaal  at  lette 
Byrderne  for  ham,  eftersom  han  var  gammel  og  ikke  tog  sig  af  Arbejdet 
og  Broen  aldrig  vilde  blive  færdig,  saalænge  Sagerne  stod  saaledes^). 
Paven,  som  gerne  vilde  undgaa  for  mange  Bryderier,  gav,  uden  at  over- 
veje, hvad  der  kunde  indtræffe,  Skatkammerraadet  Bemyndigelse  til  at 
tage  sig  af  Sagen,  der  sorterede  under  dem.  Uden  at  Michelangelo  fik 
noget  at  vide,  overdrog  de  derpaa  Broen  tilligemed  alle  Materialerne  til 
Nanni  efter  en  fri  Kontrakt^).  Han  gav  ikke  Agt  paa  Afstivningerne, 
som  det  var  nødvendigt  for  at  restaurere  den,  men  berøvede  den  en 
betydelig  Vægt  for  at  sælge  en  stor  Mængde  Travertinblokke,  hvormed 
Broen  fra  gammel  Tid  havde  været  befæstet  og  brolagt  og  som  tyngede 
den,  saa  den  blev  meget  stærk  og  sikker  og  modstandsdygtig.  I  Stedet 
for  anvendte  han  Grus  og  andre  Lag,  som  ikke  aabenbarede  de  indre 
Fejl,  og  udvendig  anbragte  han  Brystværn  og  andre  Ting,  saa  den  at  se  til 
var  som  ganske  fornyet.  Men  da  den  var  aldeles  svækket  og  gjort  ganske 
spinkel,  hændte  det  fem  Aar  efter,  da  Oversvømmelsen  i  Aaret  1557 
indtraf,  at  den  blev  ødelagt  paa  en  saadan  Maade,  at  den  viste  Kammer- 
gejstlighedens  ringe  Omtanke  og  hvilken  Skade  der  tilføjedes  Rom  ved 
at  afvige  fra  Michelangelos  Raad.  Han  forudsagde  mange  Gange  sine 
Venner  og  mig  denne  Sammenstyrtning,  og  jeg  husker,  at  han,  engang 
da  vi  red  sammen  over  Broen,  sagde  til  mig:  „Giorgio,  Broen  ryster 
under  os;  lad  os  ride  forsigtigt,  for  at  den  ikke  skal  styrte  sammen, 
medens  vi  er  ude  paa  den." 

^)  Michelangelo  havde  Overopsyn  med  dette  Arbejde  de  sidste  to  Maaneder  af  1548  og  den 
første  i  det  følgende  Aar.  Siden  blev  Arbejdet  afbrudt,  dels  fordi  Michelangelo  arbejdede  paa 
Peterskirken,  dels  fordi  Paolo  III  døde  i  November  1549. 

")  3.  Juli  1551. 

Men  for  nu  at  vende  tilbage  til  Emnet  ovenfor,  kom  jeg  i  Aaret 
1554,  da  Arbejdet  paa  Montorio  var  fuldendt  til  min  fulde  Tilfredshed, 
tilbage  til  Florens  for  at  tjene  Hertug  Cosimo.  Vasaris  Afrejse  smertede 
Michelangelo  —  og  Giorgio  ikke  mindre;  thi  hine  Modstandere  af  ham 
plagede  ham  daglig,  snart  paa  én  Maade,  snart  paa  en  anden,  hvorfor 
de  ikke  forsømte  hver  Dag  at  skrive  til  hinanden;  og  da  Vasari  i  April 
samme  Aar  meddelte  ham,  at  Michelangelos  Brodersøn  Leonardo  havde 
faaet  en  Dreng  og  at  de  med  et  glimrende  Følge  af  skønne  adelige  Damer 
havde  ledsaget  ham  til  Daaben,  idet  de  fornyede  Navnet  Buonarruoti, 
svarede  Michelangelo  i  et  Brev  til  Vasari  med  følgende  Ord: 

„Kære  Ven  Giorgio.  Jeg  har  haft  den  største  Glæde  af  Deres  Brev, 
idet  jeg  ser,  at  De  dog  husker  paa  den  stakkels  gamle  Mand,  og  endnu 
mere,  fordi  De  har  været  tilstede  ved  den  Triumf,  De  skriver  til  mig 
om:  at  De  har  set  en  ny  Buonaruoto  fødes.  For  denne  Meddelelse  takker 
jeg  Dem,  saa  godt  jeg  formaar;  men  denne  Pragt  mishager  mig,  thi  Men- 
nesket bør  ikke  le,  naar  hele  Verden  græder.  Det  forekommer  mig  der- 
for, at  Leonardo  ikke  burde  gøre  saa  stor  Fest  for  en,  der  fødes,  da 
denne  Glæde  bør  gemmes  til  den  Mands  Død,  som  har  levet  vel.  De  maa 
ikke  undre  Dem  over,  at  jeg  ikke  svarede  strax:  det  er  for  ikke  at 
komme  til  at  ligne  en  Købmand.  Nu  siger  jeg  Dem  i  Anledning  af  den 
megen  Ros,  De  giver  mig  i  dette  Brev,  at  hvis  jeg  fortjener  blot  et  eneste 
af  disse  Lovord,  saa  vilde  det  forekomme  mig,  at  jeg,  da  jeg  gav  mig  til 
Dem  med  Sjæl  og  Legeme,  dog  havde  givet  Dem  noget  og  at  jeg  betalte 
en  om  end  nok  saa  ringe  Del  af  det,  jeg  skylder  Dem,  medens  jeg  hver 
Time  anerkender  Dem  som  Kreditor  til  langt  mere,  end  jeg  er  istand 
til  at  betale.  Eftersom  jeg  er  gammel,  haaber  jeg  nu  aldrig  paa  at  kunne 
udligne  Regningen  i  dette  Liv,  men  vel  i  det  kommende.  Derfor  beder 
jeg  Dem  om  Taalmodighed  og  er  Deres:  saaledes  staar  det  jo  til  her- 
nede." 

Allerede  i  Paolo  III's  Tid  havde  Hertug  Cosimo  sendt  Tribolo  til 
Rom  for  at  se,  om  han  kunde  overtale  Michelangelo  til  at  vende  tilbage 
til  Florens  for  at  fuldende  Sakristiet  i  San  Lorenzo;  men  Michelangelo 
undskyldte  sig  med,  at  han  var  bleven  for  gammel  til  at  kunne  paatage 
sig  disse  Anstrængelser,  og  med  mange  Grunde  udelukkede  han  Mulig- 
heden af  at  forlade  Rom.  Tribolo  udspurgte  ham  derfor  tilsidst  om  Trap- 
pen til  Biblioteket  i  San  Lorenzo,  til  hvilken  Michelangelo  allerede  havde 
ladet  mange  Sten  hugge,  medens  der  hverken  fandtes  Model  eller  nogen 
bestemt  Angivelse  med  Hensyn  til  Formen,  og  selv  om  der  var  Mærker 
i  en  Murstensbrolægning  og  fandtes  andre  Lerskitser,  manglede  dog  den 
egentlige  og  endelige  Beslutning;  men  trods  Tribolos  Bønner,  og  skøndt 
han  indblandede  Hertugens  Navn,  svarede  han  aldrig  andet,  end  at  han 
ikke  kunde  huske  det.  Hertug  Cosimo  paalagde  da  Vasari,  at  han  skulde 
skrive  til  Michelangelo  for  at  faa  ham  til  at  meddele  ham,  hvad  Ende 
det  skulde  tage  med  denne  Trappe,  idet  han  maaske  paa  Grund  af  det 
Venskab  og  den  Kærlighed,  han  nærede  til  ham,  vilde  sige  et  eller  andet, 

saa  at  Trappen,  naar  denne  endelige  Plan  kom,  kunde  blive  færdig. 
Vasari  skrev  til  Michelangelo  om  Hertugens  Hensigt  og  at  alt,  hvad 
der  skulde  udføres,  vilde  det  tilfalde  ham  at  iværksætte,  og  han  vilde 
gøre  det  med  den  Troskab,  som  han  vidste,  han  plejede  at  vise,  naar  han 
tog  sig  af  hans  Sager.  Michelangelo  sendte  derfor  Anvisning  til  at  udføre 
den  omtalte  Trappe  i  et  Brev  af  28.  September  1555: 

„  Kære  Ven  Messer  Giorgio.  Med  Hensyn  til  Bibliotekets  Trappe,  om 
hvilken  man  har  talt  saa  meget  til  mig,  maa  De  tro,  at  jeg  ikke  vilde  lade 
mig  bede,  hvis  jeg  kunde  erindre,  hvorledes  jeg  havde  tænkt  at  anlægge 
den.  Jeg  husker  vel  som  en  Drøm  en  vis  Trappe,  men  jeg  tror  ikke,  at 
det  netop  er  den,  jeg  tænkte  paa  dengang;  thi  den  forekommer  mig  saa 
plump;  men  dog  vil  jeg  beskrive  den  her.  Jeg  vilde  nemlig  tage  en 
Mængde  afrundede  Trin,  hver  en  Haandsbred  høje,  men  ikke  af  samme 
Længde  og  Bredde.  Det  første  og  største  vilde  jeg  lægge  paa  Stenbroen, 
saa  langt  fra  Muren  med  Døren,  som  I  ønsker,  at  Trappen  skal  være 
jævn  eller  stejl  til,  og  lægge  et  andet  ovenpaa  dette,  som  skulde  være 
saa  meget  mindre  til  alle  Sider,  at  der  bliver  saa  meget  Plads  tilovers 
paa  det  første  nedenunder,  som  Foden  kræver  for  at  træde  op,  idet  jeg 
stadig  gjorde  dem  mindre  og  trak  dem  tilbage  imod  Døren  for  at  stige 
op,  saa  at  det  sidste  Trin  var  formindsket  til  at  have  samme  Bredde  som 
Døraabningen;  denne  Del  af  Trappen,  som  var  afrundet,  skulde  have 
ligesom  to  Fløje,  en  paa  hver  Side,  med  lige  saa  mange  Trin,  blot  ikke 
afrundede.  Af  dem  skal  den  midterste  tjene  for  Herren.  Fra  Midten  og 
op  skal  denne  Trappe  og  Fløjenes  Vindinger  støtte  sig  til  Muren.  Fra 
Midten  og  ned  til  Stenbroen  skal  de  tilligemed  hele  Trappen  fjerne  sig 
c.  tre  Haandsbred  fra  Muren,  saa  at  Forsalens  Fundament  ingensteds 
berøres,  men  alle  Vægge  bliver  frie.  Jeg  skriver  Ting,  som  er  til  at  le 
ad;  men  jeg  ved  godt,  at  De  vil  udfinde  noget,  som  er  rimeligt"  ^). 

I  de  samme  Dage  skrev  Michelangelo  til  Vasari,  at  da  Julius  III  var  død 
og  Marcellus  valgt,  var  Banden  imod  ham  i  Anledning  af  det  nye  Valg 
af  denne  Pave  og  begyndte  paany  at  plage  ham.  Da  Hertugen  hørte  det 
og  en  saadan  Opførsel  mishagede  ham,  lod  han  Giorgio  skrive  og  sige 
ham,  at  han  burde  rejse  fra  Rom  og  komme  og  slaa  sig  ned  i  Florens, 
hvor  Hertugen  blot  ønskede  af  og  til  at  raadføre  sig  med  ham  i  Anled- 
ning af  hans  Bygninger  efter  dennes  Planer,  ligesom  han  af  denne  Fyrste 
skulde  modtage  alt,  hvad  han  ønskede,  uden  egenhændig  at  udføre  noget- 
somhelst;  der  blev  ogsaa  paany  gennem  Hertug  Cosimos  Geheime- 
Sekretær  Messer  Lionardo  Marinozzi  bragt  ham  Breve,  skrevne  af  hans 
Excellence,  og  andre  fra  Vasari.  Da  nu  Marcellus  var  død  og  Paolo  IV 
valgt,  gav  han  ham  paany  mange  Tilbud  strax  i  Begyndelsen,  da  han 
gik  op  for  at  kysse  hans  Fod,  idet  han  længtes  efter  at  se  Peterskirken 
fuldendt.  Den  Forpligtelse,  Michelangelo  mente  at  have  hertil,  holdt 

*)  Vasari  kom  ikke  til  at  udføre  Trappen  efter  denne  Beskrivelse.  Den  18de  Februar  1559 
bragte  Ammannato  Michelangelos  egen  Model  til  Trappen  med  hjem  fra  Rom,  og  allerede 
fire  Dage  efter  bestemte  Hertugen,  at  den  skulde  bringes  til  Udførelse. 

ham  fast,  og  idet  han  greb  visse  Undskyldninger,  skrev  han  til  Hertugen 
at  han  for  Øjeblikket  ikke  kunde  tjene  ham,  og  han  sendte  et  Brev  til 
Vasari  med  disse  hans  egne  Ord: 

„Min  kære  Ven  Messer  Giorgio.  Jeg  kalder  Gud  til  Vidne  paa,  at 
Pave  Paolo  III  for  ti  Aar  siden  mod  min  Vilje  og  med  stor  Kraft  satte 
mig  til  at  lede  Opførelsen  af  Peterskirken  i  Rom,  og  hvis  man  havde 
fortsat  Arbejdet  paa  denne  Bygning  lige  til  nu,  saaledes  som  man  ar- 
bejdede den  Gang,  vilde  jeg  nu  være  færdig,  og  jeg  vilde  sætte  Pris 
paa  at  vende  tilbage  til  Florens;  men  af  Mangel  paa  Penge  er  Arbej- 
det trukket  i  Langdrag,  og  det  gaar  langsommere  nu,  da  den  er  naaet 
til  vanskeligere  Partier,  som  kræver  større  Arbejde,  saa  at  om  jeg 
opgav  den  nu,  vilde  det  kun  betyde:  med  stor  Skam  og  Skade  at  gaa 
glip  af  Belønningen  for  de  Anstrængelser,  jeg  i  de  ti  Aar  har  udstaaet 
af  Kærlighed  til  Gud.  Jeg  har  holdt  denne  Tale  til  Dem  som  Svar  paa 
Deres  Brev  og  fordi  jeg  har  modtaget  et  Brev  fra  Hertugen.  Det  har 
forundret  mig  meget,  at  han  har  nedladt  sig  til  at  skrive  med  saa  stor 
Hjærtelighed;  jeg  takker  Gud  og  hans  Excellence  derfor,  alt  hvad  jeg 
kan  og  formaar.  Jeg  falder  ud  af  Emnet,  fordi  jeg  har  mistet  Hukom- 
melsen og  Hjærnen.  Det  er  mig  til  stort  Besvær  at  skrive,  eftersom  det 
ikke  er  min  Kunst.  Konklusionen  er  denne,  at  jeg  ønsker  at  anskuelig- 
gøre Dem  Følgerne  af  at  opgive  ovennævnte  Bygning  og  rejse  herfra. 
Først  og  fremmest  vilde  jeg  glæde  adskillige  Tyveknægte,  og  jeg  vilde 
blive  Aarsag  til  Bygningens  Ruin,  ja  maaske  endog  til,  at  Arbejdet 
standses  for  stedse"  ^). 

Michelangelo  skrev  fremdeles  til  Giorgio  og  sagde  ham,  som  Und- 
skyldning overfor  Hertugen,  at  han  i  Rom  havde  Hus  og  mange  Be- 
kvemmeligheder, som  var  Tusinder  af  Daler  værd,  foruden  at  han  var 
ilde  tilpas  paa  Grund  af  Nyregrus,  Lændesmerter  og  Sten,  som  alle 
gamle  Mænd  lider  af,  hvad  hans  Læge,  Mester  Eraldo  [Realdo],  hvem 
han  næst  Gud  takkede  fOr  at  have  bevaret  hans  Liv,  kunde  bevidne,  saa 
han  af  disse  Grunde  ikke  kunde  rejse  fra  Rom,  ja  at  han  kort  sagt  ikke 
havde  Lyst  til  andet  end  at  dø.  Han  bad  Vasari,  ogsaa  i  flere  andre 
Breve,  han  fik  fra  ham,  at  han  vilde  anbefale  ham  til  Hertugen,  saa  han 
tilgav  ham,  foruden  det  Brev,  han  som  omtalt  skrev  til  Hertugen  til  sin 
Undskyldning.  Hvis  Michelangelo  havde  været  istand  til  at  ride,  vilde 
han  strax  være  kommen  til  Florens,  og  i  saa  Fald  tror  jeg,  at  han  aldrig 
mere  vilde  have  besluttet  sig  til  at  rejse  tilbage  til  Rom:  saa  stærk  var 
den  Hengivenhed  og  Kærlighed, han  nærede  til  Hertugen-).  Imidlertid 
lod  han  arbejde  paa  Bygningen  paa  mange  Steder,  saa  at  den  ikke  mere 
kunde  ændres. 

Imidlertid  var  der  nogle,  som  havde  fortalt  ham,  at  Pave  Paolo  IV 

')   Dette  Brev,  som  er  uden  Dato,  er  skrevet  i  Slutningen  af  Maj  1557. 

^)   I  Michelangelos  Brev  til  Vasari  Maj  1557  siger  Buonarroti,  at  det  var  hans  Hensigt,  hvis 

han  følte  Kraft  til  at  ride,  da  at  rejse  til  Florens  og  hurtig  vende  tilbage  til  Rom,  saa  at 

denne  Udflugt  ikke  blev  bekendt.  Han  var  altsaa  dengang  82  Aar. 

havde  i  Sinde  at  lade  ham  udbedre  den  Væg  i  Kapellet,  hvor  Domme- 
dagen findes,  idet  han  sagde,  at  hine  Figurer  fremviste  de  anstødelige 
Legemsdele  paa  en  altfor  usømmelig  Maade.  Man  lod  derfor  Michel- 
angelo forstaa  Pavens  Sindelag,  og  han  svarede:  „Sig  til  Paven,  at  det 
er  en  ringe  Sag,  som  let  kan  ordnes.  Lad  ham  forbedre  Verden,  saa  skal 
Malerierne  blive  forbedrede  i  en  Fart"  ^). 

Kanslerembedet  i  Rimini  blev  berøvet  Michelangelo,  der  aldrig  vilde 
omtale  det  for  Paven,  som  var  uvidende  om  Sagen.  Stillingen  blev  ham 
fratagen  af  Pavens  Mundskænk,  idet  han  til  Gengæld  vilde  lade  ham 
udbetale  100  Daler  om  Maaneden  for  Opførelsen  af  Peterskirken.  Men 
da  der  blev  bragt  en  Maanedsrate  hjem  til  Michelangelo,  modtog  han 
den  ikke.  Samme  Aar^)  døde  Urbino,  hans  Tjener,  eller,  som  man  kan 
kalde  ham  og  som  Michelangelo  havde  kaldt  ham,  hans  Kammerat. 
Denne  flyttede  til  Michelangelo  i  Florens  i  Aaret  1530,  efter  Belejrin- 
gens Ophør,  da  hans  Discipel  Antonio  Mini  drog  til  Frankrig,  og  han 
var  Michelangelo  en  udmærket  Tjener,  saa  at  hans  Omhu  og  Fortrolig- 
hed bevirkede,  at  Michelangelo  i  Løbet  af  de  26  Aar  gjorde  ham  til  en 
rig  Mand  og  elskede  ham  saa  højt,  at  han,  saa  gammel  han  var,  plejede 
ham  under  denne  hans  Sygdom  og  sov  paaklædt  om  Natten  for  at  vaage 
over  ham.^)  Efter  hans  Død  skrev  Vasari  til  ham  for  at  trøste  ham,  og 
Michelangelo  svarede  med  følgende  Ord: 

„Min  kære  Messer  Giorgio.  Jeg  kan  daarligt  skrive;  dog  vil  jeg  som 
Svar  paa  Deres  Brev  sige  lidt.  De  ved,  at  Urbino  er  død.  Det  har  ganske 
vist  været  mig  en  stor  Guds  Naade,  men  tillige  et  stort  Tab  og  en  uen- 
delig Sorg.  Naaden  bestod  i,  at  medens  han,  saalænge  han  levede,  holdt 
mig  ilive,  har  han  ved  sin  Død  lært  mig  at  dø,  ikke  med  Sorg,  men  med 
Længsel  efter  Døden.  Jeg  har  haft  ham  26  Aar  og  har  fundet  en  sjælden 
og  trofast  Mand  i  ham.  Nu  da  jeg  havde  gjort  ham  rig  og  ventede,  at 
han  skulde  blive  min  Alderdoms  Støttestav  og  Hvile,  er  han  forsvun- 
den fra  mig,  og  der  er  ikke  levnet  mig  noget  andet  Haab  end  at  gense 
ham  i  Paradis.  Men  at  dette  vil  ske,  har  Gud  givet  mig  et  Tegn  paa  ved 
den  lykkelige  Død,  han  døde;  thi  langt  mere  end  Døden  smærtede  det 
ham  at  efterlade  mig  i  denne  forræderske  Verden  med  saa  mange  Be- 
kymringer, selv  om  Størstedelen  af  mig  er  gaaet  bort  med  ham  og  jeg 
ikke  har  andet  tilbage  end  en  uendelig  Ulykke.  Jeg  anbefaler  mig  til 
Dem". 

Paa  Paolo  IV's  Tid  blev  han  anvendt  flere  Steder  ved  Roms  Befæst- 

')  Daniello  fra  Volterra  fik  1559 — 60  den  Opgave  at  tilsløre  de  anstødelige  Partier  paa  Domme- 
dagsbilledets  Figurer.  Han  erhvervede  sig  derved  Tilnavnet  Brachettone  (Buksemager).  Ogsaa 
Figurerne  San  Biagio  og  Santa  Caterina  blev  malede  om,  fordi  deres  Stillinger  blev  anset  for 
uanstændige.  Efter  Daniellos  Død  fortsatte  Girolamo  fra  Fano  paa  Pius  V's  Befaling  dette 
skammelige  Barbari.  Endelig  under  Clemens  XII  blev  det  fuldendt  af  Stefano  Pozzi.  Paolo  IV 
vilde  have  ladet  hele  Dommedagsbilledet  slaa  ned. 

^)   3.  December  1555. 

')  Urbino  var  Billedhugger  og  maaske  ogsaa  Maler;  med  sin  Hustru  Cornelia  havde  han  en 
Søn,  som  Michelangelo  holdt  over  Daaben  og  gav  sit  eget  Navn. 

ning,  ogsaa  af  Salustio  Peruzzi,  hvem  denne  Pave,  som  andensteds  om- 
talt, havde  overdraget  at  udføre  Porten  til  Kastel  Sant'  Agnolo  (Engels- 
borg), som  nu  er  halvvejs  ødelagt.  Han  blev  ogsaa  anvendt  til  at  fordele 
Statuerne  paa  dette  Arbejde  og  korrigere  Billedhuggernes  Modeller. 

Paa  samme  Tid  nærmede  den  franske  Hær  ^)  sig  Rom,  hvorfor  Mi- 
chelangelo frygtede,  at  det  skulde  gaa  ham  galt  tillige  med  Byen,  saa 
han  besluttede  at  flygte  fra  Rom  sammen  med  Antonio  Franzese-)  fra 
Castel  Durante,  som  Urbino  ved  sin  Død  havde  efterladt  som  Tjener  i 
hans  Hus,  og  Michelangelo  drog  hemmelig  til  Spoletos  Bjærge,  hvor 
han  besøgte  forskellige  Eremitboliger.  Paa  samme  Tid  skrev  Vasari  til 
ham  og  sendte  ham  et  lille  Arbejde^),  som  den  florentinske  Borger 
Carlo  Lenzoni  ved  sin  Død  havde  efterladt  til  Messer  Cosimo  Bartoli, 
for  at  han  skulde  lade  det  trykke  og  dedicere  til  Michelangelo.  Da  det 
var  færdigt  og  Vasari  i  de  Dage  havde  sendt  det  til  Michelangelo,  sva- 
rede han  følgende  efter  at  have  modtaget  det: 

„Min  kære  Messer  Giorgio.  Jeg  har  modtaget  Messer  Cosimos  Bog, 
som  De  sendte  mig,  og  jeg  indlægger  en  Takskrivelse,  som  jeg  beder 
Dem  om  at  give  ham.  Jeg  har  i  disse  Dage  med  stor  Møje  og  Bekost- 
ning haft  en  stor  Glæde  ved  at  besøge  Eremitterne  i  Spoletos  Bjærge, 
saa  at  jeg  er  vendt  tilbage  til  Rom  med  mindre  end  Halvdelen  af  mig 
selv.  Thi  i  Sandhed,  der  findes  ikke  Fred  uden  i  Skovene.  Det  glæder 
mig,  at  De  er  sund  og  glad.  Og  jeg  anbefaler  mig  til  Dem.  18.  Septem- 
ber 1556." 

Michelangelo  arbejdede  for  Tidsfordriv  næsten  hver  Dag  paa  den 
Pieta  med  de  fire  Figurer,  som  allerede  er  omtalt.  Han  huggede  den 
i  Stykker  ved  denne  Tid,  fordi  Blokken  indeholdt  mange  Aarer,  var 
haard  og  ofte  slog  Gnister  for  Mejslen,  eller  maaske  fordi  denne  Mands 
Indsigt  var  saa  stor,  at  han  aldrig  fandt  sig  tilfreds  med  noget  af  det,  han 
udførte.  Sandt  er  det  ialtfald,  at  af  de  Statuer,  han  huggede  i  sin  Man- 
domsalder,  ser  man  kun  faa,  som  blev  ført  tilende.  De  fuldt  færdige 
mejslede  han  nemlig  i  sin  Ungdom,  saaledes  Bacchus,  Pietåen  i  la  Feb- 
bre.  Giganten  i  Florens,  Kristus  fra  Minerva •^),  som  det  ikke  er  muligt 
at  formindske  eller  forøge  med  saa  meget  som  et  Hirsekorn  uden  at 
skade  dem.  De  andre  af  Hertug  Julian  og  Lorenzo,  Natten,  Aurora  og 
Moses,  samt  de  to  ved  Siden  af,  som  alt  i  alt  ikke  løber  op  til  elleve  Sta- 
tuer: de  andre,  siger  jeg,  er  blevne  staaende  ufuldendte'^)  og  mange  i 
endnu  højere  Grad,  idet  han  plejede  at  sige,  at  hvis  han  skulde  have 
opnaaet  at  tilfredsstille  sig  selv  i  de  Arbejder,  han  udførte,  vilde  han  kun 

')  Det  var  ikke  Franskmændene,  men  Spanierne,  der  under  Hertugen  af  Albas  Ledelse  over- 
svømmede Kirkestaten,  efter  at  de  den  1.  September  1556  var  dragne  fra  Neapel. 

*)  Han  var  sammen  med  Bygmesteren  Bastiano  Malenotti.  Tjeneren  Antonio  var  flygtet  fra 
Rom.  Det  var  M.s  Hensigt  at  drage  til  Loreto. 

*)  Det  lille  Skrift  er:  „Difesa  della  lingua  fiorentina  e  di  Dante,  con  le  regole  di  far  bella  e 
numerosa  la  prosa,"  som  blev  trykt  i  Florens  1556. 

*)  Til  de  fuldendte  Ungdomsstatuer  maa  ogsaa  regnes  Madonna  med  Barnet  i  Brygge. 

*)   Statuerne  af  Julian  og  Lorenzo  var  fuldendte. 

have  sendt  faa  eller  rettere  slet  ingen  ud  i  Verden.  Heraf  ser  man,  at 
han  var  naaet  saa  vidt  frem  i  Kunst  og  Indsigt,  at  saasnart  han  havde 
udarbejdet  en  Figur  og  opdaget  blot  den  mindste  Fejl  deri,  lod  han  den 
staa  og  gav  sig  i  Kast  med  en  ny  Marmorblok  uden  at  tænke  paa  oftere 
at  vende  tilbage  til  den  første.  Ofte  anfører  han  dette  som  Grunden  til, 
at  han,  som  han  siger,  havde  frembragt  saa  faa  Statuer  og  Malerier. 

Da  denne  Pietå  var  hugget  i  Stykker,  skænkede  han  den  til  Francesco 
Bandini.  Paa  samme  Tid  var  den  florentinske  Billedhugger  Calcagni 
bleven  god  Ven  af  Michelangelo  gennem  Francesco  Bandini  og  Messer 
Donato  Giannotti,  og  da  han  en  Dag  var  hjemme  hos  Michelangelo,  hvor 
Pietåen  var  brudt  i  Stykker,  spurgte  han  efter  en  lang  Samtale  om  Grun- 
den til,  at  han  havde  sønderbrudt  den  og  ødelagt  et  Arbejde,  der  var 
Frugten  af  saa  store  og  vidunderlige  Anstrængelser.  Han  sagde,  at  Grun- 
den var  hans  Tjener  Urbinos  Paatrængenhed,  idet  han  hver  Dag  til- 
skyndede ham  til  at  gøre  den  færdig,  og  at  der  blandt  andet  var  bleven 
stødt  et  Stykke  af  Madonnas  ene  Albue,  samt  at  han  allerede  tidligere 
var  kommen  til  at  hade  den  og  havde  haft  mange  Ubehageligheder  i 
Anledning  af  en  Aare,  som  fandtes  i  den.  Derfor  mistede  han  Taalmodig- 
heden  og  brød  den  i  Stykker,  ja  han  havde  i  Sinde  at  ødelægge  den  helt, 
hvis  ikke  hans  Tjener  Antonio  havde  bedt  ham  om  at  skænke  ham  den, 
saaledes  som  den  stod.  Da  Tiberio  havde  hørt  det,  talte  han  om  Sagen 
med  Bandini,  som  ønskede  et  eller  andet  fra  hans  Haand,  og  Bandini 
udvirkede,  at  Tiberio  lovede  Antonio  200  Daler  i  Guld,  og  bad  Michel- 
angelo om  at  tillade  Tiberio  at  fuldende  den  for  Bandini,  saaledes  at  Mi- 
chelangelo hjalp  ham  med  Modeller,  idet  de  saaledes  vilde  opnaa,  at 
hans  Arbejde  ikke  var  helt  spildt.  Michelangelo  gik  ind  paa  Forslaget  og 
skænkede  dem  Statuen.  Den  blev  strax  ført  bort  og  derefter  sat  sammen  af 
Tiberio,  medens  nogle  Enkeltheder,  jeg  ved  ikke  hvilke,  blev  omformede; 
men  den  blev  staaende  ufuldendt  paa  Grund  af  Bandinis,  Michelangelos 
og  Tiberios  Død.  Den  befinder  sig  nu  i  Francescos  Søn,  Pierantonio 
Bandinis  Eje  i  hans  Vigne  paa  Monte  Cavallo^).  Men  for  nu  at  vende 
tilbage  til  Michelangelo  maatte  han  finde  paa  et  nyt  Marmorarbejde,  for 
at  han  hver  Dag  kunde  fordrive  Tiden  med  at  hugge,  og  der  blev  op- 
stillet en  ny  Marmorblok,  hvori  der  allerede  før  var  anlagt  en  ny  Pie- 
tå,  som  var  meget  mindre  og  forskellig  fra  den  anden  ^). 

Architekten  Pirro  Ligorio,  som  var  traadt  i  Paolo  IV's  Tjeneste  ved 
Peterskirkens  Opførelse  plagede  paany  Michelangelo,  idet  han  gik  rundt 
og  sagde,  at  denne  gik  i  Barndom^).  Harmfuld  over  disse  Ting  var 
han  derfor  med  Glæde  draget  hjem  til  Florens,  og  da  han  opgav  denne 

')  Denne  Pietå  eller  rettere  Nedtagelse  af  Korset  blev,  uvist  hvomaar,  ført  til  Florens,  og 
1722  opstillet  i  Domkirken,  bag  hvis  Højalter  den  staar  endnu.  Kristusfigurens  venstre 
Ben  er  afhugget. 

")    Denne  mindre  Gruppe  havnede  i  Palazzo  Rondaninis  Gaard  i  Rom. 

*)  Neapolitaneren  Pirro  Ligorio,  som  foruden  at  være  Architekt  var  Forfatter  til  en  Mængde 
Bøger  om  romerske  Antikviteter,  intrigerede  for  at  indtage  Michelangelos  Plads  som  Leder 
af  Kirkens  Opforelse,  men  Paven  berøvede  ham  enhver  Ret  til  Indblanding. 

Tanke,  blev  han  paany  tilskyndet  ved  Breve  fra  Giorgio;  men  han  følte, 
han  var  blevet  for  ældet,  og  da  han  allerede  var  naaet  til  en  Alder  af  81 
Aar,  skrev  han  som  sædvanlig  til  Vasari  og  sendte  ham  en  Del  aand- 
fulde  Sonetter,  hvori  han  siger,  at  han  var  naaet  til  sit  Livs  Afslutning 
og  at  hvis  han  iagttog,  hvor  han  havde  sine  Tanker,  vilde  han  under 
Læsningen  se,  at  Viseren  stod  paa  XII  og  at  der  ikke  opstod  nogen  Tanke 
hos  ham,  uden  at  Døden  var  indhugget  deri. 

Saaledes  sagde  han  i  et  af  sine  Breve:  „Maa  det  være  Guds  Vilje, 
Vasari,  at  jeg  ulejliger  Dem  endnu  et  Aars  Tid;  og  jeg  véd,  at  De  sik- 
kert vil  sige,  jeg  er  gammel  og  gal,  som  har  Lyst  til  at  skrive  Sonetter; 
men  eftersom  mange  siger,  at  jeg  gaar  i  Barndom,  har  jeg  villet  blive  i 
min  Rolle.  Gennem  Deres  Brev  ser  jeg,  hvilken  Kærlighed  De  nærer 
til  mig,  og  stol  paa,  at  jeg  gærne  vilde  lægge  disse  mine  svage  Ben  til 
Hvile  ved  Siden  af  min  Faders,  som  De  beder  mig  om ;  men  ved  at  rejse 
herfra,  vilde  jeg  blive  Aarsag  til  en  stor  Ødelæggelse,  en  stor  Skam  og 
en  stor  Skade  for  Peterskirkens  Bygning.  Men  naar  den  bliver  endelig 
ordnet,  saa  den  ikke  kan  forandres,  haaber  jeg  at  gøre,  hvad  De  skriver 
til  mig,  hvis  det  da  ikke  er  en  Synd  at  holde  adskillige  Slughalse  i  Spæn- 
ding, som  blot  venter  paa,  at  jeg  skal  rejse  i  en  Fart.  Med  dette  Brev 
fulgte  følgende  Sonet,  som  ogsaa  var  skreven  med  hans  egen  Haand: 

Giunto  é  giå  '1  corso  della  vita  mia. 
Con  tempestoso  mar  per  fragil  barca, 
Al  comun  porto,  ov'  a  render  si  varca 
Conto  e  ragion  d'ogni  opra  trista  e  pia. 
Onde  l'affettuosa  fantasia, 
Che  l'arte  mi  fece  idolo  e  monarca, 
Cognosco  or  ben  qant'  era  d'error  carca, 
E  quel  ch'a  mal  suo  grado  ognun  desia. 
Gli  amorosi  pensier  giå  vani  e  lieti, 
Che  fien'or  s'a  due  morti  mi  avvicino? 
D'una  so'  certo,  e  l'altra  mi  minaccia. 
Né  pinger  né  scolpir  fia  piu  che  queti 
L'anima  volta  a  quello  Amor  divino, 
Ch'aperse,  a  prender  noi,  in  croce  le  braccia. 

„Over  det  stormende  Hav,  i  en  skrøbelig  Baad,  er  mit  Liv  nu  naaet 
til  den  fælles  Havn,  hvor  man  lander  for  at  gøre  Regnskab  for  enhver 
syndig  eller  from  Handling.  Derfor  indser  jeg  nu,  hvor  min  inderlige 
Fantasi,  der  gjorde  Kunsten  til  min  Afgud  og  Konge,  saavel  som  alle 
de  Længsler,  enhver  mod  sin  Vilje  nærer,  var  fulde  af  Vildfarelse.  Hvad 
bliver  der  af  Fortidens  glade  og  forfængelige,  elskovsfulde  Tanker,  nu 
da  jeg  nærmer  mig  en  doppelt  Død?  Den  ene  er  jeg  vis;  den  anden 
truer  mig.  Ingen  Syslen  med  Hammer  eller  Pensel  har  Hvile  for  Sjæ- 
len, der  higer  mod  hin  guddommelige  Kærlighed,  som  paa  Korset  aab- 
nede  sin  Favn  for  at  modtage  os". 

Deraf  saa  man,  at  han  var  ifærd  med  at  trække  sig  tilbage  til  Gud  og 
opgav  Omsorgen  for  Kunsten  paa  Grund  af  de  ondskabsfulde  Kunst- 
neres Forfølgelse  og  paa  Grund  af  nogle  Ledere  af  Bygningen,  der,  som 
han  sagde,  gerne  havde  villet  bruge  Hænderne.^) 

Paa  Hertug  Cosimos  Befaling  svarede  Vasari  Michelangelo  med  faa 
Ord  i  et  Brev,  hvori  han  opmuntrede  ham  til  at  vende  hjem,  og  sendte 
ham  en  Sonet,  som  fulgte  Rimene  i  hans  egen.  Michelangelo  havde  gerne 
forladt  Rom,  og  han  var  saa  trætog  ældet,  at  han  havde  besluttet  at  ven- 
de tilbage,  som  nedenfor  skal  berettes;  men  om  end  Viljen  var  redebon, 
var  hans  Kød  skrøbeligt  og  holdt  ham  tilbage  i  Rom.  Da  hændte  det  i 
Juni  1557,  da  han  havde  udført  en  Model  til  Travertinhvælvingen  over 
Nischen  i  Kongens  Kapel,  at  der  blev  begaaet  en  Fejl  paa  Grund  af,  at 
han  ikke  kunde  gaa  derhen,  som  han  plejede,  idet  Murmesteren  tog 
Maal  af  hele  Hvælvingen  med  en  eneste  Buestilling,  medens  der  burde 
have  været  uendelig  mange.  Som  fortrolig  Ven  af  Vasari  sendte  Michel- 
angelo ham  egenhændig  Tegningerne  med  følgende  Ord  skrevne  for- 
neden paa  to  af  dem:  „Maalet  til  den  Buestilling,  som  er  tegnet  med  rødt, 
tog  Murmesteren  til  hele  Hvælvingen.  Senere,  da  man  begyndte  at  naa 
Halvrundingen  øverst  i  Hvælvingen,  opdagede  han  Fejlen  i  den  omtalte 
Bue,  som  man  ser  her  paa  Tegningen,  hvor  der  er  sat  Mærker  med  sort. 
Med  denne  Fejl  er  Hvælvingen  skredet  saa  vidt  frem,  at  man  maa  ned- 
bryde en  stor  Mængde  Stenblokke,  eftersom  der  i  denne  Hvælving  ikke 
bruges  Mursten,  men  lutter  Travertinblokke,  og  Kredsenes  Diameter  er 
foruden  de  rundtløbende  Gesimser  toogtyve  Haandsbred.  Da  jeg  havde 
udført  Modellen  nøjagtig,  som  jeg  gør  til  alt,  var  denne  Fejl  bleven  be- 
gaaet, fordi  jeg  paa  Grund  af  min  høje  Alder  ikke  ofte  kunde  gaa  der- 
hen; og  medens  jeg  troede,  at  nu  var  den  Hvælving  færdig,  bliver  den  i 
Stedet  for  ikke  færdig  hele  denne  Vinter.  Hvis  man  kunde  dø  af  Skam 
og  Smerte,  vilde  jeg  ikke  længere  være  levende.  Jeg  beder  Dem  om  at 
meddele  Flertugen,  at  jeg  ikke  nu  er  i  Florens." 

Paa  den  anden  Tegning,  hvor  han  havde  opridset  Grundplanen,  sagde 
han  følgende: 

„Messer  Georgio.  For  at  De  bedre  kan  forstaa  Vanskeligheden  ved 
Hvælvingen  og  følge  dens  Udvikling  lige  fra  Grunden,  har  det  været 
nødvendigt  at  dele  den  i  tre  Hvælvinger,  som  i  Stedet  for  Vinduerne  for- 
neden er  adskilte  ved  Pilastrer,  der,  som  De  ser,  løber  pyramideformede 
op  mod  Hvælvingens  øverste  indre  Midtpunkt,  svarende  til  Hvælvin- 
gernes Fundament  og  Sider.  Det  var  nødvendigt  at  støtte  dem  med  en 
stor  Mængde  Buestillinger,  og  de  forandre  sig  i  den  Grad  og  i  saa  mange 
Retninger  fra  Punkt  til  Punkt,  at  man  ikke  kan  opstille  nogen  bestemt 
Regel.  Paa  samme  Maade  maa  Kredse  og  Kvadrater,  som  falder  midt  i 
deres  Grundflader,  formindskes  og  forøges  i  saa  mange  Retninger  og  gaa 
til  saa  mange  Punkter,  at  det  er  vanskeligt  at  finde  den  sande  Fremgangs- 
maade.  Men  da  de  havde  Modellen,  idet  jeg  laver  Model  til  alt,  burde 

*)    Det  vil  sige  give  mange  Penge  ud  til  ingen  Nytte,  ikke  for  Kirkebygningen,  men  til  egen  Fordel, 

man  desuagtet  aldrig  begaa  en  saa  grov  Fejl  som  at  ville  konstruere  alle 
de  tre  Lag  ved  Hjælp  af  en  eneste  Buestilling.  Følgen  har  været,  at  vi 
med  Skam  og  Skade  har  maattet  rive  ned,  og  en  stor  Mængde  Stenblokke 
nedrives  fremdeles.  Hvælvingen,  den  architektoniske  Udsmykning  og 
Vinduernes  Indfatning  bestaar  udelukkende  af  Travertin,  ligesom  det  øv- 
rige af  Bygningen  nedenfor,  hvilket  er  noget  usædvanligt  i  Rom." 

Da  Hertug  Cosimo  saa  disse  Hindringer,  tilgav  han  Michelangelo,  at 
han  ikke  mere  kom  til  Florens,  og  lod  ham  sige,  at  han  satte  større 
Pris  paa,  at  han  var  tilfreds  og  fortsatte  Peterskirken,  end  paa  noget- 
somhelst  andet,  han  kunde  opnaa  i  Verden,  saa  han  blot  ikke  skulde 
have  Bekymringer.  Derfor  skrev  Michelangelo  til  Vasari  i  samme  Brev, 
at  han  takkede  Hertugen,  saa  godt  han  formaaede,  over  hans  store  God- 
hed og  sagde:  „Gud  skænke  mig  som  en  Naadegave,  at  jeg  kan  tjene 
ham  med  min  stakkels  Person;  thi  Erindringen  og  Hjærnen  er  allerede 
gaaet  andensteds  hen  for  at  vente  paa  ham."  Dette  Brev  var  dateret  Au- 
gust 1557.  Saaledes  erfarede  Michelangelo,  at  Hertugen  agtede  baade 
hans  Liv  og  hans  Ære  højere  end  han  selv,  som  paa  sin  Side  tilbad  Her- 
tugen. Alle  disse  Ting  og  mange  andre,  som  det  er  unødvendigt  at  anføre, 
har  vi  fra  egenhændige  Breve,  som  er  i  vort  Eje. 

Michelangelo  var  naaet  til  det  Punkt,  at  han  saa,  hvor  lidt  der  udret- 
tedes i  St.  Peter,  og  havde  allerede  fuldendt  en  stor  Del  af  den  indven- 
dige Vinduesfrise  og  af  de  udvendige  Doppeltsøjler,  der  løber  i  en  Kreds 
over  den  runde  Gesims^),  hvor  Kuppelen  siden  skulde  hvile,  som 
siden  skal  berettes.  Han  blev  da  opmuntret  af  sine  bedste  Venner  som 
Kardinal  Carpi,  Messer  Donato  Gianotti,  Francesco  Bandini,  Tomaso 
de'  Cavalieri  og  Lottino,  som  trængte  ind  paa  ham,  for  at  han,  da  han 
saa,  at  det  trak  ud  med  at  hvælve  Kuppelen,  i  det  mindste  skulde  lave  en 
Model  til  den.  Han  gik  mange  Maaneder  saaledes  uden  at  beslutte  sig, 
men  endelig  begyndte  han  og  udførte  lidt  efter  lidt  en  lille  Lermodel,  for 
at  man  senere  efter  den  og  med  de  Planer  og  Profiler,  han  havde  tegnet, 
kunde  udføre  en  større  i  Træ.  Efter  at  han  havde  paabegyndt  den,  lod 
han  den  udføre  paa  lidt  over  et  Aar  af  Mester  Giovanni  Franzese,  som 
arbejdede  med  største  Flid  og  Anstrængelse,  og  han  udførte  den  i  en 
saadan  Størrelse,  at  de  smaa  Maal  og  Forhold  til  Punkt  og  Prikke  kom 
til  at  stemme  med  det  store  Arbejde,  som  var  beregnet  efter  det  gamle 
romerske  Spand.  I  denne  Model  havde  han  med  Omhu  udført  alle  En- 
keltheder af  Søjler,  Baser,  Kapitæler,  Døre,  Vinduer,  Gesimser  og  Frem- 
spring og  enhver  nok  saa  ringe  Detaille,  idet  han  indsaa,  at  i  et  saadant 
Arbejde  burde  der  ikke  gøres  mindre,  for  at  der  i  Kristenheden,  ja  i 
hele  Verden  ikke  skulde  findes  eller  ses  en  Bygning  af  herligere  Ud- 
smykning og  Storhed  end  denne.  Det  forekommer  mig  ogsaa,  at  naar 
vi  har  spildt  Tid  med  at  optegne  mindre  betydningsfulde  Ting,  er  det 
langt  mere  nyttigt,  ja  vor  Pligt  at  beskrive  denne  Plan,  efter  hvilken 

*)   Her  er  Tale  om  den  meget  smukke  Tromme  med  Dobbeltsøjler,  helt  af  Travertin,  hvorpaa 
Peterskuppelen  hviler. 
Renæssancens  ypperste  Kunstnere  14 

man  har  udført  denne  Bygning  og  Kuppel  paa  den  Maade  og  i  den 
Form  og  Stil,  som  Michelangelo  har  tænkt  at  give  den.  Derfor  vil  jeg, 
saa  kort  jeg  formaar,  give  en  simpel  Fremstilling,  for  at,  hvis  det,  hvad 
Gud  forbyde,  skulde  ske,  at  ligesom  man  hidtil  har  set  dette  Værk  blive 
hjemsøgt  i  Michelangelos  levende  Live,  det  saaledes  ogsaa  efter  hans 
Død  skulde  blive  forfulgt  af  anmassende  Folks  ^)  Misundelse  og  Ond- 
skab, saa  disse  mine  Skrifter,  hvordan  de  end  er,  maa  kunne  gavne  de 
Trofaste,  som  skulle  udføre  denne  sjeldne  Mands  Hensigt,  og  tillige  tøjle 
de  ondskabsfuldes  Attraa,  naar  de  maatte  have  Lyst  til  at  forandre  den, 
og  for  at  man  saaledes  paa  samme  Tid  kan  gavne  og  fornøje  og  aabne 
Blikket  hos  de  skønne  Aander,  som  er  Venner  af  og  beskæftiger  sig 
med  denne  Kunst*). 

Nu  indtraf  Paolo  IV's  Død,  og  efter  ham  blev  Pius  IV  valgt  ^).  Han  lod 
Pirro  Ligorio,  som  var  bleven  Palads-Architekt,  fortsætte  Opførelsen 
af  det  lille  Palads  i  Belvederelunden,  var  meget  artig  overfor  Michel- 
angelo og  gjorde  ham  mange  Tilbud.  Den  pavelige  Beslutning  med  Hen- 
syn til  Peterskirkens  Opførelse,  som  han  havde  modtaget  først  af  Paolo 
III,  siden  af  Julius  III  og  Paolo  IV,  bekræftede  Paven  og  gengav  ham 
en  Del  af  de  Indtægter  og  Lønninger,  som  var  ophævede  af  Paolo  IV, 
samt  anvendte  ham  til  mange  Ting  i  sine  Bygninger.  Paa  Peterskirken 
lod  han  under  sin  Regering  arbejde  ivrigt.  I  Særdeleshed  brugte  han 
ham  til  at  udføre  Tegninger  til  et  Gravmæle  af  hans  Broder  Marchese 
Marignano,  hvilket  Hans  Hellighed  overdrog  til  den  udmærkede  Billed- 
hugger Cavalier  Lione  Lioni  fra  Arezzo,  som  var  en  god  Ven  af  Michel- 
angelo. Dette  Gravmæle  skulde  opstilles  i  Domkirken  i  Milano,  og  dets 
Udseende  vil  blive  beskrevet  paa  rette  Sted*). 

Ved  samme  Tid  afbildede  Cavaliere  Lioni  Michelangelo  meget  levende 
paa  en  Medaille,  og  for  at  glæde  ham  modellerede  han  paa  Reversen 
en  Blind,  ledet  af  en  Hund,  med  følgende  Indskrift  omkring:  „Docebo 
iniqvos  vias  tuas,  et  impii  ad  te  convertentur".  Da  Michelangelo  fandt 
stort  Behag  i  den,  skænkede  han  ham  Modellen  til  en  Herkules,  der 
knuser  Antæus,  som  han  selv  havde  udført  i  Vox,  og  nogle  af  sine  Teg- 
ninger. De  eneste  Billeder,  der  findes  af  Michelangelo,  er  to  Malerier, 
det  ene  af  Bugiardino,  det  andet  af  Jacopo  del  Conte;  et  Relief  i  Bronce, 
udført  af  Daniello  Ricciarelli  og  det  omtalte  af  Cavaliere  Lione.^)  Der  er 
taget  saa  mange  Kopier  efter  dem,  at  jeg  har  set  et  stort  Antal  paa  mange 
Steder,  baade  i  og  udenfor  Italien. 

*)  Michelangelos  Plan  blev  respekteret  i  den  Grad,  at  han  ikke  mere  vilde  genkende  den,  om 
han  vendte  tilbage  til  Verden.  For  slet  ikke  at  tale  om  mindre  Enkeltheder,  forandrede  man 
selve  Hovedformen  fra  et  græsk  til  et  latinsk  Kors. 

*)  I  Originalen  følger  her  en  meget  detailleret  Beskrivelse  af  Peterskuppelen,  som  alene  slu- 
ger en  halv  Snes  Sider.  Da  den  kun  har  Interesse  for  Fagmænd,  forbigaar  vi  den  paa  Grund 
af  dens  uforholdsmæssige  Bredde. 

*)    1559. 

*)   Biografien  af  Lione  Lioni. 

')  I  det  kapitolinske  Galleri  i  Rom  findes  Michelangelos  Portræt,  malet  af  Marcello  Venusti, 
Et  andet  Portræt  udførte  Giulio  Bonasoni  1546. 

Samme  Aar  drog  Kardinal  Giovanni  de'  Medici,  Hertug  Cosimos  Søn, 
til  Pius  IV  i  Rom  for  at  modtage  Kardinalhatten  ^),  og  det  faldt  i  Vasaris 
Lod  at  drage  med  ham  som  hans  Tjener  og  Fortrolige.  Han  drog  meget 
gerne  derned  og  blev  der  en  Maaned  for  at  nyde  godt  af  Michelangelos 
Selskab,  da  han  havde  ham  meget  kær  og  stadig  var  sammen  med  ham. 
Paa  hans  Excellences  Befaling  havde  Vasari  medbragt  Træmodellen 
til  hele  det  hertugelige  Palads  i  Florens  og  Tegningerne  til  de  nye  Væ- 
relser, han  havde  opført  og  malet  og  som  Michelangelo  ønskede  at  se 
i  Model  og  Tegning,  fordi  han  paa  Grund  af  sin  Alderdom  ikke  kunde 
se  Værkerne  selv.  Disse  var  rige  og  mangfoldige,  fulde  af  Fantasier  og 
Paafund  og  begyndte  med  Uranus'  Kastration,  Saturn,  Rhea,  Ceres,  Ju- 
piter, Juno  og  Hercules,  saaledes  at  der  i  hvert  Værelse  var  et  af  disse 
Navne  med  deres  Historie  i  forskellige  Afdelinger.  Paa  samme  Maade 
barde  andre  Værelser  og  Sale  under  disse,  Navne  efter  Heltene  i  Casa 
Medici  fra  Cosimoden  ældre,  Lorenzo,  LeoX  og  Clemens  VII  til  Gio- 
vanni^), Hertug  Alessandro  og  Hertug  Cosimo.  I  hver  af  disse  Sale  var 
ikke  blot  en  Skildring  af  deres  Bedrifter,  men  tillige  Portrætter  af  dem 
selv,  deres  Børn  og  andre  afdøde  Personer,  hvadenten  de  havde  tilhørt 
Forvaltningen,  Hæren  eller  Litteraturen,  alle  malede  efter  Naturen.  Va- 
sari havde  skrevet  en  Dialog  derom,  hvori  han  gjorde  Rede  for  alle  de 
historiske  Skildringer  og  Maalet  med  det  hele  Arbejde,  samt  hvorledes 
Fablerne  for  oven  svarede  til  Skildringerne  for  neden.  Den  blev  oplæst 
for  ham  af  Annibale  Caro,  og  Michelangelo  fandt  det  største  Behag  i 
den.  Denne  Dialog  vil  blive  udgivet,  naar  Vasari  faar  mere  Tid^). 

Vasari  ønskede  at  ændre  den  store  Sal,  der  som  andensteds  omtalt 
havde  et  lavt  Loft,  som  trykkede  den  og  gjorde  den  fattig  paa  Lys.  Da 
han  nu  havde  Lyst  til  at  hæve  det,  kunde  Hertug  Cosimo  ikke  beslutte 
sig  til  at  give  ham  denne  Tilladelse,  ikke  fordi  Hertugen  var  bange 
for  Bekostningen,  hvad  man  senere  har  set,  han  ikke  var,  men  fordi 
han  frygtede  Faren  ved  at  løfte  Tagsparrerne  tretten  Alen.  Da  nu  hans 
Exellence  gik  ind  paa,  at  man  skulde  hore  Michelangelos  forstandige 
Mening,  og  denne  af  de  medbragte  Modeller  havde  set,  hvorledes  Salen 
var  før  og  hvorledes  den  vilde  blive,  naar  man  borttog  alt  Træværket  og 
satte  nyt  istedetfor,  gav  Loftet  og  Væggene  en  ny  Form,  saaledes  som 
det  senere  er  sket,  og  udsmykkede  dem  med  de  historiske  Billeder,  hvis 
Anordning  ogsaa  var  angiven  paa  Modellen,  fandt  han  Behag  deri  og 
blev  ikke  Dommer,  men  selv  Part  i  Sagen,  idet  han  tillige  saa,  hvorledes 
og  med  hvilken  Lethed  man  kunde  hæve  Taget  og  hvorledes  man  kunde 
gennemføre  Arbejdet  paa  kort  Tid.  Derfor  skrev  han  ved  Vasaris  Af- 
rejse til  Hertugen,  at  han  dog  skulde  udføre  dette  Foretagende,  som  var 
hans  Storhed  værdigt*). 

')  Marts  1560. 

*)  Giovanni  delle  Bande  nere,  Fader  til  Storhertug  Cosimo  I. 

*)  Den  blev  udgivet  af  hans  Nevø  Giorgio  Vasari  i  Florens  1588. 

*)  Denne  Sal  omtales  udførligt  i  Biografien  af  Bandinelli  og  i  Vasaris  Selvbiografi. 

Samme  Aar  drog  Hertug  Cosimo  til  Rom  sammen  med  sin  Ægte- 
fælle Hertuginde  Leonora,  og  da  han  var  ankommen,  gik  Michelangelo 
straks  hen  for  at  besøge  ham.  Hertugen  viste  ham  stor  Elskværdighed, 
og  da  han  højagtede  hans  store  Dygtighed,  lod  han  ham  sidde  ved  sin 
Side  og  talte  meget  fortroligt  med  ham  om  alt,  hvad  hans  Excellence 
havde  ladet  udføre  af  Maleri  og  Skulptur  i  Florens;  om  alt,  hvad  han 
havde  i  Sinde  at  udføre  og  i  Særdeleshed  om  Salen.  Michelangelo  op- 
muntrede og  bestyrkede  ham  paany  og  beklagede,  fordi  han  elskede 
denne  Herre,  at  han  ikke  var  ung,  saa  han  kunde  tjene  ham ;  og  da  hans 
Excellenze  fortalte,  at  han  havde  fundet  en  Methode  til  at  bearbejde 
Porfyr,  hvad  han  ikke  havde  troet,  sendte  han  ham,  som  der  er  for- 
talt i  det  første  Kapitel  af  Teorierne  ^),  det  Kristushoved,  som  er  hugget 
af  Billedhuggeren  Francesco  del  Tadda  og  som  fyldte  ham  med  Un- 
dren. Han  vendte  flere  Gange  tilbage  til  Hertugen,  medens  denne  boede 
i  Rom,  og  havde  største  Glæde  deraf.  Ligesaa  besøgte  han  hans  Søn 
Don  Francesco  de'  Medici,  da  han  senere  drog  derned,  og  Michelangelo 
fandt  Behag  i  ham  paa  Grund  af  hans  elskværdige  Modtagelse  og  den 
Opmærksomhed,  hans  Excellence  viste,  idet  han  altid  talte  til  ham  med 
Baretten  i  Haanden,  eftersom  han  nærede  en  uendelig  Ærbødighed  for 
en  saa  sjelden  Mand.  Michelangelo  skrev  til  Vasari,  at  det  gjorde  ham 
ondt,  at  han  var  utilpas  og  gammel,  fordi  han  havde  ønsket  at  gøre  et 
eller  andet  for  denne  Herre,  og  han  gik  ud  og  søgte  at  faa  en  eller 
anden  skøn  Antikvitet  til  Købs  for  at  sende  ham  den  til  Florens. 

Ved  samme  Tid  ønskede  Paven  en  Tegning  til  Porta  Pia  [1561].  Mi- 
chelangelo udførte  tre,  alle  ualmindelig  skønne,  af  hvilke  Paven  valgte 
at  bygge  den  mindst  bekostelige,  saaledes  som  den  nu  ses  opført  til  stor 
Ære  for  sin  Mester^),  og  da  han  saa,  at  Paven  ønskede,  han  ogsaa 
skulde  restaurere  Roms  øvrige  Porte,  udførte  han  mange  andre  Teg- 
ninger for  ham,  og  ligeledes  gav  han  paa  samme  Paves  Opfordring 
Tegning  til  den  ny  Kirke  Santa  Maria  degli  Angioli  i  de  diocletianske 
Termer  for  at  forvandle  dem  til  en  Kirke  til  kristent  Brug.  En  af  de 
Tegninger,  han  udførte,  vandt  Prisen  fremfor  mange  andre,  som  var 
udførte  af  udmærkede  Architekter.  Den  havde  mange  snilde  Indretnin- 
ger til  Certosinermunkenes  Bekvemmelighed,  og  de  har  nu  næsten 
fuldendt  den.  Hans  Hellighed,  alle  Prælaterne  og  Hofmændene  maatte 
undres  over  de  smukke  Tanker,  han  havde  haft  og  gennemført  med 
stor  Indsigt,  idet  han  anvendte  alle  Hovedmurene  i  disse  Termer,  og 
man  ser,  hvorledes  han  har  forvandlet  dem  til  en  herlig  Kirke  og  byg- 
get en  Indgang,  som  overgik  alle  Architekternes  Forventning,  i  hvilken 
Anledning  han  høstede  uendelig  Ros  og  Hæder  ^).  Til  samme  Kirke  teg- 
nede han  ogsaa  et  Ciborium  af  Bronce,  som  for  en  stor  Del  blev  støbt 

*)  Vasaris  Indledning  til  Biografierne. 
*)  Den  blev  aldrig  bygget  helt  færdig. 
')   Denne  Kirke  blev  forandret  1749  af  Architekten  Vanvitelli.  Der,  hvor  Hovedporten  var, 

byggede  han  et  Alter,  hvorved  Sideporten  blev  Hovedindgang.  Ogsaa  i  det  indre  foretog 

han  forskellige  Forandringer,  som  ikke  vandt  Bifald. 

af  den  fortrinlige  Broncestøber  Mester  Jacopo  Ciciliano,  der  formaaede 
at  lade  Støbningen  fremtræde  meget  skarpt  uden  Ujevnheder,  saa  at 
Arbejderne  kan  afpudses  med  ringe  Anstrengelse.  Han  er  en  sjelden 
Mester  i  den  Art  Arbejder  og  behagede  Michelangelo  i  høj  Grad. 

Den  florentinske  Koloni  havde  ofte  forhandlet  om  at  paabegynde  Kir- 
ken San  Giovanni  i  Strada  Julia  ^).  Alle  Hovederne  for  de  rigeste  Huse 
traadte  derfor  sammen  og  lovede  alle  efter  Evne  og  i  Rater  at  yde  Til- 
skud til  denne  Bygning,  saa  at  de  opnaaede  at  kunne  hæve  en  god  Sum 
Penge.  De  drøftede  indbyrdes,  om  det  var  bedst  at  fortsætte  den  gamle 
Plan  eller  begynde  noget  nyt  og  bedre.  Det  blev  besluttet,  at  man  skulde 
opføre  noget  Nyt  paa  de  gamle  Fundamenter,  og  endelig  valgte  de  tre 
Forstandere  for  Bygningen,  nemlig:  Francesco  Bandini.Uberto  Ubaldini 
og  Tomaso  de'  Bardi.  De  bad  Michelangelo  om  Tegning  og  anbefalede 
sig  til  ham,baade  fordi  det  var  en  Skam  for  Kolonien  at  have  bortkastet 
saa  mange  Penge  uden  nogensinde  at  have  faaet  noget  ud  af  det  og  fordi 
de  ikke  saa  nogen  Udvej,  hvis  hans  Kunst  ikke  hjalp  dem  til  at  fuld- 
ende Bygningen.  Han  lovede  dem  med  stor  Velvilje  at  gøre  det  saa  godt 
som  noget  Arbejde,  han  nogensinde  før  havde  udført,  idet  han  nu  i  sin 
Alderdom  gerne  gav  sig  af  med  hellige  Ting,  som  kunde  blive  til  Guds 
Ære,  dernæst  af  Kærlighed  til  sin  Nation,  som  han  stadig  elskede. 
Under  denne  Forhandling  havde  Michelangelo  hos  sig  en  florentinsk 
Billedhugger  Tiberio  Calcagni,  en  ung  Mand,  som  havde  stor  Lyst  til  at 
lære  Kunsten  og  var  draget  til  Rom,  hvor  han  havde  lagt  sig  efter  Ar- 
chitekturen.  Michelangelo,  som  elskede  ham,  havde  som  omtalt  over- 
draget ham  at  fuldende  den  Marmorpieta,  han  brød  i  Stykker,  og  des- 
uden en  Marmorbuste  af  Brutus^)  i  meget  overnaturlig  Størrelse,  af 
hvilken  han  blot  havde  paabegyndt  den  første  Udmejsling  af  Hovedet. 

Han  havde  udført  den  efter  et  Portræt  af  Brutus,  som  var  udskaaret 
i  en  antik  Karneol,  som  tilhørte  Giuliano  Ceserino  og  var  meget  gam- 
mel. Michelangelo  huggede  den  for  Kardinal  Ridolfi  paa  sin  gode  Ven 
Donato  Gianottis  Bønner,  og  det  er  et  sjeldent  Arbejde. 

Da  Michelangelo  altsaa  paa  Grund  af  Alderdom  var  ude  af  Stand  til  at 
udføre  architektoniske  Tegninger  eller  drage  korrekte  Linier,  begyndte 
han  at  tage  Hjælp  af  Tiberio,  som  var  meget  elskværdig  og  dygtig.  Da 
han  derfor  ønskede  at  benytte  ham  ved  dette  Foretagende,  paalagde  han 
ham  at  optage  et  Grundrids  af  Kirkens  Beliggenhed.  Saa  snart  han  havde 
optegnet  det  og  ufortøvet  bragt  det  til  Michelangelo,  meddelte  han  For- 
standeren gennem  Tiberio,  paa  en  Tid,  hvor  ingen  troede,  han  udrettede 

')    Disse  Forhandlinger  førtes  fra  October  til  December  1859. 

')  Denne  Buste  blev  heller  ikke  fuldført  af  Calcagni  eller  andre.  Den  findes  nu  i  Museo  Na- 
zionale.  Nogle  mener,  at  han  i  Brutus's  Ansigt  vilde  fremstille  Lorenzino  de'  Medici,  Hertug 
Alessandros  Morder,  men  at  han  senere  syntes  ham  en  alt  for  ussel  Forræder,  saa  han  op- 
gav ham.  Under  Busten  læser  man  følgende  Distikon: 

Dum  Bruti  effigiem  sculptor  de  marmore  ducit 
in  mentem  sceleris  venit,  et  abstinuit. 
Dette  Distikon  tilskrives  Bembo,  maaske  med  Urette. 

noget,  at  han  havde  opfyldt  deres  Ønske,  og  viste  dem  endelig  fem  Pla- 
ner til  herlige  Kirker.  Da  de  havde  set  dem,  undredes  de,  og  han  sagde  til 
dem,  at  de  skulde  vælge  en  Tegning  efter  deres  Behag,  og  skøndt  de  væg- 
rede sig  og  ønskede  at  overlade  det  til  hans  Skøn,  holdt  han  dog  paa,  at 
de  skulde  tage  en  Beslutning  efter  deres  eget  Hoved,  De  valgte  da  alle 
enstemmigt  en  Plan,  som  var  meget  rig,  og  da  de  havde  bestemt  sig  for 
denne,  sagde  Michelangelo  til  dem,  at  hvis  de  gennemførte  denne  Teg- 
ning, vilde  det  blive  et  Arbejde,  som  hverken  Romerne  eller  Grækerne 
nogensinde  i  deres  Tid  havde  udført  Mage  til.  Det  er  Ord,  som  ellers 
aldrig,  hverken  før  eller  siden,  udgik  af  Michelangelos  Mund;  thi  han 
var  meget  beskeden. 

Endelig  blev  de  enige  om,  at  hele  Anordningen  skulde  overlades  til 
Michelangelo,  medens  Tiberio  skulde  paatage  sig  Arbejdet  med  Ud- 
førelsen. De  gik  ind  paa  alt,  idet  han  lovede  at  tjene  dem  paa  bedste 
Maade.  Michelangelo  overgav  da  Planen  til  Tiberio,  for  at  han  skulde 
tegne  den  rent  og  udføre  den  i  Enkeltheder,  og  han  gav  ham  alle  de  ind- 
vendige og  udvendige  Profiler,  for  at  han  skulde  forme  en  Lermodel,  idet 
han  lærte  ham,  hvorledes  han  skulde  udføre  den,  for  at  den  kunde  staa 
fast.  Paa  ti  Dage  fuldendte  Tiberio  Modellen  i  en  Højde  af  otte  Spand. 
Da  den  i  høj  Grad  behagede  hele  Kolonien,  lod  de  senere  udføre  en 
Træmodel  af  den,  som  nu  findes  i  Koloniens  Konsulat.^)  Den  er  et  saa 
sjældent  Arbejde,  at  man  ingensinde  har  set  en  Kirke,  som  i  den  Grad 
udmærker  sig  ved  Skønhed,  Rigdom  ogstor  Mangfoldighed.  Arbejdet  blev 
paabegyndt  og  der  blev  anvendt  5000  Daler;  men  da  de  tegnede  Bidrag 
til  Bygningen  ikke  kom  ind,  blev  den  staaende  saaledes  til  Michelange- 
los store  Sorg.^) 

Han  bevirkede,  at  et  Kapel  i  Santa  Maria  Maggiore,  som  var  paabe- 
gyndt af  Kardinalen  af  Santa  Fiora,  blev  overdraget  til  Tiberio  efter 
hans  Anvisning.  Det  blev  ikke  fuldendt  paa  Grund  af  Kardinalens,  Mi- 
chelangelos og  Tiberios  Død.  Det  var  et  stort  Tab,  at  denne  unge  Mand 
gik  bort.^) 

Michelangelo  havde  i  sytten  Aar  ledet  Opførelsen  af  Peters- Kirken, 
og  flere  Gange  havde  Bygningsudvalget  ønsket  at  fjærne  ham  fra  Le- 
delsen, men  da  det  ikke  var  lykkedes,  gik  de  og  pøndsede  paa,  snart 
ved  en,  snart  ved  en  anden  Galskab  at  sætte  sig  op  imod  ham,  for  at 
han  skulde  blive  træt  af  det  og  gaa  sin  Vej,  da  han  allerede  var  saa 
gammel,  at  han  ikke  kunde  mere.  Da  Cesare  fra  Kastel  Durante,  som 
var  Tilsynsmand,  døde  i  disse  Dage,  sendte  Michelangelo,  for  at  Byg- 
ningen ikke  skulde  lide  derunder  og  indtil  han  kunde  finde  en  efter  sit 
Hoved,  Luigi  Gaeta  derhen,  som  ganske  vist  var  for  ung,  men  dog  til- 
strækkelig dygtig.  Bygningsraadet,  af  hvis  Medlemmer  flere  gentagne 

*)    Den  findes  ikke  mere,  og  det  hedder  sig,  at  den  er  brændt.  Den  blev  udført  1560. 

s)   Den  blev  senere  fuldendt  af  Architekteme  Carlo  Madema  og  Alessandro  Galilei,  som  udførte 

Facaden  paa  Clemens  XII. s  Tid.  (1734.) 
*)    Det  blev  fuldendt  af  Giacomo  della  Porta.  Kardinalen  af  Santa  Fiora  er  Guido  Ascanio 

Sforza,  som  var  Skatmester  ved  det  romerske  Hof. 

Gange  havde  anstrængt  sig  for  at  ansætte  Nanni  di  Baccio  Bigio,  som 
opmuntrede  dem  og  lovede  store  Ting,  for  at  de  kunde  beliandle  Byg- 
ningens Anliggender  efter  deres  eget  Hoved,  sendte  Luigi  Gaeta  bort,^) 
Da  Michelangelo  hørte  dette,  blev  han  vred  og  vilde  ikke  mere  komme 
i  Bygningen.  De  begyndte  derfor  at  udsprede  det  Rygte,  at  han  ikke 
mere  kunde,  men  at  det  var  nødvendigt  at  give  ham  en  Stedfortræder, 
samt  at  han  havde  sagt,  han  ikke  vilde  have  flere  Bryderier  med  Pe- 
terskirken. Det  kom  altsammen  Michelangelo  for  Øre,  og  han  sendte 
Daniello  Ricciarelli  fra  Volterra  til  Biskop  Ferratino,  en  af  de  Forstan- 
dere, som  havde  forebragt  Kardinal  Carpi,  at  Michelangelo  havde  sagt 
til  en  af  hans  Tjenere,  at  han  ikke  mere  vilde  ulejlige  sig  med  Bygnin- 
gen, og  Daniello  bekræftede,  at  alt  dette  ikke  var  Michelangelos  Hensigt. 
Ferratino  beklagede,  at  han  ikke  meddelte  sine  Planer,  og  sagde,  at  det 
vilde  være  heldigt,  om  man  ansatte  en  Stedfortræder,  og  at  han  gerne 
vilde  antage  Daniello,  som  Michelangelo  syntes  at  være  tilfreds  med. 
Ferratino  meddelte  da  Bygningsraadet  i  Michelangelos  Navn,  at  de  nu 
havde  en  Stedfortræder,  hvorpaa  han  forestillede  dem  ikke  Daniello, 
men  istedetfor  ham  Nanni  Bigio.  Da  han  nu  var  kommen  ind  og  an- 
taget af  Forstanderne,  varede  det  ikke  længe,  før  han  gav  Ordre  til  at 
bygge  et  Træstillads  i  Retning  af  Pavens  Stalde,  hvor  Højen  er,  for  at 
man  kunde  stige  op  til  den  store  Nische,  der  vendte  ud  mod  denne  Side, 
og  lod  i  den  Anledning  en  stor  Mængde  Granbjælker  tilhugge,  idet  han 
sagde,  at  der  blev  ødelagt  for  mange  Tove  ved  at  hejse  Materialerne 
op,  saa  det  var  bedst  at  føre  dem  op  ad  denne  Vej.  Da  Michelangelo  er- 
farede dette,  gik  han  strax  til  Paven,  som  var  paa  Kapitolpladsen,  og 
da  han  var  meget  oprørt,  lod  Paven  ham  strax  træde  ind  i  Værelset, 
hvorpaa  Michelangelo  sagde:  „Hellige  Fader,  Bygningsraadet  har  for 
at  erstatte  mig  ansat  en,  som  jeg  ikke  ved,  hvem  er;  men  hvis  de  og 
Deres  Hellighed  har  opdaget,  at  jeg  ikke  længere  duer,  vil  jeg  vende 
tilbage  og  hvile  ud  i  Florens,  og  jeg  vil  glæde  mig  over  Storhertugen,  der 
har  længtes  saa  meget  efter  mig,  og  jeg  vil  i  mit  Hjem  ende  mine  Dage. 
Derfor  beder  jeg  Dem  om  naadig  Afsked."  Det  berørte  Paven  ilde,  og 
idet  han  trøstede  ham  med  gode  Ord,  befalede  han  ham  at  komme  igen 
og  tale  med  ham  næste  Dag  dér  paa  Araceli.  Han  lod  da  Bygningsud- 
valget samle  og  vilde  høre  Grundene  til  det,  som  var  sket.  Man  sva- 
rede ham,  at  Bygningen  var  ved  at  styrte  sammen  og  at  man  begik 
Fejl.  Da  Paven  havde  hørt,  at  det  ikke  var  sandt,  befalede  han  Gabrio 
Scierbellone^)  at  han  skulde  gaa  hen  og  se  paa  Bygningen,  hvor  Nanni, 
som  havde  fremsat  disse  Ting,  skulde  paavise  dem  for  ham.  Saaledes 
skete  det;  og  da  Gabrio  fandt,  at  det  var  lutter  Ondskab  og  Usandhed, 
blev  Nanni  med  lidet  ærefulde  Ord  jaget  bort  fra  Bygningen  i  Overvæ- 

')  Nanno  di  Baccio  Bigio,  som  ogsaa  tilhørte  Sangalios  Bande,  havde  lige  siden  1562  intrige- 
ret for  at  komme  til  at  indtage  Michelangelos  Plads,  og  han  henvendte  sig  fiere  Gange  til 
Cosimo  de'  Medici,  for  at  han  skulde  gøre  sin  Indflydelse  gældende,  hvad  han  dog  afviste, 
saalænge  Michelangelo  var  ilive. 

*)   Rettere:  Serbelloni,  en  Slægtning  af  Pius  IV. 

relse  af  mange  Herrer,  som  bebrejdede  ham,  at  det  var  hans  Skyld,  at 
Santa  Maria-Broen  var  ved  at  styrte  sammen.  De  sagde  endvidere,  at 
Havnen  i  Ancona,  som  han  havde  lovet  at  rense  for  en  ringe  Sum,  havde 
han  tilsandet  værre  paa  en  Dag,  end  Havet  i  ti  Aar.  Saaledes  endte  Nannis 
Delagtighed  i  Opførelsen  af  Peterskirken  %  som  var  Michelangelos  sta- 
dige Tanke  og  eneste  Beskæftigelse  i  sytten  Aar,  i  hvilke  han  blot  tænkte 
paa  at  afslutte  den  allevegne,  idet  han  frygtede  for,  at  den  paa  Grund  af 
disse  misundelige  Forfølgelser  skulde  blive  forandret  efter  hans  Død, 
medens  den  nu  staar  sikkert,  saa  at  man  trygt  kunde  fuldende  Kuppelen. 
Deraf  ser  man,  at  Gud,  som  er  de  godes  Beskytter,  har  forsvaret  ham, 
saa  længe  han  levede,  og  stadig  virket  til  Bedste  for  denne  Bygning  og 
til  Forsvar  for  denne  Mand  lige  til  hans  Død.  Thi  da  Pius  IV  endnu  le- 
vede efter  ham,  befalede  han  Bygningens  Tilsynsmænd,  at  der  ikke 
maatte  afviges  fra,  hvad  Michelangelo  havde  anordnet,  og  med  endnu 
større  Myndighed  overholdt  hans  Efterfølger  Pius  V  hans  Bestemmel- 
ser. For  at  der  ikke  skulde  opstaa  Uorden,  forlangte  han,  at  man  uvæ- 
gerlig skulde  udføre  de  Tegninger,  som  var  udført  af  Michelangelo, 
skøndt  Arkitekterne  Pirro  Ligorio  og  Jacopo  Vignola  ledede  Opførel- 
sen. Pirro,  som  anmassende  vilde  omgaa  og  ændre  denne  Befaling,  blev 
til  ringe  Ære  for  ham  afsat  fra  sin  Post,  medens  Vignola  blev.  Og  da 
endelig  Vasari  i  1565  drog  ned  og  kastede  sig  for  Hans  Helligheds 
Fødder  og  blev  kaldet  paany  i  Aaret  1566,  talte  Paven,  som  ikke  var 
mindre  ivrig  for  Peterskirkens  Ære  end  for  den  kristne  Religion,  ikke 
om  andet  end  at  sikre  en  nøje  Iagttagelse  af  de  Tegninger,  Michelangelo 
havde  efterladt.  For  at  hindre  alle  Uordener  befalede  Hans  Hellighed 
endelig  Vasari,  at  han  sammen  med  Guglielmo  Sangaletti,  Hans  Hellig- 
heds Skatmester,  i  Pavens  Ærende  skulde  gaa  til  Biskop  Ferratino,  som 
var  Formand  for  Bygningsudvalget,  og  sige  ham,  at  han  skulde  give 
Agt  paa  alle  de  vigtige  Vink  og  Erindringer,  som  Vasari  vilde  meddele 
ham,  for  at  der  aldrig  paa  et  Ord  af  en  eller  anden  ondskabsfuld  og  an- 
massende Person  skulde  forandres  nogen  Antydning  eller  Befaling,  som 
var  efterladt  af  Michelangelos  fortræffelige  Kunst  eller  bevaret  i  Erin- 
dringen om  ham.  Ved  denne  Lejlighed  var  Messer  Giovambatista  Altoviti, 
som  var  en  god  Ven  af  Vasari  og  en  Velyndere  af  Kunsten,  nærværende. 
Da  Ferratino  saaledes  havde  hørt,  hvad  Vasari  fortalte  ham,  modtog  han 
med  Glæde  enhver  Erindring  og  lovede  urokkelig  at  iagttage  og  lade 
iagttage  enhver  Bestemmelse  og  Plan,  som  Michelangelo  havde  efterladt 
angaaende  Bygningen,  og  i  det  hele  at  være  Beskytter,  Forsvarer  og 
Bevarer  af  en  saa  stor  Mands  Arbejde. 

For  nu  at  vende  tilbage  til  Michelangelo,  vilde  jeg  sige,  at  Vasari  om- 
trent et  Aar  før  hans  Død  hemmelig  havde  virket  for,  at  Hertug  Cosimo 
de'  Medici  gennem  sin  Gesandt  Messer  Averardo  Serristori  skulde  op- 
naa  hos  Paven,  at  man  omhyggelig  tog  Vare  paa,  hvem  der  færdedes 
omkring  Michelangelo  for  at  passe  ham  og  hvem  der  kom  i  hans  Hus, 

')  August  1563. 

da  han  var  faldet  meget  af,  samt  at  han,  for  det  Tilfælde  at  der  skulde 
indtræffe  en  pludselig  Ulykke,  som  det  ofte  hænder  med  gamle  Folk, 
skulde  sørge  for,  at  der  blev  optaget  en  Fortegnelse  over  hans  Ejendele, 
Tegninger,  Kartoner,  Modeller,  Penge  og  hele  Ejendom,  og  at  alt  blev 
taget  i  Forvaring  ved  hans  Død  for  at  overlade  Peterskirken,  hvad  der 
maatte  findes  vedrørende  den,  og  paa  samme  Maade  redde,  hvad  der 
angik  Sakristiet,  Biblioteket  og  Facaden  til  San  Lorenzo,  og  hindre,  at 
det  blev  ført  bort,  som  det  ofte  er  Tilfældet.  Denne  Omhu  bevirkede,  at 
alt  blev  udført  paa  rette  Maade.^) 

Hans  Nevø  Lionardo  ønskede  at  rejse  til  Rom  den  følgende  Faste,  idet 
han  anede,  at  Michelangelo  nu  nærmede  sig  sit  Livs  Afslutning;  og  han 
glædede  sig  til  Rejsen,  da  Michelangelo  pludselig  blev  syg  af  en  langsom 
Feber  ^)  og  strax  lod  Daniello  skrive,  at  Lionardo  skulde  komme.  Men 
da  Sygdommen  tog  til,  skøndt  hans  Læge  Messer  Federigo  Donati  og 
hans  øvrige  Venner  plejede  ham,  gjorde  han  dog  med  fuld  Bevidsthed 
Testamente  i  tre  Ord:  at  han  overgav  sin  Sjæl  i  Guds  Hænder,  sit  Le- 
geme til  Jorden  og  sit  Gods  til  sine  nærmeste  Slægtninge;  og  han  paa- 
lagde  sine  Venner,  at  naar  han  var  ved  at  drage  bort  fra  dette  Liv,  skulde 
de  minde  ham  om  Jesu  Kristi  Lidelse.  Saaledes  udaandede  han  den  17. 
Februar  1563  Kl.  23^)  efter  florentinsk  Stil  —  efter  romersk  Tidsreg- 
ning 1 564  — ,  for  at  gaa  ind  til  et  bedre  Liv. 

Michelangelo  var  meget  hengiven  til  kunstnerisk  Syssel,  da  han  saa, 
at  alt,  selv  det  vanskeligste,  lykkedes  for  ham,  idet  hans  Talent  fra  Na- 
turens Haand  var  meget  skikket  og  anlagt  for  Tegningens  herlige  Kunst. 
For  at  opnaa  større  Fuldkommenhed  foretog  han  utallige  Gange  ana- 
tomiske Studier  og  flaaede  Mennesker  for  at  se  Grundbestanddelene 
og  Sammenføjningerne  af  Benbygning,  Muskler,  Sener  og  Aarer,  samt 
de  forskellige  Bevægelser  og  alle  det  menneskelige  Legemes  Stillinger, 
og  han  dissekerede  ikke  blot  Mennesker,  men  ogsaa  Dyr,  i  Særdeleshed 
Heste,  som  han  fandt  stor  Glæde  i  at  holde.  Han  vilde  se  alle  Væsners 
Grundbestanddele  og  Indretning  for  at  gøre  Brug  deraf  i  sin  Kunst, 
og  han  viste  i  den  Grad  sin  Indsigt  i  de  Ting,  han  kom  til  at  behandle, 
at  selv  de,  som  udelukkende  giver  sig  af  med  saadanne  Studier,  ikke 
kan  gøre  det  bedre;  thi  han  har  udført  sine  Arbejder  baade  med  Penslen 
og  Mejslen,  saa  at  det  næsten  er  umuligt  at  efterligne  dem,  og  han  har,  som 
omtalt,  skænket  sine  Værker  en  saadan  Kunst,  Ynde  og  et  vist  Liv  (og 
det  være  sagt  uden  at  krænke  nogen),  at  han  har  overgaaet  og  besejret 
de  gamle,  idet  han  har  forstaaet  at  hente  Værkerne  frem  af  Vanskelig- 
hederne med  en  saadan  Lethed,  at  de  ikke  synes  skabte  med  Anstræn- 
gelse,  skøndt  de,  som  senere  vil  tegne  hans  Værker,  finder  Vanskelig- 
hed nok  ved  blot  at  kopiere  dem.  Michelangelos  Værd  er  bleven  skattet 

')  Inventariet  blev  optaget  den  19.  Februar  1564.  Der  fandtes  en  Sum  af  8400  Daler,  en  Del 
paabegyndte  Statuer  og  mange  Tegninger.  Den  hele  Inventarieliste  er  optrykt  flere  Gange. 

")  Mandag  d.  14.  Februar.  Endnu  d.  12.  havde  han  hele  Dagen  arbejdet  staaende  paa  Ron- 
danini-Pietåen. 

*)   Kl.  47*  om  Eftermiddagen.  Fredag  d.  18.  Februar  1564. 

i  levende  Live  og  ikke,  som  det  hænder  mange,  først  efter  hans  Død, 
idet  vi  har  set,  at  Paverne  Julius  II,  Leo  X,  Clemens  VII,  Paolo  III, 
Julius  IIP),  Paolo  IV  og  Pius  IV  altid  har  villet  have  ham  hos  sig,  ja 
som  bekendt  ogsaa  Tyrkernes  Kejser  Soliman,  Kong  Frants  af  Frankrig, 
Kejser  Karl  V,  Venedigs  Raad  og  endelig  som  omtalt  Hertug  Cosimo 
de'  Medici.  Alle  tilbød  de  ham  anseelige  Summer  blot  for  at  tage  hans 
store  Kunst  i  deres  Tjeneste.  Sligt  times  kun  Mænd  af  stor  Dygtighed, 
som  han  var,  idet  de  havde  erfaret  og  set,  at  han  var  saa  fuldkommen  i 
disse  tre  Kunster,  at  hvor  mange  Aar  Solen  end  er  gaaet  rundt  om 
Jorden,  findes  der  ingen  anden,  hverken  antik  eller  moderne  Mand, 
hvem  Gud  har  indrømmet  en  saadan  Fuldkommenhed.  Han  har  haft 
en  saa  stor  Indbildningskraft,  og  de  Værker,  han  har  planlagt,  har  været 
saa  store,  at  han  ofte,  fordi  han  ikke  med  Hænderne  kunde  udtrykke 
saa  store  og  frygtelige  Ideer,  har  opgivet  sine  Værker,  ja  endog  har  øde- 
lagt mange,  ligesom  jeg  ved,  at  han  kort  før  sin  Død  brændte  en  stor 
Mængde  Tegninger,  Skizzer  og  Kartoner,  som  han  personlig  havde  ud- 
ført, for  at  ingen  skulde  se  hans  Anstrængelser  eller  de  Veje,  han  gik 
for  at  prøve  sin  Aand,  idet  han  ikke  vilde  sés,  hvor  han  ikke  var  fuld- 
kommen. Jeg  har  nogle  Tegninger  fra  hans  Haand,  som  er  fundne  i  Flo- 
rens og  anbragte  i  mit  Album  for  Tegninger,  og  selv  om  de  viser  denne 
Aands  Storhed,  mærker  man  dog,  at  naar  han  vilde  hugge  Minerva 
ud  af  Jupiters  Hoved,  havde  han  Brug  for  Vulkans  Hammer.  Der- 
for plejede  han  at  udføre  sine  Figurer  i  ni,  ti  eller  tolv  Hovedlængder, 
idet  han  ved  at  sætte  dem  alle  sammen  blot  bestræbte  sig  for,  at  der 
skulde  være  en  vis  Harmoni  og  Ynde  i  Helheden,  som  Naturen  ikke  ska- 
ber. Han  siger,  at  man  maatte  have  Sextanten  i  Øjnene  og  ikke  i  Haan- 
den,  thi  Hænderne  arbejder  og  Øjet  dømmer.  Det  samme  Princip  havde 
han  ogsaa  i  Architekturen,  Ingen  maa  undre  sig  over,  at  Michelangelo 
satte  Pris  paa  Ensomhed,  idet  han  var  forelsket  i  sin  Kunst,  der  kræver 
en  Mand,  som  tænker,  og  vil  have  ham  alene  for  sig  selv,  dernæst  fordi 
det  er  nødvendigt,  at  den,  som  vil  ofre  sig  for  Studiet  af  Kunsten,  flyr 
Selskab.  Thi  den,  som  hengiver  sig  til  Kunstbetragtninger,  er  aldrig  alene 
eller  uden  Tanke.  De,  som  tilskrev  ham  Fantasteri  og  Særhed,  har  Uret; 
thi  den,  som  vil  arbejde  godt,  maa  holde  sig  fjern  fra  alle  Bekymringer 
og  Fortrædeligheder,  idet  Kunsten  kræver  Tanke,  Ensomhed  og  Be- 
kvemmelighed og  ikke  taaler  at  sprede  Tankerne.  Ikkedesmindre  satte 
han  til  belejlig  Tid  Pris  paa  Venskab  med  mange  lærde  og  talentfulde 
Mænd  og  bevarede  disse  Venskaber,  saaledes  den  store  Kardinal  Ipolito 
de'  Medici,  som  elskede  ham  højt  og,  da  han  havde  hørt,  at  en  tyrkisk 
Hest,  han  ejede,  paa  Grund  af  sin  Skønhed  behagede  Michelangelo,  var 
saa  gavmild  at  sende  ham  den  som  Foræring  tilligemed  ti  Muler,  belæs- 
sede med  Foder,  og  en  Tjener,  som  skulde  passe  den.  Michelangelo 

*)  Af  alle  disse  Paver  var  Julius  III  den,  som  personlig  var  Michelangelo  mest  hengiven.  Paa 
hans  Opfordring  skrev  Condivi  sin  Biografi  af  M.  Han  drog  ogsaa  Omsorg  for,  at  den 
gamle  Mester  ikke  overanstrængte  sig  med  Arbejde. 

modtog  den  med  Glæde.  En  god  Ven  af  ham  var  den  udmærkede  Kar- 
dinal Polo,  hvis  Talent  og  Godhed  Michelangelo  var  forelsket  i;  frem- 
deles Kardinal  Farnese  og  Santa  Croce,  den  senere  Pave  Marcello; 
Kardinal  Ridolfi;  Kardinal  Maffeo;  Monsignor  Bembo;  Carpi  og  mange 
andre  Kardinaler,  Biskopper  og  Prælater,  som  det  er  overflødigt  at 
nævne.  Monsignor  Claudio  Tolomei,  den  prægtige  Messer  Ottaviano  de' 
Medici,  for  hvem  han  holdt  en  Søn  over  Daaben,  og  Messer  Bindo  Al- 
toviti,  hvem  han  skænkede  den  Karton  fra  Kapellet,  hvor  den  berusede 
Noah  forhaanes  af  en  af  Sønnerne,  medens  de  to  andre  tildækker  hans 
Skam ;  Messer  Lorenzo  Ridolfi,  Messer  Annibal  Caro  og  Messer  Giovan 
Francesco  Lottini  fra  Volterra.  Men  fremfor  alle  elskede  han  uendelig 
højt  den  romerske  Adelsmand  Messer  Tommaso  de'  Cavalieri,  en  ung 
Mand,  der  nærede  stor  Hengivenhed  for  Kunsten  og  for  hvem  han  ud- 
førte mange  herlige  Tegninger  af  guddommelige  Hoveder  i  sort  og  rød 
Blyant,  for  at  han  kunde  lære  at  tegne.  Senere  tegnede  han  ham  en 
Ganymedes,  som  Jupiters  Øm  bortfører  til  Himlen;  en  Tityos  og  Grib- 
ben, som  fortærer  hans  Hjærte;  Solens  Vogn,  der  styrter  ned  i  Po  med 
Phaéton,  og  et  Bacchanal  af  Smaabørn:  hver  for  sig  lutter  herlige  Ar- 
bejder; Tegninger,  som  man  aldrig  siden  har  set  Magen  til.  Paa  en  Kar- 
ton tegnede  Michelangelo  et  Portræt  af  Tommaso  i  naturlig  Størrelse, 
skøndt  han  aldrig  hverken  før  eller  siden  udførte  Portrætter  af  nogen, 
idet  han  afskyede  at  afbilde  det  levende,  hvis  det  ikke  var  af  uendelig 
Skønhed,  Disse  Tegninger  gav  Anledning  til,  at  Messer  Tommaso,  da 
han  glædede  sig  saa  højlig  over  dem,  som  han  gør,  senere  fik  en  stor 
Mængde,  som  Michelangelo  i  sin  Tid  havde  tegnet  for  Fra  Bastiano 
Veniziano,  for  at  han  skulde  male  dem,  og  som  er  vidunderlige.  Sande- 
lig betragter  han  dem  med  Rette  som  Relikvier  og  har  elskværdig  givet 
Kunstnerne  Adgang  til  dem.  Og  i  Sandhed  kastede  Michelangelo  altid 
sin  Kærlighed  paa  ædle,  fortjenstfulde  og  værdige  Personer;  thi  han 
havde  Forstand  og  Smag  i  alle  Ting.  Messer  Tommaso  har  desuden  ladet 
Michelangelo  udføre  mange  Tegninger  for  sine  Venner,  saaledes  for 
Kardinalen  af  Cesis  Tavlen  med  Vor  Frues  Bebudelse  ved  Englen,  et 
originalt  Arbejde,  som  senere  blev  udført  i  Farver  af  Marcello  Manto- 
vano  og  anbragt  i  det  Marmorkapel,  som  denne  Kardinal  har  ladet  ud- 
føre i  Kirken  della  Pace  i  Rom;  fremdeles  en  anden  Bebudelse,  som 
Marcello  ligeledes  malede  i  Farver  paa  en  Tavle  i  Kirken  San  Giovanni 
in  Laterano  og  til  hvilken  Hertug  Cosimo  de'  Medici  har  Tegningen, 
som  Liornardo  Buonarroti  efter  Onklens  Død  skænkede  hans  Excel- 
lence, der  bevarer  den  som  en  Juvel  tilligemed  en  Kristus,  som  beder  i 
Oliehaven,  og  mange  andre  Tegninger,  Skitser  og  Kartoner  fra  Michel- 
angelos Haand^);  endelig  den  fem  Alen  høje  Statue  af  Sejren,  der 

*)  Blandt  de  originale  Tegninger  i  det  florentinske  Galleri  findes  der  adskillige  af  Buonarroti, 
hvoriblandt  det  berømte  Hoved  af  en  fordømt  Sjæl,  som  tidligere  ejedes  af  Kardinal  Gian 
Carlo  de'  Medici.  Portrætet  af  Tommaso  Cavalieri  blev  senere  solgt  til  Kardinal  Farnese 
tillige  med  Cavalieris  andre  Tegninger  for  500  Daler.  De  fleste  Kunstværker  fra  Palazzo 
Farnese  gik  senere  til  Neapel. 

holder  en  Fange  under  sig.^)  Endelig  er  der  fire  groft  tilhuggede  Fanger, 
som  kan  lære  en  at  hugge  Figurer  ud  af  Marmorblokke  efter  en  Frem- 
gangsmaade,  der  sikrer  mod  at  forhugge  Stenene.  Fremgangsmaaden  er 
følgende:  Man  tager  en  Figur  af  Vox  eller  et  andet  haardt  Stof  og  lægger 
den  i  en  Kobberbeholder  med  Vand.  Idet  nu  Vandet  ifølge  sin  Naturer 
fladt  og  glat  paa  Overfladen,  opnaar  man  ved  lidt  efter  lidt  at  hæve  Fi- 
guren, at  den  mest  ophøjede  Del  først  træder  frem,  medens  de  dybere 
liggende  Dele  af  Figuren  skjuler  sig,  saa  at  den  tilsidst  træder  helt  frem. 
Paa  samme  Maade  skal  man  med  Mejslen  hugge  Figurerud  af  Marmor- 
blokke, idet  man  først  afdækker  de  mest  ophøjede  Partier  og  lidt  efter 
lidt  de  dybere  liggende.  Denne  Fremgangsmaade  ser  man,  at  Michel- 
angelo har  fulgt  i  de  ovennævnte  Fanger,  som  hans  Excellence  ønsker 
skal  tjene  som  Forbillede  for  hans  Akademikere.*) 

Han  elskede  Kunstnerne  og  omgikkes  mange,  saaledes  Jacopo  San- 
sovino,  Rosso,  Puntormo,  Daniello  fra  Volterra  og  Giorgio  Vasari  fra 
Arezzo,  som  han  viste  uendelig  Velvilje.  Han  foranledigede  ham  til  at 
lægge  sig  efter  Architekturen  med  det  Maal  en  Gang  at  kunne  udøve 
den,  og  han  konfererede  gerne  med  ham  og  talte  med  ham  om  Kunst- 
spørgsmaal.  De,  som  siger,  at  han  ikke  vilde  undervise,  har  Uret;  thi  han 
plejede  altid  at  undervise  sine  Fortrolige  og  enhver,  der  søgte  ham  om 
Raad.  Da  jeg  mangfoldige  Gange  har  været  nærværende,  tier  jeg  af  Hen- 
synsfuldhed, idet  jeg  ikke  ønsker  at  afsløre  andres  Fejl.^)  Derimod  kan 
man  sige,  at  han  havde  ringe  Held  med  dem,  der  opholdt  sig  i  hans  Hus; 
thi  han  traf  paa  Folk,  som  var  lidet  skikkede  til  at  efterligne  ham.  Hans 
Discipel  Pietro  Urbano  fra  Pistoia  var  en  talentfuld  Mand,  men  han 
gad  aldrig  anstrænge  sig.  Antonio  Mini  havde  den  bedste  Vilje,  men 
manglede  Hjærne;  og  naar  Vokset  er  haardt,  er  det  besværligt  at  præge. 
Ascanio  dalla  Ripa  Transone*)  anstrængte  sig  meget,  men  man  saa  al- 
drig nogen  Frugt  deraf  i  Værker  eller  Tegninger;  han  sled  adskillige  Aar 
paa  en  Tavle,  som  Michelangelo  havde  givet  ham  Kartonen  til.  Endelig 
gik  alle  de  gode  Forhaabninger,  han  havde  næret  til  ham,  op  i  Røg,  og 
jeg  husker,  at  Michelangelo  fik  en  saadan  Medlidenhed  med  hans  Nød, 
at  han  hjalp  ham  egenhændig;  men  det  nyttede  kun  lidt.  Hvis  han  havde 
haft  en  Hjælper,  sagde  han  mig  adskillige  Gange,  vilde  han  ofte,  hvor 
gammel  han  end  var,  have  dissekeret  Lig  og  skrevet  om  Anatomi  ^)  til 

*)  Denne  Gruppe,  som  maaske  var  bestemt  for  San  Lorenzos  Facade  og  vel  er  hugget  i  Tiden 
omkring  1525,  findes  nu  i  Museo  Nazionale  i  Florens. 

^)   Disse  Fanger  staar  nu  i  en  Grotte  lige  ved  Bobolihavens  Hovedindgang  i  Florens. 

')  Giovanni  Bologna  viste,  da  han  var  meget  ung,  den  firsindstyveaarige  Michelangelo  en 
fuldt  udført  Lermodel.  Mesteren  forandrede  den  helt  for  ham  med  Fingrene  og  sagde  derpaa 
til  ham:  „Lær  først  at  skitsere,  siden  at  fuldføre." 

*)   Michelangelos  Biograf  Ascanio  Condivi.  Det  mærkes,  at  Vasari  skriver  om  en  Konkurrent 

*)  Det  fortælles,  at  han  studerede  Anatomi  i  tolv  Aar.  Condivi  siger  i  Paragraf  LVI :  Der  er 
intet  Dyr,  som  han  ikke  har  villet  dissekere,  og  han  dissekerede  saa  mange  Mennesker,  at 
de,  som  har  anvendt  hele  deres  Liv  derpaa  og  hvis  Profession  det  er,  næppe  véd  saa  me- 
get derom,  som  han."  Han  tilføjer  længere  fremme:  „Hans  lange  Beskæftigelse  med  Lig 
havde  ødelagt  hans  Mave,  saa  han  hverken  kunde  fordøje  Mad  eller  Drikke,"  og  længere 


MICHELANGELO  221 

Gavn  for  sine  Kunstfæller.  Men  han  blev  narret  af  adskillige  og  havde 
ingen  Tillid  til,  at  han  i  Skrift  kunde  udtrykke,  hvad  han  vilde,  da  han 
ikke  var  øvet  i  at  skrive,  skøndt  han  paa  Prosa  i  sine  Breve  klart  har 
udtrykt  sine  Meninger  i  faa  Ord,  idet  han  satte  stor  Pris  paa  at  læse 
de  folkelige  Digtere  [de  Digtere,  som  forlod  Latinen  og  skrev  paa  Itali- 
ensk) i  Særdeleshed  Dante,  hvem  han  beundrede  meget  og  efterlig- 
nede baade  i  Emner  og  Billeder.  Han  beundrede  ogsaa  Petrarca  og 
adspredte  sig  med  at  skrive  Madrigaler  og  mange  alvorlige  Sonetter, 
over  hvilke  der  er  skrevet  Kommentarer.  Messer  Benedetto  Varchi 
holdt  saaledes  i  det  florentinske  Akademi  en  berømt  Forelæsning  over 
en  Sonet,  som  begynder  saaledes: 

Non  ha  l'ottimo  artista  alcun  concetto, 
Ch'un  marmo  solo  in  se  non  circoscriva. 

Den  store  Kunstner  har  ingen  saa  stor  Ide,  at  den  ikke  kan  rummes 
i  en  enkelt  Marmorblok. 

Utallige  Sonetter  sendte  han  til  den  berømte  Marchesa  af  Pescara,  i 
hvis  Talenter  Michelangelo  var  forelsket,  ligesom  hun  i  hans.  Hun  sva- 
rede ham  baade  paa  Rim  og  Prosa,  og  mange  Gange  tog  hun  fra  Viterbo 
til  Rom  for  at  besøge  ham.^)  For  hende  tegnede  Michelangelo  en  be- 
nede, at  han  havde  i  Sinde  at  skrive  et  Værk,  som  handlede  om  det  menneskelige  Legemes 
Udseende  og  om  Benbygningen  med  en  genial  Teori,  som  han  havde  fundet  gennem  lang 
Praksis.  Albrecht  Durers  Værk  tilfredsstillede  ham  ikke,  „fordi  det  kun  handler  om  Lege- 
mets Maal  og  Varieteter,  som  der  ikke  kan  opstilles  nogen  fast  Regel  for,  og  han  tegner 
Figurer  saa  lige  som  Pæle." 
*)  Om  Forholdet  mellem  Vittoria  Colonna  og  Michelangelo  skrev  Condivi:  I  Særdeleshed  el- 
skede han  i  høj  Grad  Marchesaen  af  Pescara,  i  hvis  guddommelige  Aand  han  var  forelsket, 
ligesom  han  til  Gengæld  blev  glødende  elsket  af  hende.  Fra  hende  bevarer  han  endnu 
mange  Breve  fulde  af  den  hæderlige  og  søde  Kærlighed,  som  plejer  at  udstrømme  fra  et  saa- 
dant  Bryst,  og  ligeledes  havde  han  til  hende  skrevet  mangfoldige  Sonetter,  som  var  baade 
aandfulde  og  svulmende  af  sød  Længsel.  Hun  rejste  flere  Gange  fra  Viterbo  og  andre  Steder, 
hvor  hun  var  draget  hen  for  sin  Fornøjelse  og  for  at  tilbringe  Sommeren,  og  kom  til  Rom 
alene  for  at  se  Michelangelo.  Han  nærede  paa  sin  Side  en  saa  stor  Kærlighed  til  hende, 
at  jeg  husker  at  have  hørt-  ham  sige,  at  han  ikke  beklagede  sig  over  andet,  end  at  han,  da 
han  gik  hen  for  at  besøge  hende,  idet  hun  gik  bort  fra  dette  Liv,  ikke  kyssede  hendes  Pande 
eller  Ansigt,  ligesom  han  kyssede  hendes  Haand."  —  Man  har  med  Urette  vævet  en  hel 
Kærlighedsroman  om  dette  rent  aandelige  Forhold.  Relationen  mellem  de  to  falder  i  Aa- 
rene  1538 — 41,  begynder  altsaa,  da  M.  var  63  Aar  og  V.  C.  48.  Dog  har  de  maaske  alle- 
rede truffet  hinanden  to  Aar  før.  I  et  Brev,  vi  har  fra  V.  C,  beder  hun  M.  om  at  indskrænke 
Korrespondancen.  —  Michelangelos  Erotik  var  rettet  mod  unge  Mænd  som  Gherardo  Perini, 
Febo  di  Poggio,  Cecchino  dei  Bracci,  Tommaso  Cavalieri  og  maaske  Riccio.  Hans  Grand- 
neveu  forfalskede  senere  de  Kærlighedsdigte,  han  skrev  til  flere  af  disse  unge  Mænd,  gjorde 
overalt  den  besungne  til  Kvinde  og  bidrog  saaledes  til  at  opretholde  Mythen  om  hans  Kær- 
lighed til  Vittoria  Colonna.  De  efterladte  Breve  gør  det  uomtvisteligt,  at  Michelangelo  var 
Uming.  Denne  hans  Ejendommelighed,  der  er  saa  vigtig  for  Forstaaelsen  af  hans  Kunst  og 
Karakter,  var  allerede  fremdraget  af  den  ondskabsfulde  Aretino  og  drøftes  af  Condivi.  Først 
den  nyeste  Tids  Forskere  (v.  Scheffler,  Parlagreco,  Lombroso,  Symonds,  Thode)  har  fuldt  op- 
klaret Sagen. —  Ogsaa  Vittoria  Colonnas  saa  ofte  berømmede  Skønhed  er  en  Mythe.  Hun 
var  nærmest  grim. 

undringsværdig  afsjælet  Kristus,  som  hviler  i  Vor  Frues  Skød,  medens 
to  Engle  staar  ved  Siden  af,  og  en  Kristus,  som  naglet  til  Korset  løfter 
Hovedet  og  overgiver  sin  Aand  til  Faderen;  et  guddommeligt  Arbejde. 
Endelig  tegnede  han  Kristus  med  den  samaritanske  Kvinde  ved  Brøn- 
den. Som  den  gode  Kristen,  han  var,  fandt  han  stor  Glæde  i  at  læse  den 
hellige  Skrift;  og  de  Værker,  Fra  Girolama  Savonarola  havde  skrevet, 
holdt  han  i  stor  Ære,  idet  han  havde  hørt  denne  Munks  Stemme  fra 
Prædikestolen.  Han  elskede  i  høj  Grad  den  menneskelige  Skønhed  for 
at  kunne  efterligne  den  i  Kunsten  og  udvælge  det  skønne  af  det  skønne; 
thi  uden  denne  Efterligning  kan  man  ikke  skabe  noget  fuldkomment; 
dog  ikke  med  ukyske  og  usømmelige  Tanker,  som  han  har  vist  i  hele 
sin  Livsførelse,  idet  han  har  været  yderst  maadeholden,  saa  at  han,  da 
han  var  ung,  nøjedes  med  et  Stykke  Brød  og  Vin  for  helt  at  kunne  gaa 
op  i  Arbejdet.  Denne  Vane  beholdt  han,  selv  da  han  var  gammel,  lige  til 
han  malede  Dommedag  i  Kapellet,  idet  han  først  spiste  om  Aftenen,  naar 
han  havde  fuldendt  sit  Dagværk,  og  endda  yderst  nøjsomt;  thi  skøndt 
han  var  rig,  levede  han  som  en  fattig  Mand,  og  ingen  af  hans  Venner 
spiste  nogensinde  hos  ham,  ialfald  sjeldent.  Han  vilde  heller  ikke  mod- 
tage Gaver  af  nogen,  fordi  det  forekom  ham,  at  naar  nogen  forærede 
ham  noget,  var  han  stedse  forpligtet  overfor  vedkommende.  Hans  Maade- 
hold  gjorde  ham  meget  aarvaagen,  saa  at  han  kun  sov  grumme  lidt  og 
meget  ofte  stod  op  om  Natten,  naar  han  ikke  kunde  sove,  for  at  arbejde 
med  Mejslen,  idet  han  havde  lavet  en  Art  Hjelm  af  Pap  og  havde  det 
tændte  Lys  oppe  paa  Hovedet,  saa  det  lyste,  hvor  han  arbejdede,  uden 
at  lægge  Beslag  paa  hans  Hænder.  Vasari,  som  ofte  saa  Hjælmen,  lagde 
Mærke  til,  at  han  ikke  anvendte  Vox,  men  Lys  af  ren  Gedetalg,  som  var 
fortræffeligt,  og  han  sendte  ham  engang  fire  Halvdele,  som  udgjorde  40 
Pund.  Hans  kraftige  Tjener  bragte  ham  dem  ved  den  anden  Nattetime, 
men  da  han  overrakte  ham  dem,  sagde  Michelangelo,  at  han  vilde  ikke 
have  dem;  Tjeneren  sagde  da:  „Messer,  jeg  har  brækket  Armene  ved 
at  bære  dem  herhen,  og  jeg  vil  ikke  bære  dem  hjem  igen.  Her  udenfor 
Deres  Dør  er  der  en  stor  Pyt;  der  kan  de  let  staa  oprejst,  og  saa  tænder 
jeg  Ild  paa  dem  allesammen."  Michelangelo  sagde  til  ham:  „Sæt  dem 
der,  for  jeg  vil  ikke  have,  at  Du  gør  Nar  af  mig  udenfor  Døren."  Man  for- 
tæller, at  han  ofte  som  ung  sov  paaklædt,  fordi  han,  træt  af  Arbejdet,  ikke 
brød  sig  om  at  klæde  sig  af  for  siden  at  maatte  klæde  sig  paa  igen.  Der 
er  nogle,  som  har  anset  ham  for  at  være  gerrig,  men  de  tager  fejl;  thi 
baade  med  Hensyn  til  hans  Kunstværker  og  hans  Formue  har  han  vist 
det  modsatte.  Af  Kunstværkerne  ser  man,  at  han  som  omtalt  har  skænket 
Messer  Tommaso  de'  Cavalieri,  Messer  Bindo  og  Fra  Bastiano  Teg- 
ninger af  stor  Værdi,  og  til  sin  Discipel  Antonio  Mini  skænkede  han  alle 
Tegningerne,  alle  Kartonerne,  Malerierne  af  Leda  og  alle  de  Modeller 
baade  af  Vox  og  Ler,  han  nogensinde  havde  udført,  hvilke,  som  omtalt, 
alle  blev  i  Frankrig.  Til  den  florentinske  Adelsmand  Gherardo  Perini, 
en  god  Ven  af  ham,  skænkede  han  tre  Blade  med  nogle  guddommelige 

Hoveder  i  sort  Blyant.  De  er  efter  hans  Død  komne  i  Hænderne  paa 
Don  Francesco,  Prinds  af  Florens,  der  med  Rette  holder  dem  for  Kleno- 
dier. For  Bartolommeo  Bettini  tegnede  han  som  Gave  en  Karton  med 
Venus  og  Cupido,  som  kysser  hende,  hvilket  er  et  guddommeligt  Arbejde, 
som  nu  findes  hos  Arvingerne  i  Florens,  og  for  Marchesa  del  Vasto  teg- 
nede han  en  Karton  med  en  Noli  me  tangere,  et  sjeldent  Arbejde.  Som 
omtalt^)  malede  Puntormo  dem  begge  fortræffeligt.  Han  skænkede  de  to 
Fanger  til  Ruberto  Strozzi*).  Sin  Tjener  Antonio  og  Francesco  Bandini 
skænkede  han  Marmor-Pietåen,  som  han  brød  istykker.  Jeg  ved  heller 
ikke,  hvordan  man  kan  sigte  en  Mand  for  Gerrighed,  som  har  skænket 
saa  mange  Ting  bort,  at  han  kunde  have  faaet  Tusinder  af  Daler  for  dem. 
Hvad  kan  man  sige,  uden  at  jeg,  som  har  været  tilstede,  ved,  at  han  ud- 
førte mange  Tegninger  og  gik  ud  for  at  bese  mange  Malerier  og  Byg- 
ningsværker, uden  at  han  nogensinde  vilde  have  noget  derfor.  Lad  os 
endelig  tale  om  Pengene,  som  han  tjente  ved  sin  Sved,  ikke  ved  Rente- 
indtægter, ikke  ved  Pengeudlaan,  men  ved  sin  Flid  og  Anstrængelse. 
Hvor  kan  man  kalde  den  Mand  gerrig,  som  understøttede  mange  fattige, 
saaledes  som  han  gjorde;  hemmelig  bortgiftede  ikke  saa  faa  unge  Piger 
og  berigede  dem,  som  hjalp  ham  med  hans  Arbejder  og  var  i  hans  Tje- 
neste, som  f.  Ex.  hans  Tjener  Urbino,  der  var  hans  Discipel  og  havde 
tjent  ham  i  lang  Tid  og  som  han  gjorde  meget  rig.  Michelangelo  sagde 
en  Gang  til  ham:  „Hvad  vil  Dugøre,  hvis  jeg  dør?"  Han  svarede:  Jeg 
vil  gaa  i  Tjeneste  hos  en  anden."  „Aa  stakkels  Du!"  sagde  Michelangelo 
til  ham,  „jeg  vil  raade  Bod  paa  din  Fattigdom!"  Og  han  gav  ham  2000 
Daler  paa  én  Gang,  noget  som  ellers  kun  Kejsere  og  Paver  plejer  at 
gøre.  Desuden  har  han  givet  Brodersønnen  3  a  4000  Daler  ad  flere 
Gange,  og  tilsidst  efterlod  han  ham  10,000  Daler  foruden  alt,  hvad  han 
ejede  i  Rom. 

Michelangelo  havde  en  sejg  og  omfattende  Hukommelse.  Naar  han 
havde  set  andres  Ting  en  eneste  Gang,  bevarede  han  dem  saaledes  og 
brugte  dem  paa  en  saadan  Maade,  at  saa  at  sige  ingen  nogensinde  har 
bemærket  det,  og  han  har  aldrig  selv  udført  noget  Arbejde,  som  er 
en  Gentagelse  af  et  andet;  thi  han  huskede  alt,  hvad  han  havde  udført  i 
sin  Ungdom.  Da  han  engang  var  sammen  med  sine  Venner  blandt  Ma- 
lerne, væddede  de  om  Aftensmad  til  den,  som  udførte  en  Figur,  der  var 
blottet  for  Tegning  og  kluntet  som  de  Mænd,  man  ser  udførte  af  Folk, 
som  uden  at  forstaa  sig  paa  Tegning  gaar  og  overmaler  Murene.  Her 
kom  Hukommelsen  ham  til  Hjælp;  thi  idet  han  kom  ihu,  at  han  paa  en 
Mur  havde  set  en  af  disse  Dumheder,  udførte  han  den  i  et  og  alt,  som 
om  han  havde  haft  den  for  sig,  og  overgik  alle  hine  Malere;  og  det  var 
dog  en  vanskelig  Sag  for  en  Mand,  der  var  saa  fuld  af  Tegning  og  vant 

')    I  Biografien  af  Puntormo. 

*)   De  to  Fanger,  som  nu  findes  i  Louvre.  Michelangelo  skænkede  dem  1546  til  Strozzi  som 

Tak,  fordi  han  under  en  Sygdom  var  bleven  plejet  i  dennes  Hus.  Strozzi  skænkede  Fangerne 

til  Frants  I  af  Frankrig. 

til  udsøgte  Arbejder.  Han  var  med  Rette  heftig  overfor  enhver,  som 
gjorde  ham  Uret,  men  man  har  aldrig  set,  at  han  tørstede  efter  Hævn. 
Langt  snarere  var  han  yderst  taalmodig.  I  alle  sine  Vaner  var  han  beske- 
den, og  i  sin  Tale  var  han  meget  forstandig  og  vis,  slagfærdig  med  Svar, 
der  var  fulde  af  Alvor,  og  undertiden  med  geniale,  spøgefulde  eller  skarpe 
Ord.  Han  har  sagt  mange  Ting,  som  jeg  jo  har  optegnet,  men  af  hvilke 
jeg  kun  vil  anføre  enkelte,  da  det  vil  føre  for  vidt  at  gengive  dem  alle: 
Da  en  af  hans  Venner  talte  med  ham  om  Døden  og  sagde  til  ham,  at 
den  maatte  gøre  ham  meget  ondt,  da  han  havde  levet  i  stadige  Anstræn- 
gelser  for  sine  Arbejders  Skyld  og  aldrig  haft  Hvile,  svarede  han,  at  alt 
det  betød  intet,  thi  hvis  Livet  behagede  os,  burde  Døden  ikke  mishage 
os,  eftersom  den  ogsaa  var  udgaaet  fra  den  samme  Mesters  Haand.  — 
Til  en  Borger,  som  fandt  ham  staaende  ved  Orsanmichele  i  Florens,  hvor 
han  var  standset  for  at  betragte  Donatellos  Statue  af  San  Marco,  og  som 
spurgte  ham,  hvad  han  syntes  om  denne  Figur,  svarede  Michelangelo, 
at  han  aldrig  havde  set  en  Figur,  som  i  den  Grad  bar  Præg  af  at  være 
en  Hædersmand,  som  denne,  og  at  hvis  San  Marco  saa  saadan  ud,  kunde 
man  rolig  tro,  hvad  han  havde  skrevet.  —  Da  der  blev  forevist  ham  en 
Tegning,  idet  man  anbefalede  ham  en  Dreng,  som  dengang  lærte  at  tegne, 
og  nogle  undskyldte  ham  med,  at  han  først  nylig  havde  viet  sig  til  Kun- 
sten, svarede  han:  ,Ja  det  ser  man."^)  Et  lignende  Ord  sagde  han  til  en 
Maler,  som  havde  malet  en  Pietå  og  ikke  var  kommen  godt  fra  det.  Han 
sagde  at  det  var  just  en  Ynk  [paa  italiensk:  Una  Pietå]  at  se  den.  —  Da 
han  havde  hørt,  at  Sebastiano  Veneziano  skulde  udføre  en  Munk  i  Ka- 
pellet i  San  Piero  a  Montorio,  sagde  han,  at  han  vilde  ødelægge  dette  Ka- 
pel. Da  man  spurgte  ham  hvorfor,  svarede  han,  at  naar  de  havde  ødelagt 
Verden,  som  dog  er  saa  stor,  vilde  det  ikke  være  nogen  stor  Sag  for  dem 
at  ødelægge  et  Kapel,  der  var  saa  lille.^)  —  En  Maler  havde  med  meget 
Besvær  malet  et  stort  Arbejde  og  anvendt  lang  Tid  derpaa,  og  da  han  af- 
slørede det,  havde  han  tjent  meget.  Man  spurgte  Michelangelo,  hvad  han 
mente  om  den,  der  havde  malet  det,  og  han  svarede:  „Skøndt  han  stræ- 
ber efter  at  blive  rig,  vil  han  bestandig  være  fattig."  —  En  Ven  af  ham, 
som  var  gejstlig  og  allerede  læste  Messe,  kom  til  Rom,  helt  klædt  i  Guld  og 
Silke,  og  hilste  paa  Michelangelo.  Denne  lod,  som  han  ikke  kendte  ham, 
saa  Vennen  blev  nødt  til  at  aabenbare  ham  sit  Navn.  Michelangelo  lod, 
som  han  undrede  sig  over,  at  han  var  i  den  Dragt;  derpaa  tilføjede  han, 
som  om  han  glædede  sig:  „Aa,  hvor  De  er  smuk!  Hvis  De  er  ligedan 
indvendig,  som  jeg  ser  Dem  udvendig,  er  det  heldigt  for  Deres  Sjæl." 
—  Der  var  en,  som  havde  anbefalet  en  Ven  af  sig  til  Michelangelo,  som 
havde  ladet  ham  udføre  en  Statue  for  sig,  hvorpaa  Manden  bad  ham  om 
at  give  ham  noget  mere,  hvad  han  ogsaa  elskværdigt  gjorde.  Men  nu  blev 

')  Det  fortælles,  at  han  gav  et  lignende  Svar  til  Vasari  selv,  da  denne  viste  ham  Malerierne 
i  Cancelleriasalen  i  Rom  og  sagde,  at  han  havde  malet  dem  paa  faa  Dage. 

'')  De  italienske  Kommentatorer  klarer  denne  munkefjendtlige  Udtalelse  ved  at  foreslaa,  at  den 
tager  Sigte  paa  Luther!! 

Vennen,  som  opfordrede  Michelangelo,  misundelig,  idet  han  mente,  at 
Kravet  var  urimeligt,  men  dog  saa,  at  Michelangelo  havde  føjet  ham,  hvor- 
for han  beklagede  sig  derover.  Man  fortalte  det  for  Michelangelo,  som 
svarede,  at  han  syntes  ikke  om  drænede  Folk,  idet  han  brugte  en  Lig- 
nelse fra  Architekturen  og  mente,  at  det  er  ikke  godt  at  have  med  den  Art 
Folk  at  gøre,  som  har  doppelt  Munding^).  —  En  Ven  af  ham  spurgte, 
hvad  han  mente  om  en,  der  havde  eftergjort  nogle  af  de  berømte  antike 
Figurer  i  Marmor,  idet  Efterligneren  roste  sig  aflangt  at  have  overgaaet 
de  antike.  Michelangelo  sagde:  „Den,  som  følger  efter  andre,  kan  aldrig 
komme  foran  dem,  og  den,  som  ikke  paa  egen  Haand  formaar  at  skabe 
noget  godt,  kan  ikke  benytte  andres  Ting  paa  en  god  Maade."^) — En  eller 
anden  Maler  havde  et  Arbejde,  hvori  der  var  en  Stud,  som  var  bedre  ud- 
ført end  Resten.  Der  blev  spurgt,  hvorfor  Maleren  havde  gjort  den  mere 
levende  end  det  øvrige,  og  Michelangelo  sagde:  „Enhver  Maler  por- 
trætterer sig  selvgodt."  —  Da  han  engang  gik  forbi  San  Giovanni  i  Flo- 
rens, spurgte  man  ham,  hvad  han  mente  om  disse  Døre,  og  han  svarede: 
„De  er  saa  skønne,  at  de  vilde  passe  til  Paradisets  Indgang."  —  Han 
arbejdede  for  en  Fyrste,  som  hver  Dag  havde  nye  Planer  og  aldrig  stod 
fast.  Michelangelo  sagde  til  en  Ven  afsig:  „Denne  Herre  har  en  Hjærne 
som  Fløjen  paa  et  Kirketaarn;  enhver  Vind,  som  slaar  imod  den,  faar 
den  til  at  dreje  sig."  —  Han  gik  hen  for  at  se  et  Billedhuggerarbejde, 
som  var  færdigt  og  skulde  føres  bort.  Billedhuggeren  anstrængte  sig 
meget  med  at  skaffe  den  rigtige  Belysning  fra  Vinduerne,  for  at  det  kunde 
tage  sig  godt  ud,  hvorfor  Michelangelo  sagde  til  ham:  „Anstræng  dig 
ikke;  thi  hvad  det  kommer  an  paa,  er  Pladsens  Belysning,"  idet  han 
vilde  antyde,  at  saasom  Værkerne  staar  offentlig,  er  det  Folket,  som  be- 
dømmer, om  de  er  gode  eller  slette.  —  Der  var  en  stor  Fyrste  i  Rom, 
som  havde  det  Indfald,  at  han  var  Architekt,  og  havde  ladet  bygge  nogle 
Nischer  til  at  anbringe  Figurer  i.  Hver  af  dem  var  tre  Gange  saa  høje, 
som  de  var  brede,  og  havde  en  Ring  foroven.  Han  prøvede  nu  at  an- 
bringe forskellige  Statuer  deri,  uden  at  nogen  af  dem  passede  rigtig, 
hvorfor  han  spurgte  Michelangelo,  hvad  han  kunde  anbringe  der.  Han 
svarede:  „Nogle  Knipper  Aal  hængende  i  Ringen  dér."  —  Der  blev  op- 
taget en  Herre  i  Ledelsen  af  Peterskirkens  Opførelse,  som  gav  sig  ud 
for  at  forstaa  Vitruvius  og  vilde  være  Censor  over  de  Ting,  som  var  ud- 
førte. Man  sagde  til  Michelangelo:  „De  har  faaet  en  til  at  tilse  Bygnin- 
gen, som  er  et  stort  Geni."  Michelangelo  svarede:  „Det  er  sandt,  men 
han  har  en  daarlig  Forstand."  —  Der  var  en  Maler  som  havde  malet  et 
Billede,  hvori  han  havde  laant  mange  Ting  fra  forskellige  Steder,  baade 
i  Tegninger  og  Malerier,  og  der  var  intet  i  dette  Arbejde,  som  ikke  var 
stjaalet.  Det  blev  vist  Michelangelo,  og  da  han  havde  set  det,  var  der  en 
god  Ven  af  ham,  som  spurgte  om  hans  Mening:  „Han  har  malet  godt," 

i)    Udtrykket  er  en  almindelig  italiensk  Vending. 

t)   Michelangelo  udtalte  denne  Sentens,  da  han  hørte,  at  Bandinello  roste  sig  af  at  have  over- 
gaaet Originalen  med  sin  Kopi  af  Laocoonsgruppen. 

svarede  han;  „men  jeg  ved  ikke,  hvad  dette  Billede  skal  stille  op  paa 
Dommens  Dag,  naar  alle  Legemer  tager  deres  Lemmer,  for  saa  bliver 
der  ikke  noget  tilbage."  Et  Vink  til  Kunstnerne  om,  at  de  skal  vænne 
sig  til  at  male  paa  egen  Haand.  —  Da  han  passerede  Modena,  saa  han 
fra  den  modenesiske  Billedhugger  Mester  Antonio  Bigarinos  Haand  ^) 
mange  smukke  Figurer,  som  han  havde  udført  i  Terracotta  og  malet  i 
Marmorfarver.  Han  fandt  dem  fortræffelige,  og  da  denne  Billedhugger 
ikke  forstod  at  bearbejde  Marmor,  sagde  han:  „Hvis  dette  Ler  blev  til 
Marmor,  saa  ve  de  gamle  Statuer."  —  Der  blev  sagt  til  Michelangelo,  at 
han  burde  gøre  Indsigelse  mod  Nanni  di  Baccio  Bigio,  som  hver  Dag 
vilde  yppe  Strid  med  ham.  Han  svarede:  „Den,  som  kæmper  med  udue- 
lige Folk,  vinder  intet."  —  En  Ven  af  ham,  som  var  Præst,  sagde:  „Det 
er  Synd,  at  Du  ikke  har  taget  en  Kone,  for  Du  kunde  have  faaet  mange 
Børn  og  efterladt  dem  Frugten  af  et  saa  ærefuldt  Arbejde."  Michelangelo 
svarede:  ,Jeg  har  mere  end  Kone  nok  i  min  Kunst,  som  altid  har  skaffet 
mig  Kval;  og  de  Værker,  jeg  efterlader  mig,  kan  saa  være  mine  Børn, 
for  selv  om  de  ikke  duer  meget,  vil  de  dog  leve  et  Stykke;  og  ve  Lorenzo 
di'  Bartoluccio  Ghiberti,  hvis  han  ikke  havde  lavet  Portene  til  San 
Giovanni;  for  Børnene  og  Børnebørnene  har  solgt  og  ødelagt  alt,  hvad 
han  efterlod  sig,  men  Portene  staar  dog  endnu."  —  Da  Vasari  af  Julius 
III  blev  sendt  til  Michelangelos  Hus  efter  en  Tegning  en  Time  efter 
Solnedgang,  fandt  han  ham  staaende  og  arbejde  paa  Marmorpietaen, 
som  han  brød  sønder.  Michelangelo  kendte  ham  paa  hans  Banken  paa 
Døren,  stod  op  fra  Arbejdet  og  tog  en  Haandlampe  i  Haanden;  da  Va- 
sari havde  fremsat  sit  Ønske,  sendte  han  Urbino  op  efter  Tegningen, 
og  da  de  imidlertid  var  komne  ind  paa  andre  Emner,  vendte  Vasari  Øj- 
nene hen  for  at  betragte  det  ene  Ben  af  Kristus,  som  han  stod  og  arbej- 
dede paa  og  søgte  at  forandre;  men  for  at  hindre,  at  Vasari  skulde  se  det, 
lod  han  Lampen  falde  ud  af  sin  Haand ;  og  idet  de  kom  til  at  staa  i  Mørke, 
kaldte  han  paa  Urbino,  for  at  han  skulde  bringe  en  Lampe.  Da  han  imid- 
lertid var  gaaet  ud  af  det  Rum,  hvor  Gruppen  stod,  sagde  han :  Jeg  er  saa 
gammel,  at  Døden  ofte  trækker  mig  i  Kappen,  for  at  jeg  skal  gaa  med  ham, 
og  denne  min  Skikkelse  vil  en  Dag  falde  som  denne  Haandlampe,  og 
Livets  Lampe  vil  blive  slukt."  —  Med  alt  det  fandt  han  Behag  i  forskellige 
Slags  Folk,  som  var  efter  hans  Smag,  f.  Ex.  Menighella,  en  bondsk  Dusin- 
maler fra  Valdarno,  men  en  fornøjelig  Mand,  som  engang  kom  til  Michel- 
angelo og  bad,  at  han  skulde  lave  en  Tegning  af  San  Rocco  eller  Sant' 
Antonio,  som  han  skulde  male  for  Bønderne.  Michelangelo,  som  var 
vanskelig  at  faa  til  at  arbejde  for  Kongerne,  lod  alt  sit  Arbejde  staa  og 
satte  sig  hen  og  lavede  nogle  enfoldige  Tegninger,  just  saaledes,  som 
Menighella  sagde,  at  han  ønskede  dem.  Blandt  andet  lod  han  ham  udføre 
Modellen  til  et  meget  smukt  Krucilix,  over  hvilket  Menighella  tog  en 
Form,  hvorpaa  han  senere  lavede  andre  af  Papir  og  andre  Blandinger, 
som  han  derpaa  gik  og  solgte  ude  paa  Landet.  Michelangelo  var  ved  at 

*)  Antonio  Begarelli,  som  Vasari  i  Garofalos  Biografi  ogsaa  kalder  for  Modena. 


MICHELANGELO  227 

dø  af  Latter,  især  naar  der  hændte  ham  morsomme  Tildragelser  som  f. 
Ex.  med  en  Bonde,  der  lod  ham  male  den  hellige  Franciscus,  men  ikke 
syntes  om,  at  Menighella  havde  malet  ham  en  graa  Dragt,  idet  han  vilde 
have  haft  en  smukkere  Farve.  Menighella  malede  ham  da  en  Brokades 
Pluvial  og  tilfredsstillede  ham  dermed.^)  Han  elskede  ligeledes  Sten- 
huggeren Topolino,  som  bildte  sig  ind,  at  han  var  en  dygtig  Billedhugger, 
men  i  Virkeligheden  var  meget  ringe.  Han  opholdt  sig  mange  Aar  i 
Carraras  Bjærge  for  at  sende  Marmor  til  Michelangelo,  og  han  sendte 
aldrig  en  Baad  fuld,  uden  at  han  skikkede  tre  eller  fire  Smaafigurer  med, 
som  han  selv  havde  skitseret,  saa  Michelangelo  var  ved  at  dø  af  Latter. 
Da  Topolino  endelig  var  vendt  tilbage  og  havde  paabegyndt  en  Merkur 
i  en  Marmorblok,  gav  han  sig  til  at  fuldende  den;  og  en  Dag,  da  den 
næsten  var  færdig,  ønskede  han,  at  Michelangelo  skulde  se  den  og 
trængte  ind  paa  ham,  for  at  han  skulde  sige  sin  Mening:  „Du  er  gal, 
Topolino,  at  Du  vil  lave  Figurer,"  sagde  Michelangelo.  „Ser  Du  da  ikke, 
at  paa  denne  Merkur  mangler  der  over  en  Tredjedel  Alen  fra  Knæet  til 
Fødderne;  at  han  er  Dværg  og  at  Du  har  gjort  ham  ganske  vanskabt." 
„Aa,  det  betyder  intet;  hvis  han  ikke  mangler  andet  —  det  skal  vi  nok 
komme  ud  af.  Lad  bare  mig!"  Michelangelo  lo  paany  ad  hans  Enfoldig- 
hed, og  da  han  var  gaaet,  tog  Topolino  et  Stykke  Marmor,  og  efter  at 
han  havde  skaaret  Merkur  af  et  Kvarter  under  Knæene,  anbragte  han 
ham  i  Marmorblokken,  føjede  den  pænt  sammen  og  lavede  Merkur  et 
Par  Støvler,  saa  Skafterne  gik  op  over  Sammenføjningerne,  og  forlæn- 
gede ham  saa  meget,  som  det  var  nødvendigt.  Da  han  derpaa  havde  ladet 
Michelangelo  komme  og  vist  ham  sit  Værk,  lo  denne  atter  og  undrede 
sig  over  saadanne  dumme  Mennesker,  som,  tvungne  af  Nød,  tager  den 
Art  Beslutninger  istedetfor  at  blive  dygtige  Mænd.') 

')  Blandt  Anekdoterne  om  Michelangelo  læser  man  følgende  i  et  Brev  fra  Vincenzo  Glustlniani 
til  Teodoro  Amideni.  Der  var  en  Mand,  som  havde  Brug  for  en  Morter  og  henvendte  sig 
til  en  Billedhugger,  for  at  han  skulde  lave  ham  en  saadan.  Da  han  havde  Mistanke  om, 
at  det  var  en  eller  anden  ondskabsfuld  Konkurrent,  som  vilde  spille  ham  et  Puds,  sva- 
rede han,  at  han  ikke  plejede  at  lave  Mortere  og  viste  ham  Buonarrotis  Hus,  idet  han 
tilføjede,  at  der  boede  en  Mand,  hvis  Profession  det  var.  Han  gik  da  ind  til  Michelan- 
gelo og  sagde,  hvad  han  ønskede.  Buonarroti  fik  en  Mistanke  og  spurgte,  hvem  der 
havde  vist  ham  til  ham,  og  da  han  hørte,  at  det  var  hans  Nabo,  som  var  Billedhugger,  og 
forstod,  at  han  gjorde  det  af  Misundelse,  sagde  han,  at  han  vilde  lave  Morteren  til  den 
Pris,  den  blev  vurderet  til.  Han  udførte  aitsaa  den  omtalte  Morter  med  mange  Arabesker, 
Løvværk,  Masker  og  andre  skønne  Forsiringer,  som  det  var  en  Lyst  at  se.  Da  nu  Manden, 
som  havde  bestilt  den,  kom  tilbage,  sagde  Michelangelo  til  ham,  at  han  skulde  lade  den 
vurdere  af  den  samme  Billedhugger,  som  havde  vist  ham  hen  til  ham.  Da  han  havde  set 
Morteren  og  set,  hvor  skøn  den  var,  blev  han  tvungen  til  at  sige  til  denne  Mand:  „Giv 
Morteren  tilbage  til  ham,  som  har  givet  dig  den,  for  den  egner  sig  ikke  til  Dit  Brug,  og 
sig,  at  han  skal  beholde  den  selv  og  lade  en  anden  almindelig  lave."  Man  siger,  at  der  fin- 
des en  lille  Marmormorter,  udarbejdet  som  den  ovenfor  beskrevne  i  Palazzo  Rospigliosi 
paa  Monte  Cavallo. 

')  Om  Topolino,  hvis  egentlige  Navn  var  Domenico  de'  Fancelli  fra  Settignano,  ved  vi,  at  han 
1512  huggede  Kirkeporten  til  Santa  Maria  de'  Miracoli  i  Castel  Rigone,  som  existerer  endnu 
og  viser,  at  han  ingenlunde  var  en  saa  ringe  Billedhugger,  som  Vasari  vil  have  os  til  at 
tro. 

15» 

Medens  han  lod  Julius  II's  Gravmæle  opføre,  lod  han  en  Marmorhug- 
ger  mejsle  en  Terme,  som  skulde  anbringes  paa  Gravmælet  i  San  Pietro 
in  Vincola,  idet  han  sagde:  „Tag  dette  bort  idag,  hug  jevnt  her  og  poler 
der!"  saaledes  at  han,  uden  at  denne  lagde  Mærke  til  det,  fik  ham  til  at 
udføre  en  hel  Figur.  Da  den  nu  var  færdig,  stod  han  undrende  og  be- 
tragtede den.  „Naa,  hvad  mener  Du?"  sagde  Michelangelo.  ,J eg  mener," 
svarede  han,  „at  jeg  er  Dem  stor  Tak  skyldig."  „Hvorfor?"  vedblev  Mi- 
chelangelo. „Fordi  jeg  ved  Deres  Hjælp  har  fundet  et  Talent,  jeg  ikke 
vidste,  jeg  var  i  Besiddelse  af."^) 

Men  for  at  fatte  mig  i  Korthed,  vil  jeg  sige,  at  denne  Mands  Legeme 
var  meget  sundt,  idet  han  var  mager  og  meget  senestærk;  og  skøndt  han 
som  Barn  var  ømfindtlig  og  som  Mand  havde  to  alvorlige  Sygdomme, 
udstod  han  bestandig  enhver  Sygdom  og  havde  ingen  andre  Fejl  end  at 
han  i  sin  Alderdom  havde  Besvær  med  Vandladningen  og  led  af  Nyre- 
grus, der  havde  sat  sig  til  Sten,  hvorfor  han  ved  sin  gode  Ven  Mester 
Realdo  Colombo's  Hjælp  katetriserede  sig  i  mange  Aar,  og  denne  Læge 
plejede  ham  omhyggeligt.  Af  Skikkelse  var  han  middelhøj,  bred  over 
Skuldrene,  dog  i  Forhold  til  det  øvrige  Legeme.  I  sin  Alderdom  bar  han 
bestandig  Hundeskindsstrømper  paa  de  bare  Ben  hele  Maaneder  igen- 
nem, saa  at  Skindet  ofte  fulgte  med,  naar  han  omsider  vilde  trække  dem 
af.  Ovenpaa  Strømperne  brugte  han  Korduans  Støvler,  som  var  snørede 
indvendig  af  Hensyn  til  Fugtigheden.  Ansigtet  var  rundt.  Panden  firkan- 
tet og  bred  med  syv  lige  Furer,  og  Tindingerne  sprang  langt  mere  frem  end 
Ørerne,  der  nærmest  var  temmelig  store  og  stod  ud  fra  Kinderne.  Krop- 
pen stod  i  Forhold  til  Ansigtet  og  var  temmelig  stor.  Næsen  var  noget 
fladtrykt,  som  omtalt  i  Torrigianos  Biografi,  idet  denne  brækkede  den 
med  et  Næveslag.  Øjnene  var  temmelig  smaa  og  hornfarvede,  plettede 
med  gullige  og  blaalige  Stænk.  Øjenvipperne  havde  kun  faa  Haar,  Læ- 
berne var  tynde,  Underlæben  tykkest  og  stod  lidt  frem.  Hagen  var  vel- 
formet og  harmonerede  med  det  øvrige.  Skægget  og  Haaret  var  sort, 
isprængt  med  mange  graa  Haar;  Skægget  ikke  meget  langt  og  ikke  me- 
get tæt. 

Sikkert  var  hans  Komme  til  Verden,  som  jeg  sagde  i  Begyndelsen, 
et  af  Gud  sendt  Forbillede  for  Udøverne  af  vor  Kunst,  for  at  de  af  hans 
Liv  skulde  lære  gode  Sæder  og  af  hans  Værker,  hvorledes  sande  og  ud- 
mærkede Kunstnere  skulle  være.  Jeg,  som  skylder  Gud  Tak  for  utallige 
Velgærninger,  der  sjelden  plejer  at  falde  i  de  Mænds  Lod,  som  dyrker 
vor  Profession,  regner  det  som  en  af  de  største,  at  jeg  er  født  i  den 
Tidsalder,  hvor  Michelangelo  levede,  og  har  været  værdig  til  at  have 

')  Bottari  anfører  andre  Udsagn  af  Michelangelo.  Da  han  engang  saa  et  Maleri  af  Ugo  da 
Carpi,  under  hvilket  han  havde  skrevet,  at  han  havde  malet  det  uden  Pensel,  sagde  han: 
„Det  var  bedre,  om  han  havde  brugt  den."  Da  man  viste  ham  forskellige  Medailler  af  Ales- 
sandro Cesati,  sagde  han,  at  nu  var  Kunstens  Dødstime  kommen,  fordi  man  ikke  kunde  se 
noget  skønnere.  Da  han  saa  Tizians  Portræt  af  Hertug  Alfonso  af  Ferrara,  bekendte  han, 
at  han  ikke  havde  troet,  Kunsten  var  i  Stand  til  saa  meget,  og  han  tilføjede,  at  alene  Tizian 
var  værdig  til  at  kaldes  en  Maler. 

ham  til  Mester,  ligesom  at  han  har  været  mig  en  saa  god  Ven  og  fortrolig, 
som  alle  ved^),  hvad  de  Breve,  jeg  har  fra  ham,  kan  vidne  om.  Baade 
for  Sandhedens  Skyld  og  paa  Grund  af  den  Taknemmelighedsgæld, 
hvori  jeg  staar  til  hans  Elskværdighed,  har  jeg  kunnet  skrive  saa  mange 
og  lutter  sande  Ting  om  ham,  som  mange  andre  ikke  har  formaaet.  Den 
anden  Lykke  er  det,  som  han  sagde  til  mig:  „Giorgio,  tak  Gud,  at  han 
har  forundt  Dig  at  tjene  Hertug  Cosimo,  som  for  at  kunne  have  den 
Glæde,  at  Du  murer  og  maler  for  ham  og  udfører  hans  Tanker  og 
Planer,  ikke  har  veget  tilbage  for  nogen  Udgift,  medens  de  andre,  hvis 
Biografier  Du  har  skrevet,  naar  Du  ser  vel  til,  ikke  har  opnaaet  saa 
meget!" 

Michelangelo  blev  med  en  ærefuld  Begravelse,  hvori  hele  Kunstner- 
lauget,  alle  hans  Venner  og  hele  den  florentinske  Koloni  deltog,  begravet 
i  Santo  Apostolo  paa  et  Sted,  hvor  han  kunde  ses  af  hele  Rom,  medens 
Hans  Hellighed  havde  paatænkt  at  lade  udføre  et  særligt  Minde  i  St. 
Peter  i  Rom  ^). 

Hans  Brodersøn  Lionardo  ankom,  da  alt  var  forbi,  skøndt  han  rejste 
med  Posten;  og  da  Hertug  Cosimo  havde  modtaget  Efterretningen  og 
besluttet,  at  eftersom  han  ikke  havde  kunnet  faa  ham  levende,  saa  han 
kunde  hædre  ham,  vilde  han  lade  ham  føre  til  Florens  og  ikke  for- 
sømme efter  hans  Død  at  ære  ham  med  al  tænkelig  Pragt,  blev  han 
hemmelig  ført  bort  i  en  Balle  som  en  Købmandsvare.  Man  valgte  denne 
Fremgangsmaade,  for  at  man  ikke  skulde  gøre  Indsigelse  i  Rom  og 
maaske  forhindre,  at  Michelangelos  Legeme  blev  ført  til  Florens. 

Før  Liget  kom,  samledes  imidlertid  de  første  Malere,  Billedhuggere 
og  Arkitekter,  sammenkaldt  af  Viceformanden  for  deres  Akademi,  saa- 
snart  de  havde  hørt  Efterretningen  om  hans  Død,  og  samme  Vice- 
formand, paa  den  Tid  den  ærværdige  Don  Vincenzio  Borghini,  min- 
dede dem  om,  at  de  i  Kraft  af  deres  Love  var  forpligtede  til  at  hædre 
alle  deres  Kammeraters  Død.  Ligesom  de  saa  elskværdigt  havde  gjort 
det  til  saa  stor  almindelig  Tilfredshed,  da  Fra  Giovanni  Agnolo  Mon- 
torsoli,  som  var  den  første,  der  var  død  efter  Akademiets  Oprettelse, 
blev  stedet  til  Hvile,  skulde  de  nu  tage  under  Overvejelse,  hvad  man 
burde  gøre  for  at  hædre  Buonarroti,  som  af  hele  Selskabet  var  bleven 
valgt  til  øverste  Akademiker  og  Hoved  for  dem  alle.  Paa  dette  Forslag 
svarede  alle,  at  saasom  de  følte  den  største  Taknemmelighed  og  Hen- 
givenhed for  den  store  Mands  Kunst,  skulde  man  paa  enhver  Maade 
anstrænge  sig  for  at  hædre  ham,  saa  godt  man  formaaede  og  kunde 
tænke  sig.  Da  det  var  sket,  valgte  de,  for  ikke  hver  Dag  at  maatte 
samle  saa  mange  Mennesker  til  saa  stor  Ulejlighed  for  dem  og  for  at 
alt  kunde  gaa  for  sig  med  stor  Ro,  fire  Mænd  til  at  forestaa  Ligbegæn- 

^)  Ogsaa  om  Rafael  meddeler  Condivi,  at  han,  skønt  Michelangelos  Rival,  takkede  Gud  for, 
at  han  var  født  paa  hans  Tid. 

*)  I  Kirken  St.  Apostoli  findes  et  Gravmæle,  som  i  mange  Aar  er  bleven  udgivet  for  et  Grav- 
mæle over  Michelangelo.  Det  er  nu  utvivlsomt,  at  det  beror  paa  en  Misforstaaelse. 

gelsen  og  Hædersbevisningerne,  nemlig:  Malerne  Agnolo  Bronzino  og 
Giorgio  Vasari,  Billedhuggerne  Benvenuto  Cellini  ^)  og  Bartolommeo 
Ammannati,  alle  af  berømt  Navn  og  anset  Dygtighed  i  deres  Kunst,  for 
at  disse,  siger  jeg,  kunde  raadslaa  og  bestemme  indbyrdes  og  sammen 
med  Vicepræsidenten,  hvormeget,  hvad  og  hvorledes  man  skulde  gøre 
i  enhver  Henseende,  samt  med  Bemyndigelse  til  at  disponere  over 
samtlige  Medlemmer  af  Selskabet  og  Akademiet.  Dette  Hverv  overtog 
de  saa  meget  hellere,  som  alle,  baade  unge  og  gamle,  tilbød,  at  hver  i  sin 
Profession  vilde  udføre  de  Malerier  og  Statuer,  som  maatte  kræves  ved 
den  højtidelige  Lejlighed.  Derefter  vedtog  de,  at  Vicepræsidenten  paa 
Embeds  Vegne  og  Konsulerne  i  Selskabets  og  Akademiets  Navn  skulde 
meddele  det  til  Hertugen  og  bede  om  den  Hjælp  og  de  Gunstbevisninger, 
de  havde  behov,  og  fornemmelig  om,  at  denne  Ligbegængelse  maatte 
foregaa  i  Kirken  San  Lorenzo,  som  tilhører  Medicæernes  berømte  Hus 
og  hvor  den  største  Del  af  de  Værker,  der  fandtes  fra  Michelangelos 
Haand  i  Florens,  befinder  sig^),  samt  at  Hans  Excellence  yderligere 
vilde  tilstede,  at  Messer  Benedetto  Varchi  skrev  og  oplæste  Ligtalen,  for 
at  Michelangelos  herlige  Kunst  kunde  blive  berømmet  af  en  saa  bety- 
delig og  saa  fortrinlig  veltalende  Mand  som  Varchi.  Da  denne  stod  i 
Hans  Excellences  særlige  Tjeneste^),  vilde  han  ikke  have  overtaget  et 
saadant  Hverv  uden  et  Ord  fra  ham,  om  de  end  paa  Grund  af  hans 
Elskværdighed  og  store,  naturlige  Hengivenhed  for  Michelangelos 
Minde  var  fuldt  overtydede  om,  at  han  for  sit  eget  Vedkommende  aldrig 
vilde  undslaa  sig.  Da  det  var  sket  og  Akademiets  Møde  var  hævet,  skrev 
omtalte  Vicepræsident  til  Hr.  Hertugen  et  Brev  af  følgende  nøjagtige 
Ordlyd: 

„Eftersom  Malernes  og  Billedhuggernes  Akademi  og  Selskab  ind- 
byrdes har  vedtaget,  hvis  det  behager  Deres  Excellence  i  nogen  Del 
at  hædre  Michelangelo  Buonarrotis  Minde,  dels  paa  Grund  af  den 
almindelige  Gæld  til  et  saa  stort  Talent  i  deres  Profession,  idet  han 
maaske  er  den  største  Kunstner,  som  nogensinde  har  levet,  og  deres 
særlige  Gæld  i  den  fælles  Fødebys  Interesse;  dels  ogsaa  paa  Grund  af 
den  Gavn,  som  disse  Professioner  har  høstet  af  hans  fuldkomne  Vær- 
ker og  Billeder,  saa  det  synes,  at  det  er  deres  Pligt  at  vise  deres  venlige 
Følelser  overfor  hans  Talent,  saa  godt  de  formaar;  har  de  i  et  Brev 
fremsat  dette  deres  Ønske  for  Deres  høje  Excellence  og  bedt  Dem  som 
deres  egentlige  Tilflugt  om  en  vis  Hjælp.  Paa  deres  Opfordring  og  (som 
jeg  mener)  forpligtet  ved,  at  Deres  Excellence  har  tilstedt,  at  jeg  endnu 
er  i  deres  Selskab  med  Navn  af  dets  Vicepræsident;  og  med  Tilføjende, 
at  Tanken  tykkes  mig  fuld  af  Artighed  og  at  anstaa  sig  talentfulde  og  tak- 
nemmmelige  Sjæle;  men  langt  mere  i  Erkendelse  af,  i  hvilken  Grad 

^)   Cellini  modtog  ikke  Hvervet,  men  blev  erstattet  af  Lastricati. 

*)   Kunstakademiet  holdt  dengang  sine  Møder  i  det  ny  Sakristi,  hvor  Michelangelos  Arbejder 

findes. 
^)   I  Egenskab  af  Historiograf. 

Deres  herlige  Excellence  er  en  Befordrer  af  Kunsten  og  i  disse  Tider 
som  en  Havn  og  eneste  Beskytter  for  geniale  Mænd,  hvori  Deres  For- 
fædre viste  Dem  Vejen,  som  ydede  fremragende  Mænd  i  disse  Kunster 
overordentlige  Naadesbevisninger,  idet  Giotto,  der  var  død  saa  lang 
Tid  iforvejen,  paa  den  prægtige  Lorenzos  Befaling  havde  opnaaet  en 
Statue  i  Hovedkirken^)  og  Fra  Filippo  et  smukt  Gravmæle  paa  hans 
egen  Bekostning^),  medens  mange  andre  ved  forskellige  Lejligheder 
nød  store  Fordele  og  Hædersbevisninger,  har  jeg,  bevæget  af  alle  disse 
Grunde,  tilladt  mig  at  anbefale  Deres  udmærkede  Excellence  dette  Aka- 
demis Andragende  for  at  kunde  hædre  Michelangelo,  som  var  en  særlig 
Elev  og  Discipel  af  den  prægtige  Lorenzos  Skole.  Dette  vil  være  dem 
en  overordentlig  Glæde,  en  stor  Tilfredsstillelse  for  det  hele  Folk,  en 
ikke  ringe  Spore  for  Lærerne  i  disse  Kunster,  og  for  hele  Italien  et 
Bevis  paa  Deres  Excellences  gode  og  skønne  Sindelag,  hvem  Gud  be- 
vare lykkelig  og  længe  til  Gavn  for  Deres  Folk,  til  Støtte  for  alle  gode 
Dyder.« 

Paa  dette  Brev  svarede  omtalte  Hr.  Hertugen  følgende: 

„Vor  kære  Højærværdighed.  Den  Iver,  det  florentinske  Akademi  har 
vist  og  viser  for  at  hædre  Mindet  om  Michelangelo  Buonarroti,  der  er 
gaaet  fra  dette  Liv  ind  til  et  bedre,  har  efter  Tabet  af  en  saa  enestaaende 
Mand  skænket  os  stor  Trøst,  og  ikke  blot  vil  vi  tilfredsstille  det  med  alt, 
hvad  det  har  ønsket  af  os  i  Andragendet,  men  ogsaa  sørge  for,  at  hans 
Ben  bliver  bragt  til  Florens,  saaledes  som  det  var  hans  Vilje,  efter  hvad 
Vi  er  underrettet  om,  hvilket  Vi  alt  skrev  til  førnævnte  Akademi  for  at 
opildne  det  saa  meget  mere  til  paa  enhver  Maade  at  berømme  en  saa 
stor  Mands  Fortjeneste.  Og  Gud  glæde  Dem." 

Ordlyden  af  det  Brev  eller  Andragende,  som  Akademiet  sendte  Hr. 
Hertugen  og  som  omtales  ovenfor,  var  følgende: 

„Saasom  Akademiet  og  Medlemmerne  af  det  Kunstselskab,  der  var 
skabt  ved  Deres  Excellences  Naade  og  Gunst,  er  vidende  om,  med  hvil- 
ken Nidkærhed  og  Hengivenhed  De  gennem  Deres  Gesandt  i  Rom 
har  ladet  Michelangelo  Buonarrotis  Legeme  komme  til  Florens,  har  de 
forsamlet  sig  og  enstemmig  taget  under  Overvejelse  at  burde  fejre  hans 
højtidelige  Bisættelse,  saa  godt  de  evner  og  forstaar.  Da  de  dernæst  er 
vidende  om,  at  Michelangelo  nærede  lige  saa  stor  Hengivenhed  for 
Deres  fortræffelige  Excellence,  som  De  elskede  ham,  anraaber  de  Dem 
om,  at  det  maa  behage  Dem,  i  Kraft  af  Deres  uendelige  Godhed  og  Gav- 
mildhed, at  tilstaa  dem  følgende:  for  det  første,  at  de  maa  kunne  høj- 
tideligholde denne  Bisættelse  i  Kirken  San  Lorenzo,  som  blev  bygget 
af  Deres  Forfædre  og  i  hvilken  der  findes  saa  mange  og  saa  skønne 
Værker,  udførte  af  ham  saavel  i  Arkitektur  som  i  Skulptur,  og  i  hvis 
Nærhed  De  har  til  Hensigt  at  lade  opføre  en  Sal,  der  kan  blive  som  en 
Rede  og  et  stadigt  Studium  af  Arkitekturen,  Billedhuggerkunsten  og 

*)   Rettere  en  Buste  med  Inskription  af  Benetto  fra  Majano. 
*)  I  Spoleto,  hvor  Fra  Filippo  døde. 

Malerkunsten  foromtalte  Akademi  og  Kunstselskab.  For  det  andet  beder 
de  Dem  om,  at  De  vil  lade  overdrage  til  Messer  Benedetto  Varchi,  ikke 
blot  at  skrive  Ligtalen,  men  ogsaa  at  oplæse  den  med  egen  Mund,  hvad 
han  meget  liberalt  har  lovet  at  gøre  paa  vor  Bøn,  forsaavidt  vor  ud- 
mærkede Excellence  maatte  bifalde  det.  For  det  tredje  andrager  og  beder 
de  om,  at  det  maatte  behage  Dem,  i  Kraft  af  den  samme  store  Godhed 
og  Gavmildhed,  at  understøtte  dem  med  alt  det,  de  maatte  behøve  for 
at  fejre  omtalte  Bisættelse,  forsaavidt  det  overskrider  deres  egne  Kræf- 
ter, som  kun  er  meget  ringe.  Alle  disse  Ting  er  hver  for  sig  behandlede 
og  overvejede  i  Nærværelse  og  med  Samtykke  af  den  meget  prægtige 
og  ærværdige  Monsignore  Messer  Vincenzio  Borghini,  Prior  forOspe- 
dale  degli  Innocenti,  Deres  Excellences  Stedfortræder  i  omtalte  Kunst- 
akademi og  Forening"  ^). 

Paa  dette  Brev  fra  Akademiet  gav  Hertugen  følgende  Svar: 

„Vore  Kære!  Det  er  os  en  stor  Glæde  fuldtud  at  tilfredsstille  Deres 
Andragende:  saa  stor  har  den  Hengivenhed  altid  været,  som  vi  nærer 
overfor  Michelangelo  Buonarrotis  sjeldne  Egenskaber  og  som  vi  stadig 
nærer  overfor  hele  Deres  Profession.  Afhold  Dem  derfor  ikke  fra  at 
udføre,  hvad  De  har  foresat  dem  at  gøre  for  hans  højtidelige  Bisættelse; 
thi  vi  skal  ikke  undlade  at  bidrage  med  den  Hjælp,  De  maatte  have  Brug 
for;  og  imidlertid  er  der  skrevet  til  Benedetto  Varchi  i  Anledning  af  Lig- 
talen og  til  Spedalingo  om  alt,  hvad  vi  iøvrigt  maatte  finde  tjenligt  i  denne 
Sag.  Og  vær  raske.  Fra  Pisa." 

Brevet  til  Varchi  lød  saaledes: 

„Vor  kære  Messer  Benedetto.  Den  Hengivenhed,  vi  nærer  overfor 
Michelangelo  Buonarrotis  sjeldne  Egenskaber,  lader  os  ønske,  at  hans 
Minde  skal  hædres  og  berømmes  paa  enhver  Maade.  Det  vil  derfor  være 
os  kært,  om  De  for  vor  Skyld  paatager  Dem  at  skrive  den  Tale,  som 
skal  holdes  ved  hans  Ligfærd  ifølge  den  Bestemmelse,  som  er  tagen  af 
Akademiets  Udvalg,  og  det  vilde  være  os  yderst  kært,  om  den  maatte 
blive  oplæst  med  Deres  Stemme.  Og  gid  De  maa  være  rask." 

Ogsaa  Messer  Bernardino  Grazzini  skrev  til  omtalte  Udvalg,  at  man 
ikke  kunde  ønske  nogen  mere  brændende  Iver  for  denne  Sag,  end  Her- 
tugen havde  vist,  ligesom  de  kunde  love  sig  enhver  Hjælp  og  Gunst  af 
hans  Excellence^). 

Medens  disse  Forhandlinger  stod  paa  i  Florens,  havde  Michelangelos 
Brodersøn  Lionardo  Buonarroti,  som,  da  han  erfarede  Onklens  Syg- 
dom, var  rejst  til  Rom  med  Posten,  dog  uden  at  have  truffet  ham 
levende,  hørt  af  Daniello  Volterra,  som  var  en  meget  fortrolig  Ven  af 
Michelangelo,  og  tillige  af  andre,  som  havde  været  hos  hin  hellige  gamle 
Mand,  at  han  havde  forlangt  og  bedt  om,  at  hans  Lig  maatte  blive  ført 
til  Florens,  hans  ædle  Fødeby,  som  han  altid  havde  omfattet  med  den 
ømmeste  Kærlighed.  Han  havde  med  en  god  og  derfor  hurtig  Beslut- 

*)   Dette  Dokument  er,  som  man  let  ser,  skrevet  efter  Borghinis  egen  Diktat. 
^)   Grazzini  var  Hertugens  Sekretær. 

ning  i  al  Stilhed  ført  Liget  ud  af  Rom  og  sendt  det  til  Florens  i  en  Balle, 
som  om  det  var  en  eller  anden  Vare.  Men  det  skal  ikke  her  forties,  at 
denne  Michelangelos  sidste  Beslutning  oplyste,  hvad  der  ganske  vist 
strider  mod  nogles  Opfattelse,  men  som  dog  var  den  skære  Sandhed, 
at  nemlig  Grunden  til  hans  mange  Aars  Fraværelse  fra  Florens  ude- 
lukkende var  at  søge  i  Stadens  Luft,  idet  Erfaringen  havde  ladet  ham 
indse,  at  Luften  i  Florens,  som  er  skarp  og  tynd,  var  meget  skadelig  for 
hans  Natur,  medens  Luften  i  Rom,  som  var  mere  mild  og  tempereret, 
havde  bevaret  ham  sund  lige  til  hans  halvfemsindstyvende  Aar  med 
alle  Sanser  saa  friske  og  uskadte,  som  de  nogensinde  havde  været,  og 
med  saadanne  Kræfter  i  Forhold  til  hans  Alder,  at  han  lige  til  den  sidste 
Dag  ikke  havde  opgivet  at  foretage  sig  hvadsomhelst.  Eftersom  man  alt- 
saa  paa  Grund  af  den  saa  pludselige  og  uforudsete  Ankomst  var  afskaaret 
for  at  gøre,  hvad  man  senere  gjorde,  blev  Michelangelos  Kiste  strax,  da 
Liget  ankom  til  Florens,  efter  Udvalgets  Ønske,  samme  Dag  det  ankom, 
nemlig  Lørdag  den  ellevte  Marts,  anbragt  hos  Assunta-Broderskabet  un- 
der Hovedaltret  og  under  de  bageste  Trapper  i  San  Pietro  Maggiore,  uden 
at  der  blev  talt  om  noget.  Den  følgende  Dag,  som  var  Søndagen  i  den 
anden  Fasteuge,  samledes  alle  Malere,  Billedhuggere  og  Arkitekter  om- 
kring San  Pietro,  hvorhen  de  ikke  havde  medbragt  andet  end  et  Fløjels- 
tæppe,  som  var  helt  foret  og  guldbroderet,  hvormed  de  tildækkede  Ki- 
sten, hvorpaa  der  laa  et  Krucifix,  og  hele  Baaren.  Omtrent  en  halv  Time 
efter  Solnedgang,  da  næsten  alle  stod  sammentrængte  omkring  Liget, 
greb  de  ældste  og  mest  ansete  Kunstnere  med  et  en  stor  Mængde  Fakler, 
som  var  blevne  bragt  derhen,  og  de  unge  fattede  Baaren  med  en  saadan 
Hurtighed,  at  lykkelig  var  den,  som  kunde  naa  derhen  og  lægge  Skul- 
drene under,  næsten  som  om  de  anede,  at  de  i  Fremtiden  vilde  kunne 
prale  af  at  have  baaret  hans  Ben,  som  var  den  største  Mand,  der  nogen- 
sinde havde  været  i  deres  Kunster.  Da  man  havde  lagt  Mærke  til,  at 
Folk  ligesom  flokkedes  omkring  San  Pietro,  hændte  det,  som  det  sker 
ved  saadanne  Lejligheder,  at  mange  Mennesker  standsede,  saa  meget 
mere  som  det  var  sivet  ud,  at  Michelangelos  Lig  var  ankommet  og 
skulde  føres  til  Santa  Croce;  og  skøndt  man,  som  jeg  sagde,  gjorde  sig 
Anstrængelser  for,  at  det  ikke  skulde  blive  bekendt,  for  at  der  ikke  skulde 
stimle  saa  mange  Mennesker  sammen,  naar  Rygtet  spredte  sig  i  Byen, 
at  man  ikke  kunde  undgaa  en  vis  Tummel  og  Forvirring,  og  dernæst 
fordi  det  lidet,  de  dengang  agtede  at  gøre,  skulde  ske  med  større  Ro 
end  Pragt,  medens  man  opsatte  Resten  til  et  mere  belejligt  Tidspunkt, 
gik  det  lige  modsat  baade  med  det  ene  og  med  det  andet.  Thi  hvad  Fol- 
ket angaar,  løb  Efterretningen  som  sagt  fra  Mund  til  Mund,  og  Kirken 
blev  i  et  Nu  saa  fuld,  at  det  tilsidst  var  med  største  Vanskelighed,  man 
kunde  føre  Liget  fra  Kirken  ind  i  Sakristiet  for  at  tage  det  af  Baaren  og 
anbringe  det  i  sit  midlertidige  Opholdssted;  og  hvad  Æresbevisningen 
angaar,  kan  man  ganske  vist  ikke  nægte,  at  det  er  et  stort  og  pragtfuldt 
Skue  ved  Ligbegængelser  at  se  et  stort  Følge  af  Gejstlige,  en  stor  Mængde 

Voxlys,  mange  Imbastiti^)  og  sortklædte;  men  paa  den  anden  Side  kan 
man  ikke  nægte,  at  det  er  et  storladent  Skue  uformodet  at  se  hine  for- 
træffelige Mænd,  som  nu  er  i  saa  stort  Ry  og  vil  blive  det  endnu  langt 
mere  i  Fremtiden,  i  sluttet  Skare  slaa  Vagt  om  dette  Lig  med  saa  hjærte- 
lige  Hædersbevisninger  og  en  saadan  Hengivenhed.  Og  i  Sandhed  har 
Antallet  af  store  Kunstnere  altid  været  stort  i  Florens  (og  de  var  der 
alle);  thi  disse  Kunster  har  bestandig  blomstret  saa  frodigt  i  Florens,  at 
jeg  tror,  man  kan  sige  uden  at  fornærme  de  andre  Byer,  at  Florens  er 
deres  egentlige  Hjem,  paa  samme  Maade  som  Athen  fordum  var  Viden- 
skabernes Hjem.  Foruden  alle  disse  Kunstnere  var  der  saa  mange  Bor- 
gere efter  dem  og  saa  mange  langs  Siderne  af  de  Gader,  de  passerede, 
at  der  ikke  kunde  staa  flere;  og  hvad  der  er  endnu  mere:  man  hørte 
ingen,  som  jo  berømmede  Michelangelos  Fortjenester  og  sagde,  at  det 
sande  Talent  havde  en  saadan  Kraft,  at  selv  efter  at  ethvert  Haab  om 
at  drage  Nytte  og  Ære  af  den  talentfulde  er  slukt,  er  han  ikke  desto- 
mindre  ifølge  sin  Natur  og  paa  Grund  af  sin  egen  Fortjeneste  elsket 
og  hædret.  Derfor  virkede  denne  Demonstration  mere  levende,  mere 
kostelig  og  værdifuld  end  den  største  Guld-  og  Silkepragt,  man  havde 
kunnet  opvise.  Da  Liget  nu  var  bleven  ført  til  Santa  Croce  med  dette 
statelige  Følge  og  Munkene  havde  foretaget  de  Ceremonier,  som  bruges 
ved  Ligfærd,  blev  Liget  (som  sagt  ikke  uden  største  Vanskelighed  paa 
Grund  af  Mængdens  Sammenstimlen)  ført  ind  i  Sakristiet.  Her  mente 
den  omtalte  Viceformand,  som  var  kommen  tilstede  paa  Embeds  Vegne, 
at  han  vilde  tilfredsstille  manges  Ønske,  ligesom  han  (hvad  han  senere 
tilstod)  selv  ønskede  at  se  den  Mand  efter  Døden,  som  han  ikke  havde 
set  i  levende  Live  eller  ialtfald  blot  set,  da  han  var  saa  lille,  at  han  havde 
mistet  enhver  Erindring  om  ham,  ved  at  lade  Kisten  aabne,  hvilket  man 
derfor  besluttede.  Da  det  var  sket,  ventede  baade  han  og  alle  vi,  som 
var  tilstede,  at  vi  skulde  finde  Liget  raaddent  og  fordærvet,  eftersom 
han  havde  været  død  i  femogtyve  Dage  og  ligget  toogtyve  i  Kisten;  men 
vi  fandt  ham  istedetfor  i  den  Grad  velbevaret  i  alle  Dele  og  uden  nogen 
daarlig  Lugt,  at  vi  var  nær  ved  at  tro,  at  han  snarere  laa  og  hvilede  sig  i 
en  sød  og  rolig  Slummer.  Ikke  blot  var  Ansigtstrækkene  nøjagtig,  som 
da  han  levede,  kun,  at  han  havde  antaget  noget  af  Ligets  Farve,  men 
intet  af  hans  Lemmer  havde  forandret  Form  eller  frembød  noget  hæs- 
ligt, og  Hovedet  og  Kinderne  var  ikke  anderledes  at  røre  ved,  end  om 
han  var  gaaet  bort  for  faa  Timer  siden  ^).  Da  nu  Folkets  rasende  Skue- 
lyst  havde  lagt  sig  noget,  blev  der  givet  Ordre  til  at  sætte  ham  ind  i  et 
Værelse  i  Kirken  ved  Siden  af  Cavalcantiernes  Alter  lige  overfor  den 
Dør,  som  fører  ind  til  Kapitlets  lukkede  Gaard.  Imidlertid  spredtes 
Rygtet  ud  over  Byen,  og  der  strømmede  saa  mange  unge  Mennesker 

*)  Sortklædte  Tjenere,  som  gik  to  og  to  efter  Baaren  ved  pragtfulde  Begravelser  i  det  middel- 
alderlige Florens. 

^)  I  forrige  Aarhundrede  blev  Michelangelos  Grav  aabnet,  og  man  fandt  hans  Lig  fuldkommen 
urørt  endnu.  Han  var  klædt  i  en  grøn  Fløjels  Kofte  og  Tøfler.  Bottari  havde  disse  Oplys- 
ninger fra  Senatoren  Filippo  Buonarroti,  som  var  en  af  de  faa,  der  var  tilstede. 

til  for  at  se  ham,  at  det  kun  var  med  yderste  Nød,  man  kunde  lukke 
Ligkapellet.  Hvis  det  havde  været  ved  Dag  og  ikke  ved  Nat,  vilde  det 
have  været  nødvendigt  at  lade  det  staa  aabent  mange  Timer  for  at  til- 
fredsstille alle.  Den  følgende  Morgen,  medens  Malerne  og  Billedhug- 
gerne begyndte  at  give  Ordrer  med  Hensyn  til  Højtideligheden,  be- 
gyndte mange  Skønaander,  som  Florens  altid  har  Overflod  af,  at 
opklæbe  latinske  og  italienske  Vers  paa  Kapellet,  og  saaledes  blev 
man  ved  en  god  Stund,  idet  de  Digte,  som  dengang  blev  trykte,  kun  var 
en  ringe  Del  i  Forhold  til  de  mange,  som  blev  skrevne.  For  nu  at  komme 
til  Bisættelsen,  der  ikke  fandt  Sted  Dagen  efter  St.  Hansdag,  men  blev 
udsat  til  den  fjortende  Juli,  valgte  de  tre  deputerede  (thi  Benvenuto  Cel- 
lini,  som  lige  fra  Begyndelsen  havde  følt  sig  temmelig  uoplagt,  var  aldrig 
mødt).  Billedhugger  Zanobi  Lastricati  til  Administrator  og  besluttede 
hellere  at  skabe  noget  kunstnerisk  og  noget,  som  var  en  Kunstner  vær- 
digt, end  noget  pragtfuldt  og  bekosteligt.  Og  i  Sandhed,  sagde  disse  de- 
puterede og  deres  Formand,  naar  man  skulde  hædre  en  Mand  som 
Michelangelo  og  han  skulde  hyldes  af  Mænd  af  hans  egen  Profession, 
som  snarere  var  rige  paa  Talent  end  paa  Formue,  burde  man  gøre  det, 
ikke  med  kongelig  Pragt  eller  overvættes  Forfængelighed,  men  med  Bil- 
leder og  Værker,  som  var  sprudlende  af  Aand  og  Skønhed,  Udslag  af  vore 
Hænders  og  vore  Kunstneres  Viden  og  Dygtighed,  idet  man  saaledes 
hædrede  Kunst  med  Kunst;  thi  selv  om  vi  af  Hans  Excellence  Hertugen 
kunde  haabe  paa  saa  mange  Penge,  som  der  maatte  behøves,  idet  vi 
allerede  havde  faaet  saa  mange,  som  vi  havde  forlangt,  maa  vi  ikke 
destomindre  fastholde,  at  af  os  venter  man  snarere  noget  talentfuldt  og 
skønt  i  Opfindelse  og  Kunst  end  noget,  som  er  rigt  paa  Grund  af  store 
Udgifter  eller  storslaaet  ved  en  pragtfuld  Udstyrelse.  Ikke  destomindre 
saa  man  dog  til  sidst,  at  Pragten  holdt  Maal  med  de  Værker,  som  udgik 
fra  de  omtalte  Akademikeres  Hænder,  og  at  denne  Højtidelighed  ikke 
var  mindre  i  Sandhed  prægtig  end  den  var  kunstnerisk  og  rig  paa  aand- 
fulde  og  prisværdige  Ideer. 

Der  blev  da  tilsidst  givet  Ordre  til,  at  man  der  i  San  Lorenzos  Mid- 
terskib, lige  over  for  de  to  Sidedøre,  af  hvilke  den  ene  fører  ud  og  den 
anden  ind  til  den  indre  Gaard,  skulde  opføres  en  firkantet  Katafalk  paa 
otteogtyve  Alen  i  Højden  og  med  en  Fama  øverst  oppe,  samt  elleve 
Alen  lang  og  ni  Alen  bred.  Paa  Fodstykket  af  denne  Katafalk,  som  var 
to  Alen  fra  Gulvet,  var  der  paa  den  Side,  som  vender  ud  mod  Kirkens 
Hovedport,  anbragt  to  liggende  Floder,  af  hvilke  den  ene  fremstillede 
Arno,  den  anden  Tiberen.  Arno  havde  et  Overflødighedshorn,  fuldt  af 
Blomster  og  Frugter,  hvorved  den  antydede  de  Frugter,  som  Byen  Flo- 
rens havde  baaret  i  disse  Professioner  og  som  har  været  saa  talrige 
og  saa  herlige,  at  de  har  opfyldt  Verden  og  i  Særdeleshed  Rom  med  saa 
overordentlig  Skønhed.  Dette  anskueliggjorde  den  anden  Flod,  der  som 
omtalt  forestillede  Tiberen,  paa  en  fortræffelig  Maade,  idet  den  ved  at 
udstrække  den  ene  Arm  fik  Hænderne  fulde  af  de  Blomster  og  Frugter, 

den  modtog  fra  Arnos  Overflødighedshorn,  der  laa  ved  Siden  af  og  Uge 
overfor.  Idet  den  nød  Arnos  Frugter,  kom  den  ogsaa  til  at  antyde,  at 
Michelangelo  havde  levet  en  stor  Del  af  sine  Aar  i  Rom  og  der  udført 
hine  Vidundere,  der  sætter  Verden  i  Forundring.  Som  Vaaben  havde 
Arno  Løven,  medens  Tiberen  havde  Ulvinden  med  den  lille  Romulus 
og  Remus;  begge  Kolosser  var  af  overordentlig  Størrelse  og  Skønhed 
og  lignede  Marmor.  Den  ene,  Tiberen  nemlig,  skyldtes  Giovanni  di 
Benedetto  fra  Castello,  en  Elev  af  Bandinello;  den  anden  Battista  di 
Benedetto,  Elev  af  Ammannato,  to  fortræffelige  Mænd,  som  gav  de  største 
Forhaabninger. 

Over  det  omtalte  Postament  hævede  der  sig  en  Væg  paa  fem  en  halv 
Alen  med  Gesimser  for  oven,  for  neden  og  paa  Siderne,  som  i  Midten 
gav  Plads  for  fire  Malerier.  Paa  det  første  af  dem,  som  skulde  være  paa 
den  Side,  hvor  de  to  Floder  laa,  havde  man  i  chiaroscuro  (ligesom  ogsaa 
de  øvrige  af  Katafalkens  Malerier)  malet  den  prægtige  Lorenzo  den 
ældre  af  Medici,  som  i  sin  Have  (om  hvilken  der  andensteds  er  talt) 
modtog  Drengen  Michelangelo  efter  at  have  set  nogle  Forsøg  af  ham, 
som  allerede  i  hine  første  Blomster  antydede  de  Frugter,  der  senere  i 
rigt  Maal  er  udgaaede  fra  hans  levende  og  store  Talent.  Denne  Scene 
afbildes  altsaa  i  dette  Maleri;  det  blev  malet  af  den  saakaldte  Mirabello 
og  Girolamo  del  Crocifissaio  %  der  som  gode  Venner  og  Kammerater 
paatog  sig  at  udføre  dette  Arbejde  i  Samling.  Paa  dette  saa  man  i  levende 
og  naturlige  Stillinger  den  omtalte  prægtige  Lorenzo,  afbildet  i  naturlig 
Størrelse,  elskværdig  modtage  Michelangelo,  der  endnu  var  et  Barn  og 
fuld  af  Ærbødighed,  i  sin  Have;  og  efter  at  have  udspurgt  ham,  henviser 
han  ham  til  nogle  Lærere,  for  at  de  skal  undervise  ham.  I  den  anden 
Scene,  som  fulgte  efter  i  samme  Højde  hen  imod  den  Sidedør,  som 
fører  ud,  havde  man  fremstillet  Pave  Clemens,  som  i  Modsætning  til 
Folkets  Opfattelse,  der  gik  ud  paa,  at  Hans  Hellighed  var  vred  paa  Mi- 
chelangelo i  Anledning  af  Belejringen  af  Florens,  ikke  blot  beroliger 
ham  og  viser  sig  elskværdig  imod  ham,  men  sætter  ham  i  Arbejde  med 
det  ny  Sakristi  og  San  Lorenzos  Bibliotek,  paa  hvilke  Steder  han  ar- 
bejdede saa  guddommeligt,  som  allerede  omtalt  er.  Paa  dette  Maleri 
havde  altsaa  Federigo  Flamingo  ^),  kaldet  del  Padoano,  med  stor  Dyg- 
tighed og  en  indsmigrende  Maner  malet  Michelangelo,  som  viser  Paven 
Planen  til  omtalte  Sakristi,  og  bag  ved  ham  nogle  Engle  og  andre  Fi- 
gurer med  Modellerne  til  Biblioteket,  Sakristiet  og  de  Statuer,  der  senere 
er  fuldendte,  hvilket  altsammen  var  vel  komponeret  og  omhyggelig  ud- 
arbejdet. Paa  det  tredje  Maleri,  der  som  de  andre  hvilede  paa  det  nederste 
Postament,  lige  overfor  Højaltret,  var  der  en  stor  latinsk  Gravskrift, 
komponeret  af  den  lærde  Messer  Pier  Vettoriat,  hvis  Indhold  oversat 
paa  Folkesproget  var  følgende: 

^)  Mirabellos  virkelige  Navn  var  Battista  del  Cavalcatore.  Han  var  Discipel  af  Ridolfo  del  Ghir- 
landajo.  Girolame  del  Crocifissaio  er  Macchietti,  Discipel  af  MicheJe  di  Ridolfo  del  Ghir- 
landaio. 

^)  Sustermann  fra  Amsterdam,  der  bosatte  sig  og  giftede  sig  i  Florens. 

„Malernes.BilledhuggernesogArchitekternesAkademi  har  med  Gunst 
og  Hjælp  af  Hertug  Cosimo  de'  Medici,  deres  Overhoved  og  ypperste 
Beskytter  af  Kunsterne,  i  Beundring  for  Michelangelo  Buonarrotis 
glimrende  Talent  og  i  Erkendelse  af  den  Gavn,  de  har  høstet  af  hans 
guddommelige  Arbejde,  viet  dette  Mindesmærke,  som  skyldes  deres 
egne  Hænder  og  hele  deres  Hjærtes  Hengivenhed,  til  den  fortræffelige 
og  geniale  Maler,  Billedhugger  og  Architekt,  den  største,  som  nogen- 
sinde har  levet." 

De  latinske  Ord  var  følgende:  Collegium  pictorum,  statuariorum, 
architectorum,  auspicio  opeque  sibi  promta  Cosmi  ducis,  auctoris  suo- 
rum  commodorum,  suspiciens  singularem  virtutem  Michaelis  Angeli 
ipsius  opera,  intelligensque  quanto  sibi  auxilio  semper  fuerint  præclara 
Bonarrotæ,  studuit  se  gratum  erga  illum  ostendere,  summum  omnium, 
quiunquam  fuerint,  P,  S.  A.,  ideoque  monumentum  hoc  suis  manibus 
extructrum,  magno  animi  ardore  ipsius  memoriæ  dedicavit. 

Denne  Gravskrift  blev  baaren  af  to  Engle,  som  med  grædende  Aasyn 
slukker  hver  sin  Fakkel,  som  om  de  klagede  over,  at  et  saa  stort  og  sjel- 
dent  Geni  var  udslukt. 

Endelig  var  der  paa  et  Maleri,  ud  imod  den  Dør,  som  fører  til  Kloster- 
gaarden,  fremstillet  hin  Lejlighed,  hvor  Michelangelo,  foranlediget  ved 
Belejringen  af  Florens,  byggede  Fæstningsværkerne  paa  San  Miniato- 
højen,  der  blev  anset  for  uindtagelig  og  et  vidunderligt  Foretagende.  Det 
skyldtes  Lorenzo  Sciorini,  Elev  af  Bronzino,  en  ung  Mand,  der  gav  de 
bedste  Løfter.  Denne  laveste  Del,  der  saa  at  sige  var  Fodstykke  for  hele 
Katafalken,  bar  paa  hvert  Hjørne  en  fremspringende  Piedestal,  og  paa 
hver  Piedestal  stod  en  Statue  i  overnaturlig  Størrelse,  under  hvilken 
der  fandtes  en  anden,  ligesom  underkuet  og  besejret,  i  lignende  Størrelse, 
men  indtagende  forskellige  og  overraskende  Stillinger.  Den  første  paa 
højre  Haand,  naar  man  gaar  imod  Højaltret,  var  en  ung  slank  Mand, 
hvis  Ansigt  var  lutter  Aand  og  udtrykte  den  skønneste  Livfuldhed.  Han 
forestillede  Geniet  og  havde  to  smaa  Vinger  over  Tindingerne,  saaledes 
som  man  undertiden  maler  Merkur.  Under  denne  Yngling  havde  man 
med  utrolig  Omhu  udarbejdet  den  skønne  Figur  med  Æselsøren,  der 
forestillede  Uvidenheden,  Geniets  Dødsfjende.  Begge  disse  Statuer  var 
af  Vincenzio  Danti  fra  Perugia,  om  hvem  og  om  hvis  Værker,  der  ud- 
mærke sig  blandt  moderne  unge  Billedhuggere,  der  vil  blive  talt  udfør- 
ligere andetsteds.  Paa  den  anden  Piedestal,  som,  idet  den  stod  paa  højre 
Haand  hen  imod  Højaltret,  vendte  ind  imod  det  nye  Sakristi,  var  der 
en  Kvinde,  som  forestillede  den  kristelige  Fromhed.  Idet  hun  er  fuld  af 
al  Godhed,  Religion  og  Andagt,  er  hun  en  Forening  af  alle  hine  Dyder, 
som  man  hos  os  har  kaldet  de  moralske,  hvorfor  det  er  med  fuld  Ret 
at  der,  naar  Kristne  fejrer  en  Kristen,  som  er  smykket  med  hellige 
Sæder,  blev  givet  en  passende  og  ærefuld  Plads  for  denne,  som  har 
Henblik  paa  Guds  Lov  og  Sjælens  Frelse,  idet  alle  de  andre  Legemets 
og  Sjælens  Klenodier,  hvor  denne  mangler,  maa  agtes  for  ringe  eller 

rettere  for  intet.  Denne  Figur,  for  hvis  Fødder  Lasten  eller  rettere 
Ugudeligheden  laa  henstrakt  og  ligesom  traadt  under  Fødder,  skyldtes 
Valerio  Gioli,  en  dygtig  ung  Mand  med  et  smukt  Talent,  der  fortjener 
Ros  som  en  meget  indsigtsfuld  og  flittig  Billedhugger. 

Lige  overfor  denne,  paa  samme  Side  som  det  gamle  Sakristi,  var  der 
en  anden  lignende  Figur,  i  hvilken  man  meget  passende  havde  gengivet 
Minerva  eller  rettere  Kunsten;  thi  man  har  sagt  med  Sandhed,  at  næst 
efter  Retskaffenhed  i  Liv  og  Sæder  er  det  Kunsten,  som  har  skænket 
denne  Mand  ikke  blot  Ære  og  Formue,  men  ogsaa  en  saa  stor  Berøm- 
melse, at  man  kan  sige,  han  i  levende  Live  har  nydt  saadanne  Frugter, 
som  berømte  og  betydelige  Mænd  end  ikke  plejer  at  høste  af  deres  Ry 
efter  Døden  som  Løn  for  deres  udmærkede  Værker;  og  hvad  mere  er, 
at  han  i  høj  Grad  har  overvundet  Misundelsen;  at  han  uden  nogen 
Modsigelse,  efter  alles  samstemmende  Mening  har  opnaaet  Navn  og  Ry 
af  den  højeste  og  største  Fuldkommenhed.  Af  den  Grund  havde  denne 
Figur  Misundelsen  hvilende  under  sine  Fødder.  Hun  var  fremstillet  som 
en  gammel,  vissen  og  affældig  Kælling  med  Slangeøjne,  kort  sagt  med 
Ansigt  og  Træk,  som  aandede  lutter  Edder  og  Gift,  og  som  desuden  var 
omringet  af  Slanger  og  havde  enf  Hugorm  i  Haanden.  Disse  to  Statuer 
skyldtes  en  meget  ung  Mand  ved  Navn  Lazzaro  Calamech  fra  Carrara, 
der,  skøndt  endnu  kun  en  Dreng,  allerede  i  nogle  Malerier  og  Skulpturer 
har  givet  store  Beviser  paa  et  skønt  og  opvakt  Talent. 

Af  Andrea  Calamech  ^),  Onkel  til  ovennævnte  og  Elev  af  Ammannato, 
var  de  to  Statuer  paa  den  fjerde  Piedestal,  som  var  lige  overfor  Orgelet 
og  vendte  hen  mod  Kirkens  Hovedport.  Den  første  af  dem  forestillede 
Fliden;  thi  de,  som  arbejder  lidt  og  langsomt,  kan  aldrig  komme  i  Ry 
som  Michelangelo,  der  lige  fra  sin  første  Barndom,  fra  sit  femtende  til 
til  sit  halvfemsindstyvende  Aar,  aldrig  ophørte  at  arbejde,  som  man 
ovenfor  har  set.  Denne  Statue  af  Fliden,  der  passede  saa  vel  for  en  saa 
stor  og  betydelig  Mand,  var  en  stolt  og  kæk  ung  Mand,  som  nederst  paa 
Armen,  lidt  oven  over  Haandleddet  havde  to  smaa  Vinger,  som  antydede 
Hastigheden  og  Udholdenheden  i  Arbejdet,  og  under  ham  laa  som  Fange 
den  forjagne  Dovenskab  eller  Lediggang.  Hun  var  fremstillet  som  en 
træg  og  træt  Kvinde,  der  var  tung  og  søvnig  i  alle  sine  Bevægelser. 
Disse  fire  Figurer,  anordnede,  som  vi  her  har  skildret,  udgjorde  en  skøn 
og  prægtig  Komposition  og  syntes  alle  af  Marmor,  idet  man  udvendig 
havde  givet  Leret  en  hvid  Farve,  der  faldt  fortrinlig  ud.  Over  den  Flade, 
hvorpaa  de  omtalte  Figurer  hvilede,  hævede  der  sig  et  nyt  Postament, 
ligeledes  firkantet  og  omtrent  fire  Alen  højt,  men  saa  meget  smallere  og 
kortere  end  det  nederste,  som  det  Fremspring  og  den  Gesims,  hvorpaa 
de  nævnte  Figurer  hvilede,  var  brede.  Paa  hver  af  dets  Sider  var  et 
Maleri  paa  sex  en  halv  Alen  i  Længden  og  tre  i  Højden;  øverst  var 
deret  nyt  Trin  i  Lighed  med  det  nedenfor,  blot  mindre;  og  paa  hvert 

)    Han  blev  senere  kaldet  til  Messina,  hvor  han  levede  og  udfoldede  en  rig  Virksomhed,  baade 
som  Billedhugger  og  Architekt.  Han  levede  endnu  1576. 

Hjørne  sad  der  paa  en  fremspringende  Sokkel  en  Figur  i  naturlig  Stør- 
relse eller  mere:  fire  Kvinder,  som  var  lette  at  kende  paa  det  Værktøj, 
de  havde,  nemlig  Malerkunsten,  Billedhuggerkunsten,  Architekturen 
og  Poesien,  hvis  Anbringelse  forklares  af  de  Grunde,  vi  ovenfor  har 
set  i  Fremstillingen  af  hans  Biografi.  Naar  man  altsaa  gik  fra  Kirkens 
Hovedport  hen  imod  Højalteret,  fandt  man  i  det  første  Maleri  paa  Ka- 
tafalkens  andet  Trin,  altsaa  oven  over  den  Scene,  hvor  Lorenzo  de'Me- 
dici  som  omtalt  modtog  Michelangelo  i  sin  Have,  som  Billede  paa  Ar- 
chitekturen: Michelangelo  for  Pave  Pius  IV  med  Modellen  til  den  vid- 
underlige Peterskuppel  i  Rom,  et  Billede,  som  er  udført  i  den  skønneste 
Stil.  Dette  Billede,  som  blev  meget  rost,  var  malet  af  den  florentinske 
Maler  Piero  Francia  i  smuk  Stil  og  Komposition,  og  Statuen  eller  ret- 
tere Allegorien  af  Achitekturen,  som  staar  til  venstre  for  denne  Scene, 
skyldtes  Giovanni  di  Benedetto  fra  Castello,  der  som  omtalt  ogsaa  ud- 
førte Tiberen,  den  ene  af  de  to  Floder  foran  Katafalken,  til  saa  almindelig 
Tilfredshed.  I  det  andet  Billede,  naar  man  vedblev  at  gaa  til  højre  hen 
imod  den  Sideport,  som  fører  ud,  saa  man,  som  Hentydning  til  Maler- 
kunsten, Michelangelo  malende  hint  i  saa  høj  Grad,  men  dog  aldrig  til- 
strækkelig roste  Dommedagsbillede;  det,  siger  jeg,  som  er  Forbillede  for 
Forkortningen  og  alle  andre  Vanskeligheder  i  Kunsten.  Dette  Billede, 
som  Michele  di  Ridolfos  Elever  udførte  med  saa  stor  Ynde  og  Omhu, 
havde  ligeledes  sit  Billede  og  sin  Statue  af  Malerkunsten  til  venstre, 
nemlig  paa  det  Hjørne,  som  vender  ud  mod  det  nye  Sakristi,  og  den  var 
udført  af  Batista  del  Cavaliere,  en  ung  Mand,  som  ikke  var  mindre  ud- 
mærket i  Billedhuggerkunsten  end  han  var  sjelden  i  sin  Godhed,  Be- 
skedenhed og  Optræden.  I  det  tredje  Maleri  hen  imod  Højalteret,  altsaa 
oven  over  den  allerede  omtalte  Gravskrift,  saa  man  Michelangelo  i  Sam- 
tale med  en  Kvinde,  som  man  af  mange  Attributer  forstod  var  Billed- 
huggerkunsten, og  som  syntes  at  raadføre  sig  med  ham.  Omkring  Mi- 
chelangelo stod  nogle  af  hine  vidunderlige  Værker,  som  han  har  skabt 
i  Billedhuggerkunsten,  og  Kvinden  holdt  en  lille  Tavle  med  følgende 
Ord  af  Boetius:  Simili  sub  imagine  formans. 

Ved  Siden  af  dette  Billede,  som  Andrea  del  Minga  havde  malet  i 
smuk  Stil  og  Tankegang,  stod  paa  venstre  Haand  Statuen  af  Billedhug- 
gerkunsten, fortrinlig  udført  af  Billedhugger  Antonio  di  Gino  Lorenzi. 
I  den  fjerde  af  de  fire  Scener,  hen  imod  Orglet,  saa  man,  med  Henblik 
paa  Poesien,  Michelangelo  helt  optagen  af  at  skrive  et  Digt.  Omkring 
ham  stod  med  den  skønneste  Ynde  og  i  Gevandter,  anordnede  saaledes, 
som  de  beskrives  af  Digterne,  de  ni  Muser,  anførte  af  Apollo  med  Lyren 
i  Haanden,  Laurbærkransen  paa  Hovedet  og  en  anden  Krans  i  Haanden, 
som  han  stod  i  Begreb  med  at  sætte  paa  Michelangelos  Hoved.  Til  ven- 
stre for  denne  skønne  og  yndige  Komposition,  som  Giovanmaria  Bul- 
teri havde  malet  paa  den  skønneste  Maade  med  naturlige  Stillinger  og 
levende  Udtryk,  stod  Statuen  af  Poesien,  et  Værk  af  Domenico  Poggini, 
en  Mand,  som  ikke  blot  var  meget  øvet  i  Billedhuggerkunst  og  i  at  præge 

mange  skønne  Mønter  og  Medailler,  men  ogsaa  i  at  støbe  Bronce,  ja 
endog  en  Dyrker  af  Digtekunsten. 

Saaledes  var  Katafalken  altsaa  udsmykket.  Idet  dens  Etager  stadig  for- 
mindskedes, saa  at  man  kunde  gaa  helt  omkring,  lignede  den  næsten 
Augustus'  Mausolæum  i  Rom,  eller  maaske  ligner  den,  eftersom  den  er 
firkantet,  i  højere  Grad  Severus'  Septizonium,  ikke  det  i  Nærheden  af 
Kapitolium,  som  almindelig,  men  fejlagtig  kaldes  saaledes,  men  det  rig- 
tige, som  man  i  Værket  „Nuove  Rome"  ser  trykt  i  Nærheden  af  de  an- 
tonianske  Bygningsværker. 

Hertil  havde  Katafalken  altsaa  tre  Etager.  Den  første  var  den,  hvor 
Floderne  laa;  den  anden,  hvor  de  doppelte  Figurer  stod;  og  den  tredje, 
hvor  Enkeltfigurerne  hvilede.  Paa  dette  sidste  Trin  hævede  sig  nu  et 
Fodstykke  eller  rettere  en  Sokkel  paa  en  Alens  Højde  og  meget  min- 
dre baade  i  Bredde  og  Længde,  end  det  omtalte  sidste  Trin,  paa  hvis 
Fremspring  de  nævnte  Enkeltfigurer  sad  og  rundt  om  hvilken  man 
læste  følgende  Ord:  Sic Års  Extollitur  arte.  Ovenpaa  denne  Basis  hvi- 
lede endelig  en  ni  Alen  høj  Pyramide.  Paa  to  af  dens  Sider,  nemlig  paa 
den,  der  vendte  ud  mod  Hovedporten,  og  paa  den  overfor  Højalteret 
sad  forneden  to  Ovaler  med  Michelangelos  Hoved  i  Relief,  udmærket 
modelleret  efter  Naturen  af  Santi  Buglioni.  Paa  Pyramidens  Top  laa  en 
Kugle,  som  svarede  til  Pyramiden  og  hvori  man  kunde  tænke  sig  Asken 
af  den  Mand,  man  hyldede.  Ovenover  Kuglen  var  der  en  Fama  i  over- 
naturlig Størrelse,  tilsyneladende  af  Marmor  og  i  en  Stilling,  der  saa  ud, 
som  om  hun  fløj  og  samtidig  lod  hele  Verden  genlyde  af  den  store 
Kunstners  Lov  og  Pris  gennem  en  Trompet,  der  endte  i  tre  Mundinger. 
Denne  Fama  skyldtes  Zanobi  Lastricatis  Haand,  idet  han  foruden  de  An- 
strængelser,  han  havde  som  Tilsynsmand  med  hele  Værket  ikke  vilde 
undlade  at  vise,  hvad  hans  Haand  og  Talent  formaaede,  hvilket  tjener 
ham  til  stor  Ære.  Afstanden  fra  Gulvet  til  Famaens  Hoved  var  altsaa 
som  omtalt  otteogtyve  Alen. 

Foruden  denne  Katafalk  var  hele  Kirken  udsmykket  med  sorte  Tøj- 
er og  Drapperier,  der  ikke,  som  man  plejer,  var  ophængt  paa  Midter- 
søjlerne, men  paa  de  Kapeller,  som  omgiver  hele  Kirken.  Der  var  intet 
Mellemrum  mellem  de  Pilastrer,  som  indeslutter  de  omtalte  Kapeller 
og  svarer  til  Søjlerne,  uden  at  det  jo  var  smykket  med  et  eller  andet 
Maleri  og  ved  sin  Skønhed,  Ynde  og  Smagfuldhed  paa  én  Gang  skabte 
Undren  og  den  højeste  Glæde. 

For  at  begynde  fra  en  Ende,  var  der  udfor  det  første  Kapel,  ved  Siden 
af  Højaltret,  naar  man  gaar  hen  imod  det  gamle  Sakristi,  et  sex  Alen 
højt  og  otte  Alen  langt  Maleri,  paa  hvilket  Michelangelo  efter  en  ny  og 
næsten  poetisk  Ide  stod  i  Midten,  ankommen  til  de  elysæiske  Marker, 
hvor  han  paa  højre  Haand,  i  langt  overnaturlig  Størrelse,  havde  de  mest 
kendte  og  saa  berømte  antike  Malere  og  Billedhuggere,  af  hvilke  man 
kendte  hver  enkelt  paa  et  fremragende  Kunstværk:  Praxiteles  paa  Sa- 
tyren, som  findes  i  Pave  Julius  III's  Vigne;  Apelles  paa  Portrætet  af 

Alexander  den  store;  Zeuxis  paa  en  Tavle  med  den  Drue,  som  narrede 
Fuglene,  og  Parrasios  paa  det  malede  Tæppe  over  Maleriet;  og  ligesom 
man  kendte  disse  paa  de  anførte  Tegn,  saaledes  de  øvrige  paa  andre. 
Paa  venstre  Haand  stod  de  Mænd,  som  i  disse  Aarhundreder  har  været 
berømte  i  disse  Kunster,  lige  fra  Cimabue  til  vore  Dage.  Man  kendte 
Giotto  paa  en  lille  Tavle  med  Portrætet  af  den  unge  Dante,  saaledes 
som  man  ser  ham  malet  af  samme  Giotto  i  Santa  Croce^);  Masaccio 
paa  hans  Selvportræt  efter  Naturen ;  Donatello  ligeledes  paa  hans  Por- 
træt og  hans  Zuccone  paa  Kampanilen,  som  stod  ved  Siden  af  ham; 
Filippo  Brunelleschi  paa  Billedet  af  hans  Kuppel  over  Santa  Maria  del 
Fiore.  Afbildede  efter  Naturen  uden  andre  Kendetegn  var  fremdeles 
Fra  Filippo,  Taddeo  Gaddi,  Paulo  Uccello,  Fra  Giovann'  Agnolo,  lacopo 
Puntormo,  Francesco  Salviati  og  andre,  hvilke  alle  gav  ham  samme 
festlige  Modtagelse  som  de  andre  og  stod  omkring  ham,  opfyldte  af 
Kærlighed  og  Beundring,  paa  samme  Vis  som  de  andre  Digtere  modtog 
Virgil  ved  hans  Tilbagekomst  ifølge  den  guddommelige  Digter  Dantes 
Skildring.  Fra  denne  laante  man  ikke  blot  Ideen,  men  ogsaa  det  Vers, 
man  læste  paa  et  Blad,  som  Arnofloden  løftede  i  den  ene  Haand,  hvi- 
lende for  Michelangelos  Fødder  i  den  skønneste  Stilling  og  med  herlige 
Ansigtstræk: 

Tutti  l'ammiran,  tutti  onor  gli  fanno. 

Alle  beundrer  ham,  alle  viser  ham  Ære. 

Dette  Billede,  som  skyldtes  Alessandro  Allori,  en  Elev  af  den  for- 
træffelige Maler  Bronzino  og  en  ikke  uværdig  Discipel  af  en  saa  stor 
Mester,  blev  i  højeste  Grad  rost  af  alle,  der  saa  det.  I  Aabningen  ud  for 
det  hellige  Sakraments  Kapel  ved  Enden  af  Korsskibet  havde  man  paa 
et  Billede,  der  var  fem  Alen  langt  og  fire  Alen  bredt,  malet  hele  den 
kunststuderende  Ungdom  i  en  Kreds  om  Michelangelo,  smaa  og  større 
Børn  og  unge  Mænd  i  alle  Aldere  indtil  fireogtyve  Aar.  De  tilbød  ham 
Førstegrøden  af  deres  Arbejde:  Malerier,  Billedhuggerarbejder  og  Mo- 
deller, som  om  han  var  noget  helligt  og  guddommeligt,  og  han  modtog 
dem  venligt  og  underviste  dem  i  Kunsten,  medens  de  med  stor  Opmærk- 
somhed lyttede  til  ham  og  betragtede  ham  i  Stillinger  og  med  Ansigter, 
som  i  Sandhed  var  skønne  og  yndefulde;  ja  sandt  at  sige  kunde  hele 
Kompositionen  af  dette  Billede  paa  en  vis  Maade  ikke  være  bedre  ud- 
ført, ej  heller  kunde  man  i  nogen  af  Figurerne  ønske  sig  noget  skønnere, 
hvorfor  Batista,  en  Elev  af  Puntormo,  som  havde  udført  det,  blev  uen- 
delig rost.  Ved  Foden  af  Billedet  læste  man  følgende  Vers: 

Tu  pater,  tu  rerum  inventor,  tu  patria  nobis 
Suppeditas  præcepta  tuis  ex,  inclyte,  chartis. 

')   Ikke  af  Giotto,  men  af  Taddeo  Gaddi. 

Renaissancens  ypperste  Kunstnere  16 

Gik  man  fra  det  Sted,  hvor  omtalte  Billede  stod,  hen  imod  Kirkens 
Hovedport,  naaede  man,  næsten  ved  Siden  af  og  før  man  kom  til  Orgelet, 
et  Billede,  som  var  anbragt  i  Aabningen  ud  for  et  Kapel  og  var  sex  Alen 
langt  og  fire  Alen  højt.  Det  fremstillede  den  store  Gunst,  Pave  Julius  III 
viste  Michelangelos  sjeldne  Talent.  Idet  han  nemlig  ønskede  at  benytte 
sig  af  den  store  Mands  Dygtighed  til  nogle  af  sine  Bygninger,  kaldte  han 
ham  til  sig  i  sin  Vigne  og  lod  ham  sidde  ved  sin  Side,  hvorpaa  de  talte 
sammen  en  god  Stund,  medens  Kardinaler,  Biskopper  og  andre  Hof- 
folk omkring  dem  vedblev  at  staa.  Denne  Tildragelse,  siger  jeg,  saa  man 
fremstillet  med  en  saa  god  Komposition,  saa  fuldendt  Relief  og  Figurer, 
saa  levende  og  naturlige,  at  der  maaske  ikke  vilde  være  udgaaet  noget 
bedre  fra  en  fortræffelig  og  meget  øvet  Mesterhaand,  hvorfor  Jacopi 
Zucchi,  en  ung  Elev  af  Giorgio  Vasari,  som  udførte  det  med  smuk  Pen- 
selføring, viste,  at  man  havde  Ret  til  at  haabe,  at  han  vilde  slaa  igen- 
nem med  Ære.  Ikke  langt  fra  dette,  paa  samme  Side,  altsaa  lidt  neden 
for  Orgelet,  havde  den  dygtige  flamske  Maler  Giovanni  Strada  i  et  sex 
Alen  langt  og  fire  Alen  højt  Billede  malet  en  Scene  fra  det  Tidspunkt, 
da  Michelangelo  under  Florens'  Belejring  drog  til  Venedig.  Medens  han 
boede  i  et  Kvarter  af  denne  ædle  Stad,  som  kaldtes  La  Giudecca,  sendte 
Dogen  Andrea  Gritti  og  Raadet  nogle  Adelsmænd  og  andre  hen  for  at 
besøge  ham  og  gøre  ham  store  Tilbud.  I  sin  Fremstilling  heraf  viste  den 
nævnte  Maler,  til  stor  Ros  for  ham,  betydelig  Forstand  og  megen  Viden, 
saavel  i  hele  Kompositionen  som  i  hver  af  dens  Enkeltheder;  thi  der 
var  Fantasi,  Tegning  og  stor  Ynde  i  Stillingerne,  i  Ansigtets  Liv  og  i  alle 
Figurernes  Bevægelser. 

Naar  man  nu  gik  tilbage  til  Højaltret  og  vendte  sig  mod  det  ny  Sa- 
kristi, var  der  i  det  første  Billede,  man  fandt,  i  Aabningen  ud  for  det 
første  Kapel,  et  Billede  af  Santi  Tidi,  en  ung  Mand  med  et  smukt  Talent, 
som  havde  gjort  flittige  Studier  i  Malerkunsten  baade  i  Florens  og  Rom. 
Det  fremstillede  en  anden  udsøgt  Gunst,  som  den  udmærkede  Signor 
Don  Francesco  de'Medici,  Fyrste  af  Florens,  havde  vist  Michelangelos 
Talent,  hvad  jeg  vistnok  allerede  tidligere  har  fortalt.  Da  han  nemlig 
opholdt  sig  i  Rom  omtrent  tre  Aar  før  Michelangelos  Død  og  modtog 
Besøg  af  ham,  stod  Fyrsten  op,  strax  da  Buonarroti  traadte  ind,  og  bag 
efter  forlangte  han,  for  at  hædre  en  saa  betydelig  Mand  og  denne  i  Sand- 
hed ærværdige  Alderdom,  med  det  største  Galanteri,  en  Fyrste  nogen- 
sinde har  vist,  (endskønt  Michelangelo,  som  var  meget  beskeden,  afslog 
det),  at  han  skulde  sidde  paa  den  Plads,  hvorfra  han  selv  havde  rejst 
sig;  og  idet  han  derpaa  blev  staaende,  lyttede  han  til  ham  med  den  Op- 
mærksomhed og  den  Ærbødighed,  hvormed  Sønner  plejer  at  høre  en 
fortræffelig  Fader.  Ved  Fyrstens  Fod  stod  en  Dreng,  udført  med  stor 
Omhu,  som  holdt  en  hertugelig  Baret  i  Haanden,  og  omkring  dem  saa 
man  nogle  Soldater  i  gammeldags  Dragter,  som  var  gengivne  meget  na- 
turtro og  i  skøn  Udførelse.  Men  fremfor  alle  de  andre  var  Fyrsten  og 
Michelangelo  fortrinlig  udførte,  meget  levende  og  naturlige,  saa  at  det 

virkelig  saa  ud,  som  om  den  gamle  talte  og  den  unge  med  største  Op- 
mærksomhed lyttede  til  ham.  Paa  det  andet,  ni  Alen  høje  og  tolv  Alen 
lange  Billede,  lige  overfor  Sakramentkuppelen,  havde  BernardoTimante 
Buontalenti,  en  Maler,  som  var  meget  elsket  og  begunstiget  af  den  be- 
rømmelige Fyrste,  med  den  skønneste  Fantasi  afbildet  Floderne  i  de 
tre  vigtigste  Verdendele.  De  er  komne  helt  bedrøvede  og  sorgfulde  for 
med  Arno  at  klage  over  det  fælles  Tab  og  trøste  den  forladte. 

Disse  Floder  var  Nilen,  Ganges  og  Po.  Nilen  havde  som  Mærke  en 
Krokodille  og  som  Tegn  paa  Landets  Frodigheden  Krans  af  Aks.  Gan- 
ges havde  en  Grib  og  en  Krans  af  Ædelstene,  Po  en  Svane  og  en 
Krone  af  sort  Rav.  Disse  Floder,  som  blev  ført  til  Toskana  af  en  Fama, 
der  saas  foroven  ligesom  flyvende,  stod  omkring  Arno,  der  var  bekran- 
set med  Cypres  og  holdt  en  Vase  uden  Vand  løftet  i  den  ene  Haand, 
medens  hun  i  den  anden  holdt  en  Cypreskvist.  Ved  hendes  Fødder  laa 
en  Løve.  Og  for  at  vise,  at  Michelangelos  Sjæl  var  gaaet  bort  til  Himlen, 
til  den  højeste  Lykke,  havde  den  opfindsomme  Kunstner  malet  en  Lys- 
glans i  Luften,  som  betød  det  himmelske  Lys,  hen  imod  hvilket  hans 
velsignede  Sjæl  fløj  i  en  Engels  Skikkelse.  Man  læste  desuden  følgende 
lyriske  Vers: 

Vivens  orbe  peto  laudibus  æthera. 

Paa  to  Fodstykker  paa  hver  sin  Side  af  Billedet  stod  to  Figurer,  som 
holdt  et  Forhæng  tilside,  bag  hvilket  det  saa  ud,  som  om  disse  Floder, 
Michelangelos  Sjæl  og  Famaen  befandt  sig,  og  under  hver  af  disse  to 
Figurer  var  der  en  anden.  Den,  som  stod  til  højre  for  Floderne,  forestil- 
lede Vulkan  med  en  Fakkel  i  Haanden.  Den  Figur,  som  havde  Nakken 
under  hans  Fødder,  forestillede  Hadet  i  en  ubekvem  Stilling  og  ligesom 
kæmpende  for  at  slippe  bort  under  ham  og  havde  som  Mærke  en  Grib 
og  følgende  Vers : 

Surgere  quid  properas,  Odium  Crudele?  laceto. 

Dette  antydede,  at  de  overmenneskelige  og  næsten  guddommelige 
Ting  ikke  bør  være  Genstand  for  Had  eller  Misundelse.  Den  anden 
forestillede  Aglaja,  en  af  de  tre  Gratier,  gift  med  Vulkan,  og  symbolise- 
rede Harmonien.  I  Haanden  holdt  hun  en  Lilje,  baade  fordi  Blomsterne 
er  viede  Gratierne,  og  tillige,  fordi  man  siger,  at  Liljen  er  paa  sin  Plads 
ved  Ligbegængelser.  Den  Figur,  som  laa  under  denne  og  forestillede 
Disharmonien,  havde  til  Mærke  en  Abe  eller  Marekat,  og  oven  over 
læste  man  følgende  Vers : 

Vivus  et  extinctus  docuit  sic  sternere  turpe. 

Under  Floderne  stod  endelig  følgende  to  Vers: 

Venimus,  Arne,  tuo  confixa  in  vulnere  mæsta 
Flumina,  ut  ereptum  mundo  ploremus  honorem. 

16« 

Dette  Maleri  blev  anset  for  meget  smukt,  baade  ved  sin  Ide,  Versenes 
Skønhed,  hele  Kompositionen  og  Figurernes  Skønhed  og  fordi  Maleren 
ikke  som  de  andre  hyldede  Michelangelo  med  dette  sit  Arbejde  paa 
Bestilling,  men  af  egen  Drift  og  med  den  Hjælp,  som  hans  Dygtighed 
skaffede  ham  fra  hans  elskværdige  og  ansete  Venner.  Af  den  Grund  for- 
tjente han  endnu  større  Ros. 

I  det  andet  Billede,  som  var  sex  Alen  langt  og  fire  Alen  højt,  i  Nær- 
heden af  Sideporten,  som  fører  ud,  havde  den  unge  og  meget  dygtige 
Maler  Tommaso  fra  San  Friano  malet  Michelangelo  som  Fødebyens 
Gesandt  for  Pave  Julius  II,  som  vi  har  omtalt,  at  han  besøgte,  samt  af 
hvilke  Grunde,  idet  han  var  udsendt  af  Soderini.  Ikke  langt  fra  dette 
Billede,  nemlig  lidt  under  den  omtalte  Sidedør,  som  fører  ud,  havde 
Stefano  Pieri,  Elev  af  Bronzino,  en  meget  flittig  og  arbejdsom  ung 
Mand,  paa  et  andet  Billede  i  samme  Størrelse  malet  Michelangelo  sid- 
dende ved  Siden  af  den  berømte  Hertug  Cosimo  i  et  Værelse,  hvor  de 
sad  og  talte  sammen,  saaledes  som  det  i  Virkeligheden  var  hændet  i 
Rom  for  ikke  lang  Tid  siden,  hvilket  alt  er  tilstrækkeligt  omtalt  ovenfor. 

Ovenover  de  omtalte  sorte  Drapperier,  hvormed  hele  Kirken  var  ud- 
smykket helt  rundt,  var  der  i  hver  Aabning  ind  til  Sidekapellerne,  hvor 
der  ikke  fandtes  Malerier  og  Billeder,  Fremstillinger  af  Døden,  Vaaben- 
skjolde  og  andre  lignende  Ting,  alle  forskellige  fra,  hvad  man  plejer  at 
udføre,  og  baade  smukke  og  originale.  Nogle  (af  disse  Billeder  af  Døden) 
holdt,  idet  de  ligesom  beklagede,  at  de  nødvendigvis  maatte  berøve  Ver- 
den en  saadan  Mand,  et  Blad  med  følgende  Ord:  „Coegit  dura  Neces- 
sitas"  og  ved  Siden  af  en  Globus,  af  hvilken  der  for  oven  spirede  en  Lil- 
je, som  bar  tre  Blomster  og  var  knækket  paa  Midten.  Den  var  udført 
med  skøn  Fantasi  og  Ide  af  ovennævnte  Alessandro  Allori.  Andre  Bil- 
leder af  Døden  gengav  en  anden  Ide;  men  særlig  roste  man  en,  som  laa 
henstrakt  paa  Jorden,  medens  Evigheden  med  en  Palme  i  Haanden 
havde  sat  den  ene  Fod  paa  dens  Hals  og,  idet  den  betragtede  den  med  en 
foragtelig  Mine,  syntes  at  sige  til  den,  at  dens  Nødvendighed  eller  Vilje, 
hvad  det  nu  var,  intet  havde  udrettet;  thi  paa  Trods  af  Dig  vil  Michel- 
angelo dog  leve  i  alle  Fald.  Mottoet  sagde  følgende:  Vicit  inclytavirtus. 
Dette  var  Vasaris  Ide.  Jeg  skal  heller  ikke  fortie,  at  hvert  af  disse  Bil- 
leder af  Døden  bar  Michelangelos  Skjoldmærke,  som  var  tre  Kranse 
eller  rettere  tre  Ringe,  der  var  flettede  sammen,  saaledes  at  den  enes 
Kreds  løb  igennem  de  to  andres  Centrum.  Dette  Mærke  brugte  Michel- 
angelo, enten  fordi  han  mente,  at  de  tre  Professioner:  Skulptur,  Maler- 
kunst og  Architektur  var  sammenflettede  og  forbundne  paa  en  saadan 
Maade,  at  den  ene  smykker  og  smykkes  af  den  anden,  saa  at  de  hverken 
kan  eller  bør  skilles  ud  fra  hverandre,  eller  ogsaa  fordi  han  som  en 
Mand  af  stort  Geni  havde  lagt  en  dybere  Mening  deri.  Men  Akademi- 
kerne, som  mente,  at  han  havde  været  fuldkommen  i  alle  disse  tre  Pro- 
fessioner og  at  den  ene  har  støttet  og  forskønnet  den  anden,  forandrede 
hans  tre  Ringe  til  tre  sammenflettede  Kranse  med  Mottoet:  Tergeminis 

tollit  honoribus,  idet  de  dermed  vilde  sige,  at  man  i  disse  tre  Profes- 
sioner slcylder  ham  den  højeste  Fuldkommenheds  Krans,  Paa  Prædike- 
stolen, hvor  Varchi  holdt  den  Ligtale,  der  senere  blev  trykt,  var  der  in- 
gen Udsmykning;  thi  da  den  var  af  Bronce  og  udarbejdet  i  halvt  og  lavt 
Relief  af  den  fortræffelige  Donatello,  vilde  enhver  Udsmykning,  man 
havde  anbragt  paa  den,  være  bleven  langt  mindre  skøn ;  derimod  paa  den 
anden  lige  overfor,  som  endnu  ikke  var  oprejst  paa  Søjlerne,  var  der  et 
Maleri,  fire  Alen  højt  og  lidt  over  to  Alen  bredt,  som  forestillede  Fama 
eller  Æren  i  Skikkelse  af  en  ung  Mand  med  den  skønneste  Holdning 
og  en  Trompet  i  den  højre  Haand,  idet  han  sætter  Fødderne  paa  Tiden 
og  Døden  for  at  vise,  at  Berømmelsen  og  Æren  paa  Trods  af  Døden  og 
Tiden  i  al  Evighed  bevarer  dem  levende,  som  har  virket  talentfuldt  i 
dette  Liv.  Dette  Billede  skyldes  Billedhuggeren  Vincenzio  Danti  fra 
Perugia,  om  hvem  der  allerede  er  talt  og  som  senere  vil  blive  omtalt 
paany. 

Da  nu  Kirken  var  udsmykket  paa  denne  Maade,  oplyst  med  Lys 
og  fyldt  af  en  utallig  Skare,  idet  alle  med  Opgivelse  af  ethvert  andet 
Arbejde  var  strømmede  til  det  herlige  Skue,  traadte  Akademiets  omtalte 
Vicepræsident  ind  og  efter  ham,  ledsaget  af  den  hertugelige  Gardes 
Kaptejn  og  Hellebardister,  Konsulerne  og  Akademikerne,  ja  kort  sagt 
alle  Malerne,  Billedhuggerne  og  Architekterne  i  Florens.  Da  de  var 
bragt  til  Sæde,  medens  de  en  god  Stund  var  blevne  ventede  af  et 
uendeligt  Antal  Herrer  og  Adelsmænd,  som  efter  enhvers  Fortjeneste 
havde  ønsket  Plads  mellem  Katafalken  og  Højaltret,  begyndte  man  en 
meget  højtidelig  Dødsmesse  med  Musik  og  enhver  Art  Ceremonier. 
Da  den  var  til  Ende,  besteg  den  allerede  omtalte  Varchi  Prædikestolen. 
Han  havde  ikke  udført  et  saadant  Hverv,  lige  siden  han  talte  for  den 
berømmelige  Fru  Hertuginden  af  Ferrara,  som  var  en  Datter  af  Hertug 
Cosimo;  og  her  forkyndte  han  med  en  Elegance  i  Vendinger  og  med 
en  Stemme,  som  var  ejendommelig  og  enestaaende,  idet  han  talte  om 
en  saa  stor  Mand,  den  guddommelige  Michelangelo  Buonarrotis  Pris, 
skildrede  hans  Fortjenester,  hans  Liv  og  hans  Værker.  I  Sandhed  var 
det  en  uhyre  Lykke,  at  han  ikke  døde,  før  Akademiet  blev  dannet,  idet 
hans  Ligfærd  nu  blev  højtideligholdt  med  en  saadan  Ære,  en  saa  straa- 
lende,  hædrende  Pragt.  Ogsaa  maa  man  regne  det  for  en  stor  Lykke, 
at  han  gik  fra  dette  ind  til  det  evige  og  lykkelige  Liv  før  Varchi,  idet  han 
ikke  kunde  blive  rost  af  en  mere  veltalende  og  lærd  Mand. 

Denne  Ligtale  af  Messer  Varchi  blev  kort  efter  trykt  samtidig  med 
en  anden,  meget  smuk  Tale  over  Michelangelos  Storhed  og  Malerkun- 
sten, som  var  skrevet  af  den  meget  ædle  og  lærde  Messer  Lionardo 
Salviati^),  en  ung  Mand,  som  den  Gang  var  omtrent  toogtyve  Aar  og 
en  saa  sjelden  og  lykkelig  Begavelse  til  at  skrive  alle  Slags  latinske  og 

*)  Salviatis  Tale  blev  trykt  i  Florens  1564,  men  er  hverken  paa  Højde  med  Emnet  eller  Ta- 
lerens Ry.  Der  findes  ogsaa  en  anden  Tale  af  Messer  Giovan  Maria  Tarsia.  Denne  Tale  er 
formodentlig  bleven  holdt  ved  en  Sørgehøjtid,  foranstaltet  af  et  eller  andet  privat  Broderskab. 

toskanske  Digte,  som  hele  Verden  allerede  ved  og  vil  blive  endnu 
bedre  oplyst  om  i  Fremtiden.  Men  hvad  kan  jeg  sige,  som  ikke  klinger 
fattigt,  om  den  ærværdige  Herre,  Vicepræsidenten  Don  Vincenzio  Bor- 
ghinis  Dyd,  Godhed  og  Klogskab,  uden  dette,  at  de  talentfulde  Med- 
lemmer af  Akademiet  for  Kunstselskabet  fejrede  denne  Ligfærd  med 
ham  som  Hoved,  Fører  og  Raadgiver;  thi  selv  om  enhver  af  dem  var 
istand  til  at  udføre  noget  langt  større,  end  hvad  de  frembragte  i  deres 
Kunst  ved  denne  Lejlighed,  saa  er  der  dog  intet  Foretagende,  som  kan 
føres  til  en  fuldkommen  og  priselig  Afslutning,  naar  ikke  en  eneste  Mand 
som  en  erfaren  Rorgænger  og  Kaptejn  tager  Styret  over  alle  og  har  Myn- 
dighed over  de  andre.  Da  det  ikke  var  muligt,  at  hele  Byen  paa  en  ene- 
ste Dag  kunde  se  den  hele  Udsmykning,  saaledes  som  Hertugen  ønskede, 
lod  man  den  staa  i  mange  Uger,  til  Glæde  for  hans  Folk  og  de  frem- 
mede, som  kom  fra  de  omliggende  Steder  for  at  se  den. 

Vi  skal  ikke  paa  dette  Sted  anføre  en  stor  Mængde  Gravskrifter  og 
latinske  og  toskanske  Vers,  som  blev  skrevne  til  Michelangelos  Pris  af 
mange  dygtige  Mænd,  baade  fordi  de  vil  kræve  et  Værk  for  sig  og  fordi 
de  er  optegnede  andensteds  og  udgivne  af  andre  Forfattere^).  Men  jeg 
vil  ikke  undlade  at  fortælle  i  denne  sidste  Del,  at  efter  de  ovennævnte 
Hædersbevisninger  befalede  Hertugen,  at  der  skulde  afgives  en  Hæders- 
plads i  Santa  Croce  for  Michelangelos  Gravmæle,  idet  han  i  Live  havde 
bestemt,  at  han  vilde  begraves  i  denne  Kirke,  fordi  hans  Forfædres  Grav- 
mæle var  der.  Hans  Excellence  skænkede  Michelangelos  Nevø  Lio- 
nardo  alt  det  hvide  og  brogede  Marmor  til  dette  Gravmæle,  hvis  Ud- 
førelse efter  en  Tegning  af  Giorgio  Vasari,  tillige  med  Michelangelos 
Buste  blev  overdraget  til  en  dygtig  Billedhugger,  Battista  Lorenzi.  Idet 
der  skal  være  tre  Statuer:  Malerkunsten,  Billedhuggerkunsten  og  Ar- 
chitekturen,  blev  den  ene  af  dem  overdraget  til  ovennævnte  Battista,  en 
til  Giovanni  dell'Opera,  den  sidste  til  Valerio  Cioli,  florentinske  Billed- 
huggere, der  fremdeles  arbejde  paa  Gravmælet,  som  man  snart  vil  se 
færdigt  og  anbragt  paa  sin  Plads.  Omkostningerne  afholdtes  med  Und- 
tagelse af  Marmoret,  som  man  modtog  af  Hertugen,  af  ovennævnte 
Lionardo  Buonarroti.  Men  hans  Excellence  vil,  som  han  allerede  har 
paatænkt,  for  ikke  i  nogen  Henseende  at  forsømme  en  saa  betydelig 
Mands  Ære,  lade  anbringe  en  Mindetavle  og  Navnet  tillige  med  hans 
Buste  i  Domkirken,  ligesom  man  der  ser  Navnene  og  Billederne  af  de 
andre  fremragende  Florentinere^). 


*)  I  Aaret  1564  udkom  der  et  lille  Skrift  paa  toogtredive  Sider  med  Titelen:  Poesie  di  diversi 
autori  latini  e  volgari,  fatte  nella  morte  di  Michelangelo  Buonarroti,  raccolte  per  Domenico 
Legati,  som  indeholder  en  Mængde  Digte  af  navngivne  og  anonyme  Digtere  i  Anledning  af 
Michelangelos  Død. 

^)    Denne  Mindetavle  i  Domkirken  blev  aldrig  opsat. 

iziAN  blev  født  i  Cadore,  en  lille  Flække  ved  Pieve,  fem 
Millier  [1  Mil]  fra  La  Chiusa,  i  Aaret  1480^),  og  tilhørte 
Vecelliernes  Slægt,  en  af  de  fornemste  Adelsfamilier  i 
Byen.  Da  han  var  naaet  en  Alder  af  ti  Aar  og  havde 
vist  god  Forstand  og  en  livlig  Aand,  blev  han  sendt  til 
Venedig  i  Huset  hos  en  Onkel,  som  var  en  anset  Bor- 
ger. Han  saa  snart,  at  Drengen  havde  stor  Tilbøjelighed 

*)  Man  sætter  almindelig  Tizians  Fødeaar  til  1477,  hvilket  stemmer  med  en  Udtalelse  i  et  af 
hans  egne  Breve.  Nyere  Forskninger  er  imidlertid  komne  til  det  Resultat,  at  han  først  er 
født  1489.  Han  blev  født  i  Pieve  i  Cadore.  Faderen  var  Grev  Gregorio  dei  Vecelli,  hans 
Moder  Venetianerinden  Lucia. 

for  Malerkunsten,  og  satte  ham  derfor  i  Lære  hos  Maleren  Gian  Bellino^), 
der  paa  den  Tid  var  fortræffelig  og  meget  anset,  som  vi  allerede  har  om- 
talt. Under  hans  Ledelse  lagde  han  sig  efter  Tegning  og  viste  i  Løbet  af 
kort  Tid,  at  han  af  Naturen  var  begavet  med  alle  de  Former  for  Geniali- 
tet og  Forstand,  som  er  nødvendige  for  Malerkunsten,  og  eftersom  Gian 
Bellino  og  den  Tids  øvrige  Malere  i  de  Egne  formedelst  manglende  Stu- 
dium af  antike  Værker  i  høj  Grad  plejede,  eller  rettere :  ikke  brugte  andet 
end  at  male  alt,  hvad  de  udførte,  efter  Naturen,  men  i  en  tør,  grov  og  tvun- 
gen Maner,  lærte  ogsaa  Tizian  den  Gang  denne  Fremgangsmaade.  Men 
da  saa  Giorgione  fra  Castelfranco  kom  omkring  Aaret  1 507  og  den  gamle 
Fremgangsmaade  ikke  helt  tilfredsstillede  ham,  begyndte  han  i  en  skøn 
Maner  at  give  sine  Værker  bløde  Former  og  større  Relief,  idet  han  ikke- 
destomindre  plejede  at  have  levende  og  virkelige  Ting  for  sig  som  Mo- 
del og  efterligne  dem  ved  Hjælp  af  Farverne,  saa  godt  han  formaaede, 
og  at  male  dem  i  utiltalende  eller  skønne  Farver,  ganske  som  Naturen 
frembød  dem,  uden  at  anvende  Tegning,  idet  han  holdt  for  givet,  at  den 
sande  og  bedste  Fremgangsmaade  og  den  sande  Tegning  bestaar  i  at 
male  alene  med  Farver  uden  forudgaaende  Tegnestudier  paa  Papiret. 
Men  han  lagde  ikke  Mærke  til,  at  den,  som  vil  ordne  sine  Kompositio- 
ner og  bringe  Harmoni  i  Motiverne,  først  paa  flere  forskellige  Maader 
maa  bringe  dem  paa  Papiret  for  at  se,  hvorledes  det  hele  stemmer  sam- 
men; thi  Tanken  kan  ikke  se  eller  paa  egen  Haand  fuldkommen  tænke 
sig  ind  i  Motiverne,  hvis  den  ikke  aabner  de  legemlige  Øjne  og  viser  dem 
sin  Ide,  for  at  de  kan  hjælpe  den  med  at  danne  sig  et  rigtigt  Skøn;  ikke 
at  tale  om,  at  man  maa  foretage  et  betydeligt  Studium  af  nøgne  Legemer, 
om  man  vil  trænge  ind  i  Forstaaelsen  af  dem,  og  det  sker  ikke  og  kan 
ikke  ske,  uden  at  man  tegner  paa  Papiret.  Desuden  er  det  en  ikke  ringe 
Trældom,  bestandig,  naar  man  maler,  at  skulle  have  nøgne  eller  paa- 
klædte Personer  staaende  som  Model.  Naar  man  derimod  har  opøvet  sin 
Haand  ved  at  tegne  paa  Papir,  kan  man  senere  lidt  efter  lidt  med  større 
Bekvemmelighed  skride  til  at  tegne  og  male  Billedet  færdigt,  og  idet  man 
saaledes  vinder  Øvelse  i  Kunsten,  udformer  man  sin  Stil  og  opøver  det 
fuldkomne  Skøn,  medens  man  ophæver  den  Anstrengelse  og  Tvang, 
hvormed  de  Billeder  fuldendes,  som  vi  ovenfor  har  drøftet.  Dertil  kom- 
mer, at  man  ved  at  tegne  paa  Papir  kommer  til  at  fylde  Sindet  med 
skønne  Ideer,  og  man  lærer  at  udføre  enhver  Ting  i  Naturen  efter  Hu- 
kommelsen, uden  at  man  stadig  behøver  at  have  dem  for  sig  eller  man 
under  de  skønne  Farver  skal  føle  Savnet  af  Færdighed  i  Tegning,  saa- 
ledes som  det  i  mange  Aar  var  Tilfældet  med  de  venetianske  Malere 
Giorgione,  Palma,  Pordenone  og  andre,  som  ikke  havde  set  Rom  eller 
overhovedet  helt  fuldkomne  Arbejder. 

Da  Tizian  altsaa  havde  set  Giorgiones  Fremgangsmaade  og  Maner, 
forlod  han  Gian  Bellinos  Stil,  skøndt  han  havde  anvendt  megen  Tid 

*)    Ifølge  en  anden  Kilde  skal  han  have  lært  Begyndelsesgrundene  hos  .Mosaikmesteren  Se- 
bastiano  Zuccati. 

paa  den,  og  nærmede  sig  til  denne,  idet  han  i  Løbet  af  kort  Tid  efter- 
lignede hans  Værker  saa  fortrinligt,  at  hans  Billeder  undertiden  blev 
forvekslede  med  Giorgiones  og  ansete  for  Arbejder  af  ham,  som  neden- 
for skal  berettes.  DaTizian  siden  var  vokset  i  Alder,  Øvelse  og  Indsigt, 
fuldendte  han  mange  Arbejder  i  Fresko,  som  ikke  kan  beskrives  i 
Rækkefølge,  da  de  er  spredte  paa  forskellige  Steder.  Nok  er  det,  at  de 
var  saa  fortrinlige,  at  mange  Kendere  udtalte  den  Mening,  at  han,  som 
Aarene  ogsaa  har  bekræftet,  maatte  ende  som  en  glimrende  Maler. 

Straks  da  han  begyndte  at  følge  Giorgiones  Maner  og  altsaa  kun  var 
atten  Aar  gammel,  malede  han  et  Portræt  af  en  Adelsmand  af  Familien 
Barbarigo,  en  Ven  af  ham.  Det  blev  anset  for  meget  smukt,  idet  Hud- 
farven var  ejendommelig  og  naturlig  og  man  kunde  skelne  Haarene 
saa  tydelig  fra  hinanden,  at  man  kunde  tælle  dem,  ligesom  man  ogsaa 
kunde  tælle  Stingene  i  en  sølvbroderet  Atlaskes  Vest,  som  han  malede 
i  dette  Billede.  Det  blev  kort  sagt  anset  for  saa  fortrinligt  og  for  at  være 
udført  saa  omhyggeligt,  at  om  Tizian  ikke  havde  skrevet  sit  Navn  i 
Skyggen,  vilde  det  være  bleven  holdt  for  et  Værk  af  Giorgione^).  Da 
Giorgione  imidlertid  havde  fuldendt  den  forreste  Facade  af  det  tyske 
Magasin  (Fondaco  de'  Tedeschi),  overdrog  man  gennem  Barbarigo  til 
Tizian  at  male  nogle  Scener,  som  findes  der,  over  Butiken  *).  Efter  dette 
Arbejde  udførte  han  et  stort  Billede  med  Figurer,  malede  efter  Na- 
turen, som  nu  findes  i  Messer  Andrea  Loredanos  Sal  ved  San  Mar- 
cuola,  i  hvilket  Billede  han  har  malet  Vor  Frue  paa  Vej  til  Ægypten  ^), 
midt  i  et  stort  Krat,  og  nogle  meget  smukt  udførte  Landskaber,  idet  Ti- 
zian i  mange  Maaneder  havde  lagt  Vægt  paa  at  udføre  slige  Ting  og  i 
samme  Anledning  optog  nogle  Tyskere,  som  var  fortrinlige  Malere  af 
Landskaber  og  grønne  Planter,  i  sit  Hus.  Ligeledes  malede  han  i  Sko- 
vene paa  dette  Billede  en  Mængde  Dyr  efter  Naturen,  og  de  er  i  Sand- 
hed naturlige  og  levende.  Siden  malede  han  hos  Messer  Giovanni 
D'Anna,  en  flamsk  Adelsmand  og  Købmand,  som  var  Fadder  til  ham, 
dennes  Portræt,  der  synes  levende,  og  en  Ecce  Homo  med  mange  Fi- 
gurer, som  af  Tizian  selv  og  andre  anses  for  et  meget  smukt  Arbejde^). 
For  samme  Mand  malede  han  et  Billede  af  vor  Frue  med  andre  Figu- 
rer af  Mænd  og  Børn,  som  alle  var  Portrætter  af  Personer  i  dette  Hus. 
I  Aaret  1507,  medens  Kejser  Maximilian  førte  Krig  mod  Venetianerne, 
malede  Tizian  Engelen  Raffael,  Tobias  og  en  Hund  i  Kirken  San  Mar- 

*)  Man  ved  ikke  mere,  hvor  dette  Billede  befinder  sig.  Dogen  Marco  Barbarigo  døde  1485, 
saa  hvis  Tizian,  efter  Vasaris  Beretning,  skal  have  malet  ham  1495,  maa  det  vel  have 
været  en  Kopi  af  et  eller  andet  Billede.  Hvis  Tizian  var  født  1477,  vilde  Giorgione  selv 
være  c.  atten  Aar  paa  denne  Tid  —  og  dog  være  Tizians  overlegne  Lærer. 

*)  Fuldendt  omkring  1508.  Disse  Billeder  er  nu  tabt.  Giorgione  malede  Facaden  ud  mod 
Kanalen,  Tizian  Siden  ud  til  en  lille  Gyde. 

*)  Vistnok  tabt.  Man  har  flere  Billeder  (Louvre,  London)  med  dette  Motiv,  som  med  Urette 
har  gaaet  under  Tizians  Navn. 

*)  Denne  Ecce  Homo  med  Portrætter  af  Sultan  Soliman  (?),  Pietro  Aretino  som  Pilatus  og 
Tizian  selv  findes  nu  i  Wiens  Hofmusæum.  Det  er  et  temmelig  sent  Billede  (1543). 

ziliano^),  med  et  Landskab  i  det  fjerne,  hvor  Johannes  Døber  knæler  i 
en  lille  Lund,  med  Ansigtet  vendt  mod  Himlen,  hvorfra  der  kommeret 
Lysskær,  som  oplyser  ham.  Dette  Arbejde  mener  man,  at  han  udførte, 
før  han  paabegyndte  Facaden  til  det  tyske  Magasin  ^).  Da  der  var  adskil- 
lige Adelsmænd,  som  var  uvidende  om,  at  Giorgione  ikke  længere  arbej- 
dede paa  denne  Facade,  men  troede,  at  Tizian  malede  den,  lykønskede  de 
som  gode  Venner  Giorgione,  da  de  traf  ham,  efter  at  en  Del  af  Billedet 
var  bleven  tilgængeligt,  idet  de  sagde,  at  han  havde  skilt  sig  smukkere 
fra  Facaden  ud  imod  Butiken  end  fra  den,  der  vendte  ud  mod  Canal 
Grande.  Giorgione  blev  saa  harmfuld  over  dette,  at  han  ikke  lod  sig  se 
videre,  før  Tizian  helt  havde  afsluttet  Arbejdet  og  det  blev  almindelig 
bekendt,  at  det  var  ham,  som  havde  udført  denne  Del;  og  fra  da  af  vilde 
han  aldrig  mere  omgaas  eller  være  Ven  med  Tizian. 

Det  følgende  Aar  1508  udgav  Tizian  et  Træsnit,  Troens  Triumf,  med 
en  Uendelighed  af  Figurer:  Vore  første  Forældre,  Patriarkerne,  Barne- 
mordet i  Bethlehem,  Martyrerne,  Apostlene  og  Jesus  Kristus  baaret  i 
Triumf  af  de  fire  Evangelister  og  de  fire  Kirkelærere,  fulgt  af  de  hellige 
Bekendere.  I  dette  Arbejde  viste  Tizian  baade  Kraft  og  en  skøn  Male- 
maade,  samt  at  han  forstod  at  male  med  kyndig  Haand.  Jeg  husker,  at 
Fra  Bastiano  del  Piombo,  da  vi  engang  talte  herom,  sagde  til  mig,  at 
hvis  Tizian  paa  den  Tid  havde  været  i  Rom  og  set  Michelangelos  og 
Raffaels  Værker  samt  de  antike  Statuer  og  havde  studeret  Tegning, 
vilde  han  have  udført  vidunderlige  Ting,  da  han  havde  en  saa  herlig 
Farvebehandling,  og  at  han  fortjente  den  Ros,  at  han  med  Hensyn  til 
Farverne  var  vor  Tids  skønneste  og  største  Efterligner  af  Naturen,  saa 
at  han,  om  han  havde  haft  den  store  Tegning  som  Grundlag,  vilde  have 
naaet  Manden  fra  Urbino  og  Buonarrotti^). 

Senere  begav  Tizian  sig  til  Vicenza,  hvor  han  i  den  Loggia,  hvor  der 
holdes  offentlig  Ret,  malede  en  Freske  med  Salomons  Dom,  som  var 
et  smukt  Arbejde*).  Da  han  siden  var  vendt  tilbage  til  Venedig,  malede 
han  Facaden  af  Grimaniernes  Palads^);  i  den  hellige  Antonius'  Kirke 
i  Padua  malede  han  ligeledes  i  Fresko  nogle  Skildringer  af  denne  Hel- 
gens Undergerninger^),  og  i  Kirken  Santo  Spirito  malede  han  paa  en 
lille  Tavle  en  St.  Markus,  som  sidder  midt  imellem  nogle  Helgener, 
blandt  hvis  Ansigter  der  findes  endel  Portrætter  efter  Naturen,  udførte 
i  Olie  med  den  største  Omhu^).  Dette  Billede  har  mange  anset  for  at 

*)    Rettere  San  Marziale,  hvor  Billedet  endnu  findes. 

*)    Langt  senere;  omkring  1537 — 40. 

)  Hvor  megen  Anerkendelse  Vasari  end  yder  Tizian,  mærker  man  dog  gennem  hele  hans 
Fremstilling,  at  han  er  en  noget  ensidig  Discipel  af  Michelangelo. 

*)  Ikke  mange  Aar  efter  blev  disse  Billeder  ødelagt,  da  der  skulde  skaffes  Plads  for  Palladios 
ny  Raadhus. 

*)    Disse  Billeder  er  tabt. 

®)  Ikke  i  Kirken  men  i  den  hellige  Antonius'  Skole  findes  der  tre  Fresker  med  Scener  af 
denne  Helgens  Liv.  1511. 

)  Dette  Billede  med  Helgenerne  Sebastian,  Rocco,  Cosimo  og  Damiano  findes  nu  i  Sakri- 
stiet til  Kirken  Santa  Maria  della  Salute. 

skyldes  Giorgione.  Da  et  Billede  i  den  store  Raadssal  med  Frederik 
Barbarossa  knælende  for  Alexander  III,  som  sætter  sin  Fod  paa  hans 
Nakke  ved  Markuskirkens  Port,  var  bleven  staaende  ufuldendt  paa 
Grund  af  Giovan  Bellinos  Død,  fuldendte  Tizian  det,  idet  han  foran- 
drede mange  Ting  og  malede  mange  Portrætter  af  sine  Venner  og  an- 
dre^). Det  var  derfor  vel  fortjent,  at  Senatet  gav  ham  en  Stilling  i  det 
tyske  Magasin  %  som  kaldes  Mæglerembedet,  og  som  giver  300  Daler 
om  Aaret.  Denne  Stilling  plejer  disse  Herrer  at  give  Byens  mest  fremra- 
gende Maler,  saaledes  at  han  er  forpligtet  til  fra  Tid  til  anden,  naar  han 
har  tiltraadt  sin  Stilling,  at  male  deres  Formand  eller  en  Doge  for  en 
Pris  af  kun  otte  Daler,  som  denne  Formand  betaler.  Billedet  anbrin- 
ges siden  paa  et  offentligt  Sted  til  Minde  om  ham  i  Markuspaladset.  Da 
Hertug  Alfonso  af  Ferrara  i  Aaret  1514  havde  ladet  indrette  et  lille  Væ- 
relse og  paa  nogle  Felter  ladet  Maleren  Dosso  fra  Ferrara  male  for- 
skellige Billeder  med  Motiver  fra  Æneas',  Mars'  og  Vesus'  Liv  og  i  en 
Grotte  Vulkan  med  to  Smede  ved  Essen,  ønskede  han,  at  der  ogsaa 
skulde  være  Billeder  fra  Gian  Bellinos  Haand.  Han  malede  paa  en  an- 
den Væg  en  Tønde  med  Rødvin  med  nogle  Bacchanter,  Spillemænd, 
Satyrer  og  andre  berusede  Mænd  og  Kvinder  omkring;  bag  ved  dem  en 
helt  nøgen  og  meget  smuk  Silen,  ridende  paa  sit  Æsel  og  omgiven  af 
Folk  med  Hænderne  fulde  af  Frugter  og  Druer.  Dette  Værk  blev  vir- 
kelig udarbejdet  og  koloreret  med  stor  Omhu,  saa  at  det  er  et  af  de 
smukkeste  Værker,  Gian  Bellino  nogensinde  har  udført,  om  der  end 
er  noget  vist  skarpt  i  den  Maade,  hvorpaa  han  maler  Drapperierne, 
idet  han  følger  den  tyske  Maner;  men  det  er  ikke  at  undre  sig  over,  idet 
han  efterlignede  en  Tavle  af  Flamlænderen  Albrecht  Diirer,  som  i  de 
Dage  var  ført  til  Venedig  og  anbragt  i  Kirken  San  Bartolomeo  og  er  et 
sjældent  Arbejde,  fuldt  af  skønne  Figurer,  malede  i  Olie^).  Giovan  Bel- 
lino skrev  paa  ovennævnte  Tønde  følgende  Ord:  Joannes  Bellinas  Ve- 
netus p.  1514.  Da  han  paa  Grund  af  sin  Alderdom  ikke  havde  kunnet 
gøre  dette  Arbejde  helt  færdigt,  blev  der  sendt  Bud  efter  Tizian,  idet 
han  var  større  end  alle  de  andre,  for  at  han  skulde  fuldende  det.  Fuld 
af  Længsel  efter  at  gøre  Fremskridt  og  blive  kendt  udførte  han  med  stor 
Omhu  to  Scener,  som  fattedes  i  omtalte  Værelse.  I  det  første  Billede  er 
der  en  Flod  af  Rødvin,  omkring  hvilken  der  lejrer  sig  Sangere  og  Spille- 
mænd; saavel  Kvinder  som  Mænd  næsten  drukne.  Der  er  en  sovende 
nøgen  Kvinde,  som  er  saa  skøn,  at  hun  synes  levende,  og  forskellige 
andre  Figurer.  Paa  dette  Billede  skrev  Tizian  sit  Navn.  I  det  andet,  der 

')  Dette  Billede  var  ikke  bleven  paabegyndt  af  Giovanni  Bellini,  men  af  Giorgione.  Det  an- 
tages, at  dette  Billede  (som  gik  ti!  Grunde  ved  Branden  1577)  blot  var  lige  paabegyndt  og 
at  Tizian  for  en  stor  Del  forandrede  Kompositionen  og  indførte  forskellige  Portrætter.  Bil- 
ledet fremstillede  Kejser  Frederik  I,  som  kysser  Alexander  Ill's  Fod  i  Markuskirken. 

^)    December  1516. 

*)  Dette  Billede  blev  senere  erstattet  med  en  Bebudelse  af  Rotenhammer.  Durers  Billede 
(Rosenkransfesten.  1506)  findes  nu  i  Klosteret  Strahow  ved  Prag.  San  Bartolomeo  var  de 
tyske  Købmænds  Kirke. 


252  TIZIAN  FRA  CADORE 

støder  op  til  dette,  som  er  det  første,  man  træffer  fra  Indgangen,  malede 
han  mange  smukke  Amoriner  og  Børn  i  forskellige  Stillinger,  som  lige- 
som det  første  Billede  i  høj  Grad  faldt  i  nævnte  Herrers  Smag.  Men 
blandt  de  andre  smukke  Børn  er  der  navnlig  en,  som  pisser  i  en  Flod 
og  spejler  sig  i  Vandet,  medens  de  andre  staar  omkring  et  Postament  i 
Form  af  et  Alter,  hvorpaa  der  staar  en  Statue  af  Venus  med  en  Kon- 
kylie i  den  højre  Haand,  og  ved  hendes  Fødder  Gratien  og  Skønheden, 
meget  smukke  Figurer,  som  er  udførte  med  utrolig  Omhu^).  Endvidere 
malede  Tizian  paa  en  Skabsdør  et  vidunderligt  og  herligt  Brystbillede 
af  Kristus,  hvem  en  fræk  Jøde  viser  Skattens  Mønt.  Om  dette  Hoved 
og  andre  Billeder  i  samme  Værelse  bekræfter  vore  bedste  Kunstnere, 
at  de  er  de  bedste  og  bedst  udførte,  Tizian  nogensinde  har  malet;  og  de 
er  virkelig  sjældne  Perler^).  Han  modtog  derfor  med  Rette  rundhaandet 
Anerkendelse  og  Belønning  af  omtalte  Herre,  som  han  malede  i  et  yp- 
perligt Portræt  med  den  ene  Arm  hvilende  paa  et  stort  Stykke  Skyts. 
Ligeledes  malede  han  Fru  Laura,  der  senere  blev  den  omtalte  Hertugs 
Hustru;  et  vidunderligt  Billede^). 

Og  de  naturlige  Anlæg  naar  i  Sandhed  en  større  Udvikling  hos  dem, 
som  arbejder  i  Kunstens  Tjeneste,  naar  de  understøttes  af  Fyrsternes 
Gavmildhed. 

Tizian  sluttede  paa  den  Tid  Venskab  med  den  guddommelige  Messer 
Lodovico  Ariosto,  der  anerkendte  ham  som  en  ypperlig  Maler  og  be- 
rømmede ham  i  sin  Orlando  furioso. 

E  Tizian  che  onora 

non  men  Cador,  che  quei  Vinezia  e  Urbino 

. og  Tizian,  som  kaster  Glans  over  Cadore  ikke  mindre  end  hine 

over  Venedig  og  Urbino. 

Da  Tizian  siden  var  vendt  tilbage  til  Venedig,  malede  han  for  Gio- 
vanni fra  Castel  Bologneses  Svigerfader,  paa  et  Lærred  i  Olie  en  nøgen 

')  Disse  to  Billeder,  som  blev  malede  1518 — 1520,  findes  nu  i  Pradomusæet  i  Madrid.  En 
Mængde  af  Baroktidens  Kunstnere  som  Domenichino,  Poussin,  Albano  o.  a.  studerede  om- 
hyggeligt disse  Billeder,  som  i  en  Række  Aar  fandtes  i  Rom  i  Palazzo  Lodovisi,  indtil  en 
Kardinal  af  denne  Familie  sendte  dem  til  den  spanske  Konge.  I  Aaret  1 523  malede  Tizian 
for  samme  Hertug  et  tredje  Billede,  Bacchus  og  Ariadne,  1523,  som  ikke  beskrives  af 
Vasari.  Nu  i  London. 

')    Billedet  med  Skattens  Mønt  findes  nu  i  Dresdener  Galleriet;  malet  ca.  1514. 

')  Laura  Dianti  var  Datter  af  en  fattig  Haandværker,  men  blev  ved  sine  legemlige  og  aande- 
lige  Fortrin  først  Hertug  Alfonsos  Favorit,  siden  hans  retmæssige  Hustru.  Det  vides,  at 
Tizian  malede  hende  flere  Gange,  saavel  nøgen  som  paaklædt.  Et  Billede  i  Louvre,  som 
gengiver  en  skøn  Kvinde,  der  friserer  sig,  medens  en  Mand  i  Baggrunden  holder  Spejlet 
for  hende,  og  som  i  sin  Tid  gik  under  Navnet  Tizians  Elskede,  er  siden  bleven  anset  for 
et  Portræt  af  Laura  og  Alfonso  af  Este.  Den  mandlige  Figur  ligner  dog  ikke  det  Billede, 
Tizian  senere  malede  af  Hertug  Alfonso.  Friherre  v.  Lipperheide  i  Berlin  ejer  et  Billede, 
som  maaske  er  en  Kopi  efter  en  tabt  Original,  hvori  Tizian  har  gengivet  os  Laura  Diantis 
skønne  Træk. 

Hyrde  og  en  Bondepige,  som  rækker  ham  nogle  Fløjter,  for  at  han  skal 
spille;  i  Baggrunden  et  herligt  Landskab.  Dette  Billede  findes  nu  i  Fa- 
enza  hos  omtalte  Giovanni  ^).  Senere  malede  han  i  Minoritternes  Kirke, 
som  kaldes  Ca  Grande,  en  Tavle  paa  Højaltret  med  Vor  Frue,  som  fa- 
rer til  Himmels,  medens  de  tolv  Apostle  staa  nedenunder  og  se  hende 
fare  op ;  men  dette  Arbejde  er  temmeligt  ukendeligt,  fordi  det  er  malet 
paa  Lærred  og  maaske  ogsaa  bevaret  med  ringe  Omhu^).  I  samme  Kirke, 
i  Familien  Pesaris  Kapel,  malede  han  paa  en  Tavle  Madonna  med  Bar- 
net paa  Armen,  St.  Peter  og  den  hellige  Georg  og  paa  Siderne  de  knæ- 
lende Stiftere,  malede  efter  Naturen.  Blandt  dem  er  Biskoppen  af  Baffo 
og  hans  Broder,  som  netop  var  vendt  tilbage  fra  den  Sejr,  omtalte  Bi- 
skop havde  vundet  over  Tyrkerne^).  I  den  lille  Kirke  San  Niccolo 
malede  han  fremdeles  en  Tavle  med  St.  Nicolaus,  St.  Franciscus,  den 
hellige  Catarina  og  en  nøgen  Sebastian,  malet  efter  Model  og  uden  at 
man  ser,  at  der  er  anvendt  kunstnerisk  Overvejelse  for  at  finde  Benenes 
og  Kroppens  Skønhed,  idet  der  ikke  findes  andet,  end  hvad  han  saa 
paa  Modellen,  saaledes  at  alt  synes  præget  af  Virkeligheden,  i  den  Grad 
gengiver  det  Legemets  bløde  Former  og  rammer  Virkeligheden.  Men 
ikke  desto  mindre  anses  det  for  smukt*).  Meget  skøn  er  ogsaa  Vor  Frue 
med  Barnet  paa  Armen,  som  alle  de  omtalte  Figurer^)  betragter.  Dette 
Billede  tegnede  Tizian  selv  paa  Træ,  og  det  blev  siden  skaaret  og  trykt 
af  en  anden  ^).  For  Kirken  San  Rocco  malede  han  efter  disse  Arbejder 
et  Billede  af  Kristus  med  Korset  paa  Ryggen  og  et  Reb  om  Halsen, 
trukket  af  en  Jøde.  Denne  Figur,  som  mange  har  anset  foret  Billede 
af  Giorgione,  er  nu  Genstand  for  den  største  Andagt  i  Venedig  og  har 
i  Almisser  modtaget  flere  Daler  end  baade  Tizian  og  Giorgione  har 
tjent  i  hele  deres  Liv').  Senere  blev  han  kaldet  til  Rom  af  Bembo,  som 
den  Gang  var  Leo  X's  Sekretær  og  foruden  andre  Malere  havde  til- 
kaldt Raffael  fra  Urbino,  for  at  han  skulde  se  Rom;  men  Tizian  blev 
ved  at  opsætte  det  fra  Dag  til  Dag,  saa  han  ikke  kom  til  at  rejse  der- 
ned, idet  Leo  og  Raffael  døde  i  Aaret  1520.  For  Kirken  Santa  Maria 
Maggiore  malede  han  et  Billede  med  Johannes  Døber  i  Ørkenen;  mel- 
lem nogle  Klipper  en  Engel,  der  synes  levende,  og  et  Stykke  Landskab 
i  det  fjerne  med  nogle  henrivende  Træer  ved  Bredden  af  en  Flod*). 
Han  malede  et  Portræt  af  Dogen  Grimani  og  Loredano,  som  blev  anset 

')    „De  tre  Levealdre",  fra  omkring  1512 — 13  findes  nu  i  Bridgewater-Gallerlet  i  London. 

*)    Nu  i  Venedigs  Accademia.  Malet  1518. 

')  Findes  fremdeles  i  Sta  Maria  dei  Frari.  Det  blev  bestilt  1519  af  Jacopo  Pesaro,  Biskop  af 
Baffo,  og  fuldendt  1526. 

*)  Dette  „ikkedestomindre"  illustrerer  fortræffelig  Vasaris  kunstneriske  Standpunkt.  —  Bil- 
ledet, som  blev  fuldendt  1523,  findes  nu  i  Vatikanets  Malerisamling. 

')    Paa  Billedet  findes,  foruden  de  omtalte,  St.  Peter  og  den  hellige  Antonius. 

*)   Andrea  Andriani. 

')  Billedet  af  den  korsbærende  Kristus  og  Simon  fra  Kyrene  er  nu  i  Pradomusæet  i  Madrid. 
Malet  ca.  1560. 

*)  Kirken  Santa  Maria  Maggiore  er  nedlagt.  Billedet  er  nu  i  Venedigs  Galleri.  Der  findes  in- 
gen Engel,  men  derimod  et  Lam  paa  Billedet.  1548 — 49, 

for  vidunderligt,  og  ikke  lang  Tid  efter  Kong  Frants,  da  han  rejste  fra 
Italien  for  at  vende  tilbage  fra  Frankrig^).  Og  i  det  Aar,  da  Andrea  Gritti 
blev  valgt  til  Doge,  malede  Tizian  et  udmærket  Portræt  af  ham  i  et 
Maleri  med  Vor  Frue,  St.  Markus  og  St.  Andreas  med  nævnte  Doges 
Ansigtstræk.  Dette  Maleri,  som  er  et  vidunderligt  Arbejde^),  findes  i 
Kollegiets  Sal ;  og  idet  han  som  omtalt  var  forpligtet  til  at  gøre  dette, 
malede  han  foruden  de  ovennævnte.  Billeder  af  alle  de  øvrige  Doger, 
som  har  været  ned  igennem  Tiderne,  Pietro  Lando,  Francesco  Donato, 
Marcantonio  Trevisano  og  Veniero  ^).  Men  af  de  to  Doger,  Brødrene 
Paoli,  blev  han  endelig,  da  han  var  en  gammel  Mand,  løst  fra  denne 
Forpligtelse^). 

Da  Pietro  Aretino,  en  saare  berømt  Digter^)  i  vor  Tid,  inden  Roms 
Plyndring  havde  slaaet  sig  ned  i  Venedig,  blev  han  en  god  Ven  af  Ti- 
zian og  Sansovino,  hvilket  var  til  megen  Ære  og  Fordel  for  Tizian,  idet 
han  gjorde  ham  bekendt,  saa  vidt  hans  Pen  rakte,  først  og  fremmest  hos 
fremragende  Fyrster,  som  vi  skal  høre,  naar  vi  naar  saa  vidt.  For  imid- 
lertid at  vende  tilbage  til  Tizians  Værker,  malede  han  Altertavlen  med 
St.  Peter  som  Martyr  i  Kirken  San  Giovanni  e  Paolo,  idet  han  malede 
omtalte  hellige  Martyr  i  overnaturlig  Størrelse  i  en  Lund  med  kæmpe- 
mæssige Træer,  hvor  han  er  falden  til  Jorden  og  bliver  angrebet  af  en 
rasende  Soldat,  som  har  saaret  ham  i  Hovedet,  saa  han  er  halvt  død. 
I  hans  Ansigt  læser  man  Dødens  Rædsel,  medens  den  anden  Munk, 
som  flygter  ilsomt,  aabenbarer  Skrækken  og  Frygten  for  Døden.  I  Luf- 
ten svæver  to  nøgne  Engle,  som  kommer  fra  det  himmelske  Lysskær, 
der  belyser  det  dejlige  Landskab  og  hele  Billedet.  Dette  er  det  mest 
fuldendte,  det  største  og  berømteste  Billede,  Tizian  har  malet,  og  tillige 
bedre  tænkt  og  udført  end  noget  andet  af,  hvad  han  har  udført  i  hele 
sit  Liv^).  Da  Gritti,  som  stadig  var  en  god  Ven  baade  af  Tizian  og  San- 
sovino, saa  dette  Arbejde,  overdrog  han  ham  at  male  et  stort  Billede  af 
Nederlaget  ved  Chiaradadda  i  det  store  Raads  Sal.  Han  malede  her  et 
Slag  og  en  Rasen  af  Soldater,  som  kæmper,  medens  der  falder  en  fryg- 
telig Regn  fra  Himlen.  Dette  Billede,  som  helt  er  malet  efter  Naturen, 
anses  for  det  bedste  og  smukkeste  af  de  Billeder,  som  findes  i  denne 

^)    I  Louvre;  1538 — 39.  Man  har  formodet,  at  dette  Billede  er  malet  efter  en  Medaille. 

^)  I  det  Kapel  i  Dogepaladset,  som  er  indviet  til  San  Niccolo,  lod  Gritti,  som  blev  Doge 
1522,  i  Aaret  1524  Tizian  male  Jomfru  Maria  og  Jesusbarnet,  San  Niccolo  og  ham  selv 
knælende,  i  Lunetten  over  Altret.  Paa  begge  Sider  af  Altret  de  fire  Evangelister;  i  Lunet- 
ten over  Indgangen  St.  Markus.  Alle  disse  Fresker  gik  til  Grunde  med  Kapellet  1797. 

*)  Portrætterne  af  Gritti  og  de  andre  Doger  gik  til  Grunde  ved  Branden  1577.  I  Galleria 
Czernin  i  Wien  findes  et  Billede  af  Andre  Gritti  fra  omkring  1523. 

*)    Lorenzo  Priuli  (ikke  Pauli)  var  Doge  1556,  Broderen  Girolamo  1559. 

')  Hans  Landsmand  Milanesi  skriver:  „Pietro  Aretinos  Berømmelse  er  smuldret  hen.  Han 
er  nu  mere  berømt  ved  sin  latterlige  Forfængelighed,  sin  egennyttige  Bagvaskelse  og  utro- 
lige Frækhed,  end  ved  sine  litterære  Arbejder." 

®)  Billedet,  som  en  Tid  var  i  Paris,  vendte  atter  tilbage  til  Italien,  hvor  det  desværre  brændte 
i  August  1867  tillige  med  et  stort  Madonnabillede  af  Giovanni  Bellini.  I  Kirken  San  Gio- 
vanni e  Paolo  findes  nu  paa  dets  Plads  en  gammel  Kopi,  som  tilskrives  Cardi  fra  Cigoli. 
Det  var  malet  1 528—30. 

Sal  ^).  I  samme  Palads  ved  Foden  af  en  Trappe,  malede  han  en  Madonna 
i  Fresko.  Da  han  ikke  lang  Tid  efter  for  en  Adelsmand  af  Huset  Con- 
tarini  havde  malet  en  smuk  Kristus,  som  sidder  til  Bords  med  Cleofas 
og  Lucas,  forekom  det  denne  Herre,  at  det  var  et  Arbejde,  som  fortjente 
at  udstilles  offentlig,  hvad  det  i  Sandhed  ogsaa  er.  Som  en  Ven  af  Føde- 
byen og  Folket  skænkede  han  det  da  til  Raadet,  og  det  blev  i  lang 
Tid  opbevaret  i  Dogens  Værelser,  men  nu  findes  det  paa  et  offenligt 
Sted,  saa  det  kan  ses  af  alle,  over  Døren  i  den  gyldne  Sal  foran  Ti- 
mandsraadets  Sal.  Han  malede  fremdeles  i  Skolen  Santa  Maria  della 
Caritå  Vor  Frue,  som  stiger  op  ad  Templets  Trin,  med  mange  forskel- 
lige Hoveder,  malede  efter  Model  ^).  I  Skolen  San  Fantino  malede  han 
paa  en  Tavle  den  bodfærdige  Hieronymus,  som  blev  meget  rost  af  Kunst- 
nerne, men  blev  fortæret  af  Ilden  tillige  med  hele  Kirken  for  to  Aar 
siden.  Man  siger,  at  i  Aaret  1530,  da  Kejser  Karl  V  var  i  Bologna,  blev 
Tizian  af  Kardinal  Ippolito  de'  Medici  kaldet  did  gennem  Pietro  Aretino. 
Han  malede  der  et  Portræt  af  hans  Majestæt  i  fuld  Rustning^),  som  be- 
hagede ham  i  den  Grad,  at  han  lod  ham  1000  Daler  udbetale,  af  hvilke 
han  siden  maatte  give  Halvdelen  til  Billedhuggeren  Alfonso  Lombardi, 
som  havde  modelleret  en  Skitse  for  at  hugge  en  Marmorbuste  efter  den, 
som  der  er  fortalt  i  hans  Biografi.  Da  Tizian  var  vendt  tilbage  til  Vene- 
dig, fandt  han,  at  mange  Adelsmænd  var  begyndt  at  begunstige  Porde- 
none,  idet  de  højlig  roste  de  Arbejder,  han  havde  udført  i  Loftet  i  Pre- 
gaiernes  Sal  og  andensteds,  og  havde  overdraget  ham  at  male  en  Tavle 
i  Kirken  San  Giovanni  Elemosinario,  for  at  han  skulde  kappes  med  Ti- 
zian, som  kort  forinden  havde  malet  den  nævnte  S.  Giovanni  Elemosi- 
nario i  Bispedragt  samme  Sted;  men  hvor  stor  Omhu  Pordenone 
end  anvendte  paa  denne  Tavle,  kunde  den  ikke  sammenlignes  eller  paa 
langt  nær  maale  sig  med  Tizians  Arbejde^).  Han  udførte  siden  til  Kir- 
ken Santa  Maria  degli  Angeli  i  Murano  en  herlig  Tavle  med  Bebudel- 
sen ;  men  da  han,  som  havde  bestilt  den,  ikke  vilde  betale  de  500  Daler, 
Tizian  forlangte,  sendte  han  den  paa  Messer  Pietro  Aretinos  Raad  til 
Kejser  Karl  V,  som,  da  han  fandt  uendelig  Behag  i  dette  Arbejde, 
skænkede  ham  2000  Daler ^);  og  der,  hvor  dette  Arbejde  skulde  have 
været,  blev  der  istedetfor  anbragt  et  Arbejde  af  Pordenone.  Det  varede 
ikke  længe,  før  Karl  V,  da  han  vendte  tilbage  til  Bologna  for  at  faa 

')  Ogsaa  Slaget  ved  Cadore,  to  Billeder,  som  blev  fuldendte  1539,  gik  til  Grunde  1577  ved 
Dogepaladsets  Brand,  saa  at  her  nu  kun  findes  to  Billeder  af  Tizian ;  Dogen  Grimani,  som 
knæler  ned  for  Tronen,  og  en  Freske  af  den  hellige  Cristoforus.  —  I  Uffizierne  opbevares 
en  Skitse  af  Slaget  ved  Cadore,  som  skal  være  malet  af  Tizian  selv ;  snarere  vel  en  Kopi. 
Endvidere  har  man  et  Stik  af  Giulio  Fontana. 

^)  Nu  i  Venedigs  Accademi,  hvis  Samlinger  just  er  i  den  gamle  „Scuala  della  Caritå,  saa  Bil- 
ledet findes  paa  sin  oprindelige  Plads.  Malet  1538 — 40. 

')  Karl  V  ved  Miihlberg.  Malet  i  Augsburg  1548.  Pradomuseet.  —  I  Bologna  blev  Karl  V 
malet  af  Tizian  1 533.  Prado. 

*)   Findes  endnu  i  samme  Kirke.  1533. 

*)  Billedet  blev  sendt  til  Kejserinde  Isabella,  som  skænkede  ham  den  nævnte  Sum,  hvilket 
fremgaar  af  et  Brev  fra  Pietro  Aretino  til  Tizian  af  9.  November  1 537. 

en  Samtale  med  Pave  Clemens,  da  han  kom  med  Hæren  fra  Ungarn, 
paany  ønskede  at  males  af  Tizian.  Han  malede,  før  han  rejste  fra  Bo- 
logna, omtalte  Cardinal  Ippolito  de'  Medici  i  ungarsk  Dragt  og  paa  et 
andet  mindre  Billede  samme  Mand  i  fuld  Rustning.  De  findes  nu  begge 
i  Hertug  Cosimos  Eje^).  Paa  samme  Tid  malede  han  Markgreven  af 
Vasto:  Alfonso  Davalos*)  og  af  omtalte  Pietro  Aretino^),  som  den  Gang 
fik  ham  til  at  arbejde  for  og  slutte  Venskab  med  Hertug  Federigo  Gon- 
zaga  af  Mantova.  Tizian  drog  med  ham  til  hans  Stat  og  malede  først  ham 
selv  i  et  Billede,  der  synes  levende,  og  senere  hans  Broder  Kardinalen. 
Da  disse  vare  færdige,  malede  han,  til  Udsmykning  af  et  af  de  Værel- 
ser, Giulio  Romano  havde  malet,  tolv  meget  smukke  Brystbilleder  af 
de  tolv  Kejsere,  medens  Giulio  senere  under  hver  af  dem  malede  en 
af  deres  Bedrifter^). 

I  sin  Fødeby  Cadore  malede  han  en  Tavle  med  Madonna,  den  hellige 
Biskop  Tizian  og  ham  selv  afbildet  knælende^). 

Samme  Aar  som  Paolo  III  drog  til  Bologna  og  derfra  til  Ferrara,  drog 
Tizian  til  Hoffet  og  malede  Paven.  Det  blev  et  herligt  Arbejde,  og  efter 
dette  malede  han  en  Kopi  til  Kardinal  Santa  Fiora^).  Begge  disse  Bil- 
leder, som  Paven  betalte  godt,  findes  i  Rom:  det  ene  i  Kardinal  Farne- 
ses  Eje;  det  andet  hos  Arvingerne  efter  omtalte  Kardinal  Santa  Fiora. 
Efter  dem  er  der  senere  malet  mangfoldige  Kopier,  som  findes  spredt 
over  hele  Italien.  Han  malede  ogsaa  næsten  samtidig  et  vidunderligt 
Billede  af  Hertug  Francesco  Maria  af  Urbino''),  hvorfor  Messer  Pietro 
Aretino  i  den  Anledning  berømmede  ham  i  en  Sonet,  som  begynder 
saaledes: 

Se  il  chiaro  Apelle  con  la  man  dell'  arte 
Rassemplo  d'Alessandro  il  volto  e  il  petto 

Om  den  berømte  Apelles  med  kunstnerisk  Haand  malede  Alexan- 
ders Ansigt  og  Bryst 

I  samme  Hertugs  Eje  findes  fra  Tizians  Haand  to  meget  skønne 
Kvindehoveder  og  en  ung  liggende  Venus  med  Blomster  og  meget 

*)  Det  store  Billede  fra  1553  findes  i  Pitti.  Af  det  mindre,  hvis  Skæbne  er  ubekendt,  findes 
en  Kopi  i  Louvre.  Ogsaa  Rubens  malede  en  Kopi. 

*)   Allegorien  med  Alfonso  d'Avalos  fra  1533  findes  i  Louvre. 

*)  Han  malede  Aretino  i  det  hele  seks  Gange,  to  Gange  i  Kompositioner,  nemlig  som  Pilatus  i 
Giovanni  d'Annas  Ecce  Homo  og  som  Soldat  i  Marchese  del  Vastos  Tale  til  Soldaterne. 
Et  Billede  malede  han  for  Kardinal  Ippolito  de'  Medici,  og  et  malede  han  paa  tre  Dage  for 
Trj'kkeren  Marcolini.  Af  de  to,  han  endelig  malede  til  Aretino  selv,  blev  det  ene  skænket 
til  Hertug  Cosimo  de'  Medici  og  findes  nu  i  Galleria  Pitti.  1545. 

*)    Disse  Hoveder,  som  forlængst  er  tabte,  blev  malede  1537 — 38. 

')  I  Sognekirken  i  Cadore  findes  en  Madonna  med  den  hellige  Andreas,  St.  Tizian  og  en 
gammel  Mand  i  sort.  Ifølge  den  gamle  Tradition  skulde  Andreas  være  et  Portræt  af  Tizians 
Broder  og  den  gamle  Mand  et  Portræt  af  Tizian  selv.  Billedet,  som  har  lidt  meget,  til- 
skrives af  nyere  Kritikere  Tizians  Søn  Orazio. 

®)    Findes  i  Neapel.  Et  lignende  Billede,  dog  ikke  Kopi  af  det  førnævnte,  findes  i  Petersborg. 

')  Billederne  af  Hertug  Francesco  og  hans  Hustru  Elonora  Gonzaga  blev  malede  i  1551  og 
findes  i  Uffizieme. 

smukke,  vel  udførte  Drapperier^);  endvidere  et  Billede  i  halv  Figur 
af  Maria  Magdalena  med  udslaget  Haar,  som  er  et  sjældent  Arbejde. 
[Galleria  Pitti.]  Der  er  fremdeles  Portrætter  af  Karl  V  og  Kong  Frants 
som  ung,  Hertug  Guidobaldo  II,  Pave  Sixtus  IV,  Pave  Julius  II,  Paul 
III,  den  gamle  Kardinal  Lorena  og  Tyrkernes  Kejser  Soliman.  Disse 
Portrætter  skyldes  Tizians  Haand  og  er  meget  smukke.  I  samme  Gar- 
derobe findes  foruden  mange  andre  Ting  et  Portræt  af  Cartaginienseren 
Hannibal,  skaaret  i  Hulingen  af  en  antik  Carneol,  og  fremdeles  et  her- 
ligt Marmorhoved  fra  Donatos  Haand.  I  Aaret  1541  malede  Tizian  for 
Helligaandsbrødrene  i  Venedig  Tavlen  til  Højaltret,  hvori  han  afbildede 
den  hellig  Aands  Udgydelse  over  Apostlene:  Gud  fremstillet  som  Ild 
og  den  hellig  Aand  som  en  Due.  Da  denne  Tavle  var  bleven  ødelagt 
ikke  lang  Tid  efter,  maatte  han  male  den  om  efter  at  have  ført  en  lang 
Strid  med  hine  Munke,  og  det  er  den,  som  nu  findes  paa  Alteret^). 

I  Kirken  San  Nazzaro  i  Brescia  malede  han  Tavlen  til  Højalteret  i 
fem  Felter.  I  det  midterste  ser  man  Kristus,  som  opstaar  af  Døde,  om- 
given af  nogle  Soldater,  og  paa  Siderne  San  Nazzaro,  San  Sebastiano,  En- 
gelen Gabriel  og  Jomfru  Marias  Bebudelse.  I  Domkirken  i  Verona  ma- 
lede han  en  Tavle  med  Vor  Frues  Himmelfart  og  Apostlene  paa  Jorden, 
som  i  denne  By  anses  for  det  bedste  af  moderne  Arbejder.  I  Aaret  1541 
malede  han  Portrættet  af  Don  Diego  af  Mendoza,  som  paa  den  Tid  var 
Karl  V's  Gesandt  i  Venedig,  i  hel  Figur  og  staaende.  Det  er  et  smukt 
Billede,  og  med  dette  indførte  Tizian  en  Skik,  der  siden  er  kommen  i 
Brug,  nemlig  at  udføre  Portrætter  i  hel  Figur.  Ligeledes  malede  han  et 
Billede  af  Kardinalen  afTrento,  som  den  Gang  var  ung^).  For  Fran- 
cesco Marcolini  malede  han  Messer  Pietro  Aretino,  men  dette  Billede 
var  ikke  saa  smukt  som  et  andet,  ligeledes  af  Tizian,  som  Aretino  selv 
sendte  til  Hertug  Cosimo  de'  Medici  som  Gave.  Til  denne  sendte  han 
ogsaa  Hovedet  af  Hertug  Giovanni  de'  Medici,  Fader  til  den  omtalte 
Hertug.  Dette  Hoved  blev  malet  efter  en  Maske,  som  blev  taget  over 
hans  Ansigt,  da  han  døde  i  Mantova,  og  ejedes  af  Aretino.  Begge  disse 
Billeder  findes  i  Hertugens  Eje  tillige  med  mange  andre  berømte  Male- 
rier^). Da  Vasari  samme  Aar  havde  været  tretten  Maaneder  i  Venedig, 
for  som  omtalt  at  udføre  et  Loft  for  Messer  Giovanni  Cornaro  og  nogle 
Arbejder  for  Broderskabet  della  Calza,  havde  Sansovino,  som  ledede 
Opførelsen  af  Santa  Spirito,  ladet  ham  udføre  Tegningen  til  tre  store 
Oliebilleder,  som  skulde  anvendes  i  Loftet,  for  at  han  kunde  udføre  dem 
i  Farver;  men  da  Vasari  siden  var  rejst,  blev  disse  tre  Billeder  over- 
dragne til  Tizian,  som  udførte  dem  meget  smukt,  idet  han  med  stor 
Kunst  havde  ladet  Figurerne  fremtræde  i  Forkortning  nedenfra  opad. 
Paa  et  af  dem  ser  man  Abraham,  som  ofrer  Isak;  paa  et  andet  David, 

')  Tribunaen  i  Uffizierne.  Malet  omtr.  1527  for  Hertug  Francesco  Maria  af  Urbino. 

*)  Nu  i  Kirken  Santa  Maria  della  Salute. 

*)  Malet  efter  1548.  Ejes  af  Baron  Salvadori  i  Trento. 

*)  Aretinos  Billede  findes  i  Pitti.  Giovanni  de'  Medicis  i  Uffizierne. 

som  hugger  Hovedet  af  Goliath,  og  paa  et  tredie  Abel,  som  er  bleven 
myrdet  af  sin  Broder  Kain  ^). 

Samtidige)  malede  Tizian  sit  Selvportræt  for  at  efterlade  Børnene 
dette  til  Minde  om  sig  [Uffizierne],  og  da  Aaret  1546  kom,  blev  han 
kaldet  til  Rom  af  Kardinal  Farnese^),  og  traf  der  Vasari,  som  var  vendt 
tilbage  fra  Neapel  og  var  i  Færd  med  at  udføre  Cancellisalen  for  om- 
talte Kardinal.  Da  Tizian  da  var  bleven  anbefaletVasari  af  denne  Herre, 
holdt  han  ham  venligt  med  Selskab,  idet  han  førte  ham  omkring  og  viste 
ham  Roms  Seværdigheder,  og  efter  at  Tizian  saaledes  havde  hvilet  ud 
i  nogle  Dage,  gav  man  ham  Værelser  i  Belvedere,  for  at  han  paany 
skulde  udføre  et  Portræt  af  Paolo  III  i  hel  Figur  sammen  med  Farnese 
og  Hertug  Ottavio.  Han  malede  dem  fortrinlig  og  til  stor  Tilfredshed 
for  disse  Herrer*).  Paa  Opfordring  af  de  samme  malede  han  som  For- 
æring til  Paven  Kristus  i  halv  Figur  som  en  Ecce  Homo.  Hvad  enten 
nu  dette  Arbejde  tabte  ved  at  ses  sammen  med  Michelangelos,  Raffaels, 
Polidoros  og  andres  Billeder,  eller  det  havde  en  anden  Grund,  forekom 
det  Malerne,  at  hvor  godt  et  Arbejde  det  end  var,  saa  var  det  dog  ikke 
saa  fortrinligt  som  hans  andre  Billeder,  navnlig  Portrætterne. 

Da  Michelangelo  og  Vasari  en  Dag  gik  ud  for  at  besøge  Tizian  i  Bel- 
vedere, saa  de  et  Billede,  han  da  havde  udført:  en  nøgen  Kvinde  der 
forestiller  en  Danae,  som  havde  Jupiter  i  sit  Skød  i  Form  af  en  Regn 
af  Guld,  og  de  roste  det  meget,  (saaledes  som  man  gør,  naar  Kunstne- 
ren er  tilstede)  °).  Da  de  var  gaaet  bort  fra  ham,  og  man  talte  om  Tizians 
Malemaade,  roste  Buonarroti  ham  meget,  idet  han  sagde,  at  hans  Kolo- 
rit og  Maner  tiltalte  ham  saare,  men  at  det  var  en  Skam,  at  man  i  Ve- 
nedig ikke  strax  fra  første  Færd  lærte  at  tegne  godt  og  at  disse  Malere 
ikke  havde  en  bedre  Fremgangsmaade  under  Studiet;  thi,  sagde  han, 
hvis  Kunst  og  Tegning  ydede  denne  Mand  lige  saa  stor  Hjælp  som  Na- 
turen, særlig  naar  han  efterligner  den  virkelige  Natur,  vilde  man  ikke 
kunne  udføre  noget  større  eller  bedre:  thi  han  har  en  herlig  Fantasi  og 
en  meget  skøn  og  levende  Malemaade.  Og  dette  er  virkelig  sandt,  thi 
den,  som  ikke  har  tegnet  meget  og  studeret  udvalgte  antike  eller  mo- 
derne Værker,  kan  ikke  af  sig  selv  erhverve  det  rette  Mesterskab  eller 
hjælpe  paa  de  Ting,  som  afbildes  efter  Naturen,  ved  at  give  dem  den 
Ynde  og  Fuldkommenhed,  som  Kunsten  giver  ud  over  Naturens  Or- 
den, idet  Naturen  i  Almindelighed  frembringer  nogle  Enkeltheder,  som 
ikke  er  skønne. 

Da  Tizian  endelig  var  rejst  bort  fra  Rom  med  mange  Gaver,  som  han 

^)    Nu  i  Sakristiet  til  Kirken  Santa  Maria  della  Salute. 

^)    Omkring  1550. 

*)   Tizian  drog  til  Rom  1545. 

*)  Billedet  af  Paolo  III  og  hans  to  Nevøer  findes  i  Neapels  Musæum.  Om  dette  skriver  Va- 
sari 1 547  i  et  Brev  til  Varchi,  at  det  var  saa  naturtro,  at  da  det  en  Dag  var  stillet  ud  paa 
en  Balkon  for  at  ferniseres,  hilste  Folk  i  den  Tro,  at  det  var  Paven. 

')  Denne  Danae  fra  1546  findes  i  Neapel.  Man  har  tre  andre  Billeder  med  samme  Motiv  fra 
1554  i  Madrid,  Petersburg  og  Wien. 

havde  modtaget  af  disse  Herrer,  særlig  et  godt  Præbende  for  lians  Søn 
Pomponio,  begav  han  sig  paa  Vej  for  at  vende  tilbage  til  Venedig^). 
Efter  at  hans  anden  Søn  Orazio  havde  malet  et  meget  godt  Portræt  af 
den  fortrinlige  Violinspiller,  Messer  Batista  Ceciliano,  og  han  selv  havde 
malet  nogle  andre  Portrætter  for  Hertug  Guidobaldo  af  Urbino,  kom 
han  til  Florens  [Sommeren  1546]  og  da  han  havde  set  de  sjældne  Vær- 
ker i  denne  By,  blev  han  ligesaa  maalløs,  som  han  var  bleven  over  Roms 
Storværker.  Desuden  besøgte  han  Hertug  Cosimo,  som  var  i  Poggio  a 
Cajano,  idet  han  tilbød  at  male  hans  Portræt,  hvad  hans  Excellence  ikke 
brød  sig  meget  om,  maaske  for  ikke  at  gøre  Uret  mod  saa  mange  ædle 
Kunstnere  i  hans  egen  By  og  Land. 

Da  altsaa  Tizian  var  ankommen  til  Venedig,  malede  han  for  Marche- 
sen af  Vasto  denne  Herre  i  det  Øjeblik,  hvor  han  holder  en  Tale  til  sine 
Soldater^),  og  senere  malede  han  et  Portræt  af  Carl  V,  af  den  katholske 
Konge  og  mange  andre ;  og  da  disse  Arbejder  var  færdige,  malede  han 
i  Kirken  Santa  Maria  Nuova  i  Venedig  en  lille  Tavle  med  en  Bebu- 
delse^). Senere  malede  han  under  Bistand  af  sine  Disciple  et  Nadverbil- 
lede [tilintetgjort  ved  Ildløs]  i  San  Giovanni  e  Paolos  Refektorium,  og 
i  Kirken  San  Sal  vatore  et  Billede  til  Højaltret  med  Kristus,  som  forklares 
paaTabors  Bjærg,  og  paa  et  andet  Alter  i  samme  Kirke  Vor  Frues  Be- 
budelse ved  Engelen^). 

Men  skøndt  man  i  disse  Billeder  ser  Enkeltheder,  som  er  smukke,  sæt- 
ter han  dem  ikke  meget  højt,  og  de  ejer  ikke  samme  Fuldkommenhed, 
som  hans  øvrige  Billeder.  Da  Tizians  Værker  er  uendelig  talrige,  særlig 
Portrætterne,  er  det  næsten  umuligt  at  omtale  dem  alle.  Jeg  vil  derfor 
blot  omtale  de  mest  fremragende,  men  uden  Rækkefølge  og  Tid,  da  det 
ikke  kommer  meget  an  paa  at  vide,  hvilket  der  blev  malet  først  og  hvil- 
ket senere.  Han  malede  som  omtalt  Karl  V  flere  Gange,  og  tilsidst  blev 
han  i  den  Anledning  kaldet  til  Hoffet  og  malede  ham  saaledes,  som  han 
var  i  disse  hans  sidste  Aar.  Og  hin  uovervindelige  Kejser  fandt  saa 
stort  Behag  i  Tizians  Malemaade,  at  han  ikke  vilde  males  af  andre,  efter 
at  han  først  havde  lært  ham  at  kende.  Hver  Gang  han  malede  ham, 
modtog  han  1000  Gulddaler  som  Gave.  Han  blev  af  hans  Majestæt  gjort 
til  Ridder  med  en  aarlig  Gage  af  200  Daler,  som  skulde  udbetales  af 
Statskassen  i  Neapel^).  Da  han  ligeledes  malede  Karls  Søn,  KongPhi- 

*)  Ifølge  et  Brev  fra  Aretino  Juli  1548,  fik  Tizian  ikke  anden  Betaling  af  Paven  end  Løfter 
og  smukke  Ord;  men  de  tilbød  ham  Sebastiano  del  Piombos  Embede,  som  han  ikke  vilde 
modtage  for  ikke  at  skade  denne.  Det  Præbende,  som  var  lovet  hans  Søn,  havde  han  ikke 
hørt  noget  til  endnu  et  Aar  efter.  Alt  dette  har  Vasari  sikkert  vidst,  idet  han  i  Perino  del 
Vagas  Biografi  siger,  at  Tizian  ikke  fik  nogen  Betaling,  hverken  for  det  Billede,  han  havde 
malet  for  Pave  Paolo,  eller  dem,  han  havde  malet  for  Kardinalerne  Farnese  og  Santa 
Croce. 

*)  Findes  i  Madrid.  Det  har  lidt  meget  under  en  Ildebrand  og  er  næsten  helt  overmalet.  Det 
blev  fuldendt  1541. 

*)    Maaske  den,  som  nu  findes  i  Kirken  San  Rocco ;  omkring  1540. 

*)    Begge  disse  Billeder  findes  samme  Sted;  malet  omtr.  1565  og  1567. 

*)    Karl  V  udnævnte  Tizian  til  Ridder  og  Pfalzgreve  1533. 

17« 


260  TIZIAN  FRA  CADORE 

lip  af  Spanien,  gav  denne  ham  andre  200  Daler  i  fast  Løn,  saa  at  han, 
naar  man  lægger  hine  400  Daler  til  de  300,  han  har  fra  de  venetianske 
Herrer  ved  det  tyske  Magasin,  uden  at  arbejde  fik  700  Daler  om  Aaret. 
Tizian  sendte  Billederne  af  Karl  V  og  Kong  Philip  til  Hertug  Cosimo, 
som  har  dem  i  sin  Garderobe^).  Han  malede  Ferdinand,  Romernes 
Konge,  som  senere  blev  Kejser,  og  alle  hans  Børn,  nemlig:  Maximilian 
og  hans  Broder.  Han  malede  Dronning  Maria  og  for  Kejser  Karl  Her- 
tugen af  Saxen,  da  han  var  fangen  ^).  Dog  hvad  er  ikke  dette  for  et  Tids- 
spilde! Der  har  næsten  ikke  været  nogen  Herre  af  anset  Navn,  hverken 
nogen  Fyrste  eller  nogen  højtstaaende  Kvinde,  som  ikke  er  blev  malet 
af  Tizian,  som  i  den  Art  Billeder  er  en  i  Sandhed  ypperlig  Maler.  Han 
malede  som  omtalt  Frants  I  af  Frankrig,  Hertug  Francesco  Sforza  af  Mi- 
lano, Markgreven  af  Pescara,  Antonio  fra  Leva,  Massiminiano  Stampa, 
Hr.  Giovanni  Batista  Castaldo  og  utallige  andre  Herrer.  Desuden  ma- 
lede han  til  forskellige  Tider  mange  andre  end  de  omtalte  Billeder.  I 
Venedig  malede  han  paa  Karl  V's  Bestilling  en  stor  Altertavle,  Gud 
som  den  treenige  paa  en  Trone,  Vor  Frue  og  Kristusbarnet  med  en  Due 
oven  over  og  Baggrunden  helt  af  Ild,  som  skulde  betyde  Kærligheden, 
og  Faderen  omgiven  af  brændende  Cheruber.  Paa  den  ene  Side  findes 
den  omtalte  Carl  V  og  paa  den  anden  Side  Kejserinden  med  foldede 
Hænder  i  en  bedende  Stilling  blandt  mange  Helgener,  som  det  blev 
ham  foreskrevet  af  Kejseren,  som  allerede  da,  paa  Højdepunktet  af  sine 
Sejre,  begyndte  at  vise  Lyst  til  at  trække  sig  tilbage  fra  de  verdslige 
Ting,  hvad  han  ogsaa  siden  gjorde,  for  at  dø  som  en  sand  Kristen,  der 
frygter  Gud  og  higer  efter  sin  egen  Frelse.  Kejseren  sagde  til  Tizian,  at 
han  vilde  anbringe  Billedet  i  det  Kloster,  hvor  han  senere  fuldendte  sit 
Livs  Løb^),  og  eftersom  det  var  et  sjældent  Arbejde,  venter  man,  at  det 
snart  vil  udkomme  som  Kobberstik.  For  Dronning  Maria  malede  han 
en  Prometeus,  som  staar  bunden  til  Kaukasus-Bjærget  og  sønderflæn- 
ges  af  Jupiters  Ørn ;  en  Sisyfus  i  Helvede,  som  bærer  en  Sten,  og  Tityos, 
sønderrevet  af  Gribben*).  Alle  disse  fra  Prometeus  af  fik  hendes  Maje- 
stæt og  tillige  en  Tantalus  i  samme,  det  vil  sige  naturlig  Størrelse,  paa 
Lærred  og  i  Olie.  Han  malede  ogsaa  en  vidunderlig  Venus  og  Adonis. 
Venus  er  besvimet  og  Ynglingen  er  ifærd  med  at  forlade  hende,  medens 
nogle  meget  naturtro  Hunde  staar  ved  Siden  af  [1553.  Prado].  Paa  en 
Tavle  af  samme  Størrelse  malede  han  Andromeda  bunden  til  Stenen 

')  Et  Billede  af  Philip  II  som  Prins,  malet  omkring  1553  findes  i  Musæet  i  Neapel.  Et  an- 
det fra  omtrent  samme  Tid  i  Madrid.  I  Miinchen  findes  et  Billede  fra  omtrent  1550,  og 
endelig  findes  i  Pradomusæet  i  Madrid  et  Billede  af  Philip  II  og  hans  Søn  Ferdinand  fra 
1571—75. 

^)  Han  malede  Hertug  Johan  Frederik  af  Saxen  to  Gange.  Det  ene  i  den  Rustning,  han  bar 
under  Slaget  ved  Nurnberg,  blev  ført  til  Spanien  1556  og  gik  til  Grunde  ved  Pradopalad- 
sets  Brand.  Det  andet,  uden  Kyrads,  findes  nu  i  Wiener-Galleriet. 

*)    Billedet  findes  nu  i  Escorial.  Det  er  fuldendt  1554. 

*)  Billederne  af  Prometeus,  Sisyfos,  Ixion  og  Tantalus,  som  Dronning  Maria  sendte  til  Spa- 
nien, gik  til  Grunde  ved  Ildløs.  I  Musæet  i  Madrid  ser  man  nu  kun  Kopierne  af  Prome- 
teus og  Sisyfus,  malede  af  Sanchez  Coello. 

og  Prometeus,  der  befrier  hende  fra  Havuhyret;  og  der  kan  ikke  tæn- 
kes noget  skønnere  Billede  end  dette  [c.  1562,  Wallace  Collection,  Lon- 
don]. Det  samme  gælder  en  ny  Diana,  som  staar  ved  en  Fontæne  med 
sine  Nymfer  og  forvandler  Actæon  til  en  Hjort  ^).  Han  malede  ligeledes 
en  Europa,  som  svømmer  over  Havet,  siddende  paa  Tyren  ^). 

Disse  Billeder  findes  hos  den  katolske  Konge,  som  har  dem  meget 
kære  paa  Grund  af  det  Liv,  Tizian  ved  Farvernes  Hjælp  har  givet  Fi- 
gurerne, idet  han  har  gjort  dem  næsten  levende  og  virkelige.  Men  sandt 
er  det,  at  den  Malemaade,  han  anvendte  i  disse  sidste,  er  meget  forskellig 
fra  hans  Fremgangsmaade  som  ung,  idet  de  første  er  udførte  med  en 
vis  Finhed  og  utrolig  Omhu,  saa  de  taaler  at  ses  baade  paa  nært  og  langt 
Hold,  medens  disse  sidste  er  malede  med  brede  Penselstrøg  og  med 
Klatter,  saa  man  ikke  kan  se  dem  paa  nært  Hold,  medens  de  paa 
lang  Afstand  fremtræder  fuldkomne.  Denne  Malemaade  har  givet  An- 
ledning til,  at  mange,  som  har  villet  efterligne  ham  heri  og  spille  kyndige, 
har  malet  plumpe  Billeder;  og  dette  hænder,  fordi  det  nok  kan  synes 
mange,  som  om  de  er  udførte  uden  Anstrængelse,  medens  Sandheden 
er  en  anden  og  de  tager  Fejl;  thi  man  ser,  at  de  er  malede  over  og  at 
Tizian  gik  dem  efter  med  Farverne  saa  ofte,  at  Billederne  viser  den  an- 
vendte Møje.  Og  denne  Fremgangsmaade  er  forstandig,  smuk  og  over- 
raskende, fordi  den  lader  Malerierne  fremtræde  levende  og  udførte  med 
stor  Kunst,  idet  den  skjuler  de  anvendte  Anstrængelser.  Tilsidst  malede 
Tizian  et  tre  Alen  højt  og  fire  Alen  bredt  Billede  med  Jesus  Kristus  som 
Barn  paa  Vor  Frues  Skød  og  tilbedt  af  Magerne,  med  et  stort  Antal 
Figurer  paa  en  Alen  hver;  et  meget  skønt  Arbejde  [Madrid].  Det  samme 
gælder  ogsaa  et  andet  Billede,  som  han  selv  kopierede  efter  dette  og 
skænkede  den  ældre  Kardinal  af  Ferrara.  En  anden  Tavle,  hvorpaa  han 
malede  Kristus,  som  bespottes  af  Jøderne,  blev  opstillet  i  et  Kapel  i 
Kirken  Santa  Maria  delle  Grazie  i  Milano^).  For  Dronningen  af  Portu- 
gal malede  han  et  Billede  i  lidt  under  naturlig  Størrelse  med  Kristus  ved 
Martersøjlen,  hudflettet  af  Jøderne:  et  heriigt  Arbejde.  Paa  San  Dome- 
nicos Højalter  i  Ancona  malede  han  Altertavlen  med  Kristus  paa  Korset 
og  ved  hans  Fødder  Vor  Frue,  St.  Johannes  og  St.  Dominicus*),  meget 
smukt  udført  i  hin  sidste  Maner  med  Klatter,  som  vi  lige  har  omtalt 
[fremdeles  i  samme  Kirke].  Og  fra  samme  Haand  findes  i  Kirken 
de'Crucichieri  i  Venedig  det  Billede,  som  findes  paa  St.  Laurentius' 

')  Diana  og  Actæon  tillige  med  Billedet  Diana  og  Callisto  blev  malet  for  Philip  II  omkring 
1559.  1770  skænkede  Philip  V  dem  til  Marquisen  af  Grammont,  fra  hvem  de  senere  gik 
over  i  det  Orieanske  Galleri.  Herfra  erhvervede  Hertugen  af  Bridgerwater  dem  ved  Auk- 
tion, og  de  findes  fremdeles  i  Bridgewater-Galleriet.  I  Pradomusæet  findes  Kopier.  En  Gen- 
tagelse af  Callistobilledet  findes  i  Wien.  Det  synes  malet  paa  Tizians  Værksted  under  hans 
Bistand. 

')    Europas  Rov  (1559 — 1562)  findes  i  Gardnermusæet,  Boston. 

*)  Billedet  med  Kristi  Tornekroning  er  nu  i  Louvre  (c.  1560).  Kristusfiguren  er  opstaaet 
under  stærk  Paavirkning  fra  Laocoonsgruppen.  I  et  ti  Aar  senere  Billede,  som  findes  i 
Munchen,  gentog  Tizian  samme  Komposition. 

*)    Rettere :  St.  Franciskus,  St.  Blasius  og  Stifteren. 

Alter  og  fremstiller  denne  Helgens  Martyrium,  med  en  Bygning  fuld  af 
Figurer  og  den  hellige  Laurentius  set  i  Forkortning,  liggende  paa  Risten. 
Forneden  er  der  et  stort  Baal,  og  rundt  omkring  nogle,  som  tænder  det, 
og  eftersom  han  har  malet  en  Nat,  er  der  to  Tjenere,  som  i  Hænderne 
holder  Fakler,  som  kaster  Lys  der,  hvor  Genskinnet  af  Ilden  under 
Risten  ikke  naar  hen,  hvilket  er  meget  naturtro.  Desforuden  har  han 
malet  et  Lyn,  som  kommer  fra  Himlen  og  kløver  Skyerne,  besejrer 
Lyset  fra  Ilden  og  Faklerne  og  falder  hen  over  Helgenen  og  de  andre 
Hovedfigurer.  Foruden  disse  tre  Lyskilder  modtog  de  Folk,  han  har 
malet  paa  Afstand  i  Husets  Vinduer,  et  Lysskær  fra  Lamper  og  Lys  i 
deres  Nærhed,  og  det  hele  er  kortsagt  udført  med  skøn  Kunst,  Geni  og 
Forstand^).  Paa  San  Niccolos  Alter  i  Kirken  San  Sebastiano  findes  fra 
samme  Tizians  Haand  en  lille  Tavle  med  en  St.  Nicolaus,  der  synes 
levende  og  sidder  paa  en  Stol,  der  tænkes  af  Sten,  og  en  Engel,  som 
holder  hans  Mitra.  Dette  Arbejde  blev  bestilt  af  Advokaten  Messer  Nic- 
colo  Crasso  [1563.  Findes  i  samme  Kirke].  Senere  malede  Tizian  en 
Maria  Magdalena,  afskaaret  midt  paa  Laaret,  med  udslaget  Haar,  det  vil 
sige  med  Haaret  faldende  ned  omkring  Skuldrene,  omkring  Halsen  og 
hen  over  Brystet,  medens  hun,  idet  hun  løfter  Hovedet,  med  Øjnene 
rettede  mod  Himlen  viser  sin  Anger  ved  de  forgrædte  Øjne,  og  ved 
Taarerne  Sorg  over  sine  Synder,  saa  dette  Billede  i  højeste  Grad  rører 
enhver,  som  betragter  det,  og  hvad  mere  er:  skøndt  det  er  dejligt, 
ægger  det  ikke  til  Letsindighed,  men  til  Medlidenhed.  Da  dette  Maleri, 
som  han  havde  tænkt  at  sende  den  katolske  Konge,  var  fuldendt,  be- 
hagede det  i  den  Grad  den  venetianske  Adelsmand  Silvio  ....  [Ridolfi 
udfylder  denne  Lacune  med  Efternavnet  Badoaro],  som  for  at  faa  det 
skænkede  Tizian  100  Daler,  idet  han  nærede  den  største  Kærlighed  til 
Malerkunsten^),  hvorfor  Tizian  blev  tvungen  til  at  male  en  anden,  som 
ikke  var  mindre  skøn,  for  at  sende  den  til  omtalte  katolske  Konge  ^). 

Af  Portrætter  fra  Tizians  Haand  ser  man  fremdeles  en  venetiansk 
Borger  ved  Navn  Sinistri,  en  god  Ven  af  ham,  og  en  anden  ved  Navn 
Messer  Paulo  da  Ponte.  For  samme  malede  han  ogsaa  en  Datter,  som 
han  dengang  havde:  en  smuk  ung  Pige  kaldet  Signora  Giulia  da  Ponte, 
en  Veninde  af  samme  Tizian^),  og  ligeledes  Signora  Irene,  en  yndig 
Jomfru,  som  var  litterær,  musikalsk  og  kyndig  i  Tegnekunsten  og  som, 
da  hun  døde  for  omtrent  syv  Aar  siden,  blev  berømmet  af  samtlige  ita- 
lienske Skribenters  Penne  ^).  Han  malede  Messer  Francesco  Filetto, 

')    Billedet  findes  fremdeles  i  samme  Kirke,  nu  Jesuitterkirken  i  Venedig,  men  er  ødelagt  af 

Tidens  Tand  og  Overmalinger  (c.  1560 — 65). 
')    Formodentlig  den  Magdalena,  som  nu  findes  i  Petersborg;  malet  1566. 
*)    Dette  Billede,  som  blev  malet  1561,  er  tabt.  Tizian  malede  Magdalena  flere  Gange;  et 

langt  tidligere  Billede  (1530)  findes  i  Pitti. 
*)    Hun  kaldes  Comare,  som  oprindelig  betyder  Gudmoder,  hvilket  næppe  kan  passe  her. 

Muligvis  kan  hun  have  været  Gudmoder  til  et  af  Tizians  Børn. 
^)    Irene  af  Spilimbergo,  Elev  af  Tizian.  I  Maniago,  hos  Greverne  af  Spilimbergo  opbevares 

fremdeles  Tizians  Portrætter  af  Irene  og  hendes  Søster  Emilia.  I  Anledning  af  hendes  Død 

udkom  der  i  Venedig  1561  en  Bog  med  Digte  af  forskellige  Digtere;   den  blev  senere 

optrykt  af  Pietro  Giordani. 

salig  Ihukommelse,  og  foran  ham  paa  samme  Billede  en  Søn  af  ham, 
som  synes  levende.  Dette  Billede  findes  hos  Messer  Matteo  Giustiniano, 
en  Velynder  af  disse  Kunster,  som  har  ladet  Maleren  Jacomo  fra  Bas- 
sano  male  sig  paa  et  Billede,  der  er  meget  smukt.  Det  samme  gælder 
mange  andre  Værker  af  samme  Bassano,  som  findes  spredt  over  Vene- 
dig og  som  nyder  stor  Anseelse,  særlig  de,  som  forestiller  smaa  Ting 
og  Dyr  af  alle  Slags. 

Tizian  malede  Bembo  endnu  en  Gang,  nemlig  efter  at  han  var  bleven 
Kardinal  ^),  fremdeles  Fracastoro  ^)  og  et  Billede  af  Kardinal  Accolti  fra 
Ravenna,  som  Hertug  Cosimo  ejer.  Den  toskanske  Billedhugger  Danese 
har  i  sit  Hus  i  Venedig  et  Portræt  af  en  Adelsmand  af  Huset  Delfini,  malet 
af  Tizian.  Fra  samme  Haand  ser  man  Messer  Niccolo  Zono;  la  Rossa, 
Stortyrkens  seksten  Aar  gamle  Hustru  og  hendes  Datter  Cameria,  begge 
i  prægtige  Dragter  og  Haarsæt.  I  Tizians  Fadder  Advokaten  Messer 
Francesco  Sonicas  [rettere  Assonicas]  Hus  findes  samme  Messer  Fran- 
cescos Portræt,  malet  af  Tizian,  og  paa  et  stort  Billede  Vor  Frue,  som 
paa  Vej  til  Ægypten  er  stegen  af  Æslet  og  har  sat  sig  ned  paa  en  Sten 
ved  Vejen.  Ved  hendes  Side  staar  St.  Josef  og  den  lille  Johannes,  der 
rækker  Kristusbarnet  nogle  Blomster,  som  en  Engel  har  plukket  af 
Grenene  paa  et  Træ,  som  staar  midt  i  Skoven,  der  iøvrigt  er  fuld  af 
Dyr.  I  det  fjerne  staar  Æslet  og  græsser.  Dette  Billede,  som  endnu  er 
herligt,  har  nysnævnte  Adelsmand  anbragt  i  sit  Palads,  som  han  har  byg- 
get ved  Santa  Justina  i  Padua.  I  en  Adelsmand  af  Pisaniernes  Hus  i 
Nærheden  af  San  Marco  findes  et  vidunderligt  Portræt  af  en  adelig  Dame, 
malet  af  Tizian.  For  Florentineren  Monsignor  Giovanni  della  Casa,  en 
Mand,  som  har  været  berømt  i  vore  Dage  baade  ved  sit  ædle  Blod  og 
sine  Skrifter,  malede  han  et  smukt  Portræt  af  en  adelig  Dame^),  som 
denne  Herre  elskede,  medens  han  opholdt  sig  i  Venedig,  og  blev  af  den 
Grund  med  Rette  hædret  af  ham  med  den  skønne  Sonet  som  begynder: 

Ben  vegg'io,  Tiziano,  in  forme  nove 
L'idolo  mio,  che  i  begli  occhi  apre  e  gira*). 

Fornylig  sendte  denne  fortræffelige  Maler  den  omtalte  katholske  Konge 
Kristi  Nadver  med  Apostlene :  et  syv  Alen  langt  Billede  af  overordentlig 
Skønhed  5). 

Foruden  disse  Værker  og  mange  andre  af  mindre  Værdi,  som  denne 
Mand  har  malet  og  som  udelades  for  Kortheds  Skyld,  har  han  i  sit  Hjem 

*)  Tizian  malede  Bembo  første  Gang  1515;  men  dette  Billede  er  gaaet  tabt.  Det  andet  Billede 
malede  han  omkring  1540.  Det  findes  nu  i  Galleria  Barberini  i  Rom. 

*)    En  berømt  Læge  og  Digter  af  latinske  Vers. 

')    Elisabetta  Quirini.  Billedet  er  tabt ;  der  findes  kun  et  Kobberstik  af  Canale  fra  1 560. 

*)    I  ny  Skikkelse,  Tizian,  ser  jeg  min  Afgud,  som  aabner  de  skønne  Øjne  og  ser  sig  om. 

*)  Dette  Nadverbillede  blev  bestilt  til  Refektoriet  i  Escorial,  men  da  Billedet  var  for  højt  til 
Væggen,  begik  Munkene  den  Vandalisme  at  bortskære  det  øverste  Stykke  af  Lærredet.  Bil- 
ledet, som  har  lidt  meget  baade  herved  og  ved  Overmaling,  saa  at  der  ikke  er  meget  tilbage 
af  den  originale  Kolorit,  findes  fremdeles  i  Escorial.  Malet  1564. 

følgende  paabegyndte  eller  skitserede  Billeder:  Den  hellige  Laurentius' 
Martyrium  i  Lighed  med  det  ovennævnte,  hvilket  han  har  i  Sinde  at 
sende  til  den  katholske  Konge  ^) ;  et  stort  Lærred  med  Kristus  paa  Korset, 
Røverne  og  Korsfæsterne  ved  Foden,  bestemt  for  Messer  Giovanni 
D'Anna;  endelig  et  Maleri,  som  blev  paabegyndt  for  Dogen  Grimani, 
Fader  til  Partriarken  i  Aquileja^).  For  Salen  i  det  store  Palads  i  Brescia 
har  han  paabegyndt  tre  store  Billeder,  som  skal  anvendes  i  Loftsorna- 
menterne^),  som  vi  har  fortalt  under  Omtalen  af  Bresciamalerne  Cri- 
stofano  og  en  af  hans  Brødre  [Cristofano  og  Stefano  Rosa,  som  nævnes 
i  Biografien  af  Garofalo].  Han  paabegyndte  tillige  for  mange  Aar  siden 
for  Hertug  Alfonso  af  Ferrara  et  Billede  af  en  nøgen  ung  Kvinde,  der 
bøjer  sig  for  Minerva;  ved  hendes  Side  staar  en  anden  Skikkelse,  og  i 
det  fjærne  ser  man  Neptun  i  sin  Vogn  midt  ude  paa  Havet.  Da  den 
Herre,  for  hvem  Billedet  blev  udført  efter  hans  egen  Ide,  afgik  ved  Døden, 
blev  det  dog  ikke  fuldført,  men  blev  staaende  hos  Tizian.  Han  har  der- 
næst, uden  at  afslutte  det,  malet  adskilligt  paa  et  Billede,  hvor  Kristus 
viser  sig  for  Maria  Magdalena  i  Urtegaarden  i  Skikkelse  af  Urtegaards- 
mand,  med  Figurer  i  naturlig  Størrelse  [Nationalgalleriet,  London],  og 
et  andet  i  samme  Størrelse  med  den  døde  Kristus,  som  lægges  i  Graven 
i  Nærværelse  af  Madonna  og  de  andre  Mariaer*).  Blandt  de  gode  Ting, 
som  findes  i  dette  Hus,  er  et  Billede  af  Vor  Frue  og  som  omtalt  et  Selv- 
portræt, der  blev  fuldendt  for  fire  Aar  siden  og  er  meget  smukt  og  lig- 
nende^), samt  endelig  en  læsende  Paulus  i  halv  Figur,  som  virkelig  ser 
ud  som  en  Mand,  der  er  fyldt  af  Helligaanden.  Alle  disse  Værker,  siger 
jeg,  tillige  med  mange  andre,  som  forties  for  ikke  at  trætte,  har  han 
malet  inden  sit  77de  Aar  ^).  Tizian  har  altid  været  overordentlig  rask  og 
saa  lykkelig,  som  nogen  anden  af  hans  jævnbyrdige  nogensinde  har 
været,  og  han  har  aldrig  modtaget  andet  end  Gunstbevisninger  og  Lykke 
fra  Himlene.  I  hans  Hus  i  Venedig  kom  alle  de  Fyrster,  Skribenter  og 
Adelsmænd,  som  paa  hans  Tid  opholdt  sig  i  Venedig;  thi  bortset  fra 
hans  ypperlige  Kunst  var  han  elskværdig,  fin,  dannet  og  behagelig  i  Op- 
træden og  Manerer.  I  Venedig  havde  han  vel  haft  nogle  Konkurrenter, 

')  Dette  Billede  sendte  Tizian  1567  til  Kong  Filip  II  af  Spanien.  Det  staar  endnu  paa  Høj- 
altret i  Escorials  gamle  Kirke,  men  har  lidt  meget  af  Røg  og  Overmaling. 

*)  Dette  Billede,  som  fremstiller  Dogen  Grimani  knælende  foran  den  himmelske  Aabenbaring, 
der  symboliserer  Troen,  hvorfor  det  almindelig  benævnes  La  fede,  findes  endnu  i  Salen 
delle  quattro  porte  i  Dogepaladset.  Det  blev  bestilt  hos  Tizian  af  Dogen  Venier  til  Ære  for 
Antonio  Grimani,  Doge  1523 — 39,  den  22.  Marts  1556  og  var  allerede  i  Juli  saa  vidt  frem- 
skredet, at  Tizian  modtog  en  Ratebetaling  derfor.  Af  ubekendte  Grunde  blev  det  imidlertid 
paa  Tizians  Atelier  lige  til  hans  Død,  hvorpaa  det  blev  fuldendt  af  hans  Disciple. 

*)  De  fremstillede  Vulcans  Esse,  Brescia  i  Skikkelse  af  en  Krigerske,  Diana  som  Jægerske, 
Ceres  o.  s.  v.  Billederne  gik  til  Grunde  ved  Brand  1575. 

*)  I  Louvre  findes  et  Billede  med  dette  Motiv  fra  1523;  i  Prado  et  Billede,  som  blev  malet 
for  Philip  II  1559,  og  i  Wien  en  friere  Gentagelse  af  dette  fra  samme  Aar. 

^)  Et  Selvportræt  fra  1565 — 70  findes  i  Pradomusæet;  andre  Selvportrætter  findes  i  Berlin 
[1550]  og  Florens  (to  i  Uffizierne),  Wien  og  Windsor. 

**)  Han  døde  af  Cholera  1 576  og  ligger  begravet  i  Kirken  de'  Frari.  I  vore  Dage  er  der  opført 
et  Mausoleum  over  ham;  fuldendt  1853. 

men  de  var  ikke  i  Besiddelse  af  stor  Dygtighed,  saa  han  let  besejrede 
dem  ved  sin  glimrende  Kunst  og  fordi  han  forstod  at  underholde  og 
gøre  sig  behagelig  for  Adelsmændene.  Han  havde  tjent  meget,  idet  hans 
Værker  blev  udmærket  betalte.  Det  vilde  dog  have  været  heldigt,  om 
han  i  disse  sine  sidste  Aar  blot  havde  arbejdet  for  Tidsfordriv,  for  ikke 
ved  mindre  gode  Arbejder  at  formindske  det  Ry,  han  havde  erhvervet 
i  de  bedste  Aar,  da  Naturen  endnu  ikke  var  tilbøjelig  til  at  frembringe 
noget  ufuldkomment  paa  Grund  af  Kræfternes  Aftagen.  Da  Vasari,  For- 
fatteren af  denne  Historie,  i  Aaret  1566  var  i  Venedig,  gik  han  hen  for 
at  besøge  Tizian,  idet  han  var  hans  gode  Ven,  og  fandt  ham,  saa  gammel 
han  var,  siddende  med  Penslerne  i  Haanden  og  male^),  og  det  var  ham 
en  stor  Glæde  at  se  hans  Værker  og  tale  med  ham.  Gennem  ham  stiftede 
Vasari  Bekendtskab  med  Messer  Gian  Maria  Verdezotti,  en  ung  vene- 
tiansk Adelsmand  med  store  Fortrin,  en  Ven  af  Tizian  og  meget  for- 
standig Tegner  og  Maler,  hvad  han  beviste  i  nogle  Landskaber,  han 
havde  tegnet.  Han  ejer  to  Figurer,  som  er  malede  af  Tizian,  hvem  han 
elsker  og  agter  som  en  Fader.  De  er  malede  i  Olie  i  to  Nischer  og  frem- 
stiller en  Apollo  og  en  Diana.  [Ubekendte.] 

DaTizian  altsaa  har  smykket  Venedig  eller  rettere  hele  Italien  og  andre 
Dele  af  Verden  med  fortrinlige  Malerier,  fortjener  han  at  elskes  og  iagt- 
tages af  Kunstnerne  og  i  mange  Henseender  at  beundres  og  efterlignes, 
idet  han  har  malet  og  fremdeles  maler  Værker,  som  fortjener  uendelig 
Ros  og  vil  vare  saa  længe,  som  Mindet  om  berømte  Mænd  kan  vare^). 
Mange  har  ganske  vist  været  hos  Tizian  for  at  lære,  men  Antallet  af  dem, 
som  i  Sandhed  kan  kaldes  hans  Disciple,  er  dog  ikke  stort,  idet  han  ikke 
har  undervist  meget,  men  enhver  har  lært  mere  eller  mindre,  eftersom 
han  har  forstaaet  at  tage  efter  de  Værker,  Tizian  har  malet.  Blandt 
andre,  som  har  været  hos  ham,  er  Giovanni  Flamingo,  som  har  været 
en  meget  rost  Maler  af  saavel  smaa  som  store  Figurer  og  vidunderlig  i 
Portrætterne,  som  man  ser  i  Neapel,  hvor  han  har  levet  nogen  Tid  og 
endelig  er  død.  Fra  hans  Haand  (og  det  skal  til  alle  Tider  tjene  ham  til 
Ære)  skriver  sig  de  anatomiske  Tegninger,  som  Andrea  Vesalio  lod  ham 
skære  og  udgive  i  sit  Værk^). 

Men  en  Mand,  som  fremfor  alle  andre  efterlignede  Tizian,  var  Paris 
Bondone  [Bordone],  som  blev  født  i  Treviso  af  en  trevisansk  Fader  og 
en  venetiansk  Moder  og  otte  Aar  gammel  blev  ført  til  Venedig,  hvor 
han  kom  i  Huset  hos  nogle  Slægtninge.  Efter  at  han  der  havde  lært 

')  Hans  sidste  Billede  var  en  Kristi  Gravlæggelse,  som  blev  fuldført  af  Palma  den  yngre  og 
nu  findes  i  det  venetianske  Akademi.  [1573 — 76.] 

')  Adskillige  af  Tizians  berømteste  Billeder  nævnes  slet  ikke  af  Vasari,  f.  Eks.  Koncerten  i 
Pitti,  den  himmelske  og  den  jordiske  Kærlighed  [Galleria  Borghese],  La  Bella  [Pitti]  osv. 

')  Giovanni  Chalchar  [Vesalius  kalder  ham  loannes  Stefanus  Calcarensis]  efterligner  først 
Tizian  og  siden  Raffael,  saa  hans  Billeder  er  blevne  forvekslede  med  disse  Maleres.  — 
Andreas  Vesalius  var  en  berømt  banebrydende  Anatom,  født  i  Bryssel  1514.  1543  udkom 
hans  Værk  De  humani  Corporis  Fabrica  i  Basel  med  Chalchars  Tegninger.  Et  Billede  af 
Tizian,  som  findes  i  Pitti,  siges  at  være  et  Portræt  af  Vesalius,  men  man  har  ingensomhelst 
Holdepunkter  for  denne  Tradition. 

Grammatik  og  var  bleven  en  fortrinlig  Musiker,  gik  han  i  Lære  hos  Ti- 
zian,  men  tilbragte  ikke  mange  Aar  hos  ham,  idet  han  saa,  at  denne  Mand 
ikke  havde  synderlig  Lyst  til  at  undervise  sine  Elever,  hvor  meget  de  end 
trængte  ind  paa  ham  derfor.  Da  han  blot  blev  opfordret  til  at  gaa  frem 
med  Taalmodighed,  besluttede  han  at  rejse,  idet  han  beklagede  sig  uende- 
ligt over,  at  Giorgione  var  død  i  de  Dage,  eftersom  dennes  Maner  tiltalte 
ham  i  højeste  Grad,  dog  endnu  langt  mere,  fordi  han  havde  Ry  for  at 
være  en  udmærket  Lærer,  som  gerne  og  med  Kærlighed  lærte  fra  sig, 
hvad  han  kunde.  Da  der  nu  ikke  kunde  gøres  andet,  besluttede  Paris 
sig  til  i  enhver  Henseende  at  efterligne  Giorgiones  Maner,  og  idet  han 
saaledes  gav  sig  til  at  arbejde  og  kopiere  hans  Arbejder,  blev  han  saa 
dygtig,  at  han  vandt  det  bedste  Ry,  saa  man  i  hans  18de  Aar  bestilte 
en  Tavle  hos  ham,  som  skulde  males  til  Kirken  San  Niccolo  de'Frati 
Minori.  Da  Tizian  havde  hørt  dette,  bevirkede  han  ved  Penge  og  Pro- 
tektion, at  han  fik  taget  Bestillingen  fra  ham,  enten  for  at  forhindre,  at 
han  saa  hurtig  kunde  vise  sin  Duelighed,  eller  drevet  af  sin  Lyst  til  at 
tjene  Penge.  Da  Paris  blev  kaldet  til  Vicenza  for  at  male  en  Freske  i 
Loggiaen  paa  Pladsen,  hvor  der  holdes  Ret,  ved  Siden  af  Salomons  Dom, 
som  Tizian  i  sin  Tid  havde  malet,  drog  han  med  Glæde  derhen  og  ma- 
lede et  Billede  af  Noah  og  hans  Sønner,  som  paa  Grund  af  den  anvendte 
Omhu  og  den  gode  Tegning  blev  anset  for  et  godt  Arbejde,  ikke  mindre 
skønt  end  Tizians,  saa  at  de,  som  ikke  kender  den  rette  Sammenhæng, 
tror,  at  begge  skyldes  samme  Haand.  Da  Paris  var  vendt  tilbage  til  Ve- 
nedig, malede  han  en  Freske  med  nogle  nøgne  Mænd  ved  Foden  af 
Rialtobroen.  Efter  denne  Prøve  lod  man  ham  male  nogle  Facader  af 
Huse  i  Venedig.  Siden  blev  han  kaldet  til  Treviso,  hvor  han  ogsaa  ma- 
lede nogle  Facader  og  andre  Arbejder,  navnlig  en  Mængde  Portrætter, 
som  var  meget  omtykte:  saaledes  den  prægtige  Messer  Alberto  Unigo; 
Messer  Marco  Seravalle;  Messer  Francesco  fra  Quer;  Kanniken  Rovere 
og  Monsignor  Alberti.  I  samme  Bys  Domkirke,  paa  en  Tavle  midt  i 
Kirken,  malede  han  paa  Bestilling  af  Vikaren  Jesu  Kristi  Fødsel  og 
senere  en  Opstandelse.  I  San  Francesco  malede  han  en  Tavle  for  Ca- 
valiere  Rovere;  en  anden  i  San  Gerolamo  og  en  i  Ognissanti  med  for- 
skellige Hoveder  af  Helgener  og  Helgeninder,  alle  skønne  og  afveks- 
lende i  Holdning  og  Dragter.  Han  malede  en  anden  Tavle  i  San  Lorenzo 
og  tre  Kapeller  i  San  Paola;  i  det  største  af  disse  malede  han  Kristi  Op- 
standelse i  naturlig  Størrelse,  omgiven  af  en  stor  Mængde  Engle.  I  den 
anden  nogle  Helgener,  omgivne  af  mange  Engle,  og  i  den  tredie  Jesus 
Kristus  i  en  Sky  med  vor  Frue,  som  forestiller  ham  San  Domenico.  Alle 
disse  Arbejder  har  givet  ham  Ry  som  en  dygtig  Mand  og  en  Velynder 
af  sin  Stad.  I  Venedig,  hvor  han  næsten  stadig  har  boet,  har  han  des- 
uden til  forskellige  Tider  malet  en  Mængde  Arbejder;  men  det  skøn- 
neste og  mest  fremragende  og  det,  som  fortjener  størst  Ros  af  alt, 
hvad  Paris  nogensinde  har  malet,  var  et  Billede  i  San  Marcos  Skole 
ved  San  Giovanni  e  Paolo,  i  hvilket  han  fremstillede  den  bekendte 

Scene,  hvor  Fiskeren  overrækker  Venedigs  Raad  St.  Marcus'  Ring, 
foruden  en  Bygning  i  herligt  Perspektiv,  hvori  Senatet  og  Dogen 
sidder.  Blandt  disse  Senatorer  er  der  mange  Portrætter,  som  er  baade 
livfulde  og  overordentlig  vel  udførte.  Dette  skønne  Arbejde,  som  er 
saa  vel  udført  og  koloreret  i  Fresko,  gav  Anledning  til,  at  mange 
Adelsmænd  begyndte  at  bruge  ham.  I  det  store  Hus,  som  tilhører  Fa- 
milien Foscari  af  San  Barnaba  malede  han  en  Mængde  Billeder,  blandt 
andre  en  Kristus,  der  er  stegen  ned  til  Limbus,  som  han  henter  de  hel- 
lige Fædre  op  fra.  Det  anses  for  et  enestaaende  Arbejde.  I  Kirken  San 
lob  ved  Canal  Reio  malede  han  en  dejlig  Tavle;  en  anden  i  San  Gio- 
vanni i  Bragola  og  andre  i  Santa  Maria  della  Celeste  og  i  Santa  Ma- 
rina^). Men  da  Paris  indsaa,  at  den,  som  vil  have  Arbejde  i  Venedig,  maa 
gøre  for  meget  Hoveriarbejde  ved  at  kurtisere  baade  den  ene  og  den 
anden,  besluttede  han  som  en  af  Naturen  rolig  Mand,  der  holdt  sig  fjærn 
fra  visse  Fremgangsmaader,  ved  hver  Lejlighed,  der  maatte  frembyde 
sig,  at  drage  bort  fra  Byen  og  male  de  Arbejder,  som  Lykken  tilbød  ham, 
uden  at  gaa  og  tigge  dem.  Da  der  altsaa  tilbød  sig  en  god  Lejlighed, 
drog  han  i  Aaret  1538^)  til  Frankrig  i  Kong  Frants'  Tjeneste  og  malede 
for  ham  en  Mængde  Portrætter  og  forskellige  andre  Billeder.  Samtidig 
malede  han  for  Monsignor  Guisa  et  dejligt  Kirkebillede  og  et  verdsligt 
Billede  med  Venus  og  Cupido.  For  Kardinal  Loreno  malede  han  en 
Kristus  som  Ecce  Home  og  en  Jupiter  med  lo  samt  mange  andre  Vær- 
ker. Til  Kongen  af  Polen  sendte  han  et  Billede  med  Jupiter  og  en  Nymfe, 
som  blev  anset  for  et  smukt  Arbejde.  Til  Flandern  sendte  han  to  andre 
dejlige  Billeder,  en  Maria  Magdalene  i  Ørkenen,  ledsaget  af  nogle  Engle, 
og  en  Diana,  som  bader  sig  i  en  Kilde  sammen  med  sine  Nymfer.  Disse 
to  Billeder  lod  Milaneseren  Candiano,  Dronning  Marias  Læge,  ham 
male  for  at  skænke  dem  til  hendes  Højhed.  I  Augusta  malede  han  i 
Fuggernes  Palads  en  Mængde  Billeder  af  største  Betydning  for  en  Sum. 
af  3CKX)  Daler,  og  i  samme  By  malede  han  for  Prinerierne,  som  var  Stor- 
mænd der  paa  Stedet,  et  Billede,  hvor  han  i  Perspektiv  anbragte  alle  de 
fem  Architekturordner,  hvilket  er  et  smukt  Arbejde.  Et  andet  verdsligt 
Billede  af  ham  findes  hos  Kardinalen  af  Augusta^).  I  Crema  malede  han 
to  Tavler  i  Sant'  Agostino;  i  en  af  dem  har  han  malet  Signor  Giulio 
Manfrone  som  en  fuldt  væbnet  St.  Georg.  I  Civitale  di  Belluno  malede 
han  en  Mængde  Arbejder,  som  roses,  særlig  en  Tavle  i  Santa  Maria 
og  en  anden  i  Giuseppe,  som  begge  er  dejlige.  Til  Genua  sendte  han 
Ottaviano  Grimaldos  herlige  Portræt  i  naturlig  Størrelse,  og  sammen 
med  dette  sendte  han  et  andet  lignende  Billede  af  en  meget  letsindig 
Kvinde.  Da  Paris  senere  var  draget  til  Milano,  malede  han  nogle  Fi- 
gurer i  Luften  paa  en  Tavle  i  Kirken  San  Celso,  og  forneden  et  yndigt 

')    Disse  to  Kirker  findes  ilcke  mere. 

')    Ifølge  andre,  vistnok  korrektere  Kilder,  drog  Paris  først  til  Frankrig,  kaldet  af  Frants  II,  i 

Aaret  1559. 
*)   Af  disse  Billeder  i  Augsburg  er  intet  blevet  tilbage. 

Landskab,  efter  hvad  man  siger  paa  Bestilling  af  Signor  Carlo  fra  Rom.^) 
I  samme  Palads  efterlod  han  to  store  Oliemalerier,  paa  det  ene  Venus 
og  Mars  under  Vulkans  Net;  paa  det  andet  Kong  David,  som  ser  Ber- 
saba  blive  badet  af  sine  Slavinder  ved  Fontænen,  og  senere  et  Portræt 
af  denne  Herre  og  hans  Ægtefælle  Paula  Visconti,  samt  nogle  ikke  store, 
men  særdeles  smukke  Landskaber.  Paa  samme  Tid  malede  han  mange 
Fabler  fra  Ovid  for  Marchesaen  af  Astorga,  som  førte  dem  med  sig  til 
Spanien.  Ogsaa  for  Hr.  Tommaso  Marini  malede  han  mange  Ting, 
som  det  ikke  er  nødvendigt  at  omtale,  og  dette  maa  være  nok  om  Paris, 
som  nu  i  en  Alder  af  74  Aar  lever  roligt  og  mageligt  i  sit  Hjem  og  ar- 
bejder for  Fornøjelse  for  at  tilfredsstille  nogle  Fyrsters  og  andre  Ven- 
ners Forlangende,  idet  han  undgaar  Konkurrencer  og  al  tom  Forfænge- 
lighed, kort  sagt  bestræber  sig  for,  at  hans  store  Ro  og  Fred  ikke  skal 
blive  forstyrret  af  dem,  som  han  siger,  ikke  vandrer  i  Sandhed,  men 
med  tvetydige  Midler,  ondskabsfuldt  og  uden  Kærlighed,  medens  han 
er  vant  til  at  leve  jævnt  og  med  en  vis  naturlig  Godhed,  men  ikke  for- 
staar  sig  paa  at  udgrunde  Spidsfindigheder  eller  leve  paa  Snedighed. 
Han  har  fornylig  udført  et  dejligt  Billede  for  Hertuginden  af  Savoyen 
med  en  Venus  og  Cupido,  der  sover,  bevogtet  af  en  Slave,  saa  vel  ud- 
ført, at  man  ikke  kan  noksom  rose  dem. 

Men  her  bør  det  ikke  forties,  at  den  Kunstform,  som  næsten  er  op- 
givet paa  alle  andre  Steder,  nemlig  Mosaikken,  holdes  i  Live  af  det  vise 
Senat  i  Venedig;  thi  Tizian  har  været  ligesom  den  gode  og  fornemme- 
ligste  Aarsag  hertil,  idet  han,  saavidt  det  har  staaet  til  ham,  altid  har  ar- 
bejdet paa  dette  Felt,  saa  der  er  udført  forskellige  Arbejder  i  Markus- 
kirken, medens  alle  de  gamle  næsten  er  blevne  fornyede.  Denne  Form 
for  Malerkunst  er  bragt  til  den  højeste  Fuldkommenhed,  den  kan  opnaa, 
og  til  et  højere  Trin,  end  den  stod  paa  i  Florens  og  Rom  paa  Giottos, 
Alesso  Baldovinettis,  Ghirlandaios  og  Miniaturmaleren  Gherardos  Tid. 
Alt  det,  som  er  gjort  i  Venedig,  skyldes  Tizian  og  andre  fortrinlige  Ma- 
leres Tegning,  idet  de  har  udført  Tegninger  og  koloreret  Kartoner,  for 
at  Arbejderne  skulde  udføres  lige  saa  fuldkomne  som  de  Billeder,  man 
ser  i  Markuskirkens  Søjlehal,  hvor  man  i  en  meget  skøn  Nische  finder 
Salomons  Dom,  saa  herlig,  at  man  i  Sandhed  ikke  kunde  gøre  det  bedre 
med  Farver.  Samme  Sted  findes  Vor  Frues  Stamtræ  fra  Lodovico  Ros- 
sos Haand,  helt  fuldt  af  Sibyller  og  Profeter,  udførte  i  en  elskværdig 
Maner,  vel  sammenføjet  og  med  godt  Relief.  Men  ingen  har  arbejdet 
bedre  i  disse  Kunster  i  vore  Dage  end  Trevisanerne  Valerio  og  Vin- 
cenzio  Zuccheri  [Francesco  Zuccati],  fra  hvis  Haand  man  i  San  Marco 
ser  mange  forskelligartede  Billeder,  i  Særdeleshed  et,  hentet  fra  Apo- 
kalypsen, hvor  man  omkring  Guds  Trone  ser  de  fire  Evangelister  i 
Skikkelse  af  Dyr,  de  syv  Lysestager  og  mange  andre  Ting,  saa  vel  ud- 
førte, at  naar  man  betragter  dem  nedenfra,  synes  de  udførte  med  Pens- 

*)   Signor  Carlo  da  Roma  er  vistnok  en  Trykfejl  for  Carlo  d'Arona.  Billedet  i  Santa  Maria 
presso  San  Celso  findes  fremdeles  paa  samme  Sted  i  Hieronymus'  Kapel. 

ler  i  Oliefarve,  ligesom  man  i  deres  Haand  og  ved  Siden  af  ser  smaa 
Malerier  og  Smaafigurer,  som  er  udførte  med  største  Omhu,  saa  de 
ligner,  jeg  vil  ikke  sige  Malerier,  men  endog  Miniaturbilleder,  medens 
de  dog  er  sammenføjede  af  Sten.  Der  fandtes  ogsaa  mange  Portrætter  af 
Kejser  Karl  V  og  hans  Broder  Ferdinand,  der  fulgte  efter  ham  som 
Kejser,  og  Maximilian,  samme  Ferdinands  Søn,  som  nu  er  Kejser.  Lige- 
ledes Hovedet  af  den  berømmelige  Kardinal  Bembo,  vort  Aarhundredes 

Hæder  ^),  og  af  den  prægtige udførte  med  saa  stor  Omhu  og  Enhed 

og  med  Lystoner,  Kødfarve,  Skygger  og  de  øvrige  Ting,  at  man  ikke 
kan  se  noget  bedre  eller  skønnere  Arbejde  i  dette  Materiale.  Det  er  i 
Sandhed  en  stor  Skam,  at  denne  fortræffelige  Kunst  at  udføre  Billeder 
i  Mosaik  ikke  er  mere  i  Brug  end  den  er,  naar  man  tænker  paa  dens 
Skønhed  og  Uforgængelighed,  og  at  Fyrsterne,  som  kunde  gøre  det, 
ikke  giver  mere  Agt  herpaa.  Foruden  de  allerede  nævnte  har  Bartolomeo 
Bozzato^),  arbejdet  i  Mosaik  i  San  Marco  i  Kappestrid  med  Zuc- 
cherierne,  og  han  har  skilt  sig  saa  vel  fra  sine  Arbejder,  at 
han  stedse  bør  roses  derfor.  Men  hvad  der  har  været 
til  største  Hjælp  for  alle,  var  Tizians  Nærværelse 
og  hans  Vink.  Foruden  de  omtalte  og  man- 
ge andre,  har  en  vis  Girolamo'),  hvis 
Slægtsnavn  jeg  ikke  kender,  men 
blot  hans  Tilnavn,  di  Tizi- 
ano,  været  hans  Disci- 
pel og  hjulpet  ham 
med  en  Mæng- 
de Arbejder. 


4<^P^ 


')  I  Florens  findes  et  Portræt  af  Kardinal  Bembo  i  halv  Figur,  som  er  signeret  Valerius 
Zuccatus,  1541. 

*)   Girolamo  Cozza,  hvis  Hovedværker  findes  i  Markuskirken. 

*)  Girolamo  Dante,  i  Almindelighed  kaldet  Girolamo  di  Tiziano,  fordi  han  var  Tizians  Discipel 
og  hjalp  ham  med  mange  mindre  Arbejder.  Han  har  kopieret  adskillige  af  Tizians  Bille- 
der, der  siden  hyppig  har  gaaet  for  Originaler. 

